Chidanda: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 3 John, Acts, Colossians, Ephesians, Galatians, Genesis, Hebrews, James, John, Jude, Luke, Malachi, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Genesis

Chapter 1

¹Pakutanga Mwari wakasika denga nenhika. Nhika yakanga isina shiro. ²Painga pano shidima pamusolo pogomba mweya wa Mwari waifamba pamusolo pokumwa.³Mwari wakati, ngakuve nokudjeka. kudjeka kakavapo. ⁴Mwari vakaona kuti kudjeka kakanaka, wakasianisa kudjeka noshidima. ⁵Mwari vakadanidja kudjeka kuti masikati, akati shidima usiku, kakanga kunomangwanani nousiku zuva rokutanga.⁶Mwari vakati: ngakuve kakapaladjana kumwa nokumwa. ⁷mwari wakasanganisa nokupaladjanisa kokumwa djakanga. Mwari wakati nzwimbo yakapaladjanisa kumwa yakanga iripasi ponswimbo, nokimwa yakanga iripamusolo ponswimbo: swakaitikisa kudalo. ⁸Mwari wakadanidja nzwimbo kuti denga, madeko akavapo nomangwanani akavaposwe zuvz reshipiri.⁹Mwari wakati; Ngadjisangane kumwa pasi podenga ngaiwungane pandau imwe kuti pangue pano pakaoma, swakaitika ¹⁰kudalo. Mwari wakadanidja painga pakaoma kuti pasi, kuungana konhika wakakuti magungwa, Mwari wakaona kuti swakanaka.¹¹Mwari akati nhika ngaimereswe masola, masola anobala mbeu; munbuti wombeu, unobala mbeu djakafanana nomumbuti wayo, nomushero uve mairi, pasi pano: swakaitikisa kudalo. ¹²akabuda panhika masola omathapa, masola anopa mbeu djakafanana no swauri , nomumnbuti inopa mushero, nomushero iri mauri, yakafanana noswauri, wakaswiona mwari kuti swakanaka. ¹³kwakaita masikati nomangwanani, pazuva loshitatu.¹⁴Wakati Mwari: ngakuve nokudjeke pakati podenga kuti kuphasaniswe masikati nomadeko: shive shikhonbiso , kuti kuve namazuva nomakore,: ngaswive ¹⁵swiedza panzwimbo yedenga kuti swivhenekere panhika: swikaitikisa kudalo.¹⁶Ngokudalo, Mwari wakaita swivheneko swiviri: shivheneko shokutanga shikuru shinovhenekera masikati; shivhenekero shidoko shivhenekere husiku; wakaitaswe nheredji. ¹⁷Wakadjidira Mwari pakati podenga, kuti djivhenekere nhika, Kuti pave nomusiano wemasikati nohusiku, ¹⁸kuti swiphasanise husiku nomasikati,: ¹⁹wakaswiona Mwari kuti swakanaka, Kakava nomangwanani nomasikati pazuva loshilongomuna.²⁰Wakati Mwari; kumwa ngaizale noswinopona swizinji, noshiri jimbururkire pamusolo ponhika munzwimbo yedenga. ²¹Wakaita swisikwa swakakula swomukumwanoswipenhu swese swinofamba , iswo kumwa yakanga yakazala ndiswona , nossiri zomudengawo, wakaswiona Mwari kuti swainga swakanaka.²²Mwari wakakomborera akati: ivanhi noswibereko, balanai muzadze nvura dzemumwimbo noshiri djibalaneo panhika, ²³Wakaita mangwanani nomasikati oshina.²⁴Wakati Mwari: nhika ngaibereke swipenhu swinomutzlovo waswo noswifhuyo swinofamba noswinhamazana swonhika swinomarudzi aswo, swikaitikisa kudalo. ²⁵Mwari wakaita swinhamazana swinomarudzi ese, noswinhamazana swese swinokwesa pano panhika ngokhaindi yaswo: akaswiona Mwari kuti swakanaka. -²⁶Akati Mwari: ngatiite mundhu ngomufananidjo wedu, akafanana nesu; kuti ave nosimba pamusolo po hove djomukumwa, noshiri djomudenga, noswinhamazana, nonhika yese, noswinhamazana swese swinokwesa panhika. ²⁷Mwari wakaita mundhu ngomufananidjo wake, ngomufaanidjo wamwari wakamuita; murume nomukadzi wakavaita.²⁸Mwari wakavakomborera akati; berekanai muwande mudzadze nhika, mubate hushe pairi, muve nosimba pamusolo pohove, shiri dzomudenga, naswse swinhamazana swinokambaira munhika. ²⁹Akati Mwari: ngokudalo ndakamupa swese swisimwa swinobereka mbeu, iri panhika ; Nemiti yese inemishero, munozoirha³⁰Naswese swipuka swonhika, noshiri djodenga, naswese swinokambaira panhika, swinohupenhu,ndakaswipa murivo yese munhoro. ³¹Wakaswiona swese swainga akaita, swainga swakanaka paswese, ainga ari mangwanani nomasikati o shishanu.

Chapter 2

¹Denga nonhika swakapera saiswoswo, noswizinji kwaswo. ²wakapedja Mwari muzuva loshishanu nariviri mabasha ake akaita, akazolola pazuva lelo naswese swakanga akaita. ³akarikomborera Mwari zuva lelo loshishanu nariviri, wakariropafadza, ngokuti pazuva heri wakazolola paswese swakaita pakusika swese.⁴Hao ndiwo matanguiro odenga nonhika, poswakasikwa jeova mwari paakaita denga nonhika. ⁵Pakanga pasina kana guji rimwe mumanje kana kunbuti hawo wakawarwa ngokuti Mwari wainga asito kunaisa nvula panhika , painga pasina mundu aishanda pasi pano. ⁶Kususa kaikwira panhika kaidiridjira pasi pese.⁷Jeova Mwari vakasika mundhu ngobukuta lomavhu, akafhemera mumiro jake mweia wokupona; no mundhu wakaita swisikwa swinopona. ⁸Jeovha Mwari wakasima garden mu erden, ngokumavazuva, ndimo umo maakaisa mundhu waakasika .⁹Kuva pamavhu manbo Mwari wakameresa manbuti ese anodakadja madjiso no akanaka kurha; nomumbuti woupenhu wainga uri pakati po munda we eden, nomumbuti waizivikana ngoswakanaka no swakashata. ¹⁰Mukova waiva mu herden waidiridjira garden ngokudalo waipalala ukaita mukova mulongomuna¹¹Zina lomukova wokutanga wainga pison, ndiwona unotenderera nhika yese yo havila, umo muno golide: ¹²Golide lonhika yeyo lakanaka ngokudalo muno bdeliono buwe onix¹³zinz lomukova woshipiri rinozwi giom; wona huu ndiwona unokomberedja nhika yese yo cuxe. ¹⁴zina lomukova woshitatu waizwi tigre; hou ndiwona waienda pamberi po asiria. woshilongomuna waizwi eufrante¹⁵Jehova mwari wakatola mundhu akamuisa mumunda wo erden, kuti arime nokuungwarira. ¹⁶Manbo Mwari vakatuma murume vakati: kuna djese mumbuti irhai; ¹⁷asi kunomumbuti wia worizivo loswakanaka noswakashata usarha; ngokuti zuva launozourha unozofa.¹⁸Mwari vakati swe; aswito kunaka kuti murume agale ariega; ndinozomuitira mubatsiri akamufitha. ¹⁹Mwari vakatola swese swinhamazana swonhika, noshiri djodenga, akadjizisa kuna Adamu, kuti aone kuti ungadjiduja mazina okuti shinhi; noswipenhu swese seswaswakatumizwa ngomundhu ngo akava mazina aswo. ²⁰Mundhu wakatumidza mazina aswese, noshiri djodenga, noswinhamazana swinokambaira panhika: ngokudalo kainga kusina mubatsiri akamufanira mundhu.²¹Manbo Mwari vakaita kuti Adao avate hope djakawanda, ena wakavata: ²²ngokudalo wakatola imwe yombavhu jake, akavhala nhama pamuviri pake; akaita mukadzi, akavia nae kumwanarume. ²³Adamu akati: iri ndilo fhupa lomafhupa angu, nhama yonhama yangu. uyu unozodanidjwa kuti mukadji, ngokuti wakavhiswa pamurume.²⁴Ngokudalo, unozosiya amake naabake, akazogala nomukadji wake, vaumbe nhama imwe. ²⁵Ngokudalo avatokusweruka.

Chapter 3

¹Apo jehova mwari paakasiya swinhamazana nhoka yainga yakangwarisa kupinda swese, yona yakavhunjisa kuvanakadji, mwari shokwadi wakati: amudikani kurha mumbuti womugarden? " . ²Mwanakadji wakati kunonhoka, tinharha mushero unovha mumunbuti womugarden, asi mwari wakati, atidikani kurha mushero womumbuti uri pakati po garden, ''' nokuubala nokuurha ngokuti tinozofa. Nhoka yakati kunwanakadji: ³shokwadi amuzofi ngokuti mwari waiziva kuti zuva lamunorha messo enhu amovhurika, mozofanana nae mwari, mesiziva swakanaka noswakashata.⁴Mwanakadji wakaona mumbutii wiya wakanaka kurha nokudaloswe waidakadja madjiso apo waishuwira kuparuzivo, obata mushero, orha, opa mwamunake orhao. ⁵KUvha papo wakavhurika madjiso voziva kuti vainga vasina kusimira, votunga masakani omuwonde voita pasha djavo; vakazozwa izwi la Jeova Mwari; aifamba mugarden mumadhekon, mwamuna nomukadjo vakavanda mumambuti omugarden pakuguma ka Jeova mwari. ⁶Jeova mwari wakadanidja mwanarume akati?⁷Mwanarume wakati ndanzwa izwi lenhu mu garden saka ndatya ngokuti andito kusimira, saka ndavanda! ⁸Mwari wakati ndiani akuvhunja kuti auto kusimira ? warha munbuti wandakati audikani kuurh?⁹Mwanarume wakadavira : mukadji, wamakandipa wandipa mushro womunbuti ndarha. ¹⁰Jehova mwari wakati kumwanakadji: shishinhi shawaita? mwaknakadji wakadavira : nhoka yandishenguedja ndarha. ¹¹Jehova mwari waati nhoka: ngokuti waita iswi, watukwa kudarika swisikwa swese, kudarika swinhamazana swese.¹⁴Unozofamba ngonda yako endeni nozorha bukuta paupenhu wako wese, ndozokanda kuzondandana pakati pako nomwanakadji nodzinza lako nelake, ¹⁵endeni unozokupwanha musolo wako ewe unozpmuruma shisikinindo shake, Kumwanakadji : ndinoenguejira kuwadja kakanhanha pakubala kako, pakuwadja kako paunozowana ndipona mwana , swido swako swinozova kumwamunako ndiena anozokutonga¹⁷Kumwanarume wakati: ngokuti wazwira mukadji wako worha mushero womumbuti wandakakupanga kuti usarha swibereko swawo, pasi panozotukwa ngonhaya yako, ¹⁸unozoshanda swakaoma kuti uwane kurha, mazuva ese oupenhu wako, panozoita muzwa nogato, ewe unozorha mumbuti jomushango. Unozorha shoziya lako zamara wahwirira pasi ngokuti ndipona puwakavha. yewe uribukuta pabukuta unohwirira. ¹⁹Mwanarume wakadanidja mukadji wake kuti Eva ngokuti yena wainga amai voswisikwa swese²⁰Jehova mwari wakaita pasha djomatovo dja Adamu nomukadji wake, omufhekedja. ²¹Jehova mwari wakati swineswi mwanarume mwanarume wafanana naesu, oziva swakanaka noswakashata, andizomutenderi kuti atore munbuti woupenhu usingaperi kuti aurhe apone nokusingaperi.²²Ndosaka Jeovha mwari akalasira pabherere lomugardeni lomu erdeni kuti varime pasi pavakasikwa napo. ²³Papo mwari vakagogomera mwanarume, okanda makherubi kumashinjikwa omugarden lomu erden nobanga laivezwa ²⁴laishanda mumativi ese, kuti rishengete gwanja lomunbuti woupenhu

Chapter 4

¹Adamu wakaziva mukadji wake eva, wia akazomita akabereka kain, akati:ndabala mwana komana ngorubatsiro la Jeova mwari. ²Saka wakabala munukuna wake abero, swino abarwa abero wakaita muhavisi womakwai asi kain wairima mumunda³Padarika nguva , kain wakavhisa mushero yomunda akaenda kopa ajaeova mwari . ⁴Abero wakaviisayo swirimwa swokutanga nenhama yakanuka yemakwai ake. ⁵mwari wakadakarira abero neshipo shake. Asi ena aato kudakarira kain noshipo shake. swkadalo kain wakanhangajwa maningui nokusunga mumeso.⁶Jehova wakati kuna kain ngenhi wakanhangajwa, nguenhi mumeso mako makashamawa?. ⁷Kudai wakaita swakanaka auzotendwi here? kudai usingaiti swakanaka shisaishi shisakudongorera pamusuwo shinonga chisida kukuonerera , asi unofanera kushikunda.⁸Khain wakati kuna Abero munukuna wake akati, ngatiende mugwasha. paakaguma muhwasha kain wakasimukira hama yake abel akamuulaiya. ⁹Saka Jeova wakati kuna kain, uripi Abero munukuna wako? ena wakati waari, andizivi, ndirimungwariri womunukuna wangu here?¹⁰Jeova wakati, waitenhi? pamavhu izwi longazi yohama yako irikundidanidja kwandiri. ¹¹Swino urikutukwao ngo ivhu lashama mulomo kuti riwashire ngazi yohama yako irimunhala mako. ¹²Wakashanda ivhu arizoivhisi usazova uri mutiziri wonhika.¹³Khain wakati kuna Jeova, upanishi wangu wakakula kudarika swandinokwanisa. ¹⁴Shokwadi nhamasi munondigogomera paivhu lenhu, ngokudalo ndishazova ndirindhambo kwenhu. ndishava ndirimutiziri nemufambi wenhika, wiana anesangana neni unondiulaya. Jeovha mwari wakati kwaari; wia asamuulaya kain unozpodzidzirwa anoviya padera pake kakapetwa kanomwe, ¹⁵jeovha mwari wakaisa shioniso pana kain kuti wiya anomuwona asamuulaya.¹⁶Khain awakabuda kuva pamberi pa Jeovha mwari akagara munhika yo node, ngokumavhazuva kwe eden. ¹⁷Khain wakaziva mukadji wake nae wakaita mimba akabala inoki. kain wakawakisa doroba akaripa zina lomwana wake inoki.¹⁸No inoki kwakabarwa iradi, kuna iradi kakabarwa meojael, kuna mejoale kakabarwa metosael, kuna metosael kakabarwa lameke. ¹⁹Lamequi wakalovola vakadji vaviri, zina loumwe ndi ada loumweni laizwi zila .²⁰Ada wakabala Jabal, iye waiva baba wevandu vanogala mumatende vanoswipuka swopamuzi. ²¹Munukuna wake waiva Jubal. Ndiye wainga ari baba wovandhu vanorida mbira nonhere. ²²Nazila wakabala mwana wake tubal_ kain ndiye waiva mufhuri waswese swokusheka ndiswo swothusi neswosimbi: anzwaji wa tubalkain waiva Namal.²³Lameki wakati kuvakadji vake Ada na Zila, izwai izwi langu imwimwi vakadji valameki, izwai kuvereketa kangu ngokuti ndakaulaya mundu unondiremadja jaha ngokuti landiremedza. ²⁴Kudai khain esivhunja kanomwe, nguegwinhiso lameki unozovhunja makumi manomwe nakanomwe kakapetwa²⁵N Adamo wakazivaswe mukadji wake nae wakabala mukororo akapa zita lokuzwi sete, ngokuti mwari wandipa mwana unweni pandawu ya abero wia akaulahwa ndi kain. ²⁶Sete naenawo wakabalao mwana wake akamupa zina lake kuti enos, apapo vandu vakatanga kukumbira ngozina la jehova mwari.

Chapter 5

¹Iri ibuku lo ndorovondo ja Adamu. zuva laakasika mwari mwanarume,yena wakaita swiro swakafanana. ²Ena wakasika mwanarume no mwanakadji, wakavaropafadza wopedja wovadhaija pavakasikwa.³Adamu wakapona makore zana namakumi matatu wakabala mwana akafanana naena, akamudhanidja zina lokuti sete. ⁴Aya mazuva a Adamu, paakapedja kubereka sete, makumashanu omakore namakore makumalongomuna: akazobalaswe vanakadji novanarume. ⁵Ngokudalo aya ndiwo mazuva akapona Adamu, makumashanu namakumalongomuna omakore, apedja ofa.⁶Sete wakapona makore shiuru nomakunashanu omakore. ⁷Ozobala eno, sete wakapona makore makumashanu namakumalongomuna na mashanu namakumaviri omakore: akazobala vanakadji novanarume. ⁸Mazuva ake ese okupona sete, mazana mafhunbamwe na gumi namaviri. opedja ofa .⁹Ena eno wakapona makore makumi mafhumbamwe obala khenani?. ¹⁰Apo paakazowana khenani, Eno wakazopona mazana masere anogumi namashanu wakazowana vanarume novasikane . ¹¹Ena eno wakazopona makore mazanana mafhumbamwe namashanu, opedja ofa.¹²Khenani wakapona makore makumi namanomwe, wakazobala mahalalela. ¹³Paakazobala mahalalela, khenani wakapona makore mazana masere namakumi mana ozobala vanarume novasikane. ¹⁴Apo khenani wakazopona makore anoita mazana mafhumbamwe no gumi; opedja ofa.¹⁵Ena mahalalela wakapona makore makumi matandhatu namashanu omakore ozobala djeredi. ¹⁶Paakazobala djeredi mahalalela wakapona makore mazana masere namakumi matatu owana vanarume novanasikana. ¹⁷mahalalela wakapona makore mazana masere namakumi mafhumbamwe namashanu opedja ofa.¹⁸Jeredi wakapona makore zana namakumi matandatunamaviri, obereka inoki. ¹⁹Paakazobala inoki, Jeredi wakazopona makore mazana masere, wakazovaswe novanasikana novanarume. ²⁰Jeredi wakapona makore mazana mafhumbamwe namakumi matatu namaviri, opedja ofa.²¹Inoki wakapona makore anokwana kuita makumi matatu namashanu, akanala mathusale. ²²Ena Inoki wakafamba namwari ena wakazowana mathusale, Inoki wakapona makore anokwana mazana matatu, ozobala vanarime novanakadji. ²³Apo Inoki wakapona makore mazana matatu nomakumi matandatu namashanu. ²⁴Ena Inoki wakafamba na Mwari, opedja onhamalala ngokuti Mwari wakamutola.²⁵Ena mathusale wakapona makore zana nomakore makumi masere, akazobereka Rameki. ²⁶Paakazobala rameki, ena mathusalen wakapona makore anoita manomwe wakazowana vanarume novasikane. ²⁷Nathusalen wakapona makore mazana mafhumbamwe ena akazofa.²⁸Apo lameki wakapona makore anoita makumi masere namaviri, obala mwana. ²⁹Wakamudhudja kuti Noa, hessiti, usati valaidja pamabasa nokupanguidjirwa kubata mahoko ed.³⁰Lameki wakapona makore mazana mashanu nomakumi mafhumbamwe nomashanu, aposwe wakazobala Noa novamweni vakomana novasikana. ³¹Lameki wakazopona makore mazana manomwe nomakumi manomwe nomanomwe opedja ofa.³²Ena Noa wakapona makore mazana mashanu, obala sem, cam,na jafe

Chapter 6

¹Naapo, vandhu povakatanga kuwanda padenga ponhikanovasikane vakaberekwa kovari. ²Vakororo vamwari vakaona kuti vasikane vovandhu vainga vakanaka, vona vakaswitorera kuti vaite vakadji vavo kuti vavadhakadje. ³Manbo mwari wakati mweia wangu auzogali nokusingaperi novandu ngokuti inhama asi mazuva ake anozoita makore zana namakumi maviri.⁴Vandhu vakagwinha novamweni vakanga varimo munhika pazuva riya, ngokudalo pakangaswe panguena vana vamwari novasikane vovanarume, vakabala vana, ava vainga vakangwala kutangira papo, vakanga vari vandhu vanomazina.⁵Mwari wakaona kuti kushata kovandhu vake kakula munhika ngokuti kusikisira kondangariro nomweiyo yavo yainga yakashata nguva djese. ⁶Namambo mwari wakagununhuna ngokusika mundhu panhika, asi heswo sakamushamwisa mweya wake.⁷Manbo mwari wakati: ndinozopaladja vandhu vandakasika padenga ponhika, swese swikara swinogweswa noshiri djomudenga ngokuti swinondiwadja mweio ngokuswiita. ⁸Asi noa wakaitirwa nhasha mukuona kamadjiso avo manbo Mwari⁹Iri ndilo dzinza la Noa: Noa, Murume akatendeka, wainga akaperera pamberi povandhu nonguvayo noa wakahamba namwari. ¹⁰Ngokudalo Noa wakava baba wovana vatatu, Sem, Cam na Jafe.¹¹Nhika yainga yashata pamberi pa mwari, nhika yainga yazala ngoushaishi. ¹²Mwari wakaona nhika kuti yainga yashata,nhama yese yainga yashaishira nhika.¹³Mwari wakati kuna Nowa: kupera konhama kaguma pamberi pangu ngokuti nhika yazala ngoswishaishi kuburikidza ndivo, vona ndinozovaulaya pamwepo nonhika. ¹⁴Ita ngarava ngomunbuti unozwi gofa, unozonasirira makamera mungarava, unozoinama mukati nopaberere ngonamo. ¹⁵Iyi ndiyo nzira yaunozoinasirira ndiyo. kureba kongarava kunoita mamitha zana nomakumi matatu namatatu, kupambhama kayo kunozoita mamitha makumi maviri namaviri, kudjika kayo kunozoita mamitha gumi namatatu¹⁶Unozoita dhenga longarava, unozoriwadjirira rino ndau yomamitha makumalongomuna nomashanu anosianisa dhenga nomuviri wongarava, uzokanda musuvo parutivi, uzoitaswe shikiro shokutanga, doko no huane. ¹⁷Ngokuti yeni ndinozozisa ndambi yonvula padenga lonhika, kuti izopaladja nhama yese inopona pasi podenga; swese swirimo munhika swinopona , swinozofa.¹⁸Asi ndinozogwinhisa shitenderano shangu naewe, ewe unozongena mukati mongarava, novana, novakadji pamwepo naewe. ¹⁹Naewe unozozisa mungarava swiuru noswiuru swombeu swembeu swese swinopona nonhama yese kuti uswingwarire, unozotola sworume noswokadji.²⁰Noshiri kudai ngokuteveredjana kombeu yaswo, nokuswiro swese swinokwesa nonhika kubudikidza ngombeu jaswo, swinozoviya kauri kuti uswingwarire ²¹swipone. Unganidjei swirhiwa swese, swinozonga swiei swirhiwa swako navose. ²²Nowa wakaita kudalo, wakaita swese swaakavhunjwa ndi mwari.

Malachi

Chapter 1

¹1 Kudhudzirwa kwe soko ra Ishe kune Iziraeri, ne pamuso pa Marakia. ²Inini ndinosomudai, kubhuya kwa Ishe; asi imwimwi munosoti: Munosotidha pazwipi? Djakobo aingepi ari hama ya Ezauu? kubhuya kwa Ishe, asi ndakadha Djakobo, ³uye ndikawenga Ezauu; uye ndakaita kuti makomo awo aparadzwe, uye ndaka yawo ikaenda kune zwinyama zwemutyambe⁴Kunyangwe Edomo ikabhuya: Takaparadzwa, asi titchapetuka kuwakazwe nyumba dzakaparadzwa; Ishe we hondo unoti: Iwona atchawaka, uye Inini nditchaputsa; uye mutchadhaindzwa "mutandya we ushaishi" ne "anhu akatsamwirwa na Ishe kwenda ne kwenda" ⁵Uye madziso enyu atchawona, uye mutchati: Ngakudzwe Ishe dzamara kundze kwe mutandya we Iziraeri⁶Mwana unokudza bhabha, uye musendzi kune ishe wake; kana ndiri Bhabha, rukudzo rangu riripi? Uye kana ndini Ishe, kunditya kwenyu kuripi? Ishe we hondo unoti kwamuri, mapirisita, munonyodza zina rangu. Asi imwimwi munoti: Tinosomunyodzai papi zina renyu? ⁷Pamunoundzisa mikati dzakaswipiswa pa aritari yangu. Uye munoti: Takakuswipisai papi? Pamunoti: Tyebo ya Ishe inonyangadza⁸Uye pamunoundzisa zwinyama bhofo kuitira zwipiriso, izwona azwina kushata here? Uye pamunoundzisa zwinyama zwigono kana zwinorwara, izwona azwina kushata here? Enda kozwipasa mutungamiriri wako; uwone kana iyena unodyakara nazwo here, kana kuti iyena unokutenda here? kubhuya kwa Ishe we hondo. ⁹Zwino kumbirai ngoni kuna Mwari kuti Iyena awe ne ngoni nemwi; zwingaita here, kuti naizwona zwamunosoita ne nyara dzenyu, Iyena unomutambirai? kubhuya kwa Ishe we hondo¹⁰Ndiani zwino, aripo pakati penyu utchafunga musuwo? Nekudharo imwimwi amuzobhakidzi muriro we pa aritari yangu pasina! Inini andina hanya nemwi, kubhuya kwa Ishe we hondo, uye andidhakari ne zwipo zwe nyara dzenyu. ¹¹Nekuti kuvira kumava zua dzamara kumadhokero zina rangu ritchawe rikuru pakati pemarudzi; uye kumbuto dzese kutchaizwa zwipiriso zwakatchena muzina rangu; nekuti zina rangu ritchawe rakakura pakati pemarudzi, kubhuya kwa Ishe we hondo. ¹²Asi imwimwi munosomutuka pamunosoti: Tyebo ya Ishe yakaswipiswa; uye zwekurya zwatcho zwakanyodzwa¹³Kundze kwazwo, munosoti: Zwinorembesa zwikuru! Uye munosomunyodza, kubhuya kwa Ishe we hondo; imwimwi munosoundzisa zwiro zwekubhiwa, zwinyama zwigono, uye ne zwinorwara, metchizwiundzisa kuzwipo. Kuwona kwenyu waizwozwitambira here? kubhuya kwa Ishe. ¹⁴Ngatukwe munhu munyepi, une tchinyama tche kono mudhanga rake, uye unowimbisa, asi unopa se tchipiriso tchiya tchakakuwara kuna Ishe; nekuti Inini ndini mambo mukuru, kubhuya kwa Ishe we hondo, uye zina rangu rinotyiwa pakati pemarudzi.

Chapter 2

¹Zwadharoko mutchazwiziya kuti Inini ndini ndakakutumirai mutemo uwu, ²kuitira kuti tchitenderano tchangu tchiwe na Revi, kubhuya kwa Ishe we hondo.³Ngatukwe munhu munyepi, une tchinyama tche kono mudhanga rake, uye unowimbisa, asi unopa se tchipiriso tchiya tchakakuwara kuna Ishe; ⁴nekuti Inini ndini mambo mukuru, kubhuya kwa Ishe we hondo, uye zina rangu rinotyiwa pakati pemarudzi.⁵Tchitenderano tchangu tchakawe naye tche ndaramo ne rugare, zwandakakupasa kuti pawe ne kutya; uye iyena wakanditya, uye wakawe ne kutya pambheri pe zina rangu. ⁶Mutemo we tchokwadhi wainge uri pamuromo wake,uye apana kuwoneka kusarurama mumuromo wake; iyena waihamba neni murugare uye mukururama, uye wakatendeusa ajindji muzwakashata. ⁷Nekuti muromo we mupirisita unofanira kutchengeta ruziyo, uye mumuromo wake ngamuswage mutemo; nekuti iyena ndimupi we masoko a Ishe we hondo⁸Asi imwimwi makabhuda mugwandza; makaita kuti ajindji atsauke mumutemo; makaputsa tchitenderano tcha Revi, kubuya kwa Ishe we hondo. ⁹Saka Inini ndakakuitai kuti munyodzwewo uye muwe anhu asikafaniri pamberi pe anhu ese, nekuti amuripi kuterera gwandza rangu, uye pamutemo munosianisa anhu¹⁰Atina isusu tese bhabha umwewo? Atina kusikwa na Mwari umwewo? Ngei zwino, tinopandukirana umwe ne hama yake, tetchiswipisa tchitenderano tchemadzibhabha edhu? ¹¹Judaa unosoita zwiro neupanduki, uye ushaishi urikuizwa ku Iziraeri ne Djerusarema; nekuti Judaa unoswipisa mbuto swene ya Ishe, yanodhisisa, uye warorana ne mwanasikana we mwari usikazikwani. ¹²Ishe utchavisa muzwitumba zwa Jakobo kune munhu utchaita izwi, kune unowonerera, uye ne kuno unodhairira, uye ne kuno unoundzisa zwipo kuna Ishe we hondo¹³Uye munosoita tchiro itchi tchetchipiri: Munosofukidza aritari ya Ishe ne misodzi, kutchema, nekudhedhera; saka Iyena azonyasi kuringirisa kune zwipo, kana kutambira nekudhakara awinova munyara yenyu¹⁴Imwimwi munosoti: Zwaizwa ngedaya yei? Ngei Ishe akawe mupupuri pakati pako ne mukadzi we udjaha wako, waunosopandukira, ari iyena umwe wako, uye ari mukadzi wetchitenderano tchako. ¹⁵Uye hana iyena kuita umwe bhasi kunyangwe atchiri nawo mwiya? Uye ngei umwe? Kuti aswage rimwe rudzi ra Mwari. Zwitchengetei mumwiya dzenyu, uye ngapasawoneke pakati penyu angawe asina kururama kune mukadzi we udjaha wake. ¹⁶Nekuti Ishe Mwari we Iziraeri unoti ndinowenga kurambana, uye ne unoswipidza matchira ake ne ubinya, kubhuya kwa Ishe we hondo. Zwitchengetei mumwiya dzenyu, uye musawe anhu asina kururama.¹⁷Ishe waremba kuzwa zwamunobhuya. Uye munosoti: Tinosomurembhesa nei? Pamunosoti: Upi hake unoita zwakashata wakanaka kune madziso a Ishe, kuti unodhakara nawo; kana kuti: Uripi Mwari we utongi?

Chapter 3

¹Zwino Inini nditchatuma mutumwa wangu wemasoko, utchagadzirira gwandza pamberi pangu; uye tchiriporipotcho utchawiya ku tyemberi yake Ishe wamuri kuswaga, mutumwa we masoko etchitenderano wamuridhisisa. Zwino iyena uri kuwiya, kubhuya kwa Ishe we hondo. ²Asi ndiani utchashingirira patsiku ye kuwiya kwake? Ndiani utchakwanisa kugara akamira kana iyena akawiya? Nekuti iyena atchawe se moto, uye se sabhao yekupyadza nayo. ³Uye iyena utchagara se mupukuti ne mutchenesi we ciriveri; nekuti iyena utchapukuta ana a Revi, uye utchapukuta se goridi uye se ciriveri; zwadharo atchaundzisa kuna Ishe zwipo ne kururama.⁴Uye tchipo tcha Judaa ne tcha Djerusarema tchitchawe tchakanaka kuna Ishe, se pamatsiku ekare, uye se pamakore ekare. ⁵Uye Inini nditchakwedyera kwamuri kuitira utongi; uye nditchawe tchapupu kune aroi ne mbhombhwe, uye kune anoita mbhiko yemanyepo, uye ne kune anodwinyirira musendzi pamubhairo wake, shirikadzi, uye ne ndyerera, uye ne anodwinyirira zwipiwa zwe mufambi, uye awandityi, kubhuya kwa Ishe we hondo.⁶Nekuti Inini Ishe, anditchindji; saka imwimwi, ana a Jakobo, amuripi kuparadzwa. ⁷Kuvira pamatsiku emadzibhabha enyu imwimwi makagara makabhuda mumutemo dzangu, uye amuna kudziterera. Petukai kwandiri, uye inini nditchapetuka kwamuri, kubhuya kwa Ishe we hondo. Asi imwimwi munosoti: Tinofnira kupetuka pazwipi?⁸Zwingaita here kuti munhu abhire Mwari? Imwimwi munosondibhira. Asi imwimwi munoti: Tinosomubhira pazwipi? Muzwagumi ne muzwipo. ⁹Nekutukwa munosokukwa nekuti imwimwi munosondibhira, rudzi rese.¹⁰Undzisai zwagumi zwese kunyumba ye ufumi, kuitira kuti kuwe ne zwekurya munyumba yangu; uye ndiedzei paizwi, kubhuya kwa Ishe we hondo, kuti ndimufunungurirei mabhori edyenga, uye ndodhurura pamusoro penyu maropafadzo akawandisisa. ¹¹Uye nekuda kwenyu nditchaparadza muparadzi, kuitira kuti asaswipise mitchero yenyu panyika; uye mizambiringa yenyu mumunda aizowi isikabhereki, kubhuya kwa Ishe we hondo. ¹²Uye marudzi ese atchamuti makaropafadzwa; nekuti imwimwi mutchawe nyika inodhakadza, kubhuya kwa Ishe we hondo.¹³Masoko enyu anosowa akawoma kwandiri, kubhuya kwa Ishe. Asi imwimwi kunosoti: Tinosobhuei kwamuri? ¹⁴Imwimwi munosoti: Azwina bhasa kusendzera Mwari; tinosowinei pakutchengeta mutemo dzake uye ne kuhamba teidyeketera pamberi pa Ishe we hondo? ¹⁵Ngatidhane anhu anerake kune anozwikudza, nekuti anoita zwishaishi arikubhudhirira; kunyangwe aedze Mwari, iwona anopukunyuka¹⁶Zwino aya akatya Ishe akabuya umwe na umwe kune umweni wake, uye Ishe wakaapurutana uye akawazwa; uye kukatarwa rimwe bhuku rekuedzurira pamberi pake kune anotya Ishe, uye nekune aremekedza zina rake.¹⁷Uye iwona atchawe zwiro zwangu zwakakosha patsiku yanditchagadzirira, kubhuya kwa Ishe we hondo; uye nditchakununurai se mwanarume unonunura mwana wake unomusendzera. ¹⁸Zwadharo mutchapetuka kuwonakusiana pakati pe wakarurama ne wakashata, pakati pe anosendzera Mwari ne usikamusendzeri

Chapter 4

¹Uye iwona atchawe zwiro zwangu zwakakosha patsiku yanditchagadzirira, kubhuya kwa Ishe we hondo; ²uye nditchakununurai se mwanarume unonunura mwana wake unomusendzera. ³Zwadharo mutchapetuka kuwonakusiana pakati pe wakarurama ne wakashata, pakati pe anosendzera Mwari ne usikamusendzeri.⁴Rangarirai mutemo ya musendzi wangu Mozesi, wandakamutumira ku Horebe mirairo ne mitemo kune Iziraeri yese. ⁵Zwino Inini ndinokutumirai muporofiti Eria, arisati rawiya tsiku guru rinotyisa ra Ishe. ⁶Eyena utchatendeudza mwoyo dzemadzibhabha kune ana, uye mwoyo dze ana kune madzibhabha; kuti zwisaitike kuti Inini ndiwiye ndikuwadze ne kutuka nyika.

Matthew

Chapter 1

¹Buku lokubarwa ka Jesu kristu, mwana waDavhidhi, mwana waAbrahama. ²Abrahama wakabala Isaka, naIsaka wakabala Jakobe, naJakobe wakabala Judha novanukuna vake; ³NaJudha wakabala Farezi naZara Waakaita na Tamari, naFarezi wakabala Hezironi, naHezironi wakabalaAramu;⁴NaAroni wakabala Aminadhabhi, naAminadhabhi wakabala Nasoni, naNasoni wakabala Salimini; ⁵naSalomoni wakabala Bhoasi waakaita na Rahabi, naBhoasi wakabala Obhedhi waakaita na Rute, naObhedhi wakabala Jesi, ⁶naJesi wakabala Dhavhidhi uhani akanga arimambo. NaDhavhidhi mambo akabala Solomoni nomukadji anga ari waUria.⁷NaSolomoni wakabala Rebhoamu, naRebhoamu wakabala Abhia, naAbhia wakabala Asa. ⁸na Asa wakabala Jehoshafati, naJehoshafati wakabala Jeramu, naJeramu wakabala Uzia.⁹NaUzia wakabala Jetamu, naJetamu wakabala Ahazi, naAhazi wakabala Hezekia. ¹⁰NaHezekia wakabala Manase, naManase wakabala Amoni, naAmoni wakabala Josia, ¹¹naJosia wakabala Jakonia novanukuna vake, panguva yokutorwa kuyenda Bhabhiloni.¹²kumasure kokutorwa kuyenda Bhabhiloni, Jekonia wakabala Saratieri, naSaratieri wakabala Zerubhabheri. ¹³NaZerubaberi wakabala Abhiudhi, naAbhiudhi wakabala Eliakim, naEliakim wakabala Azo; ¹⁴naAzo wakabala Zadoki, naZadoki wakabala Akimu, naAkimu wakabala Eriudhi;¹⁵NaEliudhi wakabala Eliazari, naEliazari wakabala Matani, naMatani wakabala Jakobe, ¹⁶naJakobe wakabala Josefa, mwamuna waMaria, uyani akabala Jesu anozwi Kristu. ¹⁷nomaitire ese kubva kunaAbrahama kuguma kuna Dhavhidhi, yaka ita gumi nomakumalongomuna, kubvira kuna davidhi zamara muhutongui kuno gumi nomalongomuna omarudzi; nokuvira kuhutonghiwo bhabhiloni zamara kuna kristu.¹⁸Kubarwa kaJesu Kristu kakadai: Maria, amake vainga aemeserwa Josefa, vasati vadivana, ena wakaoneka anomimba yoMweya Wakachena. ¹⁹NaJosefa mwamuna wake, ngokuti wainga ari munhu akanaka, asingadi kumudanisa, waida kuti amulambe zwakavandika.²⁰Paanga esilangaridja, ngilosi yaaMambo yakaoneka kaari nokulota yesiti: “Josefa, mwana waDhavhidhi, usatya kutola Maria mukadji wako, nokuti mimba iyo yaanayo ngeyoMweya Wakachena. ²¹Unozobala mukomana; neyewe unozodudja zina lake kuti Jesu nokuti ndiyena anozoponesa vanhu vake kubva kuzvishaishi zvavo”.²²Zvese izvi zvakaitika kuti zvizadjisike izvo zvakaveketwa ndiMambo kompamusolo pomuprofeti eiti: ²³itchaita mhandara inozoita mimba, nekuzo bala mwana we mukomana, navo vanozodudja zina lake kuti Emanueri” riunoti, “Mwari unesu”.²⁴Josefa pakamuka kudva muhope, wakaita kudai ngokuvudja gongilosi yaMambo, wakatola mukadji wake. ²⁵Naye aato kuidivana naye metsa wakabala mwanakomana; naye wakadudja zita lake kuti Jesu.

Chapter 2

¹Pakubva kubarwa ka Jesu muBeterehema loJudhia pamazuva aHerodhi mambo, kwakauya vazii vaidjidja ngezvenyeredji vechibva kumabvazuva vakaguma Jerusarema, Veciti: ²“Uri kupi uwo wakabarwa Mambo yomaJudha? Nokuti takaona nyeredji yake kumabvazuva, naesu tavia kuti timudire.” ³Herodhi mambo pakazwa izvi, wakatambudjika nuvoJerusarema vese naye.⁴Herodhi wakaunganidja pamwepo vaprista vakuwane vese nevanyori vovanhu, akavabvunzja kuti, “Unozobarwa papi Kristu? ” ⁵Avo vakati kaari, “MuBetherehema reJudhia; nokuti kwakanyorwa nemuprofetiti etchiti: ⁶‘Iwe Betherehema, nyika yaJudha, ausi mudoko pakati pamadhorobha avaJudha; nokuti kauri kunozobuda mutungamiriri uwo anozoita muhafisi wevanhu vangu voisiraeri.’⁷Apo Herodhi wakadhaidja vazivi vaidjidja ngezvenyeredji zwakaviguika, akanasa kubvunzjisisa kavari nguva yeyakaoneka nyeredji. ⁸Naye wakavatuma muBetherehema, akati, “Endai munase kutsvakisisa uwo mwana mudoko; kuti mukamuona mundivunzje, kuti neniwo ndiende ndimudire”.⁹Apo pavakapedja kuzwa mambo, vakaenda, nyeredjii iyo yavakaona kumabvazuva yakavatungamirira mbesa vakaguma pandau apo painga nemwana mudoko. ¹⁰Apo pavakaona nyeredji vakadakala nokudakala kukuru.¹¹Vakangena mumba, vakaona mwanainini naMaria amake; navo vakakotama pasi, vakamupa.Vakabeula ganho lake vakamupa zvipo, mukore, makha nemhura. ¹²Mwari akavapangwa mukulota kuti vasasahwirira kunaHerodhi, vakaenda nogwatcha rimweni kunyika yavo.¹³Pavakaenda, ngilosi yaMambo yakaoneka kunaJasefa mukulota yeciti, “Muka, utore mwainini namake, utizire Egipita, ugare apo kubesa ndizokuvudja, ngokuti Herodhi unozotsvaka mwana mudoko kuti amuulaye”. ¹⁴Ena wakamuka, akatora mwanainini namai naamake usiku, vakaenda Egipite. ¹⁵Naye wakagareyo mbesa kufa kwaHerodhi. Kuti zvizozagisirua izvi zvakaveketwa ndiMambo kubudikidja nemuprofeti yeciti: “Ndakadaidja mwana mukomana wangu kuti abude Egipite”.¹⁶Apo Herodhi paakaona kuti wakaitirwa jee ngevazii vaidjiidja ngezvenyeredji, wakanhangadzwa zwakanhanha. Akaauraisa vadoko vese vevakomana vainga vari muBetherehema pamuganga uyani yese, avo vanga vano makore maviri nevainga pasi paawo, kudai nenguwa iyo yaanga akanasa kubvunzisisa vazii.¹⁷Asi Zvakazadjisika izvo zvakavereketwa kubudikidja ndiJeremia muprofeti eciti: ¹⁸“izwi lakazika muRama, kuchema nokutsumba kukuwane, Racheri esichemera vana vake, asikatendi kunhaladjwa, nokuti vainga vasisipo”.¹⁹Asi apo Herodhi afa, ngiosi yaaMambo yakaoneka mukulota kunaJosefa ari muEgipite yesiti: ²⁰“Muruka, utore mwana mudoko naamake, uende munyika yeIsuraeri; ngokuti avo vaitsvaka kuulaya mwana mudoko vakafa.” ²¹Josefa wakamuruka, akatola mwana mudoko namaake, akauya munyika yeIsuraeri.²²Asi paakazwa kuti Akirausi wainga amambo voJudhia pandau yabaake Herodhi, wakatkya kuendayo; esiziviswa mukulota, vakapaukira kunyika yeGarire, ²³vakavia akagala pandau inozwi Nazaretha; kuti rizadjisike izwi rakavereketwa ngevaprofeti kuti, “Munozozwi muNazaretha”.

Chapter 3

¹Pamazuvawo, pakaoneka Johani muBhabhatidzi etchiparidza mumurembe mweJudhia ²esiti: “Tendeukai; ngokuti umambo hwokudenga waa phendho”. ³Nokuti uwu ndiyena akavereketwatwa ndi Isaya muprofeti esiti: izwi riunodaidjira mumurembe: “Nasiriranhi Makwadja aMambo, thobhesanhi makwadja ake”.⁴Johani waisimira zwipfeko akaitwa ngomatoo ekamera, nebhande redoo muchiunu chake nokurha kake kainga makwiza neuchi womugwacha. ⁵Kakavia kaari vekuJerusarema navese voJudhia novonharaunda yese yoJorodhani, ⁶navo vakabhabhatidjwa ndiye mumukova woJorodhani, vesitenda zvishaishi zvavo.⁷Asi esiona vaziji vovaFarisi novaSadhusi, vesivia kubhabhatidjo rake, wakati kavari: “yemwi vana vemabuura, ndiani akamuitisa kuti mutize ushungu hunovia? ⁸Ndizvona, kubarwa kwemuchero inoonisa kutendeuka. ⁹Musafunga mesiti mukati menyu, ‘Tina Abrahama aba vedu.’ Nokuti ndinoti kamuri Mwari unesimba rekumuitira vana kunaAbrahama kana nomapuwe aya.¹⁰zwzwi Beula lakadwa pamudji djomumbuti. Ndizvo mʹmbuti wese usikabereki muchero yakanaka unotemerwa pasi, nekukandirwe mumuriro. ¹¹yeni ngogwinyiso ndinomubhabhatidja ngokumwa, kuita chioniso tchokutendeuka, asi uwu anovia sure kangu unesimba kupinda yeni, andinakodzero yekutwala magwada ake. uwu ndiyena unozomubhabhatidja ngoMweya Wakachena nemoto. ¹²fosholo iri munyala yake, nayo unozonasa kutsvaira mbuva yake nokuunganidja koloni yake muchitumba, asi unozopisha mudtche ngomuriro usikadjimi”.¹³Apo Jesu wakavia moJorodhani kunaJohani esibva Galileia, koobhabhatidzwa ndiyena, ¹⁴Asi Johani wakada kumulambira esiti, “yeni ndinodha kuti ndibhabhatidjwe ndiwe, yewe wovia kwnadiri here?” ¹⁵Asi Jesu wakapingula esiti kaari, “Wesiitenda zvezwi, nokuti ngokudalo kunodikana kuti tizadjise kunaka kese.” Apo Johani wakamutendera.¹⁶Apo Jesu paakabva kobabhatidzwa, wakabva mukumwa, apo denga lakavurika kaari, yena wakaona Mweya waMwari weimata wakafanidjwa ngotchiva, wesiviaa padenga pake. ¹⁷Izwi lesibva mudenga lakati, “Uwu ndiye mwanakomana wangu, andinodhisisa. Kaari ndinodakala ndiyena.

Chapter 4

¹Apo Jesu wakakweviwewa neMweya kuenda mugwacha kuti aedjwe ndisathana. ²Paakabva ko tsanha mazuva gumi nomalongomuna masikati nousiku, ena wakazwa njzala. ³Muedji wakavia kaari akati, “Kuti yewe uri Mwanamukomana waMwari, tchindja aya mapuwe aite Pau”. ⁴Asi ena wakamupingula akati, “Kakanyorwa kuti munhu aazolalami ngoPau djega, asi ese anobuda Mwanakomana waMwari"'.⁵Apo Dhiabhorosi wakamutola kuenda nayena kudhorobha lakachena, wakamukanda padenga posoto ⁶akati kaari, “Kuti yewe uri Mwanakomana waMwari, zwikandire pasi, nekuti kakanyorwa kuti, ‘Unozotumira ngilosi djake ngondava djako, nadjo djinozokubata ngenyala djadjo, kuti usazorimala soka yako pabuwe.⁷Jesu wakati kaari, “Kakanyorwazve kuti, ‘Usazoedja Mambo Mwari vako. ⁸, Dhiabhorosi wakamutola kuenda pamuganga wakanyanya kureba, wakamukombidjira umambo wese wonyika nokutendenga kahwo. ⁹Naye wakati kaari, “Izvi zvese ndinozokupa, kudai ukazogwadama pasi nokundidira”.¹⁰Apo Jesu wakati kaari, “Ibva Sathana, nokuti kakanyorwa kuti, ‘Unozodira aMambo Mwari vako nokumushandira ena ega. ¹¹Saka, apo sathani waka musia, ngilosi djika via nokumu shandira.¹²Apo Jesu paakazwa kuti Johani wakasungwa, wakahwirirazve Galilea. ¹³esibva Nazaretha, wakavia akagala muKhapernaume, rinogala phedo peruandhle, munharaunda dzeZebhuruni neNafitari.¹⁴Kuti rizadzisike izwi iro lakaveketwa ndiIsaya muprofeti esiti: ¹⁵“Nyika yeZebhuruni nenyika yeNafitari, paguadja rinoenda kuruandhle, kupiri koJorodhani, Garire revanhu vemadjinza. ¹⁶Vanhu avo vainga vakagala muchidima vakaona kujeka kukuwane; naavo vainga vakagala munyika nomubvute lorufu, kujeka kwakavabudira”.¹⁷Kubvira panguwa yona Jesu wakatanga kuchumaira esiti, “Tendeukai; nokuti umambo womudenga waa phedo”.¹⁸Esihamba phedo muruandle loGalileia, wakaona vakoma vaviri Simoni unozwi Petro, naAndreu munukuna wake, vechikandira nhaa yavo muruandhle; nokuti vainga vari vabati vehove. ¹⁹Wakati kavari, “Teverai sure kangu, yeni ndinozomuita vabati vevanhu”. ²⁰Kubvapapo vakasia nhaya dzavo vakamutevera.²¹Esibva apo wakaona hama mbiri, Jakobe mwanakomana waZebhedhi ne munukuna wake Johani, vari mungarava pamwepo naabavo Zebhedhi vechinasira ndava dzavo; naye wakavadaidja. ²²Apo wakabva vakasiya ngarava naabavo, vakamutevera/.²³NaJesu wakahamba-hamba muGarire mese, esidjidjisa mumhatso djavo djokudira nokuchumira vhangeri roumambo, nokulapa zwitenda zwese mukati mevanhu. ²⁴Nombiri yake yakateketeswa munyika yese yoSiria, navo vakavisa kaari vese vaiwadja avo vainga nomatenda djakapaladjana, nevainga vewadjiwa, naavo vainga vane madhimoni, navo vainga notchuti, naavo vainga vakaoma muviri, ena wakavaponesa. ²⁵vakamutevera mbungano huru yevanhu vechibva Garire, Dhekaporisi, Jerusarema, Judhia noruseri rweJorodhani.

Chapter 5

¹Apo Jesu paakaona ruzinji, wakakwira gomo, napo akagala pasi, nevadjidji vake vakavia kaari. ²Wakashama mulomo wake, akakavadjidjisa esiti: ³Vakatchena valombo vomweya, nokuti ngewavo umambo womudenga. ⁴Vakatchena vanotsumba, nokuti vanozoembedzerwa.⁵Vakatchena vakapfaa, nokuti vanozogala nhaka yomunyika. ⁶Vakatchena avo vano tchala nonyota ngokuda kubonga, nokuti vanozogutiswa. ⁷Vakatchena avo vanenyasha, nokuti vanozoitirwa nyasha. ⁸Vakatchena avo vanemweyo wakachena, nokuti vanozoona Mwari.⁹Vanomuchena vaiyanisi, nokuti vanozozwi vana vaMwari. ¹⁰Vanomuchena avo vanotambudjwa ngondava yokutendeka, nokuti umambo womudenga ngevavo.¹¹Munomuchena apo mwootukwa, mwootambudzwa, mwoorewa mazwi ese akashata okunyepa ngepamusolo pangu. ¹²Dakalanhi, mesidakala kukuru; nokuti mubhairo wenyu mukuru mudenga; ngokuti nokudalo vakateverwa nekutambudjwa vaprofeti avo vakavia imwimwi musati.¹³yemwi muri munyu wenyika, asi kuti munyu walasa kunaka kayo, ungachazorunga ngenyi? Sure koizvi autchanakiri tchiro, kwega kulashwa kuberere nokutsikwa-tsikwa ngevanhu. ¹⁴yemwe muri chiedza tchonyika. Guta lakavakwa padenga pemutunhu aringafushiriki.¹⁵Akuna anobasera chibani nekutchikanda pasi pomutudhu, asi, kuberere, tchinokandwa pachigadjikiro pacho, nacho chinojekesa vese vari mumba. ¹⁶Nokudaro ngakujeke kujeka kwenyu pamberi pevanhu, kuti vaone mabasa yenyu yakanaka, nekurumbidza aba venyu vari kudenga.¹⁷Musafunga kuti ndakavia kuzopaladja Mupango kana kuti vaprofeti; andito kuvia koparadja, asi kuzvizadjisa. ¹⁸Ngegwinyiso ndinoti kamuri, mesa denga nenyika zvipinde, apana chiro chidoko chinozachinjwa kubva muMupango mesa zvese zvaitika.¹⁹Zwakadalo kunyangue ndiani anozogula chimwe chidoko cho iji mutemo, esidjidjisa vanhu kuita kudalo, iyo inozoita mudoko wokupedzisira muumambo wokudenga. Asi uyo unozonguarira mupango nekuzvidjidjisa, unozozwi mukuane muumambo wokudenga. ²⁰Ngokuti ndinoti kamuri, kudai kutendeka kwenyu kusikapindi kutendeka kovanyori nekwevaFarisi, amuzopindi muumambo wekudenga.²¹“Makazwa zwakarewa kavari panguva djokare kuti: ‘Unozoulaya.’ Neuwo unozoulaya unozova nondava yokutongwa. ²²Asi yeni ndinoti kamuri munhu wese uwo anonhangadjirwa munukuna wake unozova nondava yokutongwa, nouwo unozotuka munukuna wake kuti, ‘Munhu usinashwiro’, unozova nendava yokutongwa ngemakota, nouwo unozoti: ‘Iwewe bedji’, unozova nondava yokulaswa muGehena lomuriro.²³Ndizvona kudai wesititola chipo chako paaritari, apo unolangaridjwa kuti munukuna wako unotchichaichi nayewe, ²⁴regera chipo chako pamberi poaritari, uende; kutanga koreurira nomunukuna wako, kubva apo unozopetua nokuzovissa chipo chako.²⁵Tenderana nogava lako nekukasika, usiri mugwatcha mayo, kuti kunyangwe ngouri mukuwo gava lako risazokuhina kumutongi, nomutongi akuhine kunejoni, newe ukandwe mudjele. ²⁶Ngegwinyiso ndinoti kauri, ‘Auzobudimwo kumbera waripa nekamare kokupedjisira.²⁷“Makazwa kakarewa kuti: ‘Usazoomba’. ²⁸Asi yeni ndinoti kamuri, kunyagwe aninani anozohemula mwanakadji, watoomba naye mumweyo make.²⁹Asi kudai djiso lako rokumurhyo resikutadjisa, ribvite, urilase kubva kamuri; nokuti kakapinda kunaka kauri kuti chimwe chivengo chomuvir wako chife, kunokuti muviri wako wese ukandirwe muGehena. ³⁰Kuti nyala yako yokumurhyo yesikutadzisa, iteme, uilase kubva kauri; nokuti zwakapinda kunaka kauri kuti chimwe chivengo chomuviri wako chife, panekuti muviri wako wese ulaswe muGehena.³¹zwakarewa kuti: ‘Uwo anolamba mukadji wake, ngaamupe tsamba yokuparadjana.’ ³²Asi yeni ndinoti kamuri, ena anolamba mukadji wake asina ndava yokuomba, unomuitisa muombi, na uwo unomulovola uwo wakalambwa unoomba.³³Zwa, Makazwa zwakarewa kwavari panguva djokare kuti: ‘Usazopika wesinyepa, asi unozoita kunaMambo mhiko djako. ³⁴Asi yenii ndinoti kamuri, musazopika nakamwe, kunyazwi nokudenga, nokuti riri dendemaro laMwari ³⁵kunyazwi ngenyika, nokuti iri chitambarariro chosoka djake; kunyangwe neJerusarema, nokuti riri dhorobha raMambo mukuru.³⁶Kunyagwe ngomusolo lako, ngokuti aungazwikoni kuita kuti vudji rimwe richene kana risvipe kana kutchena. ³⁷Asi kuvereketa kwenyu ngakuite, ‘Eya, eya,’ nekuti, ‘Haiwa, haiwa;’ nookuti zvese izvo zvinopinda izvi zvinobva kuneuwo wakashata.³⁸Mwakazwa kuti kakawereketwa kuti: ‘Djiso ngee djiso, ne zino ngee zino. ³⁹Asi inini ndinoti komuri, usarwisana neuwo wakashata. Asi na uyana anozokutaka padama lako lokumurhyo, muwirigirei kaari rimwenizve.⁴⁰Kuti aripo unozokumangala nokutola hembe yako, mupevze kaari batchi lako. ⁴¹Neuwo anozokuvangiridja kuenda naye khilomitha rimwe, enda naye makhilomitha maviri. ⁴²Ipa kaari uwo unokumbira kauri, neuwo unoda kukolota kauri, usamulambira.⁴³Mwakazwa kuti kakarewa kuti: ‘Ida umweni wako no kuzonda muvengi wako. ⁴⁴Asi inini ndinoti komuri, idanhi vavengi wenyu ne kuvakumbirira avo vanomutambudza, ⁴⁵kuti muite vana vaaBa venyu wari mudenga; ngkuti ena unoita kuti zuva lake ribude padenga povakashata novakanaka, nokunisa mvula padenga povakatendeka novasikazi kutendeka.⁴⁶Ngokuti kudai mesida basi avo vanomuda yemwe, munozoashira mubairo wochinyi? Ansizwona here zvinoita vatheresi? ⁴⁷Kudai mechungamidja hama djenyu djega, munopinda vamweni ngokuitaani? Asizwona zvinoita ngomadjinza here? ⁴⁸Ndizvona yemwi itnhi makaperera, kudai abhenhu venyu vari kudenga vakaperera. Chumairo Inoendamberi.

Chapter 6

¹Wonai kuti musaita mushando yokutendeka kwenyu pamberi povanhu, kuti vamuone, ngokuti mozodalo, amuzooni mubairo kunaaBa venyu vari kudenga. ²Saka mukazoopa zvipo zvenyu kuvalombo, usaridja gwamanda pamberi penyu yemwi, kudai ngozvovanoita vadjiitisi mumbhatso djo mumasinagoga ne mumapato, kuti varumbidjwe ngevandhu. Ngegwinyiso ndinoti komuri, matowashira mubhairo wavo.³Asi, woopa zvipo zvako kuvalombo, usatendera kuti nyala yako yokumubushue izive chinoitwa ngenyala yako yokumurhyo, ⁴kuti zvipo zvako zvipuwe ngokufishika; naaBavako vanoona kuwiguika vanozokupawo.⁵Apo mookumbira, musazodai ngovadziitisi, ngokuti vanoda kukumbira vechiema mumbhatso dzokudira nopambhalalano mumakwatcha, kuti vaoneke ngovanhu. Ngegwinyiso ndinoti komuri, vatowashira mubhairo wavo. ⁶Asi yewe, apo wookumbira, potera kukamera lako lopakati, naapo konya musiwo, kumbira kunaaBa vako vari mukuwiguika, naaBa vako vanoona mukuwiguika vanozokupawo. ⁷Asi mukukumbira kwenyu musazohwirindjira mashoko asina shwiro, kudai ngezvevanoita vomadzinza; ngokuti vona vanofunga kuti vanozoziwa ngokuwanda kwemashoko avo.⁸Ndizvo musazodai ndivo, ngokuti aBaba enyu vanoziwa izvo zvomunotama musati makumbira kwaari. ⁹Ndizvo kumbirai ngoiyi njira: “aBaba wedu vari kudenga, zita renyu garikudzwe. ¹⁰Umambo wenyu ngahuuye. Kuda kwenyu ngakuitwe munyika kudai ngomudenga.¹¹Tipei kudya kwedu kwezuva lanhamashi. ¹²Tiregerenhi zvitadzo zvedu kudai yesu takaregerera avo vanotadzaa kwotiri. 1 ¹³Musatipinza mukuedzwa, asi tinunurei kubva kuneuwo wakashata.¹⁴Ngokuti kudai yemwi mwechireguerera vanhu zvichaichi zvavo, aBaba wenyu vari kudenga vanozomureguererawo nemwi. ¹⁵Asi kudai musigareguereri vanhu zvichaichi zvavo, naBaba venyu avazomureguereriwo yemwi zvichaichi zvenyu.¹⁶Kundza kwe izvo, mukazozilaa, musasunga meso dzenyu kudai ngovadziitisi, ngokuti vanodzishaisha meso yenhu kuti vaoneke ngevanhu kuti vari pamutsanyo. Ngegwinyiso ndinoti kwomuri, vatowashira mubhairo wavo. ¹⁷Asi kwomuri, mukazotsanya, dzodzai musoro dzenyu, nekushamba mumeso menyu. 1 ¹⁸Kuti musazooneka ngovanhu kuti muri pamutsanyo, asi ndiBaba venyu vari pakawiguika, naBaba venyu avo vanoona mukufishika, vanozomupawo.¹⁹Musavziunganidzira gaanho munyika, apo mundu nengura zvinozvishaishira, apo mbavha dzinopwanya kube. ²⁰Asi unganidzai pfuma kudenga, apo unundu ngokuti ngura zvisikazvishaishiri, apo mbavha adzizo pwanyi nekube. ²¹Ngokuti panenge pane pfuma wako, apo ndipo panozowavo nemwoyo wako.²²Chibani chomuiri idziso, ndizvo kudai dziso rako riri dziso kwalo, muiri wako weshe unozozala ngokujeka. ²³Asi kuti dziso lako lakashata, muwiri wako weshe unozozala ngochidima. Ndizvo kudai kujeka kuri mukati mwako kuri chidima, kukuranyi kwechidima icho! ²⁴Akuna munhu angakona kushandira madzimambo mawiri, ngokuti unozonyengueredza umwe, ade umweni, nokuti unozoshoora umwe abatirire kunoumweni. Amungashandiri Mwari nemare.²⁵Ngendaa yeichi ndinoti kwomuri, musadembatemba mundalamo yenyu, kuti munozoryei ngokuti munozomwei ngokuti ngendaa yemuiri wenyu, kuti munozosimirenhi. Kutendeka akupindi kurya here, nemuiri aupindi zvokupfeka here? ²⁶Ningirai shiri dzomudenga kuti adzikushi, adzivhuganizi, nokuti kuunganidza mumatura; asi aBaba wenyu vari kudenga unodzipa zvokurya. Yemwiyo amuna kukosha kukuru kupinda idzo here?²⁷Ndiani kwomuri ngokudembatemba ungakona kuyenguedzera zuva rimwe rekupona kwake. ²⁸Nemwi munodembatemba ngeyi ngozvokufuka? Pinimidzai ngominyimbiri yomushango kumera kwayo, aishandi, aripabherere, ²⁹asi yeni ndinoti kwomuri, naSoromoni muutende wake weshe aazikupfekezka kudai ngoumwe wayo.³⁰Asi kudai Mwari echisimidza kudaro mwenje womushango, uwo uripo nyamashi, mangwani unokandirwa muchoto, aazopindi here kukuru kumusimidza, yemwi mune kutenda kudokodoko? ³¹Ndizvo musadembatemba mwechiti, ‘Tinozoryei?’ nokuti, ‘Tinozomwei?’ nokuti, ‘Tinozosimirenhi?’³²Ngokuti vatema vanotsvaga izvi zveshe, ngokuti aBenhu vari kudenga vanoziva kuti munozvikorera izvi zvese. ³³Asi tsvagai kutanga umambo wekudenga nokutetenda kwawo,zviro zvese zvinozoenguedjerwa kwamuri. ³⁴Musaneseka ngozuva lamanguana,ngokuti lamanguana rinozviwonera lega. Kutambudjika kwozuva kunokwana zuvalo.

Chapter 7

¹Musatonga, kuti musazotongwawo, ²Nokuti neitongui wamunotonga ndiwona munozotongwawo, neicho chipimo chamunopima ndichona, ndicho chimunozopimwawo nacho.³3 Unoningireyi chibhi chiri mudjiso lomukoma wako, asi auwoni dhanda riri mudjiso mwako? ⁴Kanakuti unozomu vunjisa kudhini mukoma wako: ‘Ndisiye, ndibise chibhi chiri mudjiso lako,’ oko ningira danda riri mudjiso lako? ⁵munheperiǃ Tanga wabisa danda riri mudjiso lako,papo ndipona paunozo nasa kuwona chibhi chiri mudjiso lomukoma wako.⁶Musapa zvakachena imbwha, kanazve, musakanda mapherere enyu pamberi penguruve, kuti dzisazovachika-chika pasi posoka djadjo djozoswaya djimurume.⁷7 Kumbiranhi, munozopuwa; tsvakanhi, munozowana; gogodjeranhi, munozobheurirwa. ⁸Ngokuti wese anokumbira, unowashira; nauyana anotsvaka, unowana; naano gogodja, unozobheurirwa. ⁹Kana kuti, ndiani mundhu pakati penyu, anoti mwanake angamukumbira chingwa, unozomupa buwe? ¹⁰Nokuti etchikumbira hove, unomupa nyoka?¹¹11 Kunhangue yemwi makashata,zivanhi kupa zvipo zvakanaka kuvana venyu,makadhalo bhabha venhu vari kudenga,vanozopa zvakanaka zvmunozova kumbira! ¹²Saka zvese zvamunoda kuti vandhu vaite kwamuri, itaiwo kudalo kwavari, ngokuti uwu Mutemo nodjidjiso djomaprofita.¹³Nguenanhi ngopamusuwo wakamanikana; ngokuti musiwo wakapambhama nogwanja lakapambhama rinoenda mukupaladjwa,vanopinda ndilona vandhu vakawanda. ¹⁴Ngokuti musiwo wakamanikana nogwanja lakadhodhoka,ndilona rinoenda mukulalama, vanori wana vadhoko.¹⁵15 Ngwariranhi maporofita vokunyepa,vaya vanoviya kwamuri vakasimira palha djomakwai, asi ngomukati varibhongo anosakadja. ¹⁶Munozovaziva ngozvibhereko zvavo. Vandhu vangakava here muzambiringa pamunzwa kana kuti maonde pamakato? ¹⁷Ngokudaro m'mbuti wese wakanaka inobereka muchero wakanaka; asi m'mbuti wakashata unobereka muchero wakashata.¹⁸M'mbuti wakanaka aunga bereki muchero wakashata, nemumbuti wakashata aunga bereki muchero wakanaka. ¹⁹M'mubuti wese usingabereki muchero wakanaka unotemewa nokukandirwa pamuriro. ²⁰Saka munozouziva ngomuchero wawo.²¹Asivese vanonditi: ‘Changamire, Changamire’, vanozopinda muumambo wekudenga, asi vaya vanoita kuda kwaBaba wangu vari kudenga. ²²Vazinji vanozoti kwandiri pazuva rero: ‘changamire, Changamire, atito kuporofita here ngozina lenhu? ngozina lenhu atito kubisa madimoni here, ngozita lenyu atito kuita zvichamiso zvakawanda here? ²³Apo ndinozovavhunja kuti: ‘Andimuzivi. Ibvai pandiri,yemwi vaiti vozvakashata!²⁴Saka uyani anozwa mashoko angu aya nokumaita, unofananidjwa nomundhu akangwala, akavaka nhumba yake padenga pobhuwe guwane. ²⁵Nvula yakanaya nendambi yakauya nondhutu lakavhuvhuta, zvakataka padenga ponhumbayo, yona aito kuwa, ngokuti yainga yakavakwa pabhuwe guwane.²⁶Asi uyani uwo anozwa mashoko angu aya, asingamaiiti,yeni ndinomu fananidja nomundhu anopenga,akavaka nhumba yake pamadjecha. ²⁷Nvula yakanaya nondambi yoviya nodhutu lakavhuvhuta,zvakataka panhumba,yona ikawa, ende kuwa kayo kakanga kakakula.²⁸zvakati apo Jesu pakapedja mashoko haya,uwhandu wovandhu wakashamisika ngodjidjiso lake. ²⁹Ngokuti yena waivadjidjisa mawanire osimba,kusiyana novanhori vavo.

Chapter 8

¹1 Apo Jesu wazhuaka kubva pagomo,uwhandu wovandhu wakamutevera. ²Saka pakanga nomundhu ainga nomapere wakaviya kwaari, akamugwadamira esiti: “Changamire,kana mesida mungandilapa.” ³Jesu wakapetenula muhoko wake, akamutswasa esiti: “Ndinoda kulapwa.” Chiriporipo mapere ake akalapwa.⁴Jesu wakazoti kwaari: “Ngwara kuti usazovundja mundhu. Asi enda wozvikombidja kumupirisita, nokumupa chipo icho chakabuiwa ndi Mozisi kuti chiite chapupu kwavari.”⁵Apo Jesu paakangena muKhapernaume, kakaviya kwaari mugumi womazana esimukumbira, ⁶esiti: “Changamire, muchandi wangu wakavata kumuzi,ngokuwoma muwiri,esiwadjirwa zvikuwane.” ⁷Jesu Waka muti: “Yeni ndinozoenda, ndozomuponesa.”⁸Asi mugumi wemazana wakadavira: “ Changamire, haiwa handina kodzero yokuti yemwi mupinde mumba mangu, asi buyanhi shoko rimwe lega,mushandi wangu unozoponeswa. ⁹Ngokuti yeniwo ndiri mundhu anotongwa,ende ndino masocha ari pasi pangu;ende ndinoti kunahowu, ‘Enda,’ yena unoenda;kunoumweni, ‘viyai,’ yena unoviya; nokuno mushandi wangu|: ‘Itanhi ichi,’ ende ena unochiita.” ¹⁰Jesu paakazwa izvi, wakashamisika, akati kunavese vaimutevera: “Nogwinhiso ndinoti kwamuri apana indaona kuvaIsuraeri kutenda kukuru kwakadai.¹¹Yeni ndinoti kwamuri: kuti vazinji vanozoviya kubva kumabvazuva nokumabirira, vanozogala pamberi potafula naAbrahama naIsaka naJakobe muumambo wokudenga. ¹²Asi vana veumambo vanozokandirwa muchidima chiri pabherere, kunozoita kuchema nokuchenga komazino.” ¹³Saka Jesu wakati kumugumi wemazana: “Enda,ngazviitwe kwauri kudai sekutenda kawaita.” Panguva yonayo mushandi wakaponeswa.¹⁴Apo Jesu paakanguena mumba maPedru, wakaona ambiya washe wake vakavata vosiwadja nokupisa muviri. ¹⁵Jesu wakabata muhoko wake, kupisa muviri kakava siya;saka vona vakasimuka votanga kumushandira.¹⁶Pakaita madekoni, vakamuvisira kwaari vazinji vainga nemadimoni, yena waka gogomera mweya djainga mavari ngoShoko, nokuponesa vese vaiwadja, ¹⁷Kuti zvakanga zvakabuiwa ndi Isaya Muporofita zvizadjiswe, wakati: “yena paari wakathwala zvirwhere dzedhu, nokutola mawadjo edhu.¹⁸Apo Jesu paainga osiwona uwhandu wovandhu wakamutendenedja,wakavatuma kuti vaambuke vaende riseri. ¹⁹Saka panomunyori akamukwedherera, akamuti: “Mudjidjisi, ndinozomutevera kese kamunoenda.” ²⁰Jesu wakamu dhavira: “Hava djino murindi neshiri djomudenga djino masaki adjo; asi Mwana woMundhu aana nepokutsamira musolo wake.²¹Mumwe wevadjidji wakati kwaari, “Changamire, kutanga nditenderenhi kuti ndiende kochiira abangu.” ²²Asi Jesu wakati kwaari, “Nditeverei, ureguere vakafa kuti vachire vakafa vavo.”²³Ponapo Jesu wakapinda mungarahwa, vadjidji vake vakamutevera. ²⁴Pakabuda kuvhuvhuta kukuru mudjombe, ngokudalo ngarahwa yakadumaidjwa ngomafashamu; asi yena wainga wakavata. ²⁵Vakaviya paari, vakamumusa vositi, “Changamire, tiponesenhi! tofa.”²⁶Jesu wakati kavari, “Munombothia ngei,vandhu vokutenda kudoodoko?” Saka yena wakamuruka, akapanga dhutu nodjombe; pakava noku nhalarisa kukuru. ²⁷Novandhu vakashamisika vositi: “ Umbori ani mundhu hou,anoita kuti dhutu nodjombe zvinomuzwa?²⁸Apo Jesu paakaguma riseri munyika yevaGadhareni,wakasangana naye vandhu vaviri vainga nemadhimoni vesibva mumaibha. Vona vainga vandhu vanoushungu unothyisa, zvaita kuti apana mundhu aikwanisa kudharika ngogwanja lelo. ²⁹Ninguiranhi, vakadaidjira vakati: “Tineyi newe, Mwanakomana waMwari? Wauya panapa kuzoti panicha isati yaguma nguva here?”³⁰Panguvayo pakanga pano uhwandhu wonguruve djai haviswa ngodhambo nhana . ³¹Nemadhimoni akamukumbira ositi: “Kana mositibudisa, titumei tiyende mudanga longuruve.” ³²Jesu wakati kwavari, “Endanhi.” ona akabuda, akanguena munguruve; papo danga lese lakaenda kowira mudjombe,djofa djese mukumwa.³³Avo vese vaingwarira nguruve vakatiza, vakaenda mudoroba, vakabvunja vese izvo zvainga zvaitika kunevainga nemadimoni. ³⁴Vomudoroba wese vakabhuda koosangana naJesu. pavakanga vosimuwona, vakamunyengerera kuti abve munhika yavo.

Chapter 9

¹Jesu wakapinda mungarahwa, akaambuka riseri, nekuguma kuguta lokake. ²Vakavisa kwaari mundhu aiwadja dhenda lokuoma muiri, akavata pabhonde.Jesu pakaona kutenda kavo, wakati kuna ainga nedenda lokuoma muiri, “Mwana, shinga; zvishaishi zvako zvareguererwa.”³Asi vamweni vevanyori vakati pakati pavo, “Mundhu hou urikutuka.” ⁴Asi ngokuti Jesu waiziva kufunga kavo, wakati kawari: “Munofungira chinhi zvakashata mumweyo djenyu? ⁵Ngachipi chakareruka,kuvereketa kuti: ‘Zvishaishi zvako zvareguererwa,’ nokuti, ‘Muruka ufambe?’ ⁶Asi, kuti muzive kuti Mwanakomana woMundhu unosimba munyika lokureguerera zvishaishi…” ‒ apo wakati kuneuwo wainga nodhenda yokuoma muiri, ‒ “Murukai, tola bhonde lako uyende kumuzi kako.”⁷7 Naye wakamuruka, akaenda kumuzi kake. ⁸apo uwhandu wovandhu wakazviona, wakathyia, ukakudja Mwari, uwo wainga wapa simba lakadhai kuvandhu. ⁹Osibva apo,Jesu wakaona mundhu anozwi Mateu, akagala pandau yokubadarisa muthelo, oti kaari: “Nditeverei.” Naye wakamuruka, akamutevera.¹⁰Pakazoti Jesu ari pamwe pamuzi, akagala patafula osidha kuriha, vateresi nevashaishi vazinji vakaviya vakagala pasi naJesu nevadjidji vake. ¹¹VaFarisi vosiona hezvo, vakati kunovadjidji vake, “Ngenhi Mudjidjisi wenynhu urikurhria novateresi nevashaishi?”¹²Asi Jesu echizwa hezvo wakati: “Avo vanoutano avangadhi mulapi, asi vayana vanowadja. ¹³Yemwi munozofaneya kudjidja kuti zvinorevenhi izvi: ‘Ndinodha nhasha, haiwa kuchivirika.’ Ngokuti yeni andito kuviya kuzodhanidja vakatendeka, asi vashaishi.”¹⁴Apo vakaguma kwaari vadjidji vaJohani vositi: “Yesu nevaFarisi tinogala takatsanha nguva djese, asi vadjidji vako vasingatsanhi?” ¹⁵Jesu wakati kavari: “Vokanhi yanhamuroorwa vangafamba vakatsamwa here apo mukwambo aripo navo? Asi mazuva anozoviya apo okuti mukwambo unozobviswa kwavari, apo vanozotsanha.¹⁶Apana mundhu angakanda chigamba chitswa patlha yokare, ngokuti chigamba_cho chinomwesa patlha,nokumwekako kunozokula.¹⁷Zve, aungakandi waini idzwa mumukata dzakatsakala; ngokuti mukata djinozophanhika newaini inozodhururika nomukata djinozophwanhika. Asi vanokanda waini idzwa mumukata itswa,djese djinozongwaririka.¹⁸Painga osivereketa izvi kwavari, wakaviya mutongui,akamugwadamira, akati kaari, “Mwana wangu omusikana watofa zvinezvi,asi viyai uise nhala yako padenga pake,unozopona''. ¹⁹Jesu wakamuruka, akaenda nevadjidji vake.²⁰Pane mukadji umweni ainga nodhenda lokubhuda ngazi makore gumi namaviri,wakaviya ngosure kaJesu, akabhata mupenderi wopatlha yake; ²¹Nokuti yena wakati mukati make: “Ndikabhata kega patlha, ndinozoponeswa.” ²²Asi Jesu esikunukuka, wakamuona,akati: “Mwanasikana, shinga, Kutenda kako kakuponesa.” Ende mwanakadjiwo wakaponeswa kubvira papo.²³Apo Jesu esinguena mumba momutongui, wakaona varidji vominanzi nouwhandhu wovandhu wosiita musindo. ²⁴Wakati: “bhudaipano, ngokuti mwanasikana hou aato kufa, asi wakavata.” Vona vakamuseka.²⁵Apo abhudisa uwhandhu wovandhu,yena wakanguena mukati,akamubhata ngonhala nemwanasikana wakamuruka. ²⁶Nembiri yacho yakafamba munyikamwo mwese.²⁷Apo Jesu achapinda kuyenda mberi kubva apo, mapofu maviri akamutevera, esidhaidjira esiti: “Yewe Mwana waDavhida, tiitirei nhasha.” ²⁸Jesu paakapinda mumba, mapofu akaviya kwaari, naJesu akati kwaari: “Munotenda here kuti ndino simba lokuita hechi?” Vakati, “Eya, Changamire.²⁹Saka Jesu wakabhata madjiso avo, akati: “Ngaku izwe, kuda nekutenda kwenhu.” ³⁰Apo madjiso avo akavhurwa. SakaJesu wakavha avabvunja esiti: wonai kuti pasawoneka mundhu anoziva izvi.” ³¹Asi vabvapo, vakateketesa mbiri yake munyikamwo mwese.³²Painga echibvapo,vakavisa kaari chimumumu chainga nedimoni. ³³Apo dimoni lakagogomerwa kubva kwechiri, chimumumu chakavereketa. Nembungano yakashamiswa yesiti: “izwi azwisati zwa katongombooneka muIsuraeri.” ³⁴Asi vaFarisi vakati: “uyo unolasa madimoni ndimambo wemadimoni.³⁵NaJesu wakahambahamba mumadoroba ese nomumaguta ese, esidjidjisa munhumba djavo dzokunamata, esiparidza vhangeri loumambo,esilapa madhenda ese nekuwadja kese. ³⁶Asi pakaona mbungano, wakavazwira ulombo ngokuti vaidezwaira nokupepesheka kudai ngemakwai asina muhavisi.³⁷Ena wakati kuvadjidji vake: “kukohwa kakawanda, asi vashandi vadhoko. ³⁸Ndizvo kumbirai kunaMambo wokukohwa kuti atumire vashandi mukukohwa kake.”

Chapter 10

¹Jesu waunganidja vadjidji vake gumi navaviri, akavapa simba pamusolo pemweya yakaswipa kuti vagogomere nokulapa ndhenda lese nokuwadja kese.²Aya ndiwo mazita evapostori gumi navaviri: awo lokutanga ndiSimoni waizwi Pedru, naAndreu munukuna wake; naJakobe mwana waZebedi, naJohani munukuna wake; ³Filipi, naBhathoromeu; Thomasi naMateu mutheresi; Jakobe mwana waArifeusi, naThadeusi; ⁴Simoni, muZeroti, naJudasi Isikarioti uwo aizomutengesa.⁵Ava gumi navaviri Jesu wakavatuma; akavapanga esiti: “Musaenda ngogwanja lovatema, musapinda muguta kunorevaSamaria. ⁶Panekudhalo, endai kunemakwai akalasika eimba yeIsrael ⁷Muchienda paridzai mositi: ‘Umambo wokudenga wakukwedhera.’⁸Lapanhi vanowadja, mosimusa vakafa, mosichenesa vanemapere, nekubvisa madimoni. Makapuwa ngonyasha, mechipawo ngenhasha. ⁹Musatola mukore nokuti sirivha kanakuti thusi muzvikwama zvenhu; ¹⁰Pasina chikwama parwendo renhu, kana mabachi maviri, kana magwadha kana ndonga, ngokuti mushandi unokofaneya kupuwa kurha kake.¹¹kana mudoroba lese kana mundharaunda momuchapinda, tswagai ndiani uri mukati malo anotenda apo, nekuti garai zviswikira mabvemwo. ¹²Mwoopinda mumba muchungamidjenhi. ¹³Kana nhumba iyo yosifaneya,rugare ngariuye pamusoro penhu; asi kuti isikasisiri ngakuhwirire kamuri.¹⁴Kunhangue wayani vasingazomuwashiri kana kuzkwa mashoko enhu, mesibhudemwo mumbamo kana doroba iro, zuzai bhukuta kubva pasoka djenhu. ¹⁵Ngegwinhiso ndinoti kamuri, kunozopinda kureruka kunenhika yeSodhoma neyeGomora ngezuva lokutongwa kuneiro dhoroba.¹⁶Ninguuiranhi, ndinomutuma semakwai mukati mwemathika. Ndizvo gwarai kudai inganhoka, nekupfaa kudai ngonjiva. ¹⁷Asi ngwalai vandhu, ngokuti vanozomupira kubangano lovatongui, avo vanozomulova mumba djavo djokunamata. ¹⁸Ngondava yangu yemwi munozoviswa pamberi pomadjimambo, nokuita chapupu kwavari nokumadzinza.¹⁹Asi apo voomupiira, musazodembatemba kuti kudini kana chiinhi chamunozovereketa,ngokuti musazo puwa mazwi amusavereketa panguvayo. ²⁰Ngokuti andimwipi munozoreketa, asi Mweya waBaba enyu unoreketa uri mukati mwenyu.²¹Nomukoma unozopira munukuna kuti afe, ngokudalo bhabha mwana wavo, nevana vanozomukira vabhereki nokuvaulaya. ²²Nemwi munozovengwa ndivona vese ngondava yozina langu, Asi uwo anoshingirira kugumira kumagumo, unozoponeswa. ²³Apo vakazomutera mudhoroba iri, tizirai kune rimweni, ngokuti ngegwinyiso ndinoti kwomuri: amuzopedzi kuhamba madhorobha eshe aIsuraeri, asati auya Mwanakomana woMunhu.²⁴Mudjidji aasi mukuru panemudjidjisi wake, nemuranda aasi padenga pamambo wake. ²⁵Kune mudjidji,zvakamukwanira kuti adai ngomudzidzisi wake, nemuranda kuti adai ndimambo wake. Kudai vakadudza munewemhatso kuti Bheerizebhuri, vanozopinda kwakaitawani kuvadudza kudaro avo vari vemhatso yake!²⁶Saka musavathyia, ngokuti apana chiro chakafishika chisikazooneki, nokuti chakafishiridzwa achisikazoziikanwi. ²⁷Icho chendinomuronzera muchidima, chironzei mukujeka, neicho chamunozwa ngevherevhere, mesichumaira muri padenga pochichungwe chenhumba.²⁸Musathya avo vanoulaya muiri, asi vasina simba lokuulaya mweya. Asi muthye uwo anesimba lokuparadja zvese mweya nomuiri muGehena. ²⁹Zviwanzaburi zviviri azvitengeswi ngosendi here? Nechimwe chazvo achizowi pasi pamavhu pasina ruzivo raBhabha venyu. ³⁰kana nebvudji lomusolo menhu lakaerengwa lese. ³¹Musathya, muri vanopinda kudikanwa kunezviwanzaburi zvakawanda.³²“Ndizvo kunewese uwo anozonditenda pamberi pevandhu, neniwo ndinozomutenda pamberi paBhabha wangu vari kudenga. ³³Asi kune uwo unozondiramba pamberi pevandhu, neniwo ndinozomuramba pamberi paBhabha wangu vari kudenga.³⁴Musafunga kuti ndakaviya kuzovisa rugare penyika; andizi kuviya kounza rugare, asi munondo. ³⁵kuti ndakaviya kuzopaladjanisa mundhu nabhabha wake, nemwanasikana namai wake, nomunhamwana namazvarira wake. ³⁶Nemagaa omundhu anozoita avo vari vonhumba yake.³⁷Uwo anopinda kuda bhabha kana mai kuneinini, aazi kundifanira. Naye anopinda kuda mwanakomana kana mwanasikana kuneinini, aazi kundifanira. ³⁸Neuwo asikazotori muchinjikwa wake nekunditevera, aazi kundifanira. ³⁹Uyo anoona kulalama kake anozokulasa, nouwo anozolasa kulalama kake ngopamusolo pangu unozokuona.⁴⁰Uyo anomuwashira yemwi anondiwashira yeni, nouwo anondiwashira, unowashirawo uwo wakandituma. ⁴¹Uyo anowashira muprofiti ngozina lomuprofiti, unozowashira mubhairo womuprofiti; nouwo unowashira mundhu wakatedeka ngozina lomundhu wakatendeka, unozowashira mubhairo womundhu wakatedeka.⁴²42 Nouwo anozopa kana comiche imwe yokumwa kune umwe wevadoko ava, ngokuita ena umwe mudjidji, ngogwinhiso ndinoti kamuri: aatongozolasikirwi mubhairo wake kana.”

Chapter 11

¹Paakapedja Jesu kupanga vadjidji vake gumi navaviri, wakabvepo, akaenda koodjidjisa nokuparidza mumadoroba avo. ²Zvino apo Johani azwa ari mutorongo mabhasa a Kristu, wakatumira ngevadjidji vake kuti vamuvundje kuti: ³Ndiwe here uwo anoviya, kanakuti tisagarira umweni?⁴NaJesu wakavadhavira,ositi: Endanhi, mobvunja Johani izvo zvamazwa nezvomunoona: ⁵Mapofu oona, nezvirema zvohamba, nevanemapere vocheneskwa, novanoma ndondo vozwa, nevakafa vanomuswa, nevalombo vane vhangeri rinochumairwa kwavari. ⁶Unomuchena uwo usikapumhunwi ndini.⁷Apo vasaenda, Jesu wakatanga kuvereketa kumbungano ngondava yaJohani, wakati: Makaenda mushango kooneyi? Itsanga yakazungunyiswa ngedutu here? ⁸Asi mwakaenda kooneyi? Munhu wakapfekeswa ngemachira akapfaa here? Ndivo avo vanopfeka machira akapfaa vari mumhatso dzemadzimambo⁹9 Asi mwakaendeyo koona chinhi? Muprofiti here? Eya, ndinoti kwamuri, nouwo anonhanha kupinda muprofiti. ¹⁰Uyu ndiye wevakanhora kuti: ndinotuma mutumi wangu pamberi pehope yako, uwo anozonasirira nguanja lako pamberi pako.¹¹Ngogwinhiso ndinoti kwamuri, ‘Pakati pavo vakabherekwa ngovakadji, akuzi kutomboita umweni mukuru kupinda Johani Mubabatidzi; Asi uyo ari mudhoko muumambo hwokudenga mukuru kwaari. ¹²Kubvira kumazuva aJohani Mubabatidzi kugumira zvino, umambo hwokudenga hunopambwa ngezvigebengwa zvinohutora ngesimba.¹³Ngokuti vaprofiti vese neMupango vakaprofeta kugumira pa Johani. ¹⁴Kudai mesitenda kuchiwashira, ‘Uyu ndiyena Elias, uwo waizo viya. ¹⁵Uwo anenjeve djokuzwa ngaazwe.¹⁶Asi ndoyezanisa naani dzinza heri? Wakadhai ngovana vanogala pandau djomusika, vosidhaidjira kunevangani vavo vesiti: ¹⁷Takaridja mbira kwamuri,asi yemwi amuto kutamba; takaita chiriro, nemwi amuto kuchema.¹⁸Ngokuti Johani wakaviya, asikarhi kana kumwa, avo vakati, ‘Unedimoni. ¹⁹Mwanakomana woMundhu wakaviya esirha nokumwa, avo vakati: murhisi nomumwisi wewaini, shamwari yovatheresi neyevashaishi! Asi kungwala kunopembedjwa ngemabasa yake.²⁰Apo Jesu wakatanga kupomera madoroba umo mainga maitwa mabasa mazinji ake ominana, ngokuti avazi kutendeuka. ²¹Kune uyo kwauri, Khorazini! kune uwo kwuri, Bethisaida! Ngokuti kudai mushando unesimba yainga yakaitwa muThire neSidhoni, iyo yakaitwa mukati mwenyu, vaidai vakatotendeuka kuretu, vane masaka nemarota ²²Kani hai, ndinoti kwomuri, Kunozopinda kureruka kuneThire neSidhoni ngezuva rokutongwa kunekwomuri²³Newe Khapernaume, unozokuriswa mudenga here? Unozozaswa pasi kuHaidhesi; Ngokuti kudai mushando unesimba wainga wakaitwa muSodhoma, iyo wakaitwa mukati mwako, raidai riripo nanyamashi. ²⁴Kani hai, ndinoti kwomuri kuti kunozopinda kureruka kunHika yeSodhoma ngezuva rokutongwa kuneiwewe.”²⁵panguvayo Jesu wakadhavira, akati: “Ndinokutenda, Bhabha, Mambo wokudenga newenhika, ngokuti yewe wakazvifisha izvi kune vakangwala nevanekuziva, wakazvipanguidjira vadhoko. ²⁶Eya, Bhabha, ngokuti chainga chinodakadja mukuona kako. ²⁷Zviro zvese zvakapuwa kwandiri ndiBhabha wangu; Akuna anoziva Mwanakomana, ndiBhabha ega. Akunazve unoziva Bhabha, asi Mwanakomana ega, nouwo waanodha kukombidjira Mwanakomana.²⁸Uyai kwandiri yemwi mese makaremba neku zvinhirirwa, yeni ndinozomuzolodja. ²⁹Mesitola joka langu pamusolo penhu,medjidjanhi kwandiri, ngokuti yeni ndakapfara mumweyo, nemwi munozoona kuzolola komweya yenhu. ³⁰Ngokuti joka langu lakanaka, nomutwalo wangu wareruka.

Chapter 12

¹Pangua yo Jesu wakahamba ngomumunda yekoroni ngozuva loSabatha; Novadjidji vake vainga vanenjala, vakatanga kupurura mitsonzoti yekoroni vosirhya. ²Asi apo vaFarisi vosivaona, vakati kwavari: Ninguira, vadjidji vako varikuita zwisingatenderwi ngoMupango kuti zviitwe ngoSabatha.³Asi Jesu, ena wakati kwavari: “Amuto kudjidja here icho chaakaita Dhavhidha, apo painga aaita njala, yena no vangani vake? ⁴vaka nguena mumba yaMwari, ne kurhya zvingwa izvo zvaipanguidjirwa, zvainga zvisikatenderwi kuti yena azvirhye, kana avo vainga vanaye, asi ku vapristi vega.⁵Zve amutokufunda here muMupango kuti muMasabatha vapristi vari muTemperi vanotuka Sabatha, nekugala vasina ndava? ⁶Asi ndinoti kwamuri chiri panapa chiro chinopinda Temperi kukula.⁷Asi kana yemwi mosiziva kuti zwinobuyei: Ndinoda nhasha, haiwa kuzwipira chipiriso, maizodhai musito kuvaitira ndava avo vasina ndava. ⁸Ngokuti Mwanakomana woMundhu ndiyena Mambo weSabatha.⁹Kubvira apapo Jesu wakanguena mumba yavo yokunamata. ¹⁰Apo, paiva pane murume ainga anenyala imwe yakaonhana; nekuti avo vesidha ku pomera Jesu, vakamubvunisa wesiti: Kunotenderwa here kuponesa muMaSabatha?¹¹Ena wakati kwavari: Ndiani pakati penyu mundhu, anengue anegwzai rimwe, kuti iro rikazowira mugomba ngozuva loSabatha, aazoribati here kuribudhisa? ¹²Ndizvo, mundhu wakapinda kukosha kune gwaiǃ Ndizvo kunotenderwa ngoMupango kuita zvakanaka muMaSabatha.¹³13 Apo Jesu wakati kunemundhu uwo: Tambanudja nhala yako. Naye wakaitambanudja, nayo yikaponeswa kudhai ngueimweni. ¹⁴NevaFarisi vakabhudha, vakaita bangano ndiye, kuti vangamuita maulairenhi.¹⁵Asi Jesu esiziva wakabvapo nembungano huru yikamutevera, akayiponesa yese. ¹⁶Wakazivisa kuti vasazoita kuti aziikanwe; ¹⁷Kuti rizadjisike izwi zvakavreeketwa ndiIsaya muprofeti esiti:¹⁸18 Ninguiranhi muranda wangu wendakaketa, mudhikani wangu, uwo mweya wangu unodhhakala ndiyena. Ndinozoisa mweya wangu padenga pake, naye unozoteketesa kutonga kwakatendeka kumadzinza.¹⁹Aazorwi kana kudhainjira, zve akuna anozozwa izwi lake mumapato. ²⁰Aazorivhuni rutsanga rwakabenda, netonje rinopwititika aazoridjimi, kumbhesa atume kutonga kwakwo kuti kunhise; ²¹Vemadzinza vanozogonda kunezina lake.²²Apo vakamuvisira kwaari umwe wainga nedimoni, ari bofu nechimumumu. Ena wakamuponesa, ngokudharo chimumumu chakavereketa nokuona. ²³Nevandhu vazinji vese vakashamiswa, vakati: Uwu asiyena here Mwanakomana waDavhida?²⁴Asi vaFarisi Pavakazwa izvo vakati: Uwu mundhu urikudzinga madimoni ngesimba laBeerizeburi, mambo wemadimoni. ²⁵Jesu osiziva ndangariro yavo, wakati kwavari: Umambo weshe unodzipaladja hunozopera; nemadoroba ese kana kuti nhumba inozvipaladja aizovipozve.²⁶Saka kana Sathani esigogomera Sathani, unonga osi djipaladja. Ndizvo umambo wake hungazoita maemerei? ²⁷Kudhai yeni ndechidzinga madimoni ngesimba raBeerizeburi, ndizvo vanakomana venhu vanoadzinga ndiani? Ndizvo vachaita vatongui venhu.²⁸Asi kuti yeni ngoMweya waMwari ndogogomera madimoni,saka umambo hwaMwari waviya kwamuri. ²⁹Mundhu ungaita manguenerenhi mumb yeuwo anesimba, nekumubhira zviro zvake, kuti asati atanga kusunga uwo unesimba? Apo azoona kumu bhira nhumba yake. ³⁰Uyana asiri naeni unorwa neni neuwo asingabhatani naeni, unopaladja.³¹Ndoosaka, ndinoti kwamuri: kushaisha kese ne zvituko zvese zvinozoreguererwa kuvandhu, asi kutukwa ko mweya akureguererwi. ³²Neuwo anovereketa shoko lakashata kune Mwana Wemundhu, unozoverekererwa, asi uyo unovereketa shoko lakashata kune Mweya Wakachena, aazoverekererwi munhika muno kana munhika inoviya.³³33 Itanhi mumbuti wakanaka, nemuchero yawo unonaka. Kana kuti itai mumbuti wakashata, nemuchero yawo unoshata. Ngokuti mumbuti unoziikanwa ngomichero wayo. ³⁴Yemwi vana vomabhoola, mungaita mavereketereyi zvakanaka, muri vakashata? Ngokuti mulomo unovereketa kubva kunezvakawanda zviri mumweyo. ³⁵Mundhu wakanaka kubva kuupfumi wakanaka unobudhisa zvakanaka, Nomundhu wakashata kubva kuupfumi hwakashata unobudhisa zvakashata.³⁶Asi yeni ndinoti kwamuri, mazwi ese asina shwiro anozovereketwa ngevandhu, vanozobvunzisiswa ndiwo ngezuva lokutongwa. ³⁷Ngokuti ngemazwi ako unozopembedzwa, zve ngemazwi ako unozopariswa ndaa.”³⁸Apo vamweni vevanhori nevaFarisi vakamudhavira vesiti: Mudjidjisi, tinoda kuona chioniso chinoitwa ndimwi. ³⁹Asi ena wakadhavira akati kwavari: dzinza lakashata neupoombwe rinotsvaka chioniso; asi akuna chioniso chinozooniswa kwauri, asi kuna Jona muprofiti. ⁴⁰Ngokuti kudhai ndiJona wakapedja mazuva matatu nemasiku matatu mundani yohove huru, ngokudharo Mwana woMunhu unozogala mazuva matatu nemasiku matatu ari mumweyo wenhika⁴¹Vandhu veNinevhe vanozomuruka pazuva lokutongwa pamwepo neiri dzinza, nokuripomera ndava; ngokuti vona vakatendeuka ngokuparidza kwaJona. Ninguirai, chiri panapa chiro chikuru chinopinda Jona.⁴²Mambokadzi wokubhani unozomiruka ngezuva lokutongwa pamwepo nedzinza iri nokuipoomera ndava. Ngokuti yena wakabva ari kumagumo enhika kuviya koozwa ngokungwala kwaSoromoni. Ninguirai, chiri panapa chiro chikuru chinopinda Soromoni.⁴³Asi apo mweya woswina wakabhuda kumundhu, unohamba ndau djisina mvura, wesitsvaka kuzolola, ende auwani. ⁴⁴4Apo unoti: Ndinozohwirira kumuzi kangu, uko kundakabva. Apo paakaguma wakaiona isina chiro, yakatsvairwa nekulongedjwa. ⁴⁵Apo unoenda wotolazve mweya imweni munomwe, inoupinda ngokushata, nayo inongena yechigara powo; Nokupedzisira, kugara kwouwo munhu kunozopinda kushata kunekugara kwokutanga. Kunozodarowo nokuneuyu mubarirwana wakashata.⁴⁶Apo paivereketa kumbungano,vainga vakaema ngopabherere mai wake nevanukuna vake, vositsvaka kuti vaverekete naye. ⁴⁷Noumweni wakati kwaari: Ninguiranhi,amako nevanukuna vako vakaema pabherere vositsvaka kuvereketa newe''.⁴⁸Asi ena wakapingula akati kunaiwona wakamuronzera, “Ndiani mai angu, ndianizve vanukuna vangu? ⁴⁹Naye wakatambanudjira nhala yake kunevadjidji vake akati: Ninguiranhi, mai angu nevanukuna vangu! ⁵⁰Ngokuti uwo unozoita kuda kwaBhabha angu vari kudenga, ndiye munukuna wangu, hanzvadzi namai.

Chapter 13

¹Zuva rero Jesu wakabhuda mumba, akagala ngeparuandhle. ²vakaungana kwaari mbungano zinji, ndizvo akanguena mungarawha, akagala nembungano yese yakaema ngepamhiri.³Yena wakavavereketera zviro zvakawanda nguemuyezaniso, esiti: Ninguiranhi, kakabhuda musimi koosima. ⁴Kakati mukusima kake mbeu djimweni djakawira mugwanja, shiri djakaviya djikadjirya. ⁵Nedjimweni djakawira pamapuwe apo pedjaiviya djisina mavhu mazinji: djikamera ngokukasika, ngokuti djainga djisina mavhu akadjika. ⁶Apo zuva pilakwira djakapishwa, ngokuti djainga djsina mudji, djakaoma.⁷Djimweni djakawira pane muzwa; nomuzwa yakakula yakamubhaya. ⁸Nedjimweni djakawira mumavhu akanaka, nadjo djakabereka tsangu, djimweni zana djakapetwa, djimweni makumi matandhatu akapetwa nedjimweni makumi matatu akapetwa. ⁹Uwo anonjeve djokuzwa, ngaazwe.”¹⁰Nevadjidji vakaviya kwaari, vakavundja: Ngueyi unovereketa kwavari ngomiezaniso? ¹¹Jesu akapingula akati kwavari: Ngokuti kunopuwa kwomuri kuziva zvakafishika zvoumambo hwokudenga, asi kwavari avo akuzi kupuwa. ¹²Ngokuti kwaari unacho kunozopuwazve, nekuzoa nezvakawanda; Asi uwo usina neicho chaanacho chinozoduswa kwaari.¹³Ndiyo ndava ndesivereketa kwavari ngomuyezaniso, ngokuti vesiona avaoni, vesizwa avazwi, zve avazwisisi. ¹⁴Kwavari kwakazadziska kuprofita kwaIsaya, ukwo kunoti: Ngokuzwa munozozwa, nemwi musikazwisisi, mwechiona munozoona, musikaonisisi.¹⁵Ngokuti mweyo yavo vandhu yakaita gwizhimbira, nenzee dzavo dziri madziiranzee, nemadziso avo akatswatira, kuti pamweni vangazoona ngemadziso avo, vazwe ngenzee dzavo nokuzwisisa ngemwoyo yavo, vatendeuke, neni ndivaponese¹⁶Asi anomuchena madjiso enyu, ngokuti anoona, nenjeve djenyu, ngokuti djinozwa. ¹⁷Ngokuti nguegwinhiso ndinoti kwamuri, vaprofiti vazinji nevandhu vakatendeka vakadhisisa kuona zvomunoona yemwi nekuti avato kuzviona, nokuzwa zvomunozwa navo avato kuzvizwa.¹⁸Saka, izwai muyezaniso womusimi. ¹⁹Mundhu wese nhangue eizwa shoko loumambo, nekusarizwisisa, apo panoviya uwo wakashata unovhomola izvo zvakasimwa mumweyo make; uwu ndiye wakakusa pagwanja.²⁰Nauyani akasima pamapuwe, uwu ndiye unorizwa shoko, nekuriwashira nokudhakala. ²¹Asi aana kuita mudji mukati make, pakutanga geenguva doko; nekupona mukutambudjwa nekuteverwa nguendava yeshoko, ngokukasika unopumhunwa.²³Iyo yakasimwa pakati pemuzwa, uyu ndiye unorizwa shoko, asi kudhembatemba ngezvenhika nokuchenguedjerwa koupfumi kunodzipa shoko, nalo aribhereki. ²²Asi iyo yakasimwa pamavhu akanaka, uyu ndiye unorizwa shoko, nekurizwisisa; zve unobhereka muchero, umwe unobhereka zana lakapetwa, amweni makumi matandhatu akapetwa, neamweni makumi matatu akapetwa.²⁴akavapa zve Muyezaniso umweni kwavari esiti: Umambo hwokudenga hunoedzaniswa nomundhu wakasima mbeu djakanaka mumunda wake. ²⁵Asi apo vandhu pavaivaata, muvengui wake wakaviya, akasimawo senga mukati mwezviyo, akaenda. ²⁶Asi apo miningwi yakamera, yechi tanga kutumbuka, apo senga lakaonekawo.²⁷Apo varanda vomunikazi wemhatso vakauya, vakati kwaari: Mambo, amuzi kusima mbeu dzakanaka mumunda yenyu here? Ndizvo senga lakabva pari? ²⁸Asi ena wakati kwavari: ‘Mumwe muvengii wakaita izvi. Ndizvo varanda vakati kwaari: Mungada here kuti tiende koribvita?²⁹Asi ena wakati: ‘Haiwa, ngekuti apo mesibvita senga mungabvita nekoroni. ³⁰Zvireguerei zvese zvikule pamwepo kumbhera nguva yokowha. Panguva yokukowha ndinozoti kuvano kowha, mesiunganidja senga kutanga, murisungue kuita musumbo kuti ripishwe. Asi unganidje koroni mutsapi yangu.³¹Wakavapa Muyezaniso umweni esiti: Umambo wokudenga unoezaniswa ngetsangu yomustadhi, iyo yaakatola mundhu, akaisima mumunda wake. ³²Iyo ngegwinhiso idhoko kunetsangu djese; asi ingakula inopinda mapfiba ese kukula, inozoitwa m`mbuti, kuti shiri djemudenga djiuye, djimate nokuvaka zvisaki djawo.³³Muyezaniso umweni wakati kwavari esiti: Umambo wokudenga unoezaniswa nomumera uwo waakatola mudzimai, akauisa mukati mwemutani mutatu youskwa metsa wese wafema''.³⁴Izvi zvese Jesu wakazvivereketa kunembungano ngemiyezaniso, pabhanze pemiyezaniso aato kuvereketa kwavari nachimwe. ³⁵kuti kuzadjisike shoko iro lakavereketwa ngomuprofiti esiti: Ndinozovhula mulomo wangu ngemuyezaniso, ndinozoonisa zvakafishika kubvira pakusikwa kwenhika''.³⁶Apo Jesu wakaendisa mbungano, akanguena mumba. Vadjidji vake vakaviya kwaari, vakati: Tidhudzjre muyezaniso wesenga lomumunda. ³⁷Naye wakapingula akati kwavari: Uyo inosima mbeu djakanaka ndiye Mwanakomana woMundhu. ³⁸Munda inhika; Mbeu djakanaka vana veumambo, senga vana veuwo wakashata ³⁹Muvengui akarisima ndiDiaborosi. Nokukukura kuri kupera kwenhika, nevakukuri ingilosi.⁴⁰Ndizvo kudai ngesenga rinounganidjwa pamwepo losipishwa nguemoto; ndizvo zvinozoitwa mukupera kwenhika. ⁴¹Mwana woMundhu unozotuma ngilosi djake, nadjo djinozounganidja kubva muumambo wake zvese zvinopumhunisa, naavo vese vanoita zvinonhangadja. ⁴²Nadjo djinozovakandira muchoto chomoto. Kunozoiteyo kubhoorera nokukwetsana kwemazino. ⁴³Naapo vakarurama vanozojeka kudhai ngezuva muumambo waBhabha avo. Uyao anonjeve ngaazwe.⁴⁴Zve, umambo hwomudenga hunoedzaniswa noupfumi hwakafishwa mumunda; uhwo hwaakaona munhu akahufishazve, ngokudakara kwake unoenda nokutengesa zveshe zvaanazvo, echitenga uwo munda. ⁴⁵“Zve, umambo hwomudenga hunoedzaniswa nomunhu mutengisi unotsvaka mapuwe akanaka. ⁴⁶Uwo apo aona buwe rimwe rinomutengo mukuru, wakaenda, akatengesa zveshe zvaaiya nazvo, akaritenga.⁴⁷Zve, umambo hwomudenga hunoedzaniswa nechitaa chakakandirwa muruandhle, nacho chakaunganidza mbeu dzeshe dzehove. ⁴⁸Icho apo chazara vakachikweera kuhumbikumbi, vakagara pashi, vakaunganidza dzakanaka muzvidziyo, asi dzakashata vakadzirasha.⁴⁹Ndizvo zvinozoitika mukupera kwenyika; ngirosi dzinozobuda dziparadzanise vakashata kubva mukati mwevakarurama, ⁵⁰dzivakandire muchoto chomwoto. Kunozoiteyo kuboorera nokukwetsana kwemazino.⁵¹Mwanasa kuzwa izvi zveshe here?” Navo vakati kwaari, “Eya''. ⁵²Jesu Wakati kwavari, “Ndizvo munyori weshe uwo wakadzidziswa ngezvoumambo hwomudenga, wakadai ngomunhu uri munewemhatso, uwo unobudisa kubva kwoupfumi hwake zviro zvitsva nezvekaretu''. ⁵³Kwakaitika apo Jesu apedza iyi miedzaniso, wakabvapo.⁵⁴Naapo Jesu auya kunyika yake, wakavadzidzisa mumhatso yavo yokudira, zvakaita kuti vashamiswe, vakati, “Kunobva kuri uku kungwara kwouyu munhu neiyi mishando yesimba? ⁵⁵Uyu andiyepi here mukororo womutsetsi? Mai ake avadaidzwi kuti Maria here? Nevanun'una vake ndiJakobe, Josefa, Simoni naJudhasi here? ⁵⁶Nehanzvadzi dzake dziri panapa nesu dzeshe here? Ndizvo iye wakazviona pari izvi zveshe?”⁵⁷Navo vakapumhuniswa ndiye. Asi Jesu wakati kwavari, “Muprofeti aarekeri kuremeredzwa kwega munyika mwake nomumhatso yake''. ⁵⁸Naye aazi kuita apo mishando ine simba yakawanda ngendaa yokusikatenda kwavo.

Chapter 14

¹Ngouwo mukuwo Herodhi mutongi wematunhu marongomuna wakazwa mbiri yaJesu. ²Naye wakati kuvaranda vake, “Uyu ndiJohani Mubhabhatidzi; wamuka kwevakafa. Ndizvo mishando iyi ine simba inoitwa ndiye''.³Ngokuti Herodhi waiya akamubata Johani, akamusunga, akamuisa mutirongo ngendaa yaHerodhiasi mukadzi womunun'una wake Firipi. ⁴Ngokuti Johani waiya akati kwaari, “Autenderwi ngezvironzo kuti umuroore''. ⁵Naapo aida kumuuraya, wakatya mbungano ngokuti vaiti muprofeti.⁶Asi apo zuva rokuberekwa kwaHerodhi raguma, mwanasikana waHerodhiasi wakazvina pakati pavo, naye wakadakadza Herodhi. ⁷Ndizvo iye wakagondisa ngokupika mhiko kuti unozomupa kunyazwi chiinyi chaaizokumbira.⁸Naye echiangiridzwa ndimai ake, wakati, “Ndipe panapa muchidziyo soro raJohani Mubhabhatidzi''. ⁹Namambo wakakurudzwa; asi ngendaa yokupika kwake, nendaa yaavo vaigara naye panokudya, wakapanga kuti rihinwe kwaari.¹⁰Naye wakatuma kuti Johani agurwe soro mutirongo. ¹¹Nesoro rakaunzwa riri muchidziyo rikapuwa kumusikana, naye wakariunza kunamai ake. ¹²Nevadzidzi vake vakauya vakatora muiri wake, vakauika, navo vakaenda vakaronzera Jesu.¹³Zvinopano Jesu azwa izwi wakabvapo ngengarava kuenda kundau iri yega ari ega. Naapo mbungano yazwa ndizvo, yakamuteera ngetsoka, yechibva kumadhorobha. ¹⁴Naye wakabuda akaona mbungano huru, wakavazwira urombo naye wakaponesa vairwara vavo.¹⁵Kwakati aamadeekoni vadzidzi vake vakauya kwaari vechiti, “Panapa muri pandau iri yega nomukuwo watopera zvinopano. Ndizvo chiparadza mbungano kuti vaende mumaguta vadzitengere zvokudya''.¹⁶Asi Jesu wakati kwavari, “Avasisiri kuenda; vapei imwimwi zvokudya''. ¹⁷Navo vakati kwaari, “Panapa tine zvingwa zvishanu zvega nehove mbiri''. ¹⁸Naye wakati, “Zviunzenyi panapa pendiri''.¹⁹Naye wakapanga mbungano kuti igare pashi pamwenje, atora zvingwa zvishanu nehove mbiri, wakaringira mudenga, akazvibonga, akazvigura, akazvihina kunevadzidzi, nevadzidzi vakahina kune mbungano. ²⁰Navo veshe vakadya, vakaguta, navo vakatonhera matsekeneswa ezvaiwarakatika vakazadza zvitundu gumi nazviiri. ²¹Naavo vakadya vaiya vanoda kuita mazana makumi mashanu evamuna, ngepabanze pevakadzi nevana.²²Paripo iye wakaronzera vadzidzi vake kuti vapotere mungarava, vatungamire kuambuka ruseri, achiendesa mbungano. ²³Naapo aendesa mbungano, wakakwira pamutunhu ari ega kookumbira. Kwoita madeekoni waiya aripo ega. ²⁴Asi zvinopano ngarava yaiya yaane mastadhia akawanda kubva kuhumbikumbi, yechikandirwa apo naapo ngemafungu, ngokuti dutu raipesana navo.²⁵Panguva yokurinda yechirongomuna yousiku iye wakauya kwavari, echihamba padera peruandhle. ²⁶Asi vadzidzi vechimuona echihamba padera poruandhle vakatyiswa vechiti, “Idzimudzangara.” Navo vakadaidzira ngokutya. ²⁷Asi paripo Jesu wakaereketa kwavari echiti, “Shingai, ndini hangu, musatya''.²⁸NaPetro wakamupingura echiti, “Mambo, kuti uriwe, ronza kuti ndiuye kwouri padera pemvura''. ²⁹Naye wakati, “Uya.” Naapo Petro adzaka kubva mungarava, wakahamba padera pemvura kuuya kunaJesu. ³⁰Asi echiona dutu rine simba rechipesana naye, wakatya; naye echitanga kudzemera, wakadaidzira echiti, “Mambo, ndiponese''.³¹Asi paripo Jesu wakatambanudza nyara yake, akamubata, akati kwaari, “Iwewe unokutenda kudoodoko, wagononda ngenyi?” ³²Kwakati apo vakwira mungarava, dutu rakaterama ³³Naavo vaiya mungarava vakamudira, vakati, “Ngegwinyiso iwewe uri Mukororo waMwari''.³⁴Naapo vakaambuka ruseri vakaguma munyika yeGenesareta., ³⁵Naapo vanhu vomunyikamwo vamuzia, vakaziisa munyika mweshe, vakaunza kwaari veshe avo vaiya nenhenda. ³⁶Navo vakamupota kuti ava vatenderwe kwega kubata mupendero wegauni rake. Naavo veshe vakaubata vakaponeswa yaamho.

Chapter 15

¹Zvinopano kwakauya kunaJesu vaFarisi nevanyori vechibva Jerusarema vechiti, ²“Ngenyi vadzidzi vako vechigura tsika dzevakuru, ngokuti avashambi nyara dzavo apo vechidya chingwa'' ³Asi Jesu wakavapingura, akati kwavari, “Imwimwi nemwi munogura ngenyi mupango waMwari ngetsika dzenyu?⁴Ngokuti Mwari wakati, ‘Remeredza baba ako namai ako, nouwo unotuka baba nokuti mai, ngaafe. ⁵Asi imwimwi munoti, iye unozoti kunababa ake nokuti kunamai ake, ‘Chiro chiri nechiri icho chemwaida kudetserwa ndicho ndini chaachipo kunaMwari'', ⁶aachatamiki kuremeredza baba ake nokuti mai ake. Ndizvo ngokudaro munoita kuti izwi raMwari riite risina shwiro ngetsika dzenyu.⁷Imwimwi vadziitisi, Isaya wakanasa kuprofeta ndimwi echiti ⁸‘Vanhu ava vanondiremeredza ngemiromo yavo, asi mwoyo yavo iri kuretu kwendiri. ⁹Asi vanotera kundidira, vechidzidzisa kuita zvidzidziso mipango yevanhu''.¹⁰Naye echidaidza pamwepo mbungano, wakati kwavari, “Izwai muzwisise. ¹¹Andichopi akadi chinopotera mumuromo chinosvipisa munhu, asi icho chinobuda mumuromo, ndicho chinosvipisa munhu.¹²Naapo vakauya vadzidzi vake, vakati kwaari, “Auzii here kuti vaFarisi vapumhuniswa ngokuzwa izwi iri? ¹³Asi Jesu wakapingura, akati, “Chisimwa cheshe chisikazi kusimwa ndiBaba angu vari mudenga chinozobvitwa. ¹⁴Varekerenyi, vari mapofu anokweya mapofu. Nokudai bofu rechikweya bofu, eshe anozowira mukati mwerindi''.¹⁵NaPetro wakapingura, akati kwaari, “Tidudzire muedzaniso uyu''. ¹⁶Asi wakati, “Imwimwi nemwi hamusati mwanasa kuzia here? ¹⁷Amuzwisisi here kuti icho chinopotera ngepamuromo chinoenda mundani, chinorashwa mushango?¹⁸Asi izvo zvinobuda kumuromo zvinobva mumwoyo. Izvi zvinomusvipisa munhu. ¹⁹Ngokuti mumwoyo munobva mirangariro yakashata, kuuraya, kuomba, kuhura, umbavha, uchapupu hwokunyepa, kutuka. ²⁰Izvi ndizvo zvinomusvipisa munhu. Asi kudya ngenyara dzisikazi kushambwa akusvipisi munhu akadi''.²¹Naapo Jesu wakabvapo, wakaenda munyika yeThire neyeSidhoni. ²²Penya dzimai reKhenani rakabva kundau iyo, rakadaidzira rechiti, “Ndiitire nyasha, Mambo, Mukororo waDhavhidha. Mwanasikana wangu unotambudzwa kakurutu ngedhimoni''. ²³Asi Jesu aazi kuripingura neizwi. Nevadzidzi vake vakauya kwaari, vakamupota vechiti, “Wechimuendesa, ngokuti unodaidzira sure kwedu''.²⁴Asi Jesu wakapingura, akati, “Ndakatumirwa kwega kumakwai akarashika emhatso yaIsuraeri''. ²⁵Asi uwo wakauya akagwadama, akati, “Mambo, ndidetsere''. ²⁶Asi wakapingura, akati, “Akuzi kunaka kutora chingwa chevana nokuchikandira kuzvimbwa''.²⁷Asi uwo wakati, “Eya, Mambo, kunyazwi zvituhwa zvembwa zvinodya matsekeneswa anowarakatika patafura ramambo wazvo''. ²⁸Naapo Jesu wakapingura, akati kweriri, “A dzimai, kutenda kwako kwakakura! Ngakuitike kwouri kudai ngezvounoda.” Nemwanasikana waro wakaponeswa kubvira ngeawa iro.²⁹NaJesu wakabvapo, wakauya pasinde peruandhle rweGarire; wakakwira pamutunhu, akagara apo. ³⁰Nembungano huru yakauya kwaari, inazvo zvirema nemapofu nevakakuvara nezvimbungumbungu, nevamweni vazhinji, vakavaisa pashi kutsoka dzake, naye wakavaponesa. ³¹Ngokudaro mbungano yakashamiswa apo yaona zvimbungumbungu zvichiereketa nevakakuvara vechiponeswa nezvirema zvechihamba nemapofu echiona. Navo vakakudza Mwari waIsuraeri.³²Naapo Jesu wakadaidza vadzidzi vake kwaari, akati, “Mwoyo wangu unovazwira urombo, ngokuti vaiya neni mazuva matatu vasina zvokudya. Neni andizovaendesi vasikazi kudya, ngokuti vangazodemera munjira''. ³³Nevadzidzi vake vakati kwaari, “Ngepari petingaona zvingwa zvakawanda murubaya muno zvinokwanisa kugutisa vanhu vazhinji vakadai?'' ³⁴NaJesu wakati kwavari, “Munezvingwa zvinganai?” Navo vakati, “Zvinomwe nezvihove zvishomani''. ³⁵Naye wakaronzera mbungano kuti igare pashi.³⁶Naye wakatora zvingwa zvinomwe nehove, akazvibonga, akazvigura, akahina kunevadzidzi, nevadzidzi vakazvihina kune mbungano. ³⁷Navo vakadya veshe, vakaguta. Navo vakatonhera matsekeneswa akasara, zvitundu zvinomwe zvakazara. ³⁸Naavo vakadya vaiya vamuna mazana makumi marongomuna, ngepabanze pevakadzi nevana. ³⁹Naye Jesu wakaendesa mbunganu, wakapotera mungarava, akauya kumigano yeMagadhana.

Chapter 16

¹VaFarisi nevaSadhusi vakauya vechimuedza, vakakumbira kuti avaitire chioniso chinobva mudenga. ²Asi iye wakapingura, akati kwavari, “Kwooita madeekoni munoti, ‘Kubanze kunozoara, ngokuti mudenga mwakatsvuka.³Nomumangwanani munoti, ‘Kunozonaya nyamashi, ngokuti mudenga mwakatsvuka muneruseto.’ Munozia kududzira hope yomudenga, asi amukoni here kududzira zvioniso zvemikuwo? ⁴Mubarirwana wakashata nounoomba unotsvaka chioniso, akuna chioniso chinozoitwa kwouri, asi kwega chioniso chaJona.” Jesu wakavasiya akaenda.⁵Naapo vadzidzi vake vaguma ruseri vaiya variyarwa kutora zvingwa. ⁶NaJesu wakati kwavari, “Wonai mungware mumera wevaFarisi newevaSadhus''. ⁷Navo vakapangana pakati pavo, vakati, “Unodaro ngokuti atizi kutora zvingwa''. , ⁸NaJesu echizia izvo, wakati, “Munopangana ngenyi pakati penyu, imwimwi munokutenda kudoodoko, ngokuti amuna chingwa?⁹Amuzii nazvinopano here nokuti kukarakadza ngezvingwa zvishanu zvakapuwa vanhu makumi emazana mashanu, nezvitundu zvinganai zvemwakatonhera matsekeneswa? ¹⁰Zve, nokuti zvingwa zvinomwe zvevanhu vaiya makumi emazana marongomuna, nezvitundu zvinganai zvemwakatonhera matsekeneswa?¹¹Amuzi kuzwisisa ngenyi kuti andizi kuereketa kwomuri ngezvingwa? Asi mungware mumera wevaFarisi newevaSadhusi''. ¹²Naapo vakanasa kuzwisisa kuti aasaivapanga kuti vangware ngomumera wezvingwa, asi kuti vangware kudzidzisa kwevaFarisi nekwevaSadhusi.¹³Zvino Jesu auya munyika yeSizaria Firipi, wakabvunza vadzidzi vake echiti, “Vanhu vanoti Mukororo woMunhu ndiani?'' ¹⁴Navo vakati, “Vamweni vanoti ndiJohani Mubhabhatidzi, nevamweni vanoti ndiErija, nevamweni vanoti ndiJeremia nokuti umwe wevaprofeti''. ¹⁵Iye wakati kwavari, “Asi imwimwi munoti ndiri anani?” ¹⁶Simoni Petro wakapingura, akati kwaari, “Iwewe uri Kristu, Mukororo waMwari Unopona''.¹⁷NaJesu wakapingura, akati kwaari, “Unomuchena iwewe Simoni, mukororo waJona, ngokuti nyama nengazi azvizi kuonisa ichi kwouri, asi Baba angu vari mudenga. ¹⁸Neni ndinoti kwouri, ‘Iwewe uri Petro, nepadera peiri buwe ndinozoaka chiara changu; nezvimana zveHaidhesi azvizochinyisi''.¹⁹Neni ndinokupa makii oumambo hwomudenga; neicho chounozosunga munyika, chinozosungwa mudenga. Neicho chounozosunhura munyika, chinozosunhurwa mudenga''. ²⁰Naapo wakapanga vadzidzi vake kuti vasazoronzera munhu naumwe kuti ndiye Kristu.²¹Kubvira ngouwo mukuwo Jesu wakatanga kuonisa kuvadzidzi vake kuti kunosisira kuti aende Jerusarema, atambudzike ngezvakawanda ngevakuru nevapristi vakuru nevanyori, aurawe nezuva rechitatu amuswe. ²²Naapo Petro wakamutora dumba, akatanga kumupanga echiti, “Mwari ngaaite kuti chisaitika icho kwouri, Mambo. Ichi achizoitiki kwouri nariin''. ²³Asi iye wakakunukuka, akati kunaPetro, “Ibva sure kwangu, Sathani. Uri mupumhunisi kwendiri; ngokuti aunyeri ngeizvo zvaMwari, asi ngeizvo zvevanh''.²⁴Naapo Jesu wakati kuvadzidzi vake, “Kunyazwi ndiani unoda kuuya sure kwangu, ngaadzirambe atore muchinjiko wake, anditeere. ²⁵Ngokuti iye unoda kuuyirwa ngendaramo yake, unozorashikirwa ndiyo; nouwo unozorasha ndaramo yake ngepamusoro pangu, unozoiona. ²⁶Munhu unozouyirwa ngenyi kudai echiona nyika yeshe, akarashikirwa ngendaramo yake? Nokuti munhu unozoita mutenganisonyi nendaramo yake?²⁷Ngokuti Mukororo woMunhu unozouya muutende hwaBaba ake pamwepo nengirosi dzake; naapo unozopa munhu weshe kudai ngemishando yake. ²⁸Ngegwinyiso ndinoti kwomuri, varipo vamweni venyu vanoema panapa, avo vasikazozwi kufa metsa vaona Mukororo woMunhu echiuya muumambo hwake''.

Chapter 17

¹Ngesure kwemazuva matanhatu Jesu wakatora Petro, Jakobe naJohani, munun'una wake, wakavatungamira akakwira navo padera pomutunhu wakareba, vari vega. ²Naye wakatsandudzwa pamberi pavo, nehope yake yakajeka kudai ngezuva, nezvokufuka zvake zvakachena kudai ngokujeka.³Penya, kwakaoneka kwaari Mosi naErija, vechiereketa naye. ⁴NaPetro wakati kunaJesu, “Mambo, kwakanaka kwetiri ngokuti tiri panapa. Kudai wechida, ndinozoaka pano zvitumba zvitatu, chimwe chako, chimweni chaMosi nechimweni chaErija''.⁵Apo achaereketa, penya gore rinon'anikira rakavatibikira, penya izwi rakabva mugore rechiti, “Uyu ndiye Mukororo wangu, wendinoda, wendinonasa kudakara ndiye; mwechimuzwa''. ⁶Naapo vadzidzi vazwa izvi, vakadzikandira pashi vakatsikitsira hope dzavo pamavhu, vakatya kakurutu. ⁷NaJesu wakauya, akavabata, akati, “Mirukai, musatya''. ⁸Naapo vamirudza madziso avo, avazi kuona munhu, kwega Jesu.⁹Vachadzaka kubva padera pomutunhu, Jesu wakavapanga echiti, “Musazoronzera munhu naumwe ngendaa yechioniso metsa Mukororo woMunhu amuka kwavakafa. ¹⁰Nevadzidzi vake vakamubvunza vechiti, “Ndizvo, ngenyi vanyori vanoti, ‘Kunosisira kuti Erija atange kuuya?’¹¹Naye wakapingura echiti, “Ngegwinyiso Erija unouya aunzidzire zveshe. ¹²Asi ndinoti kwomuri, Erija wakatouya hake, navo avazi kumuzia, asi vakaita kwaari zveshe izvo zvevakada. Ngokudaro Mukororo woMunhu naye unozotambudzwa ndivo''. ¹³Naapo vadzidzi vakazwisisa kuti wakaereketa kwavari ndiJohani Mubhabhatidzi.¹⁴Vaguma kunembungano kwakauya kwaari munhu, akamugwadamira pashi echiti, ¹⁵Mambo, wechimuitira nyasha mwana wangu; ngokuti unenhutu, unotambudzika kakurutu. Ngokuti kazhinji unowa mumwoto nekazhinjizve mumvura. ¹⁶Neni ndamuunza kunevadzidzi vako, navo vakorera kumuponesa''.¹⁷Jesu wakapingura, akati, “A! Mubarirwana usikatendi nounopauka, ndinozogara nemwi mukuwo wakaitawani? Ndinozomusengerera mukuwo wakaitawani? Wechimuunza pano kwendiri''. ¹⁸NaJesu wakakaraidza iro dhimoni; naro rakabuda kubva kwaari. Nomurumbwana wakaponeswa kubvira ngeawa iro.¹⁹Naapo vadzidzi vakauya kunaJesu, ari ega, navo vakati, “Ngenyi isusu takorera kuridzinga?'' ²⁰Naye wakati kwavari, “Ngendaa yokutenda kwenyu kudoko, ngokuti ngegwinyiso ndinoti kwomuri, kudai munokutenda kudai ngetsangu yomustadhi, mungaronza kuneuyu mutunhu kuti, ‘Ibva panapa, uende apo;’ nawo unozobva apo; kusina chiro chisikazoitwi ndimwi. ²¹Asi iyi mbeu aibudi kwega ngokukumbira nangokuera kudya.²²Navo vachaungana pamwepo muGarire, Jesu wakati kwavari, “Mukororo woMunhu unozohinwa munyara dzevanhu. ²³Navo vanozomuuraya, naye ngezuva rechitatu unozomukazve.” Navo vakatambudzika kakurutu.²⁴Naapo vauya muKhapernaume, avo vaiashira chibharo vakauya kuna Petro, vakati, “Mudzidzisi wenyu aadusi chibharo chemare chinozwi dhidhirakama here?” ²⁵Wakati, “Eya.” Kwakati apotera mumhatso Jesu wakatanga kuereketa kwaari echiti, “Unopinimidzenyi, Simoni? Madzimambo enyika vanoashira kunaani murimwa nokuti chibharo? Kunevakororo vavo nokuti kuvapara here?”²⁶Petro wakati kwaari, “Kuvapara.” Naapo Jesu wakati kwaari, “Ngokudaro vakororo vavo vari vakasunungurwa. ²⁷Asi kuti tisazovapumhunisa, enda iwewe kuruandhle, ukandire chitebo, utore hove iyo inotanga kubatwa. Naapo wabeura muromo wayo, unozoona chigurwa chemare yesirivha chinozwi sitatera; icho unozochitora uhine kwavari ngepamusoro pangu nepako.

Chapter 18

¹Panguva iyo vadzidzi vakauya kunaJesu, vakati, “Ndiani wakakurisisa muumambo hwomudenga?” ²NaJesu wakadaidza kwaari mwana mudoko, wakamuisa pakati pavo. ³Akati, “Ngegwinyiso ndinoti kwomuri, musikatenderuki, muite kudai ngevana vadoko, amutongozopindi muumambo hwomudenga.⁴Ndizvo iye unozodzipfaisa kudai ngouyu mwana mudoko, iye ndiye wakakurisisa muumambo hwomudenga. ⁵Nouwo unozoashira umwe mwana mudoko wakadai ngouyu ngezina rangu, unondiashira inini. ⁶“Asi kunyazwi ndiani unozoita kuti umwe wevadoko vakadai vanonditenda vashaishe, kunopinda kumunakira iye kuti guyo gurutu risungirwe muhuro mwake, kuti anzvaidzwe muudzamu rworuandhle.⁷Ihehe kunyika ngendaa yezvipumhuniso! Ngokuti kunotamika kuti zvipumhuniso zviuye; asi ihehe kwaari munhuwo unoita kuti vanhu vashaishe!, ⁸Kuti nyara yako dangani rutsoka rwako rwechikuita kuti ushaishe, ruteme, ururashe kubva kwouri. Kunopinda kunaka kwouri kuti upotere mukurarama uri chirema nokuti wechikumhina, kunekuti unenyara mbiri dangani tsoka mbiri ukandirwe mumuriro usikadzimi.⁹Nokudai dziso rako rechikuita kuti ushaishe, ribvite, urirashe kubva kwouri. Kunopinda kunaka kwouri kuti upotere mukurarama uri jochotore kunekuti unemadziso mairi ukandirwe mumuriro weGehena.¹⁰Ngwarai kuti musazoshoora umwe weava vadoko. Ngokuti ndinoti kwomuri, mudenga ngirosi dzavo dzinogara dzechiona hope yaBaba angu vari mudenga. ¹¹Ngokuti Mukororo woMunhu wakauya kuponesa avo vakarashika.¹²Munopinimidzenyi? Kuti munhu anezana remakwai nerimwe rawo rarashika, aasii here arimakumi mapfumbamwe nepfumbamwe, aende mumitunhu kutsvaka iro rakarashika? ¹³Kudai kwechiitika kuti unoriona, ngegwinyiso ndinoti kwomuri, unopinda kudakara ngeiro kunemakumi mapfumbamwe nepfumbamwe asikazi kurashika. ¹⁴Ngokudaro andikwopi kuda kwaBaba enyu vari mudenga kuti umwe weava vadoko arove.¹⁵Kudai munun'una wako echizokushaishira, enda umuonise ndaa yake pakati penyu muri mwega. Kudai iye echizopurutana, wauyirwa ngomunun'una wako, ¹⁶Asi kuti asikazopurutani, tora umwe dangani vairi kuenda newe, kuti ngemiromo yevairi dangani yevatatu vanoita chapupu, mazwi eshe angagwinyiswa.¹⁷Asi kuti iye echizoramba kuvapurutana, wechironzera vechiara. Asi kudai echizoramba kupurutana kunyazwi kunevechiara, ngaaite kwouri kudai ngewevemadzinza nokudai ngomubharisi.¹⁸Ngegwinyiso ndinoti kwomuri, ‘Kunyazwi chiinyi chomunozosunga munyika, chinozosungwawo mudenga. Neicho chomunosunhura munyika, chinozosunhurwawo mudenga. ¹⁹Zve ndinoti kwomuri, kudai vairi venyu vanozotenderana panyika ngechiro chevanozokumbirira, chinozoitwa kwavari ndiBaba angu vari mudenga., ²⁰Ngokuti apo vairi nokuti vatatu vechiungana pamwepo ngezina rangu, ndiripo pakati pavo''.²¹Naapo Petro wakauya echiti kwaari, “Mambo, munun'una wangu unozondishaishira kanganai ndechimurekerera? Metsa mikuwo minomwe here?” ²²Jesu wakati kwaari, “Andironzi kwouri kuti, metsa mikuwo minomwe akadi; asi metsa mikuwo iri makumi manomwe akapetwa kanomwe.²³Ndizvo umambo hwomudenga hunoedzaniswa nomunhu uri mambo, uwo waida kuerengerana nevaranda vake chikwereti. ²⁴Naapo atanga kuerenga, umwe wakaunzwa kwaari anechikwereti chematarenda makumi emazana gumi. ²⁵Asi ngokuti iye waiya asina chokuripira ndicho, mambo wake wakapanga kuti atengeswe nomukadzi wake nevana vake nazvo zveshe zvaaiya nazvo, kuti chikwereti chiripwe.²⁶Ndizvo muranda uwo wakawa pashi ngemabvi, akamupota echiti, ‘Wechindikungurira, neni ndinozokuripira zveshe''. ²⁷Naapo mambo wouwo muranda wakamukungurira, akamusunhura, akamurekerera chikwereti.²⁸Asi uwo muranda wakabuda, akaona umwe wevaranda mungani wake, uwo waakakweretwa ndiye zana remadhinari;[16] naye wakamubata ngenyara, akamudzipa pahuro echiti, ‘Ripa kwendiri chikwereti chako''. ²⁹Ndizvo muranda uwo mungani wake wakawa pashi, akamupota echiti, ‘Wechindikungurira, neni ndinozokuripira''.³⁰Asi aazi kutenda. Asi wakaenda akamuisa mutirongo, metsa aripa icho chikwereti. ³¹Ndizvo varanda vangani vake, vechiona icho chakaitika, vakasvipa mwoyo kakurutu, vakauya, vakaronzera mambo wavo izvo zveshe zvakaitika.³²Naapo mambo wake amudaidza, wakati kwaari, ‘Iwewe muranda wakashata, ndakakukungurira chikwereti icho cheshe, apo wandipota. ³³Usaisisa newe here kuti ukungurire muranda uwo mungani wako, kudai ndini ndakakukungurira iwewe?’³⁴Namambo wake wakatseneka, akamuhina kuvashwinyisi metsa aripa izvo zveshe zvaaiya nechikwereti kwaari ndizvo. ³⁵Ngokudaro Baba angu vari mudenga vanozoita kwomuri, kuti imwimwi musikakunguriri munun'una wenyu ngomumwoyo mwenyu''.

Chapter 19

¹pakatika apo Jesu apedja kuvereketa aya mashoko, wakabhuda muGaririya, wakauya kumigano yeJudhia, riseri rweJorodhani. ²Mbungano huru yakamutevera, naye wakavaponesa apo.³NevaFarisi vakauya kwaari, vechimuedza vechiti, “Kunotenderwa here ngezvironzo kuti munhu arambe mukadzi wake ngendaa kunyazwi ngeiri? ⁴Jesu wakapingura, akati, “Amuzikudzidza here kuti uwo wakavasika pakutanga, wakavasika mwamuna nomukadzi.⁵Akati, ‘Ngondava yei mundhu unozosiya bhabha ake namai, unozonamatira kumukadji wake neava vairi vanozoita nhama imwe''. ⁶Ndizvo avasaiti vairi, asi nhama imwe. Ndizvo icho chaakasanganisa Mwari, mundhu apaladjanisi''.⁷Vakati kwaari, “Ndizvo ngenhi Mosi akapanga kutumira tsamba yokuparadjana nokumuramba?” ⁸Wakati kwavari, “Mosi ngendava yokukonza kwomwoyo yenyu wakamutendera kuti murambe vakadzi venyu. Asi kubvira pakutanga zvaiya zvisikazi kudaro. ⁹Asi inini ndinoti kwomuri, kunyazwi ndiani uwo unoramba mukadzi wake isiri ndaa yokuomba, aloole umweni, unoomba''.¹⁰Vadjidji vakati kwaari, “Kuti yakadharo ndava yomundhu nomukadji wake, akuto kunaka kuloola''. ¹¹Asi Jesu wakati kwavari, “Vese avangawashiri izwi iri, asi kwega kwavari avo vakaripuwa. ¹²Ngokuti varipo vari ngomwa kubva mundani djemadjimai avo; varipozve mithenwa avo vakathenwa ngevandhu, varipozve vakadziitisa ngomwa ngepamusoro poumambo womudenga. Iye unesimba lokuashira, ngawariashire''.¹³Naapo vakavisa kwaari vana vadhoko, kuti aise nhala djake padenga pavo, avakumbirire. Asi vadjidji vakavarambidja''. ¹⁴Asi Jesu wakati, “Tenderai vana vadhoko kuti vauye kwandiri, musavalambidja, ngokuti umambo womudenga ngewevakadharo''. ¹⁵Naye wakaisa nyala djake pamusolo pavo, akabva apo.¹⁶Pana umwe wakaviya kwaari Jesu, akati, “mudjidjisi akanaka, chiinhi icho chakanaka chindingaita kuti ndizoona kupona kusikaperi?” ¹⁷Jesu wakati kwaari, “Unondibvunza ngenyi ngendaa yechakanaka? Uripo umwe wakanaka, asi kudai wechida kupotera mukupona wechingwarira mupango''.¹⁸Wakati kwaari, “Mupango ipi?” NaJesu wakati, “Usazoulaya, usazopomba, usazobha, usazoita chapupu chokunhepa, ¹⁹remekedja bhabh ako namai, unozodha muwakirwana wako kudhai ngokudzida yewe''.²⁰Jaha lakati kwaari, “Ndakazvingwarira izvi zvese. Chiinhi chasala kuti ndiite?” ²¹Jesu wakati kwariri, “Kuti wesidha kuita wakaperera, enda utenguese zvese zvounazvo, upe kuvarombo, newe unozoona upfumi kudhenga, uuye unditevere''. ²²Asi apo jaha lazwa izwi iro lakaenda lositambudjika; ngokuti wainga noupfumi wakawanda.²³Naapo Jesu wakati kuvadjidji vake, “Ngegwinhiso ndinoti kwamuri, kwakakonja kunegurudja kuti ripotere muumambo hwomudenga. ²⁴Zve ndinoti kwomuri, kwakapinda kuita nyore kuti kamera ripotere ngepauri renaiti, kunekuti gurudza ripotere muumambo hwaMwari''.²⁵Apo vadjidji vazwa izvi, vakashamiswa kukuru, vakati, “Kuti zvakadhalo, ndiani ungaponeswa?” ²⁶Asi Jesu esivaninguira, wakati kwavari, “Kunevandhu ichi achiitiki; asi kunaMwari zvese zvinoitika''. ²⁷Naapo Pedru wakapingula, akati kwaari, “Ninguira,yesu takasiya zvese, tokutevera;saka tinozowanenhi?”²⁸Jesu wakati kwavari, “Ngegwinhiso ndinoti kwamuri, munhika itsva, apo Mwana woMundhu paanozogala padhenga chigalo choutongui wokugwinha kwake, yemwiwo makanditevera munozogalawo padhenga pochigalo choutongui gumi namaviri, mesitonga madzinza gumi namaviri aIsuraeri.²⁹Mundhu wese wakasiya nhumba, nokuti vanun'una, nokuti hanzvadji, nokuti bhabha, nokuti mai, nokuti vana, nokuti minda, ngepamusolo pezina langu, unozowashira zvakapetwa kuita zana, uye unozogala naka yokupona kusingaperi. ³⁰

Chapter 20

¹Ngokuti umambo womudenga hunoyezaniswa nomundhu uri mune wenhumba, uwo wakafumira mangwanani maishi kootola vashandi vomunda wake vemivhini. ²Naapo atenderana nevashandi ngechigurwa chesirivha ngezuva, wakavatuma kumunda wemivhini.³Paakabhudhazve panguva yochitatu, akaona vamweni vakaema pandau yomusika, vasikashandi. ⁴Wakati kwavari, ‘Mesiendawo mumunda wemivhini, neicho chinomusisira ndinozomupa.’ Navo vakaenda.⁵Wakabhudhazve looda kuita nguva yechitanhatu nerechipfumbamwe, wakaitazve kudaro. ⁶Looda kuita awa lochigumi narimwe wakabuda, akaona vamweni vakaema, akati kwavari, ‘Munoema panapa ngenyi zuva rese musina chomunoshanda?’ ⁷Vakati kwaari, ‘Ngokuti apana munhu watitora.’ Wakati kwavari, ‘Mesiendawo mumunda wemivhini''.⁸Pakaita madheekoni mambo womunda wemivhini wakati kunenunge yake, ‘Dhaidja vashandi, uvape misharo yavo, utange ngouwo wokugumisira kumbhera kuguma kunouwo wokutanga''. ⁹Kwakati vesiviya avo vakatorwa ngeawa lochigumi narimwe vakawashira chigurwa chesirivha. ¹⁰Kwakati avo vokutanga vooviya vakapinimidza kuti vangatutsirwa; navo ngokudalo vakawashira mundhu wese chigurwa chesirivha.¹¹Naapo vawashira, vakavhuruvhutira munewenhumba, ¹²vesiti, ‘Ava vokupedjisira vashanda ava rimwe lega, newe waita kuti vaedzane nayesu, yesu takatwala mutwalo nokupisa kwezuva''.¹³Asi yena wakapingula, akati kunoumwe wavo, ‘Shamwari, andito kukuitira chakashata. Auto kutenderana neni here ngechigurwa chesirivha? ¹⁴Tola icho chiri chako uyende. Ndinodha kumupawo uwu wokupedjisira kudhai ndiwe.¹⁵Akutenderwi here kwendiri kuti ndiite icho chendinoda ngezviri zvangu? Nokuti dziso rako raita godo ngokuti inini ndakanaka here?’ ¹⁶Ndizvo avo vesure vanozoita vepamberi, nevepamberi vanozoita vesure''.¹⁷Apo Jesu akwira Jerusarema, wakatola vadjidji gumi navaviri vari vega mugwanja, nayena wakati kwavari/ ¹⁸“Penhai, tinokwira Jerusarema; noMwabns woMundhu unozopuwa kuvapristi vakuru nevanhori, navo vanozomutongera rufu. ¹⁹Navo vanozomupira kunevemadzinza kuti aitirwe jee nokuchaiwa nokukohomerwa, ngezuva lochitatu unozomuka''.²⁰Apo pakaviya kwaari Jesu mai wevana vaZebedi, pamwepo nevana vake, akagwadhama, esikumbira kwaari chiro. ²¹Naye wakati kwaari, “Chiinhi chomunodha?” Wakati kwaari, “Ronza kuti ava vana vangu vaviri vagale umwe ngokumudyo kwako noumweni ngokumuoshwe kwako muumambo hwako''.²²Asi Jesu wakapingula, akati “Amuzivi chomunokumbira. Munokona here kumwa kutsani yendichamwa inini?” Vakati kwaari, “Tinokona''. ²³Iye wakati kwavari, “Ngegwinhiso munozomwa kutsani yangu; asi kugara ngokumudyo kwangu nokuti ngokumuoshwe kwangu, andikwopi kwangu kuhina, asi ngekwaavo vakakunasirirwa ndiBhabha angu''. ²⁴Naapo varigumi vazwa, vakatsenekera avo vakoma vaviri.²⁵Asi Jesu wakavadhaidja kwaari, akati, “Munoziva kuti vatongui vemadzinza vanotonga padenga pavo, nevakuru vavo vanesimba padenga pavo. ²⁶Asi akuzodhalopi pakati penyu; asi iye unodha kuti aite mukuru pakati penhu ngavaite mushandiri wenhu. ²⁷Nouwo unodha kuita wokutanga pakati penhu ngavaite muranda wenhu. ²⁸Kudhai ngoMwana woMundhu avato kuviya kushandirwa, asi kushandira nokupa upenhu wake kuita muripo wevazhinji''.²⁹Avo pavachabhuda kubva muJerikho mbungano huru yakamutevera. ³⁰wonai kuti, mapofu maviri akagala pagwanja, apo akazwa kuti Jesu waizopindapo, akadhaidzira esiti, “Mambo, Mwan waDavhida, tiitire nhasha''. ³¹Nembungano yakaakaraidza kuti anhalale. Asi akaphinda kudhaidzisa esiti, “Mambo, Mwana waDavhida, tiitire nhasha''.³²Saka Jesu wakaema, akavadhaidja, akati, “Munodha kuti ndimuitirenhi?” ³³Akati kwaari, “Mambo, kuti madjiso edhu apembenudjwe''. ³⁴Ndizvo Jesu wakavazwira ulombo, akagwama madjiso awo; paripo madjiso awo akapembenudjwa, nawo akamutevera.

Chapter 21

¹Pevaka kwedhera pasinde peJerusarema, vaguma Bhethifaje, kuMutunu wemaOrivhi, Jesu wakatuma vairi vevadzidzi vake. ²Wakati kwavari, “Endai kuguta iro remwakaringirana naro, paripo munozoona mbongoro yakasungwa netsiru pamwepo nayo; mwechidzisunhura, mudziunze kwendiri. ³Kuti aripo unozoereketa chiro kwomuri, munozoti, ‘Mambo unodzitama,’ chiriporipo unozodzitumira''.⁴Izvi zvakaitika kuti kuzadzisike izvo zvakaveretwa ngomuprofiti esiti, ⁵“Ronzerai mwanasikana weZioni. Penya, Mambo wako unouya kwouri, ari wakapfaa, echigadha padera pembongoro nepadera petsiru rechifuyo chemitwaro''.⁶Nevadzjidji vakaenda, vakaita kudhai nguezvavakavapanga Jesu. ⁷Navo vakaunza mbongoro netsiru layo, vakaisa zvokufuka zvavo padenga padjo, vakamugadzika padenga payo. ⁸Norupande ruzinji lombungano rwakachinga zvokufuka zvavo mugwanja; nevamweni vakatema matai emiti, vakaawara mugwanja.⁹Nembungano yaihamba pamberi paJesu, neiyo yaitevera ngosure yakadhaidjira yesiti, “Hosana kuMwana waDavhida! Unomuchena uwo unouya ngozina laMambo! Hosana mudengadenga''. ¹⁰Naapo Jesu apotera muJerusarema, vedoroba lese vakaita nhongano vesiti, “Ndiani uyu?” ¹¹Nembungano yakati, “Uyu muprofiti Jesu, unobva Nazaretha reGarire''.¹²NaJesu wakapotera muTemperi, wakabhudisa avo vese vaitengesa naavo vaitenga muTemperi, naye wakapinduridja matafula eyavo vaitenganisana mare nezvigaro zvaavo vaitengesa njia. ¹³Wakati kwavari, “Kwakanyorwa kuti, ‘Mhatso yangu inozozwi imhatso yokudira; asi imwimwi mwaiita bako rembavha.''. ¹⁴Mapofu nezvirema zvakauya kwaari muTemperi, naye wakavaponesa.¹⁵Asi apo vaprista vakuru nevanhori vawona izvo zvinoshamisa zvavakaita, nevana vaidaidzira muTemperi vechiti, “Hosana kuMwana waDavhida,” vakatseneswa, ¹⁶navo vakati kwaari, “Unozwa here icho chevanovereketa ava?” NaJesu wakati kwavari, “Eya. Amuto kutongodjidja here, kuti kubva kumulomo yendumure neyevanoamwa unowashira kukudjwa kwakaperera?” ¹⁷Naye wakavasiya, akabhuda mudorobha, akaenda Bhethani, naye wakaata apo.¹⁸Mangwanani apo esihwirira kudoroba wainga nonjala. ¹⁹Naapo aona muonde phedho pogwanja, wakaguma kwauri, akaona usina chiro, asi masakani ega, naye wakati kwauri, “Muchero isachazoberekwa kwauri kunoti mhera nariini.” Paripo muonde wakazeketera.²⁰Kakati vadjidji vaona, vakashamiswa vesiti, “Muwonde wazeketera ngokukasira ngenhi?” ²¹Jesu wakapingula, akati kwavari, “Ngegwinhiso ndinoti kwamuri, kudhai munokutenda musikagonondi, amungazoiti chega icho chakaitwa kunemuonde, asi kunyazwi mwechizoti kunouyu mutunhu, ‘Ibva panapa, ukandirwe muruandhle,’ chinozoitika. ²²Nazvo zvese zvomunozokumbirira mumikumbiro ngokugonda, munozozviwashira''.²³Naapo Jesu angena muTemperi, vapristi vakuru nevakuru vevandhu vakaviya kwavari wakadjidjisa, vakati, “Ngesimba raani rounoita izvi ndiro? Ndiani wakakupa simbalo?” ²⁴Jesu wakapingula, akati kwavari, “yeni ndinozomubvunjawo chiro chimwe, kuti mukandironzera, ndinozomuronzerawo kuti isimba raani rendinoita izvi ndiro.,²⁵Rubhabhatidzo laJohani lakabva kuri? lakabva mudenga here, nokuti lakabva kuvandhu?” Navo vakapangana pakati pavo vesiti, “Kuti tikaronza kuti, ‘lakabva mudenga,’ unozoti kwetiri, ‘Ndizvo amuzikumutenda ngenhi?’

²⁶Asi kuti tikaronza kuti, ‘lakabva kuvandhu,’ tinothya vandhu; ngokuti vese vanoti kuti Johani waiva muprofiti''. ²⁷Navo vakapingula kunaJesu vakati, “Atizii.” Naye wakati kwavari, “Ininiwo andimuronzeri kuti ndinoita izvi ngesimba lani.²⁸“Asi munopinimidzenyi? Mundhu waiya nevana vaviri; naye wakaenda kunewokutanga, akati, ‘Mwana, enda nhamasi ushande mumunda wemivhini''. ²⁹Naye wakapingula, akati, ‘Andidhi’, asi ngesure wakatenderuka, akaenda. ³⁰Naye wakaenda kunewechipiri, wakavereketa ndizvo ndizvo. Iye wakapingula, akati, ‘Ndinoenda, bhabha’, asi ngesure aato kuenda³¹Ndiani pavaviri wakaita kudha kwabhabha wake?” Vakati, “Uwo wokutanga.” Jesu wakati kwavari, “Ngegwinhiso ndinoti kwamuri, vabharisi nemhombo vanomutangira kupotera muumambo hwaMwari. ³²Ngokuti Johani wakauya kwomuri munjira yokururama, nemwi amuzi kumutenda; asi vabharisi nemhombo vakamutenda; nemwi apo mwaona izvo amuzi kutenderuka ngesureni, kuti mugonde kwaari.³³“Izwai muyezaniso umweni. Kwaiyapo munewenhumba wakatikuti, wakasima munda wemivhini, wakaushoshera ngerusvingo, wakatsvaka pokukamurira vhini mukati mwawo, naye wakaaka chitumba akauhina kuti ungwarirwe ngevarimi, akaenda kunhika imweni., ³⁴Naapo nguva yokuibva kwemichero yakwedzera, wakatuma varanda vake kuvarimi avo, kuti vawashire chikoaniswa chake chemichero.³⁵Nevarimi avo vakatola varanda vake, vakalimaza umwe, vakaurala umweni, vakafula umweni ngemapuwe. ³⁶Wakatumazve varanda vamweni vakapinda kuwanda kunevavo vokutanga, navo vakaita kwavari ndizvo ndizvo. ³⁷Asi pakupedjisira wakatuma kwavari mumwana wake esiti, ‘Vanozoreremekedja mumwana wangu''.³⁸Asi apo varimi vaona mumwana uwo, vakati pachavo, ‘Uyu ndiye unogala naka. Uyai ngatimuulaye, titole naka yake''. ³⁹Navo vakamubhata, vakamubhudisa kubanze kwomunda wemivhini, vakamuurala.⁴⁰Ndizvo apo mambo womunda wemivhini ouya, unozoitenhi kuneavo varimi?” ⁴¹Vakati kwaari, “Unozoulaya vandhu vakashata ngokuulaya kwakashata, naye unozohina munda uwo wemivhini kuvarimi vamweni, avo vanozohina kwaari michero ngemikuwo yayo''.⁴²Jesu wakati kwavari, “Amuto kuzvidjidja here muzvinhorwa kuti, ‘Bhuwe iro lakarambwa ngevaaki, ndiro lakaitwa soro repakona; ichi chakabva kunaMambo, nacho chinoshamisa mukuona kwedu?⁴³Ndizvo ndinoti kwamuri kuti, umambo waMwari hunozobiswa kwamuri, nahwo hunozohinwa kudzinza iro rinobhereka muchero yahwo. ⁴⁴Naye uwo unozowa padhenga pebhuwe iri, unozoputika; asi iye werinowa padhenga pake, rinozomukuya kuita bhukuta.⁴⁵Naapo vapristi vakuru nevaFarisi vazwa miyezaniso yake, vakaziva kuti unovereketa ndivo. ⁴⁶Naapo vakatsvaka kuti vamubhate, vakathya mbungano ngokuti iyi yaigonda kuti muprofiti.

Chapter 22

¹NaJesu wakapingula, akavereketazve kwavari ngemiyezaniso esiti, ²“Umambo womudhenga hunoezaniswa nomundhu uri mambo, wakaitira mumwana wake dhiri lomuchadho. ³Naye wakatuma varanda vake kudhaidja avo vakakokwa kumabhiko omuchado, navo avato kudha kuviya.⁴Wakatumazve varanda vamweni esiti, ‘Bvunjanhi avo vakakokwa kuti, penhai ndanasirira kudya kwangu; n'ombe djangu nedjakanuna djangu djaulawa, nazvo zvese zvanasirirwa; uyai kudiri lomuchado''.⁵Asi avo vakazvirerusa, vakaenda, umwe kumunda wake noumweni kootengesa kake, ⁶navo vakasala vakabata varanda vake, vakavashononesa, vakavaulaya. ⁷Naapo mambo azwa izvi wakatseneka, naye wakatuma hondo djake, akavaulaya avo vaurayi, akapisa doroba lavo.⁸Naapo wakati kuvaranda vake, ‘Diri lomuchado lanasirirwa, asi avo vakakokwa vainga vasikasisiri. ⁹Ndizvo endai pamhalalano djogwanja, navo vese vomunozoona, mwechivakoka kuti vauye kudiri lomuchado''. ¹⁰Naavo varanda vakabhuda, vakaenda mugwanja, vakaunganidja vese avo vevakandoona, vese vakashata nevakanaka; nhumbs yodiri lomuchado yakazala ngovayeni.¹¹Asi apo mambo apotera kuninguira vayeni, wakaona dwaiya asikazi kupfeka bachi lomuchado. ¹²Naye wakati kwaari, ‘Hama, waita mapoterenhi muno usina bachi lomuchado?’ Asi yena wakanhalala.¹³Naapo mambo wakati kuvaranda vake, ‘Mechimusunga soka nonhala, mechimukandira muchidhima chiri kubherere; kunozoiteyo kubhoorera nokukwetsana kwemazino''. ¹⁴Ngokuti vazinji vanodhaidjwa, asi vashomani vanozoketwa.¹⁵Naapo vaFarisi vakaenda, vakaita bhangano lokuti vamuteye mukuvereketa kake. ¹⁶Navo vakatumira kwaari vadjidji vavo pamwepo nevaHerodi vesiti, “Mudjidjisi, tinozia kuti yewe uri wegwinhiso, unodjidjisa gwanja laMwari ngegwinhiso, autunumadji mundhu; ngokuti aupenhi hope yomundhu. ¹⁷Tironzere zvinopano unopinimidjenhi. Ndizvo here kuti tibadare chibalo kunaSiza nokuti tisabadala?¹⁸Asi Jesu, echiziva kushata kwavo, wakati, “Munondiyedja ngenhi, yemwi vadjiitisi? ¹⁹Ndipangidjirenhi mare yomuthelo.” Navo vakaunza kwaari chigurwa chemare chinozwi denariusi.²⁰Naye wakati kwavari, “Ngovananhi uwu mutodjaniso nouku kunhorwa? ²¹Vakati, “NgezvaSiza.” Naapo wakati kwavari, “Ndizvo mwechihina kunaSiza zvaSiza, nokunaMwari izvo zviri zvaMwari''. :22 ²²Naapo vazwa, vakashamiswa, vakamusiya vakaenda.²³Ngozuva lelo, vaSadusi avo vanoti akuna kumuka kwevakafa, vakaviya kwaari, vakamubvunja. ²⁴vesiti, “Mudjidjisi, Mosi wakati, ‘Kuti mundhu akafa, asina vana, munun'una wake unozoloola mukadji wake abherekere mukoma wake vana''.²⁵Ndizvo kaivapo nesu vakoma vanomwe; nouwo wokutanga wakaloola, wakafa asina vana, wakasiya mukadji wake kune munukuna wake. ²⁶Ngokudhalozve newechipiri newechitatu, kumbhera kupedjisira ngowechinomwe. ²⁷Napakugumisira kwavo vese mukadji wakazofawo. ²⁸Ndizvo mukumuka kovakafa, unozoita mukadji waani kwavari vanomwe? Ngokuti vese vakamuloola''.²⁹Jesu wakapingula, akati kwavari, “Munokangaidjwa ngokusikaziva zvinhorwa nokuti simba laMwari. ³⁰Ngokuti mukumuka kwavakafa, avalooli, zve avaloorwi, asi vari vakadhai ngengilosi djiri mudhenga.³¹Asi ngendaa yokumuka kwevakafa, amuto kutongodjidja here icho chakavereketwa kwamuri ndiMwari esiti, ³²‘Yeni ndiri Mwari waAbrahama naMwari waIsaka naMwari waJakobe?’ Mwari aasiri Mwari wevakafa akadhi, asi wevanopona''. ³³Naapo mbungano yazwa izvi, yakashamiswa ngokudjidjisa kwake.³⁴Asi apo vaFarisi vazwa kuti wainga anhalarisa vaSadusi, vakaungana pamwepo. ³⁵Umwe wavo wainga gweta, wakamubvunja mubvunjo, esimuyedja esiti, ³⁶“Mudjidjisi, ngouri mupango mukuru muMupango?”³⁷Jesu wakati kwavari, “Unozomudha Mambo Mwari wako ngomweyo wako wese, ngomweya wako wese nomulangariro yako yese''. ³⁸Ichi chiri mupango mukuru nowokutanga.³⁹Newechipiri wakadhai ngouwu, “Unozomudha muchigarisano chako kudhai ngokudjida yewe. ⁴⁰Kuneiyi mupango miviri ndipo pasingwisingwi yeMupango yese novaprofiti''.⁴¹Zvinopano vaFarisi vaungana, Jesu wakavabvunja; ⁴²esiti, “Munofunguenhi ndiKristu? Mwana waani?” Vakati kwaari, “Mwana waDavhida.''.⁴³Wakati kwavari, “Ndizvo ngenhi Davhida, ari muMweya, unomudhaidja kuti Mambo esiti, ⁴⁴‘Mambo wakati kunaMambo wangu, gala ngokumurwo kangu, kumbhera ndiite vavengui vako chitambarariro chosoka djako?⁴⁵Ndizvo, kuti Davhida akamudhaidja kuti Mambo, zvino uri mwana wake ngokuitawani?” ⁴⁶Kainga kusina mundhu aikona kumupingula neizwi, zve, kwaiva kusina mundhu kubvira ngezuva iro waishinga kumubvunja mibvunjo.

Chapter 23

¹Naapo Jesu wakavereketa kumbungano nokuvadjidji vake, ²esiti, “Vanhori nevaFarisi vanogala pachigalo chaMosi. ³Ndizvo zviro zvese zvevanomupanga, zviitei muzvingwarire; asi musaita kudhai ngemushando yavo; ngokuti vanotera kuvereketa vasikazviiti.⁴Ngokuti vanosunga mutwalo inorema, inokonja kutwala nokuiisa pamapfudzi evandhu, asi ivo vositereti avatendi kumirudza chinwe chavo kuvadhetsera kutwala mutwalo iyo. ⁵Asi mushando yavo yese vanoiita kuti vaoneke ngovandhu; vanosungira zvibokisi zvikuru zvine mavhesi pahuma djavo, vechikurisa mupendero yomaguemenzi avo.⁶Vanodha zvigalo zvepamberi mumishongano yokudya nezvigalo zvepamberi mumba djokunamatira, ⁷nokuchungamidjwa pandau djomusika, nokudhaidjwa ngovandhu kuti ‘Rabi''.⁸Asi yemwi musatenda kudhaidjwa kuti ‘Rabi;’ ngokuti umwe uri Mudjidjisi wenhu neimwimwi mese muri hama. ⁹Musadhaidja mundhu kunhazwi ngouri munhika kuti ‘Bhabha,’ ngokuti umwe uri Bhabha enhu, vari mudhenga. ¹⁰Zve musadhaidjwa kuti ‘Matenzi,’ ngokuti Tenzi wenhu umwe ndiKristu.¹¹Asi mukuru pakati penhu unozoita mushandi wenhu. ¹²Kunhazwi ndiani unozodjikurisa iye unozopfaiswa; nouwo unozodzipfaisa unozokuriswa.¹³Asi kwamuri vanori nevaFarisi, vadziitisi! Ngokuti munokonhera umambo womudhenga kuvandhu ngokuti amupoteri yemwi, zve amutenderi avo vanodha kupotera kuti vapotere. ¹⁴Hokoyo kwamuri vanhori nevaFarisi, vadziitisi, ngokuti munopedja nhumba djoshirikadji, ngokudjiitisa munoita mukumbiro yakarebha, ndizvo munozowashira kutongwa kwakapinda kukura. ¹⁵“ kwamuri vanhori nevaFarisi, vadziitisi! Ngokuti munowambuka ruandhle nenhika kutsvaka mudjidji umwe, naapo atenderuka, munomuita kakapetwa kaviri kuita mwana weGehena kupinda yemwi.¹⁶“kwamuri yemwi vatungamiriri mapofu,munoti, ‘Kunhazwi ndiani unopika ngeTemperi, aanandaa; asi uwo unopika ngomukore womuTemperi, ndiye unendaa yemhiko yake''. ¹⁷Yemwi mapenji mapofu; ngechiri chakapinda kukula, golidi nokuti Temperi, iro rinochenesa golidi?¹⁸Zve munoti, ‘Kunhazwi ndiani unopika nge aritar, nada; asi kunhazwi ndiani unopika ngechipo chiri padenga paro, unendaa'. ¹⁹Imwimwi mapofu; ngechiri chakapinda kukula, chipo nokuti aritar iro rinochenesa chipo?²⁰Ndizvo uwo unopika nge aritar, unopika ndizvo zvese zviri padenga palo. ²¹Nouwo unopika ngeTemperi, unopika ndilo nouwo unogala mukati malo. ²²Nouwo unopika ngedenga, unopika ngedendemaro laMwari nouwo unogala padenga palo.²³womuri vanyori nevaFarisi, vadziitisi! Munohina chimwe chegumi cheminte neanise nokumini, nemwi mareguera kuita zvakakula zveMupango, kutonga kwakwo nenhasha nokugondeka; kwaisisira kuti muzviite izvi, musikasii zvimweni zvisikazi kuitwa. ²⁴Yemwi vatungamiriri mapofu, munohluza nhunzi mwechitangurira kamera.²⁵Pane kwamuri vanhori nevaFarisi, vadziitisi! Ngokuti munosuka kubhanze kwetsani nekwendiro, asi mukati makazala ngokuzala nokudjidha. ²⁶Yewe muFarisi uri bhofu, suka kutanga mukati momuviri wako kuti pabherere pachenewo.²⁷“Pane kwamuri vanhori nevaFarisi, vadziitisi! Ngokuti mwakadhai nguemaibha akacheneswa, awo nguegwinhiso anooneka akanaka ngokubha, asi ngomukati akazala ngemagodho evakafa nezvese zvinetsvina. ²⁸Ngokudhalo nemwi kubherere munooneka muri vakarurama kunevandhu, asi ngomukati mwakazala ngokudziitisa nokushata.²⁹“Pane kwamuri vanhori nevaFarisi, vadziitisi! Ngokuti yemwi munovaka maibha evaprofiti nokunamisa maibha evakarurama. ³⁰Nemwi munoti, ‘Kudhai taivapo nguemazuva emadjibhabha edhu, tingadhai tisikazi kutenderana navo mukupaladja ngazi yevaprofiti''. ³¹Ndizvo munodjipupurira kuti yemwi muri vana vavo vakaulaya maprofiti.³²Zadjisai yemwi chipimo chomadjibhabha enhu. ³³Yemwi nhoka, yemwi vana vemabhoola, mungaita mapokonhokerenhi kubva mukutongwa nokukandirwa muGehena?³⁴Ndosaka,ninguiranhi ndinotuma kwamuri vaprofiti nevakangwala nevanhori; vamweni vavo munozovaulaya nokuvakohomera; nevamweni vavo munozovalova mumbao djenyu djokunamatira nokuvatambudja kubva kudoroba rimwe kuenda kunerimweni, ³⁵kuti padenga penhu iviye ngazi yese yevakarurama yakapaladjwa munhika, kubvira kungazi yaAberi wakarurama, kumbhera kuguma kungazi yaZekharia, mwana waBarakia, uwo wemwakaulaya pakati peruwanze nearita, ³⁶Ngegwinhiso ndinoti kwamuri, izvi zvese zvinozoitika kunouwu mubharirwana.³⁷Jerusarema, Jerusarema,yewe unoulaya vaprofiti, wechivafula ngomapuwe avo vanotumwa kwauri, kuwandanhi kwemikuwo yendakadha kuunganidja vana vako pamwepo, kudhai ngemhambo inounganidja zvitiyo zvayo pasi pemapapiro ayo, nemwi amutokutenda! ³⁸Penhai, nhumba yenyu yasiiwa kwamuri iri dhongo., ³⁹Ngokuti ndinoti kwmuri, amuchatongozondioni kumbhera munozoti, ‘Unomuchena uwo unoviya ngezina laMambo.

Chapter 24

¹Jesu wakabhuda muTemperi; oyenda vadjidji vake vakaviya kwaari kuti vamupangidjire nhumba djoTemperi, ²Naye wakapingula, akati kwavari, “Amuoni izvi zvese here? Nguegwinhiso ndinoti kwamuri, arizosiiwi panapa bhuwe padenga pebhuwe rimweni risikazowiswi pasi''.³Jesu agala paMudhundhu loOrivhi, vadjidji vake vakaviya kwaari ari ega vesiti, “Tibvunjei, izvi zvinozoitika riini? Zve chinhi chinozoita chioniso chokuviya kwenhu nechokuguma kwenhika''. ⁴Jesu wakapingula ngomundhu. ⁵Ngokuti vazinji vanozoviya ngozina langu vesiti, yeni ndini Kristu’, vanozolasikisa vazinji.,⁶Nemwi munozozwa ngokuambana nemawirira okuambana; ngwalanhi kuti musazotambudjika; ngokuti kunosisira kuti zvese zviitike, asi magumo aasati aguma, ⁷Ngokuti dzinza rinozomukirana nedzinza, noumambo hunozomukirana noumambo; kunozovapo njala nokuzungunhika kwenhika kundau dajaparadjana. ⁸Izvi zvese zviri zvokuamba kwematambudjiko.⁹Naapo vanozomupira mukutambudjwa, navo vanozomuulaya; nemwi munozonhenhwa ngomadzinza ese ngopamusolo pozina langu. ¹⁰Naapo vazinji vanozosava kutendeka, vanozotenguesana umwe noumweni nokunhenhana., ¹¹Nevaprofiti vokunhepa vazinji vanozovapo, navo vanozolasikisa vazinji.¹²Ngokuti kushaisha kunozowanda, rudho lovazinji rinozopola. ¹³Asi uya anozoshingirira kumbhera kumagumo unozoponeswa. ¹⁴Neiri vhangeri loumambo rinozochumairwa munhika dzese kuita chapupu kumadzinza ese;ponapo kupera kunozoguma.¹⁵Saka,mukaona chinhangadjo chokuparadja chaakavereketa ndicho Danieri muprofiti chechiema mundau yakachena, (uwo unodjidja ngavazwisise), ¹⁶naapo avo vari muJudhia ngavatizire kumatundhu. ¹⁷Naye uri padhenga pachichungwe chonhumba, asadzaka kutola zviro zviri mumba yake. ¹⁸Naye uri mumunda asahwirira sure kotola bachi lake.¹⁹Asi pane kwavari avo vanemimba naavo vanoamwisa ngaao mazuva!, ²⁰Kumbirani kuti kutiza kenhu kusazoitika nguenguva yechando nokuti ngezuva loSabatha. ²¹Ngokuti kunozovapo kutambudjika kukuru, ukwo kusito kumboitika kwakadhalo kubvira mukuhamba kwenhika kumbhera kuguma zvinopano, zve, akuchatongozoitiki zvakadharo. ²²Kudhai mazuva awo asikazofupiswi, akuna nomundhu unozoponeswa; asi ngepamusolo pevakatsanangurwa, awo mazuva anozofupiswa.,²³Pamukuwowo kuti aripo mundhu unozoti kwamuri, ‘Penhai, Kristu uri panapa’, nokuti ‘Apo’, musazozvitenda. ²⁴Ngokuti vanozovapo vaKristu vokunhepa nevaprofiti vokunyepa, navo vanozoita zvioniso zvikuru nemishamiso, kupaukisa, kudhai zvechiitika, eya nevakatsanangurwa. ²⁵Penhai, ndamubvunja izvi nguepamberi.²⁶Ndizvo kuti vechizoti kwamuri, ‘Penhai, uri mushango,’ musaendeyo. ‘Penhai, uri mukamera lomukati,’ musazotenda. ²⁷Ngokuti kudhai ngemheni inobva kumabvazuva, inojekisa kumbhera kuguma kumabirira zuva; kunozodhalo nokuviya koMwana woMundhu. ²⁸Ngokuti apo panemiiri yakafa, ndipo pedzinoungana ngwanga.²⁹Ngokukasika kumasure kokutambudjika komazuva awo, zuva rinozoita chidhima, nomwedji auzojeki, nenyhedji djinozowa kubva mudenga, nosimba lese lomudenga rinozozungunhiswa.³⁰Saka pakanozooneka chioniso choMwana woMundhu mudhenga, nemadzinza ese enhika anozochemachema, nawo anozomuona Mwana woMundhu esiviya mumakore omudhenga, anesimba nokugwinha kakakula. ³¹Naye unozotuma nguilosi djake ngokuridjwa kukuru kwegwama, nadjo djinozounganidja vakatsanangurwa vake kubva kumadhutu malongomuna, kubva kumagumo amwe omudenga kumbhera kuguma kumagumo amweni.³²Zvinezvi djidjanhi muyezaniso kumumbuti womuwonde; apo dhai lawo riri mbishi, rechiburikira masakani, yemwi munoziva kuti chirimo chaphedho. ³³Ngokudhalo yemwiwo, apo moona izvi zvese, munoziva kuti uri phedho pamusuwo.³⁴Ngogwinhiso ndinoti kwamuri kuti uwu mubharirwana azopindi kumbhera izvi zvese zviitike. ³⁵Dhenga nenhika zvinozopinda, asi mazwi angu aazoperi kana.³⁶Asi pazuva rero nenguva iyo akuna naumwe anoziva, kunhangue nguilosi djomudenga ne kana Mwana, kusiri bhabha vega.³⁷Sepamazuva aNoa, kunozodhalozve kuviya koMwana woMundhu. ³⁸Ngokuti semazuva awo kumusure kondambi, vairhya, vaimwa nokuloola nokulovodjana, kumbhera laguma zuva lelo laakapotera ndilona Noa mungarawha. ³⁹Navo avato kuziva kumbhera ndambi ikaguma, yakavatola vese, kunozodhalowo kuviya koMwana woMundhu.⁴⁰Panguva yonayo vandhu vaviri vanozonga kumunda, umwe unozotorwa apo umweni unozosiiwa. ⁴¹Vakadji vaviri vasazonga vosigaya muchituturi, umwe unozotorwa ponapo umweni unozosiiwa. ⁴²Saka ngwariranhi; ngokuti amurizii zuva laanozoviya Mambo wenhu.⁴³Asi muzive izvi, kuti kudhai munewenhumba aiziva nguva inoviya mbavha iye waizongwarira, asikatendi kuti nhumba yake ipwanhiwe, ⁴⁴Saka ivanhi vakagazirira; ngokuti mwana omundhu unozoviya panguva yamusinga funguiri.⁴⁵Ndizvo ndiani uri muranda unogondeka newakangwala, uwo mambo wake wakamuyemesa kuita mutongui pamberi ponhumba yake, kuti avape kudya kwavo ngenguva kwayo? ⁴⁶Unomuchena muranda uwo apo mambo wake ooviya unozomuona esita kudhalo. ⁴⁷Ngogwinhiso ndinoti kwamuri, unozomuyemesa kuti aite mutongui pamusolo paizvo zvese zvaanazvo.⁴⁸Asi kana uya mushandi akashata anozoti mumweyo make, ‘Mambo wangu unononoka kuviya; ⁴⁹naye atangue kutaka varanda avo vari vangani vake, adye esimwa pamwepo nezviradza, ⁵⁰mambo wouwo muranda unozoviya ngozuva laasikakariri neawa laasikazivi. ⁵¹Naye unozomutema kuita zvigurwa, aemese kwaari chikoaniswa chake pakati pevadziitisi. kunozova nokuchemwa nokuguedha guedha komazino.

Chapter 25

¹Zvino umambo wokudenga hunoyezaniswa nevasikana varigumi, avo vakatola zvibhani zvavo, vakabhuda koosangana nomukwambo. ²Vashanu vavo vainga mapenji nevashanu vainga vakangwala. ³Ngokuti vona vainga mapenzi vakatola zvibhani zvavo, avatokutola mafuta navo. ⁴Asi vakangwala vakatola mafuta mukati mozvindhekwe zvavo, pamwepo nezvibhani zvavo.⁵Apo chikomba chanonoka, vakaozera vese vakavata. ⁶Asi pakati pousuku vakadhaidjirwa kuti, ‘mukai, mukwambo! Budhai koossangana naye.⁷Apo vasikana vese vakamuruka, vakanasirira zvibhani zvavo. 8 ⁸apo mapenzi akati kunevakangwala, ‘Tipenhiwo mafuta enhu; ngokuti zvibhani zvedhu zvinodjima''. ⁹Asi vakangwala vakapingula: Azvingadalopi, ngokuti aazokwani yesu naemwi. Asi mesienda kune avo vanotenguesa, muzvitengere''.¹⁰Asi pavaiyenda kootenga, mukwambo vakaviya; naavo vainga vakanasirira vakangena naye mumuchado, nomusuwo wakakonhwa. ¹¹kumasure kazvezvo, kakaviyawo vasikana vamweni vesiti: ‘Mambo, Mambo, tibheurirenhiwo''. ¹²Asi yena wakapingula esiti: ‘Ngogwinhiso ndinoti kwamuri, anditomuzivi''. ¹³Saka ngwariranhi yemwi ngokuti amuzivi zuva kana nguva.¹⁴Ngokuti zvakadhai ngomundhu wakatikuti esida kuenda kunhika imweni, wakadhaidja varanda vake, akatemba kwavari zviro zvake. ¹⁵Nokuneumwe wakatemba matarenda ari mashanu, nokuneumweni wakamutemba maviri, nokuneumweni rimwe; kuneumwe ngaumwe wavo wakatembwa kudhai ngokukona kwake kushandisa, akaenda rwendo lake. ¹⁶Paripo uwo wakawashira matarenda mashanu wakaenda akaabherekesa, akauyirwa ngemashanu amweni.¹⁷Ngokudaloko wainga wakapuwa waviri wakawachira vamueni . ¹⁸Ngokuti zuainga akawachira wakatcha panhika , owiga mare yamambo.¹⁹Ngosure komakore akapera, mambo ovatendi wakavia, akagala pavari. ²⁰Zuaka washirwa zuitaela zuichanu , pakawiazue zuimueni zuitaela, mambo wakati: "Mambo, mandipa zuitaela zuichano , ndakawina ndizona zuitaela zuichano". ²¹mambo wake wakamuti: "Washuma, yewe mutendi! pazuidoko wakaita mutendi; pazuakawanda ndinokukanda; pindai mukodakala kamambo wako".²²pakaguma wakapuwa zuitaela zuiviri, vakati: "Mambo, zuitaela zuiviri makandipa, ndakawina zuimueni zuitaela zuiviri". ²³Mambo wako wakat kwaarii: "pakanaka, mutendi akanaka nounogondeka; yewe wakagondeka ngezvishomani, ndinozokuemesa padera pezvakawanda, pinda mukudhakala kwamambo wako.²⁴Asi osigumawo uwo akawashira tarenda rimwe, wakati: ‘Mambo, ndakakuziva yewe kuti uri mundhu wakakonja, unokukula pousingazivi kusima nokuunganidja pousikazi kupaladjira. ²⁵Neni ndakatya, ndikaenda, ndikafisha tarenda yako mumavhu. Zviri apa zviri zwako'.²⁶Asi mambo wake wakapingula, akati kwaari: ‘yewe muranda wakashata noumbwa! Waiziva here kuti ndinokukura pandisito kusima nokuunganidja pandisito kupaladjira? ²⁷Ndizvo kwaifaneya kuti uise mare yangu kwavari vebhange, kuti mukuviya kwangu ndaizovawashirazve yangu nokuuyirwa kwayo.²⁸Ndosaka bvisai kwari tharenda muiipe kuneuyana ano gumi lomatharenda. ²⁹Ngokuti kwaari wese unacho unozopuwa, naye unozova nezvakawanda. Asi kunouwo usina, eya, neicho chaanacho chinozobviswa kwaari. ³⁰Mesilasa muranda uwo usikadhetseri chiro muchidhima chiri kubherere, Kunozovayo kuchemachema nokuguedha guedha komazino.³¹Asi apo Mwanakomana woMundhu oouviya muukugwinha kake nenguilosi djese naye, apo unozogala pamusolo pedhendemaro routhende wake. ³²Nepamberi pake anozounganidjwa madzinza ese, naye unozovapaladjanisa umwe kuneumweni kudhai ngomusi unopaladjanisa makwai kubva kunembudji. ³³Naye unozoisa makwai ngokumurwo kake, asi mbudji ngokumubhushwe kake.³⁴Saka Mambo unozoti kwavari vari ngokumurwo kake: ‘Uyai, yemwi makadhakadjiswa ndiBhabha wangu, mugale naka youmambo wakanasirirwa yemwi kubvira pakusikwa kenhika. ³⁵Ngokuti ndaanga ndinonjala nemwi mwakandipa kudya, ndainga ndinenhota nemwi mwakandipa chokumwa, ndainga ndiri mupfumba nemwi makandiwashira, ³⁶Ndainga ndiri mitu yemwi makandifekedja, ndaiwadjaa nemwi makandihambira, ndainga mutorongo nemwi makaviya kwandiri''.³⁷Apo vakarurama vanozomubvunjisa vesiti: ‘Mambo, takakuona riini munonja? tikamupa zvokudya? Nokuti unenhota tikamupa chokumwa? ³⁸Takakuona riini uri mupfumba, tikamuwashira? Nokuti uri mutitinini tikamufekedja? ³⁹Takakuona riini mosiwadja nokuti uri mutorongo tikaviya kwauri? ⁴⁰NaMambo unozopingula esiti kwavari: ‘Ngegwinhiso ndinoti kwamuri, kudhai ngezvemakaita kuneumwe weva vadhoko vanukuna vangu, makachiita kwendiri.’⁴¹’41 Saka unozoti kwavari vari ngokumubhoshwe kake, ‘Ibvai kwandiri, yemwi makatukwa, muyende mumoto usingaperi, uwo wakanasirirwa Diaborosi nengilosi djake. 42 ⁴²Ngokuti ndainga nonjala amuto kundipa kudya, ndainga ndine nhota amuto kundipa chokumwa, 43 ⁴³ndainga ndiri mupfumba amutokundiwashira, ndainga ndiri mutitinini amutokundifukidja, ndaiwadja, ndainga mutorongo amuto kundihambira''.⁴⁴Apozve avo navo vanozomubvunjisa vesiti: ‘Mambo, takakuona riini munonjala, kana munenhota, kana muri mupfumba, kana muri mitu, nokuti mosiwadja, nokuti uri mutorongo, nesu atizikukushandira?’ ⁴⁵Apo yena unozovapingula esiti: ‘Ngegwinhiso ndinoti kwamuri, kudhai nguezvemusito kuitira kuneumwe weava vadhoko vanukuna vangu, amuto kuiitira kwandiri.’ ⁴⁶Apo vanozoenda mukutambudjwa kusikaperi, asi vakarurama mukupona kusikaperi''.

Chapter 26

¹1 Naapo Jesu wainga apedja ese mazwi aya, wakati kuvadjidji vake, ²“Munoziva kuti ngesure kwemazuva mairi Phasika rinozovapo, noMwana woMundhu unozopirwa kuti akohomerwe''.³Saka vakaungana vapristi vakuru nevakuru vevandhu vakasangana kumuzi komupristi mukuru, uwo waidhaidjwa kuti Kefasi. ⁴Navo vakaita bangano lokuti vabhate Jesu ngokumunhepera, vamuulaye. ⁵Asi vakati, “Haiwa ngemazuva omushongano wokudya, kuti isazovapo musindo pakati pevandhu.⁶Apo Jesu ari kuBethani mumba yaSimoni uwo wainga nomapere, ⁷kakaviya kwaari djimai raiya nenhera yearibhasitera yemakha anomutengo mukuru, nalo lakaadhurura mumusolo make, achatseama pakudya. ⁸Asi apo vadjidji vake vaona, vakarurumwiswa vesiti, “Kulasirenhi uku? ⁹Ngokuti ava aizotengueswa ngomutengo mukuru uhinwe kuvalombo''.¹⁰Asi Jesu esiziva, wakati kwavari, “Munoritambudjirenhi djimai? Ngokuti nalo lashanda mushando wakanaka kwandiri. ¹¹Ngokuti munavo valombo nguva djese, asi yeni amuneni akadi nguva djese.¹²Ngokuti ladhurura mafuta aya padhenga pomuwiri wangu,laita kunasirira muiri wangu kuvigwa., ¹³Ngegwinhiso ndinoti kwamuri, kunhazwi nguepari perinozochumairwa vhangueri munhika djese, ichiwo chilaita djimai iri chinozovereketwa ndicho, kuita chifunguidjiro kwariri''.¹⁴Saka umwe wegumi navaviri, unozwi Judhasi Isikarioti, wakaenda kuvapristi vakuru. ¹⁵Naye wakati kwavari, “Chiinhi chomunozondipa kuti ndizomupira kwmuri?” Navo vakamuverenguera zvigurwa zvesirivha magumi matatu. ¹⁶Kubvira ngouwo mukuwo iye wakatsvaka nguva yokuti amupire.¹⁷Zvinopano ngozuva lokutanga lokudya zvingwa zvisina mumera, vadjidji vakavya kunaJesu vesiti, “Unodha kuti tikunasirire pari pokudyira Phasika?” ¹⁸Naye wakati kwavari, “Endai muguta kunemundhu wakatikuti, mesiti kwaari, ‘Mudjidjisi unoti nguva yangu yaapedho; ndinozodyira Phasika kumuzi kako nevadjidji vangu.''. ¹⁹Nevadjidji vakaita kudhai ngezvaakavapanga Jesu, vakanasirira Phasika.²⁰Zvino apo kaita madheekoni, wakagala pakudya nevadjidji varigumi navaviri. ²¹Kakati pavaidya, wakati kavari, “Ngegwinhiso ndinoti kwamuri, umwe wenhu unozondipandukira.” ²²Navo vakatambudjika kukuru, vakatanga kubvunjisa kwaari umwe ngaumwe kuti: “Ndini here, Mambo?”²³Ena wakapingula, akati: “Uyana anoisa nhala yake mundiro nayeni, ndiyena anozondipandukira. ²⁴Chokwadhi Mwanakomana woMundhu unoenda sezvakanhorwa ndiyena. Asi kuneuwo mundhu waanozopirwa ndiyena Mwanakomana woMundhu! Kaizopinda kunaka kunouwo mundhu dhai asakabharwa”. ²⁵NaJudhasi uwo akamupira wakapingula, akati: “Rabi, ndini here?” Iye wakati kwaari: “Watobvunja''.²⁶Pavarhya, Jesu wakatola chingwa, akachiropafadza, akachigula; saka akachipa vadjidji akavati kavari: “Tolanhi, murhye; ichi ndicho muwiri wangu.”²⁷Wakatola tsani, akairopafadza, akapa kavari esiti: “Imwai mwese. ²⁸Ngokuti iyi ingazi yangu yochitenderano, inopaladjirwa ngopamusolo pevazinji kuita kureguererwa kozvishaishi. ²⁹Asi ndinoti kwamuri andichazomwi ngosure kwouku kumuchero iyi yomuvhini kumbhera zuva landinozorimwazve idzva muumambo waBhabha angu”.³⁰Apo pevakapedja kuyemba nziyo, vakabhuda kuenda kudhundu loOrivhi. ³¹Apo Jesu wakati kavari: “Yemwi mwese munozoposha kuva makatendeka kwandiri usiku uno; ngokuti kwakanhorwa kuti, ‘Ndinozolimaza muhavisi nemakwai edhanga anozopalarisa.’ ³²Asi kumasure kokumuka kangu ndinozoenda pamberi penhu muGarireya”.³³Asi Pedru wakapingula, akati kavari, “Kunhangue vese vanozoposha kauri,yeni anditongozoposhi mukutendeka kangu.” ³⁴Jesu wakati kwaari: “Ngegwinhiso ndinoti kwauri, usiku huno, risati larira jongwe, yewe unozondilamba katatu” ³⁵Pedru wakati kavari: “Kunhangue ndosizofa newe, andito zombokulambi.” Nevadjidji vese vakabuya zvimwezvo.³⁶36 Saka Jesu wakaviya navo kundau inozwi Ghetsimani,akati kuvadjidji vake, “Galanhi panapa yemwi,apo ndiyende konamata.” ³⁷wakatola naye Pedru nevanakomana vaviri vaZebedi, naye akatanga kutsamwa nokutambudjika kukuru. ³⁸asi akati kavari: “Mweya wangu uritambudjika kukuru kumbhera pakufa. Galanhi panapa, murinde nayeni''.³⁹paaiyenda mberi padhoko, akawa ngomumeso make, akanamata esiti: “Bhabha angu, kudhai zvesiitka, tsani iyi ngaidharike kwandiri; asi kusaita kudhai ngokudha kangu, asi kudhai ngokuda kenhu.” 40 ⁴⁰Saka wakaviya kunovadjidji vake, akavawana vakavata, akati kuna Pedru,akati kuna Pedru “SAka makorera kurinda naeni kana nguva imwe here? ⁴¹Rindanhi, nokunamata, kuitira kuti musapinda mukuyedjwa; mweya ngegwinhiso unotenda, asi nhama aina simba''.⁴²Zve kochipiri wakaenda konamata esiti, “Bhabha angu,kana iyi isingapindi pandiri ndisina kuimwa, kudha kwenhu ngakuitwe''. ⁴³Pevakaviyazve wakavawana vakavata, ngokuti madjiso avo ainga esiremerwa, ⁴⁴Saka wakavasiya, akaenda, akaenda koonamata zve kochitatu,hosibuya zve mashoko amwewo.,⁴⁵Pachinguva nguva wakaviya kuvadjidji, akati kwavari, “Musakavata here zvinopano, mosizolola? Penhai nguva yaguma, noMwana woMundhu unopirwa munhala djovashaishi. ⁴⁶Murukanhi, tiyende! penhai,waguma uwo anondipandukira''.⁴⁷Painga esivereketa, penhai,waviya Judasi, umwe wovanegumi navaviri, wakaviya, nayo uwhandu wovandhu,nomunondo nendonga, vosibva kuvaprista vakuru novakuru vovandhu. ⁴⁸Ponapo uwo akamupandukira, wainga avapa chioniso ositi, “Uyana wandinozochungamidja ngomulomo ndiyenawo; mubhatenhi.⁴⁹Ponapo wakakwedhera kunaJesu, akati, “Kaviyaa, Rabi”;akamutswodha ngomulomo. ⁵⁰Asi Jesu wakati kavari, “Shamwari,waviya kuzoitenhi? ”Saka vakaguma, vakamubhata Jesu ngonhala, vakamutola.⁵¹Penhai umwe wavo wainga naJesu wakatambanudja nhala yake, akabvisa munondo wake, wakatema muranda womupristi mukuru, ogula njeve yake. ⁵²Apo Jesu wakati kaari, “Hwiridjai munondo wako pandau pawo; ngokuti avo vese vanotola munondo vanozopera ngomunondo. ⁵³Kana kuti, unofunga kuti yeni andinga namati kunaBhangu,vakanditumira zvezvi nguilosi djinopinda hondo djirigumi nambiri ngokuwanda? ⁵⁴Asi kuti zvakadhalo zvinhorwa zvingazoita mazadjisikirenhi, zvivanoti zvakadhalo zvinofaneya kuitwa?⁵⁵Panguvayo Jesu wakati kumbungano, “Mabhudha here mumunondo nendonga kuti mundibhate ? Ndakagala nayemwi mazuva ese ndesimudjidjisa muTemberi, yemwi amuto kundibhata. ⁵⁶Asi izvi zvese zvakaitika kuti zvizadjisike izvo zvakanhorwa ngovaprofia.” Panapo vadjidji vake vese vakamusiya, vakatiza.⁵⁷Vaya vainga vamubhata Jesu vakamukweva kuenda kunaKaiafasi mupristi mukuru, apo pevainga vakaungana vanhori nevakuru. ⁵⁸Asi Pedru wakamutevera ari ndhambo, kumbhera kuguma kune mupristi mukuru, naye wakapinda mukati, akagala pasi nevaranda kuti aone magumo azvo.⁵⁹Madjimambo ovaprista makuru nemakurukota ese vakatsvaka chapupu chokunhepa kumuitira ndava Jesu kuti aulahwe. ⁶⁰Asi avato kuiona; kunhangue zvizinji zvapupu zvokunyepa zvakaviya, asi avato kuiona. Pakugumisira kakaviya zviviri zvapupu zvokunhepa. ⁶¹Avo vakati, “Uyu wakati, ‘Ndinosimba rokupwanha Temperi raMwari, nangemazuva matatu ndinozoriakazve''.⁶²Nomupristi mukuru wakamiruka, akati kaari, “Aupinguri chiro here? Chiinhi chivanopupula ava kukuitira ndava?” ⁶³Asi Jesu wakanhalala. Nomupristi munopona, kuti ndinokubvunja munaMwari mupenhu kuti utibvunje kuti ndiwe Kristu,mwana waMwari. ⁶⁴Jesu wakati kaari, “Wamubvunja. Asi ndinoti kwamuri,kutanguira zvino,munozoona Mwana woMundhu akagala pasi ngokumurhwo kaUnesimba lese, esiviya ari pemakore omudhenga''.⁶⁵Saka apo muprista mukuru wakamwesa zvokupfeka zvake esiti, “Wavereketa chituko. Tichatama ngenhi zvimweni zvapupu? Penhai zvinopano mazwa kutuka kake, ⁶⁶Munoonachinhi yemwi?” apo vona vakapingula, vakati, “Akaulaya ndiena.⁶⁷Saka ponapo vakamupfirira mumeso make, vakamulova ngozvibakela. ⁶⁸Vamweni vakamupa mapama,vesiti: “Profita kwatiri,yewe Kristu,ndiani akulova?”⁶⁹Pedru wainga akagala pasi pabherere paruvanje; umwe musikana wakamukwedherera esiti, “yewewo wainga naJesu weGarireya''. ⁷⁰Asi yena wakalamba pamberi pavo vese esiti, “Andizvizivi zvaurikuvereketa''.⁷¹Paakabhudha akaninguira kudhivi lomusuwo, musikana umweni wakamuona, akati kuneavo vaingapo kuti yena wainga naJesu weNazaretha''. ⁷²Yena wakalamba ngokupika mbhiko: “Andimuzivi mundhuwo''.⁷³Pachinguva chidhpdhoko,vese vangapo vakakwedhera,vakati kuna Pedru, “Ngegwinhiso yewe uri umwe wavo, ngokuti kuvereketa kako kunopangidjira kudhalo''. ⁷⁴Saka apo wakatanga kutuka nokupika kuti, “Anditomuzivi mundhuwo.” Chiri ripo jongwe lakarira. ⁷⁵Ponapo Pedru wakalangarira shoko lakabvunjwa ndiJesu:“Risati larira jongwe, yewe unozondilamba katatu.”apa yena wakabhudha,akachema zvokunhanha.

Chapter 27

¹Kaedja vaprista vakuru vese nevakuru vovandhu vakaita bangano kuti vaulaye Jesu. ²Naapo vakatola akasungwa, vakamupira kuenda naye kunaPilatu,mutongui.³Saka apo Judasi, uwo akamupandukira,paiwona kuti Jesu wainga atonguera rufu asina ndava, wakawhidjisa chigurwa chesirivha magumi matatu kuvaprista vakuru nevakuru vovandhu, ⁴akati: “Ndakashaisha ngokupira ngazi isina ndava.” Asi vakati, “Chinei icho nesu? Wozviwonera wega.''. ⁵Saka ena wakakandira zvigurwa zvesirivha muTemberi, akaenda akazvisungira.⁶Vaprisita vakuru vakatola zvigurwa zvesirivha, vakati, “Azvitenderwi kuti tizviise mubokiso lomare yozvipo,ngokuti iyi imare yongazi''. ⁷Saka Pamwepo vakaita bangano vakatenga ndizvo munda womuumbi wehari, kuti vaitemakuwa Oovandu vokunja. ⁸Ndosakay munda uya unodhaidjwa nanhamasi kuti, Munda weNgazi.⁹Naapo lakazadjisika izw lakavereketwa ndiJeremia muprofita esiti, “Navo vakatola zvigurwa zvesirivha magumi matatu, mutengo wakatenderwana ngevamweni vevana vaIsuraeri kuti vamutenge ndiwo. ¹⁰Navo vakazvipa kutenga munda womuumbi wehari, kudhai ngezvaakandipanga Mambo''.¹¹Jesu wakaema pamberi pomutongui. Nomutongui wakamubvunja esiti, “yewe uri Mambo wevaJuda here?” Jesu wakati, “sezvamabuya''. ¹²Naapo aitirwa ndava ngevapristi vakuru nevakuru vovandhu, aato kupingula chiro. ¹³Zvino Pilatu wakati kwaari, “Auzvizwi here izvo zvakawanda zvevanokuitira ndava ndizvo?” ¹⁴Asi aato kupingula neizwi, ngokudhalo mutongui wakashamiswa kukuru.¹⁵Zvino pamushongano wokurhya, mutongui waisunungula musungwa kuvandnhu,nhadjele rimwe rivaidha., ¹⁶Panguvayo painga nozi nhadjele laizivikana ngokuti Banabasi.¹⁷Ngokuti apo pavakaungana pamwepo, Pilatu wakati kavari, “Munodha kuti ndimusungule ani, Banabasi kana kuti Jesu anozwi Kristu?” ¹⁸Ngokuti iye waiziva kuti yainga ndava yendurumwa yavakamupira ndiyona. ¹⁹Apo paakagala pasi padhare lokutongwa, mukadji wake wakatumira tsamba yaiti kaari, “Usaita kana chiro kuno mundhu akarurama; ngokuti ndatambudjika maningui nhamasi mukulota ngondava yake''.²⁰Asi vapristi vakuru nevakuru vevandhu vakanhenguerera mbungano kuti ikumbire Barabasi nokuulaya Jesu. ²¹Mutongui wakati kavari, “Ndiani pakati pova viri womunodha kuti ndimusungurire?” vona vakati, “Banabasi!''. ²²Pilatu wakati kavari, “Ndizvo ndinozoitenhi ndiJesu, uwo unozwi Kristu?” Vese vakati, “Ngakohomerwe''.²³Mutongui wakabvunjisa, Kushaishenhi kaaita?” Asi vakaphinda kudhaidjira kuti, “Ngaakohomerwe.”, ²⁴Saka apo Pilatu aona kuti asaikona kudetsera chiro, asi kega kuti yaimuswa, wakatola kumwa, akagueza nhala djake pamberi pembungano esiti, “yeni andina ndava yengazi youwu mundhu. Djiwonerenhi pachenhu yemwi''.²⁵Nevandhu vese vakapingula, vakati, “Ngazi yake ngaiviye padhenga pedhu nepadhenga pevana vedhu.''. ²⁶Saka apo wakavasunungurira Barabasi. kumbheni wainga watuma kuswapula Jesu, wakamupira kuti akohomerwe.²⁷Pachinguvacho masocha omutongui akatola Jesu kuenda naye mumba yokutonguera, akaunganidja pamberi pake chikwata chese chomasocha. ²⁸wona vakamukumula, vakamupfekedja guemenzi lakatsvukuruka. ²⁹Naapo vakaruka korona yomuzwa, vakaiisa mumusolo make, norutsanga munhala make yokumurhyo; navo vakagwadhama pasi pamberi pake, vakamuphothya vesiti, “kaviyaa, Mambo wevaJuda!”³⁰Vakamupfirira mata, vakatola rutsanga vakamulova musolo. ³¹Ponapo vainga vamuphothya, vakakumula guemenzi, vakamupfekedja zvokufuka zvake, navo vakamukweva koomukohomera.³²Apo pavaibhudha kubherere vakaona mundhu weKusireni, zina lake laizwi Simoni; uwo wakava manikidza kuti atwale muchinjikwo wake. ³³Pavakaguma kundau inozwi Gorogotha,zvinoreva,Ndau yomusolo djovandhu vakafa, ³⁴vakamupa waeni yakasanganidjwa nozvinojaja.wakati alavira, wakalamba kurimwa.³⁵apo vamukohomera, vakagovanisana zvokupfeka zvake, vosikandirana malaki. ³⁶Saka vona vakagala pasi, vosimurinda. ³⁷Navo vakaisa padhenga pomusolo wake mazwi endava yake, yakanhorwa kuti, “UWU NDIJESU, MAMBO WEVAJUDA''.³⁸Saka apo vakakohomerwa naye magandanga maviri, rimwe ngokumurhyo nerimweni ngokumubhushwe. ³⁹Vese vaipinda ndipo vakamutuka, vosi djungudja musolo djavo, ⁴⁰vesiti, “yeewe unophuanha Temberi nokuivaka ngamazuva matatu,zviponesei. kana uri Mwana waMwari,dzwuka pamuchinjikwapo''.⁴¹Ngokudhalowo vaprista vakuru vakamuphothya, pamwepo nevanhori nevakuru vevandhu vositi, ⁴²“yena wakaponesa vamweni, asi aakoni kuzviponesa. NdiMambo waIsuraeri, ngavadzake pasi zvinopano kubva pamuchinjikwa, nesu tinozomutenda.⁴³Yena wakagonda kunaMwari; ngavchimununura zvino, kuti esimudha; ngokuti wakati, ‘yeni ndiri Mwana waMwari''. ⁴⁴Nemagandanga awo akakohomerwa naye akamutukawo zvimwezvo⁴⁵Zvinopano kubvira panguva yechitandatu painga nochidhima padhenga penhika yese kumbhera kuguma panguva yechipfumbamwe. ⁴⁶Yooita nguva yechipfumbamwe Jesu wakadhaidjira ngeizwi guru esiti, “Eloi, Eloi, Lama Sabakathani?” Izvinoti, “Mwari wangu, Mwari wangu, wandisiya ngenhi?” ⁴⁷Vamweni avo vaiyema apo vaizwa, vakati, “Uyu unodhaidja Erija''.⁴⁸Ponapo uripo umwe wavo wakarumba akatola chiponji,akachinhika muvhini, wakariisa parutsanga, akamuita kuti amwe. ⁴⁹Asi vamweni vakati, “Mureguerei, ngatione kuti Erija unoviya here koomuponesa''. ⁵⁰Ponapo Jesu adhaidjirazve ngeizwi guru,akafa.⁵¹Penah, djira loTemberi lakamweka kuita maviri, kubvira mudhenga koguma pasi; nenhika yakazungunhika nemapuwe akamweka, ⁵²nemaibha akabheurwa nemwiiri muzinji yevakafa vakarurama yakamuswa. ⁵³Navo vakabhuda mumaibha ngosure kekumuka kake, vakapotera mudoroba lakachena, vakaoneka ngevazhinji.⁵⁴Zvinopano apo mugumi wemazana, navaya vainga naye, vechirinda Jesu, vaona kuzungunhika kwenhika neizvo zvakaitika, vakatya kukuru vesiti, “Ngegwinhiso uwu wainga Mwana waMwari! ⁵⁵Kaivapo madjimai mazinji vaininguira vari ngondhambo, avo vainga vakamutevera Jesu kubva Garireya, vesimushandira, ⁵⁶Pakati pavo kwaivapo Maria Magadhalena, Maria mai waJakobhe naJosefa, namai evana vaZebedi.⁵⁷Kooita madheekoni kakaviya mupfumi okuArimathia, zina lake waizwi Josefa,uwo wainga mudjidji waJesu. ⁵⁸Yena wakaenda kunaPilatu, akapota kupuwa muwiri waJesu. Naapo Pilatu wakapanga kuti aupuwe.⁵⁹Naapo Josefa ainga atola muwiri uwo, wakauputira ngojira lakachena, ⁶⁰Naye wakamuisa muibha idzva lainga lake,yena wainga akatsa pabhuwe; naye wakamburumbudzira bhuwe guru pamulomo weibha ukaenda. ⁶¹waingapo Maria Magadhalena naMaria umweni wakagala ngepamberi peibha.⁶²Nechimangwani kezuva lokunasirira Phasika, vaprisita vakuru nevaFarisi vakaungana kunaPilatu, ⁶³vesiti, “Changamire, tinolangarira kuti uwo muchenguedji wakati achapona, ‘Ngosure kemazuva matatu ndinozomukazve''. ⁶⁴Saka wakapanga kuti ibha rigwinhisiswe metskumbhera kuguma zuva lochitatu, kuti vasazoviya vadjidj vake usiku, vamubhe nokubvunja kune vandhu kuti, ‘Wakamuka kuvakafa.’ Nokuchengedja kokugumisira kungapinda kushata kunoukwo kokutanga''.⁶⁵Pilatu wakati kavari, “yemwi munavo varindi. Endai mechirigwinyisisa kudhai ngezvomunokona''. ⁶⁶Vona vakaenda, vakagwinhisisa ibha, vesinamira namo pabhuwe, varindi varipo navo.

Chapter 28

¹Kumasure koSabatha, muma zambakuyedja ngozuva lokutanga lovhiki, kakaviya Maria Magadhalena noumweni Maria koona ibha. ²Panguvayo, pakaitika chiguidiguidi chikuru; ngokuti nguilosi yaMambo yakadzaka kubva mudhenga, yakaviya ikabvisa bhuwe,nokugala padhenga palo.³Kuoneka kake kainga kakafanana nomulazvu, nezvokufeka zvake zvainga zvakachena kunga chando. ⁴Varindi vakatetemera ngokumutya, vakaita tinga vafa.⁵Asi ngilosi yakati kumadjimai, “Musatya iyemwi; ngokuti ndinoziva kuti munotsvaka Jesu uwo wakakohomerwa. ⁶Asiipo panapa; ngokuti wamuka, sezvainga akavereketa. Viyanhi muone pandau paainga ari. ⁷Kasikanhi muyende mubvunje vadjidji vake kuti, ‘Wamuka kuvakafa, penhai, unomutanguira kuenda Garireya; konayo munozomuona. Ninguiranhi ndizvona zvandinomubvunja!''⁸Saka vona vakabhudha ngokukasika vesibva paibha, vositya nokudhakala kukuru; vakagogoma koobvunja vadjidji vake. ⁹Pakaitika kuti, Jesu wakasongana navo, akati, “kaviyaa.” Vona vakaviya vakabhata soka djake, vakamunamata. ¹⁰Ponapo Jesu wakati kavari, “Musatya; endai mobvunja vanukuna vangu kuti vaende Garireya, vanozondiona konakweyo''.¹¹Vona pevainga vesipinda, pakaitika kuti vamweni vevarindi vakaviya kudoroba, vakabvunja vaprista vakuru zvese izvo zvakaitika. ¹²Saka vona vakaungana pamwepo nevakuru vevandhu, apo vakapangana pamwepo, vakapa mare yakawanda masocha, ¹³vesiti, “Buyanhi kuti vadjidji vake vakaviya nousiku, vakamubha takavata.¹⁴Kana izvi zvakazwika ngomutongui, tinozonasirisa kuti musava nendava''. ¹⁵Vona vakatola mare iyo, vakaita kudhai ngezvevakapangwa, neizwi iri lakashumirwa pakati pevaJudha kumbhera nanhamasi.¹⁶Nevadjidji gumi naumwe vakaenda muGarireya, pamutundhu apo paakavabvunjaJesu. ¹⁷Pevakamuona vakamutamata. Asi vamweni vakadauta.¹⁸Jesu wakakwedhera kwavari, akavereketa kwavari esiti, “Simba lese lakapuwa kwandiri mudhenga nopanhika. ¹⁹Ndizvo endai, mesiita vadjidji kumadzinza ese, mechivababatidza ngozina laBhabha niloMwana niloMweya Wakachena,²⁰mechivadjidjisa kungwarira zviro zvese zvendakamupanga; penhai, ndinemwi mazuva ese kumbhera kuguma kenhika''.

Mark

Chapter 1

¹Kutanga kwevhageri la Jesu kristu, muanakomana wamwari. ²Kudai ngokunhorwa kovakaitha mubuku lo mprofiti Isaya: Ningiriranhi ndirikutuma munyai wangu pamberi pomeso yako, uwo unozonagiriranjira guandja yako. ³Izwi lomunodaidzira mushango: Nasirirai guandja lamambo, ruramisai makwara ake.⁴Johani wakauya, yesi bhabhatidza mushango echichumaira rubhabhatidzo rwokutenderuka kwokuregerwa zvishaishi. ⁵Veshe wagari venyika yejudhianavo veshe vejerusarema waienda koyari. vona vakabhabhatidzwa ndiyena mumukowa wejorodhani, vesipupula zvishaishi zvavo. ⁶Jhani waisimira machira yomathoo engamera, muchiyunu make mainga makapoteredjua ngo goridi yue wairva zvitota nouchi womushango.⁷Yena waikakawala, muguacha: Kune anowia sure kwangu, unosimba kupimda yeni, andisisiri kuti ndisunugure rusungo rwemaguwada ake. ⁸Yeni ndino mubhabhatidza ngokumua, asi yena unozo mubhabhatidza ngomweya wakachena.⁹Ngemazua awo, Jesu wakabva Nazaretha Regarirea, akabhabhatidzwa ndi Johani mu Jorodhani. ¹⁰Paripapo Jesu yesibuda kubva mukumwa wakaona denga resibeurwa nomweya wakachena padenga pake kudai she njiwa. ¹¹Neizwi rechibva mudenga resiti, yewe ndiwe mukorore wangu unodikwa, yeni wedinonasa kudakala naye.¹²Paripapo mweya wakamuendesa mushango. Yena waingamo mushango pomazuva makumi malongomuna, yesi edzwa ndi Sathani. ¹³Yena wainga nezvinhama zana, nengirosidzaka mushandira.¹⁴Ngosure kwokusungwa kwa Johani, Jesu wakawiya mu Garirea echishumaera vhangeri lamwari. ¹⁵Echiti, nguva yaguma youmambo hwamwari hwapedho tenderukai mutende vbangeri.¹⁶Eshipinda ngopedo pomukowa wegarireia, wakaona Simoni naAndreu munukuna waSimoni wshikandira rutawa ngekuti waingavabati vehove. ¹⁷Jesu wakati kwavari, nditewerenhi ndizomuita vabati vevanhu. ¹⁸Paripapo vakasiya vakamutewera.¹⁹Eshipinda padhoko mberi wakaona Jakobe mukorore wazebhedhi naJohani munake, vaiya mungarava vesinagirira rutawa dzavo. ²⁰Paripapo wakavadanidza vakasiya abayo Zebhedhi novachandi vari mungarava wakamuteera.²¹Vakahamba kuenda mukhapernauume paripo ngozuva reSabatha wakapotera musinagoga akadzidzisa. ²²Yona vakashamiswa ngokudzidzisa kwake, ngokuti wakavadhidhisa asigaiti kudai ngovanyori.²³Paripapo waigapo munhu wainga nomweya honhika yaikakawala esiti : ²⁴Tinenyi esu naewe, Jesu wenazaretha? Wawiya kuzotipaladzare. Ndinokuziwakuti uriani. Yewe uri mutsene mwari. ²⁵Jesu wakadhwira mweya wakachata yesiti: nhalalai yiva mahari. ²⁶Nomweya yonhika waka musukumidzira pasi ukaka kakawala ngeizwi guru.²⁷Navo veshe vakashamiswa ngokudalo vakabvunzisana umwe noumweni : vechiti chiinyi yechi? Yena unotonga zve nomweya yonhika, nayona yinomuzvira. ²⁸Ipapo mbiri yake yakapararira kunyika dzeshe dzaka tendenedza Garireia.²⁹Paripo abuda kubva musinagogi, wakapotera munhumba yaSimoni naAndreu, pamwepo naJacobe naJohani. ³⁰Atezvala vaSimoni vainga vakawata vechiwadja paripapo wakawereketa kuna Jesu ngovayo. ³¹Yena wakawiya kowari akavabata ngonhala akavamudjula noutenda wakavasiya, navo vakavashandira.³²Madeeko zuva labira vakawazisa kwaari veshe waiwadja ngomweya yemadhimoni. ³³Doroba reshe lakaugana paruvi. ³⁴Yena wakaponesa vazhinji vaiwadja ngodeenda dzakashiana wagogomera madhimoni mazhinji ashi atokumatendera kuti madhimoni awerekete, ngokuti waimaziwa.³⁵Yena wakamuruka mangwanani mawishi, kainga kusavzipa; wakabuda, akaenda pandau ari yega akanamata aripapo. ³⁶Simoni nowamweni vainga naye wakamutsvanga. ³⁷Vakamuona vakati kwaari: veshe vanomutsaganhi.³⁸Wakati :ngatiende kwovari kumaguta amweni, kuti madoroba yoshigarisano, kuitira kuti ndiwaparigire yo. ndizvona zvondazira kuti ndiyite. ³⁹Yena wakaenda muGamweshe, yeshi paridza mumasinagoga echigogomera madhimoni.⁴⁰wakawiya kwaari munhu wainga nomapereaka mugwadamira echimupota. Echiti kwaari kudai wechida ungandinasa. ⁴¹Naye wakamuzwira ulombo, Jesu wakatambanudza nyala yake akamubata, wakati koari. sheneswa. ⁴²Paripapo mapere akabva kwaari, yena wakasheneswa.⁴³Jesu wakamudakaris zvikuru akavudza kuti ayende, Akati kwaari: ⁴⁴yona kuti usha vunja munhu ngahevi asi enda udzipankonbidzire kunemaprista uwape ngokuporeswa kwako zvaakaemesua naMosisi, kuita chapupu kwavari.⁴⁵Asi yena wakabuda akatanga kuchumaira kuna weshe nokuwereketa ngokudaro Jesu wainga asigafaniri kugena mudoroba. Yena waifanira kugala ndau akaviwa, ngokudalo wndu wiwiya koari yodau dzeshe.

Chapter 2

¹Naapo avirira mukapernaume, paladarika mazvuwa magananhi, kwakaziwika kuti wainga munba. ²Vazhinji vakaungana pamwepo, pakagomoka nondau, kunyagwe nopamuswo, naye Jesu wakachumairaizwi kwovari.³Wamuyeni wakawia kuna Jesu nomunhu wakaoma muiri; wainga akatwarwa ngo wandvu walomgomuna. ⁴Waikorera kuguma kwaari ngondawa yombugano. ipapo, vakabweteula ndenga yondau yainga Jesu, wakaita mboo wakamuteredja munhu ainga akawoma muwiri wainga akawata.⁵Jesu echiona kutenda kwavo wakati kunomunhu wakaoma muiri: Mwana, zvishaishi zvako zvaregererwa. ⁶Asi vaiyapo vayori womutemo vechivungisa mumweyo yavo: ⁷you unovereketa kudai ngenyi? Unotuka, ndiani angakona kuregerera zvishaichi ndiMwari ega.⁸Paripapo, Jesu, eziwa mueya wake kuti yona wailangarira pakati pawo, wakati kwovari: munozvibvunza ngenyi mumweyo yenyu? ⁹Chinyi chirinhore kuvundja kumunhu akaoma muwiri: Zvishaishi zvako zvaregererwa ngokuti muruka, utore manthe ako uhambe?¹⁰Asi, kuti muziwe kuiti mukorore woMunhu unesimba munyika lokuregerera zvishaichi, wakati kunayena wokuoma muwiri. ¹¹Ndinoti kwouri: Muruka, utore mandhe akouende kanhi kako. ¹²Yena wakamuruka paripapo akatola mandhe ake akabuda pamberi pavo veshe, ngokudalo weshe vakashamiswa wakamuikidza Mwari vechiti: Yesu atisati taona zvakadai.¹³Yena wakabuda kuendazve kumukowa, yeshe mbungano yakawiya kwaari, yena wakaidzidzisa. ¹⁴Eshipinda, wakaona revhi mukorore waArifeua kagala panotheresua chibharo, wakati kwaari: Nditewere. Yena wakamuruka akamutewera.¹⁵Payinga Jesu pathafura mubhaso maLevi vazhinji yo vatheresi novashaishi vaidya pamwepo naJesu nowateweregi ake, ngokuti vazhinji waimutewera. ¹⁶Vanyori vavaFarisi vwsiyona kuti Jesu waidza novashaishi nowatheresi, wakaenda kunevadheweregi vake; Ngenyi yena echidza novathelesi novashaishi?¹⁷Naapo Jesu azwa, wakati kwavari; mundhu akawanga andhi dhokodela; ashi anowadja. Yeni andito kuwiya kuzodhanidja wakanaka ashi wachaishi.¹⁸vadzidzi vaJohani novaFarisi waizvinhima zokudja. Vakawiya vakati kwaari: Ngenhi vadzidzi vaJohani novaFarisi vaizila, ashi vadzidzi vako avazili. ¹⁹Jesu wakati kwoari: zvingaita yere kuti wakakokerwa kumuchadho wazile kubve mukwambho wasiri naaye? washiri nomukwanbo, wona awafaniri kuzila.²⁰Asi mazuva anozowiya apo mukwambo unozobviswa kwovarin naapo wanozozila. ²¹Apana munhu ungatungira chitembwe chitswa padera pojira lakasakarla; kuzvitenderuja, ichi chitsa chakatungirwa apo chinozobaurisa jira lokusakala, nokubaruka kwakapinda kouchainga.²²Akuna munhu anokanda vhaini idzva munbede dzevhini dzakatsakra; kutizvakadaro, vhaini rinozoputisa, nyede nevhini rinozorzshika pamwepo nenyed. asi vhini ind varinoiswa munyede itsva.²³Ngezuva resabatha rimweni, echihamba ngepakati peminda yekoroni, vadzidzi vake vakatanga kupurura mitsonzoti yekoroni vechihamba. ²⁴VaFarisi vakati kwoaari: vanoita ngenyi ngozuva losabatha izvo zvishigatenderwi?²⁵Vafarisi vakati kwaari, ''ringira, vanoita ngenyi ngezuva resaaaabatha icho chisikatenderwi? ²⁶Wangena kudini yena munba yaMwari ngomazuva aAbhiathari muprista mukuru akadya zvingwa zvakapirwa, zvona azvitokutenderwa kudyiwa , ashi ngovaprista vega, wakapao wiya vaiya owainga nayo.²⁷Wakati Jesu: Sabatha lakaitirwa vanhu, kusiri vanhu ku sabatha. ²⁸Ndizvona Mukorore woMunhu ndiMambo weSabatha.

Chapter 3

¹Wakapoterazwe, Jesu wakagena musinagodi maiyapo munhu wainga nonyala yakakokodhala. ²Wanhu wangananhi wai yonesesa zvakanaka kuti yena ugamuponesa ngosabatha, kuti wamuparidzire ndawa.³Jesu wakati kumurume ainga anenyala yakakokodhala: Muruka uze pakati paweshe. ⁴Zvakadhalo yena wakati kuwadhu: Zvinotenderwa kuita zvakanaka ngomusi oSabatha orokuita zvakashata; kuponesa munhu, orokuulaya? Asi yona vakanyalala.⁵Yena, avaninguira ngorutwi akachamiswa, akanhangadva zvikuru ngokuyoma komuyo djawo, wakati kumunarume: tambanudja nhala. ⁶Yena wakatambanudja nhala apho Jesu wakamunasa. Wafarisi vakava, paripapo, wakatanga kufhira noyo kuHerodhi, ngoti vangamuita kudhini kuti wamuyulae.⁷Jesu wakabvapo novadzidzisi vake vakaenda kumukowa. mbungano huru yakava Garireia wakamutewera noyaivawo kuJudia. ⁸Jerusarema, Idumeia nowaiva seri kwoJordadhani,

yao woshigarisano woTiro nowoSidom. powakazva ngokuverektwa ngozvoyaitwa ndiena, mbugano gingi akaenda koari.

⁹Yena wakakumbira kuvadzidzisi vake kuti ngarava doko ngainagirirwe iemere yena, ngokuda kombungano, kuti isazomutsikirira. ¹⁰Ngokuti yena wakarapa vazhinji, kunaveshe havo vaiyi nondenda, ngokushamisika, vaimukwederera kuti wamutsashe.¹¹Shero nguwa yeshe mweya yotsvina apoo poyaimuona, yaiwa pamberi pake, yechiti yewe uriMukorore waMwari. ¹²Yena, ngoguyisho, waiyitongera kuti izoti aziikanwe.¹³Yena wakakwira mugomo akadaidza kwoari kowaida, yona vakawia kwoari. ¹⁴Wakaketa vanogumi navawiri (ayo wakawadana kuti wapostori) kuti vagare naye, nokuwatuma kuti waparigire chumairo. ¹⁵Nokuvapa simba lokugogomera madhimoni. ¹⁶Yena wakadududzira kuna gumi nawawiri: Simoni, akamudana zita lokuti Petro;¹⁷Wakadugira Jakobe, mukororewa Zebedeu, naJohani, munukuna waJakobe, kowari Yena wakawapa zina lokuti Bhoanegesi, rinobua kuti vakorore vokutindhira; ¹⁸Andreu, Firipi, Bartoromru, Mateu, Thomasi, Jakobe, mukorore waArifeusi; Thadheusi, Simoni, na Zeroti; ¹⁹naJuda Isikarioti, uya wakamupira.²⁰Zvino Yena wakaenda mumbatso, nombugano yakaunganazve ngokudalo vakakorera nokudya chingwa. ²¹Naapo hama dzake dzazwa, dzakabuda kuwiya koozolombigira, ngokuti vakati: Yena urikudza kake. ²²Novanyori vakava Jerusarema vakati: Yena wakazadjua ngo Bheerizebhurinaye ngesimba lomuzvare wemadhimoni naayo unodzinga madhimoni.²³Jesu wakavadaidza kwoari akavaweketera kwavari nomuezaniso akati; Sathani ungaitakugogomera Sathani? ²⁴Kudi umambo wakapadzika ngekwawo, uwo umambo, aungakoni kuema. ²⁵Ngokudalo mhatso ikadzipaladza ngokayo yona mhatso, yona aingakoni kuema.²⁶Ngokudalo Sathani wakamuruka esizviparadza aangakoni kuema, aasi unozogumirwa. ²⁷Aasi akuna munhu ungakona kungena mumbhaso moyouwo unesimba nokuparadza nhumbi dzake, asito kutanga kumusunga naapo unozoparadza mhatso yake.²⁸Ngogwinyiso ndinoti kwomuri, zvishaishi zveshe zvo wana womunhu zvino zoregererwa, nokutuka kweshe; ²⁹Aasi kunyawiya unozotuka Mweya wakachena aazoregererwi, aasi muchaishaishi yoshitadzo chomukati. ³⁰Jesu wakawazvindza yesiti: Yena unee mweya unetsvina.³¹Kwakauya mai nonhama dzake vakaemera ngopaberere, vakatumira kwaari kwomudaidza. ³²nombugano yainga yakagara naye, wakati kunaa Jesu: Mai wnhu nowanukuna wenhu waripabandze vanokutsvaka.³³Yena wakavapingula: Ndiani mai vangu nowanukuna vangu? ³⁴Vakaninguira kunaweshe vainga vakagala mutendenedza wakawavundza yeshiti: ³⁵Ringuirai mai vangu nowanukuna vangu. Ngokudalo kunauya unozoita kuda kwaMuari uwo ndiyena munukuna wangu, nohabzadzi aangu uye namai vangu.

Chapter 4

¹Wakatangazve, Jesu kudzidzis aari ngonbiri lomukowa. Nombungano huru yakaungana kwaari, ngokudaro, yena vakagala mungarawa, mugungua. ²Yena wakavadzidzisa zvakawanda ngomufanidzo, wakati kwavari.³Purutananhi mukushi wabuda kookusha. ⁴Paano kusha yena, dzimueni mbeu dzakawira muguanja, shiri dzakawiya dzakadzirya. ⁵Dzimueni dzakawira pandau inotsanza, aapo payinga pasina mavhu akawanda, paripapo dzkamera, ngokuti painga pasina mavhu akadzama.⁶Vzakati zuva labuda, dzkatsva ngokuti dzainga dzisina muji dzakatsa. ⁷Nodzimueni dzakawa pakati pomuzwa, dzakakurla nomunzwa yakadzivunga naazvo adzito kubereka michero.⁸Nodzimweni dzakawira pamavhu akanaka dzakabereka michero dzeshikula dzechiwanda, dzakabereka dzimweni makumi matatu, dzimweni makumi matanhatu, dzimweni zana. ⁹Yena wakati: uya unodzewe dzokuzwa ngaazwe.¹⁰Naapo ari ega aavo vainga naye nevanogumi navawiri, vakamubvundzisa ngondawa yomuedzaniso. ¹¹Wakati kwavari: Yemwi makapuwa kwomurikuzwisisa zvakafishika zvoumambo hwaMwari, aasi kowari aavovari kubanze zveshe zvinotwa ngomuedzaniso, ¹²Kuti, vechiona vangaona vasingaonesisi, vechizwa vangawi vangazwisisi, vakatenderuka ngokushaisha kuregererwa kwavari.¹³Wakati kwovari, amuziwi uyu mmuedzaniso here? ¹⁴Munozoita mazvirenyi muezaniso yeshe? Mukushi unokusha izwi. ¹⁵Aavo ndivo vakawa mugundza aapo panokushwa izwi naapo wandzi, paripapo unowiya Sathani nokubhisa izwi ilo lakushwa mukati mwovo.¹⁶Ava ngokudalo ndivo vakakushwa mutsanza, apo vanozwa izwi, paripapo vanoriwashira ngokudakala. ¹⁷Onanhi avana mudzi mukati mwavo, ashi kwaguma kutambugika nokuti nokunesheka ngokuda koizwi paripapo vanokuhunhika.¹⁸Naavo vakakushwa pakati pomunzwa, ndivo vanozwa izwi, ¹⁹Nomukudem kunde irii munyika, nokuchengedwa, ngoufumikwevziro zvinhani, zvenopoteradza zvinodinga izwi, naro aribereki muchero. ²⁰Naavo vakakushwa pamavhu akanaka ndivona vanorizwa izwi, vanorigamushira nokubereka michero, vamweni makumi matatu, vamuweni makumi matanhatu novamweni zana.²¹Jesu wakati kowari: chibani chinozizwa here kuti chikadwe pashi pochitengunokuti pashi pomubhedhu? yemwi munoshizisa pachigagikiro pacho. ²²Ngokuti apana chiro chakafishika, chisigazoonekwi pambhene, apanazve chiro chakawiguika chishigazobudi pachena. ²³Unochewe dzokuzwa ngaazwe.²⁴Yena wakati kowari: Ngwariranhi izvo zvomunozwa, chipimo chomunopima naacho vamweni wenhu munozopimwawo naacho nokuzoengedzerwa komuri kakapinda kukula. ²⁵Ngokuti kowari unacho, kuzopuwa kowari, nokowari usina, nochoatori nacho chinozobiswa kowari.²⁶Jesu wakati: umambo hwamuwari hwakadai ngomunhu unokusha mbeu mumavhu. ²⁷Yena unowata nokumuka usiku namasikati mbeu dzinomera, dzechicula yena asigaziwi gucha lodzinomera nadzo. ²⁸Mavhu anoita arihoga kuti mbeu dzikure nokubereka muchero: Kunotanga mubuti kozotewera mutawi, zvino zviyo zvaibva pamatawi. ²⁹Naapo zviyo zvzibva paripapo, munhu unotola sikeyo ngokuti kukoha kaguma.³⁰Wakati: Nokuezanisa noumabo hwaMwari? Ngokuti muezanisowo tingaezanisa ndwo? ³¹Hwakdai ngodzururu yomustadhi yakakushwa mumavhu irii doko kunadzeshe mbeu dzakasimwa munyika. ³²Aasi apoo yakushwa inomera, yechikula kupinda magudzi eshe, inozobudisa matawi makuru, ngokudalo shiri dzomudenga dzinozokanda masaki vadzo mukati mwemumvuri womatawi awo.³³Ngomuezaniso yakawanda kudalo wakawereketa izwi kwovari kudai ngezvevakorera kurizwa. ³⁴Awato kuevereketa kowari pasina muezanis asii arii yega nevadzidzi vake wakazvowazadzishira zveshe.³⁵Ngoiro zuva, apoo kwoita madeeko wakati kowari: Ngatiambuke riseri. ³⁶Vechisiya mbungano, vakaenda naJesu mungarava. ³⁷Nongarava dzimweni dzingapo dzakaeedawo naye. kakaguma mubvumo mukuru wedutu, nemafungu akachaya kupotera mungarava ngokudalo waiwa ooda kuzadza nagarava.³⁸Asii yena wainga ngosure mungarava, wakavata akakhanda musolo wake pamutsago navovakamumusa vakati kowari Mdzidzisi aubatiki tsiso here tofa. ³⁹Jesu wakamuka, akanhaladza dutu wakati kuneneruandhle: Terama kuti nedutu rakaterama kwayiapo kunyarara kukuru.⁴⁰Wakati kowari: Munotya ngenyi? Amusati mwagonda here? ⁴¹Navo vakatya kakuru vakati umwe kunoumweni ndizvo uyu ndiani angati dutu nogungua rikamuourutana.

Chapter 5

¹Vakaguma riserir lomulambo, munyika yeGerasa. ²Apoo Jesu azva kubuda mungarava, paripapo munhu anomweya wakachata, esibuda nayo mumaiba.³Uwo waigala mumaiba. Kwainga kusina munhu waikona kumusunga, kunyangue nomaketani. ⁴Ngokuti wakasungua kaziiji ngomaketani aasi waidambula maketani, nokugula kainga kusina munhu anosimba waikona kumusunga.⁵Nguva dzeshe masikati nousiku, waigala mumaiba nomumatundhu, echigakawala nokuzvicheka ngomapuwe. ⁶Paakaona Jesu ngodhambo, wakagogoma akaguadama pamberi pake⁷Yena wakakawala ngo izvi guwane: Ndinenyi naewe, Jesu, mukorore wamwari Uripadenga wazveshe? Ndinokupikira, ndiMwari, kuti usanditambudza. ⁸Ngokuti Jesu wakati kowari yibva kumunhuyou yewe mweya wakashata.⁹Jesu wakamuvungisa: Zina lako ndiani? Yena wakapingula koari yesiti: Ndini hondo zina langu ngokuti tiri vazhinji. ¹⁰Yona wakamupota kakakula kuti asavaendesa kubva kuneiwe nyika.¹¹Zvakaitika kuti bhoka guwane longuruwe jaidharika mumuthundhu, ¹²Yona mweyayofhina yakamupota, yechiti: Titumirei munguruwe; tiregerei tipotere kodzri. ¹³Yena Jesu wakagitendera. nomweya yakabuda ikapotera mungurue nomutanga weshe wakagogoma kuenda muruandhle dzainga makumi omazana namawiri, nadzo dzakaviwisira muruandhle.¹⁴¹⁵Wadhu vaiusha nguruwe vakatiza, vakapalagira izho zaanga zvaitika mumadoroba nomudhalaudi, nombugano yakagogoma koona zvainga zvaitika. Jesu paakaguma v b9+¹⁶Vaia vakaona swakaeteka kumurume akabatwa ngomadimoni vakaverenguedja swainga sweiitika kake nokunguruve. ¹⁷vakatanga kukumbira kuna Jesu kuti asie nhika yavo.¹⁸Ena painga esinguena mu shikepe, murume ainga akabatwa ngomadimoni wakashemashema esikumbira kuti angue anaena. ¹⁹Jesu ngokudalo, aatokumutendedja, asi wakati: enda kumuzi kako, kumbungano yako, kuti uvavhunje swakuitira manbo no shishamiso. ²⁰ngokudalo murume wakapinda akaenda kumbungano akandobuia swakaizirwa ndi Jesu, vese vakashamisika ndiswona.²¹Jesu paakadarika akaenda kunweni kunzwimbo, pa shikepe, mbungano yakawanda yakavapo yakakomberedja ena panguva yainga ariphedo nomukova. ²²pakarepo pakazoguma manbo wo sinagoga,akadhaidja jairo, akawira pamukumbo wake paakamuwona. ²³ene wakamukumbira kakateveredjana, esiti: mwanangu uriphedo nokufa. ndokumbirao kuti uze uzombodhira nhala yako pamusolo pake, kuti apole apone. ²⁴Ngokudalo Jesu wakaenda nae. mbungano yakawanda yakamutevera.²⁵Ngokudalo, kainga kuno mwanakadji ainga esibuda ngazi komakore gumi namaviri. ²⁶Ena wakatambudjika kuenda kuswipitari swakawanda vakashandissa swese swivainga naswo. asi apana swaibatsira, ngokudalo swaitonhanhissa. ²⁷Paakazwa ngoswa Jesu, wakavia ngosure, kombungano wakabata mupendero.²⁸Ngokudalo ena wakati: kudai eni ndikaswala mupendero yopasla yake ndinopona. ²⁹panguva iyana, wakapona kubuda ngazi iyana, mukadzi wia wakatanga kuzwa muviri wake kuti waponeswa kumatambudziko ake'.³⁰papo papo , Jesu wakazwa kuti pamuviri pake painga pava simba. virou se pakati pombungano akavhunjissa: ndiani abata nguvo yangu? ³¹vadjidji vake vakadavira: wonai mbungano hei asi emwi murikuti ndiani andibata? ³²asi Jesu wakasota sota eida kuona kuti ndiani aita sweswo.³³Mwanakadji, paakaona swainga swakamuitikira, wakatya akatetemera. wakaza paari, wakakwedera phedo na jesu akamuvhunja shokwadi. ³⁴Ngokudalo wakati: mwana kutenda kako kakuponessa. enda ngorumhararo kutenda kako kakuponessa.³⁵Painga esivereketa, vandu vamweni vakaguma kuvha ngokumuzi ka manbo we sinagoga, vakati: Mwanako wafa. nguenhi usalamba weinhangadja manbo?³⁶Jesu paakaswizwa swivaibuia, wakati kuna manbo wesinsgoga: usatyha. tendai basi. ³⁷ngokudalo wakati akuna anodiwa kumuperekedja kunze ka Pedro,Tiago na Joao munukuna wa Tiago, ³⁸Pavakaguma kumuzi ka manbo wo sinagoga, ajaesu wakaona vainga veishema veikanakana ngoizwi guane.³⁹Paakangena munba, wakati: nguenhi meichema nokukanakana? mwana aato kufa asi wakavata. ⁴⁰vakamuseka Jesu, ngokudalo ene wakavavhunja kuti vabude paberere, wakatola aba na amai novainga ava navo, vakaenda painga panomwana.⁴¹Wakabata nhala yomwana, akati: talita kumi, swinozwi musikana, eni ndinoti: mukai. ⁴²papo papo musikana wakamuka akafamba( ngokudalo ena wainga ano makore gumi namaviri) ngokudalo wakazowana kutya kakakula. ⁴³Jesu wakavavhunja kuti vasavhunja vandu, akatiswe mupenhi swokurha mwana hou.

Chapter 6

¹Jesus Wakabuda kubvapo, akaguma munyika yekwake, nevadzidzi vake vakamuteera. ²Sabatha, laguma wakadzidzisa mumasinagoga, nevazhinji vechimuzwa vakashamiswa. Vakati, “Munhu uyu wakazviwana pari zvesse izvi? nokungwala kwakapuwa kuneuyu munhu? Mishamiso yakakura yakadai inoitwa ngenyara dzake!, ³Uyu andiyepi here mutsetsi, mwana waMaria, mukoma waJakobe, Jose, Judha naSimoni? Nevakunda vake avari pano nesu here?” Navo vakapumhunwa ndiye.,⁴Jesu wakati kwavari, “Muprofeti aaregerwi kuremekedzwa, asi kwega munyika yake nokuhama dzake nomumuzi yake.” ⁵Ena wainga asingafaniri kuita zvichamiso apapo asi akaisa nyara dzake pamusoro pevanhu wairwara vangaponeswa. ⁶Wakashamiswa ngokusikatenda kwavo. Naye wakahamba pakati pemaguta avo echidzidzisa.⁷Wakadanidza kwaari vane gumi nevairi, akatanga kuvatuma vairi vairi, naye wakavapa simba rokukurira mweya yakashata. ⁸Akavapanga kuti vasazotola chiro parwendo lavo, asi mudondoro wega; vasatora chingwa nokuti nyede nokuti mare muzvikwama zvavo. ⁹Asi kuti vapfeke magwada, vasazopfekazve mabhachi maviri.¹⁰Wakati kwavari, “Kunyazwi ngepari pomunopotera mumhatso, garaipo metsa mubvepo. ¹¹Kunyange ndau yomusikazoashirwi nokuti kupurutanwa, mwoobvapo zuwai bukuta pashi petsoka dzenyu kuti riite chapupu kwavari.¹²Vakabuda, vakachumaira kuti vanhu vatenderuke. ¹³Vakavisa madhimoni mazhinji, vakadzodza mafuta vazhinji vaiwaja, vakavaponesa.¹⁴¹⁵14Mambo Herodhi wakazvizwa, ngokuti zina raJesu raiya rateketeswa. vangwe Vaiti: “Johani Mubhabhatidzi wamuka kwevakafa, ndizvo mishando iyi ine simba inoshandwa ndiye.” 15 Asi vamweni vakati, “NdiErija.” Nevamweni vakati, “Muprofeti wakadai ngoumwe wevaprofeti vekare.¹⁶Ngekuti uyu Herodhi azwa wakati: “NdiJohani, uwo wendakagura soro inini, wamukazve.” ¹⁷Ngokuti uyu Herodhi waiya akatuma kumubata Johani kuti amuyise mujere, ngenyayaye pamusoro paHerodhiasi mukadzi waFiripu munun'una wake, ngokuti iye waiya amutora.¹⁸18Ngokuti Johani waiya akati kunaHerodhi:“Akutenderwi kwouri kuti utore mukadzi womunununa wako.” ¹⁹NaHerodhiasi waiya akamuzonda, akadisisa kumuuraya, asi wakakorera. ²⁰Herodhi waimutya Johani, echizia kuti waiya munhu wakarurama, wakacheneswa, wakamungwarira. Apo amuzwa, wakatambudzika kakurutu, asi wakamuzwa ngokudakara.²¹Asi raguma zuva rakanaka, apo Herodhi ngezuwa rokubarwa kwake wakaitira dhiri nhunge dzake nenduna dzake nevakuru vegarire. ²²Mwanasikana waHerodhiasi wakapotera akazvina, akamudakadza yaamho Herodhi naavo vaitseama naye pakudya; namambo wakati kunemusikana:“Kumbira kwendiri kunyazwi chiinyi chounoda, ininindinokupa.²³Naye wakapika kwaari kuti: “Kunyazwi chiinyi chounozokumbira kwendiri ndinozochipa kwouri, kunyazwi rupande rwoumambo hwangu.” ²⁴Wakabuda, akati kunamai ake, “Ndokumbirenyi?” Naye wakati, “Soro raJohani Mubhabhatidzi.” ²⁵Paripo wakapotera kunamambo ngokukasira, akarikumbira akati, “Ndinoda kuti mundipe zvinopano mundiro soro raJohani Mubhabhatidzi.”²⁶Namambo wakasvipa mwoyo kakurutu; asi ngendaa yekupika kwake nendaa dzavo yaichama nayo pakarwa, aazi kuda kumurambira. ²⁷Paripo mambo wakatuma umwe wevarindi vake, akapanga kuti riunzwe soro raJohani. Naye wakaenda akagura soro rake arimujere. ²⁸Wakaunza soro rake riri mundiro, akapa musikana, nomusikana wakaripa kunamai vake. ²⁹Naapo vazwa vadzidzi vake vakauya, vakatora muiri wake, vakauisa muguwa.³⁰Navapostori vakaungana kunaJesu, vakashuma kwaari panezveshe nezvevaiya vadzidzisa. ³¹Naye wakati kwavari:“Uyai imwimwi muri mwega pandau iri yega, mumbozorora padoko,” Ngokuti vazhinji vaiuya nokuenda, navo vaiya vasina nenguva yokudya. ³²Navo vakaenda ngechikepe kundau iri yega varivega.,³³Nevanhu vazhinji vakavaona vechienda, vakavazia, vakarumba ngetsoka vechibva kumadhorobha eshe, navo vakavatangira kuguma. ³⁴Abuda wakaona mbungano huru, wakakurudzwa ngepamusoro payo, ngokuti yaiya yakadai ngemakwai asina muushi; naye wakatanga kuidzidzisa zviro zvakawanda.³⁵Naro zuva rooda kubira, vadzidzi vake vakauya kwaari vechiti, “Panapa indau iri yega nezuva rotoda kubira. ³⁶Vaendese munharaunda nomumizi, vadzitengere zvokudya.³⁷Asi iye wakavapingura akati kwavari:“Vapei imwimwi vadye.” Navo vakati kwaari:“Tinozoenda here isusu tivatengere zvingwa zvezvigurwa zvesirivha mazana mairi, tivape kuti vadye?”. ³⁸Asi iye wakati kwavari, “Munezvingwa zvinganai? Endai muone.” Naapo vazvizia vakati, “Zvishanu nehove mbiri.”³⁹Wakavapanga kuti veshe vagare pashi ngezvikwata zvikwata padera pemwenje muishi. ⁴⁰Navo vakagara pashi ngezvikwata zvemazana nezvemakumi mashanu. ⁴¹Echitora zvingwa zvishanu nehove mbiri, wakaringira mudenga, akazvibonga. Wakagura zvingwa, akazvipa kuvadzidzi kuti vaise pamberi pavo; nehove mbiri akadzikoanisira veshe⁴²Veshe vakarwa, vakaguta. ⁴³Vakatonhera matsekeneswa akazara zvitundu gumi nazviiri ezvingwa nehowe. ⁴⁴Navo vakarwa zvingwa vaiya vamuna makumi emazana mashanu.⁴⁵Paripo wakaangiridza vadzidzi vake kuti vapotere mungarava nokutungamira kuenda ruseri rweBhethisaidha, iye emene echiendesa ungano eshe. ⁴⁶Pawakabidisa wakaenda pamutunhu kookumbira. ⁴⁷Amadhekoni, chikepe chaiwa pakati poruandhle, naye waiya ega panyika.⁴⁸Echivaona vechitambudzika ngokuhluza ngarava, ngokuti dutu raiya rechipesana navo, kwaa kuda kuita murindo wechina wousiku, iye wakaguma kwavari echihamba padera poruandhle. Waida kuvapinda. ⁴⁹Asi apo vechimuona echihamba ngepadera poruandhle, vakakarakadza kuti raiya dzimudzangara, navo vakakarara. ⁵⁰Ngokuti pavakamuzwa veshe, vakatwa. Asi paripo yena wakachingisa kwavari echiti, “Shingai, ndini, musatwa.”⁵¹Naye wakakwira kwavari mungarava nedutu rakaterama. Navo vakashamiswa kakurutu mukati mwavo. ⁵²Ngokuti avazi kuzwisisa ngendaa yezvingwa, ngokuti mwoyo yavo yaiya yakakonziswa.⁵³Apo vaambuka ruseri vakaguma kunyika yeGenesareta, navo vakasungira ngarava pahumbikumbi. ⁵⁴Naapo vabuda kubva mungarava, paripo vanhu veyo vakamuzia. ⁵⁵Navo vakarumba nhau yeshe, vakatanga kutwara ngemisengere avo vairwara, kuvaisa apo pevakazwa kutindipo paari.⁵⁶Kunyazwi ngepari paakapinda mumuzi nokuti mumadhorobha nokuti mundau, vakavaradzika vairwara pamusika, vakamupota kuti vabate kunyazwi mupendero wegauni rake; naavo veshe vakamubata vangaponeswa.

Chapter 7

¹Vafarise nevamweni vevanyorio , vakabva jerusarema vakauya vachimutetenderedzazve²Vona vakaona kuti umwe vovadjidji vake wairha chingwa nonhala jakaswipa, kana kuti asito kugueza nhala. ³(ngokuti madjuda no vafarisi avarhi vasito kugueza nhala, ngikudalo vanongwarira kudjidjisa kovavhangueri. ⁴puvakavha kumussika, vafarisi avato kurha, kana vasito kugueza. ngokudalo kuno mutemo djakawanda djovanoteverera nguvangonguva, nokusukaswe makhapu, jaki noswitulu swo tafula.⁵VaFarisi nevanyori vakamubvunza Jesu vechiti:“Vadzidzi vako avateeri ngenyi mitoo yemadzibabamukuru, asi vanorwa chingwa ngenyara dzine tsvina?”,⁶Wakati kwavari:“Isaya wakanasa kuprofeta ndimwi, imwimwi , kudai ngezvezvakanyorwa kuti, “ ‘Ava vanhu vanondiremeredza ngemiromo yavo, asi mwoyo yavo iri kuretu neni. ⁷Asi vanotera kundidira, vechidzidzisa tsika dzevanhu kudai ngezvidzidzo kwazvo.’⁸“Munotiza mipango yaMwari, mwechibatirira mitoo yevanhu.” ⁹Wakati kwavarizve:“Munoramba yaamho mipango yaMwari, kuti mubatirire tsika dzenyu! ¹⁰Ngokudalo Mosi wakati, ‘Remeredza baba vako namai vako,’ zve, ‘Naye unotuka baba kunyazwi mai ngegwinyiso ngaafe .’¹¹ngokudalo ndinomuvhunja ndesiti, ‘Kudai munhu ossiiti kunababa vake kana kunamai vake, icho chewaida kuuyirwa ndicho kwendiri chiri Korbhani,’ (ukwo kunoti, ‘Chakapirwa kunaMwari.’), ¹²Ngokudaro amuchamutenderi kuti aitire chiro kunababa nokuti mai., ¹³Ngokudaro munoita kuti izwi raMwari riite risina shwiro ngendaa yemitoo yenyu yemwakaashidzana. Nezvimweni zvizhinji zvakadaro zvomunoita.”¹⁴Wakadaidzazve mbungano kwaari akati kweiri, “Ndizwenyi, imwimwi mweshe, muzwisise. ¹⁵Apana chiro chinobva ngokubanze kwomunhu cheshipinda mukati mwake chingamusvipisa, asi izvo zviro zvinobva mukati mwomunhu ndizvo zvinomusvipisa. ¹⁶[“Iye unenzee dzokuzwa ngaazwe.”]¹⁷panguva jejo Jesu paakasiya mbungano akanguena munba, vadzidzi vake vakamubvunza ngomuedzaniso uyu. ¹⁸Naye wakati kwavari, “Nemwiwo amuna kuzwisisa here? Amuoni here kuti kunyazwi chiinyi chinobva ngokubanze chechipotera mumunhu achingakoni kumusvipisa, ¹⁹ngokuti achipinda mumwoyo mwake, asi mundani mwake, chechibudiswa mushango.” (Ngokudaro Jesu unochenesa kudya kweshe.)²⁰Wakati, “Icho chinobuda kubva kumunhu ndicho chinomusvipisa. ²¹Ngokuti mukati mumwoyo yevanhu kunobuda mikarakadzo yakashata, kuhura, kuba, kuuraya, ²²kuomba, mbau, matsambo, kuchengedzera, kuemura, kutuka, kudzikudza, upenzi. ²³Izvi zviro zveshe zvakashata zvinobuda kubva ngomukati, ndizvo zvinosvipisa munhu.”²⁴Wakamiruka kubvapo pavainga, akaenda kumigano yeThire neSidhoni. Wakapinda mumhatso, asaida kuti aziikanwe ngomunhu; asi aazi kukona kuti afishike. ²⁵Paripo dzimai raiya nemwanasikana waro mudoko waiya nomweya wakashata, razwa ndiye Jesu, rakaguma rikawira patsoka dzake. ²⁶Asi dzimai iro raiya muGiriki, ngokubarwa raiya muSurofoenikia. Naro rakamupota kuti aduse dhimoni kubva kumwanasikana waro.²⁷Iye wakati kweriri:“Vana ngavagutiswe kutanga, ngokuti akuzi kunaka kutora chingwa chevana kuchikandira kumatuhwa embwa.” ²⁸Asi rakapingura, rikati kwaari: “Eya, Mambo; matuhwa embwa anodya pashi petafura matsekeneswa evana.²⁹Wakati kweriri: “Ngendaa yeizwi iri, enda; dhimoni rabuda kubva kumwanasikana wako.” ³⁰Rakaenda kumhatso yaro, rakaona mwana akaradzikwa pamubhedhu, nedhimoni raiya rabuda kubva kwaari.³¹wakabudazve kubva kumigano yeThire, wakahamba ngepakati peSidhoni metsa kuguma kuruandhle rweGarire, kupotya pakati pemiganu yeDhekaporisi. ³²Vakaunza kaari umwe waiya dziiranzee raiya mbeveve, navo vakamupota kuti aise nyara yake padera paro.³³Wakaritora riri rega kubva pakati pembungano, wakaisa zvinwe zvake munzee dzaro, wakapfira mata, akagwama rurumi rwaro. ³⁴Echiringira mudenga, wakaita mahwema, akati keriri:“Efata!” ukwo kunoti, “Beuka!.” ³⁵Apapo nenzee dzaro dzakabeurwa, nemusungo worurumi rwaro wakasunhuka, naro rakaereketa zvinozwika.³⁶Iye wakavapanga kuti vasazovunja munhu; asi echinyanya kuvavhunja, vakanyanyisawo kuzviteketesa. ³⁷Navo vakashamiswa kunopinda binzo vechiti:“Iye wakaita zvese kuti zvinake; unoita kuti asingazwi azwe no mbeveve iverekete.”

Chapter 8

¹Ngemazuva awo kwaivapozve mbungano huru, yaiva isina chokudya; iye wakadaidza vadzidz akati kwavari ²“Ndinosvipa mwoyo ngendaa yembungano, ngokuti yakagara neni zvinopano mazuva matatu, isina chokud ³Kuti ndikavaendesa kumakanyi kwavo vasati vadya, vanozofukama munjira, nevamweni vavovanobva kuretu.”, ⁴:Nevadzidzi vake vakamupingura vakati, “Munhu ungazviona pari zvingwa kuti agutse ava vanhumuno mushango?”,⁵Naye wakavabvunza akati, “Munezvingwa zvingani?” Vakati, “Zvinomwe.” ⁶Wakapanga mbungano kuti igare pashi; akatora zvingwa zvinomwe, akabonga, akazviguraakazvipa kuvadzidzi vake kuti vazviise pamberi pevanhu, navo vakazvipa kumbungano.,⁷Navo vaiva nehove doko; apedja wakavavhunja kuti dziiswewo pamberi ⁸Navo vaiya nehove doko shomani; abonga wakapanga kuti dziiswewo pamberi pavo., MARAKO: ⁹Navo vakadya, vakaguta; navo vakatonhera matsekeneswa ezvakasara akaita zvitunduzvinomwe., ¹⁰Apapo wakangena muchikepe nevadzidzi vake , wakaenda kundau ye Daramauta.¹¹Ngokudalo VaFarisi vakauya kunaJesu, vakatanga kuphikisana naye, vechitsvaka kwaari chioniso chinobvamudenga, vechimuedza., ¹²Naye wakaita mahwema makuru mumweya wake, akati, “Uyu mubarirwana unotsvaka ngenyi chioniso? Ngegwinyiso ndinoti kwomuri, mubarirwana uyu auzopuwi chion, ¹³Apapa wakavasiya akangena muchikepe akathukira ngekuricheto¹⁴pakazoitika kuti vadjidji vakakanganua kutora zvingwa, vaiya nechingwa chimwe chega mungarava., ¹⁵Naye wakavapanga echiti, “Penyai, ngwarai mumera wevaFarisi nomumera waHerodhi.”,¹⁶Vakapangana pakati pavo vechiti, “Ngokuti atina zvingwa.”,: ¹⁷Jesu paakazwa iswi, “Munopangana ngenyi, ngokuti amuna zvingwa? Amusati mwazia nokuti kuzwisisa here? Mwoyo yenyu ichaka.¹⁸Munemadziso musikaoni here, munenjeve musingazwi here? Amucherechedzi here?,: ¹⁹Naapo zvendakagurira vanhu makumi emazana mashanu zvingwa zvishanu, mwakazadzazvitundu zvinganai ngematsekeneswa?” Vakati kwaari, “Gumi nezviiri"'²⁰“Naapo zvingwa zvinomwe zvakagurirwa kuvanhu makumi emazana marongomuna, mwakazadza zvitundu zvinganai ngematsekeneswa?” Vakati kwaari, “Zvinomwe.”, ²¹Naye wakati kwavari, “Amusati mwazwisisa here?²²Vakaguma muBhethisaidha. Vakaunza kwaari bofu, navo vakamupota kuti aribate., ²³Naye wakaribata ngenyara, akaribudisa kubanze kwedhorobha; naapo apfira mata mumadzisoaro, wakaisa nyara dzake padera paro, akaribvunza kuti, “Unoona chiro here?”,²⁴Naro rakaringira rikati, “Ndinoona vanhu, asi ndinovaona vechihamba vakadai ngemiti.”, ²⁵Wakaisazve nyara dzake padera pemadziso aro; naro rakaringisisa, rakapembenudzwa, rikaona zviro zveshe pamhene., ²⁶Wakariendesa kanyi kwaro echiti, “Usapoterazve mumadoroba.²⁷Jesu nevadzidzi vake vakaenda vakapotera mumizi yeSizaria Firipi; vachimunjira wakabvunza vadzidzi vake echiti kwavari, “Vanhu vanoti, inini ndirianani?”, ²⁸Navo vakamuronzera vechiti, “Johani Mubhabhatidzi, nevamweni vanoti, Erija, nevamweni vanoti, Uri umwe wevaprofe³⁰ Naye wakavabvunza, “Imwimwi munoti ndirianani?” Petro wakapingura akati kwaari, “Iwewe uri Kristu.” ²⁹Naye wakavapangisisa kuti vasaronzera munhu ndiye.,³¹Wakatanga kuvadzidzisa echiti, “Kunosisira kuti Mukororo woMunhu atambudzike ngezvakawanda nokurambwa ngevakuru nevapristi vakuru nevanyori, aurawe, ngesure kwemazuva matatu amukezve. ³²Wakaereketa izwi iri pamhene, Petro wakamutora, akatanga kumuramba.³³Asi iye echikunukuka, echiona vadzidzi vake, wakakaraidza Petro akati, “Ibva uende sure kwangu, Sathani. Ngokuti aunyeri ngezvaMwari, asi ngeizvo zvevanhu ³⁴Naapo adaidzira kwaari mbungano pamwepo nevadzidzi vake, wakati kwavari, “Kunyazwi ndiani unoda kuuya sure kwangu, ngaadzirambe atore muchinjiko wake anditeere.³⁵Ngokuti kunyazwi ndiani unoda kuponesa ndaramo yake unozorashikirwa ndiyo, nouwo unozorashikirwa ngendaramo yake ngendaa yangu neyevhangeri, unozoiponesa., ³⁶Ngokuti munhu unozouyirwa ngenyi, kudai echiuyirwa ngenyika yeshe, arashe ndaramo yake?, ³⁷Ngokuti munhu ungaita mutenganiso wenyi nendaramo yake?,³⁸Ngokuti kunyazwi ndiani unozotsveruka ndini nemazwi angu kuneuyu mubarirwana unoomba nounoshaisha, Mukororo woMunhu unozotsverukawo ndiye apo oozouya muuthende hwaBaba ake, pamwepo nengirosi dzake dzaka

Chapter 9

¹Na Jesu akati kwavari:"nge chokwadi ndinomubuira, wamweni wenyu varipano avazoyedzi kufa vasati vayona kuyuuya kweyumambowamwari". ²Padarika mazuva machanu naringwe, Jesu vakaenda naye Pita, Jakobo, na Joni, vakavatora variwega akayenda navo kugomo guru. Apapo vakachinja pamberi pavo. ³machira ake akabva ajekesesa, akachenesesa, akapinda kuchena neguti chero musuki yemunyica vaizokonakumachenesa.⁴Apapo Eria na Mozisi vakauya vakareketa na Jesu. ⁵Pita vakadaira akati kuna Jesu:"Mufundis, pakanaka kunga tiripanapa, toita matende matatu:'ringwe rako, ringwe ra Mozisi, nerimwe ra Eria". ⁶(Ena ainga asikashaziyi zvekubuya, ngekuti vainga vatya)⁷Gore rimwe rakauya ringawafukidza. Apapo izvi rakabva pagore:"uyundiye mwanakomana wandinoda. muzwei," ⁸Apapo vakaningira paduze pavo, awana kuzoyona neumwe vawo, kunze ka Jesu.⁹Wechidzuka mugomo, Ena vakawatuma kuti vasazobuyira umwe mundhu zvainga zvaitika ngekuti, asati mwana vemukomana amuka kune vakafa. ¹⁰Saka vona vakangwarira zvaingazvaitika pavari, asi vaireketa ngekuda kusiya kumuka kevakafa".¹¹Vona vakamubvunza:"ngei vanyori veiti Eria unofarira katanga kuyuya?". ¹²Jesu akawadaira:"Eria zvemene vatanga kuuya kugadzirira zviro zveshe, saka ngei zvakanyorua kuti mwanakomana unofarira kutambudzika nekuyeisua? ¹³Asi inini ndinomureketera kuri Eria vakauya mukamuyiita zvamaida naye, sezvinyorwa zvinobhuiya ngezvake.¹⁴pavakapetuka kainga newangweni vadzidzisi, vakayona vandhu vakawanda wakavatenderedza vanyori vashireketedzana navo. ¹⁵vandhu pavakamuona, vakadakara vakarumba kwayari komutekesa. ¹⁶Ena vakadvunza kuvadzidzi vake :"chinyi chemurikureketedzana navo?"¹⁷Umwe vevandhu vakamudhaira:"mudzidzisi nini ndaunzisa mwana vangu vangu, ena unemweya wembeweveve. ¹⁸Ena unotshuya unova pachi nekubuda pfuro pamuromo, achiruma mazino, nekuita simba. ndakumbira wadzidzi wako vabundhise, asi vona vazvikorera. ¹⁹Ena akadaira akati:dzinza risikatendi, ndichagara rini nemwi? koguma rini ndechimuitira zveshe? munzei kendiri.²⁰Vona vakayunzisa chikomana. mweya pavakayona Jesu apapo vakatanga kutshuya . Chikomana chakawa pachi cheyebuda mapfuro pamuromo. ²¹Jesu akadvunza kuna baba ake:"kutangira achiri mwana mudhoko. ²²kajinji zvinomukandirisa pamotokana mumvura.zveshiyedza kumuyuraya. kana iwewe weshikona kuita shiro, izwa tsitsi nesu utibatsire.²³Jesu akati:"kuti iwewe veshikona! zveshe zviro zvinoitika pano anotenda. ²⁴Apapo apapo, baba veshikomana wakakumbira, akati:" ndonogonda! ndibatsirewo nekusatenda kangu." ²⁵Jesu apapo akaona wandhuveshiuya kwainga ari, akabvisa mweya vakashata, akati:" mweya wembeveve, ndinokuti ubve maari usazopinda zve maari kanazve."²⁶Vakadaidzira zvikuru cheshitshuya chikomana apapo akabuda maari. Vaita ingatei mundhu vafa nekuti vandhu vajinji vaiti:"ena vafa" ²⁷Asi Jesu wakamumurudza ngenyara dzake, chikomana chikayema.²⁸Jesu pakapinda mumbatso, wadzidzi vake vakamubvunza vari vega:"ngei tisingamubudisi?" ²⁹Ena akareketa kuti:"zvakadai ngeizwi azvibudizwi pasina munamato?.³⁰Veibva iyo, vakadarikira ngepa Gaririya, Jesu ainga asingadi kuti vaziye kawainga wari. ³¹Ngekuti wayidzidzisa vadzidzi wake yechiti:"mwanakomana uchatengeswa mumayoko yewandhu, vatsha muyuraya. Ena angauraiwa papera mazuwa matatu uchamuka. ³²Asi wona avana kuzwisisa zvakareketa ngekuti vainga veitya kumubvunza.³³Vakayenda ku Cafarnau. Ena painga ari kumuzi vakabvunza vadzidzi vake:"chini chamuri kureketedzana munjira?". ³⁴Asi vona vakaramba vakanyarara kekuti vaireketa umwe neumwe ngenyaya yekuti ndiyani mukuru. ³⁵Ena vakagara akadaidzira gumi navayiri akati:"kana umwe wenyu anoda kuita wekutanga, uchazoita wekupedzisira, yeshiyita zve mushandi vemundhu veshe.³⁶Ena vakabhata mwana mudhoko munyaradzake akamuyisa pakati pawo: akati ³⁷"veche uyani achayachira mwana umwe, akadai nge muzitarangu, uyu aandiyachiri, asi anoyachira uyone akandituma.³⁸Jonh akamuti:'mudzidzisi, toyona umweni ayibvisa mweya vakashata muzita rako tikamurambidza, ngei asikangatiteyeri". ³⁹Asi Jesu akati:"musamurambidza. ngekuti akuna angaita chishamiso muzita rangu apedza ureketa zvakashata kwangu.⁴⁰Ndiani asirianesu, airitenga. ⁴¹Ani nani achimupa komechi yevhura yekumwa ngekuti muri vacristo, ngechokwadi ndinomubuyira kuti azotami mubairo vake.⁴²Uyani akaita kuti wana vanodhoko vanotenda kwendiri zvakanaka kaari ange akasungira buye guro pamutsipa pake akandirwe muvhura yeruvadhle. ⁴³kana nyara yako yeikuita kuti uchaishe, isheke. zvakanaka kauri unge nendaramu nenyara imwe pasina pane kuva ngenyara mbiri uchaenda kugehena, kumuriro usingadzimi. ⁴⁴kune honye dzisingafi nemuriro usingadzimi (zvinyorwa izwi mumagwaro hekare zvakadzimwa).⁴⁵Kana tsoka yako yechiyita kuti ushaiche icheke. Zvakanaka kuti unge nendaramu urichigono, pane kuva netsoka mbiri, uye ukandirwe mugehena. ⁴⁶Kunehonye dzisingafi nemuriro usingadzima(zvinyorwa izwi mumagwaro hekare zvakadzimwa).⁴⁷Kana dziso rako reita kuti uchaishe. Ribvise zvakanakahazvo kupinda muhumambo waMwari nedziso rimwe pane mayiri ukandirwe mugehena. ⁴⁸Kunehonye dzisingafi, hemuriro usingadzimi.⁴⁹Ngekuti umwe neumwe ucharungwa nemoto. ⁵⁰Munyu vakanaka, asi ukanga vapera kunaka kawo, munozoita kudini, kuti urungezve? ivai nemunyu nemi, raramai nerugare nevamwe venyi."

Chapter 10

¹Jesu wakaziya ndau iyi akaenda kunyika ye Judia, mufuya we Jorodani, wanhu vakawanda wakauya kwaari. akawadzidzisa zvaaimboita. ²Wapfarisi vakakwedzerawo kwaari vakabvunza: " zviripamutemo here kuti murume arambe mukadzi wake?" ³Jesu akadaira akati: " Mozisi wakamudzidzisei?" ⁴Vona wakadairawo vakati: "Mozisi wakati murume unofanira kunyora rugwaro rekurambana, wapedza woramba mukadzi?".⁵Jesu vakati kwari: " inyaya yemoyo dzenyu dzakaoma zvakaita kuti Mozisi anyore rugwaro. ⁶Asi kubva pakutanga, Mwari wakaita muisa nemudzimai.⁷Zvakadaro muisa ushasiya baba na mai vake kuti abatanidzwe nemudzimai wake. ⁸Vairi ava vachawa nyama imwe. avasisiri vairi asi nyama imwe. ⁹Zvakadaro chabatanidzwa ndi Mwari achiparadzaniswi nge munhu.¹⁰Pavanga wachiri pamuzi, vadzidzi vakabvunza zve. ¹¹Jesu wakati: "weshe wanoramba mukadzi wake, anga roora umweni mukadzi unomuitisa upombwe. ¹²Mukadziwo anoramba murume wake akaroorwa ngeumweni unoitisa murume wake upombwe.¹³Varauya kwaarine vana vanga enda panaJesu, wadzidzi vangavarambidza. ¹⁴Jesu pavakaona izvizvo avana kuzvidakarira, angati kwavari: regerai wadoko vauye kwandiri musawarambidza, umambo wekudenga ngewevadai.¹⁵Chokwadi ndinoti kwamuri: weshe asingaashiri umambo waMwari kudai ngemwana aanga koni kupinda muumambo wekudenga. ¹⁶Wakatora vana angawaisa mumaoko ake akavakomborera akaisa muoko wake pavari.¹⁷Wakaenderera nekuhamba kwavo, pane muisa akauya eshirumba, wakagwadama pamberi pake anga bvunza:"mudzidzisi ngezviri zvandingaita kuti ndipinde mukupona kusingaperi"? ¹⁸Jesu akapingura akati:"Ngei meinditi ndakanaka? apana akanaka kunze ka Mwari wega. ¹⁹iwe unoziyamurairo:" usauraya, usapomba, musaba, usanyepera wekwako, usareya, reremekedza baba na mai wako".²⁰Muisa wakati:"mudzidzisi izvi zveshe ndinozviita kubva ndirimudoko. ²¹Jesu akaningira mwaari angamuda , wakati kwaari:"pane zvirikushota, enda utengese zveshe zvaunazvoupe kuvarombo, uphimi wako uchawa kudenga", wapedza unditewera." ²²Asi muisa uyu aana kudakara ngemashoko aya mgekuti wanga akabudirira.²³Jesu wakaningira kwaabva akati kuwadzidzi vake:"zvakaoma kuti mungani apinde muhuumambo wamwari!". ²⁴Wadzidzi wakatya ngenyaya iyi. Asi Jesu wakati kwawari zve:"vana zvakaoma maningi kupinda muumambo wekudenga! ²⁵Asi zvakareruka kuri kamera ripinde ngepa buri pe naiti, pane kuti muganyi apinde muumambo wekudenga."²⁶Wakavhiringika vangatanga kureketa mumwe kune mumwe:"saka ndiani achaponeswa?" ²⁷Jesu akaningira, akati:" kuvanhu azvingaiti asi kunaMwari. ngekuti munaMwari zveshe zvinoita. ²⁸Pita wakatanga kuti:'nokuti isusu takasiya zveshe tingamutevera".²⁹Jesu wakadaira akati:"zvechokwadi ndinoti kwamuri, hapana aksiya Muzi, Wanunguna,Vakoma, Baba, nem vana, kana nyika ngendaa yangu neyo vhangeri. ³⁰Asingapuwi zvakapetwa ka gumi, zvinezvi munyika, muzi vakoma, vakunda, mai, Baba, vana, nyika nekuteererwa munyika wachaona upenyu usingaperi. ³¹Asi vajinji vai vekutanga vachava vekupedzisira nevekupedzisira vachava wekutanga.³²Vainga vari munjira, weinkwidza ku Jerusarema, Jesu Vanga ari pamberi pavo. vaimuteera wakakaruka vwshidana. Jesu wakadaidza Gumi navairi pambiri angatanga kubuia isho chishaitika. ³³Apa veshikwidza kuenda Jerusarema uchaiswa mumaoko evakuru veprisita neva nyori. vona wakamutongera rufuvangamuyendesa kuva hedeni. ³⁴vakamucheka wangamuphirira, wangamuuraya. Asi kupera komazuwa matatu, uchamuka."³⁵Jakobo na Johani, wana waZebedia vakauya kwaari vangati:'mudzidzisi tinokumbira kuti muyashire zvishemo zvatichazobuya". ³⁶Jesu wakati:" munoda kuti ndimuitirei?'" ³⁷Wakapindura:"titenderei kuti tigare namambo munyasha umwe kumuryo umweniwo kumuboshwe."³⁸Jesu vakadaira angati:" amuzii zvamunoda kukumbira. munofanira kumwa mukombe wandishamwawo mushingai rubabatidzo ramuchababatidzwa naro?". ³⁹Vangadaira vangati:" isusu tingaita". Jesu vakati:"pamukombe wandichamwa , nemwiwo muchamwawo, nerubabatidzo randaka babatidzwa naro, nemwi muchababatidzwa naro. ⁴⁰Azvinei neni kuti ndiyani achagara kumuryo kana kumubochwe, asi zviri kune uwo akagadzirira.⁴¹Wamwe gumi rewadzidzi pewakazua izvi, wakagara vasikazvizvisisi na Jakobo na Johani. ⁴²Jesu wakavadzidza akati:'zve munoziya kuti madzimambo evahedeni vaingavei vatonga.⁴³Saka pakati penyu ngazviregere kudaro. weshe anoda kuita wekutanga unofaneya kuita mushandi. ⁴⁴Uyezve uyo anoda kuita okutanga pamuri meshe unofanira kuita mushandi wenyu meshe. ⁴⁵Asi mwanakomana aazi kuuya kuzonamatwa, asi kunamata, nekupa upenyu wake uye rusununguro rewakanda.⁴⁶Vakaenda Jeriko. pavakadva Jesu Jeriko nevadzidzi vake nevandhu wakavanda, pane umweni muisa waizvi Batimeu mwana wa Temio, Rainga bofu wainga akagara panjira. ⁴⁷Pakazua kuti ndi Jesu, wenazareta ari kuguma, wakatanga ku daidzira eiti:"Jesu mwana wa David ndizvirei nyasha". ⁴⁸Vakawanda wakamubvunza kuti anyarare. Asi ena waka bangira kudaidza. mwanakomana wa David nditirewo nyacha.⁴⁹Apapo wakaema Jesu, angati mudaidzei. vakadaidza bofu ringati:" tsunga! muruka! urikudaidzwa." ⁵⁰Apapo wakarasha bashi rake, angamuruka angaenda kuna Jesu.⁵¹Jesu wakadaira akati:"chini chaunoda kuti ndikuitire?" bofu rakati" Rabi ndinoda kuti ndione". ⁵²Jesu akati:"enda, kutenda kwako kakuponesa". chiripo wakaona wakamuteera.

Chapter 11

¹Pawaikwedera paJerusarema, paduze ne Betfage Betani, pagomo re Oriva, Jesu wakatuma vaviri vadzidzi wake. ²Akavavhunza kuti:" endai paguta iro ririmberi kwenyu, Mukanguna muchaona chidoki chisati chakambogadwa. mochisunungura mouya nacho. ³Mungavhunzwa kuti:" Ngei meshidaro? munodavira mechiti:"ishe warikurida, vachazoriwirinza, futi kunono".⁴Vakayenda vakaona chidoki chainga chakasungirwa pamusiwo, munjira vakachisunungura. ⁵vamweni vainga varipo ndokuvavhunzisa:"chinhi shamurikuita meshisunungura chidoki? ⁶vakadavira semabuiro ainga aita Jesu, ndokuwasiya vachiyenda.⁷vadzidzi vairi vakatora chidoki voendesa, kuna Jesu, vangatora machira avo voisa padera pechidoki, Jesu obva agada. ⁸Vandhu vajinji vaiwadjira mashira avo mugwanja wamweni vachiisa ndhavi dzewanga vatema muchango. ⁹9vainga warimberi kake newaimuteera waiti:" hosana! zvakakomborerwa zvinouya ne zita ra iishe! ¹⁰wakakomborerwa umambo unouya ngekuna baba vedu Dhavida! hosana kudenga!"¹¹Ipapo Jesu akapinda mu Jerusarema, akapinda muTemperi; wakaninguira vese vainga vakakomberedja , zuva rabira wakabuda kuenda muBhethani pamwepo nevanegumi navairi. ¹²Nechimangwani voobva Bhethani, iye wakazwa nzara.¹³Vakati echiona muonde kuretu unemasakani avo ngondambo, wakenda kwouri kuti pamweni ungaona michero kwouri. Naapo aguma kwouri aazi kuona michero, kwega mashakani, ngokuti yaiya isati yaanguva nguwa. ¹⁴Wakati kumuonde, “Apana munhu uchazodya michero kubva kwouri mhera nariini.” Nevadzidzi vake vakazvizwa.¹⁵Ndokuuya kuJerusarema. Apotera muTemperi, Jesu wakatanga kudzinga avo vaitengesa nevaitenga muTemperi, naye wakapinduridza matafura eavo vaitenganisana mare nezvigaro zveavo vaitengesa njia. ¹⁶Naye aazi kutendera naumwe kutwara chidziyo kunyazwi ngechiri muTemperi.¹⁷Aiwakavadzidzisa, akati kwavari, “Akuzi kunyorwa here kuti, “Mhatso yangu inozozwi imhatso yokudira yemadzinza eshe? Asi imwimwi mwaiita chiwande chembavha.” ¹⁸Vapristi vakuru nevanyori vakazvizwa, navo vakatsvaka kuti vangamuita maurairenyi; ngokuti vaimutya, ngokuti mbungano yeshe yakashamiswa ngokudzidzisa kwake. ¹⁹pakabira vakabuda kubva mudhorobha.²⁰Chomangwanani maishi vechipinda ndipo, vakaona muonde wazeketera metsa kunzinde. ²¹Petro echikarakadza wakati kwaari, “Rabhi, penya Muonde wewakatuka wazeketera.”²²Jesu akamudaira, akati kwavari: “iwai nokutenda munaMwari. ²³Ngegwinyiso ndinoti kwomuri, kunyazwi ndiani unozoti kuneiri dunhu:"Bvitwa, uposherwe muruandhle,’ asikagonondi mumwoyo mwake, asi echigonda kuti icho chaaronza chinozoitika, Mwari uchazviita.²⁴24 Ndizvo ndinoti kwomuri, zveshe zvomunokumbira nezvomunokumbirira, gondai kuti mwaashira, munozoa nazvo. ²⁵Naapo mwaema mwechikumbira, rekererai, kunyazwi ndiani unendaa kwomuri; kuti Baba enyu arimudenga amurekererewo zvishaishi zvenyu. ²⁶Asi kudai musikarekereri, naBaba enyu arimudenga aazomurekereri zvishaishi zvenyu.²⁷Vakapetuka Jerusarema. Naapo echihamba puTemperi, vakauya kwaari vapristi vakuru nevanyori nevakuru wetemberivakaenda kaari. ²⁸Navo vakati kwaari: “ngemutoo uri unoita zviro izvi?Ndiyani akutendera kuti uzviite ?”²⁹Jesu wakati: “Neniwo ndinozomubvunza mubvunzo umwe; kudai mwechizondipingura, ndinozomuronzera anonditendera kuita zviro izvi. ³⁰Rubhabhatidzo rwaJohani rwakabva mudenga here nokuti kuvanhu? Ndipingurenyi.³¹Navo vakapangana pakati pavo vechiti, “Kuti tikati, ‘Rwakabva mudenga,’ iye unozoti, ‘Ndizvo amuzi kumutenda ngenyi?: ³²Asi tikati, ‘Rwakabva kuvanhu,’ ” vaitya mbungano ngokuti veshe vaitenda kuti Johani waiya muprofeti wegwinyiso. ³³Ndizvo vakapingura Jesu vakati, “Atizii.” NaJesu wakati kwavari, “Neni andizomuronzeri kuti isimbaraani rendinoita ndiro izvi zviro.”

Chapter 12

¹Zvino wakatanga kuereketa kwavari ngemiedzaniso echiti, “Munhu wakasima munda wemivhini, wakaushoshera ngorushosha kutendenedza, wakatsa rindi rokukamurira vhini, akaaka chitumba, wakaupa kuvarimi kuti vaushandise, akaenda kunyika imweni. ²Naapo nguva yokuibva kwemichero yaguma, wakatuma muranda kuvarimi kuti aashire michero imweni yemivhini kubva kunevarimi. ³Navo vakamubata, vakamurova, vakamupetudza asina chiro.⁴Wakatumazve kwavari muranda umweni, nouwo naye vakamuremadza soro rake, vakamutsverudza. ⁵Naye wakatuma umweni, nouwo vakamuuraya. Nevamweni vazhinji ngokudaro, vakarova vamweni nevamweni vakavauraya.⁶Wakasara naumwe, mukomana unodikanwa; wakamutuma kwavari pakugumisira echiti, ‘Vanozoremeredza mukororo wangu’. ⁷1Asi avo varimi vakati pakati pavo, ‘Uyu ndiye unogara nhaka; uyai, ngatimuuraye, nenhaka inozoita yedu.⁸Vakamubata, vakamuuraya, vakamurasha kubanze kwomunda wemivhini. ⁹Mambo womunda wemivhini unozoitenyi? Unozouya, auraye varimi, unozopa munda wemivhini kunevamweni.¹⁰Amuzi kudzidza here ichi chinyorwa chinoti: “ ‘Buwe iro rakarambwa ngevaaki ndiro rakaitwa soro repakhona; ¹¹ichi chakaitwa ndiMambo Mwari, chinoshamisa mukuona kwemadziso edu', ¹²Navo vakatsvaka kuti vamubate, asi vakatya mbungano, ngokuti vakazia kuti waiereketa muedzaniso uwo ndivo. Ndizvo vakamusiya, vakaenda.¹³Vakatuma kwaari vamweni vevaFarisi nevaHerodhi, kuti vamuparise ndaa mukuereketa kwake. ¹⁴Vaguma vakati kwaari, “Mudzidzisi, tinozia kuti iwewe uri wegwinyiso, aubatiki ngoukuru hwomunhu; ngokuti auringiri hope yomunhu, asi ngegwinyiso unodzidzisa njira yaMwari. ‘Kunotenderwa here kubhadhara chibharo kunaSiza nokuti haiwa?. ¹⁵Tinozobhadhara here nokuti tisabhadhara? Asi iye echizia kudziitisa kwavo, wakati kwavari, “Munondiedzerenyi? Unzai kwendiri chigurwa chesirivha ndichione”.¹⁶Vakachiunza. Naye wakati kwavari, “Uyu muedzaniso nouku kunyorwa ngekwaani?” Navo vakati kwaari, “NgezvaSiza”. ¹⁷Jesu wakati kwavari, “Bhadharai Siza zviro zvaSiza nokuti Mwari zviro zvaMwari.” Navo vakashamiswa kakurutu ndiye.¹⁸Vakauya kwaari vaSadhusi, avo vanoti akuna kumuka kwevakafa, navo vakamubvunza mubvunzo vechiti,, ¹⁹Mudzidzisi, Mosi wakatinyorera kuti, ‘Kudai mukoma womunhu echifa, echisiya mukadzi, asi asina mwana, munun'una wake ngaamutore mukadzi, abarire mukoma wake vana.²⁰Vaiyapo vakoma vanomwe; wokutanga wakaroora mukadzi asi wakafa asikazi kusiya vana. ²¹Nowechipiri wakamutora, naye wakafa asikazi kusiya vana; nowechitatu ngokudarowo. ²²Vanomwe veshe avazi kusiya vana. Ngesure kwavo veshe mukadzi wakazofawo. ²³Mukumuka kwevakafa, apo voozomuka, unozoita mukadzi waani kwavari? Ngokuti vanomwe vakamuita mukadzi”.²⁴Jesu wakati kwavari, “Andikwopi kupauka kwenyu here, ngokuti amuzii zvakanyorwa nokuti simba raMwari? ²⁵Ngokuti apo voomuka kubva kwevakafa, avazoroori nokuti kuroodzwa, asi vanozodai ngengirosi dziri mudenga.²⁶Asi ngendaa yevakafa kuti vanomuswa, amuzi kudzidza here mubhuku raMosi, pandau inoronza ngepfiba, ngenjira iyo Mwari yaakaereketa kwaari echiti, ‘Inini ndini Mwari waAbrahama, Mwari waIsaka naMwari waJakobe? ²⁷Iye aasiri Mwari wevakafa akadi, asi ndiMwari wevanopona; mwapauka kakurutu”.²⁸Kwakaguma umwe wevanyori, wakavazwa vechibvunzisana pamwepo, naye echiona kuti wakanasa kuvapingura wakamubvunza, akati, “Ngouri mupango wokutanga kweiri yeshe?” ²⁹Jesu wakapingura akati, “Wokutanga unoti, ‘Izwai, A Isuraeri! Mambo Mwari, Mwari wedu ndiMambo Mwari umwe; ³⁰newe unozomuda Mambo Mwari, Mwari wako, ngomwoyo wako weshe, ngomweya wako weshe, ngomupinimidzo wako weshe nesimba rako reshe’. ³¹Nowechipiri ngouyu, ‘Unozomuda muakirwana wako kudai ngokudzida kwako iwewe pachako.’ Akuna mupango umweni wakapinda kukura kuneiyi”.³²Nomunyori wakati kwaari, “Wanasa, Mudzidzisi; waereketa gwinyiso kuti uripo Mwari umwe, akuna umwenizve ngepabanze pake. ³³nokumuda ngomwoyo weshe, ngokuzwisisa kweshe, ngesimba reshe, nokumuda muakirwana wako kudai ngokudzida kwako iwewe pachako, kunopinda kakurutu midiro yokupisha nemibairo yeshe”. ³⁴Naapo Jesu aona kuti wapingura ngokungwara, wakati kwaari, “Iwewe auri kuretupi akadi kubva kuneumambo hwaMwari.” Sure kweizvi apana waishinga kuchamubvunza chiro.³⁵Jesu achadzidzisa muTemperi wakati, “Vanyori vanoronza ngenyi kuti Kristu mukororo waDhavhidha? ³⁶Dhavhidha emene ari muMweya Wakachena wakati, ‘Mambo Mwari wakati kunaMambo wangu, gara ngokumudyo kwangu, metsa ndiite magaa ako chitambarariro chetsoka dzako’. ³⁷Dhavhidha emene unomudaidza kuti Mambo; ndizvo uri mukororo wake ngenjiranyi?” Nouzhinji hwevanhu vakamuzwa ngokudakara.³⁸Mukudzidzisa kwake wakati, “Ngwarai vanyori, avo vanodisisa kuhamba vakapfeka machira akareba, nokuchingamidzwa mundau dzemisika, ³⁹nezvigaro zvepamberi mumhatso dzokudira nendau dzepamberi mumadhiri., ⁴⁰Avo vanochakata mhatso dzeshirikadzi, vachidzionisa kudai ngevanhu vakanaka ngokurebesa mikumbiro. Vanozoashira kurashwa kwakanyanyisa kukura.⁴¹Jesu wakagara pashi pasinde pebhokisi rezvipo, wakaringira mapire embungano mare mubhokisi rezvipo. Nevazhinji vaiya nepfuma vaipamwo yakawanda. ⁴²Kwakaguma shirikadzi yaiya murombo, yakapa zvigurwa zviiri zvemare, zvinoita sendi.⁴³Wakadaidza kwaari vadzidzi vake, akati kwavari, “Ngegwinyiso ndinoti kwomuri, iyi shirikadzi murombo yapa kupinda avo veshe vapa mubhokisi rezvipo. ⁴⁴Ngokuti avo veshe vapa ngouwandu hwepfuma yavo; asi iyo mukutama kwayo yapa zveshe zveyaiya nazvo, zveshe zveinopona ndizvo.

Chapter 13

¹Achabuda kubva muTemperi, umwe wevadzidzi vake wakati kwaari, “Mudzidzisi, ringirai, kunaka kwemapuwe aya nokunaka kwemhatso dzakadai!”. ²Jesu wakati kwaari, “Unoona here idzi mhatso dzakakura? Akuzosari buwe narimwe padera pebuwe rimweni, risikazorigwi pashi''.³Achakagara paMutunhu wemaOrivhi akaringirana neTemperi, Petro, Jakobe, Johani naAndreu vakamubvunza vari vega, vakati, ⁴“Tironzerei, kuti izvi zvinozoitika riini nokuti chionisonyi chinozoonisa kuti izvi zviro zvoda kuitika?”.⁵Jesu wakatanga kuvaronzera echiti, “Ngwarai kuti musazopaukiswa ngomunhu kunyazwi ngouri, ⁶Vazhinji vanozouya ngezina rangu vechiti, ‘Ndini Kristu,’ navo vanozopaukisa vazhinji.⁷Naapo mwoozwa ngokurwa nemawirira okurwa, musazotambudzika; izvi zvinosisira kuti zviitike, asi magumo aasati aguma, ⁸Ngokuti dzinza rinozomukirana nedzinza, noumambo unozomukirana noumambo; kunozoapo kuzungunyika kwenyika kundau dzakaparadzana, kunozoapo nzara. Izvi zviri kutanga kwemadambudziko.⁹Asi dzingwarirenyi imwimwi pachenyu; ngekuti vanozomupira kumakota; nemwi munozorohwa mumhatso dzavo dzokudira; munozoema pamberi pevatongi nemadzimambo ngepamusoro pangu, kuita chapupu pamberi pavo, ¹⁰Nevhangeri rinosisira kutanga kuchumairwa kumadzinza eshe.¹¹Naapo vanozomukweya vechimupira mukutongwa, musazodembatemba ngepamberi kuti munozoereketenyi; asi ereketai kunyazwi ngechiri chemwapuwa ngeawa iro, ngokuti andimwipi munozoereketa, asi ndiMweya Wakachena, ¹²Mukoma unozopira munun'una kuti aurawe, nababa unozopira mwana wavo, nevana vanozomukira vabari nokuvauraisa. ¹³Nemwi munozonyenywa ndivo veshe ngendaa yezina rangu. Asi iye unozoshingirira metsa kumagumo unozoponeswa.¹⁴“Naapo mwoona chinyangadzo chinoparadza chechiema apo pechisikasisiri (uwo unodzidza ngaazwisise,) zvino avo vari muJudhia ngavatizire kumitunhu, ¹⁵nouwo uri padera pemhatso asazodzaka nokuti kupotera kutora chiro kunyazwi ngechiri mumhatso mwake, ¹⁶nouwo uri mumunda asazopetuka sure kootora jira rake.¹⁷Asi idambudziko kwavari vane mimba naavo vanoamwisa ngaawo mazuva! ¹⁸Nemwi kumbirai kuti zvisazoitika ngomukuwo wechando. ¹⁹Ngokuti ngaawo mazuva kunozoapo kutambudzika kukuru, ukwo kusikazi kumboapo kwakadaro kubvira pakutanga kwokusikwa kwaakasika Mwari metsa zvinopano, akuchatongozoitikizve kwakadaro. ²⁰Kudai Mambo asikazi kufupisa mazuva, akuna naumwe waizoponeswa; asi ngepamusoro paavo vakatsanangurwa, avo vakatsanangura, mazuva akafupiswa.²¹Naapo kudai aripo munhu unozoti kwomuri, ‘Ringira, Kristu uri panapa!’ Nokuti, ‘Ringira, uri apo!’ Musazozvitenda. ²²Ngokuti vanozoapo vaKristu vokunyepa nevaprofeti vokunyepa, navo vanozoita zvioniso nezvishamiso, kupaukisa vakatsanangurwa, kudai zvechibvira. ²³Asi ngwarai; ndamuronzera zviro zveshe nguva isati yaguma.²⁴Asi ngaawo mazuva, ngesure kwokutambudzika ukwo, zuva rinozoita chidima nomwedzi auzojeki, ²⁵nenyeredzi dzinozowa kubva mudenga nemasimba omudenga anozozungunyiswa. ²⁶Naapo vanozoona Mukororo woMunhu echiuya mumakore anesimba guru nouthende. ²⁷Naapo unozotuma ngirosi nokuunganidza vakatsanangurwa vake kubva kumhepo marongomuna, kubvira kumagumo enyika metsa kuguma kumagumo edenga.²⁸“Dzidzai muedzaniso kubva pamuonde; apo dai rawo rakanyorova rooburikira mashakani aro, munozia kuti zienza raa pasinde, ²⁹Nemwiwo ngokudaro, apo mwoona izvi zvechiitika, munozozia kuti iye uri pasinde, eya pamisiwo.³⁰Ngegwinyiso ndinoti kwomuri, uyu mubarirwana auzopindi izvi zveshe zvisati zvaitika. ³¹Denga nenyika zvinozopinda, asi mazwi angu aatongozopindi. ³²Asi ngendaa yezuva iro neawa iro, apana naumwe unozvizia, kunyazwi ngirosi dzomudenga nokuti Mukororo, asi ndiBaba ega.³³Ngwarai, murinde;[7] ngokuti imwimwi amuzii nguva iyo kuti inoguma riini. ³⁴Kwakadai ngomunhu echihamba rwendo kuenda kunyika imweni, iye wakasiya mhatso yake, wakapa varanda vake simba, umwe ngaumwe mushando wake, akapangazve murindi wepamusiwo kuti arinde.³⁵Ndizvo rindai, ngokuti amuzii imwimwi kuti munewemhatso unoguma riini, dangani zuva rabira, nokuti pakati pousiku, nokuti ngokurira kwejongwe, nokuti mangwanani. ³⁶Kuti pamweni echiguma ngokukasira iye asamuona mwakaata. ³⁷Neicho chendinoronza kwomuri, ndinoronza kwavari veshe: Rindai”.

Chapter 14

¹Kwaiya kwasara mazuwa mairi kuti zuwa rePhasika nomushongano wokurya Zvingwa zvisina Mumera rigume. Nevapristi vakuru nevanyori vakatsvaka kuti vangamuita mabatirenyi ngourimbwi, vamuuraye, ²ngokuti vaiti, “Haiwa ngepakati pomushongano wokurya, ngokuti pamweni kungazoita bope pakati pevanhu”.³Naapo achiri muBhethani mumhatso yaSimoni waiya nemapere, akagara patafura, dzimai rakauya nenhera yearibhasita yemafuta enadhi, anodhura kakurutu, rakaiputsa nhera, rikaadururira musoro mwaJesu, ⁴Asi kwaiyapo vamweni vakatsamwa vechiti, “Kwaitirwenyi uku kurashwa kwemafuta? ⁵Ngokuti aya mafuta aizotengeswa ngemare inopinda zvigurwa zvesirivha mazana matatu, ikapuwa varombo.” Vakavhuruvhutira dzimairo.⁶Asi Jesu wakati, “Rirekerenyi; munoritambudzirenyi? Raita mushando wakanaka kwendiri. ⁷Ngokuti munavo varombo nguva dzeshe, naapo mwechida mungaita zvakanaka kwavari; asi inini amuzoanenipi nguva dzeshe akadi. ⁸MRaita icho cheraikona; radzodza muiri wangu usati watsirwa. ⁹Ngegwinyiso ndinoti kwomuri, kunyazwi ngepari apo perinozochumairwa vhangeri munyika dzeshe, neichi cheraita iri dzimai chinozoteketeswa kuita chicheredziso chake”.¹⁰Zvino Judhasi Isikarioti, umwe wevanegumi navairi, wakaenda kuvapristi vakuru kuti amupire kwavari. ¹¹Navo apo vazwa vakadakara, vakagondisa kumupa mare. Naye wakatsvaka nguva kwayo yokuti amupire.¹²Ngezuva rokutanga redhiri reZvingwa zvisina Mumera, zuva reibaiwa makwai ePhasika, vadzidzi vake vakati kwaari, “Unoda kuti tiende kuri koonasirira kuti udye Phasika?”. ¹³MNaye wakatuma vairi vevadzidzi vake, akati kwavari, “Endai mudhorobha, unozoshongana nemwi mwamuna akatwara hari yemvura; muteerenyi. ¹⁴Mkunyazwi ngepari paanozopotera munozoti kumuna wemhatso, ‘Mudzidzisi unoti, Riripari kamera rangu revaeni, apo pendinozodya Phasika nevadzidzi vangu?’.¹⁵Naye unozomupangidzira kamera guru romuturika rakanasirirwa ndizvo zveshe. Naapo munozotinasirira zvokudya zvePhasika. ¹⁶Nevadzidzi avo vakabuda kuenda, vakaguma mudhorobha, vakaona kudai ngezvaakaronza kwavari, navo vakanasirira Phasika.¹⁷Naapo aamadeekoni wakaguma nevanegumi navairi. ¹⁸Vari patafura vechidya, Jesu wakati, “Ngegwinyiso ndinoti kwomuri, umwe wenyu unozondipira, umwe uwo unodya neni”. ¹⁹Navo vakatanga kutambudzika, vechiti kwaari umwe ngaumwe, “Ndini here?”.²⁰Wakati kwavari, “Ngoumwe wevanegumi navairi, uwo unosheya chingwa neni mundiro imweyo. ²¹Ngokuti Mukororo woMunhu unoenda kudai ngezvezvakanyorwa ngendaa yake, asi ihehe kwaari munhuwo Mukororo woMunhu waanozopirwa ndiye! Kwaiya kwakapinda kunaka kwaari munhuwo kudai asakabarwa”.²²Vachadya, Jesu wakatora chingwa, akabonga, wakachigura, akavapa, akati, “Torai; ichi ndiwo muiri wangu”. ²³Wakatora tsani, naapo abonga wakaipa kwavari, navo vakamwa veshe kweiri. ²⁴Naye wakati kwavari, “Iyi ingazi yangu yechitenderano, iyo inoparadzirwa vazhinji. ²⁵Ngegwinyiso ndinoti kwomuri, andichazomwizve michero yemivhini metsa kuzuva iro rendinozomwa idzva muumambo hwaMwari”.²⁶Naapo vaemba ngoma vakabuda kuenda kuMutunhu wemaOrivhi. ²⁷Jesu wakati kwavari, “Imwimwi mweshe munozopumhuniswa, ngokuti kwakanyorwa kuti, ‘Ndinozorova muushi nemakwai anozoparadzwa’.²⁸Asi ngesure kwokumuswa kwangu, ndinozoenda pamberi penyu muGarire”. ²⁹Asi Petro wakati kwaari, “Kunyazwi veshe vanozopumhuniswa, asi haiwa inini”.³⁰Jesu wakati kwaari, “Ngegwinyiso ndinoti kwouri, iwewe nyamashi, usiku uno jongwe risati rarira kairi, unozondiramba katatu”. ³¹Asi iye wakaereketa ngesimba yaamho echiti, “Kunyazwi ndechizofa newe, andizokurambi akadi.” Navo veshe vakadarowo.³²Vakaguma kundau inozwi Getsemani; naye wakati kuvadzidzi vake, “Garai panapa inini ndechikumbira”. ³³Wakatora naye Petro, Jakobe naJohani, wakatanga kukaruka nokutambudzika kakurutu. ³⁴Wakati kwavari, “Mweya wangu unotambudzika kakurutu metsa mukufa. Garai panapa, murinde”.³⁵Naye wakaendamberi padoko, akawa pashi pamavhu, akakumbira kuti, dai zvechiitika kuti awa iri ripinde kubva kwaari. ³⁶Naye wakati, “Aba, Baba, zviro zveshe zvinoitika kwouri; dusa iyi tsani kubva kwendiri. Asi kusaita kuda kwangu, asi kuda kwako”.³⁷Wakauya, akavaona vakaata, akati kunaPetro, “Simoni, waata here? Wakorera here kurinda awa rimwe? ³⁸Rindai mukumbire kuti musapotera mukuedzwa; mweya unotenda asi nyama aina simba”. ³⁹Wakahwirirazve, akakumbira, echiereketa mazwi ndiwo ndiwo.⁴⁰Wakapetukazve akaona vakaata, ngokuti madziso avo aiya echirema; navo avazi kuzia chokumupingura. ⁴¹Wakauya ngekwechitatu, akati kwavari, “Muchakandoata here, mwechizorora? Zvakwana! Awa raguma; penyai, Mukororo woMunhu unopirwa munyara dzevashaishi. ⁴²Mirukai, tiende. Wonai uwo unondipira waa pasinde”.⁴³Paripo, achaereketa, Judhasi wakaguma, umwe wevanegumi navairi, anembungano ine shoti nenduku, vechibva kuvapristi vakuru nevanyori nevakuru vevanhu. ⁴⁴Zvinopano iye waiya akavapa chioniso echiti, “Uwo wendinozochingamidza ngomuromo ndiye; mubatenyi mumukweye ngokungwaririka”. ⁴⁵Naapo aguma, paripo wakauya kwaari akati, “Rabhi!” Naye wakamuchingamidza ngomuromo., ⁴⁶Navo vakamubata ngenyara dzavo vakamutora.⁴⁷Asi umwe weavo vaiema apo wakashwamura shoti yake, wakatema hloko yomupristi mukuru, akagura nzee yayo. ⁴⁸Jesu wakati kwavari, “Mwabuda kundibata here kudai ngevanoambana negandanga, muneshoti nenduku? ⁴⁹Ndaiya ndinemwi mazuva eshe muTemperi ndechidzidzisa, nemwi amuzi kundibata. Asi izvi zvinoitika kuti zvakanyorwa zvidzadzisike”. ⁵⁰Navo veshe vakamusiya, vakatiza.⁵¹Jaha rakamuteera, raiya nejira rakachena rakariti kupekupe pamuiri waro risina chimweni chokusimira. Navo vakaribata, ⁵²asi iro rakasiya jira rakachena, rikatiza riri mupunu.⁵³Navo vakakweya Jesu kuenda naye kumupristi mukuru. Kwakaungana pamwepo vapristi vakuru veshe nevakuru vevanhu nevanyori. ⁵⁴Petro waiya echimuteera ngokuretu, metsa wakaguma mukati muruwanze rwomupristi mukuru; naye wakagara nevarindi vomupristi mukuru nokugota muriro.⁵⁵Zvinopano vapristi vakuru nevatongi veshe vakatsvaka chapupu ndiJesu kuti vamuuraye, asi avazi kuchiona. ⁵⁶Ngokuti vazhinji vakaereketa chapupu chokunyepa ndiye, nouchapupu hwavo ahuzi kutenderana.⁵⁷Kwakamiruka vamweni vanhu vakaita chapupu chokunyepa ndiye vechiti. ⁵⁸“Takamuzwa echiti, ‘Ndinozoputsa iri Temperi rakaakiwa ngenyara, ngemazuva matatu ndinozoaka rimweni, risikaakwi ngenyara'. ⁵⁹Ndizvozve ngokudaro uchapupu hwavo ahuzi kutenderana.⁶⁰Nomupristi mukuru wakaema pakati pavo, akabvunza Jesu echiti, “Aupinguri chiro here? Chiinyi ichi chevanopupura ava ndiwe?” ⁶¹Asi iye wakanyarara, aazi kupingura chiro. Mupristi mukuru wakamubvunzazve echiti kwaari, “Iwewe uri Kristu here, Mukororo woUwo Unomuchena?' ⁶²Jesu wakati, “Ndini; nemwi munozoona Mukororo woMunhu akagara ngokumudyo kwoUnesimba, echiuya mumakore omudenga”.⁶³Nomupristi mukuru wakatatura machira ake echiti, “Tichatamirenyi zvapupu? ⁶⁴Mwazwa kutuka kwake. Munotinyi?” Navo veshe vakagura kuti unosisira kufa. ⁶⁵Vamweni vakatanga kumupfira mata nokufukidza hope yake nokumupamhadza nokuronza kwaari kuti, “Profeta!” Nevarindi vomupristi mukuru vakamuashira ngokumupamhadza ngenyara.⁶⁸Naapo Petro ari paruwanze, kwakauya kwaari umwe wevasikana vomupristi mukuru. ⁶⁷Naye echiona Petro echigota muriro, wakamuringira, akati, “Iwewewo waiya naJesu weNazaretha”. ⁶⁶Asi iye wakaramba echiti, “Andizii, andizwisisi kuti unotinyi.” Naye wakabuda akaenda paruwanze pamusiwo, nejongwe rakarira.⁶⁹Nomusikana uwo wakamuona, wakatangazve kuronzera avo vaiemapo echiti, “Uyu ndiye umwe wavo” ⁷⁰Asi iye wakarambazve. Ngesure kwenguva doko avo vaiemapo vakatizve kunaPetro, “Ngegwinyiso iwewe uri umwe wavo, ngokuti uri muGarire”.⁷¹Asi iye wakatanga kutuka nokupika echiti, “Andimuzii uyu munhu womunoereketa ndiye”. ⁷²Apapo ngokukasira jongwe rakarira kwechipiri. NaPetro wakakarakadza izwi raakaereketa Jesu kwaari rokuti, “Jongwe risati rarira kairi unozondiramba katatu.” Naapo akarakadza ngeizvo, wakachema.

Chapter 15

¹Mangwanani maishi vapristi vakuru, pamwepo nevakuru vevanhu, vanyori nevatongi veshe vakapangana; vakasunga Jesu, vakamutora, vakamupira kunaPiratu. ²Piratu wakamubvunza echiti, “Iwewe ndiwe mambo wevaJudha ere?” Asi iye wakapingura, akati kwaari, “Watoronza.”. ³Nevapristi vakuru vakamuitira ndaa dzakawanda.,⁴4 Pirato wakamuvunzazve eiti, audairi chiro kanio? ningira kuwanda kwendaa dzevanokuitira, ⁵asi jesu aazi kuchizomupingurazve ndizo pirato wakashamiswa 3Nevapristi vakuru vakamuitira ndaa⁶⁷⁸6 Zvinopano kumushongano wokudya waisivasunhurira mubhanditi umwe uwo wevaizokumbira., 7Pakati pemabhanditi aiya mutirongo paiya naumwe waizwi Bharabhasi, uwo wakasungwapamwepo naavo vaiya vakamukira, avo mukumukira kwavo vakauraya munhu. :8Nembungano yechikwirayo, yakatanga kukumbira Piratu kuti avaitire kudai ngomutoo wakekwavari.,⁹9 Piratu wakapingura kwavari echiti, “Munoda here kuti ndimusunhurire mambo wevaJudha?”, MARAKO: ¹⁰Ngokuti wakazia kuti vapristi vakuru vaiya vamupira ngendaa yendurumwa., ¹¹Asi vapristi vakuru vakavherudza mbungano kuti zvirinane kuti avasunhurire Bharabhasi.,¹²Piratu wakapingurazve, akati kwavari, “Ndizvo ndinozoitenyi kwaari uwo womunoti ndimambo wevaJudha?". ¹³Navo vakaboorerazve vechiti, “Mukohomere.”!¹⁴Piratu wakati kwavari, “Ngenyi? Chiinyi chakashata chaakaita?” Asi vakaboorera kakurutu vechiti, mukohomere.. ¹⁵NaPiratu echida kudakadza mbungano wakavasunhururira Bharabhasi, akavapa Jesu, ambomupamhadza, kuti akohomerwe¹⁸Masoja akamukweya kuenda mukati mungome, akakoka pamwepo chikwata cheshe chemasoja., ¹⁷Nawo akamupfekesa jira rakatsvukuruka, akapomba dzungudza reminzwa, akariisa musoromwake., ¹⁶Akatanga kumuchingamidza echiti, “Makosi, mambo wevaJudha!”,¹⁹Akamurova musoro ngorutsanga, akamupfira mata, akagwadama ngemabvi awo, akamudira., ²⁰Naapo vamuitira jee, vakamukhumura jira rakatsvukuruka, vakamupfekesa zvokusimira zvake. Navo vakamukweya kuenda naye kubanze koomukohomera., ²¹Navo vakaangiridza umwe waipindapo, Simoni weKurene, echibva munharaundayo, baba waArekizanda naRufusi, kuti atware muchinjiko wake.²²Vakamuunza kundau inozwi Gorogotha, (iyo inozwi ngokukumuchwa, Ndau yeDenhenya.), ²³Navo vakamupa vhini rakakumanidzwa nemhura; asi iye aazi kuriashira., ²⁴Vakamukohomera, vakapaurirana zvokufuka zvake pakati pavo, vechiita mabhigidha okuonakuti umwe ngaumwe ungatorenyi.,²⁵Raiwa awa rechitatu revakamukohomera ²⁶Nechinyorwa chendaa yake chaiti “MAMBO WEVAJUDHA.”, ²⁷Jesu wakakohomerwa pamwepo nemagandanga mairi, rimwe ngokumudyo nerimweni ngokumuoshwe kwake. ²⁸"Nezvinyorwa zvakadzadzisika izvo zvinoti, “Wakaerengwa pamwepo nevashaishi.”( fananidza na ruka 22:37)²⁹Naavo vaipinda ngaapo vakamutuka, vechigudwaira masoro avo vechiti, “Ehee! Iweweunoparadza Temperi nokuriaka ngamazuva matatu,, ³⁰dziponese, udzake kubva pamuchinjiko!”,³²Vakadarowo vapristi vakuru vechimuitire jee pakati pavo, nevanyori vechiti, “Wakaponesa vamweni, aangakoni kudziponesa., ³¹Ngaadzake kubva pamuchinjiko Kristu, Mambo wavaIsuraeri, kuti tione, titende.” Naavo akakohomerwa naye vakamutukawo.,³³Ngeawa rechipfumbamwe Jesu wakadaidzira ngeizwi guru echiti, “Eloi, Eloi, Lama Sabakathani?” Ukwo kunoti ngokukumuchwa, “Mwari wangu, Mwari wangu, wandisiya ngenyi?”, ³⁴Vamweni veavo vaiemapo vechizwa, vakati, “Izwai, unodaidza Erija. ³⁵Vamweni veavo vaiemapo vechizwa, vakati, “Izwai, unodaidza³⁶Umwe wakarumba, akazadza siponji ngevhini rinorungura, wakariisa padera perutsanga, akamupa kuti amwe echiti, “Rekerai, tione kuti Erija unouya here ? ³⁷?Nejira romuTemperi rakabaurwa ngepakati, kubvira ngedera metsa kuguma pashi., ³⁸:Nejira romuTemperi rakabaurwa ngepakati, kubvira ngedera metsa kuguma pashi., MARAKO:³⁹Naapo nduna yezana, iyo yaiema yakaringisana naye, yaona kuti wafa ngokudaro, yakati, “Ngegwinyiso munhu uyu waiya Mukororo waMwari!”, ⁴⁰Vaiyapo madzimai vairingira vari kuretu, pakati pavo kwaiyapo Maria Magadhareni, Maria maiaJakobe mudoko, Josesi naSarome., ⁴¹Avo vakamuteera achiri muGarire, vechimushandira; nemadzimai amweni akawanda avovakakwira naye Jerusarema.⁴²Naapo, aamadekoni, nekuti naye zuwa rekunasirira, apapo rainga zuwa rinotanga sabhata ⁴³Kwakauya Josefa weArimathea, gota rairemeredzwa, uwo naye pachake waigarira umambohwaMwari, wakapotera kunaPiratu ngokutsunga, akakumbira kupuwa muiri waJesu., ⁴⁴Pirato wakashamiswa kuti wainga afa, echidaidza kwaari, mukuru wemazano wakaibvunza kuti watofa here?⁴⁵Naapo azwa nemukuru wemazano kuti wafa, wakapa muiri wa Jesu kuna Josefa ⁴⁶Naye wakatenga jira rakachena, akamudzasa pashi, akamuputira mujira rakachena, akamuradzika muguwa rakatsetswa pabuwe, akamburumbudzira buwe pamusiwo weguwa., ⁴⁷Maria Magadhareni naMaria mai aJosesi vakaona apo paakaradzikwa.,

Chapter 16

¹Naapo Sabatha rapinda, Maria Magadhareni, Maria mai aJakobe naSarome, vakatenga mutombo unonuhwira, kuti vaende vamudzodze., ²Mangwanani maishi ngezuva rokutanga revhiki vakaguma kuiba zuva roobuda.³Navo vaiti pakati pavo, “Ndiani unozotimburumbudzira buwe kubva pamusiwo weiba?” ⁴Navo vechiringira, vakaona kuti buwe raiya ramburumbudzwa, ngokuti raiya gurutu yaamho.⁵Naapo vapotera muiba, vakaona murumbwana akagara ngokumudyo, akapfeka gauni rakachena; navo vakashamiswa., ⁶Naye wakati kwavari, “Musashamiswa; munotsvaka Jesu weNazaretha, uwo wakakohomerwa. Wamuka, amuna muno.Ringirai pevakamuradzika., ⁷Asi endai, muronzere vadzidzi vake naPetro kuti, ‘Unomutangira kuenda Garire; munozomuonayo kudai ngezvaakaronza kwomuri.’⁸Navo vakabuda, vakatiza kubva paiba, ngokuti vakagumirwa ngokuhuta nokushamiswa; navo avazi kuronza chiro kumunhu, ngokuti vaitya.⁹Naapo amuka mangwanani maishi ngezuva rokutanga revhiki, wakaoneka kutanga kunaMaria Magadhareni, uwo waiya akaduswa madhimoni manomwe., ¹⁰Wakaenda akaronzera avo vaiya vanaye, vaitsumba nokuchema., ¹¹Asi apo vazwa kuti unopona nokuti waiya aoneka ndiye, avazi kutenda.,¹²Ngesure kweizvi wakaoneka kunevairi vavo, anechiemo chimweni, vaihamba munharaunda., ¹³Navo vakapetuka, vakaronzera vamweni veshe. Asi avazi kuvatenda.¹⁴Ngesure kweizvo wakaoneka kunevanegumi naumwe vakagara patafura; naye wakavaganyira ngokusikatenda kwavo nokukonza kwomwoyo yavo, ngokuti avazi kutenda avo vaiya vamuona ngesure kwokumuka kwake kubva kwevakafa., ¹⁵Naye wakati kwavari, “Endai munyika dzeshe, muchumaire vhangeri kunezvisikwa zveshe., ¹⁶Iye unotenda abhabhatidzwe unozoponeswa; asi uwo usikatendi unozorashwa.¹⁷Neiyi mioniso inozoa naavo vanotenda; ngezina rangu vanozodzinga madhimoni; vanozoereketa ngendimi itsva;, ¹⁸vanozobata nyoka, kunyazwi vakamwa chinouraya, achitongozovaremadzi; vanozoisa nyara dzavo padera pevanorwara navo vanozotambiswa.”¹⁹Ndizvo zvino Mambo Jesu, apedza kuereketa navo, wakaashirwa mudenga, akagara ngokumudyo kwaMwari., ²⁰Navo vakaenda, vakachumaira kundau dzeshe, Mambo echishanda pamwepo navo, echigwinyisa izwi ngemioniso yaiya navo.

Luke

Chapter 1

¹Ngokuti vanhu vazhinji vakaedza kurongedza tsamba ngendaa yezviro zvakaitika pakati pedu, ²kudai ngezvezvakapuwa kwetiri ngaavo kubvira pakutanga vaiya zvapupu zvakaona ngemadziso nevashandi veizwi, ³kwakandinakira ininiwo, apo ndaiya ndanasa kuringisisa ngokwakaperera zviro zveshe kubvira pakutanga, kuti ndinyore ngokuteererana kwomuri, imwimwi makosi Theofirusi, ⁴kuti muzie gwinyiso remazwi awo emwakadzidziswa.⁶Ngamazuva aHerodhi, mambo weJudhia, waiyapo mupristi waizwi ndiZekharia, webingo raAbhia, waiya nomukadzi wake waiya mukunda weverudzi rwaAroni, nezina rake raiya Erizabhethi. ⁵Navo veshe vaiya vakarurama pamberi paMwari, vechingwarira mipango nezviemeso zveshe zvaMambo Mwari vasina ndaa., ⁷Navo vaiya vasina mwana, ngokuti Erizabhethi waiya ngomwa, navo vaiya vakura yaamho veshe.⁸Zvino achaita mushando woupristi pamberi paMwari ngokuteererana kwebingo rake, ⁹kudai ngomushuma woupristi, bingo rake raiya rokupotera muTemperi raMambo Mwari nokupisha mutombo unegwema rakanaka., ¹⁰Nembungano yeshe yevanhu yaikumbira kubanze ngeawa rokupisha mutombo unegwema rakanaka.¹¹Kwakaoneka kwaari ngirosi yaMambo Mwari yakaema ngokumuryo wearita rokupishira mutombo unegwema rakanaka. ¹²Zekharia wakatambudzika ngokuiona, nokutya kwakamugumira. ¹³Asi ngirosi yakati kwaari, “Usatya, Zekharia, ngokuti kukumbira kwako kwakazwika, nomukadzi wako Erizabhethi unozokubarira mukororo, newe unozodudza zina rake kuti Johani.¹⁴Newe unozodakara nokudakadzwa, navazhinji vanozodakara ngokubarwa kwake;, ¹⁵ngokuti iye unozoita mukuru mukuona kwaMambo Mwari, naye aazomwi vhini nokuti zvinoradzisa, naye unozozadzwa ngoMweya Wakachena, eya kubvira mundani yamai ake.¹⁶Naye unozotenderudzira vazhinji vevana vaIsuraeri kunaMambo Mwari wavo, ¹⁷naye unozohamba pamberi pehope yake ngomweya nesimba raErija, kutenderudzira mwoyo yemadzibaba kunevana, nevasikapurutani kuti vahambe mukungwara kwevakarurama, kunasirira vanhu kuti vaite vakanasirirwa Mambo Mwari”.¹⁸NaZekharia wakati kunengirosi, “Ndinozozia ngenyi ichi? Ngokuti ndakura yaamho nomukadzi wangu wakura yaamho”. ¹⁹Nengirosi yakamupingura yechiti kwaari, “Ndiri Gabhurieri, uwo unoema pamberi paMwari, neni ndatumwa kuti ndierekete kwouri nokukuunzira aya mashoko akanaka. ²⁰Penya, unozoita chimbungumbungu usikakoni kuereketa metsa rigume zuva iro rezvinozoitika izvi, ngokuti auzi kugonda mazwi angu, awo anozoitika ngenguva yawo”.²¹Nevanhu vechigarira Zekharia vakashamiswa ngokunonoka kwake muTemperi. ²²Naapo abuda, waiya asikachakoni kuereketa kwavari, navo vakazia kuti iye waiya aona chioniso ari muTemperi; naye wakaereketa kwavari ngenyara, akagara ari chimbungumbungu. ²³Naapo mazuva okushanda kwake apera, wakaenda kanyi kwake.²⁴Naapo abuda, waiya asikachakoni kuereketa kwavari, navo vakazia kuti iye waiya aona chioniso ari muTemperi; naye wakaereketa kwavari ngenyara, akagara ari chimbungumbungu., ²⁵“Ndizvo Mambo Mwari wakaita ichi kwendiri ngamazuva awo aakandiringira ndiwo, kuti aduse chimene changu pakati pevanhu”.²⁶Ngomwedzi wechitanhatu ngirosi Gabhurieri yakatumwa kubva kunaMwari kuenda kudhorobha reGarire raizwi Nazaretha, ²⁷kumhandara yaiya yakaemeserwa munhu zina rake raizwi ndiJosefa, worudzi rwaDhavhidha, nezina remhandara iyo raizwi Maria. ²⁸Nayo yakapotera kwaari ikati, “Mwauya, iwewe waona nyasha, Mambo Mwari unewe!”. ²⁹Asi iye wakatambudzika kakurutu ngokuereketa kwayo, akapinimidza kuti uku kuchingamidza kunoronzenyi.³⁰Nengirosi yakati kwaari, “Usatya, Maria, ngokuti iwewe waona nyasha kunaMwari., ³¹Penya, unozoita mimba newe unozobara mukororo, unozodudza zina rake kuti Jesu., ³²Naye unozoita mukuru, unozozwi Mukororo woUwo Uripadera pazveshe; naMambo Mwari unozomupa dendemaro rababa ake Dhavhidha, ³³naye unozotonga padera pemhatso yaJakobe mhera nariini; noumambo hwake ahutongozoa nemagumo”.³⁴Maria wakati kunengirosi, “Ichi chingaita maitikirenyi ndisina mwamuna?” ³⁵Ngirosi yakapingura, ikati kwaari, “Mweya Wakachena unozouya padera pako, ndizvo uwo unozobarwa unozozwi wakachena, Mukororo waMwari.³⁶Penya, Erizabhethi hama yako unemimba yomukororo, akura yaamho; nouyu waamwedzi wechitanhatu kwaari uwo waizwi ingomwa. ³⁷Ngokuti kunaMwari apana chinokorereka”. ³⁸NaMaria wakati, “Penya, ndiri murandakadzi waMambo Mwari; ngakuitike kwendiri kudai ngeizwi rako.” Nengirosi yakabva kwaari.³⁹NaMaria wakamiruka ngaawo mazuva, wakaenda ngokukasira kunyika yezvimitunhu, kuguta reJudhia, ⁴⁰naye wakapotera mumhatso yaZekharia, akachingamidza Erizabhethi. ⁴¹Kwakaitika apo Erizabhethi azwa kuchingamidza kwaMaria, mwana wakanyanduka mundani mwake; naErizabhethi wakazadzwa ndiMweya Wakachena.⁴²naye wakadaidzira ngeizwi guru echiti, “Unomuchena iwewe pakati pevakadzi. Unomuchena uwo unozobarwa mundani mwako ⁴³:Chaitika ngenyi ichi kwendiri, kuti mai aMambo wangu auye kwendiri? ⁴⁴RNgokuti penya, apo izwi rokuchingamidza kwako razwika munzee dzangu, mwana wakanyanduka mundani mwangu ngokudakara. ⁴⁵:Unomuchena uwo wakatenda kuti kunozoapo kuitika kweizvo zvakaereketwa kwaari zvechibva kunaMambo Mwari”.⁴⁶Maria wakati, “Mweya wangu unokurisa Mambo, ⁴⁷nomweya wangu unodakara kukurutu kuna Mwari, Muponesi wangu,⁴⁸ngokuti iye wakaringira upashi hwomurandakadzi wake. Ngokuti ringira, kubvira zvinopano yeshe mibarirwana inozondierenga kuti ndinomuchena. ⁴⁹ngokuti uwo unesimba wakaita zvikuru kwendiri, nezina rake riri rakachena.⁵⁰Nenyasha dzake dziri padera pavo vanomutya kubvira kumubarirwana kuenda kumubarirwana. ⁵¹Iye wakaonisa simba rake ngomuoko wake, wakaparadza avo vanodzikudza ngokupinimidza kwomwoyo yavo.⁵²Wakadzasa pashi vane simba kubva pamadendemaro avo, akakurisa avo varipashi, ⁵³wakagutisa avo vanenzara ngezvakanaka, akaendesa makurudza asina chiro.⁵⁴Wakadetsera muranda wake Isuraeri, kuti akarakadze nyasha dzake, ⁵⁵kudai ngezvaakaereketa kunemadzibaba edu, kunaAbrahama nokurudzi rwake mhera nariini”.⁵⁶NaMaria wakagara naye kwaida kuita mwedzi mitatu, naye wakapetuka kanyi kwake. ⁵⁷Zvinopano mukuwo waErizabhethi wakasvika wokuti abare, naye wakabara mukororo. ⁵⁸Nevaakirwana vake nehama dzake vakazwa kuti Mambo Mwari waiya akurisa nyasha dzake kwaari, navo vakadakara pamwepo naye.⁵⁹Kwakaitika ngezuva rechisere kuti vakauya kuzocheka mwana, navo vaida kumududza zina rake kuti ndiZekharia, kudai ngezina rababa ake., ⁶⁰Asi mai ake vakapingura vakati, “Haiwa; asi unozodudzwa kuti Johani”. ⁶¹Navo vakati kwaari, “Apana naumwe wehama dzenyu wakambodudzwa ngeiro zina”.⁶²Navo vakakopera kunababa ake, kuti vazwe kuti ungada kuti adudzwe kutinyi. ⁶³Naye wakakumbira pokunyorerapo, wakanyora kuti, “Zina rake ndiJohani.” Navo veshe vakashamiswa.⁶⁵Paripo muromo wake wakabeurwa norurimi rwake rwakasunhurwa, naye wakaereketa, echikudza Mwari ⁶⁴. Nokutya kwakagumira avo veshe vaigara pasinde pavo. Nemashoko eizvi akashumirwa munyika yeshe yezvimitunhu zveJudhia, ⁶⁶navo veshe vakazvizwa vakazvingwarira mumwoyo yavo vechiti, “Uyu unozoita mwana wakaitawani?” Ngokuti nyara yaMambo Mwari yaiya naye.⁶⁷Nababa ake Zekharia wakazadzwa ndiMweya Wakachena, naye wakaprofeta echiti. ⁶⁸“Unomuchena Mambo Mwari waIsuraeri, ngokuti iye wakahambira nokuripira vanhu vake.⁶⁹naye wakatimirudzira runyanga rworuponeso mumhatso yomuranda wake Dhavhidha, ⁷⁰kudai ngezvaakaereketa ngomuromo wevaprofeti vakacheneswa vake vekaretu, ⁷¹kuponeswa kubva kumagaa edu nokubva kunyara yaavo veshe vanotinyenya.⁷²kuonisa nyasha kunemadzibaba edu, nokukarakadza chitenderano chake chakachena,, ⁷³mhiko iyo yaakapika kunababa edu Abrahama, ⁷⁴yokuti isusu, techinunurwa kubva munyara yemagaa edu, timushandire tisina chokutya, ⁷⁵mukucheneswa nomukururama pamberi pake mazuva eshe okurarama kwedu.⁷⁶Iwewe, mwana, unozozwi muprofeti woUwo Uripadera pazveshe; ngokuti iwewe unozohamba pamberi pehope yaMambo Mwari kunasirira njira dzake, ⁷⁷kupa ruziyo rworuponeso kuvanhu vake ngokurekererwa kwezvishaishi zvavo.⁷⁸Ngendaa yokupfaa kwenyasha dzaMwari wedu, naapo kuedza kwezuva kunobva mudenga kunozotihambira, ⁷⁹kujeka padera paavo vanogara muchidima nomubvute rokufa, kutungamirira tsoka dzedu munjira yokunyarara''.⁸⁰Mwana wakakura, wakagwinya mumweya, waiya mushango metsa rorooguma zuva rokuoniswa kwake kunevaIsuraeri.

Chapter 2

¹Ngaawo mazuva chakabuda chironzo chechibva kunaSiza Agustusi kuti nyika yeshe inyorwe mazita. ²Nouku kunyorwa kwaiya kwokutanga kwakaitika apo Kureniusi ari mutongi weSiria. ³Navo veshe vakaenda koonyorwa, munhu weshe kudhorobha raakabarirwa.⁴NaJosefawo wakakwira echibva Garire, mudhorobha reNazaretha, akaenda Judhia, kudhorobha raDhavhidha raizwi Bhetherehema, ngokuti iye waiya wemhuri norudzi rwaDhavhidha,, ⁵kuti anyorwe pamwepo naMaria, uwo waiya chigango chake, akurirwa ngemimba.⁶Naapo vechiguma kuBele, mazuva akakwana okuti Maria abereke. ⁷Naye wakabara dangwe rake romukororo, naye wakamuputira ngejira, akamuradzika muchidziyo chen'ombe, ngokuti kwaiya kusina ndau yavo mumhatso yevaeni.⁸Kwaiya nevaushi munyikeyo, vaigara mushango vechingwarira makwai avo usiku. ⁹Nengirosi yaMambo Mwari yakaoneka kwavari, noumambo hwaMambo Mwari hwakajeka kuvatendenedza, navo vakatya kakurutu.¹⁰Nengirosi yakati kwavari, “Musatya; ngokuti penyai, ndinomuunzira mashoko akanaka, anodakadza kakurutu awo ari evanhu veshe. ¹¹ngokuti mwaberekerwa nyamashi mudhorobha raDhavhidha Muponesi, ndiye Kristu Mambo. ¹²RNeichi chinozoita chioniso kwomuri; kuti munozoona mwana akaputirwa ngejira akaradzikwa muchidziyo chen'ombe''.¹³Paripo yaiyapo nengirosi mbungano huru yehondo yomudenga yechikudza Mwari yechiti, ¹⁴“Ngaakudzwe Mwari mudengadenga, nokunyarara munyika pakati pevanhu, avo vaanonasa kudakara ndivo”.¹⁵Naapo ngirosi dzaenda mudenga kubva kwavari, vaushi vakati umwe kunoumweni, “Ngatiende Bhetherehema, toona ichi chaitika, chaaziisa Mambo kwetiri'. ¹⁶Navo vakaenda ngokukasira, vakavaona veshe Maria naJosefa, nomwana akaradzikwa muchidziyo chen'ombe.¹⁷Naapo vechimuona vakaziisa mashoko awo akaronzwa kwavari ngendaa yemwana uyu. ¹⁸navo veshe vakazwa vakashamiswa ngeizvo zvevakaronzerwa ngavaushi. ¹⁹Asi Maria wakangwarira izvi zveshe, echizvitsengesesa mumwoyo mwake. ²⁰Nevaushi vakahwirira, vechikurisa nokukudza Mwari ngeizvo zveshe zvevakazwa nezvevakaona, kudai ngezvezvakaronzwa kwavari.²¹Naapo mazuva masere apera okuti achekwe, vakadudza zina rake kuti Jesu, iro rakadudzwa ngengirosi isati yaapo mimba yake.²²Naapo apera mazuva okucheneswa kwavo, kudai ngeMipango yaMosi, vakakwira naye Jerusarema kuti vamupire kunaMambo Mwari. ²³Kudai ngezvezvakanyorwa muMipango yaMambo Mwari kuti, “Vanakomana veshe varimatangwe vanozozwi vakachena kunaMambo Mwari'. ²⁴nokupira mudiro kudai ngezvezvakaronzwa muMipango yaMambo Mwari, “Wemagora mairi nokuti mabwipwi mairi enjia'.²⁵Penya, kwaiyapo munhu muJerusarema zina rake raizwi ndiSimeoni, nomunhu uyu waiya akarurama nowaidira Mwari, echigarira kuembedzerwa kwaIsuraeri, noMweya Wakachena waiya padera pake. ²⁶Nakwo kwakaoniswa kwaari ngoMweya Wakachena kuti aatongozofi asati aona Kristu waMambo Mwari.²⁷Echikweiwa ndiMweya wakauya muTemperi; naapo vabari vaunza mwana Jesu, kuti vaite kwaari kudai ngomushuma weMipango,, ²⁸Simione wakaashira Jesu, akakudza Mwari echiti; ²⁹Mambo Mwari, zvinopano tendera kuti muranda wako aende ngokunyarara, kudai ngeizwi rako.³⁰Ngokuti madziso angu aona ruponeso rwako, ³¹urwo rwewakanasirira pamberi pehope yevanhu veshe; ³²Kujeka ukwo kunovhenekera vemadzinza, kuri uthendezve kuvanhu vako Isuraeri'.³³Baba ake namai ake vakashamiswa ngeizvo zvakaereketwa ngepamusoro pake. ³⁴NaSimeoni wakavafumisa, akati kunamai ake Maria, “Penya, mwana uyu wakaemeserwa kuwa nokumuka kwevazhinji muIsuraeri, nokuitazve chioniso chinozorambwa ³⁵(eya neshoti inozobayawo mweya wako) kuti mipinimidzo yomwoyo mizhinji ioniswe.³⁶Kwaiyapozve Ana muprofeti womukadzi, mwanasikana waFanueri wedzinza raAsha. Waiya aamusharuka, iye waiya akagara nemwamuna wake makore manomwe sure kwousikana hwake. ³⁷Naye wakaita shirikadzi makore makumi masere namarongomuna. Aazi kutongobuda kubva muTemperi, echidira nokuera kudya nokukumbira usiku nemasikati. ³⁸Naye echiuya ngeiro awa wakabonga Mwari, wakaereketa ndiye kwavari veshe vaigarira kuripirwa kweJerusarema.³⁹Naapo vapedza kuita zviro zveshe kudai ngezvaidiwa ngeMipango yaMambo Mwari, vakahwirira Garire, kudhorobha ravo Nazaretha. ⁴⁰Nomwana wakakura, akagwinya, aneungwaru; nenyasha dzaMwari dzaiya padera pake.⁴¹Nevabereki vake vakagara vechindoenda makore nemakore Jerusarema kumushongano wokurya wePhasika. ⁴²Naapo Jesu aanemakore gumi namairi, vakakwira kudai ngomushuma wokuenda kumushongano wokudya. ⁴³Naapo vapedza mazuva awo voopetuka, murumbwana Jesu wakasara sure muJerusarema. Nevabari vake avazi kuzvizia. ⁴⁴Asi vechipinimidza kuti uri mukati mwembungano, vakahamba muhambo wezuva rimwe, navo vakamutsvaka mukati mwehama dzavo neshamwari dzavo.⁴⁵Naapo vasikamuwoni, vakapetuka Jerusarma veimutsaka. ⁴⁶Ngesure kwemazuva matatu vakamuona ari muTemperi, akagara mukati mwevadzidzisi, echivazwa nokuvabvunza mibvunzo. ⁴⁷Navo veshe vakamuzwa vakashamiswa ngokuzia kwake nokupingura kwake.⁴⁸Naapo vakati vechimuona vakahahairwa; namai ake vakati kwaari, “Mwana, watiitira zvakadai ngenyi? Penya, baba ako neni taikutsvaka techitambudzika”. ⁴⁹Naye wakati kwavari, “Mwainditsvaka ngenyi? Musaizia here kuti kunosisira kuti ndiwe mumhatso yaBaba angu?”. ⁵⁰Navo avazi kuzwisisa izwi iro raakaereketa kwavari.⁵¹Naye wakadzaka navo, akaguma Nazaretha, wakavapurutana. Namai ake vakangwarira mazwi eshe aya mumwoyo mwavo. ⁵²NaJesu wakakura muungwaru nomuiri, nomukudiwa ndiMwari nevanhu.

Chapter 3

¹Ngegore regumi namashanu rokutonga kwaThibheriusi Siza, Phontiusi Piratu mutongi weJudhia, naHerodhi sadunhu weGarire, nomunun'una wake Firipu sadunhu wenyika yeIturia neyeTrakhonitisi, naRusaniasi sadunhu weAbhirene, ²Anasi naKaiafasi, vari vapristi vakuru, izwi raMwari rakauya kuna Johani mukororo waZekharia ari mushango.³Naye wakauya kunyika yeshe inotendenedza Jorodhani, echichumaira rubhabhatidzo rwokutenderuka kwokurekererwa kwezvishaishi.⁴Kudai ngezvezvakanyorwa mubhuku remazwi aIsaya muprofeti kuti, “Izwi rounodaidzira mushango kuti: Nasirirai njira yaMambo Mwari, ruramisai makwara ake.⁵Mabani eshe anozozadzwa, nemitunhu yeshe nezvimitunhu zvinozodzaswa pashi, nenjira dzakabenda dzichazo thobwa, nenjira dzakaita marindi dzinozoserereswa;, ⁶nevanhu veshe vanozoona ruponeso rwaMwari”.⁷Ndizvo Johan wakati kuvazhinji avo vakabuda kuuya kuzobhabhatidzwa ndiye, “Imwimwi vana vemabuura! Ndiani wakamunyowedza kuti mutize ushungu hunouya?⁸Ndizvo mwechibara michero inoonisa kutenderuka, musatanga kukarakadza mukati mwenyu kuti, tina Abrahama baba edu, ngokuti ndinoti kwomuri, Mwari unesimba kumusira vana kunaAbrahama ngaaya mapuwe.⁹Sandho ratoiswa panzinde dzemiti; ndizvo muti weshe usikabari michero yakanaka unotemerwa pashi nokukandirwa mumwoto''.¹⁰Nembungano yakamubvunza yechiti, “Ndizvo tinozoitenyi? ¹¹Naye wakapingura, akati kwavari, “Uwo unemabhachi mairi, ngaakowane nousina; nouwo unezvokudya ngaaitewo kudaro”.¹²Nevabhadarisi vemuthero vakauyawo kuti vazobhabhatidzwa, vakati kwaari, “Mudzidzisi, isusu tinozoitenyi?” ¹³Wakati kwavari, “Musapamba zviro zvinopinda izvo zvakaemeserwa kwomuri”.¹⁴Masojdja nawo akamubvunzawo, akati, “Nesuwo tinozoitenyi?” Naye wakati kwavari, “Musazotorera munhu chiro ngesimba nokuti musazoitira munhu ndaa yokunyepa, asi mwechigutiswa ngekuhola kwenyu”.¹⁵Naapo vanhu vachakarira, navo veshe vaidzibvunza mumwoyo ngendaa yaJohani, kuti pamweni ndiye Kristu. ¹⁶Johani wakapingura echiti kwavari veshe, “Inini ndinomubhabhatidza ngemvura, asi unouya uwo unondipinda ngesimba, uwo wendisikasisiri nokusunhura rusinga rwemagwada ake. Unozomubhabhatidza ndiMweya Wakachena nemwoto.¹⁷Ena unefochoro munyara dzake, kuti anase kutsvaira mbuwa yake nokuunganidza koroni mudura rake; asi makoto unozoapisha ngomwoto usikadzimi.¹⁸Ndizvo wakachumaira mashoko akanaka nezviro zvimweni zvakawanda kuvanhu echivapanga. ¹⁹Asi Herodhi sadunhu, arambidzwa ndiye ngendaa yaHerodhiasi, mukadzi womunun'una wake, zve ngendaa yezveshe zvakashata zvaaiya akaita Herodhi, ²⁰wakatutsira ichi chiro padera pazvo zveshe, kuti wakakonyera Johani mutirongo.²¹Naapo vanhu veshe veibhabhatidzwa ndi johani, na Jesu wakabhabhatidzwawo, achakumbira, denga rakabeurwa, ²²noMweya Wakachena, wairingirika wakadai ngenjia, wakadzaka padera pake, neizwi rakauya rechibva mudenga rechiti, “Iwewe uri Mukororo wangu, unodikanwa, ndinonasa kudakara ndiwe''.²³Jesu wsakatanga kudzidzisa anemakore anoda kuita makumi matatu, ari mukororo waJosefa, mukuona kwevanhu, uwo waiya mukororo waHeri,, ²⁴mwana waMathati, mwana waRevhi, mwana waMereki, mwana waJanai, mwana waJosefa.²⁵mwana waMatatiasi, mwana waAmosi, mwana waNahumi, mwana waEsiri, mwana waNagai, ²⁶mwana waMaathi, mwana waMatathiasi, mwana waSemeini, mwana waJoseki, mwana waJodha.²⁷mwana waJohanani, mwana waResa, mwana waZerubhabheri, mwana weShearatieri, mwana waNeri, ²⁸mwana waMereki, mwana waAdhi, mwana waKhosami, mwana waEramadhamu, mwana waEri, ²⁹mwana waJoshua, mwana waErieza, mwana waJorimu, mwana waMathati, mwana waRevhi.³⁰mwana waSimeoni, mwana waJudha, mwana waJosefa, mwana waJonamu, mwana waEriakimu, ³¹mwana waMerea, mwana waMena, mwana waMatatha, mwana waNathani, mwana waDhavhidha, ³²mwana waJesi, mwana waObhedhi, mwana waBhoazi, mwana waSara, mwana waNashoni.³³mwana waAminadhabhi, mwana waAdhimini, mwana waArni, mwana waHezironi, mwana waPerezi, mwana waJudha, ³⁴mwana waJakobe, mwana waIsaka, mwanma waAbrahama, mwana waThera, mwana waNahori, ³⁵mwana waSerugi, mwana waReu, mwana waPheregi, mwana waEbha, mwana waShera,³⁶muwana waKhenani, mwana waArifakisadhi, mwana waShemu, mwana waNoa, mwana waRameki, ³⁷mwana waMethusera, mwana waEnokhi, mwana waJaredhi, mwana waMaharareri, mwana waKhenani, ³⁸mwana waEnosi, mwana waSethi, mwana waAdhamu, mwana waMwari.

Chapter 4

¹NaJesu, azadzwa ndiMweya Wakachena, wakahwirira kubva Jorodhani, wakasundwa ndiMweya kuenda kushango. ²Wakapedza mazuva makumi marongomuna mushango echiedzwa ndiDhiabhorosi. Naye aazi kudya chiro ngaawo mazuva; naapo apera, wakafukama.³Dhiabhorosi wakati kwaari, “Kudai uri Mukororo waMwari, panga buwe iri kuti riite chingwa”. ⁴Jesu wakamupingura akati, “Kwakanyorwa kuti, ‘Munhu aazoponi ngechingwa chega''.⁵Dhiabhorosi wakamukwidza pamutunhu, akamupangidzira umambo hweshe ngekamukuwo kadoko, ⁶naye wakati kwaari, “Ndinozopa kwouri iri simba reshe nouthende hwazvo, ngokuti rakapuwa kwendiri, kunyazwi ngouri wendinoda ndinozomupa. ⁷Ndizvo kudai iwewe wechizondidira zveshe zvinozoita zvako”.⁸NaJesu wakamupingura akati kwaari, “Kwakanyorwa kuti, ‘Unozodira Mambo Mwari wako, umushandire iye ega''.⁹Diabhurosi wakatora Jesu kuenda Jerusarema, akamuisa padera pechachungu cheTemperi, akati kwaari, “Kudai uri Mwana waMwari, dzikandire pashi kubva panapa, ¹⁰ngokuti kwakanyorwa kuti, ‘Iye unozopanga ngirosi dzake ngepamusoro pako, kuti dzikungwarire. ¹¹Nomunyara dzadzo dzinozokubata, kuti kunyazwi ngouri mukuwo usapumhunwa tsoka yako pabuwe''.¹²NaJesu wakapingura akati kwaari, “Kwakanyorwa kuti, ‘Usazoedza Mambo Mwari, Mwari wako”. ¹³Naapo Dhiabhorosi aiya apedza zviedzo zveshe, wakabva kwaari kwekamukuwo.,¹⁴Jesu wakahwirira Garire ari musimba roMweya, nembiri yakateketeswa ngendaa yake munyika dzeshe dzinotendenedza. ¹⁵Naye wakadzidzisa mumhatso dzavo dzokudira, echikudzwa ngevanhu veshe.¹⁶Naye wakauya Nazaretha, padhoroba raakakurira; ena wakangena mumhatso. ngezuwa reSabhatha, apapo wakamuruka kuti aerenge zvinyorwa. ¹⁷Kwakapuwa kwaari bhuku romuprofeti Isaya. Naye wakabeura bhuku, akaona apo pakanyorwa kuti,¹⁸“Mweya waMambo Mwari uri padera pangu, ngokuti iye wakandidzodza kuchumaira vhangeri kuvarombo. Wakandituma kuteketesa kusunhurwa kumabhanditi nokusvinurwa madziso emapofu, kusunhura avo vakatsikirirwa, ¹⁹kuteketesa gore rinoashirika raMambo Mwari”.²⁰Naye wakakonya bhuku, akarihwirinza kunemuranda, akagara pashi. Nemadziso eavo veshe vaiya mumhatso akamuringira. ²¹Naye wakatanga kuereketa kwavari kuti, “Nyamashi ichi chinyorwa chazadzisika munzee dzenyu” ²²Veshe vakamupupurira zvakanaka, vakashamiswa ngemazwi enyasha akabva kumuromo wake; navo vakati, “Uyu andiyepi ere mwana waJosefa?”.²³Naye wakati kwavari, “Ngegwinyiso munozoti kwendiri ngeichi chisana kuti ‘N'anga dziponese iwewe. Izvo zvetakazwa kuti wakazviita muKhapernaume, chizviitazve panapa munyika yekwako ”. ²⁴Wakati, “Ngegwinyiso ndinoti kwomuri, akuna muprofeti unoashirika munyika yake.²⁵Asi ngegwinyiso ndinoti kwomuri, vaiya vazhinji vaiya shirikadzi muIsuraeri ngemazuva aErija, apo denga rakakonywa makore matatu nemwedzi mitanhatu, kwakaita nzara huru padera penyika yeshe. ²⁶Asi Erija aazi kutumwa kunoumwe wavo, asi kwega kuZarefathi, munyika yeSidhoni, kunedzimai raiya shirikadzi. ²⁷Panguwa yamuprofita Erisha, Vaiyapo vazhinji vaiya namapere muIsuraeri, asi umwe ndiye akarapwa, Naamani ega muSiria”.²⁸Navo vakazara veshe ngoushungu vaiya mumhatso yokudira, apo vazwa izvi zviro. ²⁹Navo vakamuruka, vakamubudisa kubanze kwedhorobha, vakamukweyera kuruwere rwomutunhu apo paiya pakaakiwa dhorobha ravo, kuti vamukandire pashi. ³⁰Asi iye wakahamba ngepakati pavo akaenda.³¹Naye wakadzaka Khapernaume, dhorobha reGarire. Waivadzidzisa ngezuva reSabatha., ³²Navo vakashamiswa ngokudzidzisa kwake, ngokuti mazwi ake aiya nesimba.,³³Mumhatso kwaiyapo munhu unemweya wedhimoni unetsvina. Naye waka daidza ngeizwiguru, ³⁴Tinenyi isusu newe, iwewe Jesu weNazaretha? Wauya here kutiuraya? Ndinokuzia kuti urianani, ndiwe Wakachena waMwari”.³⁶³⁵Asi Jesu wakadaira dhimoni akati, “Nyarara, buda kubva kwaari!” Naapo dhimoni rakamukandira pashi pakati pavo, rakabuda kwaari, risikazi kumuremadza.v 36 Vakashamiswa veshe navo vakaereketa umwe noumweni vechiti, “Izwi iri rinoronzenyi? Ngokuti unopanga mweya ine tsvina ngesimba, nayo inobuda”. ³⁷Mbiri yake yakateketeswa munyika dzeshe dzakatendenedza.³⁸Naye wakamuruka kubuda mumhatso, akapotera mumhatso yaSimoni. Ambuya vaSimoni vaiya nokudziyamuiri kukuru, navo vakamupota ngepamusoro pavo. ³⁹Jesu wakakotama ngedera kwakewakanyaradza kudziya muiri, kungadarika. Paripo wakamuruka, akavashandira.⁴⁰Naapo zuva roopota, avo veshe vaiya nevanorwara ngenhenda dzakaparadzana, vakavaunza kwaari; naye wakaisa nyara dzake padera poumwe ngaumwe wavo, akavaponesa. ⁴¹Nemadhimoni akabudawo kubva kuvazhinji, echizhambarara echiti, “Iwewe uri Mukororo waMwari!” Asi wakaakaraidza, aazi kuatendera kuti aerekete, ngokuti aimuzia kuti ndiKristu.⁴²Naapo kwaedza iye wakabuda, akaenda murubaya musina vanhu. Vanhu vakamutsvaka, vakauya kwaari vechida kumubatiridza kuti asabva kwavari. ⁴³asi wakati kwavari, “Kunosisira kuti ndichumaire vhangeri roumambo hwaMwari mumadhorobha amweniwo, ngokuti icho ndicho chendakatumirwa”. ⁴⁴Naye waichumaira mumhatso dzokudira dzeJudhia.

Chapter 5

¹Naapo mbungano yakamanikana kuti izwe izwi raMwari, iye wakaema pagandwa reGenesareta. ²Naye wakaona ngarava mbiri dzakaema pagandwa, asi vabati vehove vaiya vabuda mungarava vechisuka nhaa dzavo. ³Naye wakakwira kuneimweni yengarava, yaiya yaSimoni, wakamukumbira kuti aisundire mugandwa kadodoko kubva pahumbikumbi. Naye wakagara pashi, akadzidzisa mbungano ari mungarava.⁴Naapo apedza kudzidzisa, wakati kunaSimoni, “Sundira kwakadzama mwechidzasa nhaa dzenyu koobata hove”. ⁵Simoni wakapingura akati, “Mambo, tashanda usiku hweshe, atizi kubata chiro! Asi ngeizwi rako ndinozodzasa nhaa”. ⁶Naapo vaita kudaro, vakatendenedza hove zhinji, nenhaa dzavo dzaibauka. ⁷Vakakopera vamweni vavo vaiya mungarava imweni kuti vauye vavadetsere. Navo vakauya, vakazadza ngarava dzeshe mbiri, nadzo dzakatanga kunyura.⁸Asi Simoni Petro aona wakadzirigira pashi pamabvi aJesu echiti, “Mambo, ibva kwendiri, ngokuti ndiri munhu wakashata”. ⁹Ngokuti iye wakashamiswa, naavo veshe vaiya naye ngokuwanda kwehove dzevaiya vabata. ¹⁰Ndizvo zvakaitikawo kunaJakobe naJohani, vakororo vaZebhedhi, avo vaiya shamwari dzaSimoni. NaJesu wakati kunaSimoni, “Usatya; kubvira zvinopano unozobata vanhu”. ¹¹Naapo vaunza ngarava dzavo kuhumbikumbi, vakasiya zveshe, vakamuteera.¹²Naapo ari munerimwe remadhorobha, penya, kwakauya munhu waiya nemapere muiri wake weshe; naapo aona Jesu, wakawa pashi ngehope yake, akamupota echiti, “Mambo, kudai wechida, ungandimhodyosa”. ¹³Jesu wakatambanudza nyara yake, akamubata, akati, “ichi ndicho chidochangu.” Paripo mapere akapera.¹⁴Naye wakamupanga kuti asazoronzera munhu naumwe; asi wakati, “Enda, udzipangidzire kumupristi, upe mubairo ngendaa yokumhodyoswa kwako, kudai ngezvaakapanga Mosi, kuita chapupu kwavari”.¹⁵Asi mbiri yake yakaangirira kuteketeswa. Nembungano huru yakaungana pamwepo kuzwa nokuponeswa nhenda dzayo. ¹⁶Asi iye wakadzipaura kuenda murubaya kookumbira.¹⁷Ngerimweni remazuva awo, Jesu echidzidzisa, vaiyapo vaFarisi nevadzidzisi veMipango vakagarapo, avo vaiya vakauya kubva kumaguta eshe eGarire, Judhia neJerusarema; nesimba raMambo Mwari rokuponesa raiya naye.¹⁸Apapo, vamweni varume vakaunza munhu wairwara ngokuoma muiri, ari pamusengere, navo vakatsvaka kuti vamungenese mukati nokumuradzika pamberi paJesu. ¹⁹Vasikaoni njira yokumungenesa ndiyo mukati ngendaa yembungano, vakakwira padera vakaita buri padenga remhatso, vakamudzasa pashi ari pamusengere pakati pevanhu pamberi paJesu.²⁰Iye echiona kugonda kwavo wakati, “Mwamuna, zvishaishi zvako zvarekererwa kwouri”. ²¹Vanyori nevaFarisi vakatanga kubvunzana pachavo vechiti, “Ndiani uyu unoereketa zvituko? Ndiani ungakona kurekerera zvishaishi, kwega Mwari”.²²Asi Jesu echindozia kupinimidza kwavo, wakapingura akati kwavari, “Munobvunzana ngenyi mumwoyo yenyu;? ²³Chiinyi chinopinda kureruka, kuronza kuti, ‘Zvishaishi zvako zvarekererwa kwouri,’ nokuti kuronza kuti, ‘Miruka uhambe?’ ²⁴Asi kuti muzie kuti Mwana woMunhu unesimba munyika rokurekerera zvishaishi, Ndinoti kwouri, ;muruka utore musengere wako, uyende kumhatso kwako”.²⁵Paripo wakamuruka pamberi pavo, wakatora icho chaaiya akaata padera pacho, akaenda kumhatso yake echikudza Mwari. ²⁶Navo veshe vakabatwa ngokushamiswa, navo vakakudza Mwari, vakazara ngokutya vechiti, “Taona zvinoshamisa nyamashi”.²⁷Ngesure kweizvi Jesu wakabvapo, akaona mubharisi zina rake ndiRevhi, akagara pandau yokubhadarisa muthero, wakati kwaari, “Nditeere”. ²⁸Levi wakasiya zveshe, wakamuruka, akamuteera.²⁹NaRevhi wakaitira Jesu dhiri guru mumhatso yake; vaiyapo vazhinji vevabharisi nevamweni avo vaaigara navo pakudya. ³⁰VaFarisi nevanyori vavo vakavhuruvhutira vadzidzi vake vechiti, “Munodya nokumwa ngenyi nevabharisi nevashaishi?”. ³¹Jesu wakapingura, akati kwavari, “Avo vakapona avatami n'anga, asi avo vanorwara, ³²andizi kuuya kudaidza vakarurama akadi, asi vashaishi kuti vatenderuke”.³³Navo vakati kwaari, “Vadzidzi vaJohani vanogara nguwadzeshe variparutsanyo vechikumbira, ngokudarozve naavo vevaFarisi, asi vadzidzi vako vanorya nokumwa”. ³⁴Jesu wakati kwavari, “Mungakona here kuita kuti vemhatso yanyamuroorwa vaere kurya apo mukwambo achinavo? ³⁵Asi mazuva anozouya apo mukwambo unozoduswa kwavari, naapo vanozoera kudya ngaawo mazuva”.³⁶Jesu wakavaronzera muedzaniso echiti, “Akuna munhu unobaura chitembwe pajira idzva kuchitungira pajira ratsakara; echiita kudaro, unozoshaishira jira idzva nechitembwe chitsva achizotodzani nejira rakatsakara.³⁷Apana munhu unoisa vhini idzva mukati mwenyede dzatsakara; echiita kudaro, vhini idzva rinozoputisa nyede nevhini rinozorashika nenyede inozotsakatika. ³⁸Asi vhini idzva rinoiswa munyede itsva. ³⁹Zve apana munhu wakambomwa vhini rekare, paripo orooemura idzva; ngokuti unoti, ‘Rekare rakapinda kunaka''.

Chapter 6

¹Ngezuva reSabatha, echihamba ngomukati mweminda yekoroni, vadzidzi vake vakavhuna mitsonzoti yekoroni, vakapukutira panyara dzavo vechidya. ²Asi vamweni vevaFarisi vakati, “Munoita ngenyi icho chisikatenderwi mumipango kuitwa ngezuva reSabatha?³Jesu wakapingura, akati kwavari, “Amusati mwatongodzidza here icho chakaitwa ndiDhavhidha apo aiya nenzara, iye naavo vaiya naye? ⁴kupotera kwaakaita mumhatso yaMwari, akatora, akadya zvingwa zvakapirwa kunaMwari, akapawo kuneavo vaiya naye, izvo zvisikatenderwi mumipango kuti zvidyiwe, asi kwega ngevapristi. ⁵Jesu akati kwavari, “Mukororo woMunhu ndiMambo weSabatha”.⁶Ngezuva rimwenizve reSabatha, apo Jesu paakangena mumhatso yokunamatira, akadzidzisa. Waiyapo munhu uwo waiya nenyara yokumudyo yakaoma. ⁷Vanyori nevaFarisi vakamurinda, kuti vaone kuti unozomuponesa here ngezuva reSabatha, vechitsvaka chokumuparisa ndaa ndicho. ⁸Asi Jesu waizia mikarakadzo yavo, akati kunemunhu uwo waiya nenyara yakaoma, “Uya ueme panapa.” Naye wakamiruka, akaemapo.⁹Asi Jesu wakati kwavari, “Ndinomubvunza kuti, kunotenderwa here ngezuva reSabatha kuita zvakanaka nokuti kuita zvakashata? Kuponesa ndaramo nokuti kuiuraya?” ¹⁰Naye wakavaringisisa veshe, akati kwaari, “Tambanudza nyara yako.” Naye wakaita kudaro, nenyara yake yakaponazve. ¹¹Asi vakazadzwa ngoushungu, vakapangana pakati pavo ngechevangaita kunaJesu.¹²Ngaawo mazuva Jesu wakakwira pamutunhu kookumbira; naye wakakumbira usiku hweshe kunaMwari. ¹³Naapo kwaedza, wakadaidza vadzidzi vake, naye wakatsanangura kubva pakati pavo gumi navairi, avo vaakadudzazve kuti vapostori:¹⁴Simoni, uwo waakadudza kuti Petro, naAndreu munun'una wake, Jakobe, Johani, Firipu, Bhathoromeu, ¹⁵Mateu, Thomasi, Jakobe mukororo waArifeusi, Simoni uwo waizwi muZeroti, ¹⁶Judhasi mukororo waJakobe, naJudhasi Isikarioti, uwo wakapira Mambo.¹⁷Naye Jesu wakadzaka navo, akaema pandau yakaterama, nembungano huru yevadzidzi vake nembungano huru yevanhu vakabva Judhia kweshe neJerusarema nenharaunda dzeshe dzokuruandhle dzeThire nedzeSidhoni, avo vakauya kumuzwa nokuponeswa nhenda dzavo. ¹⁸naavo vakatambudzwa ngomweya inetsvina vakaponeswa. ¹⁹Nembungano yeshe yakaedza kumubata, ngokuti simba raibva kwaari rechivaponesa veshe.²⁰Naye wakaringira vadzidzi vake, akati: “Munomuchena imwimwi muri varombo, ngokuti umambo hwaMwari ngohwenyu. ²¹Munomuchena imwimwi munofukama zvinopano, ngokuti munozogutiswa. Munomuchena imwimwi munochema zvinopano, ngokuti munozosheka.²²Munomuchena imwimwi apo vanhu vanozomunyenya nokuparadzana nemwi, nokumukaraidza nokurasha zina renyu kudai ngerakashata, ngendaa yoMwana woMunhu. ²³Dakarai ngeiro zuva mwechinyanduka ngokudakara, ngokuti ringirai, musharo wenyu mukuru mudenga; ngokuti madzibaba avo vakaita kudarowo kunevaprofeti.²⁴Asi hezvo kwomuri imwimwi vapfumi, ngokuti imwimwi mwatoashira musharo wenyu. ²⁵Hezvo kwomuri munogutiswa zvinopano, ngokuti munozofukama. Hezvo kwomuri imwimwi munosheka zvinopano, ngokuti munozotsumba nokuchema.²⁶Hezvo kwomuri apo vanhu veshe vooereketa zvakanaka ndimwi, ngokuti madzibaba avo vakaereketa kudaro kunevaprofeti vokunyepa.²⁷Asi inini ndinoti kwomuri imwimwi munondizwa, idai magaa enyu, muite zvakanaka kwavari avo vanomunyenya, ²⁸6:28fumisai avo vanomutuka, kumbirirai avo vanomutambudza.²⁹Nokwaari unokurova padama, mupindurire rimwenizve, nokwaari uwo unokutorera bhachi rako, mupe nehembe yakozve. ³⁰Wechipa kwavari veshe vanokumbira kwouri, nokwaari uwo unotora zviro zvako, usazviteerazve.³¹Kudai ngezvomunoda kuti vanhu vamuitire, itaiwo kwavari zvakadaro., ³²Kudai mwechivada avo vanomuda, munenyi chomungazobongwa ndicho? Ngokuti nevashaishi vanovada avo vanovadawo. ³³Nokudai mwechiitira zvakanaka kwavari avo vanomuitira zvakanaka, munenyi chomungazobongwa ndicho? Ngokuti nevashaishi vanondoitawo zvakadaro. ³⁴Nokudai mwechikweretwa ngaavo vomunogonda kuzoashirazve kwavari, munenyi chomungazobongwa ndicho? Ngokuti nevashaishi vanokweretwa ngevashaishi kuti vandozoashira zvakadaro kubva kwavari.³⁵Asi idai magaa enyu, muvaitire zvakanaka, mwechivakweretesa musikakariri kupetudzirwa, nomusharo wenyu unozoita mukuru, nemwi munozoita vana veUwo Uripadera pazveshe; ngokuti iye unenyasha kwavari vasikabongi nekwavari vakashata. ³⁶Itai vane nyasha, kudai ndiBaba enyu vane nyasha.³⁷Musatonga, nemwi amuzotongwi; musaparisa ndaa, nemwi amuzopariswi ndaa; rekererai, nemwi munozorekererwa.³⁸ipai, nakwo kunozopuwawo kwomuri. Chipimo chakanaka, chakarondwa, chakazunguzirwa nechinerushangu, vanozotindikira kwomuri. Ngokuti ngeicho chipimo chomunozopima ndicho, chinozopimirwawo kwomuri.³⁹Naye wakaronza muedzaniso kwavari echiti, “Bofu ringatungamirira bofu here? Avazowi veshe murindi here? ⁴⁰Mudzidzi aari padera pomudzidzisi wake akadi, asi mudzidzi weshe apedza kudzidza unozodai ngomudzidzisi wake.⁴¹Unopenyerenyi chitsepedzo chiri mudziso romukoma wako, asi usikaoni danda riri mudziso rako? ⁴²Nokuti ungazoita maronzerenyi kunemukoma wako kuti, ‘Mukoma, tenda kuti ndibvise chitsepedzo chiri mudziso rako,’ apo iwewe wemene usikaoni danda riri mudziso rako wemene? Iwewe mudziitisi, tanga kubvisa danda riri mudziso rako, naapo unozonasa kuona pamhene kubvisa chitsepedzo chiri mudziso romukoma wako.⁴³Ngokuti akuna muti wakanaka ungabereka michero yakashata, nokutizve muti wakashata aungabereki michero yakanaka. ⁴⁴Ngokuti muti weshe unoziikanwa ngemichero yawo. Ngokuti vanhu avakayi maonde kubva pamiti yeminzwa, nokuti parukato avakayi michero yemavhini.⁴⁵Munhu wakanaka kubva paupfumi hwokanaka hwemumwoyo mwake unobudisa icho chakanaka, nomunhu wakashata kubva paupfumi hwakashata hwemumwoyo wake unobudisa icho chakashata; ngokuti muromo unoereketa kubva kunezvakawanda zviri mumwoyo.⁴⁶Munondidaidza ngenyi kuti, ‘Mambo, Mambo,’ musikaiti izvo zvendinomuronzera? ⁴⁷Munhu weshe unouya kwendiri echizwa mazwi angu, echiaita ndinozomupangidzira uwo waanotodzana naye. ⁴⁸Unodai ngomunhu echiaka mhatso, uwo wakatsa akadzamisa, akaisa tsikiro paruware; naapo ndambi yakwira, yakarova iyo mhatso, yaiya isina simba rokuikutukusa, ngokuti yaiya yakanasa kuakwa.⁴⁹Asi iye unozwa asikaiti, wakadai ngomunhu wakaaka mhatso padera pevhu isina tsikiro; naapo ndambi yakarova iyo mhatso, paripo yakawa, nokuwa kweiyo mhatso kwaiya kwakakura.

Chapter 7

¹Naapo Jesu apedza mazwi ake eshe mukuzwa kwevanhu, wakangena muKhapernaume.²Hloko yenduna yezana, yaidikanwa ndiye, yairwara, iri paduze pokufa. ³Naapo yazwa ndiJesu, yakatuma kwaari vakuru vevaJudha yechikumbira kuti auye aponese hloko yayo. ⁴Naapo vakaguma kunaJesu, vakamupota kakurutu vechiti, “Iyo inosisira kuti uyiitire ichi, ⁵ngokuti inoda dzinza redu, nayo yakatiakira mhatso yedu yokudira”.⁶NaJesu wakaenda navo. Naapo aapasinde pemhatso, nduna yezana yakatuma hama dzayo yechiti kwaari, “Mambo, usadzinesa, ngokuti andisisiri kuti iwewe upotere pashi pedenga rangu. ⁷ndizvo ndapinimidza kuti andisisiri kuuya kwouri ndemene. Asi ronzai izwi, nomuranda wangu unozopona., ⁸Ngokuti inini neniwo ndiri munhu wakaemeswa pashi pesimba, ndine masoja pashi pangu; neni ndinoti kuneiri, ‘Chienda,’ naro rinoenda, nokunerimweni, ‘Chiuya,’ naro rinouya, nokunemuranda wangu, ‘Chiita ichi,’ naye unochiita.⁹Naapo Jesu azwa ichi wakashamiswa ndiyo, naye wakakunukukira kune mbungano yaimuteera, akati kweiri, “Ndinoti kwomuri, andizi kutongomboona kutenda kukurutu kwakadaro, kunyazwi muIsuraeri”. ¹⁰Naavo vakatumwa vapetuka kumhatso, vakaona muranda apona.¹¹Paripo ngesure kweizvo, Jesu wakaenda kudhorobha rinozwi Naini, nevadzidzi vake vakaenda naye nembungano huru. ¹²Naapo echikwedzera pamusiwo wedhorobha, penya, munhu wakafa waitwarwa kubva mudhorobha, uwo waiya ari mukororo umwe ega wamai ake, vaiya shirikadzi; nevanhu vazhinji vedhorobha vaiya naye. ¹³Naapo Mambo amuona, wakamuzwira urombo, akati kwaari, “Usachema”. ¹⁴Naye wakakwedzera, akabata ruhlaka, nevatwari vakaema. Wakati, “Jaha, ndinoti kwouri, muka”. ¹⁵Nouwo waiya afa wakamuka akagara, akatanga kuereketa. Naye wakamupa kunamai ake.¹⁶Kutya kwakabata veshe; navo vakairikidza Mwari vechiti, “Muprofeti mukuru wakabuda pakati pedu!” “NaMwari wakahambira vanhu vake”. ¹⁷Nembiri iyi yakateketeswa ngendaa yake muJudhia mweshe nomunyika dzeshe dzaitendenedza.¹⁸NaJohani wakaziiswa izvi zviro zveshe ngevadzidzi vake. NaJohani, echidaidza kwaari vadzidzi vake vairi, ¹⁹wakavatuma kunaMambo echiti, “Ndiwe here uwo unouya, nokuti ticharindira umweni? ²⁰Naapo vanhu avo vaguma kwaari, vakati, “Johani Mubhabhatidzi wakatituma kwouri echiti, ‘Ndiwe here uwo unouya, nokuti ticharindira umweni?²¹Ngeiro awa wakaponesa vazhinji vairwara ngenhenda nomweya yakashata, nevazhinji vaiya vari mapofu wakavapembenudza. ²²Jesu wakapingura, akati kwavari, “Endai muronzere Johani zvemwaona nezvemwazwa: mapofu anosvinurwa, zvirema zvinohamba, vane mapere vanoshambidzwa, madziiranzee anozwa, vakafa vanomuswa nevarombo vane mashoko akanaka anochumairwa kwavari. ²³Naye unomuchena usikapumhunwi ndini”.²⁴Naapo nhumwa dzaJohani dzaiya dzaenda, Jesu wakatanga kuereketa kune mbungano ngendaa yaJohani echiti, “Mwakabuda kuenda mushango koopenyei? Rutsanga rwakazungunyiswa ngedutu here? ²⁵Asi mwakabuda kuenda koonenyi? Munhu wakapfekeswa ngemachira akapfaa here? Penyai avo vanopfeka machira akapfaa vanogara mungome. ²⁶Asi mwakabuda kuenda koonenyi? Muprofeti here? Eya, ndinoti kwomuri nouwo unonyanya kupinda muprofeti.²⁷Uyu ndiye wakanyorwa ndiye kwechizwi, ‘Penyai, ndinotuma nhumwa yangu pamberi pehope yako, uwo ndiye unozonasirira njira yako pamberi pako. ²⁸Ndinoti kwomuri, mukati mwaavo vakaberekwa ngevakadzi akuna mukuru kupinda Johani; asi uwo uri mudoko muumambo hwaMwari uri mukuru kupinda Johani”.²⁹Vanhu veshe apo vazwa izvi pamwepo nevabharisi, navo vakatenda kururama kwaMwari, ngokuti vakabhabhatidzwa ngorubhabhatidzo rwaJohani. ³⁰Asi vaFarisi nemagweta vakadzirambira zano raMwari, vakaramba kubhabhatidzwa ndiJohani.³¹''Ndizvo ndovaedzanisa nenyi vanhu vomubarirwana uyu, vanotodzaniswa nenyi? ³²Vanotodzaniswa nevana vanogara pandau yomusika, vechidaidzana vechiti, ‘Takaridza kwomuri, nemwi amuzi kuzvina; takabonda, nemwi amuzi kuchema’.³³Ngokuti Johani Mubhabhatidzi wakauya asikadyi chingwa nokuti kumwa vhini, mwakati, ‘Une dhimoni’. ³⁴Mwana woMunhu wakauya echidya nokumwa, nemwi mwakati, ‘Penyai, munhu unemakaro nomumwisi wevhini, shamwari yevabharisi neyevashaishi!’ ³⁵Nokungwara kunopembedzwa ngevana vakwo veshe”.³⁶Umwe wevaFarisi wakakumbira kuti adye naye, naye wakapotera mumhatso youwo muFarisi, akagara patafura. ³⁷Painga nemudzimai womudhorobha, waiya mushaishi, naapo azia kuti wakagara patafura panekudya mumhatso yomuFarisi, wakaunza nhera yemafuta anonuhwira, ³⁸naye echiema ngesure kwetsoka dzaJesu, echichema, wakatanga kunyakatisa tsoka dzaJesu ngemasodzi ake, akadzipukuta ngebvudzi resoro rake, akachingamidza tsoka dzake ngomuromo, akadzidzodza ngemafuta.³⁹Asi muFarisi uwo wakakoka Jesu echiona, wakati mukati mwake, “Uyu munhu dai aiya muprofeti, waidai azia kuti ndiani, nokuti mudzimai uyu wakadini unomubata, ngokuti mushaishi”. ⁴⁰NaJesu echipingura wakati kwaari, “Simoni, ndinacho chokuereketa newe.” Naye wakati, “Mudzidzisi, chierekete”.⁴¹Jesu wakati ''Kwaiyapo munhu wakakweretwa ngevanhu vairi. Umwe wavo wakamukwereta zvigurwa zvesirivha mazana mashanu, noumweni zvigurwa zvesirivha makumi mashanu. ⁴²Naapo vasina chokuripira ndicho, iye wakavarekerera veshe. Ndizvo ndiani kwavari unozopindisisa kumuda? ⁴³Simoni wakapingura akati, “Ungaita uwo wakarekererwa zvakapinda kuwanda.” Wakati kwaari, “Wanasa kutonga”.⁴⁴Jesu echikunukukira kunemudzimai wakati kunaSimoni, “Unomuona here uyu mudzimai? Inini ndapotera mumhatso yako, auzi kundipa mvura yokushamba tsoka dzangu, asi iye wanyakatisa tsoka dzangu ngemasodzi ake, akadzipukuta ngebvudzi rake. ⁴⁵Iwewe auzi kundipa kisi, asi iye kubvira mukuwo wendapotera ndiwo aazi kurekera kuchingamidza tsoka dzangu ngomuromo.⁴⁶Iwewe auzi kudzodza soro rangu ngemafuta, asi iye wadzodza tsoka dzangu ngemafuta. ⁴⁷Ndizvo ndinoti kwouri, zvishaishi zvake zvakawanda zvarekererwa kwaari, ngokuti iye wada kakurutu. Asi kwaari warekererwa zvishomani, iye unondodawo zvishomani”.⁴⁸Naye wakati kwaari, “Zvishaishi zvako zvarekererwa kwouri”. ⁴⁹Zvino navo vaigara naye patafura panekudya vakatanga kuereketa mukati mwavo vechiti, “Ndiani uyu unokona kurekerera zvishaishi? ⁵⁰Naye wakati kuno mudzimai, “Kugonda kwako kwakuponesa; enda ngokunyarara”.

Chapter 8

¹Apapo ngesure kweizvo, Jesu wakahamba ngomukati mwemadhorobha nemaguta, echichumaira nokuunza mashoko akanaka oumambo hwaMwari. Nevarigumi navairi vaiya naye, ²nevakadzi avo vaiya vaponeswa mweya yakashata nenhenda: Maria Magadhareni, uwo wakabviswa madhimoni manomwe, ³naJoana mukadzi waChuza, muranda waHerodhi, Suzana nevazhinji vamweni, avo vaimushandira ngezviro zvavo.⁴Naapo mbungano yaungana pamwepo nevanhu vakauya kwaari kubva kumadhorobha eshe, Jesu wakavaronzera muedzaniso echiti. ⁵“Mukushi wakabuda kookusha mbeu dzake. Naapo achakusha mbeu, dzimweni dzakawira panjira; nadzo dzakatsikwatsikwa ngetsoka, neshiri dzomudenga dzakadzidya. ⁶Nedzimweni dzakawira paruware; paripo dzakamera dzikazeketera, ngokuti dzaiya dzisina mwando.⁷Dzimweni dzakawira mukati mweminzwa; neminzwa yakakura pamwepo nadzo, yakadzizingizira. ⁸Dzimweni dzakawira mumavhu akanaka, dzakakura, dzikabereka tsangu zana rakapetwa.” Jesu achaereketa izvi wakadaidzira echiti, “Uwo une nzee dzokuzwa, ngaazwe”.⁹Naapo vadzidzi vake vakamubvunza kuti muedzaniso uyu biningidzo rawo ngerenyi, ¹⁰Jesu wakati kwavari, “Kwakapuwa kwomuri kuzia zvakafishika zvoumambo hwaMwari; asi kunevamweni kuti vazwe ngemiedzaniso, kuti, ‘Vechinyaona avaonisisi, vechinyazwa avazwisisi.¹¹Zvinopano muedzaniso ndiwo uyu: Mbeu izwi raMwari. ¹²Neidzo dziri pamhiri penjira, ndivo avo vakazwa; naapo Dhiabhorosi unouya nokubvisa izwi kubva mumwoyo yavo, kuti vasazotenda nokuponeswa. ¹³Neidzo dziri paruware, ndivo avo vanozwa izwi, vanoriashira ngokudakara; navo avana nzinde, vanotenda mukuwo mudoko, ngenguva yokuedzwa vanopumhunwa.¹⁴Mbeu dzakawira mukati mweminzwa, ndivo vandhu vanozwa, vechienda mberi vanozingizirwa ngokudembatemba noupfumi, zvidakadziso zvendaramo ino nemichero yayo. ¹⁵Asi mbeu dzakawira mumavhu akanaka, ndivo avo vanozwa izwi ngomwoyo usina kuchengedza nowakanaka, vanobereka michero ngokusengerera.¹⁶Akuna munhu unoti abasa chibani, unozochidumaidza ngechidziyo nokuti kuchiisa pashi pomubhedhi, asi unochiisa padera pechigadzikiro chechibani, kuti avo vanopotera vaone kujeka. ¹⁷Ngokuti akuna chiro chakafishika chisikazooniswi, nechakadumaidzwa chisikazoziikanwi, chisikazobudi mukujeka., ¹⁸Ndizvo ngwarai ngenjira dzokuzwa kwomunoita; ngokuti kunyazwi ngouri unacho, kunozotutsirwa kwaari, asi iye usina, kunozotorwa kubva kwaari neicho chaanopinimidza kuti unacho”.¹⁹Naapo mai ake nevanun'una vake vakauya kwaari, asi ngendaa yembungano avazi kukona kuguma paari. ²⁰Wakaronzerwa kuti, “Mai ako nevanun'una vako vakaema kubanze, vanoda kukuona”. ²¹Asi Jesu wakapingura kwavari akati, “Mai angu nevanun'una vangu ndivo avo vanorizwa izwi raMwari nokuriita”.²²Zuva rimweni Jesu wakapotera mungarava nevadzidzi vake, naye wakati kwavari, “Ngatiambuke ruseri rwegandwa.” Ndizvo vakahluza. ²³Asi vachahluza Jesu wakabatwa ngehope. Kwakadzaka mubvumo wedutu padera pegandwa, ngarava yakatanga kuzara ngemvura, navo vaiya mungozi.²⁴Navo vakauya kwaari Jesu, vakamumusa vechiti, “Mambo, Mambo, tofa!” Naye wakamuka, akakaraidza dutu nemafungu emvura; nawo akaterama, kwakaapo kunyarara. ²⁵Naye wakati kwavari, “Kugonda kwenyu kuripari?” Navo vakatya nokushamiswa, vechiti umwe kunoumweni, “Uyu ungaita anani, unopanga dutu nemvura, nazvo zvechimupurutana?''²⁶Naapo vaguma kunyika yeGerasa, iyo yakaringirana neGarire. ²⁷Naapo Jesu paakabuda mungarava nokutsika panyika, wakashongana nomunhu waibva mudhorobha, waiya nemadhimoni; kwomukuwo wakareba aazi kusimira zvokufuka, naye waiya asikagari mumhatso, asi mumaiba.²⁸Naapo aona Jesu wakazhambarara, akawa pashi pamberi pake, akati ngeizwi guru, “Ndinenyi newe, Jesu, iwewe Mukororo waMwari Uripadera pazveshe? Ndinokupota, usandishononesa”. ²⁹Ngokuti Jesu waiya apanga dhimoni rine tsvina kuti ribude kubva mumunhu. (Ngokuti kazhinji raimubata; naye waingwarirwa ngevarindi, akasungwa ngemaketani nemanguri, asi waidambura zvisungo izvo, echisundwa kuenda mushango ngedhimoni.³⁰Jesu wakamubvunza, akati, “Zina rako ndiani?” Naye wakati, “Ndiri Hondo.” Ngokuti madhimoni akawanda aiya akapotera mukati mwake. ³¹Nawo akamupota kuti asazoapanga kuti aende murindi.³²Raiyapo danga renguruve dzakawanda dzaifura padera pomutunhu; nawo akamupota kuti aatendere kuti apotere mwedziri. Naye wakaatendera. ³³Nemadhimoni akabuda kubva kunemunhu, akapotera munguruve. Nedanga iro rakarumba kudzaka ngepamakaha kupotera mugandwa, nadzo dzakanzvaira dzikafa.³⁴Naapo vaushi vaona zvakaitika, vakatiza, vakateketesa zvakaitika mudhorobha nomunharaunda. ³⁵Navo vakabuda kuenda koona zvakaitika, vakauya kunaJesu, vakaona munhuwo wakabviswa madhimoni akagara patsoka dzaJesu, asimira aterama. Navo vakatya.³⁶Naavo vakazviona vakavaronzera ngenjira yaakaponeswa ndiyo uwo waiya nemadhimoni. ³⁷Naapo vanhu veshe venharaunda dzenyika yevaGeraseni vakakumbira kuti jesu abve kwavari; ngokuti veshe vakabatwa ngokutya kukurutu. Apapo Jesu wakapotera mungarava, akahwirira.³⁸Asi munhu uwo wakabviswa madhimoni wakamupota kuti agare naye; asi Jesu wakamuendesa echiti,, ³⁹“Hwirira kumhatso yako, uvaronzere ngokukura kweizvo zvaakakuitira Mwari.” Naye wakahamba echiteketesa mudhorobha reshe kukura kweizvo zvaakaita Jesu kwaari.,⁴⁰Naapo Jesu auyazve, mbungano yakamuashira ngokudakara, ngokuti veshe vaiya vakamugarira. ⁴¹Naapo kwakauya munhu zina rake raizwi ndiJairosi, naye waiya mukuru wemhatso yokudira; naye echiwira patsoka dzaJesu wakamupota kuti auye kumhatso yake, ⁴²ngokuti waiya nemwanasikana umwe ega, waiya anemakore anoda kuita gumi namairi, naye waiya oodakufa. Naapo echienda, mbungano yakamutsikirira.⁴³Nedzimai raibuda ngazi makore gumi namairi, iro raiya rapedza zveshe zveraipona ndizvo ngeman'anga pasina waikona kumurapa. ⁴⁴Iro rakauya ngesure kwaJesu, rakabata mupendero wechokufuka chake; paripo nhenda yaro yokubuda ngazi yakapora.⁴⁵NaJesu wakati, “Ndiani uwo wandibata?” Naapo veshe varamba, Petro naavo vaiya naye vakati, “Mambo, mbungano inokutsikirira nokukupfanyirira”. ⁴⁶Asi Jesu wakati, “Uripo wandibata; ngokuti ndinozwa kuti simba rabuda kwendiri”.⁴⁷Naapo dzimai raona kuti arizi kufishika, rakauya rechihuta, rakawa pashi pamberi paJesu, rikaronza zveshe pamberi pevanhu veshe kuti ramubata ngendaa yenyi, nokuti raponeswa chiriporipo., ⁴⁸Jesu wakati kweriri, “Mwanasikana, kugonda kwako kwakuponesa; enda ngokunyarara”.⁴⁹Achaereketa Jesu kwakauya umwe echibva kumhatso yomukuru wemhatso yokudira echiti, “Mwanasikana wako watofa; usachanesa Mudzidzisi”. ⁵⁰Asi Jesu echizwa, wakapingura kwaari echiti, “Usatya. Kwega tenda, naye unozoponeswa”.⁵¹Naapo Jesu aguma kumhatso, aazi kutendera kuti munhu apotere naye, kwega Petro, Johani, Jakobe, nababa omusikana namai ake., ⁵²Navo veshe vaimuchema vechimutsumba; asi wakati, “Musachema; ngokuti aazi kufa, asi wakaata”. ⁵³Navo vakamusheka, vechizia kuti watofa.⁵⁴Asi iye echimubata ngenyara wakadaidzira echiti, “Musikana, muka” ⁵⁵Mweya wake wakauyazve, naye wakamuka chiriporipo. Iye wakapanga kuti apuwe chokudya. ⁵⁶Vabereki vake vakashamiswa; asi wakavapanga kuti vasaronzera munhu ngeizvo zvaitwa.

Chapter 9

¹Jesu wakadaidza pamwepo gumi navairi, akavapa simba rokukurira madhimoni eshe nokurapa nhenda, ²Naye wakavatuma kuenda koochumaira umambo hwaMwari nokurapa vanorwara.³Wakati kwavari, “Musatora chiro parwendo rwenyu, haiwa ndonga, nokuti nyede, nokuti chingwa, nokuti mare; zve, musatora mabhachi mairi. ⁴Kunyazwi ngeyani mhatso yomunozopotera, garaimwo metsa mubve muripo.⁵Naavo vasikazomuashiri, mwoobva mudhorobha iro, munozoguwa bukuta pashi petsoka dzenyu kuita chapupu chokuvaitira ndaa”. ⁶Navo vakaenda, vakahamba mumaguta eshe, vechichumaira vhangeri nokuponesa vanhu kundau dzeshe.⁷Zvinopano Herodhi sadunhu, azia zveshe zvaiya zvaitika, wakatambudzika, ngokuti vamweni vakaronza kuti Johani wamuswa kubva kwevakafa, ⁸vamweni vaiti Erija wakaoneka, nevamwenizve vaiti umwe wevaprofeti vekare wakamukazve. ⁹Herodhi wakati, “Ndakagura soro raJohani; asi uyu ndiani, uwo wendinozwa ndiye zviro zvakadai?” Naye wakaedza kuti amuone Jesu.¹⁰Vapetuka vapostori vakamushumira zveshe izvo zvevakaita. Naye wakavatora, Jesu akaenda navo vari vega kudhorobha raizwi Bhethisaidha. ¹¹Naapo mbungano yazvizia, yakamuteera. Naye wakavaashira ngokudakara, akaereketa kwavari ngoumambo hwaMwari, naye wakaponesa avo vaitama kuponeswa.¹²Naapo zuva ratanga kubira, vanegumi navairi vakauya, vakati kwaari, “Wechiendesa mbungano, vaende mumaguta nomunharaunda inotendenedza, vaatemwo nokuona zvokudya; ngokuti tiri murubaya rusina vanhu. ¹³Asi iye wakati kwavari, “Mwechivapa imwimwi zvokudya.” Vakati, “Atina zvimweni zvinopinda zvingwa zvishanu nehove mbiri, asi kuti tikaenda kootengera vanhu ava veshe kudya''. ¹⁴Ngokuti vaida kuguma makumi emazana mashanu evamuna. Naye wakati kuvadzidzi vake, “Mwechivagarisa pashi ngezvikwata, chimwe chinoda kuita makumi mashanu”.¹⁵Navo vakaita kudaro, vakavagarisa pashi veshe. ¹⁶Naye echitora zvingwa zvishanu nehove mbiri, wakaringira mudenga, akazvibonga, akazvigura, wakazvipa kuvadzidzi kuti vaise pamberi pembungano. ¹⁷Navo vakadya, vakaguta veshe. Navo vakaunganidza matsekeneswa, vakazadza zvitundu gumi nazviiri.¹⁸Zvinopano kwakaitika kuti Jesu echikumbira ari ega, vadzidzi vake vaiya naye; naye wakavabvunza echiti, “Mbungano inoti inini ndirianani?” ¹⁹Navo vechipingura vakati, “Johani Mubhabhatidzi; asi vamweni vanoti ndiErija; asi vamweni vanoti umwe wevaprofeti vekare wamukazve”.²⁰Naye wakati kwavari, “Imwimwi munoti inini ndirianani?” NaPetro echipingura wakati, “Iwewe ndiwe Kristu waMwari”. ²¹Asi wakavaronzera nokuvapanga kuti vasazoronzera munhu naumwe ichi, ²²echiti, “Kunosisira kuti Mukororo woMunhu atambudzike ngezvakawanda, arambwe ngevakuru nevapristi vakuru nevanyori, aurawe, ngezuva rechitatu amuswe”.²³Kudai aripo munhu unoda kuuya sure kwangu, ngaadzirambe, atore muchinjiko wake zuva ngezuva anditeere. ²⁴Ngokuti kunyazwi ndiani ungada kungwarira kurarama kwake, unozorashikirwa ndikwo; asi kunyazwi ndiani unozorasha kurarama kwake ngepamusoro pangu, ndiye unozokuponesa. ²⁵Ngokuti unodetserwa ngenyi munhu kudai echizouyirwa ngenyika yeshe, asi arashikirwe ngokupona kwake?²⁶Ngokuti iye unozoita nyowa ndini nemazwi angu, Mukororo woMunhu unozoitawo nyowa ndiye, apo ouya muuthende hwake nehwaBaba nehwengirosi dzakachena. ²⁷Asi ndinomuronzera ngegwinyiso, kuti varipo veavo vanoema panapa, avo vasikazorairi rufu metsa vaona umambo hwaMwari.²⁸Zvinopano kwaakuda kuita mazuva masere ngesure kweaya mazwi,Jesu wakatora naye Petro, Johani naJakobe, akakwira pamutunhu kookumbira. ²⁹Echikumbira, kuoneka kwehope yake kwakatsandudzwa, nezvokusimira zvake zvakachena zvechin'anikira.³⁰Vanhu vairi vaiereketa naye, Mosi naErija,, ³¹avo vakaoneka vari muuthende, vakaereketa ngendaa yokuenda kwake, ukwo kwaaizoita muJerusarema.³²Petro naavo vairi vaiya naye vakabatwa ngehope, asi pevakamuka, vakaona ukuru wa Jesu nevanhu vairi avo vainga naye., ³³Naapo vanhu avo vooparadzana na Jesu, Petro wakati kunaJesu, “Mambo, kwakanaka kwetiri kuti tigare panapa; ngatiake zvitumba zvitatu, chimwe chako nechimweni chaMosi nechimweni chaErija,” asikazii chaaiereketa.³⁴Naapo achaereketa izvi, gore rakauya, rikavatibikira; navo vakatya apo vambonywa ngegore. ³⁵Neizwi rakabuda rechibva mugore rechiti, “Uyu ndiye Mukororo wangu, uwo wakatsanangurwa; mwechimupurutana. ³⁶Naapo izwi rapinda, Jesu wakaoneka ari ega. Navo vakanyarara, avazi kuronzera munhu ngaawo mazuva ngechimwe cheizvo zvevakaona.³⁷Mangwani wachona, apo vadzaka kubva pamutunhu, mbungano huru yakashongana naye. ³⁸Penya, munhu waibva mukati mwembungano wakadaidzira echiti, “Mudzidzisi, ndinokupota kuti uringire mukororo wangu, ngokuti ndiye ega mwana wangu. ³⁹Penya, mweya unomubata, paripo ngokukasira unoboorera, nawo unomuhutisa kumuita kuti abudise mafuro, unoramba wechimukuadza kakurutu, aumurekeri. ⁴⁰Neni ndapota vadzidzi vako kuti vaudzinge, asi vaukorera.⁴¹Jesu wakapingura, akati, “A mubarirwana usikatendi nounopauka, ndinozogara nemwi mukuwo wakaitawani ndechitsengerera? Unza panapa mwana wako''. ⁴²Naapo achauya, dhimoni rakamupwamhwatisa pashi, rikamuhutisa kakurutu. Asi Jesu wakakaraidza mweya wakashata, akaponesa murumbwana, akamupazve kunababa ake.⁴³Navo veshe vakashamiswa ngoukuru hwaMwari. Naapo veshe vachashamiswa ngezviro zveshe zvaakaita ndiJesu, wakati kuvadzidzi vake, ⁴⁴“Mazwi aya ngaapinde munzee dzenyu; ngokuti Mwana woMunhu unozopirwa munyara dzevanhu”. ⁴⁵Asi avazi kuzwisisa izwi iri, rakafishika kwavari kuti vasazorizia; navo vakatya kumubvunza ngeiri izwi.⁴⁶Kwakamuka hasha pakati povadzidzi kuti ndiani wavo unozoita mukuru. ⁴⁷Asi apo Jesu aona kupinimidza kwomwoyo yavo, wakatora mwana mudoko, wakamugadzika parutii pake. ⁴⁸Wakati kwavari, “Uwo unoashira mwana uyu mudoko ngezina rangu unondiashira inini, nouwo unondiashira inini unoashirawo uwo wakandituma; ngokuti uwo uri mudoko mukati mwenyu mweshe, ndiye mukuru''.⁴⁹NaJohani wakapingura, akati, “Mambo, takaona munhu echirasha madhimoni ngezina rako, nesu takamurambidza, ngokuti aazi kukuteera nesu”. ⁵⁰Asi Jesu wakati kwaari, “Musazomurambidza; ngokuti usikaambani nemwi, unomurwira imwimwi''.⁵¹Naapo mazuva ookwedzera okuti aashirwe mudenga, wakaringira hope yake kuenda Jerusarema. ⁵²Naye wakatuma nhumwa pamberi pake, navo vakapotera muguta revaSamaria kuti vamunasirire. ⁵³Asi avazi kumuashira, ngokuti hope yake yairingira kuenda Jerusarema.⁵⁴Naapo vadzidzi vake Jakobe naJohani vaona ichi, vakati, “Mambo, unoda here kuti tironze kuti muriro udzake kubva mudenga, uvapedze?” ⁵⁵Asi Jesu wakakunukuka, akavadaira. ⁵⁶Navo vakaenda kuguta rimweni.⁵⁷Vachahamba munjira, munhu umweni wakati kwaari, “Ndinozokuteera kunyazwi ngepari pounoenda''. ⁵⁸NaJesu wakati kwaari, “Hava dzine mirindi neshiri dzomudenga dzine zvisaki, asi Mukororo woMunhu aana nopokutsamira soro rake''.⁵⁹Naye wakati kuneumweni, “Nditeere iwewe.” Asi iye wakati, “Mambo, tenda kuti ndiende kutanga ndimbotsira baba angu''. ⁶⁰Asi wakati kwaari, “Siya vakafa kutsira vakafa vavo; asi iwewe enda uteketese umambo hwaMwari''.⁶²Munhu umweni wakati, “Ndinozokuteera, Mambo; asi kutanga tenda kuti ndiende ndivhaise vemhatso yangu''. ⁶¹Asi Jesu wakati kwaari, “Akuna munhu wakamboisa nyara yake kubata badza ren'ombe echiringira sure ungasisira umambo hwaMwari.

Chapter 10

¹Ngesure kweizvi Mambo wakaemesa vamweni makumi manomwe, naye wakavatuma vairi vairi pamberi pake kumadhorobha eshe nokundau dzeshe, apo paaida kuguma emene. ²Naye wakati kwavari, “Kukukura kwakakura, asi vashandi vashomani; ndizvo kumbirai kunaMambo wokukukura kuti atume vashandi mukukukura kwake.³Endai! Penya, ndinomutuma muri vakadai ngevana vemakwai mukati mwemathika. ⁴Musatora chikwama nokuti nyede nokuti magwada. Musachingamidza munhu munjira.⁵Kunyazwi ngeiri mhatso yomunozopotera, kutanga mwechiti, ‘Kunyarara ngakua kuneiyi mhatso!. ⁶Kuti aripo mukororo wokunyarara, kunyarara kwenyu kunozoa padera pake; asi kuti asipo, kunyarara kwenyu kunozohwirira kwomuri. ⁷Garai mumhatsomwo, mwechidya nokumwa izvo zvevanozomupa. Ngokuti mushandi unosisira muthuso wake. Musazohamba-hamba mwechibva pamhatso imwe mwechienda pane imweni.⁸Kunyazwi ngomuri mudhorobha mwomunozopotera, navo vechimuashira, mwechidya izvo zvinoiswa pamberi penyu. ⁹Mwechiponesa vanorwara varimwo, mwechironza kwavari kuti, ‘Umambo hwaMwari hwakwedzera kwomuri’.¹⁰Asi kunyazwi ngeriri dhorobha romunozopinda, navo vasikazomuashiri, budai muende mumapato aro mwechiti, ¹¹‘Eya, kunyazwi nebukuta redhorobha renyu, iro rinonamira kutsoka dzedu, tinorizuwira kwomuri; asi mwechizia ichi, kuti umambo hwaMwari hwakwedzera pasinde’. ¹²Ndinomuronzera, kunozopinda kurerukira Sodhoma ngeiro zuva kune iro dhorobha.¹³“Hezvo kwouri, Khorazini! Hezvo kwouri, Bhethisaidha! Ngokuti kudai mishando yesimba iyo yakaitwa kwomuri, yaiya yakaitwa muThire neSidhoni, vaizodai vakatenderuka karetu, vechigara mumarota vakasimira masaka. ¹⁴Asi kunozopinda kurerukira Thire neSidhoni ngezuva rokutongwa kuneimwimwi. ¹⁵Iwewe, Khapernaume, unozokuriswa mudenga here? Iwewe unozodzaswa pashi muHaidhesi.¹⁶Iye unomuzwa imwimwi unondizwa inini. Naye unomuramba imwimwi unondiramba inini. Nouwo unondiramba inini unoramba uwo wakandituma.¹⁷Makumi manomwe vakapetuka ngokudakara vechiti, “Mambo, nemadhimoni aitipfaira ngezina rako”. ¹⁸Wakati kwavari, “Ndakamuona Sathani echiwa kubva mudenga, akadai ngemheni. ¹⁹Penyai, ndakamupa simba rokutsika nyoka nezvinyaada, nepadera pesimba reshe regaa; akuna nechiro nachimwe chinozomuremadza. ²⁰Zvakanyadaro musadakara ngeichi, kuti mweya inomupfaira; asi dakarai ngokuti mazina enyu akanyorwa mudenga”.²¹Ngeawa iro iye wakadakara muMweya Wakachena, akati, “Ndinokubonga Baba, Mambo womudenga nenyika, kuti wakazvifisha izvi kunevakangwara nevanozia ukazvionisa kunevana vadoko; eya Baba, ngokuti mwakazviona izvi zvakanaka mukuona kwenyu.,²²Zveshe zvakapuwa kwendiri ndiBaba angu; akuna naumwe unozia Mukororo kuti ndiani, kwega Baba, nokuti Baba kuti ndiani, kwega Mukororo nouwozve waanoda Mukororo kuti amuonise kwaari Baba.”,²³Naye wakakunukukira kuvadzidzi vake, ngokufishika akati, “Anomuchena madziso awo anoona zvomunoona imwimwi. ²⁴Ngokuti ndinoti kwomuri vaprofeti vazhinji nemadzimambo vaiya nechidisiso chokuona zvomunoona, navo avazi kuzviona, zve, nokuzwa zvomunozwa, navo avazi kuzvizwa''.²⁵Penya, gweta rakamiruka rechimuedza, rikati, “Mudzidzisi, chiinyi chendinozoita kuti ndigare nhaka yokupona kusikaperi?”, ²⁶Iye wakati kwaari, “Chiinyi chakanyorwa muMipango? Unodzidzenyi?'' ²⁷Naro rechipingura rakati, “Unozomuda Mambo Mwari wako ngomwoyo wako weshe nomweya wako weshe nesimba rako reshe nokurangarira kwako kweshe; nomuakirwana wako kudai ngokudzida kwako''. ²⁸Naye wakati kwaari, “Wanasa kupingura; ita kudaro, newe unozorarama''.²⁹Asi iro rechida kudzipembedza rakati kunaJesu, “Ndiani muakirwana wangu?” ³⁰Jesu wakapingura, akati, “Munhu waidzaka echibva Jerusarema kuenda Jerikho, naye wakashongana namadzongoni awo akamukhumura zvokufuka zvake, akamurova, akaenda, echimusiya ooda kufa.³¹Zvinopano mupristi wakatikuti waidzaka ngeiyo njira; naapo echimuona wakapwashira ngokurutii rumweni. ³²Ngokudarozve muRevhi, naapo aguma echimuona, wakapwashira ngokurutii rumweni.³³Asi muSamaria, echihamba rwendo, wakagumapo paaiya; naapo amuona, wakamuzwira urombo, ³⁴wakauya kwaari, akapomba maronda ake, echidurura mafuta nevhini. Naye wakamugadzika pachifuyo chake, akamuunza kumhatso yevaeni, akamungwarira. ³⁵Nechimangwani wakabudisa zvigurwa zvesirivha zviiri, wakazvipa kunemuna wemhatso, akati, ‘Wechimungwarira; neicho chounozotutsira kubhadhara, inini apo ndouyazve ndinozokuripira.³⁶Ngouri kwavari vatatu, mukupinimidza kwako, wakaita muakirwana kwaari uwo wakawira pakati pemadzongoni? ³⁷Naro rakati, “Uwo wakamuitira nyasha.” NaJesu wakati kwaari, “Enda, uite kudaro newe''.³⁸Zvinopano vachahamba murwendo rwavo, vakaguma muguta, nomudzimai unozwi Maritha wakamuashira mumhatso mwake. ³⁹Naye waiya nemunun'una waizwi Maria, iye wakagara patsoka dzaMambo, echipurutana kudzidzisa kwake.⁴⁰Asi Maritha wakaneseka ngemishando yakawanda; naye wakauya kwaari, akati, “Mambo, amunawo ndaa ndizvo here kuti munun'una wangu wandisiya ndechishanda ndega? Ndizvo muronzerei kuti andidetsere''. ⁴¹Asi Mambo wakapingura, akati kwaari, “Maritha, Maritha, unodembatemba nokuneseka ngezviro zvakawanda, ⁴²asi chiro chimwe chinodikanwa. Maria watsanangura rupande rwakanaka, rusikazoduswi kubva kwaar''.

Chapter 11

¹Jesu waikumbira pandau imweni, naapo apedza, umwe wevadzidzi vake wakati kwaari, “Mambo, tidzidzisei kukumbira, kudai ndiJohani wakadzidzisa vadzidzi vake''.²Jesu wakati kwavari, “Naapo mwookumbira, muti: Baba, ngariremeredzwe zina renyu. Umambo hwenyu ngahuuye.³Tipei zuva ngezuva kudya kwedu. ⁴Tirekererei zvishaishi zvedu, ngokuti isusuwo tinorekerera veshe avo vanendaa kwetiri. Musatipinza mukuedzwa''.⁵Jesu wakati kwavari, “Ndiani kwomuri uneshamwari, ungati aenda kweiri pakati pousiku echiti kwaari, ‘Shamwari, ndikweretisewo zvingwa zvitatu, ⁶ngokuti shamwari yangu yaguma kwendiri yechibva parwendo rwayo, neni andina chokuipa chokudya; ⁷Naye ungapingura arimukati echiti, ‘Usandinesa; musiwo wakonywa zvinopano, nevana vangu vaata neni mumubhedhi; andikoni kumuka kuti ndikupe''. ⁸Ndinoti kwomuri, kunyazwi asikazomuki amupe ngokuti ishamwari yake, asi ngendaa yokuangirira kwake unozomuka, amupe zveshe zvaanoda.⁹Neni ndinomuronzera kuti, kumbirai, kunozopuwa kwomuri; tsvakai, munozoona; dododzai, munozobeurirwa. ¹⁰Ngokuti munhu weshe unokumbira unozoashira, nouwo unotsvaka unozoona, nouwo unodododza unozobeurirwa.¹¹Ndiani baba pakati penyu, apo mukororo wake echikumbira hove, unozomupa nyoka here? ¹²Nokuti kudai echikumbira zanda, unozomupa chinyaada here? ¹³Ndizvo kudai imwimwi mutori vakashata mwechizia kupa vana venyu zvipo zvakanaka, Baba enyu ari mudenga vanozopinda kwakaitawani kupa Mweya Wakachena kunevanokumbira kwaari?¹⁴Zvinopano Jesu waibudisa dhimoni raiya chimumu; naapo dhimoni rabuda, chimbungumbungu chakaereketa, nevanhu vazhinji vakashamiswa. ¹⁵Asi vamweni vavo vakati, “Iye unobudisa madhimoni ndiBheerizebhuri, muzvare wemadhimoni''.¹⁶Naapo vamweni vechimuedza vakatsvaka kwaari chioniso chinobva mudenga. ¹⁷Asi Jesu echizia mikarakadzo yavo, wakati kwavari, “Umambo hweshe hunodzipaura mukati mwahwo, hunoparara, nemhatso inodzipaura inowa pashi.¹⁸Nokudai Sathani echidzimukira ngokwake, umambo hwake hungaita maemerenyi? Ngokuti munoti inini ndinobudisa madhimoni ndiBheerizebhuri. ¹⁹Kuti inini ndechibudisa madhimoni ndiBheerizebhuri, vakororo venyu vanoabudisa ndiani? Ndizvo ivo vanozoita vatongi venyu. ²⁰Asi kuti inini ndechiabudisa madhimoni ngechinwe chaMwari, ngokudaro umambo hwaMwari hwauya kwomuri.²¹Naapo uwo unesimba, anezvokurwa ndizvo, unongwarira mhatso yake, nenhumbi dzake dzinozongwaririka, ²²Asi kuti umweni unomupinda ngesimba akauya padera pake, amunyise, unozobvuka kubva kwaari zvokurwa ndizvo zvake, izvo zvaaigonda ndizvo, unokoanisira zvakachakatwa zvake. ²³Iye usipo neni unorwa neni, nouwo usikaunganidzi neni unotatanisa.²⁴Naapo mweya unetsvina wabuda kumunhu, unohamba ndau dzisina mvura wechitsvaka kuzorora; usikakuoni unoti, ‘Ndohwirira kumhatso yangu apo pendakabva. ²⁵Naapo wauyazve, unoiona yakatsvairwa nokurongedzwa. ²⁶Naapo unoenda worowotorazve mweya imweni minomwe iyo inopinda kushata kuneuwo wokutanga, nayo inopoteremwo nokugara umwo; nokupedzisira kwechiemo chake munhuwo chinozoshata kupinda chiemo chokutanga''.²⁷Naapo achaereketa izvi, dzimai raiya pakati pembungano rakadaidzira, rikati kwaari, “Inomuchena iyo ndani yakakubereka nemazamo awo ewakaamwa!'' ²⁸Asi iye wakati, “Eya, kakurutu vanomuchena avo vanorizwa izwi raMwari vechiringwarira''.²⁹Naapo mbungano yechiangira kuungana pamwepo, wakatanga kuti, “Uyu mubarirwana, mubarirwana wakashata; unotsvaka chioniso, asi akuna chioniso chinozopuwa kwouri, asi chioniso chaJona. ³⁰Ngokuti kudai ndiJona wakaita chioniso kuvanhu veNinevhe, ngokudarozve Mukororo woMunhu unozoita chioniso kuneuyu mubarirwana.³¹Mambo womukadzi wenyika yokubani unozomiruka pamwepo nevanhu vomubarirwana uyu ngezuva rokutongwa, naye unozovaparisa ndaa; ngokuti iye wakabva kumagumo enyika, kuenda koozwa kungwara kwaSoromoni. Penyai, mukuru kunaSoromoni uri panapa.³²Vanhu veNinevhe vanozoema ngezuva rokutongwa pamwepo nouyu mubarirwana, navo vanozouparisa ndaa; ngokuti ivo vakatenderuka ngokuchumaira kwaJona. Penyai, mukuru kunaJona uri panapa.³³“Akuna munhu unobasira chibani echichiisa pandau yakafishika nokuti pashi pechitundu, asi pachigadzikiro pacho, kuti avo vanopotera vaone kujeka. ³⁴Chibani chomuiri idziso rako. Apo dziso rako rakanaka, muiri wako weshe unozara ngokujeka; asi kuti rakashata, muiri wako uri muchidima. ³⁵Ndizvo ngwara kuti kujeka ukwo kuri mukati mwako kusaita chidima. ³⁶Ndizvo kudai muiri wako weshe wakazara ngokujeka, pasina rupande runechidima, muiri weshe unozozara yaamho ngokujeka, kudai ngechibani chechinasa kujeka, chinozokujekisa yaamho.³⁷Naapo achaereketa, muFarisi wakamukoka kuti arye naye; naye wakapotera, Jesu akagara patafura. ³⁸MuFarisi aona wakashamiswa kuti iye aazi kushamba asati adya.³⁹NaMambo wakati kwaari, “Zvinopano imwimwi vaFarisi munosuka kubanze kwetsani nokwendiro, asi mukati mwenyu mwakazara ngokukara nokushata. ⁴⁰Imwimwi mapenzi! Iye wakaita zvokubanze, aazi kuitazve zvomukati here? ⁴¹Asi ipai zviri mukati kuita zvipo kuvarombo; penyai, zveshe zvinochena kwomuri.⁴²Asi hezvo kwomuri imwimwi vaFarisi! Ngokuti munopa chegumi chemindi nerue nemiriwo yeshe, asi munorekeredza kutonga kwakwo norudo rwaMwari; asi kwaisisira kuti muite izvi, musikarekeri zvimweni.⁴³Hezvo kwomuri imwimwi vaFarisi! Ngokuti munoda zvigaro zvepamberi mumhatso dzokudira nokuchingamidzwa pandau dzemisika. ⁴⁴Hezvo kwomuri! Ngokuti mwakadai ngemaiba asikaoneki, nevanhu vanohamba padera pawo vasikazii.⁴⁵Umwe wemagweta wakapingura echiti kwaari, “Mudzidzisi, mwechiereketa kudai, munotitukawo nesu''. ⁴⁶Jesu wakati, “Hezvo kwomuri nemwi magweta! Ngokuti munotwikisa vanhu mitwaro inodzimbira kuitwara, nemwi mwemene musikaigwami ngechimwe chezvinwe zvenyu.⁴⁷Hezvo kwomuri! Ngokuti munoaka maiba evaprofeti, avo vakaurawa ngemadzibaba enyu. ⁴⁸Ndizvo muri zvapupu nevanotenderana nemishando yemadzibaba enyu; ngokuti ivo vakavauraya, nemwi munoaka maiba avo.⁴⁹Ndizvozve ungwaru hwaMwari hwakati, ‘Ndinozotuma kwavari vaprofeti nevapostori, nevamweni vavo vanozovauraya nevamweni vavo vanozovatambudza''. ⁵⁰kuti ngazi yevaprofeti veshe yakaparadzwa kubvira pakusikwa kwenyika ibvunzisiswe kuneuyu mubarirwana, ⁵¹kubvira kungazi yaAbhera metsa kuguma kungazi yaZekharia, uwo wakafa pakati pearita neTemperi. Eya ndinoti kwomuri, inozobvunzisiswa kuneuyu mubarirwana.⁵²Hezvo kwomuri magweta! Ngokuti imwimwi mwakadusa kii rokuzia; amuzi kupotera imwimwi mwemene, naavo vaipotera mwakavarambidza''.⁵³Naapo echibva apo, vanyori nevaFarisi vakatanga kumuangiridza kakurutu nokumunyangadza kuti aerekete zviro zvakawanda, ⁵⁴vechimuteya kuti vamubate ngechiro chinobva pamuromo wake.

Chapter 12

¹Ngouwo mukuwo, naapo vanhu vasikaerengeki vaungana pamwepo vaitsikirirana, wakatanga kuereketa kunevadzidzi vake kuti, “Ngwarai mumera wevaFarisi, uwo uri kudziitisa.²Ngokuti akuna chiro chakadumaidzwa chisikazoonekwi, nokuti chakafishika chisikazoziikanwi. ³Ndizvo icho chemwakaereketa muchidima chinozozwika mukujeka, neicho chemwakapangirana munzee mukati mwemakamera akafishika, chinozoteketeswa padera pechachungu chemhatso.⁴Ndinomuronzera, shamwari dzangu, musatya avo vanouraya muiri, ngesure kweizvo vasina chevangaita. ⁵Asi ndinomunyowedza ngouwo womunosisira kutya; mwechimutya uwo ngesure kwokuuraya, unesimba rokurasha mugehena, eya, ndinomuronzera mutyenyi uwo.⁶Zviwanzaburi zvishanu azvitengeswi ngemasendi mairi here? Nechimwe chazvo achizoriyarikanwi pamberi paMwari. ⁷Asi nebvudzi resoro renyu rakaerengwa reshe. Musatya; imwimwi munopinda kudikanwa kunezviwanzaburi zvizhinji.⁸Neni ndinomuronzera, kunyazwi ndiani unonditenda pamberi pevanhu, Mswana woMunhu unozomutendawo pamberi pengirosi dzaMwari; ⁹asi iye unondiramba pamberi pevanhu, ndinozomurambawo pamberi pengirosi dzaMwari. ¹⁰Nomunhu weshe unoereketa izwi rakashata ngeMwana woMunhu, kunozorekererwa kwaari; asi uwo unotuka Mweya Wakachena akuzorekererwi kwaari.¹¹Naapo voomuunza mumhatso dzokudira nepamberi pevatongi nepamberi pevanesimba, musazodembatemba ngenjira yomunozopingura ndiyo nokuti munozopingura ngemazwi akadini nokuti munozoereketenyi, ¹²ngokuti Mweya Wakachena unozomudzidzisa ngeiro awa icho chinosisira kuti muerekete.¹³Umwe wembungano wakati kwaari, “Mudzidzisi, wechironzera mukoma wangu kuti tikoane nhaka.'' ¹⁴Jesu wakati kwaari, “Munhuwe, ndiani wandiemesa kuti ndiite mutongi nokuti mukoanisiri padera penyu?'' ¹⁵Naye wakati kwavari, “Ngwarai, mwechidzitarausa kubva mukuemura kweshe; ngokuti kurarama kwomunhu akubvi mukuwanda kwoupfumi hwaanahwo.''¹⁶Jesu wakavaronzera muedzaniso akati, “Munda wegurudza wakabereka zvakawanda ¹⁷naro rakakarakadza mukati mwaro rechiti, ‘Ndinozoitenyi, ngokuti andina ndau yokuisa zviyo zvangu?’. ¹⁸Naro rakati, ‘Ndinozodai; ndoputsira pashi matura angu, ndiake anopinda kukura, naapo ndinozoisa zviyo zvangu zveshe nezviro zvangu. ¹⁹Neni ndinozoti kumweya wangu, ‘Une zviro zvakawanda zvakaunganidzirwa kukwanisa makore mazhinji, chigarisika, wechidya, wechimwa, wechidakara.²⁰Asi Mwari wakati kwaari, ‘Iwewe benzi! Ngouyu usiku mweya wako unozodaidzwa kubva kwouri. Neizvo zvewakadzingwaririra zvinozoita zvaani?’. ²¹“Ndizvo zvakaita uwo unodziunganidzira upfumi, asi asiri mupfumi pamberi paMwari''.²²Jesu Wakati kunevadzidzi vake, “Ngeiyi ndaa ndinoti kwomuri, musadembatemba ngendaa yokurarama kwenyu, kuti munozodyenyi, nokuti ngendaa yomuiri wenyu, kuti munozofukenyi. ²³Ngokuti kupona kunopinda kudya, nomuiri unopinda zvokufuka.²⁴Mwechipinimidza ngemakungu, kuti aakushi nokuti kuunganidza, aana tsapi nokuti matura, asi Mwari unoaburira. Imwimwi munopinda kwakaitawani kudikanwa kuneshiri!, ²⁵Ndiani kwomuri ngokudembatemba ungatutsira zuva rimwe rokupona kwake? ²⁶Ndizvo kudai imwimwi musina simba rokuita icho chidodoko, munodembatemba ngenyi ngezvimweni?²⁷Pinimidzai ngemaruva, kukura kwaanoita; aashandi, zve, aaruki; asi inini ndinoti kwomuri, naSoromoni muuthende hwake hweshe aazi kumbopfekeswa kudai ngerimwe rawo. ²⁸Asi kudai Mwari echipfekesa kudaro mwenje worubaya, uwo uripo nyamashi namangwani unokandirwa muchoto, iye unozopinda kwakaitawani kumupfekesa, imwimwi munokutenda kudoodoko!²⁹Musatsvaka zvokudya nezvokumwa nokuti musanyunyuta., ³⁰Ngokuti madzinza eshe enyika anozvitsvaka izvi zveshe, asi Baba enyu vanozia kuti munozvitama izvi zviro.³¹Asi tsvakai umambo hwake, neizvi zvinozotutsirwa kwomuri. ³²“Musatya, imwimwi chikwata chidoko, ngokuti chiri chidisiso chaBaba enyu kuti vamupe umambo.³³Tengesai zvomunazvo, mukovere varombo; mudziitire zvikwama zvisikatsakari, noupfumi mudenga husikaperi, apo mbavha peisikakwedzeri nokuti unundu pousikaparadzi. ³⁴Ngokuti apo pouri upfumi hwenyu, apo ndipo panemwoyo wenyu.³⁵Zviunu zvenyu ngazvisungiswe nezvibani zvenyu ngazvijeke; ³⁶nemwi muite kudai ngevanhu vanorindira mambo wavo apo oobva kudhiri romuchadho, kuti apo oouya nokudododza, vamubeurire paripo.³⁷Vanomuchena avo varanda apo mambo oouya unozovaona vechirinda; ngegwinyiso ndinoti kwomuri, unozodzisimidza nokuita kuti vagare pashi panekudya, naye unozouya nokuvashandira. ³⁸Kudai baba echizouya ngomurindo wechipiri nokuti wechitatu, andovaona vakadaro, vanomuchena avo varanda.³⁹Asi mwechizia ichi, kuti kudai munewemhatso aiya azia awa iro raiuya ndiro mbavha, waizorinda asikatendi kuti mhatso yake ipwanyiwe. ⁴⁰Ndizvo imwimwi itai vakanasirirwa, ngokuti Mwana woMunhu unouya ngeawa romusikapinimidzi''.⁴¹Petro wakati, “Mambo, unoereketa muedzaniso uyu kwetiri here nokuti kwavari veshe?” ⁴²Mambo wakati, “Ndiani muranda unogondeka newakangwara, uwo mambo wake unozomuemesa padera pemhatso yake, kuti avape kudya kwavo ngomukuwo wakwo? ⁴³Unomuchena uwo muranda apo mambo wake oouya unozomuona echiita kudaro. ⁴⁴Ngegwinyiso ndinoti kwomuri, unozomuemesa padera pezviro zveshe zvaanazvo.⁴⁵Asi kudai uwo muranda echizoti mumwoyo mwake, ‘Mambo wangu unononoka kuuya,’ orootanga kurova varanda vevamuna nevarandakadzi, adye nokumwa nokuradza, ⁴⁶mambo womuranda uwo unozouya ngezuva raasikamukariri neawa raasikazii, naye unozomugura kuita zvigurwa zviiri, amuemesere chikoaniswa chake pamwepo nevasikatendi.⁴⁷Nouwo muranda waizia chiri kuda kwamambo wake, asi aazi kunasirira nokuti kuita kudai ngokuda kwake, unozoshwapurwa ngemishwapu mizhinji. ⁴⁸Asi uwo usikazi kuzia, akaita izvo zvinosisira kuti ashwapurwe, unozoshwapurwa ngemishwapu mishomani. Nokwaari uwo wakapuwa zvakawanda, kunozobvunzwa zvakawanda. Nokwaari uwo wevakapa zvakawanda, vanhu vanozobvunza zvakapinda kuwanda.⁴⁹“Ndakauya kukandira mwoto padera penyika; neni ndinozodenyi kuti mwoto watobaka nazvinopano. ⁵⁰Asi ndinorubhabhatidzo rwokubhabhatidzwa ndirwo; ndinokumanikidzwa metsa rwaitika.⁵¹Munopinimidza here kuti ndakauya kupa kunyarara munyika? Ndinomuronzera kuti haiwa, asi kuparadzana! ⁵²Ngokuti kubvira zvinopano vanozoapo vashanu mumhatso imweyo vakaparadzana, vatatu vakapesana nevairi, nevairi vakapesana nevatatu; ⁵³“Baba vanozopesana nomukororo, nomukororo unozopesana nababa, namai vanozopesana nemwanasikana, nemwanasikana unozopesana namai, namazvarira vanozopesana nomuzakazi wake, nemuzakazi unozopesana namazvarira ake''.⁵⁴Jesu wakatizve kumbungano, “Apo mwoona gore rechimirukira mudenga ngokumabirirazuva, paripo munoti, ‘Kunoda kunaya,’ nakwo kunonaya., ⁵⁵Naapo mwoona dutu rechivhuvhuta kubva ngokubani, munoti, ‘Kunozopisha,’ nakwo kunopisha. ⁵⁶Imwimwi vadziitisi! Munokona kududzira hope yenyika neyomudenga; asi ngenyi musikazii njira yokududzira ndiyo nguva iyi?⁵⁷“Amukoni ngenyi ngokwenyu kuparadzanisa icho chakanaka? ⁵⁸Naapo wechienda negaa rako pamberi pamambo, ita kuti utenderane naro uchimunjira, kuti asazokukweya akuunze pamberi pomutongi, uwo unozokupira kumuphurisa nomuphurisa unozokuisa mutirongo. ⁵⁹Ndinoti kwouri, autongozobudimwo usati waripa nesendi rokupedzisira.

Chapter 13

¹Vaiyapo ngouwo mukuwo vamweni vakaronzera Jesu ngevaGarire, avo vaiya vakumanidzirwa ngazi yavo nemidiro yavo ndiPiratu. ²Naye Jesu wakapingura, akati kwavari, “Munopinimidza here kuti avo vaGarire vaiya vashaishi kupinda vamweni veshe vaGarire, ngokuti ivo vakaanenhamo yakadaro? ³Ndinomuronzera, kuti haiwa; asi ngepabanze pokuti mwatenderuka imwimwi, munozoperawo mweshe ngokudaro.⁴Nokuti avo varigumi navasere avo vakawirwa padera pavo ngorusvingo rwaiya muSiroamu, rukavauraya, munopinimidza here kuti vaiya vanendaa kupinda vanhu veshe vanogara muJerusarema? ⁵Ndinomuronzera, kuti haiwa; asi ngepabanze pokuti mwatenderuka imwimwi, munozopera mweshe ngokudaro.⁶Jesu wakavaronzera uyu muedzaniso, “Munhu waiya nomuonde wakasimwa mumunda wake wemivhini; naye wakauya echitsvaka michero kwouri, asi aazi kuona chiro. ⁷Wakati kumurimi wemivhini, ‘Ringira, makore aya matatu ndakauya ndechitsvaka michero kuneuyu muonde, ndisikaioni. Chiutemera pashi; unopedzerenyi kudya mumunda?.⁸Nouwo wakapingura, akati kwaari, ‘Mambo, chimborekerai nyamwakazve ndipande pashi pawo kuutendenedza, ndiise mwarira. ⁹Kudai wechizobereka michero ngesure kweizvi, zvakanaka; asi kudai usikazobereki, unozoutemera pashi!''.¹⁰NayeJesu waidzidzisa muneimwe yemhatso dzokudira ngeSabatha. ¹¹Penya mudzimai waiya nomweya waimurwarisa makore gumi namasere, waiya nenunda, asikakoni napadoodoko kudzitwasura.¹²Naapo Jesu amuona, wakamudaidza, akati kwaari, “Mudzimai, wasunhurwa kubva kunhenda yako''. ¹³Naye wakaisa nyara dzake padera pake, paripo iye wakatwasurwa, akakudza Mwari. ¹⁴Asi mukuru wemhatso yokudira, wakashishwa ngokuti Jesu waiya amuponesa ngezuva reSabatha, wakati kunembungano, “Aripo mazuva matanhatu awo anosisira kuti vanhu vashande ndiwo, ndizvo ngaawo mazuva mwechiuya muponeswe, haiwa ngezuva reSabatha''.¹⁵Asi Mambo wakamupingura akati, “Imwimwi vadziitisi! Umwe ngaumwe wenyu aasunhuri here ngezuva reSabatha n'ombe yake nokuti mbongoro yake kubva muchibaya, kuitinha kuenda nayo kumvura? ¹⁶Akusisiri here kuti uyu mudzimai, mukunda waAbrahama uwo waakasunga Sathani, ringirai, makore aya gumi namasere, asunhurwe kubva mukusungwa uku ngezuva reSabatha?''.¹⁷Naapo aiya aereketa izvi, magaa ake akatsverudzwa; mbungano yeshe yakadakara ngendaa yeizvo zveshe zvakanaka yaamho zvakaitwa ndiye.¹⁸Ndizvo Jesu wakati, “Umambo hwaMwari hwakadai ngenyi, ndohuedzanisa nenyi? ¹⁹Hwakadai ngetsangu yomustadhi iyo yaakatora munhu, akaisima mumunda mwake, nayo yakamera, yakaita muti neshiri dzomudenga dzakaaka zvisaki mumatai awo''.²⁰Wakatizve, “Ndohuedzanisa nenyi umambo hwaMwari? ²¹Hwakadai ngomumera uwo waakatora mudzimai, akaufisha mukati mwemitani mitatu yeufu, metsa hwafemeswa hweshe.²²Jesu wakahamba ngomumadhorobha nomumaguta echidzidzisa, echienda Jerusarema. ²³Noumweni wakati kwaari, “Mambo, vashomani here vanozoponeswa?''. Jesu wakati kwavari: ²⁴Shingirirai kupinda ngepamusiwo wakamanikana, ngokuti ndinoti kwomuri vazhinji vanozotsvaka kupinda, navo avazokoni.²⁵Naapo amiruka munewemhatso nokukonya musiwo, nemwi mwotanga kuema kubanze nokudododza pamusiwo mwechiti, ‘Mambo, tibeurire.’ Naye unozopingura echiti kwomuri, ‘Andimuzii kuti munobva pari’, ²⁶Naapo munozotanga kuti, ‘Takadya nokumwa mukuona kwako, newe wakadzidzisa mumapato edu’. ²⁷Asi unozoti, ‘Ndinomuronzera, andimuzii kuti munobva pari; ibvai kwendiri, imwimwi mweshe vashandi vezvakashata!’.²⁸Apo kunozoiteyo kuboorera nokukwetsana kwemazino, naapo mwozoona Abrahama, Isaka naJakobe nevaprofeti veshe muumambo hwaMwari, nemwi mwemene mwarashwa kubanze. ²⁹Vanozobva kumabvazuva nokumabirirazuva, dera nokubani, navo vanozogara patafura muumambo hwaMwari. ³⁰Penyai, varipo vamweni vesure vanozoita vepamberi, varipo vamweni vepamberi vanozoita vesure.³¹Ngeawa iro vakauya vamweni vevaFarisi vechiti kwaari, “Buda uende kubva panapa, ngokuti Herodhi unoda kukuuraya''. ³²Jesu wakati kwavari, “Endai mwechiti kuneiyo hava, ‘Penya, ndinodzinga madhimoni ndechiponesa nyamashi namangwani, ngezuva rechitatu ndizopedza mushando wangu. ³³Asi kunodikanwa kuti ndihambe njira yangu nyamashi namangwani nezuva rinoteera; ngokuti azvingaitiki kuti muprofeti afire kubanze kweJerusarema.³⁴A Jerusarema, Jerusarema, iwewe unouraya vaprofeti wechivaponda ngemapuwe avo vanotumwa kwouri! Kanganai kendaida kuunganidza vana vako pamwepo kudai ngemhambo inounganidza zvitiyo zvayo pashi pemaphaphiro ayo, nemwi amuzi kutenda. ³⁵Penyai, mhatso yenyu yasiiwa kuita dongo. Neni ndinoti kwomuri, amuchazondioni metsa munozoti, ‘Unomuchena uwo unouya ngezina raMambo''.

Chapter 14

¹Ngezuva reSabatha rimweni Jesu wakapotera mumhatso yomutongi uwo waiya umwe wevaFarisi, koodya, vaimuringisisa. ²Penya, kwaiyapo pamberi pake munhu waiya nenhenda yechizvimbo. ³NaJesu wakavunzisa kunemagweta nevaFarisi echiti, “Kunotenderwa here kuponesa ngezuva reSabatha nokuti akutenderwi?”⁴Asi ivo vakanyarara. Jesu wakamutora, akamuponesa, akamurekera kuti aende. ⁵Naye wakati kwavari, “Ndiani kwomuri, unemwana nokuti kabi yake yawa muhunza, usikazoibudisi ngokukasira ngezuva reSabatha?” ⁶Navo avazi kukona kumupingura ngendaa iyi.⁷, Naapo Jesu aona kuti vakakokwa pamutambo vatchatsanangura zvigaro zvepamberi, wakapa mufananidzo kwavari eiti. ⁸“Naapo wakokwa kudhiri romuchadho, usazogara pashi pandau yepamberi, ngokuti pamweni munhu mukuru kupinda iwewe wakokwawo ndiye. ⁹nouwo wakakukoka iwewe naye unozouya echiti kwouri, ‘Taraukira uyu agare panapa,’ naapo unozotanga kutsveruka ngekoogara ndau yesure.¹⁰Asi apo wakokwa, enda ugare pandau yesure, naapo uwo wakakukoka ouya, ungazoti kwouri, ‘Shamwari, enda pandau yepamberi;’ naapo unozokuriswa mukuona kwavo veshe vanogara newe pakudya. ¹¹Ngokuti iye unodzikurisa unozopfaiswa, nouwo unodzipfaisa unozokuriswa”.¹²Jesu wakati kuneuwozve wakamukoka, “Apo wonasira kudya kwemasikati nokuti kwemadeekoni, usazodaidza shamwari dzako nokuti vakoma vako nokuti hama dzako nokuti makurudza ari vaakirwana vako, kuti pamweni vanozokukokawo, nakwo kuite kuhwirinzirwa kwouri.¹³Asi apo woonasira kudya iwewe, koka varombo, vakakuwara nezvirema nemapofu, ¹⁴newe unozofumiswa, ngokuti avo avana chokuhwirinzira kwouri. Ngokuti iwewe unozohwirinzirwa mukumuka kwevakarurama''.¹⁵Naapo umwe weavo vaigara naJesu patafura pakudya azwa izvi, wakati kwaari, “Unomuchena uwo unozodya chingwa muumambo hwaMwari!''. ¹⁶Jesu wakati kwaari, “Munhu wakanasira kudya kwemadeekoni kwakawanda, wakakoka vazhinji; ¹⁷naye wakatuma varanda vake ngomukuwo wokudya kwemadeekoni kooronza kwavari vakakokwa kuti, ‘Chiuyai; ngokuti zviro zveshe zvanasirwa zvino’.¹⁸Asi veshe vakatanga kutendamurandu ngomwoyo umwe. Uwo wokutanga wakati kwaari, ‘Ndakatenga munda, nakwo kunosisira kuti ndiende ndiuone; ndapota ngandirekererwe’. ¹⁹Noumweni wakati, ‘Ndakatenga kabi dzemajoka mashanu, neni ndinoendayo koodziedza. Ndapota ngandirekererwe’. ²⁰Noumweni wakati, ‘Ndakaroora mukadzi, ndizvo andingakoni kuuyayo’,²¹Nomuranda uwo wakauya akaziisa mambo wake izvi. Naapo mune wemhatso wakatseneka, akati kumuranda wake, ‘Enda ngokukasira mumapato nomunjira dzomudhorobha, uvaunze panapa varombo nevakakuwara nemapofu nezvirema’. ²²Nomuranda wakati, ‘Mambo, icho chewapanga chaitwa, asi ndau ichirimwo’.²³Namambo wakati kuno muranda wake, ‘Buda uende munjira nomumarushosha, uite kuti vapotere, kuti mhatso yangu izare. ²⁴Ngokuti ndinomuronzera kuti, apana munhu naumwe weavo vakakokwa unozoraira kudya kwangu kwemadeekoni.²⁵Zvinopano yaihamba naye mbungano hurutu. Jesu wakapetuka, akati kwavari, ²⁶“Kudai aripo munhu unoda kuuya sure kwangu, asikanyenyi baba ake namai ake, mukadzi wake, vana vake, vakoma vake, hanzvadzi, eya, nokurarama kwakezve, aangakoni kuita mudzidzi wangu. ²⁷Iye usikatwari muchinjiko wake nokuuya sure kwangu, aangakoni kuita mudzidzi wangu.²⁸Ngokuti ndiani kwomuri echida kuaka rusvingo, asikatangi kugara pashi aerenge mare yarwo, kuti unayo here yokurupedza?, ²⁹Kuti pamweni apedza kuisa madzeyo, asikakoni kurupedza, avo veshe vanoruona vatange kumuitire jee, eiti ³⁰Uyu munhu wakatanga kuaka, asikazi kukona kurupedza''.³¹Nokuti ndiani mambo, uwo echienda kooshongana namambo umweni mukurwa, asikatangi kugara pashi apangane kuti dani unesimba here ane vanhu makumi emazana gumi kushongana nouwo unouya kurwa naye anemakumi emazana makumi mairi evanhu? ³²Nokuti umweni achikuretu yaamho, atume nhumwa kubvunza chaanoda chokuti vaiyane. ³³Ndizvo kunyazwi ndiani kwomuri usikasii zveshe zvaanazvo, aangakoni kuita mudzidzi wangu.³⁴“Munyu wakanaka, asi kuti munyu warasha kunaka kwawo, ucharungwa ngenyi? ³⁵Auchadetseri chiro kuuisa mumunda nokuti kuita mwarira; vanhu vanourasha kubanze. Uwo unenzee dzokuzwa, ngaazwe''.

Chapter 15

¹Zvinopano vabhadarisi vemuthero nevashaishi veshe vaikwedzera kwaari Jesu kumuzwa, ²VaFarisi nevanyori vakavhuruvhuta vechiti, “Munhu uyu unoashira vashaishi nokudya navo”.³Jesu wakavaronzera uyu muedzaniso echiti, ⁴“Ndiani munhu kwomuri, kudai anezana remakwai, nerimwe rawo rarashika, aasii here makumi mapfumbamwe nemapfumbamwe mushango, aende kootsvaka iro rakarashika, metsa ariona? ⁵Naapo ariona, unoripakata pamapfudzi ake ngokudakara.⁶Naapo aguma kanyi, unodaidza pamwepo shamwari dzake nevaakirwana vake echiti kwavari, ‘Dakarai neni, ngokuti ndariona gwai rangu iro raiya rakarashika. ⁷Ndinoti kwomuri, ngokudaro kunozoapo kudakara mudenga ngendaa youmwe mushaishi watenderuka kupinda kudakara ngemakumi mapfumbamwe nemapfumbamwe vari vakarurama vasikatami kutenderuka.⁸Nokuti ngouri mudzimai, unezvigurwa zvesirivha zviri gumi, kuti akarasha chimwe chazvo, aabasiri chibani here, atsvaire mhatso nokunasa kutsvakisisa metsa achiona?, ⁹Naapo achiona, unodaidza pamwepo shamwari dzake nevaakirwana vake echiti, ‘Dakarai neni, ngokuti ndachiona chigurwa chesirivha icho chendakarasha’. ¹⁰Ngokudaro ndinoti kwomuri, kuripo kudakara pamberi pengirosi dzaMwari ngendaa yomushaishi umwe watenderuka''.¹¹Jesu wakati, “Munhu umweni waiya nevakororo vairi. ¹²Nomudoko wavo wakati kunababa ake, ‘Baba, chindikoanisirai chikoaniswa chenhaka chendakaemeserwa.’ Naye wakakoanisira kwavari pfuma yake.¹³Ngesure kwemazuva mashomani mwana mudoko wakaunganidza zveshe pamwepo, akaenda kunyika iri kuretu, naye wakaparadza nhaka yake ngokupona kwokushaisha. ¹⁴Naapo aiya apedza zveshe, yakaguma nzara huru munyikamwo, naye wakatanga kutama.¹⁵Ndizvo wakaenda akadzipira kunemunhu wenyikayo, naye wakamutuma kuenda murubaya koousha nguruve. ¹⁶Naye waido kugutisa ndani yake ngemateko aidyiwa ngenguruve; apana munhu waimupa chiro.,¹⁷Asi apo anasa kuzia pachake wakati, ‘Kuwandanyi kwakaita varanda vababa angu vane chingwa chinokwana nechokusiya, neni ndiri kufa ngenzara panapa! ¹⁸Ndomiruka ndiende kunababa angu, ndinozoti kwavari: ‘Baba, ndashaisha pamberi paMwari nepamberi penyu; ¹⁹neni andichasisiri kudaidzwa kuti ndiri mwana wenyu. Chindibatai kudai ngoumwe wevaranda venyu.²⁰Djaha rakamuruka, rikauya kunababa varo. Asi apo achikuretu, baba ake vakamuona vakamuzwira nyasha, navo vakarumba, vakamumbundira, vakamuchingamidza ngomuromo. ²¹Mwana wakati kwaari, ‘Baba, ndakashaisha pamberi paMwari nepamberi penyu; andichasisiri kudaidzwa kuti ndiri mwana wenyu’.²²Asi baba vakati kuvaranda vavo, ‘Unzai ngokukasira gauni rakapindisisa kunaka, mumupfekese; muise ndandazi pachikunwe chake nemagwada mutsoka dzake, ²³mwechiunza mhuru inonuna muiuraye, ngatidye tidakare; ²⁴ngokuti uyu mukororo wangu waiya afa, naye unoponazve; wakarashika, naye waoneka.’ Navo vakatanga kudakara.²⁵Zvinopano mukororo wake wedangwe waiya mumunda; naapo achauya echikwedzera kumhatso, wakazwa kuridzwa nokuzvina. ²⁶Naye wakadaidza umwe wevaranda, akabvunza kuti izvi zviinyi! ²⁷Naye wakati kwaari, ‘Munun'una wako wauya nababa ako vamuuraira mhuru inonuna, ngokuti vamuashira achangwaririka nokupona.²⁸Asi dangwe rakanyangadzwa, akaramba kungena. Nababa ake vakabuda kubanze, vakamunyengerera. ²⁹Asi mwana wakapingura, akati kunababa ake, ‘Ringirai, makore aya mazhinji ndakakushandira neni andizi kutongogura chimwe chemipango yako; asi auzi kundipa kachimbudzana kuti ndidakare neshamwari dzangu. ³⁰Asi wauya uyu mukororo wako uwo wakapedza pfuma yako pamwepo nemamhombo, iwewe wamuuraira mhuru inonuna’.³¹Asi baba wakati kwaari, ‘Mwana, undori neni nguva dzeshe neizvo zvendinazvo zvindori zvako. ³²Asi kwaisisira kuti tidakare nokudakadzwa, ngokuti uyu munun'una wako waiya afa, naye unoponazve; waiya akarashika, nazvinopano unoonekazve.

Chapter 16

¹jesu wakati kuvadzidzi vake, “Kwaiyapo munhu waiya gurudza, uwo waiya nomungwariri, naye wakaitirwa ndaa yokuti waiparadza pfuma yamambo wake. ²Naye wakamudaidza, akati kwaari, ‘Chiinyi ichi chendinozwa ndiwe? Wechindipa mushumo womushando woungwariri hwako, ngokuti iwewe aungachaiti mungwariri’.³Nomungwariri wakati mukati mwake, ‘Ndodini, ngokuti mambo wangu unodusa kwendiri mushando woungwariri hwangu? Andina simba rokurima, ndinenyowa dzokupemha. ⁴Ndinozia chendinozoita, apo ndadzingwa kubva mumushando woungwariri hwangu, kuti vanhu vazondiashira mumhatso dzavo’.⁵Ndizvo mudzwiti echidaidza kwaari veshe vaiya nezvikwereti kunamambo wake umwe ngaumwe, wakati kuneuwo wokutanga, ‘Unechikwereti chakadini kunamambo wangu?’. ⁶Iye wakati, ‘Zana remabiya emafuta.’ Naye wakati kwaari, ‘Tora tsamba yako ukasire kugara pashi, unyore kuti makumi mashanu’. ⁷Naapo wakatizve kuno umweni, ‘Iwewe unechikwereti chakadini?’ Naye wakati, ‘Zana rezvitundu zvekoroni.’ Naye wakati kwaari, ‘Tora tsamba yako unyore kuti makumi masere’.⁸Namambo wake wakakudza mungwariri wakashata ngokuti yaiya aita ngourimbwi. Ngokuti vanhu veiyi nyika vanopinda kungwara kundanga dzavo kunevanhu vokujeka. ⁹Neni ndinomuronzera, mwechidziitira shamwari ngoupfumi husikazi kururama, kuti apo hwapera vazomuashira muugaro husikaperi.¹⁰Uwo unogondeka ngezvidoodoko unozogondekazve ngezvakawanda; nouwo usikazi kururama ngezvidoodoko aazi kururamazve ngezvakawanda. ¹¹Ndizvo kuti musikazi kuita vanogondeka ngoupfumi husikazi kururama, ndiani unozomugonda ngoupfumi hwegwinyiso? ¹²Kudai musikazi kuita vanogondeka ngeizvo zvaiya zvevamweni, ndiani unozopa kwomuri izvo zviri zvenyu?¹³Apana muranda ungakona kushandira madzimambo mairi; ngokuti unozonyenya umwe ade umweni, nokuti unozobatirira kuneumweni, ashoore umweni. Amungakoni kushandira Mwari neMare”.¹⁴VaFarisi, avo vaida mare, vakazwa zveshe izvi, navo vakamusvereredza. ¹⁵Naye wakati kwavari, “Imwimwi muri avo vanodzipembedza pamberi pevanhu, asi Mwari unozia mwoyo yenyu; ngokuti icho chinoremeredzwa pakati pevanhu, chiri chinonyangadza pamberi paMwari.¹⁶Mupango nezvinyorwa zvevaprofeti zvaindoapo metsa kuguma kwaJohani; kubvira ngouwo mukuwo umambo hwaMwari hunochumairwa, nomunhu weshe unopoteramwo ngesimba. ¹⁷Asi kunopinda kureruka kuti denga nenyika zvipinde, kunekuti kadonhwe kamwe keMipango kakorere kuitika.¹⁸Kunyazwi ndiani unoramba mukadzi wake, aroore umweni unoomba, nouwo unomuroora uwo wakarambwa kubva kumwamuna wake unoomba.¹⁹Kwaiyapo munhu waiya gurudza, uwo waipfeka machira akatsvukuruka neakachena akanaka echidya zvakanaka mazuva eshe. ²⁰Kwaiyapozve mupemhi waizwi Razarusi waiiswa pamusiwo wegurudza, akazara ngezvironda, ²¹waida kudya matsekeneswa aiwa kubva patafura pegurudza; kunyazwi nembwa dzaiuya dzechinambura zvironda zvake.²²Kwakaitika kuti mupemhi wakafa, akatwarwa ngengirosi kuenda paditi raAbrahama. Negurudza rakafawo rikaikwa; ²³riri muHaidhesi, rakamirudza madziso aro rechishononwa, rikaona Abrahama ari kuretu naRazarusi ari paditi pake.²⁴Naro rakadaidzira rikati, ‘Baba Abrahama, ndiitirei nyasha, tumai Razarusi kuti anyike kumagumo kwechinwe chake mumvura atonhodze rurumi rwangu; ngokuti ndiri mukurwadziwa mumurazvu uyu’.²⁵Asi Abrahama wakati, ‘Mwana, karakadza kuti iwewe ngenguva yokupona kwako wakaashira zviro zvako zvakanaka, naRazarusi ngokudaro wakaashira zviro zvakashata; asi zvinopano unoembedzerwa, newe uri mukurwadziwa. ²⁶Nepadera peizvi zveshe, riripo gaha guru rakaiswa pakati pedu nemwi, kuti avo vanoda kubva uno kuuya kwomuri, avangakoni, zve akuna ungaambuka kubva kwomuri kuuya kwetiri`.²⁷Mufhumi wakati, ‘Ndinokupota, baba Abrahama, kuti umutume kumhatso yababa angu,, ²⁸ngokuti ndine vanun'una vashanu, kuti anase kupupura kwavari, kuti vasazouyawo kundau iyi yokushononwa.’,²⁹Asi Abrahama wakati, ‘Vanaye Mosi nevaprofeti; ngavavapurutane`. ³⁰Asi iye wakati, ‘Haiwa, baba Abrahama; asi kudai umwe akaenda kwavari echibva kwevakafa, vanozotenderuka`. ³¹Asi iye wakati kwaari, ‘Kudai vasikapurutani Mosi nevaprofeti, avatongozozwi kunyazwi umwe amuka kubva kwevakafa.

Chapter 17

¹Jesu wakati kuvadzidzi vake, “Akungaitiki kuti zvipumhuniso zvisauya; asi ihehe kwaari uwo wezvinouya ndiye!, ²Kurinane kwaari kuti guyo gurutu risungirwe muhuro mwake naye anzvaidzwe muruandhle, kunekuti aite kuti umwe weava vadoko ashaishe.³Mwechidzingwarira pachenyu; kudai munun'una wako echishaisha, wechimurambidza, kuti iye echitenderuka, chimurekerera. ⁴Nokudai echikushaishira kanomwe ngezuva, akakunukuka kwouri kanomwe, naye echiti, ‘Ndinotenderuka,’ newe unosisira kumurekerera''.⁵Vapostori vakati kunaMambo, “Wanza kugonda kwedu!” ⁶NaMambo wakati, “Kudai mwaiya nokugonda kwakadai ngetsangu yemustadhi, mwaizoronza kuneuyu muti womuonde kuti, ‘Bvitwa, usimwe muruandhle,’ nawo waizomupurutana.⁷Asi ndiani kwomuri, unemuranda echirima mumunda nokuti kuusha makwai, ungazoti kwaari apo auya echibva kumunda, ‘Uya zvinopano ugare pashi patafura panekudya? ⁸Aazoti here kwaari, ‘Ndinasirire kudya kwemadeekoni, udzisimidze pachako wechindishandira, metsa ndadya nokumwa; ngesure kweizvi ungazodyawo nokumwawo iwewe?⁹Unobonga here uwo muranda ngokuti wakaita izvo zvaakapangwa kuita? ¹⁰Ngokudaro imwimwi nemwiwo, apo mwazopedza kuita zveshe izvo zvemwakapangwa mwechiti, ‘Tiri varanda vasikadetseri chiro; takaita izvo zvaiya bingo redu''.¹¹Vari munjira kuenda Jerusarema Jesu wakahamba ngepakati peSamaria neGarire. ¹²Naapo achapinda muguta, vakashongana naye vanhu gumi vaiya nemapere, vakaema vari kuretu, ¹³navo vakadaidzira ngemazwi avo vechiti, “Jesu, Mambo, tiitire nyasha''.¹⁴Naapo avaona wakati kwavari, “Mwechienda mudzipangidzire kuvapristi.” Naapo vechienda vakamhodyoswa. ¹⁵Naapo umwe wavo, apo aona kuti wamhodyoka, wakahwirira, echikudza Mwari ngeizwi guru, ¹⁶naye wakawa ngehope yake patsoka dzaJesu, echimubonga. Iye waiya muSamaria.¹⁷Naapo Jesu wakati, “Avazi kumhodyoswa varigumi here? Asi varipari vapfumbamwe?, ¹⁸Apana wakaoneka echipetuka kookudza Mwari, asi ega uyu mupara here?”. ¹⁹Naye wakati kwaari, “Miruka, uende; kugonda kwako kwakuponesa''.²⁰VaFarisi vamweni vakamubvunza kuti umambo hwaMwari hunozouya riini, Jesu wakavapingura akati, “Umambo hwaMwari ahuuyi ngenjira youngaoneka pamhene. ²¹akuna naumwe unozoti, ‘Penya, uri panapa!’ Nokuti, ‘Uri apo!’ Ngokuti penyai, umambo hwaMwari huri mukati mwenyu''.²²Jesu wakati kuvadzidzi: “Mazuva achazouya omunozodisisa kuti muone rimwe remazuva oMukororo woMunhu, nemwi amuzorioni. ²³Navo vanozoti kwomuri, ‘Penyai apo!’ Nokuti, ‘Penyai, panapa!’ Musazoendapo, nokuti kuvateera. ²⁴Ngokuti kudai ngemheni inopenya yechijekisa denga yechibva kurupande rumwe rwomudenga kuguma kurupande rumweni rwepashi pomudenga, nokuuya kwoMukororo woMunhu kunozodaro ngezuva rake.²⁵Asi kutanga kunosisira kuti ashononeswe ngezvakawanda nokurambwa ngouyu mubarirwana. ²⁶Kudai ngezvakaitika ngemazuva aNoa, kunozoitikawo ngemazuva oMukororo woMunhu. ²⁷Vakadya, vakamwa, vakaroora, vakaroodzwa, metsa rakaguma zuva raakapotera ndiro Noa mungarava, nendambi yakauya ikavapedza veshe.²⁸Kudaizve ngezvakaitika ngemazuva aRoti, vakadya, vakamwa, vakatenga, vakatengesa, vakasima, vakaaka, ²⁹asi ngezuva raakabuda ndiro Roti kubva muSodhoma kwakanaya muriro nesorufa zvechibva mudenga zvikavapedza veshe.³⁰Izvi ndizvo zvinozoitika ngezuva raanozopangidzirwa Mukororo woMunhu. ³¹Ngeiro zuva, uwo uri padera pemhatso, nenhumbi dzake dziri mukati mwemhatso, asazodzaka kuti adzitore; nouwo uri mumunda asapetuka.³²Mwechikarakadza mukadzi waRoti. ³³Kunyazwi ndiani unozotsvaka kuuyirwa ngokurarama kwake unozokurasha, asi kunyazwi ndiani unozorasha kurarama kwake iye unozokungwarira.³⁴Ndinoti kwomuri, ngouwo usiku vairi vanozoapo pamubhedhi umwewo; umwe unozotorwa noumweni unozosiiwa. ³⁵Vanozoapo vakadzi vairi vechikuya pamwepo; umwe unozotorwa noumweni unozosiiwa''. ³⁶Naapo vanhu vairi vanozoapo mumunda, umwe unozotorwa noumweni unozosiiwa. ³⁷Navo vakati kwaari, “Kuri, Mambo?” Naye wakati kwavari, “Apo panomuiri wakafa, ndipo panozoungana ngwanga.

Chapter 18

¹Jesu wakavaronzera muedzaniso, kuti vanosisira kundogara vechikumbira vasazoremba., ²Mudhorobha rimweni waiyapo mutongi uwo waiya asikatyi Mwari, asikaremeredzi munhu.³Kwayiapo neshirikadzi mudhorobha iro nayo yakagara yechiuya kwaari yechiti, ‘Nditongere ndaa yangu kunegaa rangu’, ⁴Kwekamukuwo aazi kutenda; asi ngesure kweizvi wakati mukati mwake, ‘Kunyazwi inini ndisikamutyi Mwari nokuti kuremeredza munhu, ⁵asi ngokuti shirikadzi iyi inondinesa, ndinozoitongera, kuti isazondishisha ngokundogara yechiuya''.⁶NaMambo wakati, “Izwai zvaanoronza mutongi usikazi kururama. ⁷Mwari aazotongeri here vakatsanangurwa vake, avo vanochema kwaari masikati nousiku? Unozononoka kuvadetsera here? ⁸Ndinomuronzera, kuti unozovatongera ngokukasira. Zvakanyadaro, naapo Mukororo woMunhu ouya, unozoona kugonda panyika here?”.⁹Jesu wakaronzazve uyu muedzaniso kunevamweni avo vakadzigonda kuti vari vakarurama vechishoora vamweni: ¹⁰''Vanhu vairi vakakwira muTemperi kookumbira, umwe wavo waiya muFarisi noumweni waiya mubharisi.¹¹MuFarisi wakaema, akakumbira pachake, akati, ‘Mwari, ndinokubonga ngokuti andizi kudai ngevanhu vamweni, vane makaro, vasikazi kururama, vanoomba nokunyazwi nouyu mubharisi., ¹²Ndinoera kudya kairi ngevhiki, ndinopa chegumi chezviro zveshe zvendinazvo.¹³Asi mubhadarisi wemuthero, echiema ari kuretu, aazi kutenda nokumirudza madziso ake kuringira mudenga, asi wakarova diti rake echiti, ‘Mwari, ndiitire nyasha inini mushaishi’, ¹⁴Ndinomuronzera, uyu munhu wakadzaka kuenda kumhatso yake echipembedzwa kunoumweni; ngokuti munhu weshe unodzikudza unozopfaiswa, asi uwo unodzipfaisa unozokuriswa”.¹⁵Zvinopano vaiunza kwaari vana vadoko kuti avabate; naapo vadzidzi vaona, vakavarambidza. ¹⁶Asi Jesu wakavadaidza kwaari echiti, “Tenderai vana vadoko kuti vauye kwendiri, musavarambidza; ngokuti umambo hwaMwari ngehwevakadai. ¹⁷Ngegwinyiso ndinoti kwomuri, uwo usikaashiri umambo hwaMwari kudai ngomwana mudoko, aatongozopoterimwo”.¹⁸Vamwe varume wakamubvunza echiti, “Mudzidzisi wakanaka, ndinozoitenyi kuti ndigare nhaka yokupona kusikaperi?”, ¹⁹Jesu wakati kwaari, “Unondidaidza ngenyi kuti wakanaka? Akuna naumwe wakanaka asi Mwari ega. ²⁰Unozia mipango: ‘Usaomba, usauraya, usaba, usaita chapupu chokunyepa, remeredza baba ako namai ako’. ²¹Naye wakati, “Izvi zveshe ndakazvingwarira kubvira muudoko hwangu”.²²Naapo Jesu azwa izvi, wakati kwaari, “Uchatama chiro chimwe. Tengesa zveshe zvounazvo upe kuvarombo, newe unozoa noupfumi mudenga; uuye, unditeere”. ²³Asi apo azwa izvi wakatambudzika kakurutu, ngokuti waiya mupfumi mukurutu.²⁴Jesu echimuringira wakati, “A, kukonzanyi kwezvakaita kuneavo vane upfumi kuti vapotere muumambo hwaMwari! ²⁵Ngokuti kunopinda kureruka kunekamera kuti ripotere ngepaburi renaiti kuno kuti mupfumi apotere muumambo hwaMwari”.²⁶Avo vakazwa izvi vakati, “Ndizvo ndiani ungaponeswa?” ²⁷Asi Jesu wakati, “Izvo zvisikaitiki kuvanhu zvinoitika kunaMwari”.²⁸NaPetro wakati, “Isusu takasiya mizi yedu tikakuteera”. ²⁹Jesu wakati kwavari, “Ngegwinyiso ndinoti kwomuri, akuna munhu wakasiya muzi nokuti mukadzi nokuti vakoma nokuti vabari nokuti vana, ngepamusoro poumambo hwaMwari, ³⁰usikazoashiri ngouyu mukuwo zvakawanda zvakahwirinzirwa, panguva inouya unozoashira kupona kusikaperi”.³¹Naye wakatora gumi navairi, wakati kwavari, “tinokwira Jerusarema, nazvo zveshe zvakanyorwa ngevaprofeti ngendaa yoMukororo woMunhu zvinozoitika. ³²Ngokuti unozopirwa kunevemadzinza, naye unozoitirwa jee nokutambudzwa nokupfirwa mata; ³³navo vanozomurova nokumuuraya, ngezuva rechitatu unozomukazve”.³⁴Asi avazi kuzwisisa nachimwe cheizvi zviro; neizwi iri raiya rakafishika kwavari, navo avazi kuzwisisa izvo zvakaereketwa.³⁵Naapo Jesu echikwedzera pasinde peJerikho, bofu raiya rakagara panjira rechipemha. ³⁶rechizwa mbungano yechipinda, rakabvunza kuti, “Chiinyi ichi chiri kuitika?” ³⁷Navo vakarironzera kuti, “Jesu weNazaretha unopinda ngepanapa”.³⁸Naro rakadaidzira rikati, “Jesu, mukororo waDhavhidha, ndiitire nyasha!”, ³⁹Naavo vaiya pamberi vakarikaraidza, kuti rinyarare; asi rakapinda kudaidzira kakurutu rechiti, “Mukororo waDhavhidha, ndiitire nyasha”.⁴⁰NaJesu wakaema, akapanga kuti riunzwe kwaari; naapo rakakwedzera pasinde, wakaribvunza kuti,, ⁴¹“Unoda kuti ndikuitirenyi?” Naro rakati, “Mambo, kuti ndione”.⁴²Jesu wakati kweriri, “Chiona; kugonda kwako kwakuponesa”. ⁴³Paripo rakaona, rakamuteera rechikudza Mwari; nembungano yechizviona, yakairikidza Mwari.

Chapter 19

¹Jesu wakangena muJerikho echipinda ndimwo. ²Paiya nemunhu waizwi Zakheusi; iye waiya mukuru wevabhadarisi vemuthero, waiya gurudza.³Naye wakatsvaka kuona Jesu kuti ndiani, asi waiya asikakoni ngendaa yembungano, ngokuti waiya mufupi. ⁴Ndizvo Zakeu wakarumba kuenda mberi, akakwira mumuonde kuti amuone, ngokuti waipinda ngeiyo njira.⁵Naapo Jesu agumapo wakaringira mudenga, akati kwaari, “Zakheusi, kasira kudzaka pashi; ngokuti kunosisira kuti ndigare mumhatso yako nyamashi''. ⁶Ndizvo wakakasira kudzaka pashi, akamuashira ngokudara, ⁷Naapo vazviona vakavhuruvhuta veshe vechiti, “Wapotera kuita mueni womunhu mushaishi”.⁸NaZakheusi wakaema, akati kunaMambo, “Ringira, Mambo, ndinopa hafu youpfumi hwangu kuvarombo; kudai ndakatora chiro kumunhu ngourimbwi, ndinomuhwirinzira zvakapetwa karongomuna''. ⁹Jesu wakati kwaari, “Nyamashi ruponeso rwaguma kuneiyi mhatso, ngokuti nayewo mukororo waAbrahama., ¹⁰Ngokuti Mukororo woMunhu wakauya kootsvaka nokuponesa izvo zvakarashika”.¹¹Naapo vachazwa izvi zviro, Jesu wakaangira kuvaronzera muedzaniso, ngokuti waiya pasinde neJerusarema, ngokutizve ivo vaikarira kuti umambo hwaMwari hwaizokasira kuoneka apapo. ¹²Ndizvo wakati, “Munhu mukuru wakaenda kunyika yaiya kuretu kuti andoashira umambo nokupetukazve.¹³Wakadaidza varanda vake gumi, akavapa umwe ngaumwe chigurwa chomukore, wakati kwavari, ‘Barisai metsa ndiuye. ¹⁴Asi vanhu vomunyika yake vakamunyenya, vakatuma vatumwa sure kwake vechiti, ‘Atidi kuti munhu uyu atonge padera pedu. ¹⁵Naapo oopetuka, aashira umambo, wakapanga kuti avo varanda, vaaiya akapa zvigurwa zvemukore, vadaidzwe kwaari, kuti azie zvevakauyirwa ngokuibarisa.¹⁶Uwo wokutanga wakauya pamberi pake, akati, ‘Mambo, mugodi yenyu yawana imweni gumi.’, ¹⁷Naye wakati kwaari, ‘Wakanasa, iwewe muranda wakanaka! Ngokuti wakagondeka ngezvishomani, wechitonga padera pemadhorobha gumi.¹⁸Newechipiri wakauya akati, ‘Mambo, chigurwa chako chomukore chakauyirwa ngezvigurwa zvimweni zvishanu.’, ¹⁹Naye wakati kwaarizve, ‘Wechitonga padera pemadhorobha mashanu’.²⁰Naapo umweni wakauya, akati, ‘Mambo, penya, chigurwa chako chomukore, icho chendakangwarira chiri mudhuku, ²¹ngokuti ndakakutya, ngokuti uri munhu usikakonwi; unotonhera icho chousikazi kuisa pashi, newe unocheka icho chousikazi kusima’.²²Wakati kwaari, ‘Ngezvinobuda kubva pamuromo pako ndinozokutonga, iwewe muranda wakashata! Iwewe waitozia kuti ndiri munhu usikakonwi, ndechitonhera icho chendisikazi kuisa pashi, nokucheka icho chendisikazi kusima. ²³Ndizvo wakarekera ngenyi kuisa chigurwa changu kwavari mubhange, neni mukuuya kwangu ndaizowona icho nokuuyirwa kwacho.’²⁴Naye wakati kuneavo vaiema pasinde, ‘Mutorerenyi kubva kwaari uwo mugodi, mupe kwaari uwo unegumi dzemugodi’. ²⁵Navo vakati kwaari, ‘Mambo, uwo wanegumi dzemigodi’,²⁶Ndinoti kwomuri, ‘Kunemunhu weshe unacho unozopuwa, nokwaari usina, neicho chaanacho chinozotorwa kubva kwaari. ²⁷Asi ao magaa angu, aiya asikatendi kuti nditonge padera pao, aunzenyi panapa muauraye pamberi pangu''.²⁸Naapo aronza izvi, wakatungamira pamberi pavo kukwira Jerusarema.²⁹Naapo akwedzera pasinde peBhethifaje neBhethani, ngepaMutunhu unozwi wemaOrivhi, wakatumira mberi vairi vevadzidzi vake, ³⁰echiti, “Endai muguta iro remwakaringirana naro, umwo mwopindamwo munozoona tsiru rembongoro rakasungwa, iro risikazi kumbogadhwa ngomunhu. Risunhurenyi muuye naro. ³¹Kudai aripo unozomubvunza kuti, ‘Munorisunhurirenyi?’ Munozoronza kuti, ‘Mambo unorida’.³²Ndizvo avo vakatumwa vakaenda, vakaona kudai ngezvaakaronza ndiJesu kwavari. ³³Naapo vachasunhura tsiru, vanikazi varo vakati kwavari, “Munorisunhurirenyi tsiru?” ³⁴Navo vakati, “Mambo unorida”. ³⁵Navo vakariunza kunaJesu, vakaisa zvokufuka zvavo padera petsiru, vakakwidza Jesu padera paro. ³⁶Naapo agadha tsiru, vakachinga zvokufuka zvavo munjira.³⁷Naapo echikwedzera pasinde pokudzaka Mutunhu wemaOrivhi, mbungano yeshe yevadzidzi vakatanga kudakara nokukudza Mwari ngeizwi guru ngendaa yemishando yeshe ine simba yevaiya vaona, ³⁸vechiti, “Unomuchena Mambo uwo unouya ngezina raMambo Mwari! Kunyarara mudenga nouthende mudengadenga!”³⁹Vamweni vevaFarisi mukati mwembungano vakati kwaari, “Mudzidzisi, rambidza vadzidzi vako”. ⁴⁰Jesu wakapingura, akati kwavari, “Ndinomuronzera kuti, kudai ava vaizonyarara, mapuwe emene anozodaidzira”.⁴¹Naapo Jesu akwedzera pasinde wakaona dhorobha, wakarichemera, echiti ⁴²Dai waizia ngezuva iri izvo zviro zvingakupa kunyarara kwako! Asi zvinopano zvakafishika kumadziso ako.⁴³Ngokuti mazuva anozokugumira, apo magaa ako anozokushoshera rushosha nokukutendenedza, akukonyere mukati kumarutii eshe. ⁴⁴Anozokupwanyira pashi, nevana vako vari mukati mwako, navo avazosii mukati mwako nebuwe rimwe rakagadzikwa padera perimweni; ngokuti iwewe auzi kuzia mukuwo wokuhambirwa kwako”.⁴⁵Jesu wakapotera muTemperi, akatanga kuvadzingira kubanze avo vaitengesa, ⁴⁶echiti kwavari, “Kwakanyorwa kuti, ‘Mhatso yangu inozozwi imhatso yomukumbiro;’ asi imwimwi mwaiita bako rembavha”.⁴⁷Jesu waidzidzisa mazuva eshe muTemperi. Vapristi vakuru nevanyori nevakuru vevanhu vakatsvaka kumuuraya. ⁴⁸Asi avazi kuona chiro chevangaita, ngokuti vanhu veshe vakabatirira kwaari vechipurutana mazwi ake.

Chapter 20

¹Ngezuva rimweni, Jesu echidzidzisa vanhu muTemperi nokuchumaira vhangeri, vapristi vakuru nevanyori nevakuru vevanhu vakauya kwaari vechiti, ²“Tironzere kuti unoita izvi ngesimba raani? Nokuti ndiani wakakupa iri simba?”.³Naye wakavapingura, akati kwavari, “Ininiwo ndinozomubvunza mubvunzo umwe, nemwi ndironzerei zvinopano ⁴Rubhabhatidzo rwaJohani rwakabva mudenga here nokuti rwakabva kuvanhu?”.⁵Navo vakapangana pakati pavo vechiti, “Kuti tikati, ‘Rwakabva mudenga,’ iye unozoti, ‘Amuzi kumutenda ngenyi?’ ⁶Asi tikati, ‘Rwakabva kuvanhu,’ vanhu veshe vanozotiponda ngemapuwe; ngokuti vanotenda kuti Johani waiya muprofeti”.⁷Navo vakapingura kuti avazi kuzia kuti rwakabva kuri. ⁸Jesu wakati kwavari, “Neniwo andimuronzeri kuti ndinoita izvi zviro ngesimba raani”.⁹Jesu wakatanga kuronzera vanhu muedzaniso uyu: “Munhu wakasima munda wemivhini, akaupa kuvarimi, akaenda kunyika imweni koogareyo mukuwo wakareba. ¹⁰Naapo nguva yaguma, wakatuma muranda kuvarimi, kuti vamupe imweni yemichero yomumunda wemivhini; asi varimi vakamurova, vakamupetudza asina chiro.¹¹Naye wakatumazve muranda umweni; nouwozve vakamurova, vakamubata ngenjira yaitsverudza, vakamupetudza asina chiro. ¹²Wakatumazve wechitatu, nayewo vakamukuwadza, vakamurasha kubanze.¹³Naapo mambo womunda wemivhini wakati, ‘Ndinozoitenyi? Ndinozotuma mukororo wangu unodikanwa; pamweni vanozomuremeredza’. ¹⁴Asi apo varimi vamuona, vakapangana pachavo vechiti, ‘Uyu ndiye unogara nhaka; ngatimuuraye, kuti nhaka iite yedu’.¹⁵Vakamubudisa kubanze kwomunda wemivhini, vakamuuraya. Ndizvo mambo womunda wemivhini unozoitenyi kwavari? ¹⁶Unozouya avauraye avo varimi, unozopa munda wemivhini kune vamweni.” Naapo vechizwa izvi vakati, “Mwari, musatendera kudaro!”¹⁷Asi Jesu wakavaringira, akati, “Ndizvo chiinyi ichi chakanyorwa chinoti, ‘Buwe iro rakarambwa ngevaaki, ndiro rakaita soro repakona? ¹⁸Munhu weshe uwo unowira padera pebuwe iro unozoputika kuita zvigurwa; asi iye kwaari werinozowira padera pake rinozomukuya kuita bukuta”.¹⁹Vanyori nevapristi vakuru vakaedza kumubata ngeawa iro, asi vakatya vanhu; ngokuti vakazwisisa kuti wakaronza uyu muedzaniso ndivo. ²⁰Ndizvo vakamurinda, vakatuma vadongoreri, avo vakadziitisa kudai ngevanhu vakarurama, ngokudaro vakamuteya ngemazwi ake, kuti vazomupira kusimba romutongi woumambo.²¹Vakamubvunza vakati, “Mudzidzisi, tinozia kuti izvo zvounoronza nokudzidzisa zvakanaka, auketi munhu, asi ngegwinyiso unodzidzisa ngenjira yaMwari. ²²Kunotenderwa here kwetiri kuti tipe muthero kunaSiza nokuti akutenderwi?”²³Asi Jesu echizia urimbwi hwavo wakati kwavari, ²⁴“Ndipangidzirei chigurwa chemare. Chine muedzaniso wehope norunyoro rwaani?” Navo vakati, “Ngezva-Siza”.²⁵Jesu wakati kwavari, “Ndizvo mwechipa kunaSiza izvo zviri zvaSiza nokuna Mwari izvo zviri zvaMwari''. ²⁶Navo vakakorera kumubata ngemazwi okuereketa kwake pamberi pevanhu; navo vechishamiswa ngokupingura kwake vakanyarara.²⁷Kwakaguma kwaari vamweni vevaSadhusi, avo vanoti akuna kumuswa kwevakafa, ²⁸navo vakamuvundzisa vechiti, “Mudzidzisi, Mosi wakatinyorera echiti kuti mukoma womunhu afa, anemukadzi asina vana, munun'una wake unozotora mukadzi abarire mukoma wake vana.²⁹Ndizvo vaiyapo vakoma vanomwe; uwo wedangwe wakaroora mukadzi, akafa asina vana;, ³⁰nouwo wechipiri wakamutora, ³¹newechitatu wakamutora, ngokudaro veshe vanomwe vakafa avazi kusiya vana. ³²Ngesure kweizvi mukadzi naye wakafawo. ³³Ndizvo pakumuka kwevakafa, unozoita mukadzi waani kwavari? Ngokuti veshe vanomwe vakamutora kuita mukadzi”.³⁴Jesu wakati kwavari, “Vanhu vomunyika muno vanoroora nokuroodzwa. ³⁵asi avo vanoerengwa kuti vanosisira nyika iyo nokumuka kubva kwevakafa avaroori, avaroodzwizve. ³⁶Ngokuti avachazofizve, ngokuti vanozodai ngengirosi vaa vana vaMwari, vaa vana vokumuka kwevakafa.³⁷Asi kuti vakafa vanomuswa, Mosi emene wakapangidzira kudaro, ngeizwi rinoronza ngendaa yepfiba, apo paakadaidza Mambo Mwari kuti ndiMwari waAbrahama, Isaka naJakobe. ³⁸Zvinopano andiyepi Mwari wevakafa, asi Mwari wevanopona; ngokuti veshe vanoponera kwaari”.³⁹Vamweni vevanyori vakapingura, vakati, “Mudzidzisi, wanasa kuronza”. ⁴⁰Ngokuti avazi kuchazoshingazve kumubvunza mubvunzo.⁴¹Asi Jesu wakati kwavari, “Vanoronza ngenyi kuti Kristu mukororo waDhavhidha? ⁴²Ngokuti Dhavhidha emene mubhuku reNduyo wakaronza kuti, ‘Mambo wakati kunaMambo wangu, gara ngokumudyo kwangu, ⁴³metsa ndiite magaa ako chitambarariro chetsoka dzako’. ⁴⁴Ndizvo kuti Dhavhidha echimudaidza kuti Mambo, ungaita mukororo wake ngokuitawani?”.⁴⁵Wakati kuvadzidzi vake mukuzwa kwevanhu veshe, ⁴⁶“Ngwarai vanyori, avo vanodisisa kuhamba vakapfeka zvokusimira zvakareba, vanoda kuchingamidzwa pandau dzemisika nezvigaro zvepamberi mumhatso dzokudira nendau dzepamberi mumishongano yokudya, ⁴⁷avo vanoparadza mhatso dzeshirikadzi nangokudziitisa vanoita mikumbiro yakareba. Vanozoashira kurashwa kwakanyanyisisa''.

Chapter 21

¹Jesu wakasimuka akaringira, akaona vamfhumi vechiisa zvipo zvavo mundau yezvipo. ²naye wakaona shirikadzi yaiya murombo yechiisawo zvimapeni zviiri zvidoko. ³Naye wakati, “Ngegwinyiso ndinomuronzera, kuti iyi shirikadzi murombo yaisamwo mare yakapinda kuwanda kupinda vamweni veshe, ⁴ngokuti avo veshe vaisamwo muzvipo kubva pauwandu wepfuma yavo, asi iye kubva muurombo hwake waisamwo zveshe zvaanopona ndizvo”.⁵Naapo vamweni vachaereketa ngendaa yeTemperi, kuti rakanemeswa ngemapuwe akawanda nezvipo, iye wakati, ⁶Hino Jesu wakati “Ngendaa yeizvi zvomunoona, mazuva anozouya naapo arizosiiwi buwe rimwe rakaturikidzwa padera perimweni risikazowiswi pashi”.⁷Navo vakamubvunza vechiti, “Mudzidzisi, izvi zvinozoitika riini? Chiinyi chinozoita chioniso apo zvooda kuitika? ⁸Jesu wakati, “Ngwarai kuti musazopaukiswa; ngokuti vazhinji vanozouya ngezina rangu vechiti, ‘Ndini aye!’ Nokuti, ‘Mukuwo wakwedzera!’ Musavateera. ⁹Naapo mwoozwa ngehondo nokumukirana, musazotyiswa; ngokuti kunosisira kuti izvi zviitike kutanga, asi magumo aasati aapasinde”.¹⁰Naapo wakati kwavari, “Dzinza rinozomukira dzinza noumambo hunozomukira umambo. ¹¹kunozoapo kuzungunyika kukurutu kwenyika, nokundau dzakaparadzana nzara nenhenda, nezvinotyisa kakurutu nezvioniso zvakakura zvinobva mudenga.¹²Asi izvi zveshe zvisati zvaitika vanozomubata, navo vanozomutambudza, vechimupira kumhatso dzokudira nomumatirongo, vechimuunza pamberi pemadzimambo nepevatongi ngendaa yezina rangu. ¹³Iyi inozoita nguva yenyu yokuita uchapupu.¹⁴Ndizvo nasirirai mipinimidzo yenyu, kuti musazodembatemba ngepamberi kuti chiinyi chomunozopingura;, ¹⁵ngokuti ndinozomupa mazwi nokungwara, akuna naumwe wemagaa enyu ungakona kurwisana nakwo nokuti kuzviemera.¹⁶Munozopirwa kuvatongi kunyazwi ngevabereki, vakoma, hama neshamwari, navo vanozoita kuti vamweni venyu vaurawe. ¹⁷Nemwi munozonyenywa ndivo veshe ngendaa yezina rangu. ¹⁸Asi akuna nekabvudzi nakamwe kesoro renyu kanozorashika. ¹⁹Mukusengerera kwenyu munozoponesa ndaramo dzenyu.²⁰Asi apo mwoona Jerusarema rechitendenedzwa ngehondo, zvino ziai kuti kuparadzwa kwaro kwaapasinde. ²¹Naapo vari muJudhia ngavatizire kumitunhu, naavo vari mukati mwaro ngavabudemwo, naavo vari kubanze munharaunda vasazopoteramwo. ²²ngokuti aya ari mazuva okuunzidzirwa, kuti zveshe izvo zvakanyorwa zvizadzisike.²³Hezvo kwavari vane mimba naavo vanoamwisa ngaawo mazuva! Ngokuti kutambudzika kukurutu kuchaapo padera penyika noushungu padera pevanhu ava. ²⁴vanozowa ngokupinza kweshoti, vanozokweiwa kuita hloko kumadzinza eshe; neJerusarema rinozotsikwatsikwa pashi ngevemadzinza, metsa nguva yevemadzinza yazadzisika.²⁵Nezvioniso zvinozoitika pazuva, pamwedzi, panyeredzi, nepadera penyika kunozoapo kupera simba nokutyiswa ngendaa yokutinhira kworuandhle nemafungu. ²⁶Vanhu vachapera simba ngokutyiswa apo vakaringira izvo zvinouya padera penyika; ngokuti masimba omudenga anozozungunyiswa.²⁷Naapo vanozoona Mukororo woMunhu echiuya mumakore anesimba nouthende hukurutu. ²⁸Naapo izvi zviro zvootanga kuitika, ringirai mudenga mumirudze masoro enyu, ngokuti kuripirwa kwenyu kwakwedzera pasinde”.²⁹Jesu wakavaronzera muedzaniso echiti, “Ringirai muonde nemiti yeshe; ³⁰kuti yaburikira mashakani, munodzionera pachenyu, nemwi munozia mwemene kuti zienza zvinopano raapasinde. ³¹Ndizvozve, apo mwoona izvi zvechiitika, mwechizia kuti umambo hwaMwari hwaapasinde.³²Ngegwinyiso ndinoti kwomuri, uyu mubarirwana auzopindi akadi zvisati zvaitika izvi zveshe. ³³Denga nenyika zvinozopinda, asi mazwi angu aatongozopindi akadi.³⁴Asi mwechidzingwarira imwimwi kuti pamweni mwoyo yenyu ingazozvimbirwa ngokudyisa nokuraradza nokudembatemba ngezvendaramo iyi, nezuva iro rimugumire ngokukasira kudai ngechirimbana. ³⁵Ngokuti rinozogumira padera pavo veshe avo vanogara padera penyika yeshe.³⁶Asi rindai nguva dzeshe, kumbirai kuti muwe nesimba rokupokonyoka kubva kuneizvi zveshe zvinozoitika, nokuema pamberi poMukororo woMunhu''.³⁷Masikati eshe waidzidzisa muTemperi, asi usiku waibuda kuenda kooata muDunhu remaOrivhi., ³⁸Vanhu veshe vaifumira kuuya kwaari muTemperi koomuzwa.

Chapter 22

¹Zvinopano mushongano wokudya chingwa chisina mumera wakakwedzera, unozwi Phasika. ²Nevapristi vakuru nevanyori vaitsvaka njira yokumuuraya ndiyo, ngokuti vaitya vanhu.³Zvino Sathani wakapotera munaJudhasi uwo waizwi Isikarioti, umwe wevari gumi navairi. ⁴Jhudas wakaenda kooshongana nevapristi vakuru nevangwariri veTemperi kuti waizomuita mapirenyi kwavari.⁵Navo vakadakara, vakaita chitenderano kuti vamupe mare. ⁶Ndizvo wakatenda, akatsvaka mukuwo wokumupira kwavari pasina mbungano.⁷Zvino zuva rechingwa chisina mumera rakaguma, iro raibaiwa gwai rePhasika, ⁸Jesu wakatuma Petro naJohani echiti, “Endai mutinasirire Phasika kuti tiridye''. ⁹Vakati kwaari, “Unoda kuti tirinasirire pari?”.¹⁰Wakati kwavari, “Penyai, apo mwoopotera mudhorobha, unozoshongana nemwi mwamuna wakatwara hari mwechimuteera kumhatso yaanopotera, ¹¹nemwi munozoti kumuna wemhatso, ‘Mudzidzisi unoti kwouri, Riripari kamera revaeni, apo pendinozodya Pasika nevadzidzi vangu?’.¹²Naye unozomupangidzira kamera guru romuturika rakanasirirwa ndizvo zveshe; tinasirirei apo''. ¹³Navo vakaenda, vakaona kudai ngezvaakaronza kwavari; navo vakanasirira Pasika.¹⁴Naapo awa raguma, wakagara patafura nevapostori. ¹⁵Naye wakati kwavari, “Ngokudisisa ndaida kudya iri Phasika nemwi ndisati ndatambudzika. ¹⁶ngokuti ndinomuronzera kuti andichazoridyizve, metsa razadzisika muumambo hwaMwari''.¹⁷Jesu wakatora tsani, naapo abonga wakati, “Torai ichi, mukoanisirane pakati penyu. ¹⁸ngokuti ndinomuronzera kuti andichazomwi kumichero yomuvhini metsa hugume umambo hwaMwari''.¹⁹Wakatora chingwa, naapo abonga wakachigura, akachipa kwavari, akati, “Ichi chiri muiri wangu, unopirwa ngepamusoro penyu. Mwechiita ichi kundikarakadza inini''. ²⁰Netsani ngokudaro ngesure kwokudya, echiti, “Tsani iyi inodururirwa imwimwi chitenderano chitsva mungazi yangu.²¹Asi ringirai, nyara youwo unondipira ineni patafura. ²²Ngokuti Mukororo woMunhu unoenda kudai ngezvezvakaemeswa; asi hezvo kuneuwo munhu waanozopirwa ndiye!''. ²³Navo vakatanga kubvunzana pakati pavo kuti ndiani kwavari waizoita ichi chiro.²⁴Kwakabudazve hasha pakati pavo yokuti ndiani kwavari unozoita mukuru. ²⁵Naye wakati kwavari, “Madzimambo emadzinza anotonga padera pavo; vanodaidzwa kuti vadetseri vevanhu.²⁶Asi imwimwi amuzodaro akadi; asi uwo wakakurisisa pakati penyu ngaadai ngewakatsongesesa, nouwo uri mutongi ngaadai ngomuranda. ²⁷Ngokuti ndiani wakapinda kukura, uwo unogara panekudya nokuti uwo unoshandira? Andiyepi here uwo unogara panekudya? Asi inini ndiri pakati penyu ndakadai ngouwo unoshandira.²⁸Asi imwimwi muri avo vakagara neni mukuedzwa kwangu. ²⁹neni ndinomuemesera umambo kudai ndiBaba anguzve vakandiemesera inini, ³⁰kuti mudye mwechimwa patafura rangu muumambo hwangu, nemwi munozogara pamadendemaro mwechitonga madzinza gumi namairi aIsuraeri.³¹Simoni, Simoni, ringira, Sathani wakatenderwa kuti amupuwe, kuti amutsere kudai ngekoroni, ³²asi inini ndakakukumbirira kuti kugonda kwako kusazopera; newe apo watenderukazve, ugwinyise vakoma vako''.³³Petro wakati kwaari, “Mambo, inini ndakanasirira kutoenda newe mutirongo nomukufa''. ³⁴Jesu wakati, “Ndinokuronzera iwewe Petro, jongwe arizoriri nyamashi, usati waramba katatu kuti aundizii''.³⁵Jesu wakati kwavari, “Apo zvandakamutuma musina chikwama nenyede nemagwada, mwakatama chiro here?” Navo vakati, “Atina chetakatama''. ³⁶Naye wakati kwavari, “Asi zvinopano, uwo unechikwama ngaachitore nounenyede ngokudaro. Nouwo usina shoti ngaatengise bhachi rake atenge shoti.³⁷Ngokuti ndinomuronzera kuti ichi chinyorwa chinosisira kuti chizadzisike ndini kuti, ‘Naye wakaerengwa pamwepo nevashaishi;’ ngokuti izvo zvakanyorwa ngendaa yangu zvinozoitika''. ³⁸Navo vakati, “Mambo, ringirai, shoti mbiri dziri panapa.” Naye wakati kwavari, “Zvakwana''.³⁹Jesu wakabuda kubanze, wakaenda kudai ngomushuma wake kuMutunhu wemaOrivhi; nevadzidzi vakamuteera. ⁴⁰Naapo aguma pandau iyo wakati kwavari, “Kumbirai kuti musapinda mukuedzwa''.⁴¹Naye wakasiyana navo nharauko inoda kudai ngeekuposhera buwe, wakagwadama pashi, akakumbira, ⁴²echiti, “Baba, dai mwechida, bvisai tsani iyi kwendiri; asi, kusaita kuda kwangu, asi kuda kwenyu ngakuitike''.⁴³Yakaoneka kwaari ngirosi yechibva mudenga yechimugwinyisa, ⁴⁴Asi mukurwadziwa kakurutu, wakagwinyisira kukumbira; nezia rake raiya rakadai ngemadonhwe makuru engazi echibomhera pashi pamavhu.⁴⁵Naapo amiruka kubva pamukumbiro, wakauya kuvadzidzi vake, akavaona vakaata hope ngendaa yokusvipa mwoyo, ⁴⁶naye wakati kwavari, “Munoatirenyi? Mukai, mukumbire kuti musapinda mukuedzwa''.⁴⁷Naapo achaereketa, kwakauya mbungano nouwo waizwi Judhasi, umwe wevari gumi navairi, echivatungamirira. Wakakwedzera kunaJesu kuti amuchingamidze ngomuromo. ⁴⁸Asi Jesu wakati kwaari, “Judhasi, wopira here Mukororo woMunhu ngokuchingamidza ngomuromo?”.⁴⁹Naapo avo vaitendenedza Jesu vaona izvo zvaizoitika, vakati, “Mambo, tobaya here ngeshoti?” ⁵⁰Umwe wavo wakatema hloko yomupristi mukuru, akagura nzee yake yokumudyo. ⁵¹Asi Jesu wakati, “Zvakwana izvi!” Naye wakabata nzee yake, akamuponesa.⁵²Jesu wakati kunevapristi vakuru nevangwariri veTemperi nevakuru vevanhu, avo vakauya kurwisana naye, “Ngenyi mwabuda nokuuya kudai ngevanorwa nembavha, muneshoti nenduku? ⁵³Naapo ndaiya nemwi mazuva eshe muTemperi, amuzi kundibata. Asi iri riri awa renyu neresimba rechidima''.⁵⁴Naapo vakamubata, vakamukweya kuenda naye, vakamuunza mumhatso yomupristi mukuru. Asi Petro wakateera ari kuretu. ⁵⁵Naapo vabasa muriro pakati poruwanze, vakagara pashi pamwepo, Petro wakagara pashi pakati pavo.⁵⁶Naapo musikana, echimuona akagara mukujeka kwomuriro, echimuringisisa wakati, “Munhu uyu waiya naye''. ⁵⁷Asi Petro wakaramba echiti, “Dzimai, andimuzii''. ⁵⁸Ngesure kwekamukuwo, umweni wakamuona akati, “Iwewe newe uri umwe wavo.” Asi Petro wakati, “Mwamunewe, inini andiri umwe wavo akadi''.⁵⁹Ngesure kwomukuwo waida kuita awa, umwenizve wakagwinyisira kuronza echiti, “Ngegwinyiso munhu uyu waiya naye, ngokuti muGarire''. ⁶⁰Asi Petro wakati, “Mwamunewe, andichizii chounoronza.” Paripo achaereketa, jongwe rakarira.⁶¹NaMambo wakakunukuka, akaringira kunaPetro, naPetro wakakarakadza izwi raMambo, ngenjira yaakaronza kwaari kuti, “Jongwe risati rarira nyamashi, unozondiramba katatu''. ⁶²Petro wakabuda kubanze, akachema kakurutu.⁶³Nevamuna avo vakabata Jesu vakamuitira jee, vakamurova;, ⁶⁴vakamufukidza muhope, vakamubvunza vechiti, “Profeta! Ndiani uwo wakurova?'' ⁶⁵Vakaereketa zviro zvimweni zvakawanda ndiJesu vechimutsambura.⁶⁶Naapo kwaedza, vakaunganidza pamwepo vakuru vevanhu nevapristi vakuru nevanyori, navo vakamukweya kuenda naye kubangano ravo vechiti, ⁶⁷“Kuti uri Kristu, tironzere.” Asi iye wakati kwavari, “Kudai ndanyamuronzera, amuzotendi; ⁶⁸kunyazwi ndikanyamubvunza, imwimwi amuzopinguri.⁶⁹Asi kubvira zvinopano Mukororo woMunhu unozogara ngokumudyo kwesimba raMwari''. ⁷⁰Navo veshe vakati, “Iwewe zvino uri Mukororo waMwari here?” Jesu wakati kwavari, “Imwimwi mwatoronza kuti ndini inini.”, ⁷¹Navo vakati, “Tichatama chapupu chimweni ngenyi? Ngokuti isusu temene tazwa kubva pamuromo wake

Chapter 23

¹Naapo mushongano weshe wavo wakamiruka, vakamuunza pamberi paPiratu. ²Navo vakatanga kumuitira ndaa vechiti, “Takamuona uyu munhu echipaukisa dzinza redu, echirambidza kuti chibharo chisabhadharwa kunaSiza, echironza kuti iye emene ndiKristu, mambo³NaPiratu wakamubvunza echiti, “Iwewe uri mambo wevaJudha here?” Naye wakamupingura, akati, “Ndizvo zvewaronza''. ⁴NaPiratu wakati kuvapristi vakuru nokumbungano, “Andioni ndaa kumunhu uyu.”, ⁵Asi vakapinda kutsamwirira vechiti, “Unovherudza vanhu, echidzidzisa muJudhia mweshe, kutanga ngomuGarire metsa kuguma pandau iyi''.⁶Naapo Piratu azwa izvi wakabvunza kuti, “Munhu uyu muGarire here ⁷Naapo azia kuti waiya woumambo hwaHerodhi, wakamutumira kunaHerodhi, uwo naye waiya muJerusarema ngaawo mazuva.,⁸Naapo Herodhi aona Jesu wakadakara kakurutu, ngokuti iye waiya nechidisiso chokuda kumuona kubvira mukuwo wakareba, ngokuti iye waiya azwa ndiye, naye waida kuona chioniso chinoitwa ndiye. ⁹Herodi wakabvunza Jesu ngemazwi akawanda, asi aazi kupingura chiro. ¹⁰Vapristi vakuru nevanyori vakaema vechitsamwirira kumuitira ndaa.¹¹NaHerodhi pamwepo namajoni ake vakamubata ngenjira inotsverudza, akamuitira jee, vakamupfekisa zvokusimira zvinon'anikira, akamutumirazve kunaPiratu. ¹²Herodhi naPiratu vakaiyaniswa ngeiro zuva, ngokuti ngepasure vaiya magaa.¹³Piratu wakadaidza pamwepo vapristi vakuru, vatongi nevanhu. ¹⁴Wakati kwavari, “Imwimwi mwaunza uyu munhu kwendiri mwechiti unopaukisa vanhu. Penyai, inini ndamubvunzisisa pamberi penyu; penya, andizi kuona ndaa kuneuyu munhu ngeizvo zvomunomuitira ndaa ndizvo.¹⁵Kunyazwi Herodhiwo, ngokuti wamupetudza kwetiri; ringirai, akuna chiro chakaitwa ndiye chaangatongerwa kuti afe. ¹⁶Ndizvo ndichamurova ndimusunhure. ¹⁷Zvinopano waisisira kuti avasunhurire mubhanditi umwe pamushongano wokudya.¹⁸Asi vakadaidzira veshe pamwepo, “Bvisa uyu munhu, utisunhurire Bharabhasi''. ¹⁹Uwo wakakonyerwa mutirongo ngendaa youdzongoni hwaakaita mudhorobha nendaa yokuuraya.²⁰Piratu wakaereketazve kwavari, echida kusunhura Jesu., ²¹Asi vakadaidzira vechiti, “Mukohomere, mukohomere”, ²²Naye wakati kwavari ngokwechitatu, “Ngenyi, wakashaishenyi munhu uyu? Andizi kuona kwaari ndaa yaangatongerwa kuti afe. Ndizvo ndichamurova ndimusunhure''.²³Asi paripo vakatsamwirira ngemazwi makuru, vechikumbira kuti akohomerwe. Nemazwi avo akanyisa. ²⁴NaPiratu wakagura kuti izvo zvevakakumbira zviitike. ²⁵Naye wakavasunhurira uwo waiya akakonyerwa mutirongo ngendaa youdzongoni nokuuraya, uwo wevakakumbira; asi wakavapa Jesu kuti vaite kuda kwavo ndiye.²⁶Naapo vechimukweya kuenda naye, vakabata munhu waizwi ndiSimoni weKurene, echibva munharaunda, vakaisa padera pake muchinjiko kuti autware ngesure kwaJesu.,²⁷Yakamuteera mbungano huru yevanhu, nevakadzi avo vaimuchema nokumutsumba. ²⁸Asi Jesu echikunukukira kwavari wakati, “Vakunda veJerusarema, musandichemera inini, asi mwechidzichemera imwimwi nevana venyu.²⁹Ngokuti ringirai, mazuva achauya evanozoti, ‘Dzinomuchena ngomwa nendani dzisikazi kumbobereka nemazamo asikazi kumboamwisa’, ³⁰Naapo vanozotanga kuronza kumitunhu kuti, ‘Tiwirenyi padera pedu,’ nokuzvimitunhu kuti, ‘Tidumaidzenyi’, ³¹Ngokuti kudai vechiita izvi kumuti muishi, chiinyi chinozoitwa kunewakaoma”,³²Vairi vamweni, madzongoni, vakakweiwa pamwepo Jesu koourawa.,³³Naapo vaguma pandau inozwi Denhenya, vakamukohomerapo nevashaishi, umwe ngokumudyo noumweni ngokumuoshwe. ³⁴Jesu wakati, “Baba, varekererei; ngokuti avachizii chevanoita.” Navo vechikoanisirana zvokufuka zvake pakati pavo, vakaita mabhigidha.³⁵Nevanhu vakaema vechiringira; asi vatongi vakamuitira jee vechiti, “Iye wakaponesa vamweni, ngaadziponese, kuti ari Kristu waMwari, wakatsanangurwa wake”.³⁶Majoni nawo akamuitira jee, vechiuya kwaari nokumupa vhini rinorungura, ³⁷vechiti, “Kuti iwewe uri Mambo wevaJudha, dziponese”. ³⁸Rwaiyapo runyoro ngepadera pake rwaiti, “UYU NDIMAMBO WEVAJUDHA”.³⁹Umwe wevashaishi avo vakakohomerwa naye wakamutsambura echiti, “Andiwe here Kristu? Chidziponesa iwewe neisusu”. ⁴⁰Asi umweni wakapingura echimurambidza, akati, “Aumutyi here Mwari, wechiona kuti uri mukurashwa kumwekwo naye? ⁴¹Nesu ngegwinyiso tinosisira kurashwa, ngokuti tinoashira zvinosisira zviito zvedu. Asi uyu munhu aazi kuita zvakashata”,⁴²Naye wakati, “Jesu, ndicherechedzewo apo woopotera muumambo hwako”. ⁴³Naye wakati kwaari, “Ngegwinyiso ndinokuronzera, kuti nyamashi unozoapo neni muPharadhaisi”.⁴⁴Panguva yaida kuita awa rechitanhatu, nechidima chakafukidza nyika yeshe metsa kuguma awa rechipfumbamwe. ⁴⁵Naapo kujeka kwezuva kwakapera, nejira romuTemperi rakabaurwa ngepakati.⁴⁶Apapo Jesu wakadaidzira ngeizwi guru, wakati, “Baba, ndinoisa mweya wangu munyara dzako!” Naapo aronza kudaro, mweya wake wakabuda. ⁴⁷Naapo nduna yezana yaona zvakaitika, yakakudza Mwari yechiti, “Ngegwinyiso uyu waiya munhu wakarurama''.⁴⁸Nembungano yeshe iyo yakaungana pamwepo yechiringira, apo yaona zvakaitika, vakahwirira kanyi vechirova maditi avo. ⁴⁹Naavo veshe vaiziyana naJesu nemadzimai awo akamuteera echibva Garire vakaema vari kuretu, vechiona zviro izvi.⁵⁰Zvinopano waiyapo munhu waizwi ndiJosefa, waibva mudhorobha reJudhia reArimathia. Waiya umwe wenhengo yevatongi, munhu wakanaka newakarurama. ⁵¹Waiya asikazi kutenderana nebangano nokuita kwavo, akandogarira umambo hwaMwari.⁵²Munhu uyu wakaenda kunaPiratu, akakumbira muiri waJesu. ⁵³Naye wakaudzasa pashi, akauputira ngejira rakachena, akauika muiba rakatsiwa pabuwe, umwo musikazi kumboikwa munhu.⁵⁴Naro raiya zuva rokunasirira Phasika, neSabatha rooda kutanga. ⁵⁵Nemadzimai avo vaiya vakabva naye Garire vakateera ngesure, vakaona iba nokuikwa kwomuiri wake. ⁵⁶Navo vakahwirira, vakanasirira mitombo inegwema rakanaka nemakha. Vakazorora ngezuva reSabatha, kudai ngezvinoronza mupango.

Chapter 24

¹Asi ngezuva rokutanga revhiki, mangwanani maishi, vakauya kuiba, vechiunza mitombo inegwema rakanaka yevaiya vanasirira. ²Navo vakaona buwe ramburumbudzwa kubva paiba. ³Asi naapo vapotera mukati avazi kuona muiri waMambo Jesu.⁴Naapo vachakangaidzwa ndizvo, penya, vamuna vairi vakaema pasinde pavo, vakapfeka zvinon'anikira; ⁵naapo vechityiswa, vakatsikitsira pashi hope dzavo, vamuna vakati kwavari, “Munotsvaka vanopona ngenyi pakati pevakafa?⁶Amuna muno, wamuka. Cherechedzai zvaakamuronzera apo achiri muGarire. ⁷echiti, ‘Kunosisira kuti Mukororo woMunhu apirwe munyara dzevanhu vakashata, akohomerwe, naye ngezuva rechitatu amuke''.⁸Navo vakakarakadza mazwi ake, ⁹vechipetuka kubva kuiba, vakaronza izvi zveshe kunevarigumi naumwe nokunevamweni veshe. ¹⁰Zvinopano vaiya Maria Magadhareni, Joana, Maria mai aJakobe, pamwepo nemadzimai amweni, vakaronza izvi kunevapostori.¹¹Asi vapostori avana kutenda kuneMadzimai, mazwi aya akaoneka kwavari ari asina shwiro. ¹²Asi Petro wakamiruka, akarumba kuenda kuiba, akaguma, wakakotama, akaringira mukati, akaona machira akachena andori ega; naye wakaenda kanyi kwake, echishamiswa ngeicho chakaitika.¹³Pazuva iro vairi vavo vaihamba kuenda kuguta rinozwi Emausi, raida kuita makhiromitha gumi narimwe kubva Jerusarema. ¹⁴Navo vaiereketa umwe kunoumweni ngeizvo zveshe zvakaitika.¹⁵Naapo vachaereketa vechibvunzisana, Jesu emene wakakwedzera kwavari, akahamba navo. ¹⁶Asi madziso avo akaitiswa rubuma kuti vasamuzia.¹⁷Wakati kunaJesu, “Ngerenyi shoko iri romunoereketa umwe kunoumweni mwechihamba?” Vakaema vakanyarara, vane hope dzinotambudzika. ¹⁸Naapo umwe wavo, unozwi Kreopasi, wakapingura, akati kwaari, “Unogara uri wega here muJerusarema usikazii izvo zvakaitikamwo ngaaya mazuva?''¹⁹Naye wakati kwavari, “Zviro zvenyi?” Vakati kwaari, “Izvo zvaJesu weNazaretha, uwo waiya muprofeti anesimba ngezviito namazwi pamberi paMwari nepamberi pevanhu veshe, ²⁰nenjira yevakamupira ndiyo vapristi vakuru nevatongi vedu nokugura kuti aurawe ngokumukohomera.²¹Asi isusu taigonda kuti ndiye waizoripira Isuraeri. Eya, nepadera peizvi zveshe, nyamashi ratoa zuva rechitatu kubvira panguva yezvakaitika izvi.²²Uyezve, vamweni vemadzimai vechiunga chedu vatishamisa. Vafumira kuenda kuiba, ²³naapo vasikaoni muiri waJesu, vakauya vechiti vaona chioniso chengirosi, idzo dzati kwavari unopona. ²⁴Nevamweni veavo vaiya nesu vakaendawo kuiba, vakaona kudai ngezvevakaronza madzimai; asi iye avazi kumuona''.²⁵Iye wakati kwavari, “A! Mapenzi nevanononoka kutenda ngomwoyo izvo zveshe zvakaereketwa ngevaprofeti!, ²⁶Kwaiya kusikasisiri here kuti Kristu atambudzwe ngeizvi zviro zveshe nokupotera muuthende hwake?” ²⁷Naye echibva ngezvaMosi nezvevaprofeti veshe wakapangidzira kwavari muzvinyorwa zveshe izvo zvakanyorwa ngendaa yake.²⁸Ndizvo vakakwedzera kuguta apo pevaienda. Iye wakaita kudai ngounopinda kuenda mberi, ²⁹Asi vakamukoka vechiti, “Gara nesu, ngokuti rotengama nezuva rooda kubira.” Naye wakapotera koogara navo.³⁰Naapo agara navo pakudya, wakatora chingwa, akachibonga, akachigura, akachipa kwavari. ³¹Nemadziso avo akapembenuka navo vakamuzia; naye wakanyangarika kubva mukuona kwavo. ³²Navo vakati umwe kunoumweni, “Mwoyo yedu aizi kupisha here mukati mwedu apo achaereketa kwetiri munjira nokupangidzira kwetiri zvakanyorwa?”.³³Navo vakamiruka ngeiro awa, vakahwirira Jerusarema; vakaona varigumi naumwe vakaungana pamwepo nevamweni avo vaiya navo, ³⁴vechiti, “Mambo wamuka ngegwinyiso, naye waoneka kunaSimoni”, ³⁵Zvino vakaronza izvo zvakaitika vari munjira, nokuziikanwa kwaakaita ndivo ngokugura chingwa.³⁶Naapo vacharonza izvi, Jesu emene wakaema pakati pavo, akati kwavari, “Kunyarara ngakugare kwomuri”, ³⁷Asi vakakaruka, vakatyiswa kakurutu, vakapinimidza kuti vaona dzangaradzimu.³⁸Asi Jesu wakati kwavari, “Munotambudzika ngenyi? Inobuda ngenyi mibvunzo iyi mumwoyo yenyu? ³⁹Ringirai nyara dzangu netsoka dzangu, ndini ndemene. Ndibatei muone; ngokuti dzangaradzimu arina nyama nemagodo kudai ngezvomunoona kuti inini ndinazvo''. ⁴⁰Naapo aereketa kudaro, wakavapangidzira nyara dzake netsoka dzake.⁴¹Naapo vasikagondi ngendaa yokudakara nokushamiswa, Jesu wakati kwavari, “Munazvo here panapa zvokudya?”. ⁴²Vakamupa chigurwa chehove chakasasikwa, ⁴³Jesu wakachitora, akadya pamberi pavo.⁴⁴Naapo wakati kwavari, “Aya ndiwo mazwi endakaereketa kwomuri ndichiri nemwi, kuti kunosisira kuti zveshe zvizadzisike izvo zvakanyorwa muMipango yaMosi nezvevaprofeti nezveNduyo ndini''.⁴⁵Naapo wakajekisa mipinimidzo yavo kuti vazwisise zvinyorwa, ⁴⁶naye wakati kwavari, “Kwakanyorwa kudai, Kristu unozotambudzwa nokumukazve kubva kwevakafa ngezuva rechitatu, ⁴⁷nokutizve kutenderuka nokurekererwa kwezvishaishi kunosisira kuchumairwa ngezina rake kunemadzinza eshe, kutanga muJerusarema.⁴⁸Nemwi muri zvapupu zveizvi zviro. ⁴⁹Ndinotuma chigondiso chaBaba angu padera penyu; asi garai mudhorobha, metsa mupfekeswe ngesimba rinobva mudenga''.⁵⁰Naapo Jesu wakavatungamirira kubuda mudhorobha metsa vaguma Bhethani, naye echimirudza nyara dzake wakavafumisa. ⁵¹Naapo achavafumisa, wakaparadzana navo, akakwidzwa mudenga.⁵²Navo vakamunamata, vakahwirira kuenda Jerusarema ngokudakara kukurutu,, ⁵³navo vakatsamwirira kugara muTemperi vechikudza Mwari.

John

Chapter 1

¹Pakutanga laivapo Izwi, ne Izwi lainga naMwari, neIzwi laiva Mwari. ²Waiyapo pakutanga naMwari. ³Zviro zveshe zvakasikwa kubudikidza ndiye, ngepabanze pake paiwa pasina chiro nachimwe chakasikwa cheizvo zvakasikwa⁴Paari painga noupenhu, upenhu kwaiva kujeka kwavanhu. ⁵Kujeka kunojeka muchidima nechidima achizi kukudzima.⁶Kwaiwapo munhu wakatumwa ndiMwari, zina rate raiva Johani. ⁷Wakauva kuita chapupu, kuti upupure ngokujeka, kuti vanhu vese vatende kubudikidza ndiye. ⁸Iye waiva asiriye kujeka, asi wakauia kuti apupure ngokujeka.,⁹Kaiva kuri kudjeka ko shokwadi, kunodjekissa varume vese, arikuguma munhika.¹⁰Waiva munyika, nenyika yakasikwa kubudikidza ndiye, asi nyika aizi kumuziva. ¹¹Wakauya munezvake, nevanhu vake avazi kumuashira.¹²Asi kwawari veshe vakamuashira, avo vakatenda muzita rake, wakavapa simba rokuti vaite vana vaMwari; ¹³avo vasikazi kubarwa ngengazi nokuti ngokuemura kwenyama nokuti ngokuemura kwomunhu, asi vakabarwa ndiMwari.¹⁴Neizwi wakaita munhu, wakagara pakati pedu, nesu takaringira uthende hwake, uthende huri hwouwo wakabarwa ega ndiBaba, akazara ngenyasha negwinyiso. ¹⁵Johani wakaita chapupu ndiye, akadaidzira echiti: “Uyu ndiye wendakareketa ndiye kuti: ‘Uwo unouya sure kwangu mukuru kupinda inini ngokuti waiwapo ndisati ndaapo.”¹⁶Kubva mukuzara kwake isusu teshe takaashira, nyasha padera penyasha. ¹⁷Ngokuti mipango yakapuwa kubudikidza ndiMosi; asi nyasha negwinyiso zvakaapo kubudikidza ndiJesu Kristo. ¹⁸Akuna naumwe wakamboona Mwari; Mwana ega, uwo unogara paditi raBaba, ndiye wakamuita kuti aziikanwe.¹⁹Neichi ndicho chapupu chaJohani, apo vaJudha vakatuma kwaari vapristi nevaRevhi kubva Jerusarema koomubvunza kuti: “Urianani iwewe?” ²⁰Naye wakatenda, aazi kuramba, asi wakatenda echiti: “Inini andinipi Kristu akadi.” ²¹Navo vakamubvunza vechiti, “Wati kudini? Uri Erija here?” Naye wakapingura echiti: “Andiriyepi.” “Uri muprofeti here?” Naye wakapingura echiti: “Haiwa.”²²Ndizvo vakati kwaari zvino: “Urianani? Tipingure kuti tione chokoopingura avo vakatituma. Unotinyi iwewe pachako?”, ²³Wakati: “Inini ndini izwi rounodaidzira mushango echiti: ‘Ruramisai njira yaMambo,’ kudai ngezvaakaronza Isaya muprofeti.”²⁴Zvino vaiya vakatumwa kubva kuvaFarisi. ²⁵Navo vakamubvunza, vakati kwaari: “Zvino ngenyi wechibhabhatidza, kuti usiri Kristu nokuti Erija nokuti uwo muprofeti?”.²⁶Johani wakavapingura echiti: “Inini ndinobhabhatidza ngemvura; asi pakati penyu panoema uwo womusikazii, ²⁷Ndiye uwo unouya sure kwangu, wendisikasisiri inini kuti ndisunungure rusinga rwegwada rake.” ²⁸Izvi zvakaitika muBhethani seri kweJorodhani, apo paaibhabhatidza Johani.,²⁹Nechimangwani aona Jesu echiuya kwaari, wakati, “Ringirai, Kagwai kaMwari kanodusa kushaisha kwenyika! ³⁰Uyu ndiye wendakaereketa ndiye kuti: ‘Sure kwangu kunouya munhu uri mukuru kupinda inini, ngokuti waiyapo ndisati ndaapo.’ ³¹Inini pachangu ndaiya ndisikamuzii; asi ngendaa iyi ndakauya ndechibhabhatidza ngemvura kuti apangidzirwe kuvaIsuraeri.”³²NaJohani wakaita chapupu echiti: “Ndakaona Mweya wechidzaka kubva mudenga wakadai ngenjia, ukagara padera pake. ³³Inini pachangu ndaiwa ndisikamuzii; asi iye wakandituma kuti ndibhabhatidze ngemvura wakati kwendiri: ‘Uwo wounozoona Mweya wechidzaka nokugara padera pake, uyu ndiye unobhabhatidza ndiMweya Wakachena.’ ³⁴Neni ndakaona, ndakapupura kuti uyu ndiye Mukororo waMwari.”³⁶³⁵Nechimangwanizve Johani waiya akaema nevairi vevadzidzi vake; naye aona Jesu echihamba, wakati: “Ringirai, Kagwai kaMwari!”³⁷Vadzidzi vairi vakamuzwa echiereketa izvi, vakateera Jesu. ³⁹Jesu wakakunukuka, akavaona vechimuteera, akati kwavari, “Munotsvakenyi?” Vakati kwaari: “Rabhi (ukwo kunoti ngokukumuchwa, Mudzidzisi,) unogara pari?” ³⁸Wakati kwavari: “Uyai muone.” Ndizvo vakauya vakaona apo paaigara, nawo vakagara naye zuvaro. Raiya rooda kuita awa rechigumi.⁴⁰Umwe wevairi avo vakazwa Johani echiereketa, akamuteera, waiya Andreu, munun'una waSimoni Petro. ⁴¹Iye wakatanga kutsvaka mukoma wake Simoni, akati kwaari, “Tamuona Mesia” (ukwo kunoti ngokukumuchwa, Kristu.) ⁴²Naye wakamuunza kunaJesu. Naapo Jesu amuringira wakati, “Iwewe ndiwe Simoni mukororo waJohani. Unozodaidzwa kuti Khefasi” (ukwo kunoti ngokukumuchwa, Petro.)⁴³Nechimangwani wakada kuenda Garire, wakaona Firipu. NaJesu wakati kwaari: “Nditeere.” ⁴⁴Zvino Firipu waibva Bhethisaidha, dhorobha revaigara Andreu naPetro. ⁴⁵Firipu wakaona Nathanaeri, akati kwaari: “Tamuona uwo waakanyora ndiye Mosi muMipango nevaprofeti, Jesu weNazaretha, mwana waJosefa.”⁴⁶Nathanaeri wakati kwaari: “Kungabvawo chakanaka muNazaretha here?” Firipu wakati kwaari: “Uya uone.” ⁴⁷Jesu wakaona Nathanaeri echiuya kwaari, akati ndiye: “Ringirai muIsuraeri wegwinyiso, usina kuchengedza mukati mwake!”, ⁴⁸Nathanaeri wakati kwaari: “Wandiziira pari?” Jesu wakapingura akati kwaari: “Firipu asati akudaidza, uri pashi pomuonde, ndakakuona.”⁴⁹Nathanaeri wakapingura akati, “Rabhi, iwewe uri Mukororo waMwari! Uri Mambo waIsuraeri!”. ⁵⁰Jesu wakapingura, akati kwaari: “Ngokuti ndati kwouri, ndakakuona uripashi pomuonde, unotenda here? Unozoona zviro zvikuru kupinda izvi.” ⁵¹Wakati kwaari: “Ngegwinyiso ndinoti kwomuri, munozoona denga rakabeuka nengirosi dzaMwari dzechikwira nokudzaka padera poMwana woMunhu.”

Chapter 2

¹Ngezuva rechitatu kwaiyapo muchadho muKhana reGarire, namai aJesu vaiyapo. ²Jesu wakakokwawo nevadzidzi vake kumuchadho.³Naapo vhini rapera, mai aJesu vakati kwaari: “Avachina vhini. ⁴NaJesu wakati kwaari, “Chinenyi ichi kwendiri nokwouri, mai? Awa rangu arisati raguma. ⁵Mai ake vakati kuvashandi: “Kunyazwi chiinyi chaanoronza kwomuri, itai.”,⁶Zvino aiyapo mabiya emapuwe matanhatu emvura kudai ngomuitiro wavaJudha wokushamba, rimwe ngarimwe raipinda nhuvi mbiri nokuti nhatu. ⁷Jesu wakati kwavari: “Zadzai mabiya ngemvura.” Navo vakaazadza kuti penu. ⁸Naye wakati kwavari: “Cherai zvino, muende nayo kunenhunge yomuchadho.” Navo vakatora vakaenda nayo.⁹Naapo nhunge yomuchadho yaraira mvura iyo yakapindudzwa kuita vhini, isikazi kuzia kuti rabva kuri (asi vashandi avo vakachera mvura vaizia), nhunge yomuchadho yakadaidza mukwambo, ¹⁰nayo yakati kwaari: “Munhu weshe unobudisa kutanga vhini rakanaka; naapo vanhu vamwa kakurutu, unobudisa iro risikazi kunasa kunaka; asi iwewe wakangwarira vhini rakanasa kunaka metsa zvino.”¹¹Jesu wakaita uyu, mushamiso wake wokutanga, muKhana reGarire, wakapangidzira uthende hwake; nevadzidzi vake vakatenda kwari.¹²Ngesure kweizvi wakadzaka kuenda Khapernaume, iye namai ake nevanunguna vake nevadzidzi vake; navo vakagarapo mazuva asikazi kuwanda.¹³NePhasika revaJudha raiya repasinde, naJesu wakakwira kuenda Jerusarema. ¹⁴Naye wakaona muTemperi avo vaitengesa mwombe, makwai nenjia, nevaitenganisana mare vakagaramwo.¹⁵Naapo aiya aita swepu, wakavadzinga veshe kubva muTemperi, zveshe makwai nen'ombe. Wakadurura pashi mare yavaitenganisana, akapinduridza matafura avo. ¹⁶Naye wakati kuneavo vaitengesa njia: “Dusai izvi zviro kubva pano Musaita mhatso yaBaba angu mhatso yokutengesira”¹⁷Nevadzidzi vake vakakarakadza kuti kwakanyorwa kuti: “Kutsamwirira ngendaa yemhatso yako kuchandipedza.” ¹⁸Ndizvo vaJudha vakamupingura, vakati kwaari: “Muoniso wenyi woungaita kutionisa kuti unesimba rokuita izvi zviro?” ¹⁹Jesu wakapingura, akati kwavari: “Putsai iri Temperi, ndinozorimirudzazve ngemazuva matatu.”²⁰Ndizvo vaJudha vakati: “Temperi iri rakaakwa ngemakore makumi marongomuna namatanhatu, newe ungarimirudza here ngemazuva matatu?” ²¹Asi iye wakaereketa ngendaa yetemperi romuiri wake. ²²Ndizvo apo amuswa kubva kwevakafa, vadzidzi vake vakakarakadza kuti waiya akaereketa ngeichi; navo vakatenda zvakanyorwa neizwi iro raakaereketa Jesu.²³Zvino apo aiya muJerusarema padhiri rePhasika, vazhinji vakatenda zina rake apo vaona mishamiso yaakaita. ²⁴Asi Jesu aazi kudzipira kwavari, ngokuti iye waizia vanhu veshe ²⁵waiya asikatami naumwe kuti apupurire kwaari ngendaa yomunhu; ngokuti iye waizia emene izvo zviri mukati mwomunhu.

Chapter 3

¹Zvino painga munhu wevaFarisi, zita rake ndiNikodhemusi, mutongi wevaJudha. ²Uyu munhu wakaenda kunaJesu usiku wakati kaari: “Rabhi, tinozia kuti iwewe uri mudzidzisi wakabva kunaMwari; ngokuti akuna naumwe ungakona kuita iyi mioniso younoita, kwega kuti Mwari arinaye.”³Jesu wakapingura, akati kaari: “Ngeshokwadi ndinoti kwouri, kudai munhu asabarwa ngokwomudenga, aakoni kuona umambo hwaMwari.” ⁴Nikodhemusi wakati kwaari, “Munhu ungaita mabarirwenyizve apo aamusharuka? Ungakona here kuti apotere ngokwechipiri mundani yamai ake, abarwezve?”,⁵Jesu wakapingura echiti, “Nge chokwadi, chokwadi, ndinoti kouri: kuti munhu asabarwa ngemvura noMweya, aangakoni kupotera muumambo waMwari. ⁶Uyana unobarwa nge nyama inyama, unobarwa nge Mweya mweya.⁷Usa shamaswa ngokuti ndati kwouri: ‘Kunosisira kuti ubarwezve. ⁸Mututu unovhuvhuta peunoda, newe unozwa chaungira charo, asi auzii perinobva neperinoenda. Zvakadaro kavari veshe vanobarwa ngomuMweya.”⁹Nikodhemusi wakapingura, akati kwaari: “Izvi zvingaita maitikirenyi?” ¹⁰Jesu wakapingura akati kwaari: “Iwewe uri mudzidzisi waIsuraeri, auzwisisi izvi here?, ¹¹Nge chokwadi ndinoti kouri, tinoreketa chetinozia, nesu tinopupura ngeicho chetakaona; nemwi amuashiri uchapupu hwedu.¹²Kuna ndamureketera zviro zvemunyika nemwi amuzi kuzvitenda, hino munozoita matenderenyi kudai ndechimubuira ngezviro zvomudenga? ¹³Akuna naumwe wakambokwira mudenga, asi uwo wakadzaka kubva mudenga, Mwana wakadzuka.¹⁴Kudai ndiMosi wakamurudza nyoka mushango, ngokudaro kunosisira kuti Mwana woMunhu amurudzwe, ¹⁵kuti kunyazwi ndiani unomutenda aone kupona kusikaperi.”¹⁶Ngokuti Mwari wakaida nyika kudai, wakayipa Mwana wake wakabarwa ari ega, kuti veshe vanomutenda vasafa asi vaone kupona kusikaperi. ¹⁷Ngokuti Mwari aazi kutuma Mwana wake munyika kuti atonge nyika, asi kuti nyika iponeswe kubudikidza ndiye. ¹⁸Uwo unotenda kaari aatongwi; asi uwo usikatendi watotongwa nazvino, ngokuti aazi kutenda zita rouwo wakabarwa ari ega Mwana waMwari.¹⁹Uku ndikwo kutongwa: kuti kujeka kakaguma munyika, nevanhu vakada chidima kakurutu kupinda kujeka, ngokuti mushando yavo yaiya yakashata. ²⁰Ngokuti weshe unoita zvakashata unozonda kujeka naye aauyi mukujeka, ngokuti mushando yake inozooneka pamhene. ²¹Asi uwo unoita zvinegwinyiso unouya mukujeka, kuti mushando yake inase kuoneka kuti yakaitwa munaMwari.²²Ngesure kweizvi, Jesu nevadzidzi vake vakaenda munyika yeJudhia; naye wakagaramo navo echibhabhatidza. ²³NaJohani waibhabhatidza muAenoni paduze peSarimu, ngokuti yaiapo mvura yakawanda; vanhu vakauya vakabhabhatidzwa. ²⁴Ngokuti Johani waiya asati aiswa mutirongo.²⁵Zvino kwakaapo kuphikisana pakati pevadzidzi vaJohani nomuJudha ngendaa yokucheneswa. ²⁶Navo vakauya kunaJohani, vakati kwaari:“Rabhi, uwo waiya newe seri kweJorodhani, uwo wowakaita chapupu ndiye, uyu uri pano, unobhabhatidza, navo veshe vanoenda kwaari.”²⁷Johani wakapingura, akati: “Munhu aakoni kuashira chiro kunyazwi ngechiri kuti asikazi kuchipuwa kubva mudenga. ²⁸Imwimwi mwemene mwakaita chapupu ndini kuti ndakati, ‘Inini andiriyepi Kristu, asi ndakatumwa pamberi pake.’,²⁹Uwo una nyamuroorwa ngewe muroora; asi shamwari yomuroora, iyo inoema yechimuzwa, inodakara ngendaa yeizwi renyamuroora; ndizvo uku kudakara kwangu kwazadkisika. ³⁰Zvishafanira kuti iye akuriswe, asi inini ndinofanira kuti nditsonge.”³¹Uwo unouya echibva mudenga uri padera pazvo zveshe; uwo unobva munyika ngowenyika, naye unoereketa zvomunyika. Uwo unobva mudenga uri padera pazvo zveshe. ³²Naye unopupura ngeizvo zvaakaona nezvaakazwa, asi akuna munhu unoashira chapupu chake. ³³Uwo unotenda zvanobuya, wakagwinyisa kuti Mwari igwinyiso.³⁴Ngokuti uwo waatuma Mwari unoereketa mazwi aMwari, ngokuti iye aapi kwaari Mweya ngechipimo. ³⁵Baba vanoda Mukororo, navo vakapa zviro zveshe munyara dzake. ³⁶Uwo unotenda Mwana waane kupona kusikaperi; nouwo usikatendi Mwana aazooni kupona, asi ushungu waMwari hunozogara padera pake.

Chapter 4

¹zvino apo ishe aziva kuti vaFarisi vaiya vazwa kuti Jesu waiita nokubhabhatidza vadzidzi vakawanda kupinda Johani. ²(kunyazwi Jesu emene aazi kubhabhatidza, asi vadzidzi vake). ³Wakabva Judhia, akaendazve Garire.⁴Waisisira kuti ahambe ngomuSamaria. ⁵Ndizvo wakaguma muguta revaSamaria rinozwi Sikha, pasinde pomunda uwo waakapa Jakobe kune mwana wake Josefa.⁶Chinyuka chaJakobe chaiyapo, ndizvo Jesu aremba ngomuhambo wake, wakagara pashi pabhiri pechinyuka. Rooda kuita awa rechitanhatu., ⁷Kwakagumapo dzimai reSamaria koochera mvura. Jesu wakati kweriri: “Ndipewo mvura ndimwe.”, ⁸Ngokuti vadzidzi vake vaiya vaenda muguta kootenga zvokurwa.⁹Ndizvo dzimai reSamaria rakati kaari: “Ngenjiranyi kuti iwewe, uri muJudha, ukumbire mvura yokumwa kwendiri inini, dzimai reSamaria?” (Ngokuti vaJudha avaiyani nevaSamaria.) ¹⁰Jesu wakapingura, akati kweriri: “Kudai waizia iwewe chipo chaMwari, nokuti ndiani uwo unokumbira kwouri kuti, ‘Ndipewo mvura, ndimwe’, iwewe waizokumbira kwaari, naye waizokupa mvura yokupona.”¹¹Dzimai rakati kwaari: “Mambo, auna chidziyo chokuchera ndicho, nechinyuka chakadzama. Ndizvo mvura yokupona unoiona pari? ¹²Uri mukuru here iwewe kupinda baba edu Jakobe, uwo wakatipa ichi chinyuka, naye wakamwa kwechiri emene, nevana vake nezvifuyo zvake?”¹³Jesu wakapingura akati kweriri, “Kunyazwi ndiani unomwa kuneiyi mvura unozozwazve nyota,, ¹⁴asi kunyazwi ndiani unomwa mvura yendinozomupa inini, aachazozwizve nyota mhera nariini. Mvura iyo yendinozomupa inozoita chinyuka chemvura mukati make, chechivherukira kupona kusikaperi.”¹⁵Dzimai rakati kwaari: “Mambo, ndipe mvurayo, kuti ndisachazozwa nyota nokuti ndisachazouya panozve koochera mvura.”, ¹⁶Jesu Wakati kweriri: “Enda, woodaidza mwamuna wako, muuye pano.”¹⁷Dzimai rakapingura rikati kaari: “Andina mwamuna.” Jesu wakati kweriri: “Wanasa kupingura zvakanaka zvewati: ‘Andina mwamuna;’ ¹⁸ngokuti waimboiya nevamuna vashanu, nouwo woutori naye aasiri mwamuna wakopi! ngeizvi waereketa gwinyiso."¹⁹Dzimai rakati kwaari, “Mambo, ndinoona kuti imwimwi muri muprofeti. ²⁰Madzibaba edu akadira kuneiri dunhu; nemwi munoti muJerusarema ndiyo ndau inosisira kudiriramwo.”²¹Jesu wakati kweriri: “Dzimai, nditende, nguva ichauya apo pemusikachazodiriri Baba kuneiri dunhu kunyazwi muJerusarema. ²²Imwimwi munotenda chomusikazii; isusu tinotenda chetinozia, ngokuti ruponeso runobva kuvaJudha.²³Asi awa rinouya, nazvino raapano, apo vadiri vegwinyiso vanozodira Baba muMweya nomugwinyiso, ngokuti Baba vanotsvaka vakadaro kumudira. ²⁴Mwari ndiMweya, naavo vanomudira vanosisira kuti vamudire muMweya nomugwinyiso.”²⁵Dzimai rakati kwaari: “Ndinozia kuti Mesia unouya: (uwo unozwi Kristu). “Naapo oouya, unozotironzera zviro zveshe.” ²⁶Jesu wakati kweriri:“Inini unoereketa newe ndini ndemene.”²⁷Panguvayo vadzidzi vake vakauya. Vakashamiswa ngokuti waiereketa nedzimai, asi apana naumwe wakati kwaari: “Unotsvakenyi?” nokuti, “Unoereketa naro ngenyi?”,²⁸Dizvo dzimai rakasiya nhuvi yaro yemvura, rakahwirira kuguta, rikati kuvanhu. ²⁹“Uyai, muone munhu uwo wandironzera zveshe zvendakaita. Uyu ungaita Kristu here?”. ³⁰Vakabuda kubva muguta vechiuya kwaari.,³¹Panguva iyo vadzidzi vake vakamukumbira vechiti:“Rabhi, irwai.” ³²Asi wakati kwavari: “Inini ndinakwo kurwa kwomusikazii imwimwi.” ³³Ndizvo vadzidzi vakati umwe kunoumweni: “Uripo here munhu wamuunzira chokudya?”³⁴Jesu wakati kwavari: “Kurwa kwangu ndikwo kuita kuda kwouwo wakandituma nokupedza mushando wake. ³⁵Amubui here kuti: ‘Kwasara mwedzi mirongomuna, naapo kukukura kwaguma?’ Ndinomuronzera, mirudzai madziso enyu, muringire muminda, ngokuti yachena zvino yoda kukukurwa. ³⁶Uwo unokukura unoashira misharo, naye unounganidza michero yokupona kusikaperi, ndizvo uwo unosima naye unokukura vadakare veshe pamwepo.³⁷Ngokudaro chisana ichi chineshokwadi chinoti: "‘Umwe unokusha noumweni unokukura.’" ³⁸Ndakamutuma kuti mukukure izvo zvomusikazi kushanda; vamweni vakashanda yaamho, nemwi mwapotera mumushando wavo.”³⁹Vanhu vajinji vemuguta revaSamaria vakamutenda ngendaa yeizwi redzimai, rerakapupura rechiti: “Wandironzera zveshe zvendakaita.”, ⁴⁰Ndizvo apo vaSamaria vaguma kaari, vakamunyengerera kuti agare navo; naye wakagarapo mazuva mairi.⁴¹Nevajinji vamweni vakamutenda ngendaa yeizwi rake. ⁴²Navo vakati kunedzimai: “Zvino tinotenda, haiwa ngendaa yemazwi ako, asi ngokuti tadzizwira temene, nesu tinozia kuti uyu ngegwinyiso ndiye Muponesi wenyika.”⁴³Ngesure kwemazuva mairi wakabvapo, akaenda muGarire. ⁴⁴(Ngokuti Jesu emene wakapupura kuti muprofeti aaremekedzwi munyika yake.) ⁴⁵Ndizvo apo aguma muGarire, vaGarire vakamuashira, ngokuti veshe vaiya vakaona zveshe zvaakaita muJerusarema padhiri, ngokuti navowo vakaenda kudhiri.⁴⁶Ndizvo Jesu wakauyazve muKhana reGarire, apo paakapindudza mvura kuita waini. Kwaiyapo nduna yaiya nomwana wayo wairwara muKhapernaume. ⁴⁷Naapo nduna iyi yazwa kuti Jesu waiya abva Judhia aguma muGarire, yakaenda kwaari, yakamunyengerera kuti adzake aponese mwana wayo, ngokuti waiya ooda kufa.⁴⁸Ndizvo Jesu wakati kweiri: “Kuti musikaoni mioniso nemishamiso amuzotendi. ⁴⁹Nduna yakati kwaari: “Mambo, dzaka mwana wangu asati afa.” ⁵⁰Jesu wakati keiri: “Enda; mukororo wako unozopona.” Munhuwo wakagonda izwi rakaereketwa kwaari ndiJesu naye wakaenda.⁵¹Naapo achadzaka, varanda vake vakasangana naye, vakamurobuira kuti mwana wake wapona. ⁵²Ndizvo wakabvunza awa iro raakatanga kuitanane ndiro, navo vakati kwaari: “Zuro ngeawa rechinomwe mutsarara wakamusiya.”⁵³Ndizvo baba akazia kuti ndiro awa raakaereketa Jesu kwaari kuti: “Mukororo wako unozopona.” Naye pachake wakatenda nevemhatso yake yeshe. ⁵⁴Uyu ndiwo muoniso wechipiri waakaita Jesu, abva Judhia apo aguma Garire.

Chapter 5

¹Sure kweizvi kwaiyapo dhiri revaJudha, naJesu wakakwira Jerusarema. ²Zvino riripo muJerusarema gandwa ngepamusiwo wemakwai, unodaidzwa ngechiHebheru kuti Bhethisaidha, rinemaberere mashanu. ³Mukati mwawo mwaiata vazhinji vairwara, vaiya mapofu nezvirema, nevakaputa, vechigarira kuvhundurwa kwemvura. ⁴Ngokuti ngomukuwo wakatikuti, ngirosi yaidzaka mugandwa nokuvhundura mvura. Ndizvo kunyazwi ndiani waitanga kupoteramwo apo mvura yavhundurwa waiponeswa kunyazwi waiya nenhenda yakaitawani.⁵⁶Kwaiyapo munhu umwe waiya nenhenda yake makore makumi matatu namasere. 6Naapo Jesu amuona akaata, wakazia kuti waiya aripo kwomukuwo wakareba, wakati kwaari: “Unoda kuponeswa here?”⁷Munhu wairwara wakapingura kwaari echiti: “Mambo, andina munhu wokundidzasa mugandwa apo mvura yoovhundurwa. Asi mukuenda kwangu, umweni unodzaka kunditangira.” ⁸Jesu wakati kwaari: “Miruka, utore manhi ako uhambe.”⁹Paripo munhuwo wakaponeswa, wakatora manhi ake akahamba. Ngezuva iro raiya Sabatha¹⁰Ndizvo vaJudha vakati kwaari uwo wakaponeswa: “Isabatha, autenderwi kuti utware manhi ako.” ¹¹Asi wakavapingura kuti: “Uwo wakaita kuti ndiponeswe ndiye wakati kwendiri: ‘Tora manhi ako, uhambe.’ ”¹²Wakamubvunza vechiti: “Ndiani munhu uwo wakati kwouri: ‘Tora manhi ako, uhambe?’ ” ¹³Asi uwo wakaponeswa aazi kuzia kuti ndiani, ngokuti Jesu waiya angarangaka mumbungano huru yaiyapo pandau iyo¹⁴Ngesure kweizvi, Jesu wakamuona ari muTemperi, naye wakati kwaari: “Ringira, wakaponeswa! Usachashaishazve, kuti chiro chakapinda kushata kuneicho chisazokugumira.” ¹⁵Munhu akaenda, akaronzera vaJudha kuti ndiJesu wakamuponesa.¹⁶Ngendaa iyi vaJudha vaitambudza Jesu, ngokuti wakaita izvi ngeSabatha. ¹⁷Asi Jesu wakavapingura echiti: “Baba angu vanondoshanda wanoshanda nazvino, neni ndinoshanda.” ¹⁸Ndizvo ngendaa iyi vaJudha vakapindisisa kutsvaka kumuuraya, ngokuti iye aazi kugura Sabatha kwega, asi wakaronzazve kuti Mwari waiya Baba ake vemene, echidziita pachake unoedzana naMwari.¹⁹Ndizvo Jesu wakapingura, akati kwavari: “Ngegwinyiso ndinoti kwomuri, Mwana akoni kuita chiro ngokwake, asi icho chega chaanoona Baba vechiita; ngokuti kunyazwi ngechiri chaanoita Baba, Mwana unoitawo ngokudaro. ²⁰Ngokuti Baba vanomuda Mwana, vanomupangidzira zveshe zvavanoita vemene; vanozomupangidzira mishando mikuru inopinda iyi, kuti mushamiswe.²¹Ngokuti kudai ndiBaba vanomusa avo vakafa nokuvapa kupona, ngokudarozve Mwana unopa kupona kuneavo vaanoda. ²²Ngokuti Baba avatongi munhu naumwe, asi vakapa kutonga kweshe kuno Mwana, ²³kuti veshe varemeredze Mwana, kudai ngezvevanoremeredza Baba. Uwo usikaremeredzi Mwana aremeredzi Baba uwo wakamutuma.²⁴Ngegwinyiso ndinoti kwomuri, uwo unozwa izwi rangu, atende uwo wakandituma, waanakwo kupona kusikaperi; aachapindi mukutongwa, asi wadarika kubva mukufa kupotera mukupona.²⁵“Ngegwinyiso ndinoti kwomuri, awa rinouya, nazvino raapano, apo vakafa vanozorizwa izwi roMukororo waMwari, naavo vanozorizwa vanozopona.²⁶Ngokuti kudai ndiBaba unokupona mukati mwake, ndizvo wakapawo Mukororo kuti aanokupona mukati mwake, ²⁷naye wakamupa simba rokutonga ndaa, ngokuti iye Mukororo woMunhu.²⁸Musashama ngeichi; ngokuti awa rinozouya apo veshe vari mumaiba vanozorizwa izwi rake: ²⁹navo vanozobudamwo, avo vakaita zvakanaka mukumuka kwokupona, naavo vakaita zvakashata mukumuka kwokutongwa.³⁰“Inini andikoni kuita chiro ngesimba rangu. Kudai ngezvendinozwa, ndinotonga; nokutonga kwangu kwakarurama, ngokuti anditsvaki kuda kwangu asi kuda kwouwo wakandituma. ³¹Kudai inini ndechidzipupurira pachangu, chapupu changu achina gwinyiso. ³²Uripo umwe unoita chapupu ndini, neni ndinozia kuti chapupu chaanopupura ndini chinegwinyiso.³³Iye waiya chibani chinobaka chinojekisa, nemwi mwakatenda kuti mudakare kwenguva doko mukujeka kwake., ³⁴Inini andiashiri chapupu chinobva kumunhu, asi ndinoronza izvi kuti imwimwi muponeswe. ³⁵Imwimwi mwakatuma kunaJohani, naye wakapupurira gwinyiso.³⁶Asi inini ndinechapupu chinopinda kugwinya kunechaJohani; ngokuti mishando iyo yaakandipa Baba kuti ndiipedze, uyo muchando wendinoita, inopupura ndini kuti Baba vakandituma. ³⁷NaBaba uwo wakandituma wakaita chapupu pachake ndini. Amuzi kumbozwa izwi rake nakamwe nokuti kumboona muemo wake, ³⁸nemwi amuna izwi rake rinogara mukati mwenyu, ngokuti imwimwi amuzi kutenda uwo waakatuma.³⁹Munotsvakisisa zvinyorwa, ngokuti imwimwi munopinikidza kuti mukati mwazvo munokupona kusikaperi; neizvo ndizvo zvinopupurua ndini. ⁴⁰Asi nemwi amutendi kuuya kwendiri kuti muone kupona.⁴¹Andiashiri kukudzwa kunobva kuvanhu. ⁴²Asi ndinomuzia kuti amuna rudo rwaMwari mukati mwenyu.,⁴³Inini ndakauya ngezina raBaba angu, nemwi amuzi kundiashira; kudai umweni echizouya ngezina rake remene, uwo munozomuashira. ⁴⁴Mungaita matenderenyi, imwimwi munoashira kuirikidzwa kubva kuno umwe nokuno umweni, musikatsvaki kukudzwa ukwo kunobva kunaMwari ega?⁴⁵Musapinimidza kuti inini ndinozomuitira ndaa kunaBaba; ndiMosi unomuitira ndaa, uwo wemwakagonda imwimwi. ⁴⁶Ngokuti dai mwakatenda Mosi, mwaizodai mwakatendawo inini, ngokuti wakanyora ngendaa yangu. ⁴⁷Asi kuti musikatendi zvakanyorwa zvake, mungazoita matenderenyi mazwi angu?”

Chapter 6

¹Ngesure kweizvi Jesu wakaambuka ruseri rwoRuandhle rweGarire, urwo ndirwo Ruandhle rweThibheriasi. ²Neungano huru yakamuteera, ngokuti yaiwa yaona zvishamiso zvaakaita kwavari vairwara. ³Jesu wakakwira mudunhu, akagara pashi nevadzidzi vake.⁴Zvino Phasika, dhiri revaJudha, rakakwedzera. ⁵Ndizvo Jesu amirudza madziso ake, aona kuti mbungano huru yaiya yechiuya kwaari, wakati kunaFiripu, “Tinozotenga pari zvingwa kuti ava vadye?” ⁶Asi wakareketa izvi kumuedza, ngokuti iye waizia chaanozoita.⁷Firipu wakamupingura echiti: “Zvingwa zvemazana mairi ezvigurwa zvesirivha azvivakwani kuti umwe ngaumwe atore kadoodoko.” ⁸Umwe wevadzidzi vake, Andreu, munun'una waSimoni Petro, wakati kwaari: ⁹“Uri pano murumbwana unezvingwa zvebhare zvishanu nezvihove zviiri; asi izvi zvingadetserenyi kuvanhu vazhinji vakadai?”¹⁰Jesu wakati: “Garisai vanhu pashi.” Kwaiyapo pandau iyo mwenje wakawanda; ndizvo vanhu vakagara pashi, vaida kuita makumi emazana mashanu kuwanda. ¹¹Ndizvo Jesu wakatora zvingwa, naapo abonga, wakakoanisa kunaavo vaiya vakagara pashi; wakaitazve kudaro nezvihove, veshe vakadya kudai ngezvevaikona. ¹²Naapo vaguta wakati kuvadzidzi vake: “Unganidzai matsekeneswa asara, kuti kusarashwa chiro.”¹³Ndizvo vakaunganidza, vakazadza zvitundu gumi nazviiri ngematsekeneswa ezvingwa zvebhare zvishanu akasara kuneavo vaiya vadya. ¹⁴Ndizvo vanhu avo vaona uyu mushamiso waakaita, vakati, “Ngegwinyiso uyu ndiye muprofeti uwo unouya munyika!” ¹⁵Ndizvo apo Jesu echizia kuti vodo kuuya kuti vamutore ngesimba kuti vamuite mambo, wakabvapozve akaenda kumutunhu ari ega.¹⁶Naapo zuva rabira, vadzidzi vake vakadzaka kuruandhle. ¹⁷Vakakwira mungarava, vakatanga kuambuka ruandhle kuenda Khapernaume. Kwaiya kwasvipa, naJesu waiya asati aguma kwavari. ¹⁸Nemafungu oruandhle akakwira ngendaa yedutu guru raivhuvhuta.¹⁹Naapo vaiya vahamba paida kuita makhiromitha mashanu nokuti matanhatu, vakaona Jesu echihamba padera peruandhle, echikwedzera kungarava, navo vakatyiswa. ²⁰Asi wakati kwavari: “Ndini hangu; musatya.” ²¹Naapo vakadakara kumutora mungarava, paripo ngarava yakaguma kunyika kwavaienda.²²Nechimangwani mbungano iyo yaiya yakasara ruseri rworuandhle yakaona kuti paiya pasina ngarava imweni, yega imwe iyo yevaiya vapotera kweiri vadzidzi vake, nokuti Jesu aazi kukwira pamwepo nevadzidzi vake mungarava, asi kuti vadzidzi vake vaiya vaenda vari vega. ²³Kwakauya ngarava dzimweni dzakabva Thibheriasi dzikaguma pasinde pendau apo pavakadya zvingwa ngesure Mambo azvibonga.²⁴Ndizvo apo mbungano yaona kuti Jesu paiya pasina apapo nokuti vadzidzi vake, yakakwirawo mungarava yakauya muKhapernaume yechitsvaka Jesu. ²⁵Naapo waiya wamuona ruseri rworuandhle, yakati kwaari: “Rabhi, waguma pano riini"..,²⁶Jesu wakaipingura, akati: “Ngegwinyiso ndinoti kwomuri, amunditsvaki ngokuti mwakaona mishamiso, asi ngokuti mwakadya zvingwa mukaguta. ²⁷Musashandira kudya ukwo kunopera, asi kudya ukwo kunogara kugumira narinhi, kwaanozomupa Mwana woMunhu; ngokuti padera pake Baba Mwari wakaisa chioniso chake.²⁸Ndizvo vakati kwaari: “Tingaitei kuti tishande mishando yaMwari?”. ²⁹Jesu wakapingura, akati kwavari: “Uyu ndiwo mushando waMwari kuti mutende uwo waakatuma.”³⁰Ndizvo vakati kwaari: “Iwewe unoita muoniso wenyi kuti tione, titende kwouri? Unoshandei? ³¹Madzibaba edu akadya mana mushango; kudai ngezvezvakanyorwa: ‘Wakavapa chingwa chakabva mudenga kuti vadye.³²Naapo Jesu wakati kwavari: “Ngegwinyiso ndinoti kwomuri, andiyepi Mosi wakamupa chingwa chakabva mudenga, asi Baba angu ndivo vanomupa chingwa chegwinyiso chinobva mudenga.” ³³Ngokuti chingwa chaMwari chiri uwo wakadzaka kubva mudenga nokupa kupona kunyika.” ³⁴Ndizvo vakati kwaari: “Mambo, tipei ichi chingwa nguva dzeshe.³⁵Jesu wakati kwavari: “Inini ndiri chingwa chokupona; iye unouya kwendiri aatongozwi nzara, nouwo unotenda kwendiri aatongozwi nyota. ³⁶Asi ndakati kwomuri mwakandiona asi amuzi kunditenda. ³⁷Zveshe zvaanondipa Baba zvinozouya kwendiri; nouwo unouya kwendiri andizomurashi akadi.³⁸Ngokuti andizi kudzaka kubva mudenga kuti ndiite kuda kwangu, asi kuda kwouwowakandituma; ³⁹uku ndikwo kuda kwowakandituma, kuti andisisiri kurashikirwa nachimwe chazvo zveshe zvaakandipa, asi kuti ndichimuse ngezuva rokupera.” ⁴⁰Ngokuti uku ndikwo kuda kwaBaba angu, kuti munhu weshe unoringira Mwana nokutenda kwaari unowanokupona kusikaperi; neni ndinozomumusa ngezuva rokupera.”⁴¹Ndizvo vaJudha vakavhuruvhuta ndiye, ngokuti wakati: “Inini ndiri chingwa chakadzaka kubva mudenga". ⁴²Vakati: “Uyu andiyepi here Jesu, mwana waJosefa, baba namai ake vetinozia? Zvino unoita maereketerei kuti: ‘Ndakadzaka kubva mudenga?⁴³Jesu wakapingura akati kwavari: “Musavhuruvhuta pakati penyu. ⁴⁴Akuna naumwe unokona kuuya kwendiri, kudai Baba wakandituma asamukweya; neni ndinozomumusa ngezuva rokupera. ⁴⁵Kwakanyorwa muvaprofeti kuti: ‘Veshe vanozodzidziswa ndiMwari.’ Ndizvo munhu weshe wakazwa, akadzidza kubva kunaBaba, unouya kwendiri.,⁴⁶Andirobui kuti uripo wakaona Baba, kwega iye wakabva kunaMwari; ndiye wakamuona Baba. ⁴⁷Ngechokwadi ndinoti kwomuri, iye unotenda waanokupona kusikaperi.⁴⁸Inini ndiri chingwa chokupona. ⁴⁹Madzibaba enyu vakadya mana mushango, navo vakafa.,⁵⁰Ichi ndicho chingwa chinodzaka kubva mudenga, kuti kunyazwi ndiani kwomuri unochidya, aachafi. ⁵¹Inini ndiri chingwa chokupona chakadzaka kubva mudenga; kuti kunyazwi ndiani unorwa ichi chingwa unozopona kusikaperi; nechingwa chendinozomupa chiri nyama yangu, yendinozopa kuita kupona kwenyika.”⁵²Ndizvo vaJudha vakaitirana hasha pakati pavo vechiti: “Munhu uyu ungaita mapireyi nyama yake katiri kuti tirwe?” ⁵³Ndizvo Jesu wakati kwavari, “Ngechokwadi ndinoti kwomuri, kuti musikarwi nyama yemwna woMunhu, musikamwi ngazi yake, amuna kupona mukati mwenyu.⁵⁴Uwo unorwa nyama yangu nounomwa ngazi yangu waanokupona kusikaperi, neni ndinozomumusa ngezuva rokupera. ⁵⁵Ngokuti nyama yangu kurwa yaamho nengazi yangu kumwa yaamho. ⁵⁶Uwo unorwa nyama yangu nounomwa ngazi yangu, unogara mukati mwangu neni ndinogara mukati mwake.⁵⁷Kudai ndiBaba vanopona vakandituma, neni ndinopona ndiBaba, ngokudaro uwo unondirwa, ndiye unozopona ndini. ⁵⁸Ichi ndicho chingwa chakadzaka kubva mudenga, chisikazi kudai ngechakarwa madzibaba vakafa. Uwo unodya chingwa ichi unozopona mhera nariini. ⁵⁹Wakareketa izvi echidzidzisa mumhatso yokudira muKhapernaume.⁶⁰Ndizvo vazhinji vevadzidzi vake, apo vazwa, vakati, “Iri izwi rakakonza, ndiani unokona kurizwa?” ⁶¹Asi Jesu, echizia mukati mwake kuti vadzidzi vake vakavhuruvhuta ngeizwi iro, wakati kwavari: “Ichi chinomudanisa here?⁶²Mungaiteyi kudai mwechiona Mwana woMunhu echikwira apo paaiya pakutanga? ⁶³NdiMweya unopa kupona, nyama ainyuri chiro. Mazwi endakareketa inini kwomuri ari mweya nokupona.⁶⁴Asi varipo vamweni pakati penyu vasikatendi.” Ngokuti kubvira pakutanga, Jesu waindozia kuti ndiani avo vasikatendi nokuti ndiani unozomupira. ⁶⁵Naye wakati: “Ngeiyi ndaa ndakareketa kwomuri ndechiti, apana unokona kuuya kwendiri kuti asikazi kutenderwa ndiBaba.”⁶⁶Ngesure kweizvi vazhinji vevadzidzi vake vakahwirira sure, avazi kuchazohamba naye, ⁶⁷Ndizvo Jesu wakati kunegumi navairi: “Imwimwi munoda kuendawo here?” ⁶⁸Simoni Petro wakamupingura akati: “Mambo, tingaenda kunani? Ndimwi munemazwi okupona kusikaperi; ⁶⁹nesu takatenda, tikazia kuti iwewe uri Wakachena waMwari.”⁷⁰Jesu wakavapingura, akati: “Inini andizi kumutsanangura here murigumi navairi, noumwe wenyu uri dhiabhorosi?” ⁷¹Wakaereketa ndiJudhasi, mwana waSimoni Isikarioti, ngokuti Judhasi ndiye waizomupira, ari umwe wegumi navairi.

Chapter 7

¹Ngesure kweizvi Jesu waihamba muarire; ngokuti waiya asikachadi kuhamba muJudhia, ngokuti vaJudha vaitsvaka kumuuraya. ²Zvino dhiri revaJudha rematumba raiya pasinde.³Ndizvo vanun'una vake vakati kwaari: “Ibva pano uende Judhia, kuti vadzidzi vako vaone mishando younoita. ⁴Ngokuti akuna munhu unoshanda ngokufishika echitsvaka kuti aziikanwe pamhene. Kudai wechiita izvi zviro, dzipangidzire kunyika.”⁵Ngokuti vanunguna vake vaiya vasati vatenda kwaari. ⁶Ndizvo Jesu wakati kwavari: “Nguva yangu aisati yaguma, asi nguva yenyu yakanaka mukuwo weshe. ⁷Nyika aikoni kumuzonda imwimwi, asi inondizonda inini ngokuti ndinopupura ndiyo kuti mishando yayo yakashata.⁸Imwimwi endai kudhiri. Inini andiendiyo zvino kudhiri iri, ngokuti nguva yangu aisati yaguma.” ⁹Naapo areketa izvi, wakagara muGarire.¹⁰Asi apo vanunguna vake vaiya vaenda kudhiri, wakaendawo, haiwa pamhene, asi ngokufishika. ¹¹Ndizvo vaJudha vaimutsvaka padhiri vaiti: “Umboripari?”¹²Kwakaapo kugunun'una kukurutu pakati pevanhu ngendaa yake. Vamweni vakati: “Munhu wakanaka,” vamweni vakati: “Haiwa, asi unopaukisa mbungano.” ¹³Asi ngendaa yokutya vaJudha apana naumwe wakaereketa ndiye pamhene.¹⁴Asi apo dhiri raapakati Jesu wakakwira muTemperi, akatanga kudzidzisa. ¹⁵Ndizvo vaJudha vakashamiswa vechiti: “Uyu unoita maziirei zvinyorwa, asikazi kudzidza?” ¹⁶Ndizvo Jesu wakavapingura, akati: “Kudzidzisa kwangu angokwangupi, asi ngokwouwo wakandituma.¹⁷Ndizvo Jesu wakavapingura, akati, “Kudzidzisa kwangu angokwangupi, asi ngokwouwo wakandituma; ¹⁸kunyazwi ndiani unoda kuita kuda kwaMwari, unozozia kuti chidzidziso chinobva kunaMwari here nokuti ndinodziereketera pachangu.¹⁹Mosi aazi kumupa Mipango here? Asi apana pakati penyu unongwarira Mipango. Munotsvakirenyi kundiuraya?” ²⁰ungano yakapingura ikati: “Unedhimoni! Ndiani unotsvaka kukuuraya?”,²¹Jesu wakapingura, akati kwavari: “Ndakaita mushando umwe nemwi mweshe mwakashamiswa. ²²Ngeiyi ndaa Mosi wakamupanga kuti muchekwe esi akuzi kubva kunaMosi akadi, asi kwakabva kumadzibaba, nemwi ngezuva reSabatha munocheka munhu.²³Kudai munhu echiashira kuchekwa ngezuva reSabatha, kuti Mupango waMosi usagurwa, hino munonditsenekera ngenyi ngokuti ndakaponesa munhu ngeSabatha? ²⁴Musatonga ngokuoneka kwokubanze, asi tongai ngokutonga kwakarurama.”²⁵Ndizvo vamweni vevanhu veJerusarema vakati, “Uyu andiyepi here munhu wevanotsvaka kuuraya? ²⁶Ringirai, unoreketa pamhene navo avareketi chiro kwaari! Vatongi avazii here ngegwinyiso kuti uyu ndiye Kristu? ²⁷Asi tinozia paanobva munhu uyu. Naapo Kristu paanozooneka, apana naumwe unozia kuti unobva pari.”²⁸Ndizvo Jesu wakadaidzira, ari muTemperi echidzidzisa, akati: “Munondizia, munoziazve pendinobva. Andizi kuuya ngokwangu, asi uwo wakandituma uneshokwadi nemwi amumuzii. ²⁹Inini ndinomuzia, ngokuti ndinobva kwaari, naye wakandituma.”³⁰Ndizvo vakatsvaka kumubata; asi apana naumwe wakaisa nyara padera pake, ngokuti awa rake raiya risati raguma. ³¹Asi vazhinji veungano vakatenda kwaari; vakati: “Naapo Kristu ouya unozokona here kuita mishamiso inopinda iyi yakaitwa ngouyu munhu?” ³²VaFarisi vakazwa ungano yechiita vherevhere ndiye; vapristi vakuru nevaFarisi vakatuma varindi veTemperi kuti vamubate.³³Ndizvo Jesu wakati: “Ndichiri nemwi munguwa mudoko, neni ndinozoenda kuneuwo wakandituma. ³⁴Munozonditsvaka, asi amuzondioni; nependiri inini, amungakoni kugumapo.”³⁵Ndizvo vaJudha vakati pakati pavo: “Unozoenda kuri munhu uyu kwetisikazomuoni isusu? Unozoenda here kunevakapararira pakati pevaGiriki nokudzidzisa vaGiriki? ³⁶Rinotishinyi izwi iri raakareketa kuti: ‘Munozonditsvaka, asi amuzondioni,’ zve, ‘Pendiri amungakoni kugumapo?³⁷Ngezuva rokupedzisira redhiri, zuva guru, Jesu wakamiruka, akadaidzira echiti: “Kunyazwi ndiani unenyota ngaauye kwendiri, amwe. ³⁸Uwo unotenda kwendiri, kudai ngokuronza kwezvinyorwa, ‘Ndwizi dzemvura yokupona dzinozopopoma kubva mwaari.”³⁹Asi wakaereketa izvi ngendaa yoMweya wavanozoashira avo vanotenda kwaari; ngokuti Mweya waiya usati wapuwa, ngokuti Jesu waiya asati airikidzwa.⁴⁰Naapo vazwa mazwi aya, vamweni vembungano vakati, “Uyu Muprofeti emene.” ⁴¹Vamweni vakati, “Uyu ndiKristu.” Asi vamweni vakati, “Kristu ungabva Garire here? ⁴²Zvinyorwa azvizi kuronza here kuti Kristu unozobva kudzinza raDhavhidha nokubva Bhetherehema, muguta mwaaigara Dhavhidha?”⁴³Ndizvo kwaiyapo kuparadzana pakati pembungano ngendaa yake. ⁴⁴Vamweni vavo vakada kumubata, asi apana naumwe wakaisa nyara padera pake.⁴⁵Ndizvo varindi vakapetuka kuvapristi vakuru nokuvaFarisi, avo vakati kwavari: “Mwarekera kuuya naye ngenyi?” ⁴⁶Nevarindi vakapingura, vakati: “Akuna munhu wakamboereketa kudai ngouyu munhu".⁴⁷Ndizvo vaFarisi vakavapingura vechiti: “Nemwiwo mwachengedzerwa here? ⁴⁸48Uripo here wevatongi nokuti wevaFarisi wakamutenda? ⁴⁹Asi iyi mbungano isikazii Mipango yakatukwa.”⁵⁰Nikodhemusi, uwo wakaguma kwaari pakutanga, uwo waiya umwe wavo, wakati kwavari: ⁵¹“Mipango yedu inotonga here munhu isati yamuzwa nokuzia chaanoita?” ⁵²Vakapingura, vakati kwaari: “Newe unobva Garire here? Tsvakisisa uone, ngokuti akuna muprofeti unozobuda kubva Garire.”⁵³Munhu weshe wakaenda kumhatso yake.

Chapter 8

¹Asi Jesu wakaenda kuMutunhu wemaOrivhi. ²Mangwanani maishi wakauyazve muTemperi; vanhu veshe vakauya kwaari, naye wakagara pashi, akavadzidzisa. ³Vanyori nevaFarisi vakaunza kwaari dzimai rakabatwa rechiomba; naapo vaiya vaita kuti rieme pakati pavo,⁴vakati kunaJesu, “Mudzidzisi, iri dzimai rabatwa rechiomba yaamho. ⁵Zvino Mosi wakatipanga muMipango kuti madzimai akadaro apondwe ngamapuwe. Ndizvo iwewe unotinyi?". ⁶Vakaereketa izvi vechimuedza, kuti vaone chokumuparisa ndaa ndicho. Asi Jesu wakakotama pashi, akanyora ngechinwe pamavhu.⁷Naapo vaangira kumubvunzisisa, wakatwasuka, akati kwavari,:“Iye usina kushaisha pakati penyu, ngaatange kukandira buwe kumuponda.” ⁸Wakakotamazve pashi, akanyora pamavhu ngeshikunwe.⁹Naapo vazvizwa, vakaenda umwe ngaumwe, kutanga ngevakurutu, metsa Jesu asara ari ega nedzimai rakaema pamberi pake. ¹⁰Naapo Jesu wakatwasuka akati kweriri: “Dzimai, vari pari avo vakakuitira ndaa? Apana here wasara echikuitira ndaa?” ¹¹Rakati: “Haiwa, apana naumwe, Mambowoe.” Jesu wakati kweriri: “Neni andikuitiri ndaa; enda usachazoshaishazve.”]¹²Ndizvo Jesu wakareketazve kwavari echiti: “Inini ndiri kujeka kwenyika; uwo unonditeera aazohambi muchidima, asi unozoa nokujeka kwokupona.” ¹³Ndizvo vaFarisi vakati kwari: “Unodzipupurira; chapupu chako achina gwinyiso.”¹⁴Jesu wakapingura, akati kwavari: “Kunyazwi ndechidzipupurira pachangu, chapupu changu chinegwinyiso, ngokuti ndinozia pendakabva nependinoenda, asi imwimwi amuzii pendakabva nependinoenda. ¹⁵Imwimwi munotonga ngokwenyama, inini anditongi naumwe. ¹⁶Asi kunyazwi ndechinyatonga, kutonga kwangu kunegwinyiso, ngokuti andinipi ndega ndinotonga, asi inini naBaba vakandituma.¹⁷Kwakanyorwa muMipango yenyu kuti chapupu chavanhu vairi ngeshongwadi.” ¹⁸inini ndini ndinodzipupurira pachangu, naBaba avo vakandituma vanopupura ndini.”¹⁹Ndizvo vakati kwaari: “Vari pari Baba ako?” Jesu wakapingura, akati: “Imwimwi amundizii nokuti Baba angu; dai mwaindizia, mwaizoziazve Baba angu". ²⁰Jesu wakareketa aya mazwi ari pasinde pebhokisi rinopirwa zvipo, echidzidzisa ari muTemperi; asi apana wakamubata, ngokuti awa rake rainga risati raguma.²¹Ndizvo wakatizve kwavari: “Inini ndinoenda, nemwi munozonditsvaka, nemwi munozofira muzvishaishi zvenyu. Pendinoenda, amukoni kuuyapo.” ²²Ndizvo vaJudha vakati: “Unozodziuraya here, ngokuti unoti, ‘Pendinoenda, imwimwi amukoni kuyapo?²³Wakati kwavari: “Imwimwi muri vepashi, inini ndinobva mudenga; imwimwi muri venyika iyi, inini andisiri wenyika iyi akadi. ²⁴Ndakamubuira kuti munozofira muzvishaishi zvenyu, ngokuti kudai musikatendi kuti ndini aye, munozofira muzvishaishi zvenyu".²⁵Ndizvo vakati kwari: “Urianani iwewe?” Jesu wakati kwavari: “Ndini uwo wendakamubuira pakutanga. ²⁶Ndine zvakawanda zvokuereketa ndimwi nokutonga; asi uwo wakandituma uri gwinyiso, neni ndinoreketa kunyika izvo zvandakazwa kubva kwari.” ²⁷Avazi kuzwisisa kuti waiereketa kwavari ndiBaba.²⁸Ndizvo Jesu wakati kwavari: “Naapo mwazomirudza Mwana woMunhu, naapo munozozia kuti inini ndini aye nokuti andiiti chiro ngesimba rangu remene, asi ndinoreketa kudai ngezvendakadzidziswa ndiBaba. ²⁹Nouwo wakandituma undori neni; aazi kundisiya ndega, ngokuti ndinoita zvinomudakadza mukuwo weshe.” ³⁰Achareketa izvi, vazhinji vakatenda kwari.³¹Ndizvo Jesu wakati kuneavo vaJudha vakatenda kwaari: “Kudai mwechigara mumazwi angu, ngegwinyiso muri vadzidzi vangu. ” ³²Nemwi munozozia chokwadi negchokwadi rinozomusunhura.” ³³Vakamupingura vechiti: “Isusu tiri mibarirwana yaAbrahama, atizi kumboitwa varanda ngomunhu naumwe. Unodaro ngenyi kuti: ‘Munozosunhurwa?".³⁴Jesu wakavapingura echiti: “Ngechokwadi ndinoti kwomuri, kunyazwi ndiani unoita chishaishi, muranda wokushaisha. ³⁵Muranda aagari mumhatso mhera nariini; mwana unogaramwo mhera narini. ³⁶Ndizvo kudai Mwana echizomusunhura, munozosunhurwa yaamho.³⁷Ndinozia kuti imwimwi muri mibarirwana yaAbrahama; asi munotsvaka kundiuraya, ngokuti izwi rangu arizi kuona ndau mukati mwenyu. ³⁸Inini ndinoereketa izvo zvendakaona kunaBaba angu, nemwiwo munoita zvemwakazwa kubva kunababa enyu.”³⁹Vakamupingura, vakati kwaari: “Abrahama ndibaba edu.” Jesu wakati kwavari: “Kudai mwaiya vana vaAbrahama, mwaizoita mishando yaAbrahama.” ⁴⁰Asi zvino munotsvaka kundiuraya, munhu wamuronzera gwinyiso, iro rendakazwa kubva kunaMwari; Abrahama aazi kuita zvakadai. ⁴¹Imwimwi munoita mishando yababa enyu.” Vakati kwaari: “Isusu atizi kubarwa ngokuomba; tinaBaba umwe, ndiMwari.⁴²Jesu wakati kwavari: “Kudai Mwari aiya Baba enyu, mwaizondida, ngokuti ndakabuda ndechibva kunaMwari; andizi kuuya ngokuda kwangu, asi iye wakandituma. ⁴³Amuzwisisi ngei zvendinobuya? Ngokuti amukoni kuzwisisa izwi rangu. ⁴⁴Imwimwi muri vababa enyu Dhiabhorosi, nokudisisa kwenyu kuita kuda kwababa enyu. Uwo waiya muurayi kubvira pakutanga, naye aazi kuema mugwinyiso, ngokuti gwinyiso amuna mukati mwake. Naapo echinyepa, unoreketa kudai ngechibarirwe chake, ngokuti iye uri munyepi nababa emanyepo.⁴⁵Asi ngokuti inini ndinobuya chokwadi, amunditendi. ⁴⁶Ndiani kwomuri ungandionisa ndaa yendakashaisha? Kudai ndechibuya chokwadi, amunditendi ngei? ⁴⁷Uwo uri waMwari unozwa mazwi aMwari; ngeiyi ndaa imwimwi amundizwi, ngokuti amuri vaMwari akadi.”⁴⁸VaJudha vakapingura, vakati kwaari: “Atinasi kurobuya here kuti uri muSamaria newe unedhimoni? ⁴⁹Jesu wakapingura echiti: “Inini andina dhimoni; asi ndinoremeredza Baba angu, nemwi amundiremekedzi.⁵⁰Asi inini anditsvaki kuirikidzwa kwangu; uripo umwe unokutsvaka, naye unoita mutongi. ⁵¹Ngegwinyiso ndinoti kwomuri, kunyazwi ndiani unongwarira izwi rangu, aatongozooni rufu.”⁵²VaJudha vakati kwaari: “Zvino tinoziva kuti unedhimoni. Abrahama wakafa nevaprofeti ngokudaro; newe unoti, ‘Kunyazwi ndiani unongwarira izwi rangu, aatongozozwi rufu.’ ⁵³Iwewe uri mukuru here kupinda baba edu Abrahama, vakafa? Nevaprofeti vakafa. Unodziita anani?”.⁵⁴Jesu wakapingula echiti: “Kudai ndechidziremeredza pachangu, kudziremeredza kwangu akuna shwiro; ndiBaba angu vanondiremekedza, vomunoti ndivo Mwari wenyu. ⁵⁵Asi amuzi kuvazia; inini ndinovazia. Kudai ndechiti, andivazii, ndaita munyepi kudai ndimwi. Asi ndinovazia neni ndinongwarira izwi ravo. ⁵⁶Abrahama baba enyu vakadakara ngokuti vaizoriona zuva rangu, navo vakariona, vakadakara.”⁵⁷vaJudha vakati kwaari, “Ausati waguma makore makumi mashanu, newe wakaona Abrahama here?”. ⁵⁸Jesu wakati kwavari: “Ngegwinyiso ndinoti kwomuri, Abrahama asati aapo, ndaiyapo.” ⁵⁹Ndizvo vakatora mapuwe kuti vamuponde; asi Jesu wakadzifisha pachake, akabuda kubva muTemperi.

Chapter 9

¹Naapo echipinda, wakaona munhu waiya bofu kubvira pakubarwa kwake. ²Nevadzidzi vake vakamubvunza vechiti: “Rabhi, ndiani wakashaisha, uyu munhu nokuti vabari vake, kuti abarwe ari bofu?”.³Jesu wakapingura akati: “Uyu munhu aazi kushaisha nokuti vabari vake, asi kuti mishando yaMwari ioniswe mwaari. ⁴Kunosisira kuti tishande mishando youwo wakandituma achimasikati; ngokuti usiku hunouya, naapo apana ungakona kushanda. ⁵Naapo ndichindorimwo munyika, ndiri kujeka kwenyika.”⁶Naapo aereketa izvi, wakapfira mata pamavhu, wakakanya matope ngemata, wakadzodza madziso aro ngedope. ⁷Wakati kweriri: “Enda, ushambe muGandwa reSiroamu.” (Ngokukumuchwa kunoti Wakatumwa.) Ndizvo wakaenda, akashamba, wakauya oona.,⁸Ndizvo vaakirwana vake naavo vaimuona kare, ari mupemhi, vakati: “Uyu andiyepi here munhu uwo waigara pashi echipemha?”. ⁹Vamweni vakati: “Ndiye.” Vamweni vakati, “Haiwa, asi unotodzana naye.” Naye wakati: “Ndini.”,¹⁰Ndizvo vakati kwaari: “Madziso ako akaita mapembenudzirwenyi?”. ¹¹Wakapingura, akati: “Munhu unozwi Jesu wakaita matope, akadzodza madziso angu, akati kwendiri: ‘Enda Siroamu ushambe.’ Ndizvo ndakaenda ndikashamba, ndikaona.” ¹²Navo vakati kwaari: “Uri pari munhuwo?” Wakati: “Andizii.”¹³Vakaunza kuvaFarisi munhu uwo waiya bofu. ¹⁴Raiya zuva reSabatha apo Jesu paakaita matope akapembenudza madziso aro. ¹⁵Ndizvo vaFarisi vakamubvunzazve kuti wakaita mapembenudzirwenyi. Naye wakati kwavari: “Wakaisa matope pamadziso angu; ndakashamba, neni ndinoona.”¹⁶Ndizvo vamweni vevaFarisi vakati: “Uyu munhu aabvi kunaMwari, ngokuti aangwariri Sabatha.” Asi vamweni vakati: “Munhu mushaishi ungaita maitirenyi iyi mioniso?” Kwakaapo kuparadzana pakati pavo. ¹⁷Ndizvo vakatizve kunebofu: “Unotinyi ndiye iwewe, ngendaa yokuti wakapembenudza madziso ako?” Naye wakati: “Muprofeti.” ¹⁸Ndizvo vaJudha avazi kutenda kuti ndiye waiya bofu nokuti wakapembenudzwa, metsa vakadaidza vabari vouwo wakapembenudzwa.¹⁹navo vakavabvunza vechiti, “Uyu mwana wenyu here, uwo womunoti, wakabarwa ari bofu? Ndizvo zvino unoita maonerei?. ²⁰Ndizvo vabari vake vakapingura vakati: “Chetinozia ngechokuti uyu mwana wedu nokuti wakabarwa andori bofu. ²¹Asi kuti unoita maonerenyi atizii, nokuti ndiani wakapembenudza madziso ake, atizii. Mubvunzenyi; wabva muzero, unozodziereketera pachake.”²²Vabereki vake vakarbuya izvi ngokuti vaitya vaJudha, ngokuti vaJudha vaiya vakatenderana kuti kunyazwi ndiani unozomutenda kuti iye ndiKristu, unozodzingwa kubva mumhatso yokudira. ²³Ngeiyi ndaa vabari vake vakati: “Wabva muzero, mubvunzenyi.”²⁴Ndizvo vakamudaidza ngekwechipiri uwo waiya bofu, vakati kwari: “Irikidza Mwari iwewe, isusu tinozia kuti uyu munhu mushaishi.” ²⁵Ndizvo iye wakapingura, akati: “Kunyazwi mushaishi, andizii. Chiro chimwe chega chendinozia, ngechokuti inini ndaiya bofu, zvino ndinoona.”²⁶Vakati kwaari: “Wakaitenyi kwouri? wakakuvula madjisso ako here?”. ²⁷Wakavapingura echiti: “Ndatomuronzera nemwi amuzi kupurutana. Ngenyi mwechida kuzwazve? Nemwiwo munoda kuita vadzidzi vake here?". ²⁸Vakamutuka vechiti: “Iwewe uri mudzidzi wake, asi isusu tiri vadzidzi vaMosi. ²⁹Tinozia kuti Mwari wakareketa kunaMosi, asi uyu munhu, atizii paanobva.”³⁰Munhu wakapingura, akati kwavari: “Iri igumo! Kuti amuzii paanobva, asi wakapembenudza madziso angu. ³¹Tinozia kuti Mwari atendii vashaishi. Asi kunyazwi ndiani unomuremeredza nokuita kuda kwake, Mwari unomupurutana.³²Kubvira pakutanga akuzi kumbozwika kuti munhu wakambopembenudza madziso owakabarwa ari bofu. ³³Kudai uyu munhu asikabvi kunaMwari, aangakoni kuita chiro.” ³⁴Vakamupingura vakati kwaari: “Iwewe wakabarirwa mukushaisha yaamho, newe wotidzidzisa here?” Vakamudzingira kubanze.³⁵Jesu wakazwa kuti vona vakamugogomera musinagoge: ena wakamuwana akati “Iwewe unotenda Mukororo woMunhu here?”. ³⁶Naye wakapingura akati: “Ndiani, Mambo, kuti nditende kwaari?". ³⁷Jesu wakati kwaari: “Wamuona, ndiyezve unoereketa newe.” ³⁸Wakati: “Mambo, ndinotenda.” Naye wakamudira.,³⁹Jesu wakati: “Inini ndakaviira kuzotonga munyika muno, kuti vasingaoni vaone nevanoona vaitwe mapofu.” ⁴⁰Vamweni vevaFarisi vainga varipo , vaizwa swiro iswi, vakati kwaari:: “Nesuwo tiri mapofu here?". ⁴¹Jesu wakati kwavari: “Kudai mainga mapofu, maizodai musinga shaishi. Asi zvino munoti, ‘Tinoona,’ kushaisha kwenyu kunondogara kuripo.

Chapter 10

¹“Ngegwinyiso ndinoti kwomuri, uwo usikapindi ngepamusiwo mudanga remakwai, asi echipinda ngeimweni njira, uwu imbava nedzongoni. ²asi wia anonguena gomusuwo ndiena muyushi omakwai.³Naapo abudisa ake eshe, unoatungamirira, nemakwai anomuteera, ngokuti anozia izwi rake. ⁴Kwaari murindi womusiwo unobeurira muushi, nemakwai anozwa izwi rake, unodaidza makwai ake ngemazina awo nokuatungamirira kubanze.⁵Jesu wakaereketa uyu muedzaniso kwavari, asi avazi kuzwisisa izvo zvaakaereketa kwavari. ⁶Aazoteeri mupara, asi anozotiza kubva kwaari, ngokuti aazii izwi romupara.”⁷Veshe vakatanga pamberi pangu imbavha nemadzongoni; asi makwai aazi kuvapurutana. ⁸Ndizvo Jesu wakaereketazve kwavari echiti: “Ngegwinyiso ndinoti kwomuri, inini ndiri musiwo wemakwai.⁹Mbavha inouya kwega kuba nokuuraya nokuparadza; inini ndakauya kuti vaone kupona, vakuone kakurutu. ¹⁰Inini ndiri musiwo; kunyazwi ndiani unopinda ndini, unozoponeswa, unozopotera nokubuda, aone kudya.¹¹“Inini ndiri muushi wakanaka. Muushi wakanaka unoisira pashi kupona kwake ngepamusoro pemakwai. ¹²Asi uwo unoshanda kuti aone muthuso, asiri muushi akadi, uwo makwai aasiri ake akadi, unoona thika rechiuya, unosiya makwai, unotiza; nethika rinoruma nokuaparadza. ¹³Unotiza ngokuti unoshandira muthuso, aana ndaa nemakwai.¹⁴Inini ndiri muushi wakanaka, neni ndinoazia angu, naanguwo anondizia. ¹⁵Kudai ngezvaanondizia Baba, neniwo ndinovazia Baba, neni ndinoisira kupona kwangu pashi ngendaa yemakwai. ¹⁶Ndinawo amweni makwai, asiri eiri danga; nawozve ndinosisira kuti ndiaunze, nawo anozopurutana izwi rangu. Nawo anozoita danga rimwe nomuushi umwe.¹⁷Ngeiyi ndaa Baba vanondida, ngokuti ndinoisira pashi kupona kwangu, kuti ndikutorezve. ¹⁸Apana munhu unokutora kubva kwendiri, asi ndinokuisa pashi ngokuda kwangu. Ndine simba rokukuisa pashi, ndine simba rokukutorazve; uyu mupango ndakaupuwa ndiBaba angu.”¹⁹Kwaiyapozve kuparadzana pakati pevaJudha ngendaa yemazwi aya. ²⁰Vazhinji vavo vakati, “Une dhimoni, naye waakupenga. Ngenyi mwechimupurutana?”. ²¹Vamweni vakati, “Aya mazwi andiopi anoereketwa ngounomuka nedhimoni. Dhimoni ringapembenudza madziso ebofu here?".²²Waiya mukuwo wedhiri rokupira Temperi muJerusarema; paiya pachando. ²³naJesu wakahamba muTemperi, muBerere raSoromoni. ²⁴Ndizvo vaJudha vakamuunganira, vakati kwaari, “Unotiita gariremwo metsa riini? Kuti uri Kristu, tironzere pamhene.”²⁵Jesu wakavapingura echiti, “Ndakamuronzera, nemwi amutendi. Mishando yendinoita ngezina raBaba angu, inopupura ndini. ²⁶Asi imwimwi amutendi ngokuti amusiri vemakwai angu.²⁷Makwai angu anozwa izwi rangu, neni ndinoazia, nawo anonditeera. ²⁸Ndinoapa kupona kusikaperi, nawo aazofi nariini, zve akuna unoabvuka kubva munyara yangu.²⁹Baba angu, uwo wakaapa kwendiri, mukuru kwavari veshe, apana naumwe unokona kuabvuka kubva munyara yaBaba. ³⁰Inini naBaba tiriumwe.” ³¹VaJudha vakatonherazve mapuwe kuti vamuponde.,³²Jesu wakavapingura echiti,:“Ndakamuonisa mishando mizhinji yakanaka inobva kunaBaba. Ngouri kweiyo mishando womunondipondera ngemapuwe?". ³³VaJudha vakamupingura vechiti: “Atikupondi ngendaa yomushando wakanaka, asi ngendaa yokutuka Mwari; ngokuti iwewe, uri munhu, unodziita Mwari.”³⁴Jesu wakavapingura echiti: “Akuzi kunyorwa here muMipango yenyu kuti: ‘Ndakati, muri zvimwari?’, ³⁵Kudai akavadaidza kuti zvimwari, kwavari avo kwarakaguma izwi raMwari, (nezvinyorwa azvingadarikwi), ³⁶Munoereketa ngenyi ndiye, uwo waakaemesa Baba nokumutuma munyika kuti, ‘Unotuka Mwari,’ ngokuti ndakaronza kuti, ‘Inini ndiri Mukororo waMwari?’,,³⁷Kudai ndisikaiti mishando yaBaba angu, musanditenda. ³⁸Asi kuti ndechiiita, kunyazwi musikanditendi, tendai mishando, kuti muzie nokuzwisisa kuti Baba vari mukati mwangu neni ndiri mukati mwaBaba.” ³⁹Ndizvo vakatsvakazve kumubata, asi iye wakapokonyoka kubva munyara dzavo.⁴⁰Jesu wakaendazve ruseri rweJorodhani kundau iyo yaakabhabhatidzira ndi Johani pakutanga, wakagarapo., ⁴¹Vanhu vazhinji vakauya kwaari; navo vakati, “Johani pashokwadi aazi kuita shioniso, asi zvesse zvaakabuia Johani ngendava youyu munhu zvine gwinyiso.” ⁴²Wakawanda wakatenda kaari Jesu.

Chapter 11

¹painga pano mumwe murume waizwi Razarusi aiwadja. weBhethani, guta ra Maria na Nataita yake hama. ²Ndiye uyu Maria wakadzodza Mambo ngemafuta, akapukuta tsoka dzake ngebvudzi rake, mukoma wake Razarusi wairwara.³Ndizvo hanzvadzi dzake dzakatumira kwaari dzechiti: “Mambo, penya, uwo wounoda unorwara.” ⁴Asi apo Jesu azvizwa wakati: “Uku kurwara andikwopi kworufu; asi ngokwokukurisa Mwari, kuti Mwana waMwari akuriswe ndikwo.”⁵Zvino Jesu wakada Maritha nomunukuna wake na Razarusi. ⁶swino apo azwa kuti lazaro wairwara, wakagara mazuva maviri pandau paaivapo. ⁷Ngesure kweizvi wakati kuvadzidzi vake: “Ngatihwirirezve Judhia.”⁸Vadzidzi vakati kwaari: “Rabhi, vaJudha vaitotsvaka kukuponda ngemapuwe, tohwirireyozve here?”. ⁹Jesu wakapingura akati: “Amuna mahawa gumi namairi muzuva here? Kudai munhu echihamba masikati aapumhunwi, ngokuti unoona kujeka lomunyika muno here.¹⁰Asi kudai munhu echihamba usiku unopumhunwa, ngokuti kujeka amuna mukati mwake.” ¹¹Wakaereketa izvi, naapo wakati kwavari: “Razarusi shamwari yedu waata, asi inini ndinoenda koomumusa.”¹²Ndizvo vadzidzi vakati kwaari: “Mambo, kuti akaata, unozoitanane.” ¹³Zvino Jesu waiya aereketa ngorufu rwake, asi ivo vaikarakadza kuti waiereketa ngokuzorora mukuata. ¹⁴Naapo Jesu wakanasa kuvaronzera pamhene kuti: “Razarusi wafa;¹⁵Ndizvo Thomasi, uwo unozwi Munyambiri, wakati kuvadzidzi vangani vake: “Nesu ngatiendewo, kuti tife naye.” ¹⁶Neni ndinodakara ngepamusoro penyu ngokuti ndaiya ndisiriyo, kuti mutende. Asi ngatiende kwari.”,¹⁷Naapo Jesu aguma, wakaona kuti Razarusi waiya aanemazuva marongomuna muiba. ¹⁸Bhethani raiya pasinde peJerusarema, pasikagumi makhiromitha matatu. ¹⁹nevazhinji vevaJudha vaiya vaguma kunaMaritha naMaria, kuti vavaembedzere ngendaa yokufa kwomukoma wavo. ²⁰Naapo Maritha, azwa kuti Jesu uri kuuya, wakaenda kooshongana naye, asi Maria wakasara akagara mumhatso.²¹Ndizvo Maritha wakati kunaJesu: “Mambo, kudai waiya pano, mukoma wangu waidai asikazi kufa. ²²Nazvino ndinozia kuti izvo zvounozokumbira kunaMwari, Mwari unozokupa.” ²³Jesu wakati kwaari: “Mukoma wako unozomukazve.”,²⁴Maritha wakati kwaari: “Ndinozia kuti unozomuka mukumuka kwezuva rokupera". ²⁵Jesu wakati kwaari, “Inini ndiri kumuka nokupona; uwo unonditenda kunyazwi afa, unozoponazve, ²⁶Nouwo unopona echinditenda, aatongozofi. Unotenda ichi here?”.²⁷Akati kwaari: “Eya, Mambo; inini ndinotenda kuti iwewe ndiwe Kristu, Mwana waMwari, uwo unouya munyika.” ²⁸Naapo aronza izvi, wakaenda, akadaidza Maria mununguna wake ngokufishika, akati: “Mudzidzisi waapano, unokudaidza.” ²⁹Naye azwa, wakakasira kumiruka, akaenda kwaari.³⁰Naapo vaJudha avo vaiya naye mumhatso vechimuembedzera, vaona kuti Maria wamiruka ngokukasira, akabuda kubanze, vakamuteera, vechikarakadza kuti unoenda kuiba koochemerapo. ³¹Apo Maria aguma paiya naJesu, amuona wakawa pashi patsoka dzake, akati kwaari: “Mambo, kudai waiya pano, mukoma wangu waidai asikazi kufa.” ³²Zvino Jesu waiya asati aguma muguta, asi waiya achipo paakashongana naMaritha.³³Naapo Jesu amuona echichema, nevaJudha vechichema, avo vakauya naye, wakaita mahwema mumweya mwake nokutambudzika; ³⁴Naye wakati: “Mwakamuradzika pari?” Vakati kwaari: “Mambo, uyai muone.” ³⁵Jesu wakachema.³⁶Ndizvo vaJudha vakati: “Wonai, kumudisisa kwake. ³⁷Asi vamweni vavo vakati: “Uyu munhu, wakasvinura madziso owaiya bofu, waiya asikakoni here kuita kuti uyu munhu asafa?”.³⁸Naapo Jesu, echitambudzika kakurutu mukati mwake, wakaguma kuiba; raiya bako nebuwe raiya rakadumaidza padera paro. ³⁹Jesu wakati: “Dusai buwe.” Maritha, hanzvadzi youwo wakafa, wakati kwaari: “Mambo, zvino wotonuhwa, ngokuti waane mazuva marongomuna afa.” ⁴⁰Jesu wakati kwaari: “Andizi kukuronzera here kuti dai wechitenda ungazoona uthende hwaMwari?”.⁴¹Ndizvo vakadusa buwe. NaJesu wakaringira mudenga akati: “Baba, ndinomubonga ngokuti mwakandizwa. ⁴²Neni ndinozia kuti unondizwa ngenguva dzeshe. Asi ngepamusoro pembungano yakaema pasinde ndaronza kudaro, kuti itende kuti ndiwe wakandituma.”⁴³Naapo aronza izvi, wakadaidzira ngeizwi guru echiti: “Razarusi, buda.” ⁴⁴Uwo waiya akafa wakabuda, akasungwa tsoka nenyara ngemachira okuikwa nawo, nehope yake yakasungwa ngejira doko. Jesu wakati kwavari: “Musunhurenyi, mumurekere aende.”⁴⁵Ndizvo vazhinji vevaJudha avo vakauya kunaMaria, vechiona izvo zvaakaita Jesu, vakatenda. ⁴⁶Asi vamweni vavo vakaenda kuvaFarisi, vakavaronzera zvaaiya aita Jesu.⁴⁷Ndizvo vapristi vakuru nevaFarisi vakaungana pamwepo nevatongi kuita bangano, vakati: “Tinozoitenyi? Ngokuti uyu munhu unoita mioniso yakawanda. ⁴⁸Kudai techimurekera echiangira kudaro, vanhu veshe vanozotenda kwaari, nevaRoma vanozouya vaparadze zveshe ndau yedu yakachena nedzinza redu.”⁴⁹Asi umwe wavo, Kaiafasi, uwo waiya mupristi mukuru ngegorero, wakati kwavari: “Amuzii chiro nachimwe. ⁵⁰Amuzwisisi kuti zvirinane kwomuri kuti munhu umwe unosisira kufira vanhu vazhinji pane kuti dzinza reshe ripere.”⁵¹Aazi kuronza izvi ngokuda kwake, asi ngokuti waiya mupristi mukuru ngegorero, wakaprofeta kuti Jesu unozofira dzinzaro. ⁵²Asi haiwa kufira dzinzaro kwega, asi kuti aunganidzewo pamwepo vana vaMwari avo vakapararira kunyika dzeshe, kuti vaite umwe. ⁵³Ndizvo kubvira ngezuva iro vakaita bangano pamwepo kuti vamuuraye.⁵⁴Ndizvo Jesu aazi kuchahambazve pamhene pakati pevaJudha, asi kubva apo wakaenda kunyika iri pasinde norubaya, kudhorobha rinozwi Efuremu; naapo wakagara nevadzidzi vake. ⁵⁵Zvino Phasika revaJudha raiya pasinde, vazhinji vakakwira Jerusarema vechibva munyika, Phasika risati raguma, kuti vadzichenese.⁵⁶ngokudalo vona vakatsvaka Jesu, vakaema mu Temperi vechiti umwe kune umweni: “Munotinyi? Kuti aazouyi here kundhiri?”. ⁵⁷Ndizvo vapristi vakuru nevaFarisi vaiya vakaita mupango kuti kunyazwi ndiani unozia paari, ngaabuie , kuti vamubate.

Chapter 12

¹Ndizvo mazuva matanhatu Phasika risati raguma, Jesu akaguma Bhethani, apo paiya naRazarusi, uwo waakamusa kwavakafa. ²Naapo vakamunasirira kudya kwemadeekoni; Maritha wakavaburira, naRazarusi waiya umwe weavo vaigara naye pakudya. ³Naapo Maria wakatora mafuta anoda kukwana litha okuzora enarde aidhura naye wakadzodza tsoka dzaJesu, akapukuta tsoka dzake ngebvudzi rake; nemhatso yakazara ngegwema rakanaka remafuta.⁴Asi Judhasi Isikarioti, umwe wevadzidzi vake, (uwo waizomupira) wakati: ⁵“Ngenyi asikazi kutengeswa mafuta aya ngemadhora mazana matatu, apuwe varombo?”. ⁶Izvi wakazvironza, haiwa ngokuti waivada varombo, asi ngokuti waiya mbavha, waingwarira nyede naye waitora zvaiiswamwo.⁷Ndizvo Jesu wakati: “Murekerei ari ega. Ngaangwaririre zuva rokuikwa kwangu". ⁸Ngokuti varombo munavo nguva dzeshe, asi amunenipi nguva dzeshe.”⁹Naapo vazhinji veungano yevaJudha vakazia kuti waiyapo, vakauya, haiwa kuti vaone Jesu kwega, asi kuti vaonezve Razarusi, uwo waakamusa kubva kwavakafa. ¹⁰Ndizvo vapristi vakuru vakapangana kuti vauraye naRazarusiwo, ¹¹ngokuti ngepamusoro pake vazhinji vevaJudha vaienda vechitenda kunaJesu.¹²Nechimangwani mbungano huru iyo yakauya kudhiri, yakazwa kuti Jesu unouya Jerusarema.¹³Yakatora matai emichindwi, yakabuda kooshongana naye, vakadaidzira vechiti: “Hosana! Unomuchena uwo unouya ngezina raMambo, Mambo waIsuraeri!”.¹⁴NaJesu wakaona mwana wembongoro, naye wakagadha padera payo, kudai ngezvezvakanyorwa: ¹⁵“Usatya, iwewe mukunda weZioni. Ringira, mambo wako unouya, akagadha padera pemwana wembongoro!”,¹⁶Vadzidzi vake avazi kuzvizwisisa izvi pakutanga, asi apo Jesu airikidzwa, naapo vakachizokarakadza kuti izvi zvaiya zvakanyorwa ngendaa yake nokuti vakamuitira izvi.¹⁷Nembungano iyo yaiya naye apo paakadaidza Razarusi kubva muiba akamumusa kwavakafa yakaita chapupu. ¹⁸Ngeiyi ndaa mbungano yakaenda kooshongana nayezve, ngokuti yaiya yazwa kuti wakaita mushamiso. ¹⁹Ndizvo vaFarisi vakati pakati pavo umwe kunoumweni: “Munoona, amungaiti chiro; ringirai, nyika yeshe inomuteera.”²⁰Zvino vaiyapo vaGiriki vamweni pakati peavo vakakwira koodira kudhiri. ²¹Ndizvo ava vakauya kunaFiripu, uwo waibva Bhethisaidha reGarire, vakakumbira kwaari vechiti:“Mambo, tinoda kuona Jesu.” ²²Firipu wakaenda, akaronzera Andreu; Andreu wakaenda naFiripu, vakaronzera Jesu.²³NaJesu wakavapingura echiti: “Awa raguma rokuti Mukororo woMunhu akudzwe. ²⁴Ngegwinyiso ndinoti kwomuri, kudai tsangu yekoroni isikawi mumavhu nokufa, inondogara iriyo yega; asi kuti ikafa, inozobereka tsangu dzakawanda.²⁵uwo unoda kupona kwake unozokurasha, nouwo unozonda kupona kwake munyika muno, unozokungwarira kupona kusikaperi. ²⁶Kudai munhu echindishandira, ngaanditeere, kuti pendiri naye muranda wangu unozoapowo; kuti munhu echindishandira, Baba vanozomuremekedza.²⁷“Zvino mweya wangu unotambudzika. Neni ndinozotinyi, ‘Baba, ndiponese kubva kuneiri awa here?’ Haiwa, ndiyo ndaa yendakauyira awa iri. ²⁸Baba, ngarikudzwe zita renyu:” Apapo rakauya izwi rechibva mudenga rechiti: “Ndakarikudza, neni ndinozorikudzazve.” ²⁹Nembungano yaiya yakaema apo yakarizwa, yakati: “Kwatinhira.” Vamweni vakati: “Ingirosi yaereketa naye.”³⁰Jesu wakapingura akati: “Iri izwi arizi kuuya ngenyaya yangu, asi ngenyaya yenyu. ³¹Zvino kwaapano kutongwa kwenyika iyi, zvino mutongi wenyika iyi unozorashwa kubanze.³²Neni, naapo ndamirudzwa kubva panyika, ndinozokweera vanhu veshe kwendiri.” ³³Wakabuya izvi echionisa njira yokufa kwaaizofa ndikwo.³⁴Ndizvo mbungano yakamupingura yechiti: “Takazwa muMipango kuti Kristu unozogara mhera nariini. Zvino unoronzenyi wechiti: ‘Mukororo woMunhu unosisira kuti amirudzwe?’ Ndiani uyu Mukororo woMunhu?” ³⁵Jesu wakati kwavari: “Inguva doko kujeka kuchipo pakati penyu. Hambai muchinokujeka, kuti chidima chisamubata; nouwo unohamba muchidima aatongozii paanoenda. ³⁶Muchinokujeka, tendai kujeka, kuti muite vana vokujeka.” Naapo Jesu aronza izvi, wakabvapo akadzifisha kubva kwavari.³⁷Kunyazwi aiya aita mioniso mizhinji pamberi pavo, asi avazi kumutenda. ³⁸Uku kwaiya kuzadzisa izwi raIsaya muprofeti raakaereketa, iro rinoti: “Mambo, ndiani wakatenda izwi redu, nomuoko waMambo Mwari wakaoniswa kunaani?”.³⁹Ndizvo vaiya vasikakoni kutenda, ngokuti Isaya unotizve: ⁴⁰“Uwo wakapofomadza madziso avo, wakakonzisa mwoyo yavo, kuti vasazoona ngemadziso avo, vazwisise ngomwoyo yavo, vatenderuke neni ndivaponese.”⁴¹Isaya wakaronza izvi ngokuti wakaona uthende hwake, akareketa ndiye. ⁴²Kunyazwi zvakanyadaro vazhinji vemadzimambo vakamutenda, asi ngendaa yokutya vaFarisi avazi kumutenda ngomuromo, kuti vasadzingwa kubva mumhatso yokudira. ⁴³Ngokuti vaipinda kuda kukudzwa ngevanhu kunokukudzwa ndiMwari.⁴⁴Jesu wakadaidzira akati: “Uwo unonditenda, aatendi inini akadi, asi unotenda uwo wakandituma. ⁴⁵Nouwo unondiona unoonawo wakandituma.⁴⁶Inini ndakauya ndiri kujeka munyika, kuti kunyazwi ndiani unotenda kwendiri asachagara muchidima. ⁴⁷Kunyazwi ndiani unozwa mazwi angu asikaangwariri, andimutongi inini; ngokuti andizi kuuya kootonga nyika, asi kooponesa nyika.⁴⁸Iye unondiramba asikaashiri mazwi angu unaye unomutonga; izwi iro rendakaereketa ndiro rinozomutonga ngezuva rokupera. ⁴⁹Ngokuti andizi kutera kudziereketera ngesimba rangu; asi Baba uwo wakandituma iye pachake wakandipanga chendinozoronza nechendinozoereketa. ⁵⁰Neni ndinozia kuti mupango wake uri kupona kusikaperi. Ndizvo izvo zvendinoereketa, ndinozviereketa kudai ngezvandakaronzerwa ndiBaba.”

Chapter 13

¹Zvino nguva yeDhiri rePhasika isati yaguma, apo Jesu echizia kuti nguva yake yaguma kuti abve munyika muno aende kunaBaba, avada vake avo vaiya munyika, wakavada metsa kumagumo. ²Vachadya kudya kwemadeekoni, Sathani waiya atopinda mumwoyo mwaJudhasi, mukororo waSimoni Isikarioti, kuti amupire.³Jesu, echizia kuti Baba vaiya vamupa zveshe munyara dzake nokuti wakabva kunaMwari nokuti unoenda kunaMwari. ⁴wakamiruka kubva pakudya kwemadeekoni, wakakhumura zvokupfeka zvepadera zvake, wakatora jira rokupukuta ndiro, akasungira muchiunu chake. ⁵Naapo wakadurura mvura muchidziyo chokushambira, akatanga kushamba tsoka dzevadzidzi nokudzipukuta ngejira raaiya akasungira muchiunu.⁶Ndizvo wakaguma panaSimoni Petro; Petro wakati kwaari: “Mambo, iwewe unoshamba tsoka dzangu here?”. ⁷Jesu wakapingura, akati kwaari, “Icho chendinoita inini, iwewe auchizii zvino, asi unozochizwisisa ngesure kweizvi.” ⁸Petro wakati kwaari, “Auzoshambi tsoka dzangu nariini.” Jesu wakamupingura, akati, “Dai ndisikakushambi, auna chikoaniswa neni.” ⁹Simoni Petro wakati kwaari: “Mambo, kusachaita tsoka dzangu dzega asi nadzo nyara dzangu nesoro rangu”.¹⁰Jesu wakati kwaari: “Iye washambwa muiri weshe aachatami chiro chimweni kwega kushambwa tsoka dzake, asi wacheneswa yaamho. Nemwi mwacheneswa, asi haiwa mweshe.” ¹¹Ngekuti Jesu waimuzia uwo waizomupira; ndizvo wakati: “Amuzi kucheneswa mweshe.”¹²Naapo Jesu aiya ashamba tsoka dzavo nokutora zvokupfeka zvake nokugara pandau yake, wakati kwavari: “Munozwisisa here chendaita? ¹³Munondidaidza kuti Mudzidzisi nokuti Mambo; nemwi munonasa kuronza, ngokuti ndini. ¹⁴Zvino kudai inini, Mambo noMudzidzisi wenyu, ndashamba tsoka dzenyu, nemwiwo kunosisira kuti mushambane tsoka dzenyu. ¹⁵Ngokuti ndamupa chionero, kuti nemwi muite kudai ngezvandaita kwomuri.¹⁶Ngegwinyiso ndinoti kwomuri, muranda aasimukuru kupinda mambo wake, nokuti wakatumwa aakuri kupinda uwo wakamutuma. ¹⁷Kudai mwechizia izvi zviro, munomuchena kudai mwechizviita. ¹⁸Andiereketi ndimwi mweshe akadi; ndinovazia avo vendakatsanangura; asi kuti chinyorwa chizadzisike chinoti: ‘Uwo unodya chingwa changu, wakandimirudzira chisisinho chake kurwisana neni.’¹⁹Zvino ndinomuronzera izvi zvisati zvaitika, kuti apo zvaitika mutende kuti ndini. ²⁰Ngechokwadi ndinoti kwomuri, iye unoashira uwo wendinotuma unoashira inini; nouwo unondiashira unoashira uwo wakandituma.”²¹Naapo Jesu aiya aereketa izvi, wakatambudzika mumweya wake, wakapupura akati: “Ngegwinyiso ndinoti kwomuri, umwe wenyu unozondipira." ²²Vadzidzi vakaningirana vechishamiswa kuti unoreketa ndiani.²³Umwe wavadzidzi vake waiya akatseama paditi raJesu, uwo waidiwa ndiJesu. ²⁴ndizvo Simoni Petro wakamukopera akati kwaari: “Tironzere, ndiani waanoereketa ndiye". ²⁵Ndizvo uwo wakatseyama paditi raJesu wakati kwaari: “Mambo, ndiani?”,²⁶Jesu wakapingura akati: “Ndiye uwo wendinozosheya mushuva ndimupe.” Naapo asheya chigurwa chechingwa wakaupa Judhasi, mwan waSimoni Isikarioti. ²⁷Naapo ngesure kwechigurwa chechingwa, Sathani wakapotera kwaari. Ndizvo Jesu wakati kwaari: “Izvo zvounoda kuita zviite ngokukasira.”²⁸Paiya pasina munhu pakudya wakazia singwisingwi yezvaakaereketa kwaari. ²⁹Ngokuti vamweni vakapinimidza kuti, ngokuti Judhasi waiya nenyede yemare, Jesu waimuronzera echiti, “Tenga zvetinoda paDhiri rePhasika,” nokuti ape chiro kuvarombo. ³⁰Ndizvo iye aashira chigurwa chechingwa, paripo wakabuda kuenda. Hwaiya hwaa usiku.³¹Naapo aiya abuda, Jesu wakati: “Zvino Mwana woMunhu wakudzwa naMwari wakudzwa mukati mwake. ³²Kudai Mwari akudzwa mukati mwake, Mwari unozomukudzawo mukati mwake emene, naye unozomukudza paripo apapo. ³³Vana vadoko, inguva doko ndichinemwi. Munozonditsvaka; kudai ngezvandakaronza kuvaJudha, ndizvo ndinoti kwomuri: ‘Pendinoenda, amukoni kuuyapo.’³⁴Ndinomupa mupango mutsva, kuti mudane umwe kunoumweni; kudai ndini ndakamuda, ngokudaro imwimwiwo mudane. ³⁵Ngeichi vanhu veshe vanozozia kuti imwimwi muri vadzidzi vangu: kudai muno rudo umwe kunoumweni.”,³⁶Simoni Petro wakati kwaari: “Mambo, unoenda kuri?” Jesu wakapingura, akati: “Pendinoenda, aukoni kunditeera zvino; asi unozoteera sure kweizvi.” ³⁷Petro wakati kwaari: “Mambo, andikoni kukuteera zvino ngenyi? Ndinozofa ngepamusoro pako.” ³⁸Jesu wakapingura, akati: “Unozofa ngepamusoro pangu here? Ngegwinyiso ndinoti kwomuri, jongwe arizoriri usati wandiramba katatu.

Chapter 14

¹“Mwoyo yenyu isatambudzika; tendai kunaMwari, mutendewo kwendiri. ²Mumhatso mwaBaba angu huriyo ugaro hwakawanda. Kudai zvisakadaro, ndaizodai ndisikazi kumuronzera here kuti ndinoenda koomunasirira ugaro? ³Kudai ndechienda koomunasirira ugaro, ndinozouyazve nokumuashira ndemene, kuti pendiri inini, nemwi mungazoapowo.⁴Nependinoenda munoizia njira.” ⁵Thomasi wakati kwaari, “Mambo, atizii pounoenda. Njira tingaizia ngenyi? ⁶Jesu wakati kwaari, “Inini ndiri njira negwinyiso nokupona. Akuna unouya kunaBaba, asikauyi ndini. ⁷Kudai mwakandizia, mwaizodai mwakamuzia Baba anguwo. Kubvira pano munomuzia, nemwi mwamuona.⁸Firipu wakati kwaari: “Mambo, tipangidzire Baba, nesu tikwaniswe". ⁹Jesu wakati kwaari, “Ndakagara nemwi mukuwo wakadai kureba, asi ausati wandizia here, Firipu? Iye wakandiona inini wakaona Baba. Unoronza ngenyi kuti: ‘Tipangidzire Baba?¹⁰Autendi here kuti inini ndiri mukati mwaBaba naBaba vari mukati mwangu? Mazwi endinoereketa kwomuri andidziereketeri ngesimba rangu; asi Baba vanogara mukati mwangu ndivo vanoita mishando yavo. ¹¹Tendai inini kuti ndiri mukati mwaBaba naBaba vari mukati mwangu; asi kudai musikatendi kudaro, tendai ngepamusoro pemishando yemene.¹²Ngegwinyiso ndinoti kwomuri, uwo unonditenda mishando yendinoita unozoitawo; mishando yakakura kupinda iyi unozoiita, ngokuti inini ndinoenda kunaBaba. ¹³Kunyazwi chiinyi chomunozokumbira ngezina rangu ndinozochiita, kuti Baba vairikidzwe kubudikidza ngoMwana. ¹⁴Kudai mwanyazokumbirenyi kwendiri ngezina rangu, inini ndinozochiita.,¹⁵Kudai mwechindida, munozongwarira mipango yangu ¹⁶Neni ndinozokumbira Baba, naye unozomupa umweni Muembedzeri, kuti agare nemwi nokusikaperi. ¹⁷ndiye Mweya wegwinyiso; nyika aikoni kumuashira, ngokuti aimuoni nokuti kumuzia. Imwimwi munomuzia, ngokuti unogara nemwi, naye unozogara mukati mwenyu.¹⁸“Andizomusii muri nherera; ndinozouya kwomuri. ¹⁹Kuchinenguva doko nenyika aichazondioni, asi imwimwi munozondiona; ngokuti inini ndinopona, nemwi munozoponawo. ²⁰”Ngeiro zuva munozozia kuti inini ndiri mukati mwaBaba angu, nemwi muri mukati mwangu, neni ndiri mukati mwenyu.²¹Uwo unemipango yangu echiingwarira, uwo ndiye unondida; nouwo unondida unodiwa ndiBaba angu, neni ndinozomuda nokudzionisa pachangu kwaari. ²²Judhasi (haiwa Isikarioti) wakati kwaari: “Mambo, unozoita maitirenyi kuti unozodzionisa kwetiri, usikadzionisi kunyika?”.²³Jesu wakamupingura, akati kwaari: “Kunyazwi ndiani unondida unozongwarira mazwi angu, naBaba angu vanozomuda, nesu tinozouya kwaari tiite ugaro hwedu pamwepo naye. ²⁴Uwo usikandidi aangwariri mazwi angu. Neizwi romunozwa arisirangu akadi, asi ngeraBaba avo vakandituma.²⁵“Izvi zviro ndamuronzera apo ndichakagara nemwi. ²⁶Asi Muembedzeri, Mweya Wakachena, waachazotuma Baba ngezina rangu, uwo unozomudzidzisa zviro zveshe, amucherechedzise zveshe zvendakamuronzera. ²⁷Kunyarara ndinokusiya kwomuri; kunyarara kwangu ndinomupa. Andimupi kudai ngokupa kwenyika. Mwoyo yenyu isatambudzika, isakarukazve.²⁸Mwakazwa kuti ndakati kwomuri: ‘Ndinoenda, neni ndinozouyazve kwomuri.’ Kudai mwakandida, mwaizodakara kuti ndinoenda kunaBaba, ngokuti Baba vari vakuru kwendiri. ²⁹zvino ndamuronzera zvisati zvaitika, kuti apo zvoozoitika mutende. ³⁰Ngesure kweizvi andichazoereketi zvizhinji nemwi, ngokuti mutongi wenyika iyi unouya. Aana simba padera pangu. ³¹Asi ndinoita kudai ngezvaakandipanga Baba, kuti nyika izie kuti ndinomuda Baba. Mirukai, ngatibve pano.

Chapter 15

¹“Inini ndiri muvhini wegwinyiso naBaba angu murimi. ²Dhai dzeshe dzirimukati mwangu asikabari michero, unoadusa, nawo eshe anobara michero unoatongora, kuti abare michero yakapinda kuwanda.,³Imwimwi muri vakatocheneswa ngeizwi rendakaereketa kwomuri. ⁴Garai mendiri, neni mukati mwenyu. Kudai ngedai risikakoni kubara michero rega, risikagari mukati mwomuvhini, zvakadaro nemwi kudai musikagari mukati mwangu.,⁵Inini ndiri muvhini, imwimwi muri madhai. Uyo unogara mukati mwangu, neni ndiri mukati mwake, ndiye unobara michero yakawanda, ngokuti ngepabanze pangu imwimwi amungakoni kuita chiro. ⁶Kunyazwi ndiani usikagari mukati mwangu, unorashwa kubanze kudai ngedai, rinofota; nematai vanoaunganidza, vaaposhere mumuriro nawo anotsva. ⁷Kudai mwechigara mukati mwangu, nemazwi angu anogara mukati mwenyu, munozokumbira izvo zvomunoda, nazvo zvinozoitwa kwomuri.⁸Ngeizvi Baba angu vanokudzwa, kuti mubare michero yakawanda, ngokudaro muite vadzidzi vangu. ⁹Kudai ndiBaba vakandida, ngokudaro neni ndakamudawo; garai murudo vangu.¹⁰Kudai mwechingwarira mipango yangu, munozogara murudo rwangu, kudai ndini ndakangwarira mipango yaBaba angu nokugara murudo rwake. ¹¹“Ndakaereketa izvi kwomuri, kuti kudakara kwangu kugare kwomuri, nokuti kudakara kwenyu kuzadzisike.,¹²Uyu ndiwo murairo wangu, kuti mudane kudai ndini ndakamuda. ¹³Akuna munhu unorudo rukuru kupinda urwu, kuti munhu afe ngepamusoro peshamwari dzake.¹⁴Imwimwi muri shamwari dzangu kudai mwechiita izvo zvendinomupanga. ¹⁵Andichamudaidzi kuti muri varanda, ngokuti muranda aazii chinoitwa ndiMambo wake; asi ndakamudaidza kuti muri shamwari, ngokuti zveshe zvendakazwa kunaBaba angu ndakazviziisa kwemuri.¹⁶Amusi imwimwi makanditengai asi inini ndakamuketa ini ndaka mutuma kuti muende kobara muchero nekuti muchero yenyu igarei kut kungazwi chini chomunozokumbira kuna baba ngezita rangu , vamupe kwemuri. ¹⁷Ndinokubvunzai kuti mudanane umwe neumwe.¹⁸Kana kut nyika yechimuzonda , ziya meiziya kut isat yamundau yakatanga , kuzonda ini. ¹⁹Kudai muri wmunyika , myika yaida kumuda , kunge muri wavo ; ngendaya yekut amusi wemunyika.Ndakamuketa kuti mubude munyika²⁰Rangarirai choko rendakabvubza ; mushand asimukuru kana mambo wake. wakanditera , wachamuterawo kana mukaterera choko rangu achaterawo choko rangu. ²¹Vana vachaita zveche ngepamusoro pezita rangu , bati avaziyi kuti n diyani wakandituma. ²²Kudai inini ndisina kuya , uzvendaindisina kuwabvunza , vaidai wasina kutadza ; asi zvinzvi avana kukambira zvitadzo zvao.²³kune uya unondi zonda , unozonda baba vangu. ²⁴kudai inini ndisina kuvaititra kwavari iri basa risina kuzva ngeumweni.vaidai vasina kuchaicha , asim zvino vakawana vakazonda teche ininio na baba vangu. ²⁵Izvi zvinoitika kut machoko akanyorwa mumupango yavo ngekuti , kut zvitike ; vzkandizana pasina nyaya.²⁶Paachaya munyaradzi uwo wendinozotuma kwemuri echibva kuna baba, mweya wengwingiso uyu unobva kuna baba , unozondipupurira. ²⁷Kuna nemwiwo muchazofakaza ngekuti mwauya neni kubvura pekunga

Chapter 16

¹Ndakareketa izvi zveshe kwomuri kuti musapumhuniswa. ²Vanozomudzinga kubva mumhatso dzavo dzokudira; eya, awa richauya apo kunyazwi ndiani unomuuraya, unozopinimidza kuti unoshandira Mwari.³Navo vanozoita izvi ngokuti avazi kumuzia Baba nokuti inini. ⁴Asi ndakamuronzera izvi zviro, kuti apo raguma awa razvo mucherechedze kuti ndakamuronzera ndizvo. “Asi andizi kumuronzera izvi zviro kubvira pakutanga, ngokuti ndaiya ndichinemwi.⁵Asi zvino ndinoenda kunouwo wakandituma; akuna naumwe wenyu unondibvunza kuti, ‘Unoenda kuri?’., ⁶Asi ngokuti ndamuronzera izvi zviro, mwoyo yenyu yazara ngokutambudzika. ⁷Asi ndinomuronzera gwinyiso; kuti zvakapinda kumunakira kuti ndiende, ngokuti kudai ndisikaendi, Muembedzeri aazouyi kwomuri; asi kuti ndikaenda, ndinozomutuma kwomuri.,⁸Naapo auya, unozoonisa nyika ngendaa yokushaisha, yokururama nendaa yokutongwa; ⁹ngendaa yokushaisha, ngokuti avanditendi; ¹⁰ngendaa yokururama, ngokuti ndinoenda kunaBaba, nemwi amuchazondioni; ¹¹ngendaa yokutongwa ngokuti mutongi wenyika ino wakatongwa.¹²“Ndichine zviro zvizhinji zvokumubuira, asi amukoni kuzviashira zvino. ¹³Naapo Mweya wegwinyiso wauya, unozomutungamirira mugwinyiso reshe; ngokuti aazodziereketeri ngesimba rake, asi zvaanozozwa, ndizvo zvaanozoreketa, naye unozomubuira zviro zvichauya. ¹⁴Uwo unozondikudza, ngokuti unozoashira zvokwangu nokuzvibuya kwamuri.¹⁵¹⁶Zveshe zvaanazvo Baba ngezvangu; ndiyo ndaa ndakati unozotora zvokwangu nokuzvironza kwomuri. 16Kwenguva doko nemwi amuchazondioni, nenguva dokozve nemwi munozondiona.”,¹⁷Vamweni vevadzidzi vake vakareketa pachavo umwe kunoumweni vechiti: “Chiinyi ichi chaanoreketa kwetiri kuti, ‘Inguva doko nemwi amuchazondioni, nenguva dokozve nemwi munozondiona,’ echitizve, ‘Ngokuti ndinoenda kunaBaba?’ ”, ¹⁸Ndizvo vakati: “Unoronzenyi echiti, ‘Inguva doko?’ Atizii kuti unoronzenyi¹⁹Jesu wakazia kuti vaida kumubvunza; naye wakati kwavari: “Munobvunzana here pakati penyu ngeicho chendaronza kuti, ‘Inguva doko nemwi amuchazondioni, nenguva dokozve nemwi munozondiona?’ ²⁰Ngegwinyiso ndinoti kwomuri, munozochema nokuboorera, asi nyika inozodakara; imwimwi munozotambudzika, asi kutambudzika kwenyu kunozotsandudzwa kuita kudakara. ²¹Naapo dzimai roopotwa ngokubara rinotambudzika, ngokuti nguva yaro yaguma; asi rabara mwana, arichakarakadzi ngokurwadziwa, ngendaa yokudakara kuti munhu wabarwa munyika.,²²Nemwi munozotambudzika zvino, asi ndinozomuonazve nemwoyo yenyu inozodakara, nokudakara kwenyu akuna munhu unokudusa kubva kwomuri. ²³Ngeiro zuva amuzondibvunzi chiro. Ngegwinyiso ndinoti kwomuri, kunyazwi chiinyi chomunozokumbira kunaBaba ngezina rangu, unozochipa kwomuri. ²⁴kuguma nanyamashi amuzi kukumbira chiro ngezita rangu. Kumbirai nemwi munozoashira, kuti kudakara kwenyu kuzadzisike.²⁵“Ndakavereketa izvi kwomuri ngemiedzaniso. Asi nguva inouya apo yandichingazovereketi kwomuri ngemiedzaniso, asi ndinozomubuira pamhene ndiBaba.,²⁶Ngeiro zuva munozokumbira ngezita rangu; neni andirobuyi kwomuri kuti ndinozomukumbirira kunaBaba; ²⁷ngokuti Baba vemene vanomuda, ngokuti imwimwi mwakandida nemwi mwakatenda kuti ndakabva kunaMwari. ²⁸Ndakabva kunaBaba, neni ndakauya munyika; zve, ndinosiya nyika, ndechienda kuna Baba.”,²⁹Vadzidzi vake vakati kwaari: “izwanhi , zvino wovereketa pambene , haiwa ngomuedzaniso. ³⁰Zvino tinozia kuti unozia zviro zveshe, autami munhu naumwe kuti akubvunze; ngeichi tinotenda kuti iwewe wakabva kunaMwari.” ³¹Jesu wakavapingura echiti, “Zvino munotenda here?,³²Ningirai, nguva hinouya, eya ratoguma, naapo munozoparadzirwa munhu wesse echienda kanyi kwake nokundisiya ndega. Asi andiri ndega akadi, ngokuti Baba vaneni. ³³Izvi ndakamubuira kuti mwendiri muone kunyarara. Munyika munozoa nemadambudziko. Asi shingai mwoyo; ndainyisa nyika".

Chapter 17

¹pavakabva kubuda izvi, Jesu aereketa mazwi aya, wakamurudza madziso ake mudenga, akati,:“Baba, yakwana nguwa. ropafadzai Mwana wenyu kuti Mwana amuirikidze. ²kudai ngezvemwakamupa simba padera penyama yeshe, kuti avape kupona kusikaperi avo veshe vemwakamupa.³Uku ndikwo kupona kusikaperi, kuti vamuzie imwimwi, Mwari ega wegwinyiso, naJesu Kristu uwo womwakatuma. ⁴Inini ndakamuirikidza munyika, ndakapedza mushando womwakandipa kuti ndiuite. ⁵Nazvino imwimwi, Baba, ndiirikidzei mwemene ngokuirikidzwa ukwo kwendaiya nakwo nemwi, ngepamberi nyika isati yasikwa.,⁶“Ndakaita kuti zina renyu riziikanwe kune avo vanhu vomwakandipa kubva munyika. Vaiya venyu, nemwi mwakavapa kwendiri, navo vakangwarira izwi renyu. ⁷Zvinezvi vanozia kuti zveshe zvemwakandipa zvakabva kwemuri; ⁸ngei machoko owakandipa ndakaapawo kwavari, navo vakaashira, vakazia ngegwinyiso kuti ndakabva kwomuri; vakatenda kuti imwimwi mwakandituma.,⁹Ndinovakumbirira; andikumbiriri nyika, asi avo vomwakandipa, ngokuti vari venyu. ¹⁰Zveshe zvangu ngezvenyu nezvenyu ngezvangu; neni ndinoirikidzwa mwavari. ¹¹Inini Andichimunhika, asi vachirimwo munyika, neni ndouya kwomuri. Baba Vakachena, vangwarirei muzina renyu, iro romwakandipa, kuti vaite umwe kudai tisu tiri umwe.,¹²Apo ndichinarivo, ndakavangwarira muzita renyu, iro romakandipa. Ndakavarinda, akuna naumwe wavo wakarashika, asi mamwa wokurashwa, kuti zvinyorwa zvizadzisike. ¹³Asi zvino ndinouya komuri, neizvi zviro ndinoreketa ndizvo munyika, kuti kudakara kwangu kuzadzisike mukati mwavo. ¹⁴Ndakapa kwavari izwi renyu, nenyika yakavazonda ngokuti avasiri venyika akadi, kudai ndini ndisiri wenyika.¹⁵Andikumbiri kuti muvaduse kubva munyika, asi kuti muvangwarire kubva kunouwo wakashata. ¹⁶Avasiri venyika akadi, kudai ndini ndisiri wenyika. ¹⁷Vachenesei mugwinyiso; izwi renyu igwinyiso.¹⁸Kudai ngezvomwakandituma munyika, ngokudaro neniwo ndinovatuma munyika. ¹⁹Ngendaa yavo ndinodzichenesa, kuti navowo vacheneswe mugwinyiso.²⁰“Andikumbiriri ava vega, asi naavo vanozotenda kwendiri ngeizwi ravo, ²¹kuti veshe vaite umwe; kudai ndimwi, Baba, muri mukati mwangu, neni ndiri mukati mwenyu, kuti navo vagare mukati mwedu, kuti nyika itende kuti imwimwi mwakandituma.²²Nouthende hwomwakandipa, ndakahupawo kwavari, kuti vaite umwe kudai tisu tiriumwe; ²³inini mukati mavo nemwi mukati mwangu, kuti vaitwe vakaperera vari umwe, kuti nyika izie kuti imwimwi mwakandituma nokuti mwakavada kudai ngezvemwakandida inini.²⁴Baba, ndinoda kuti avowo vowakandipa vaapo pendiri kuti vaningire uthende hwangu, uhwo hwomakandipa inini, murudo renyu nyika isati yasikwa.²⁵Baba vakarurama, nyika aizi kumuzia asi inini ndinomuzia; naava vakazia kuti imwimwi mwakandituma. ²⁶Neni ndakavaziisa zita renyu, neni ndichaita kuti riziikanwe, kuti rudo uro rwomakandida ndirwo rugare mukati mavo, neni ndigare mukati mavo.”

Chapter 18

¹Naapo Jesu areketa mazwi aya, wakabuda nevadzidzi vake, vakaambuka ruseri rwebani reKedhironi, apo paiya nomunda, wakapotera mukati mwawo nevadzidzi vake. ²Zvino Judhasi, uwo wakamupira, waizia ngendau iyo, ngokuti Jesu waishonganamwo kazhinji nevadzidzi vake. ³Ndizvo Judhasi wakatora chikwata chemasoja nevarindi vamweni vaibva kuvapristi vakuru nevaFarisi, vakaendapo vanezvibani nemasasi nezvokurwa ndizvo.⁴Zvino Jesu, echizia zveshe zvaizomugumira, wakabuda kwavari, akati, “Munotsvaka anani?”, ⁵Vakamupingura, vakati, “Jesu weNazaretha.” Wakati kwavari: “Ndini.” Judhasi, uwo wakamupira, waiya akaema navo.⁶Naapo avaronzera kuti, “Ndini,” vakaita fundamutete, vakawa pashi. ⁷Ndizvo wakavabvunzazve, akati, “Munotsvaka anani?” Navo vakati: “Jesu weNazaretha.”⁸Jesu wakavapingura, akati: “Ndamubuira kuti ndini. Ndizvo, kuti mwechitsvaka inini, rekerai vanhu ava vaende.” ⁹Izvi kwaiya kuzadzisika kweizwi, iro raakareketa rinoti: “Avo vomwakandipa andizi kurashikirwa naumwe wavo.”¹⁰Zvino Simoni Petro waiya aneshoti, wakaishwamura, akatema hloko yomupristi mukuru, akagura nzee yake yokumudyo. Zina rehloko iyo uwo raiya Marikusi. ¹¹Ndizvo Jesu wakati kunaPetro: “Hwirinza shoti yako mumakara ayo! Tsani yaakandipa Baba andizoimwi here?”,¹²Ndizvo chikwata chemajoni nenduna nevarindi vevaJudha vakabata Jesu, vakamusunga. ¹³Navo vakamubuira kutanga kunaAnasi, ngokuti waiya muzvere waKaiafasi, uwo waiya mupristi mukuru ngegorero., ¹⁴Ndiye Kaiafasi uwo wakanyowedza vaJudha kuti kwaidikanwa kuti munhu umwe afire vanhu.,¹⁵Simoni Petro wakateera Jesu, nomudzidzi umweni. Zvino uwo mudzidzi waiziikanwa kumupristi mukuru, wakapotera naJesu muruwanze rwomupristi mukuru, ¹⁶Asi Petro akaema pamusiwo kubanze. Ndizvo mudzidzi umweni, uwo waiziikanwa kumupristi mukuru, wakabuda pabanze, akaereketa kunouwo waingwarira musiwo, akapotedza Petro.¹⁷Ndizvo musikana uwo waingwarira musiwo wakati kunaPetro, “Newe auri umwe here wevadzidzi vouyu munhu?” Iye wakati, “Andinipi.” ¹⁸Zvino varanda nevarindi vakabasira muriro wamasimbe, ngokuti kwaiya nechando, navo vaiya vakaema vechigota muriro pachavo. NaPetro wakaemawo navo, echigota pachake.¹⁹Ndizvo mupristi mukuru wakabvunza Jesu ngendaa yevadzidzi vake nokudzidzisa kwake. ²⁰Jesu wakamupingura, akati: “Inini ndakareketa pamhene kuvanhu venyika; nguva dzeshe ndakadzidzisa mumhatso dzokudira nomuTemperi, apo paiungana veshe vaJudha. Andizi kureketa chiro ngokufishika. ²¹Unondibvunzirenyi? Bvunza avo vakazwa zvendakaereketa kwavari; vanozia zvendakaereketa inini.²²Naapo aiya aereketa izvi, umwe wevarindi vaiya vakaema apo wakamakaya Jesu ngepama echiti, “Unopingura mupristi mukuru kudaro here?” ²³Jesu wakamupingura echiti: “Kudai ndareketa zvakashata, pupura ngezvakashata. Asi kudai ndareketa zvakanaka, unondimamisirei?” ²⁴Ndizvo Anasi wakamutumira akasungwa kunaKaiafasi mupristi mukuru.²⁵Zvino Simoni Petro wakaema echigota muriro. Ndizvo vakati kwaari: “Newe auri umwe here wevadzidzi vake?” Iye wakavapingura, akati: “Inini andisiri umwe wavo.” ²⁶Umwe wevaranda vomupristi mukuru, waiya hama youwo waakatema nzee Petro, wakati: “Andizi kukuona unaye mumunda here?” ²⁷Ndizvo Petro wakarambazve; paripo jongwe rakarira.,²⁸Ndizvo vakakweya Jesu kubva kunaKaiafasi vechienda naye kumhatso yokutongera. Kwaiya achimangwanani. Ivo vemene avazi kupotera mumhatso yokutongera, kuti vasazosvipiswa, asi kuti vadye Phasika. ²⁹Ndizvo Piratu wakabuda kwavari, akati, “Indaa yenyi yomunoitira uyu munhu?” ³⁰Vakapingura, vakati kwaari, “Kudai uyu munhu asiri muiti wezvakashata, taidai tisikazi kumupira kwouri.”,³¹Ndizvo Piratu wakati kwavari: “Mutorenyi imwimwi pachenyu mumutonge kudai ngemipango yenyu.” VaJudha vakati kwaari: “Akutenderwi kuti isusu tiuraye munhu nokuti ngouri.” ³²Uku kwaiya kuti rizadzisike izwi iro raakareketa Jesu echionisa kuti injiranyi yaaizofa ndiyo.³³Ndizvo Piratu akapindazve mumhatso yokutongera, adaidza Jesu, akati kwaari: “Iwewe uri mambo wavaJudha here?”. ³⁴Jesu wakapingura echiti, “Unoereketa izvi pachako here nokuti wazvibuirwa ngevamweni ngendaa yangu?” ³⁵Piratu wakapingura, akati: “Inini ndiri muJudha here? Dzinza rako nevapristi vakuru vakakupira kwendiri. Chiinyi chowakamboita?”,³⁶³⁷Jesu wakapingura, akati: “Umambo hwangu angohwomunyika muno akadi. Kudai umambo hwangu hwaiya hwomunyika muno, varanda vangu vangadai vakandirwira, kuti ndisapirwa kuvaJudha. Asi zvino umambo hwangu auhuri hwomuno akadi.” 37Ndizvo Piratu wakati kwaari: “Ndizvo uri mambo here?” Jesu wakapingura akati: “Iwewe unorobuya kuti ndiri mambo. Ngeiyi ndaa ndakabarwa, ngeiyi ndaa ndakauya munyika, kuti ndipupurire gwinyiso. Kunyazwi ndiani uri wegwinyiso unozwa izwi rangu.”,³⁸Piratu wakati kwaari: “Gwinyiso chiinyi?” Aereketa izvi, wakabudazve kuvaJudha, akati kwavari, “Andioni ndaa kwaari. ³⁹Asi imwimwi muno mutoo wokuti ndisunhure umwe kwomuri ngePhasika. Ndizvo munoda here kuti ndisunhure kwomuri mambo wevaJudha?” ⁴⁰Ndizvo vakazhambararazve vechiti: “Haiwa uyu munhu, asi Bharabhasi!” Zvino Bharabhasi waiya dzongoni.

Chapter 19

¹Zvino Piratu wakatora Jesu, akamuchaya. ²Nemasoja akaruka dzungudza reminzwa, akariisa padera pesoro rake, akamupfekesa gauni rakatsvukuruka. ³Akauya kwaari echiti: “Mwauya, mambo wevaJudha!” Nawo aimuchaya ngenyara dzawo.⁴Naapo vapristi vakuru nevarindi vamuona, vakazhambarara vechiti: “Mukohomere, mukohomere!” Piratu wakati kwavari: “Mutorenyi imwimwi mumukohomere, ngokuti andioni ndaa kwaari.” ⁵NaPiratu wakabudazve, akati kwavari: “Ningirai, ndinomubudisa kwomuri, kuti muzie kuti andioni ndaa kwaari. ⁶Ndizvo Jesu wakabuda, akapfekeswa dzungudza reminzwa negauni rakatsvukuruka. Piratu wakati kwavari, “Ringirai uyu munhu!”.⁷VaJudha vakamupingura, vakati: “Tinechironzo, ngendaa yechironzo icho unosisira kuti afe, ngokuti iye wakadziita Mwana waMwari.” ⁸Naapo Piratu azwa mazwi aya, wakapinda kutya. ⁹wakapinda mumhatso yokutongera, akati kunaJesu: “Unombobva pari?” Asi Jesu aazi kumupingura.¹⁰Ndizvo Piratu wakati kwaari: “Aundipinguri here? Auzii here kuti ndinesimba rokukusunhura, neni ndine simba rokukukohomera?”. ¹¹Jesu wakamupingura, akati: “Aungakoni kuanesimba padera pangu kuti usikazi kuripuwa rechibva mudenga; ndizvo uwo wakandipira kwouri unokushaisha kwakapinda kukura.”¹²Naapo Piratu wakatsvaka kumusunhura, asi vaJudha vakazhambarara vechiti: “Kuti ukasunhura munhu uyu, auri shamwari yaSiza akadi. Kunyazwi ndiani unodziita mambo unoereketa kumukira Siza.” ¹³Naapo Piratu azwa aya mazwi, wakabudisa Jesu kubanze, wakagara pachigaro chokutongera ndaa, pandau inozwi Yakagangatwa Mapuwe, asi ngokwechiHebheru inozwi Gabatha.¹⁴Zvino raiya zuva rokunasirira Phasika, rooda kuita awa rechitanhatu. Wakati kuvaJudha, “Ringirai mambo wenyu. ¹⁵Ndizvo vakazhambarara vechiti, “Mudusenyi, mudusenyi, mukohomere!” Piratu wakati kwavari, “Ndokohomera mambo wenyu here?” Vapristi vakuru vakapingura vechiti, “Isusu atina mambo asi Siza.” ¹⁶Ndizvo wakamupira kwavari kuti akohomerwe. Ndizvo vakatora Jesu.¹⁷Naye wakabuda echitwara muchinjiko kuenda kundau inozwi Denhenya, iyo inodaidzwa ngokwechiHebheru kuti, Gorogotha. ¹⁸Apo ndipo pevakamukohomera, pamwepo nevairi vamwe, umwe ngeino noumweni ngeiyo, naJesu ngepakati.¹⁹Piratu wakanyorazve chinyorwa, akachiisa padera pomuchinjiko. Uku ndikwo kunyorwa kwacho: “JESU WENAZARETA, MAMBO WEVAJUDHA.” ²⁰VaJudha vazhinji vakadzidza ichi chinyorwa, ngokuti ndau iyo yaakakohomerwa Jesu yaiya pasinde pedhorobha; nacho chaiya chakanyorwa ngechiHebheru nechiRoma nechiGiriki.²¹Ndizvo vapristi vakuru vevaJudha vakati kunaPiratu, “Usanyora kuti, ‘Mambo wevaJudha,’ asi kuti, ‘Iye wakati, ndiri mambo wevaJudha.’ ²²piraatu wakapingura akati: “Chendanyora, ndanyora.”²³Naapo masoja aiya akohomera Jesu, akatora zvokufuka zvake, akazvipaura kuita mirwi mirongomuna, soja rimwe ngarimwe murwi waro. Vakatorazve gauni rake; asi gauni rake nehanzu yake raiya risina musono, asi rakarukwa kubvira ngedera kwaro metsa kubani kwaro. ²⁴Ndizvo vakaronzerana pakati pavo vechiti: “Tisaribaura, asi ngatiite mabhigidha, tione kuti ngerani;” kuti chinyorwa chizadzisike chinoti: “Vakakoanisirana zvokufuka zvangu pakati pavo, negauni rangu rakaitirwa mabhigidha.” Ndizvo masoja akaita izvi.,²⁵Asi kwaiya kwakaemapo pasinde pomuchinjiko waJesu mai ake, nahurwani amai ake, Maria mukadzi waKropasi, naMaria Magadhareni. ²⁶Naapo Jesu aona mai ake nomudzidzi uwo waaida vechiema pasindepo, wakati kunamai ake: “Dzimai, wona mukororo wako!” ²⁷Zvino wakati kunamudzidzi uwo: “Wona mai ako!” Kubvira ngeawa iro mudzidzi uwo wakavatora kuti vagare kanyi kwake.²⁸Ngesure kweizvi Jesu, echizia kuti zviro zveshe zvaiya zvaperera, kuti chinyorwa chizadzisike, wakati: “Ndapera ngenyota.” ²⁹Paiya nechidziyo chakazara ngevhini rairungura; ndizvo vakaisa siponji chakazara ngevhini rairungura pachimuti chehisopi, vakachiisa pamuromo wake. ³⁰Naapo Jesu aashira vhini rairungura, wakati: “Zvapera.” Wakakotamisa soro rake naye wakapa mweya wake.³¹Zvino raiya zuva rokunasirira Phasika. VaJudha vakakumbira Piratu kuti mirenje yavo igurwe, vaduswepo kuti miiri isagara pamuchinjiko ngezuva reSabatha, ngokuti Sabatha iro raiya zuva guru. ³²Ndizvo majoni akauya, akagura mirenje yowokutanga neyoumweni, avo vakakohomerwa naye. ³³Asi apo vaguma panaJesu, vakaona kuti waiya afa, avazi kugura mirenje yake.³⁴Asi umwe wemajoni wakabaya parutii pake ngomukhondo, paripo pakabuda ngazi nemvura. ³⁵Nouwo wakazviona wakaita chapupu, nechapupu chake chine gwinyiso, naye unozia kuti unoereketa gwinyiso, kuti nemwiwo mutende.³⁶Ngokuti izvi zvakaitika kuti chinyorwa chizadzisike chinoti, “Akuna godo rake narimwe rinozogurwa.” ³⁷Nechinyorwa chimwenizve chinoti, “Vanozomuringira uwo wevakabaya.”³⁸Ngesure kweizvi, Josefa weArimathia, uwo waiya mudzidzi waJesu, asi ngokufishika ngokutya vaJudha, wakakumbira Piratu kuti aduse muiri waJesu naPiratu wakamutendera. Ndizvo wakauya, akadusa muiri wake.Nikodhemusiwo wakauya, uwo wakauya kwaari ³⁹pakutanga usiku, echiunza mutombo wakaita mvemve wemhura nowemuaro, wairema kuda kuguma makhirogiramu makumi matatu.⁴⁰Ndizvo vakatora muiri waJesu, vakauputira ngejira rakachena pamwepo nomutombo wemakha unonuhwira, kudai ngomutoo wevaJudha wokuika. ⁴¹Zvino kwaiyapo munda pandau iyo yaakakohomerwa, nomumunda uwo mwaiya neiba idzva risikazi kumboikwamwo munhu. ⁴²Ndizvo vakaikamwo Jesu, ngokuti raiya zuva rokunasirira revaJudha, ngokuti iba iro raiya pasindepo.

Chapter 20

¹Zvino ngezuva rokutanga revhiki, Maria Magadhareni wakaenda kuiba mangwanani kuchakasvipa, wakaona buwe rakamburumbudzwa kubva paiba. ²Ndizvo wakarumba, akaenda kunaSimoni Petro nokunomudzidzi umweni, uwo waaida Jesu, akati kwavari: “Vakadusa Mambo kubva muiba, nesu atizii pevakamuradzika.”³Ndizvo Petro wakabuda noumweni mudzidzi vakaenda kuiba. ⁴Zvino vakarumba vari pamwepo, asi mudzidzi umweniwo wakarumba akapindira Petro, naye wakatanga kuguma paiba. ⁵Akakotama pashi, akaringira mukati, akaona machira akachena akaradzikwamwo, asi aazi kupindamwo.⁶Ndizvo Simoni Petro wakagumawo, echimuteera, wakapotera muiba. Akaona machira akachena akaradzikwa, ⁷nedhuku iro raiya rakasungwa musoro mwake, risikazi kuradzikwa pamwepo nemachira akachena, asi raiya rakapetwa riri rega pandau imweni.⁸Ndizvo mudzidzi umweni, uwo wakatanga kuguma paiba, wakapoterawo akaona, akatenda. ⁹ngokuti vaiya vasati vazwisisa chinyorwa chinoti unosisira kuti amuke kubva kwevakafa. ¹⁰Ndizvo vadzidzi avo vakaenda kanyi kwavo.¹¹Asi Maria wakaema kubanze kweiba echichema. Achachema wakakotama, akaringira muiba, ¹²naye wakaona ngirosi mbiri dzakafuka zvakachena, dzakagara imwe ngokusoro neimweni ngokutsoka, apo powaiya wakaradzikwa muiri waJesu. ¹³Nadzo dzakati kwaari: “Dzimai, unochemenyi?” Wakati kwedziri: “Ngokuti vakadusa Mambo wangu, neni andizii pevakamuradzika.”¹⁴Apo areketa izvi, wakakunukukira sure, akaona Jesu akaema, asi aazi kuzia kuti ndiJesu. ¹⁵Jesu wakati kwaari: “Dzimai, unochemenyi? Unotsvaka anani?” Aye, echipinimidza kuti waiya murimi, wakati kwaari: “Mambo, kudai wakamudusa kubva pano, ndironzere powakamuradzika, neni ndimutore.”¹⁶Jesu wakati kwaari: “Maria!” Wakakunukuka, akati kwaari ngechiHebheru: “Rabhoni!” (Ndiwo kuti: Mudzidzisi). ¹⁷Jesu wakati kwaari: “Usandibata, ngokuti andisati ndakwira kuna Baba. Asi enda kunevanun'una vangu, wooti kwavari, ‘Ndinokwira kuna Baba angu naBaba enyu, nokunaMwari wangu naMwari wenyu.’" ¹⁸Maria Magadhareni wakauya, akaronzera vadzidzi kuti: “Ndaona Mambo,” nokuti wakaereketa izvi kwaari.¹⁹Zvino madeekoni ezuvaro rokutanga revhiki, misiwo yakakonywa umwo mwaiya nevadzidzi ngendaa yokutya vaJudha, Jesu wakauya, akaema pakati pavo, akati kwavari: “Kunyarara ngakugare kwomuri.” ²⁰Naapo areketa izvi, wakavaonisa nyara dzake norutii rwake. Naapo vadzidzi vakadakara apo vaona Mambo.²¹Jesu wakatizve kwavari: “Kunyarara ngakugare kwomuri. Kudai ngezvaakandituma Baba, ngokudaro ndinomutumawo.” ²²Naapo areketa izvi wakavafemera, akati kwavari: “Ashirai Mweya Wakachena. ²³Kunyazwi ndiani womunozorekerera zvishaishi zvake, zvinozorekererwa; kunyazwi ndiani womusikazorekereri, azvizorekererwi.²⁴Zvino Thomasi, umwe wegumi navairi, uwo unozwi Manyambiri, waiya asiripo navo apo Jesu paakauya. ²⁵Ndizvo vadzidzi vamweni vakati kwaari: “Tamuona Mambo.” Asi iye wakati kwavari: “Kuti ndisaona munyara dzake mauri ezvipikiri, ndipfekemwo chinwe changu mumauri ezvipikiri, ndipfeke nyara yangu parutii rwake, andizotendi.”²⁶Ngesure kwemazuva masere, vadzidzi vaiyazve mumhatso naThomasi waiya navo. Jesu wakauya misiwo yakakonywa, wakaema pakati pavo, wakati: “Kunyarara ngakugare kwomuri.” ²⁷Zvino wakati kunaThomasi: “Isa chinwe chako apa, uone nyara dzangu; utambanudze nyara yako, uipfeke parutii rwangu. Usaita usikatendi, asi unotenda.²⁸Thomasi wakapingura, akati kwaari: “Mambo wangu naMwari wangu!”. ²⁹Jesu wakati kwaari: “Wazotenda ngokuti wandiona here? Vanomuchena avo vanotenda vasikazi kuona.”³⁰Zvino Jesu wakaita mioniso imweni mizhinji mukuona kwevadzidzi vake, isikazi kunyorwa mutsamba iyi. ³¹Asi iyi yakanyorwa kuti imwimwi mutende kuti Jesu ndiKristu, Mwana waMwari, nokuti ngokutenda muone kupona ngezina rake.

Chapter 21

¹Musure maisweswo Jesu wakadzionisazve kuvadzidzi vake pa Mukova rweThibheriasi; naye wakadzionisa ngenjira iyi. ²Vaiya vari pamwepo Simoni Petro naThomasi, unozwi Manyambiri, naNathanaeri, uwo waibva Khana reGarire, nevana vaZebedhi, nevamweni vairi vevadzidzi vake. ³Simoni Petro wakati kwavari: “Ndinoenda koobata hove.” Vakati kwaari: “Nesu tinoendawo newe.” Vakaenda, vakakwira mungarava, asi usikuhwo avazi kubata chiro.⁴Asi apo kwooita mambakwedza, Jesu wakaema pahumbikumbi, asi vadzidzi avazi kuzia kuti ndiJesu. ⁵Ndizvo Jesu wakati kwavari: “Vana, mwabata hove here?” Vakamupingura vechiti: “Haiwa.” ⁶Wakati kwavari: “Kandirai rutaa ngokurutii rwokumudyo rwengarava, nemwi munozoona.” Ndizvo vakarukandira, vaiya vasina simba rokurukweya ngendaa yokuwanda kwehove.⁷Ndizvo mudzidzi uwo waaida Jesu wakati kunaPetro: “NdiMambo!” Naapo Simoni Petro azwa kuti ndiMambo, wakasimira jira rake, ngokuti waiya mupunu, wakadzikandira muruandhle. ⁸Asi vadzidzi vamweni vakauya vari mungarava, vechikweya rutaa rwakazara ngehove ngokuti vaiya vasiri kuretu nenyika, asi paida kuita zana remamitha. ⁹Naapo vaguma kuhumbikumbi, vakaona apo muriro wemasimbe, nehove yakaiswa padera pomuriro, nechingwa.¹⁰Jesu wakati kwavari: “Unzai dzimweni dzehove dzemwabata zvino.” ¹¹Simoni Petro wakakwiramwo akakweyera rutaa kuhumbikumbi, rwakazara ngehove huru dzaiya zana nemakumi mashanu nenhatu; kunyazwi dzaiya zhinji kudaro, rutaa aruzi kubauka.¹²Jesu wakati kwavari: “Uyai mudye.” Apana naumwe wevadzidzi waishinga kumubvunza kuti: “ndiwe ani?” Vaizia kuti ndi Mambo. ¹³Jesu wakauya, akatora chingwa, akavapa, nehove ngokudaro. ¹⁴Zvino iyi yaiya yaanguva yechitatu yaakadzipangidza Jesu kuvadzidzi, ngesure kwokumuka kwake kwevakafa.¹⁵Swadaloko vapedza kudya kwemangwanani, Jesu wakati kuna Simoni Petro: “Simoni, mwana waJohani, unondida kupinda ava here?” Wakati kwaari: “Eya, Mambo, unozia kuti ndinokuda.” Wakati kwaari: “Usha vana vemakwai angu.” ¹⁶Wakati kwaarizve ngokwechipiri: “Simoni, mukororo waJohani, unondida yaamho here?” Wakati kwaari: “Eya, Mambo, unozia kuti ndinokuda.” Wakati kwaari: “Ngwarira makwai angu.”¹⁷Wakati kwaari ngokwechitatu: “Simoni, mwana waJohani, unondida here?” Petro wakarwadziwa mwoyo ngokuti wakati kwaari ngokwechitatu: “Unondida here?” Naye wakati kwaari: “Mambo, iwewe unozia zveshe; unozia kuti ndinokuda.” Jesu wakati kwaari: “Usha makwai angu. ¹⁸Ngegwinyiso ndinoti kwouri, apo uchiri mutsva, waidzisimidza, wechihamba kuenda powaida. Asi apo waa musharuka, unozotambanudza nyara dzako, noumweni unozokusimidza nokukuendesa pousikadi.”¹⁹Jesus wakabuia heswi kuti akhombidjire kuti igwanja ripi ringafa ndirona Pedro kuti anaswe ndi Mwari.ngokudalo paakabuia iswi, wakati kuna pedro: nditeere.²⁰ngokudalo Petro echimuona wakati kunaJesu: “Mambo, uyukee, unozoitenyi?” ²¹Ndizvo Petro echikunukukira sure, wakaona mudzidzi uwo waaida Jesu echimuteera, aye waiya akatseama paditi rake pakudya kwemadeekoni, uwozve wakati: “Mambo, ndiani unozokupira?”.²²Jesu wakati kwaari, “Kudai ndechida kuti agare kuswikira ndiviye, swinoita here ? Nditeere iwewe!” ²³.ngokudalo wakazoshambazira mashoko haia kuhama djake, kuti mudzidzisi wia aazifi. ngokudalo, Jesu aato kuvunja kuna pedro kuti mudzidzi umweni aazofi, ngokudalo wakazoti: ndikaswida kuti agale kuswikira ndivie, unondava naswo here?²⁴Uyu ndiye mudzidzi uwo unopupura ngahaia magwalo, nowakanyora izvi zviro, nesu tinoziva kuti chapupu chake ngechegwinyiso. ²⁵Asi zviripo zvimweni zvizhinji zvaakaita Jesu; kudai zvakanyorwa chimwe ngachimwe chazvo, ndinoti pamweni nenyika yemene ainga emeri tsamba dzinganyorwa.

Acts

Chapter 1

¹Yeni ndakahola buku lokutanga, Teofiro, vakaverenga zvese Jesu akatanga kuita dzidziso, ²zamara zuwa laakatorwa kuenda kudenga. Zvese zvakaitika painga apedza kuwatendera, kuburikidza ngomueya wakashena, yena vakaketa wadzidzisi. ³Kundza kokutabudzika, yena wakazvi kombidza arimupenhu kowari, kozvikombidziro zvoguinhiso. Ngomazuva makumi malongomuna, yena vakaguma kovari, akavereketa ngoumambo waMuari.⁴Yena poaaga akaungana navyo, vakawavundza kuti wasaregera Jerusarema, kuti vaemere kuguinhiswa kaaba, ngovo wakavereketa: Yemwi makazva kondiri ⁵Kuti Johani vakababatidza ngokumwa,ngokuva ngomazva madhoko, yemwi munozobabatidza ngomweya wakashena.⁶Yona povainga vakadiwana vakammuvungisa: Ishe, yei ndiona nguwa yomunozoregerera nhika yoIsrairi? ⁷Yena wakati: Atizvi nguwa nomwaka kuti aba makatongera kuburiquidza ngoumanbo venhu, ⁸ngokudalo munozowashira simba, pakudzuka kuburikidza ngomweya wakachena, kuvira ngoJerusarema noSamaria, zamara kumagumo nhonhika.⁹Paakapedza kuwereketa zviro hezvi, Yishe Jesu vakatorwa kuenda kudenga wese vakaningira, rimwe ngore lakamuwiga mumadziso awo. ¹⁰Yona vainga wainga vakasota kudenga, kube Jesu vaikira, ngochiripopo, wanarume vawiri vainga vakasimira mashira akashena vainga parutiwi layo. ¹¹Yona wakati: Varume vomuGarire, ngenhi munosota mudenga? Yena Jesu ngopakate penhu vakatorwa kuenda kudenga, unozohirira sezomamuona yesikira.¹²NaaPo yona vakawirira Jerusarema ngokugomo Oriveira lainga pedho noJerusarema, thalauco hokufamba yainga yosabatha rimwe. ¹³Yoona povakaguma, vakagena munhumba yomukati movaiga vari vafhumba. Vainga vari: Petro; Johan; Jakobe, mukorore vArifeu; Simoni, muZeroti naJuda, mukorore wajakobe. ¹⁴Ava veshe vakaangirira kukumbira ngochisungo chimwe,pamwepo nemadzimai, naMaria amake Jesu novanukuna vake.¹⁵Pamazuwayo, Petro vakaema pakati pohama dzimweni, pakati pochuru namakumi mawiri yowanhu, wakati: ¹⁶Hama, zvakanaka kuti titeweredje zvinhorwa, zviya zvakavereketwa ngoMweya wakachena kumasure ngomulomo vaDavid, ngokuremekedza Juda, vainga ariguandja lokusunga Jesu.¹⁷Naapo yena vainga umwe wedu vainga aripakati pozvakavigika yezvi. ¹⁸Munarume you vakatenga gucha ngouvandu yozvichaishi zvake, aapo , vakazvichaichira ngomusolo, muwiri vake ukaguka ngopakati asi maula ake akabuda paberere. ¹⁹yezwi zvese zvakazika ngovagari veshe voJerusarema, naapo guacha lakadanwa ngomucho vorudzi lake Aceldama, zvaiti guacha longazi.²⁰Ngokuti kakanyorwa mubhuku reNdwiyo: Kuti reguera guacha lako risagarwa, usatendera kuti munhu upiyake agaremo reguera vamuni vatore chigalo chokutonga.²¹Ndizvo umwe wevanhu vakahamba naesu akapotera Mambo Jesu pakati pedu, ²²Kubvira parubhabhatidzo raJohani metsa kuguma pazuva laakatorva mudenga kubva umwe wavo unofanira kuita chapupu naesuchokumuka kake kubva kewakafa. ²³Yona vakawiayo vari vawiri: Jose, aidanidza Barsabas, ngochibongo chakanaka, naMatia.²⁴Yona vainamata wesiti: Yewe, Mambo, munoziva mweyo yovanhu veshe, zvakadalo, tikombigirenhi pavawiri gaupi uya omakaketa ²⁵Kuti atore rupande louyu mushando noupostori, yoo Juda vakaukaganisa kuti aende nayo kundau yake. ²⁶Navo vakavaitira mabhigidha, nomabhigidha akabata Matia, naye wakaverengwa pamwepo novapostori vari gumi naumwe.

Chapter 2

¹Naapo laguma zuva loPentekosti vaiya vakaungana pamwepo veshe pandau imweyo. ²Paripo lakaguma kubva mudenga bope lakadai ngokuvhuvhuta kwedutu rine simba, naro lakazadza mhatso yeshe apo povaigara. ³Kwakaoneka kwavari ndimi, dzakadai ngemirazvu yomuriro, dzakadziparadzanisa pakati pavo, dzakagala pabere pavo veshe. ⁴Navo veshe vakazadzwa ngoMweya Wakachena, vakatanga kuvereketa ngendimi dzimweni, kudai ngozvaakapa Mweya kwavari kuti vaverekete.⁵Zvino muJerusarema waigala vaJudha, vanhu vanodila, vakabva kumadzinza yeshe ari pashi pomudenga. ⁶Naapo iri bope lazwika, mbungano yakaungana pamwepo, navo vakashamiswa ngokuti munhu umwe ngaumwe waivazwa vechivereketa ngendimi yake. ⁷Navo vakashamiswa nokukangaidzwa vechiti: “Ningirai, avo veshe vanovereketa avasiri vaGarire here?⁸Nesu teshe tinoita mazwirenyi munhu umwe ngaumwe ngendimi yake yaakabarwa nayo? ⁹VaPartia, vaMedhe, vaEramu nevagari veMesopotamia, Judhia neKhapadhosia, Pontusi neAsia, ¹⁰Frigia nePamufiria, Egipite nemarupande eRibhia vanotendenedza Kurene, nevaveni vanobva Roma, ¹¹veshe vaJudha novemadzinza vanotenda chiJudha, vaKrete novaArabhia, tinovazwa vechivereketa ngendimi dzedu ngoukuru wemishando inosimba yaMwari.”¹²Veshe vakashamiswa nokukangaidzwa, vechiti umwe kunomweni: “Zvinoronzenyi izvi?” ¹³Asi vamweni vechiita jerasi vakati: “Vadhakwa ngevhini idzva.”¹⁴Asi Petro, echiyema pamwepo nevane gumi naumwe, wakadaidzira ngeizwi lake, echichumaira kwavari echiti: “Vanhu veJudhia nemwi mweshe munogara muJerusarema, izvi ngazviziikanwe kwomuri, mupurutane mazwi angu. ¹⁵Ngokuti ava avazii kudhakwa, kudai ngezvomuno pinimidza; ngokuti richiri ngva rechitatu rezuva.¹⁶Asi izvi ndizvo zvakavereketwa ngomuprofeti Joeri echiti:“ ¹⁷‘Mwari unoti, Mumazuva okupedzisira kunozoitika kuti ndinozodurura Mweya wangu padera pevanhu veshe, nevakorore venyu nevasikana venyu vanozoprofita, nemajaha yenyu anozoona zvioniso, neharahwa dzenyu dzinozolota hope.¹⁸Kunyazwi nepadera pevaranda vangu vevamuna nepadera pevarandakadzi vangu ndinozodurura nao m Mweya wangu; navo vanozoprofita. ¹⁹Neni ndinozoonisa zvishamiso mugore nezvioniso munyika: Ngazi, nomuriro nokufunga kwechiushi.²⁰Zuva rinozochandurwa kuita chidima nomwedzi kuita ngazi, risati raguma zuva guru nerine mbiri laMambo. ²¹Kunozoitika kuti kunyazwi ndiani unozodaidza ngezina laMambo unozoponeswa.’²²“Yemwi vamuna vaIsuraeri, izwai mazwi aya. Jesu weNazaretha, munhu wakaoniswa kwomuri ndiMwari ngemishando ine simba nevzishamiso nezvioniso, zvaakaita Mwari kubudikidza ndiye pakati penyu, kudai ngezvomunozia mweshe; ²³uyu Jesu wakapirwa kudai ngokuemeswa kwebangano nokuzia zviri mberi kwaMwari, yemwi ngenyala dzevanhu vakashata mwakamukohomera nokumuulaya. ²⁴Asi Mwari wakamumusa, amusunhura pakuladzikwa kworufu, ngokuti azvisaizoitika kuti asungwe ndirwo.²⁵Ngokuti Dhavhidha wakavereketa ndiye kuti, ‘Ndakaona Mambo nguva dzeshe undori pamberi pangu; ngokuti yena uri ngokumudyo kwangu kuti ndisazozutuguswa; ²⁶Ndizvo mwoyo wangu wakadakara, norurumi Langu Lakadakadzwa; kunyazwi nenyama dzangu dzinozogara mukugonda.²⁷Ngokuti yewe auzoregeri mweya wangu muHaidhesi, zve, auzotenderi Wakachena wako kuti aore. ²⁸Yewe wakandiziisa gwandja lokupona, unozondizadzisa ngokudakala ngokuapo kwako.’²⁹“Hama, ndingavereketa ngokurerukirwa ngendaa yababamukuru Dhavhidha, kuti iye wakafa, akavikwa, neiba rake riri pakati pedu metsa nyamashi. ³⁰Ndizvo ari muprofeti, echiziva kuti Mwari wakapika kwaari ngembhiko kuti unozoemesa umwe wemibarirwana wechiunu chake ngokwenyama kuti agare pachigaro chake choumambo, ³¹echihona zvaiya pamberi, wakavereketa ngokumuka kwaKristu kubva kwevakafa, kuti aazi kuregerwa ari muHaidhesi, ngokuti nhama yake aishi kuora.³²Mwari wakamusa uyu Jesu kubva kwovakafa, nesuyo teshe tiri zvapupu zvakwo. ³³Ndizvo amirudzwa kumudyo waMwari, aashira chigondiso choMweya Wakachena kubva kunaBaba, wakadurura izvi zvomunoona nezvomunozwa.³⁴Ngokuti Dhavhidha aazi kukwira mudenga; asi unoti: ‘Mambo Mwari wakati kunaMambo wangu, gala ngokumudyo kwangu, ³⁵metsa ndaita magaa ako chitambarariro chetsoka dzako. ³⁶“Ndizvo vembhatso yeshe yaIsuraeri ngavazie yaamho kuti Mwari wakamuita Mambo naKristu, Jesu uyo wemwakakohomera.”³⁷Naapo vazwa izvi, vakabaiwa mumwoyo, navo vakati kunaPetro nokunevapostori vamweni: “Hama, tinozoitenyi?” ³⁸NaPetro wakati kwavari: “Tenderukai, mubhabhatidzwe mweshe umwe ngaumwe wenyu ngezina raJesu Kristu, kuti muregererwe zvishaishi zvenyu, nemwi munozovashira chipo choMweya Wakachena. ³⁹Ngokuti chigondiso chakagondiswa kwomuri nokuvana venyu nokwavari veshe vari ndhambo, veshe avo vaanozodaidza Mambo Mwari wedu.”⁴⁰Wakapupula ngemazwi amweni akawanda nokuvapanga echiti: “Dziponesei pachenyu kubva kunouyu mubarirwana wakashongoloka.” ⁴¹Ndizvo avo vakaashira mazwi ake ngokudakala vakabhabhatidzwa, ngozuva rimwero kwakaenguedzera kwavari vanhu vanoda kukwana makumi matatu emazana . ⁴²Navo vakaangira kungwarira zvidzidziso zvevapostori nokuiyana, mukugura chingwa nomukukumbira.⁴³Munhu weshe wakagumirwa ngokutya; nemishamiso yakawanda nezvioniso zvakaitwa kubudikidza ngevapostori. ⁴⁴Navo veshe vakatenda vaigala pamwepo, ngoizviro zvavo vakakowerana pakati pavo pamwepo; ⁴⁵navo vaitengesa upfumi hwavo nenhumbi dzavo, vaizviphakisa kwavari veshe kudai ngokugomola kwomunhu.⁴⁶Zuva ngezuva vakagala pamwepo ngechisungo chimwe muTemberi, vechigula chingwa mumizi yavo, vakadya ngokudakala nomwoyo wokuzwanana, ⁴⁷vechikudza Mwari, vechidikanwa ngevanhu veshe. NaMambo waienguedzera kwavari zuva ngezuva avo vaiponeswa.

Chapter 3

¹Zuva rimweni Petro naJohani vaikwira kuTemberi ngoguwa yokukumbira, awa yochifvembamwe. ²Nomunhu wainga chirema kubvira mundani yamai vake waitwarwa, uwo wevaiisa zuva ngezuva pamusuwo weTemberi, unozwi Musiwo Wakanaka, kuti apemhe kunevaipotera muTemberi. ³Naapo aona Petro naJohani vooda kupotera muTemberi wakapemha.⁴Petro echimusota, naJohani, wakati, “Ningira kwotiri.” ⁵Naye wakavaringira, echitarisira kuti unozopuwa chiro ndivo. ⁶Asi Petro wakati: “Andina sirivha nomukore; asi ndinokupa icho chendinacho. Ngezita raJesu Kristu weNazaretha, simuka uhambe.”⁷Naye wakamubata ngonyara yokumudyo, akamumirudza; paripo tsoka dzake nemadziso etsoka dzake zvakagwinyiswa. ⁸Naye echinyanduka wakaema, akatanga kuhamba, akapotera navo muTemberi, echihamba ngokundakala, echikudza Mwari.⁹Vanhu veshe vakamuvona echihamba, echikudza Mwari. ¹⁰Navo vakamuziwa kuti ndiyena uwo waigala echikumbira zvipo pamusiwo weThemberi unozwi Musiwo Wakanaka. Vakashamiswa nokukangaidzwa ngeizvo zvainga zvaitika kwari.¹¹Naapo achabata Petro naJohani, vanhu veshe vakarumba kuungana kwavari vari muBerere laSoromoni, vechishamiswa kakakurisa. ¹²Naapo Petro azviona, wakavereketa : “Yemwi vanhu vaIsuraeri, munoshamiswa ngenyi ngaizvi? Nokuti munotinigirisisa ngenyi ingatei isimba redu nokuti unaku hwedu zvaita kuti ahambe?,¹³Mwari waAbrahama, waIsaka, waJakobe nowemadzibaba edu, wakakudza muranda wake Jesu, uwo wemwakapira yemwi, mukamuramba pamberi phomeso yaPiratu, apo paainga ada kumusunugula. ¹⁴Asi yemwi mwakaramba uwo Wakachena neWakarurama, mukakumbira kuti muulayenyi apuwe kwomuri.¹⁵Mwakaulaya Muambi wokupona; uwo waakamusa Mwari kubva kwevakafa. Yesu tiri zvapupu kunahezvi. ¹⁶Ngokugonda zina lake, zina lake lichokuadi laita kuti agwinye, uyu munhu womunoona nowomunozia; kubudikidza ngokugonda munaJesu kwaita kuti agwinye kudai pamberi penyu mweshe.¹⁷“Nazvino hama, ndinozia kuti mwakazviita ngokusakazia, kudai ngezvevakaitawo vatongi venyu. ¹⁸Asi izvo zvaakanagira Mwari ngepamberi ngomulomo wevaprofiti veshe, kuti Kristu wake unozotambudzika, yena wakazvizadzisa kudalo.¹⁹Ndizvo tenderukanhi mukunukugire kunaMwari kuti zvishaishi zvenyu zvisunugurvwe, ²⁰kuti nguva dzokugwinyiswa mumweya dziuye dzinobva pamberi paMambo, zve, kuti atume Kristu Jesu uwo wakaemeserwa yemwi.²¹Uwo unosisira kuti aashirwe mudenga agamushire nguva yaguma yokumusirirwa kwezviro zveshe, yaakavereketa ndiyo Mwari ngemilomo yevaprofiti vake vakacheneswa kubvira pakutanga. ²²Ngokuti Mosi wakati, ‘Mambo Mwari wenyu unozomumudjula muprofiti unobva pakati pehama dzenyu, muprofiti wakadai ndini. Munozvikadira kuzopurutana kuzviro zveshe zvaanozovereketa kwomuri. ²³Kunozoitika kuti weshe asikazopurutani kunouwo muprofiti, unozopaladzwa kubva pakati pevanhu.’²⁴Yena, nevaprofiti veshe, kubvira kunaSamueri naavo veshe vakatevera, vakanadzirira ngaaya mazuva. ²⁵yemwi muri mubarirwana yevaprofiti nevechitenderano chaakaita Mwari namadzibaba yenyu, echiti kunaAbrahama, ‘Ngembabai yako madzinza yeshe omunyika anozofhumiswa.’ ²⁶Mwari wakamurudza Muranda wake, akamutumira kwomuri kutanga kuti amuganhise, ngokutenderudza umwe ngaumwe wenyu kubva mukushata kwenyu.”

Chapter 4

¹Apo Petro naJohani vakavereketa kunevanhu, vapristi nenduna yeTemberi nevaSadhusi vakedera kwavari, ²Vakachamwa kukuwane ngokuti vaidzidzisa vanhu nokuchumaira kumuka kwevakafa munaJesu. ³Navo vakavabata, vakavakanda mujere metsa zuva lomangwani, ngokuti wainga amadeeko. ⁴Asi vazhinji vakazwa izwi vakatenda; nouwandu hwevanhu vwaida kuguma makumi mashanu yomazana.⁵Ngezuva yochimangwani, vatongi vavo, vakuru nevanyori, vakaungana muJerusarema. ⁶naAnasi mupristi mukuru, yovafasi, Johani naArekizanda, naavo veshe vaiya vembhatso yomuprista mukuru. ⁷Naapo vainga vavaemesa pakati pavo, vakavabvunza kuti: Yemwi mwaita izvi zviro ngesimba nokuti ngozina laani?”⁸Zvino Petro, azadzwa ngoMweya Wakachena, wakati kwavari: “Yemwi vatongi vevanhu nevakuru, ⁹kudai yesu techibvunziswa nyamashi ngendaa yomushando wakanaka wakaitwa kunomunhu wakaremala, kuti waponeswa ngenjira yakadai. ¹⁰Ngazviziikwe kwomuri mweshe nokuvanhu veshe vaIsuraeri, kuti ngezita raJesu Kristu weNazaretha, uwo wemwakakohomera, uwo waakamusa Mwari kubva kwevakafa, kubudikidza ndiye, uyu munhu unoema pamberi penyu apona.¹¹Uyu ndiye ‘Buwe rakarambwa ndimwi vaaki, uwo wakaita solo lopakona.’ ¹²Akunazve kuponeswa ngoumweni, ngokuti akuna zina rimweni pashi pomudenga lakapuwa kunavanhu kuti tiponeswe ndilona."¹³Zvino apo vaona kushinga kwaPetro naJohani, vaona kuti vaingaa vanhu vasikazvi kudzidzisua, vanhu vasina chevanozia, vakashama; nazvo vakaziva kuti vaiya naJesu. ¹⁴Vechiona munhu wakaponeswa eshiema navo, avanozvi kukona kuramba chiro.¹⁵Asi apo vainga vavadzidzisa kuti vabve pakati pevatongi, vakapangana pakati pavo. ¹⁶vechiti: “Tinozoitenyi ngevanhu ava? Ngokuti zvakaoneka pambhene ngevanhu veshe vanogala muJerusarema kuti ngegwinyiso zvishamiso unombiri wakaitwa kubudikidza ndivo; mesu atikoni kulamba. ¹⁷Asi kuti zvisa zopalarika pakati povanhu, ngativakohomedzise kuti vasachazovereketazve kunevanhu kunyazwi ngouri ngezina iri Naapo ¹⁸vakavadaidza, vakavapangisisa kuti vasachazovereketa nokuti kudzidzisa ngezina raJesu.¹⁹Asi Petro naJohani vechipingula vakati kwavari: “Kuti kwakanaka mukuona kwaMwari kupurutana kwomuri kunokupurutana kunaMwari, gulanhii yemwi. ²⁰Ngokuti yesu atikoni kuverekera ngeizvo zvino zvetakaona nezvetakazwa.”²¹Ndizvo apo vainga vavakohomedzisa zve, vakavaregera kuti vaende, vasikahoni ndaa yokuti vavaorore ndiyo, ngondaa yevanhu, ngokuti vanhu veshe vaikudza Mwari ngaizvo zvakaitwa. ²²Ngokuti munhu uwo wainga nomakore anopinda makumi marongomuna okubarwa kwake, uwo chioniso ichi chokuponeswa chakaitwa kwaari.²³Naapo varegerwa kuti yaende, vakauya kunevanhu vavo, vakavawereketera zveshe izvo zvakarobuiwa kwavari ngevapristi vakuru nevakuru. ²⁴Naapo vazvizwa, vakadaidzira kunaMwari ngechisungo chimwe, vakati: “A Mambo, yemwi ndiwi wakasika denga nenyika noruandhle nazvo zveshe zviri mukati mwazvo. ²⁵yemwi wakavereketa ngoMweya Wakachena kuburikidza ngomulomo womuranda wako, ababa edu Dhavhidha kuti: “ ‘Ngeyi mazinza akaita ushungu nevanhu vakapinimidza zvisina shwiro?²⁶Madzimambo enyika akavzinasirira pachavo nevatongi vakaungana pamwepo kumukira uMambo Mwari naKristu wake.’²⁷Ngokuti ngegwinyiso vakaungana mudhorobha iri kumukira Muranda wako wakachena Jesu, uwo womwakadzodza, veshe Herodhi naPhontiusi Piratu, nomadzinza nevanhu veshe vaIsuraeri. ²⁸kuita zveshe izvo zvakaemeswa ngepamberi ngonyara yako nangokupanga kwako kuti zviitike²⁹Zvino, Mambo Mwari, ningiranhi kukohomedzisa kwavo, upe kuvaranda vako kuti vaverekete izwi rako ngokutsunga kweshe. ³⁰Naapo mechitambanudza nyala yenyu kuponesa, zvioniso nemishamiso zvinoitwa kubudikidza ngezina loMuranda wenyu wakachena Jesu.” ³¹Naapo vainga vakumbira, ndau yakazungunyiswa apo povainga vakaungana; navo veshe vakazadzwa ngoMweya Wakachena, vakavereketa izwi laMwari ngokutsunga.³²Zvino mbungano yeshe yeavo vakatenda vainga nomweyo umwe nomweya umwe, akuna naumwe wavo waiwerwketa kuti zviro zvaainga nazvo zvainga zvake; asi zveshe zvaiga zvavo veshe. ³³Ngosimba guru vapostori vakaita chapupu chokumuka kwaMambo Jesu kubva kwovakafa; nenyasha huru dzaiya padera pavo veshe.³⁴Ngokuti painga pasina naumwe pakati pavo waitama, ngokuti vazhinji vainga nomadje nokuti bmhatso vakazvitengesa, vakauzisa mutengo yeizvo zvakatengeswa ³⁵vakaiisa pasoka dzevapostori; nazvo zvakawabhakisa kunaumwe ngaumwe kudai ngokugomola kwoumweni.³⁶NaJosefa, uwo wakadudzwa ngevapostori kuti, Bhanabhasi, zvinoronza kuti: “Mwana wokuembedzera,” muRevhi, munhu weSaipurasi, ³⁷wakatengesa munda, naye wakazisa mare, akaiisa pasoka dzovapostori.

Chapter 5

¹Asi munhu aizwi Ananiasi, nomukadzi wake Safira, wakatengesa fvuma. ²Wakasala noumweni omutengo, nomukadzi wake yechizia naye, aunza umweni omutengo, wakauwiisa pasoka ndzevapostori.³Asi Petro wakati: “Ananiasi, Sathani wazadza ngenyi mwoyo wako kuti unyepe kunoMweya Wakachena nokusala noumweni omutengo womunda. ⁴Ngenguva uchipo wainga usiri wako here? Nangesure kwokutengeswa kwawo, ausainga uripashi pesimba lako yere? Wakaganisa ngenyi izvi mumweyo mwako? Auto kunyepera vanhu, asi Mwari.” ⁵Naapo Ananiasi yechizwa mazwi, wakawa pashi, akafa. Nokutya kwakakula kwokagumira avo veshe vakazvizwa. ⁶Majaha akamuruka, akamuputira, akamutwala kuenda kumarinda koomuvika.⁷Ngesure kwomukuwo unoda kuita maawa matatu, mukadzi wake, asikazii izvi zvakaitika, akapoteramwo. ⁸Petro wakati kwaari: “Ndironzere kuti mwakatengesa munda here ngemare yakadai?” Nayena wakati: “Ndtenguesa, ngomare yakadalo.”⁹Asi Petro wakati kwaari: “wakatenderana ngenyi kuedza Mweya waMambo? Wona, tsoka dzaavo vaika mwamuna wako dziri pamuswo, navo vanozokutwala kuenda kubere.” ¹⁰Paripo wakawa pashi pasoka dzake, akafa. Naapo majaha apotera akamuona afa, wakamuchamwira kumubudisa kuberere, vakamuviga painga nomwamuna wake. ¹¹Ngokutanga kwakakula wakagumira veshe vechigala nepadera pavo veshe vakazwa izvi.¹²Zvino zvioni nezvishamiso zvakawanda zvaiitwa ngenyala dzovapostori pakati povanhu. Navo vaiyapo veshe ngochisungo chimwe muBerere laSoromoni. ¹³Asi akuna naumwe wechikwata chimweni waishunga kuti agenere mukati mwavo, asi vanhu vakavaremekedza.¹⁴Novatendi vakagena kuengedzera kunaMambo, vazhinji vamuna nevakadzi, ndizvo vakabudisa mumapato avo vaiwadza, ¹⁵vakavaladzika pamanhi nepamisengere, kuti apo Petro echipindapo, bvute lake ritibikire vamweni vavo. ¹⁶Vakaunganawo vanhu vazhinji vechibva kumadhorobha vaitendenedza Jerusarema, vechiunza vairwara ngomweya yotsina, navo veshe vakaponeswa.¹⁷Asi kwakamuruka muprista mukuru, naavo veshe vaiga naye, venhengo yechikwata chevaSadhusi, navo vakazala ngondurumwa, ¹⁸vakabata vapostori, vakavakanda mutirongo risina shiro.¹⁹Asi usiku ngirosi yaMambo akabeula musuwo yodele, ikavabudisa kuberere, nayo wakati: ²⁰“Endai, muyeme muTemberi mwechiparidzira vanhu mazwi yeshe okupona houku.” ²¹Naapo vazwa izvi, vakapotera muTemberi mangwanani mavishi, vakadzidzisa. Naapo muprista mukuru wakawiyao naavo vainga naye, akawaidza pamwepo vatongi veshe nevakuru veshe vevanhu voIsuraeri, vakatumira izwi kugele kuti vavadze.²²Asi apo vangwariri veTemberi vakatumwa vagumapo, avazi kuvaona mutirongo, navo vakazhirira vakavavundza. ²³vechiti: “Mumba yodjele taiona yakakonywa zvakanaka, nevangwariri vakaema pamisiwo; asi apo tabeura atito kuona munhu mukati.”²⁴Zvino apo nduna yeTemberi nevaprista vakuru vazwa mazwi aya, vakakangaidzwa kakuru ndivo, kuti izvi zvingazoita mapererenyi. ²⁵Naapo pakawia munhu umweni akavavundza echiti: “Wonai, vanhu vemwakakonyera mudjele vanoema muTemberi vechidzidzisa vanhu.”²⁶Naapo nduna pamwepo nevangwariri veTemberi vakaenda, vakavaunza, asi avazi kuita zvokuvaangiridza, ngokuti vaitya kutakua ngomapuwe ngovanhu. ²⁷Naapo vaiya vavundza, vakavaisa pamberi pevatongi. Nomuprista mukuru wakavabvunza: ²⁸echiti, “Takamupangirisisa kuti musazodzidzisa ngairi zina, zvino wonai, mazadza Jerusarema ngorudzidziso lenyu, nemwi munoda kuunza padera pedu ngazi yomunhu uyu.”²⁹kutenderuka kuvaIsuraeri nokukungurirwa zvishaishi. ³⁰Asi Petro novapostori vakapingula, vakati, “Tinofanira kuti tipurutane Mwari, haiwa kupurutana vanhu. ³¹Mwari wemadzibaba edu wakamusa Jesu uwo wemwakaurlaya ngokumukohomera pachiphambano. Iye Mwari wakamumirudza ngokumudyo kwake kuti aite Mutungamiriri noMuponesi, kuti ape. ³²Nesu tiri zvapupu zvaaya mazwi, noMweya Wakachena, uwo waakapa Mwari kwavari vanomuyayeya.”³³Naapo vazwa izvi, vakazadzwa ngoushungu, vakada kuvauraya. ³⁴Asi umwe wevaFarisi wakamiruka kubva pakati pevatongi, zina lake ndiGamarieri, mudzidzisi weMipango, uwo wairemeredzwa ngevanhu veshe, naye wakapangana kuti avo vanhu vambobudiswa kubaberere kwomukuwo mudoko.³⁵Wakati kwavari: “yemwi vamuto vaIsuraeri, zvingwarirenyi ngaizvo zvomunoda kuita ngeava vanhu. ³⁶Ngokuti ngomazuva okare Theudhasi wakamuruka, yechiti iye waiya mukuru. Vanhu vaida kuita mazana marongomuna vakamuteera; asi wakaurawa, naavo veshe vakamuteera vakaparadzwa, vakapera. ³⁷Ngesure kwake Judhasi muGarire wakamiruka ngemazuva okunyorwa mazina, wakakweya vanhu vamweni kuti vamuteere; yena naye wakafa, naavo veshe vakapaukiswa ndiye vakapararira veshe.³⁸Ndizvo zvino ndinoti kwomuri, talaukai kubva kuneava vanhu, muvaregere vari vega; ngokuti kudai iri zano nouyu mushando zviri zvevanhu, zvinozopaladzwa. ³⁹Asi kuti zviri zvaMwari, amuna simba rokuvanyisa. Ngokuti pamweni mungadai mwechirwisana naMwari!” Navo veshe vakatenderana naye.⁴⁰naapo vadaidza vapostori kwavari, vakavashwapura, vakawazadjisira kuti vasazovereketa ngezina raJesu, vakavarekera. ⁴¹Ndizvo vakabva pamberi pevatongi, vechidakara ngokuti vakaverengwa kuita vanofanira kuitirwa zvinotsverudza ngondava yezina rake. ⁴²Mazuva eshe muTemberi nomumakanyi avazi kuregera kudzidzisa nokuchumaira ndiJesu kuti ndiye Kristu.

Chapter 6

¹Zvino mumazuva aya, apo vadzidzi vaimazwa nokuwanzwa, vaJudha vaiereketa chiGiriki vakavhuruvhutira vaHebheru, ngendaa yokuti shirikadzi dzavo dzairegeredzwa mukukoanisirwa kwezuva ngezuva.,²Nevari gumi navairi vakadaidza kwavari chiunga chevadzidzisi, vakati: “Akusisiri kuti yesu tiregere izwi laMwari, tishande paatafula. ³Ndizvo, hama dzangu, ketanhi vamuna vanomwe kubva pakati penyu vanogondeka, vakazara ndiMweya nokungwara, vetingaemesa padera pouyu mushando ⁴Asi yesu tinozoaningira mukukumbira nomumushando weizwi.”⁵Neizwi ilo lakadakadza chiunga cheshe, navo vakaketa Stefano, munhu wakazala ngokugonda noMweya Wakachena, Firipu, Prokhorusi, Nikano, Thimona, Phamenasi naNikorusi weAntiokhi wainga akatenderukira kuchiJudha. ⁶Vakavakanda pamberi pevapostori, naapo vainga vakumbira, vakaisa nyara dzavo padenga pavo.⁷Neizwi raMwari lakaanzvika kupalarira; chiunga chevadzidzi chakaangira kukura kakurutu muJerusarema; nevaprista vazhinji vakapurutana mukutenda.⁸Stefano azala ngonyasha nesimba, waiita zvishamiso nezvioniso zvikuru pakati povanhu. ⁹Zvino vamweni veavo vemhatso yokudira vanozwi Vanhu Vakasununguka, nevaKurene, nevaArekizanda, neavo vanobva Sirisia, nevaAsia, vakamiruka vechiita hasha naStefano.¹⁰Navo avato kukona kuemesedzana noungwaru ngoMweya zvaakavereketa ndizvo. ¹¹Naapo ngokufishika vakanyengerera vanhu kuti vati: “Takamuzwa echireketa mazwi okutuka Mosi naMwari.”¹²Navo vakavherudza vanhu nevakuru nevanyori, vakamumuvereketera, vakamubata, vakamuunza kune vatongi. ¹³Vakaemesa zvapupu zvokunyepa, izvo zvakati: “Munhu uyu aatongorekeri kuereketa mazwi okutuka iyi ndau yakachena noMupango; ¹⁴ngokuti takamuzwa yechiwereketa kuti, uyu Jesu weNazaretha unozoparadza ndau iyi, nokupinduridza mitoo yaakapa kwetiri Mosi.” ¹⁵Naavo veshe vaiya vakagala pavatongi, vechimusota, vakaona meso yake yakadai ngomeso yengirosi.

Chapter 7

¹Zvino mupristi mukuru wakati: “Izvi zvine guinhiso here?” ²Naye wakati: “Hama nemadzibaba, purutanai kwendiri. Mwari wouthende wakaoneka kunababa edu Abrahama, apo pevaigala muMesopotamia, vasati vagara muHarani, ³wakati kwaari: ‘Buda munyika yako nokubva kuhama dzako, uende munyika yendinozokukonbigidzira.⁴Naapo wakabuda kubva munyika yevaKharadhea, vakagala muHarani. Ngesure kwokufa kwababa ake, Mwari wakamuthuthisa kubveyo kuti auye munyika iyi yomunogara zvinezvi yemwi. ⁵naye aazi kumupa nhaka mukati mwayo, haiwa kunyazwi nepanokwana kutsikwa ngosoka, asi wakamugondisa kuti unozoipa kwaari kuti iite nhacha yake neyorudzi rwake runozouya sure kwake, apo paaiya asati abala mwana.⁶NaMwari wakavereketa ngoguadza iyi kuti: ‘Mibarirwana yake inozoita vanhu vapala munyika yevamweni, avo vachavaita hloko dzavo, vechivabata ngoguadza lakashata metsa kupera kwemakore mazana marongomuna. ⁷Asi ndinozoritonga iro dzinza revanozoitwa ndiro hloko,’ wakaronza Mwari, ‘Nangesure kweizvo vanozobuda, vandidire mundau iyi. ⁸Naapo wakamupa chitenderano chokuchekwa. Ndizvo Abrahama abara Isaka, wakamucheka ngezuva rechisere; naIsaka wakabara Jakobe naJakobe wakabara madzibaba mukuru gumi navawiri.⁹“Nemadzibaba mukuru vakaita ndurumwa ndiJosefa, vakamutengesa Egipite; asi Mwari waiya naye,, ¹⁰Naye wakamununurira kubva kumadambudziko ake yeshe, wakamupa nyasha noungwaru pamberi paFaro, mambo weEgipite, uwo wakamuemesa kuti aite mutongi pameri peEgipite nomumb yake yeshe.¹¹Zvino nzara yakauya paberi penyika yeshe yeEgipite neyeKhenani, nokutambudzika kukuru; nemadzibaba edu avazi kuona zvokudya. ¹²Asi apo Jakobe aizwi kuti yaiyamwo koroni muEgipite, wakatuma madzibaba edu panguva yokutanga. ¹³Parwendo lochipiri, Josefa wakaita pachake kuti aziikanwe kuvakoma vake, nehama dzaJosefa dzakaziikanwa kunaFaro.¹⁴NaJosefa wakavatuma koodaidza kuti vauye kwaari ababa ake Jakobe nehama dzake dzeshe, vanhu makumi manomwe navashanu. ¹⁵ndizvo Jakobe wakadzaka kuenda Egipite. Naye wakafa, iye namadzibaba edu. ¹⁶navo vakatwarwa kupetudzwa Shekemi, vakavigwa muiba yaakatenga Abrahama ngesirivha kubva kuvakororo vaHamori muShekhemu.¹⁷"Naapo wakwedzera mukuwo wechigondiso, chaakapika Mwari kuna Abrahama, vanhu vakaangira kuwanda nokuita vazhinji muEgipite ¹⁸metsa ‘Kwagadzwa mambo umweni kutonga paberi peEgipite, uwo waiya asikazii Josefa.’ ¹⁹Wakabata dzinza redu ngourimbwi, wakaangiridza madzibaba edu kuti varashe vana vavo, kuti vasapona.²⁰Panguva iyi Mosi wakabarwa, naye waiya akanaka kakurutu pamberi paMwari. akarerwa mwedzi mitatu mumba yababa ake. ²¹naapo aiswa pabanze, mwanasikana waFaro wakamutonha, akamurera kuti aite mwana wake.²²NaMosi wakadzidzisa ungwaru hweshe vaEgipita, wainga akagwinya mumazwi ake nomushando yake. ²³“Naapo aguma makore makumi malongomuna okubarwa, wakada mumweyo mwake kuti ahambire hama dzake vana vaIsuraeri. ²⁴Naapo yechiona umwe wavo yechishaishirwa, wakarwira uwo waitsikirirwa, akaulaya muEgipita. ²⁵Asi wakasianisa kuti hama dzake dzaizwisisa kuti Mwari waida kuvaponesa kubudikidza ngonyala yake, asi avato kuzwisisa.²⁶Ngezuva lakatewera, wakaguma kwavari vechiambana, naye wakaereketa kwavari kuti avaiyanise echiti, ‘Vamuna, muri hama; munoshaishirana ngenyi?’ ²⁷Asi iye waishaishira muakirwana wake wakamututumadza yechiti, ‘Ndiani wakakuemesa kuita mambo nomutongi pamberi pedu? ²⁸yemwe munoda kundiulaya here kudai ngezvewakaulaya muEgipita zuro?²⁹Naapo Mosi azwa izwi wakatiza, akaita chigarandimo munyika yeMidhiani, apo paakabara mukororo vairi. ³⁰“Naapo makore makumi malongomuna apera, ngirosi yakaoneka kwaari ari mushango loMutundvu weSinai, iri mumirazvu yomuriro.³¹Naapo Mosi yechiona, wakashamiswa ngochioniso; chakwedzera kuringira, izwi raMambo Mwari lakazwika lechiti: ³²‘yeni ndini Mwari wemadzibaba ako, Mwari waAbrahama, waIsaka nowaJakobe.’ NaMosi wakatetemera, akatya kuningira.³³Mambo Mwari wakati kwaari, ‘zvisa magwada kubva pasoka dzako, ngokuti pandau powakaema pamavhu akachena. ³⁴Ngegwinyiso ndakaona kutambudzwa kwevanhu vangu vari muEgipita, ndakazwa kugomera kwavo, ndadzaka kuti ndivanunure. Zvino uya, ndinozokutuma Egipita.’³⁵“Ndiye uyu Mosi wevakalamba vechiti: ‘Ndiani wakuita mambo nomutongi?’ Ndiye wakatumwa ndiMwari kuti yaite mambo nomusunhuri kubudikidza ngengirosi yakaoneka kwaari mupfiba. ³⁶Uyu munhu wakavatungamirira kubuda, aita mishamiso nezvioniso munyika yeEgipita nomuRuandhle Rwakatsvuka nomushango kwemakore makumi malongomuna. ³⁷Uyu ndiye Mosi uwo wakati kuvana vaIsuraeri: ‘Mwari unozomurudzira Muprofeta kubva muhama dzenyu, wakadai ndini.’³⁸Uyu ndiye waiya mumbungano mushango nongirosi yakavereketa kwaari paMutundu weSinai, anemadzibaba yedu; uwo wakaashira mazwi okupona kuti aape kwetiri. ³⁹Madzibaba ydu akalamba kumupurutana, asi vakamututumidza parutii kubva kwavari, vakakunukudzira mwoyo yavo kuhwirira Egipita. ⁴⁰vechiti kunaAroni, ‘Tiitire zvimwari zvinozotitungamirira; ngokuti uyu Mosi wakatibudisa kubva kunyika yeEgipita, atizii chakaitika kwaari.’⁴¹Navo vakaumba konyana ngaawo mazuva, vakaita mudiro kunouwo muedzaniso, vakadakara ngomushando wenyara dzavo. ⁴²Asi Mwari wakavafuratira, akavaregera kuti vadire hondo dzomudenga, kudai ngezvakanyorwa mubhuku lovaprofeta kuti, “Mwakapira kwendiri here mhuka dzakaurawa nemidiro kwemakore makumi marongomuna muri mushango, imwimwi vemhatso yaIsuraeri?⁴³Naemwi mwakatola tende laMorekhi nonyeredzi yechimwari chenyu Refani, miedzaniso yemwakaita kuti muridire; neni ndinozomututisa kuenda mberi kweBhabhuroni.⁴⁴“Madzibaba yedu vainga netende lochapupu mushango, kudai ngezvaakaemesa uwo wakavereketa kunaMosi, kuti ariite kudai ngechionero chaakaona. ⁴⁵Iro rakaashirwa ngemadzibaba yedu vakapotera nalo naJoshua, apo pevakapotera kugara nhaka yevemadzinza, aakadzinga Mwari kubva pamberi pehope dzemadzibaba yedu. Naro rakaapo metsa kuguma kumazuva aDhavhidha, ⁴⁶uwo wakaona nyasha pamberi paMwari, akagigisa kuti atsvakire mumba yaJakobe ugaro.⁴⁷Asi ndiSoromoni wakazomuakira mhatso. ⁴⁸Asi Uripadera pazveshe aagari muugaro hwakaitwa ngenyala; kudai ngezvaakavereketa muprofeti yechiti. ⁴⁹“Denga ndilona chigalo changu choumambo, nenyika ndicho chitambarariro chesoka dzangu. Munozondiakira mumba yakadini, unoronza Mambo Mwari, nokuti ngeiri ndau yokuzorora kwangu? ⁵⁰Nyala yangu aizi kuita izvi zveshe here?.⁵¹“Imwimwi mune musipa yakakukutara, nevano mwoyo nenzee zvisikazvi kuchekwa, munondogara mechirwisana noMweya Wakachena; kudai ngezvovakaita madzibaba yenyu, ndizvo zvomunoitawo yemwi. ⁵²Ngouri wevaprofeti usikazi kutambudzwa ngomadzibaba yenyu? Navo vakauraya avo vakavaronzera ngopamberi ngokuuya kwoUmwe Wakarurama, zvinopano yemwi makamupira nokumuulaya. ⁵³yemwi mwakaashira Mipango yakaunzwa ngengirosi, nemwi amuzi kuingwarira.”⁵⁴Naapo vechizwa izvi vakanyangadzwa navo vakamukwetsera mazino. ⁵⁵Asi iye azadzwa ngoMweya Wakachena, akaningira mudenga, akaona uthende hwaMwari naJesu akaema ngokumudyo kwaMwari. ⁵⁶Akati :“Ningira, ndinoona mudenga mwakabeurwa, noMwana woMunhu akaema ngokumudyo kwaMwari.”⁵⁷Asi vakadanidzira ngeizwi guru, vakatsiira nzee dzavo, vakamutsotokera ngechisungo chimwe, ⁵⁸Navo vakamubudisa kubanze kwedholobha, vakamutaka ngemapuwe. Nezvapupu zvakaisa zvokufuka zvavo pasoka dzejaha raizwi Sauri.⁵⁹Navo vakataka Stefano ngemapuwe; wakakumbira yechiti: “Mambo Jesu, ashirai mweya wangu.” ⁶⁰Nayena wakagwadama pashi, akadaidzira ngeizwi guru yechiti: “Mambo, usavaitira ndaa ngouku kushaisha.” Naapo avereketa izvi, wakafa.

Chapter 8

¹NaSauri waiya mubangano rokuurawa kwake. Kwakabuda ngeiro zuva kutambudzwa kukuru kwechiara chaiya muJerusarema; navo veshe vakapararira munyika yeJudhia neSamaria, kakasala vapostori vega. ²Nevanhu vaidira vakaika Stefano, vakamuchema kakuru. ³Asi Sauri waipaladza chiara, yechipotera mumba ngomumba, nokubata ngosimba reshe vamuna nevakadzi nokuvakonyera mutirongo.⁴Ndizvo avo vakapararira vakahambira ndau dzeshe vechichumayera izwi. ⁵Firipu wakateredza kudhorobha reSamaria, wakachumaira kwavari ndiKristu.⁶Vanhu vazhinji vakapurutana ngechisungo chimwe kune izvo zvaironzwa ndiFiripu, apo vazwa, vaona zvioniso zvaakaita. ⁷Ngokuti kwakabuda mweya yetsvina kubva muvazhinji vaiya nayo, yechidaidzira ngeizwi guru; nevazhinji vaiya vakaoma muiri nezvirema vakaponeswa. ⁸Kwakaapo kudakara kukuru mudhorobha iro. ⁹Asi waiyapo munhu umweni, zina lake laizwi Simoni, waikamba mudholobha iro, yechishamisa dzinza levaSamaria, yechironza kuti iye wainga mukuru. ¹⁰Vakamupurutana veshe, kubvira kuvadoko metsa kuvakuru vechiti: “Uyu munhu musimba guru raMwari.” ¹¹Navo vakamupurutana ngokuti kubvira mukuwo wakareba iye waiya avashamisa ngokukaada kwake.¹²Asi apo vakatenda Firipu waiya echichumaira mashoko akanaka ngendaa youmambo hwaMwari nezina laJesu Kristu, vakabhabhatidzwa, veshe vamuna nevakadzi. ¹³Kunyazwi nayena Simoni wakatenda. Abhabhatidzwa wakaangira kugala naFiripu; wakashamiswa kakuru yechiona zvioniso nemishamiso mikuru yechiitwa.¹⁴Naapo vapostori vaiya muJerusarema vazwa go654redszxkuti vaSamaria vaiya vaashira izwi raMwari, vakatuma kwavari Petro naJohani. ¹⁵Avo vairi vateredza, vakavakumbirira kuti vaashire Mweya Wakachena. ¹⁶ngokuti waiya usati wadzaka padera poumwe wavo, asi vaiya vakabhabhatidzwa ngezina raMambo Jesu. ¹⁷Naapo vakaisa nyara dzavo padera pavo, vakaashira Mweya Wakachena.¹⁸Zvino apo Simoni aona kuti Mweya wakapuwa kubudikidza ngokukandwa kwonyala dzevapostori pamberi pavo, yena wakada kuvapa mare. ¹⁹Echiti: “Ndipenhiwo iri simba kuti kunyazwi ndiani wendinozoisa nyala yangu padera pake, unozoashira Mweya Wakachena.”²⁰Asi Petro wakati kwaari: “Mare yako ngaipere pamwepo newe, ngokuti wapinimidza kuti chipuwo chaMwari chingatengwa ngomare. ²¹yemwe auna rupande nokuti chikoaniso kuiyi ndaa, ngokuti mweyo wako auzi kururama pamberi paMwari. ²²Ndizvo tenderuka ubve mukushaisha kwako uku, ukumbire kunaMambo, kuti paumweni kungarekererwa kwouri kupinimidza kwomwoyo wako. ²³Ngokuti ndinoona kuti uri muchanduru chinovava nomukusungwa ngemaketani okushaisha.”²⁴NaSimoni wakapingula, akati: “Ndikumbirirenhi kunaMambo kuti ndisazogumirwa ngochimwe cheizvo zvemwavereketa.”²⁵Ndizvona apo vaiya waita chapupu nokuvereketa izwi laMambo, vakapetuka Jerusalema, vechichumaira vhangeri mumizi mizhinji yevaSamaria.²⁶Asi ngirosi yaMambo yakavereketa kunaFiripu yechiti: “Muruka, uende kubani ngoguanzcha rinoteredza kubva Jerusarema kuenda Gaza. Iyo iguandza yomushango.” ²⁷Naye wakamuruka, akaenda. Ningira, munhu weEthiopia, muthenwa, nduna huru yaKhandase mambokadzi weEthiopia, waingwarira kufumi hwake hweshe, waiya akauya Jerusarema koodira. ²⁸Iye waihirira; akagala mungoro yake, nayena waidzidzi bhuku romuprofeti Isaya.²⁹NoMweya wakati kunaFiripu: “Kwedzera ushongane nengoro iye.” ³⁰Firipu wakarumba kuenda kwaari, wakamuzwa yechifunda bhuku laIsaya muprofeti, wakabvunza akati: “Unozwisisa here izvi zvounofunda. ³¹Naye wakapingula vakati: “Ndingaita mazwifishirenyi, asi kuti umwe anditungamirira?” Naye wakapota Firipu kuti akwire, vagare naye.³²Norupande rwezvinyorwa laifunda lainga urwu: “Iye wakakweiwa kudai ngogwai kourawa, nokudai ngemwana wegwai rinonyalala pamberi pounorigunda, ngokudaro aabeuri muromo wake. ³³Mukutsverudzwa kwake kutonga kwakarurama kwakabviswa kwaari. Ndiani unozoronza mibarirwana yake? Ngokuti kupona kwake kwakatorwa kubva munyika.”³⁴Nomuthenwa wakapingula kunaFiripu, vakati: “Ndinokupota, muprofeti unovereketa izvi ndiani, ndiye lochokadi here nokuti unovereketa ngoumweni?” ³⁵Naapo Firipu wakabeula mulomo wake, akatanga kubvira pachinyorwa ichi, wakachumaira kwaari ndiJesu.³⁶Vakahamba munguanja, vakaguma pamvura; nomuthenwa wakati: “ningira, mvura iri pano. Chiinyi chinondirambidza kuti ndisabhabhatidzwa?” ³⁷Firipu wakapingura, akati: “Kudanyi mechitenda ngomweyo wako weshe, kunotenderwa.” Naye wakapingura yechiti: “Ndinotenda kuti Jesu Kristu Mwana waMwari.” ³⁸Naye wakapanga kuti ngoro yiemeswe. Navo veshe vakadzaka mumvura, Firipu nomuthenwa, naye wakamubhabhatidza.³⁹Naapo vabuda kubva mumvura, Mweya waMambo wakabvisa Firipu; nomuthenwa aazi kuchamuona, ngokuti yena wakaenda munjira yake yechidakala. ⁴⁰Asi Firipu wakaoneka ari muAzotusi; yechihamba, wakachumaira vhangeri mumadhorobha yeshe metsa wakaguma Sizaria.

Chapter 9

¹Asi Sauri yechifemeruka ngoshungu wokuda kuulaya vadzidzi vaMambo, wakaenda kumuprista mukuru, ²akakumbira kwaari tsamba dzokuenda Dhamasekusi, mumba dzokudira, kuti kudai yechizoona vateeri veNjira iyi, kunyazwi vamuna ngokuti vakadzi, waizovaunza vakasungwa Jerusarema.³Zvino yechihamba wakakwedzera Dhomateguru. Paripo kujeka kwakauya kwechibva mudenga ⁴kumutendenedza: “Sauri, Sauri, unonditambudzirenyi?“⁵Nayena wakati: “Urianani, Mambo?” Wakati: “Ndini Jesu uwo wounotambudza; kwakakonza kwouri kupunhura zvibaiso zvinopinza. ⁶Asi iye yechihuta nokushama wakati: “Mambo, unoda kuti ndiiteyi?” NaMambo wakati kwaari: “Asi muruka, upinde mudhorobha, naapo unozobuira yewe izvi zvinosisira kuti uite.” ⁷Vaissa vaihamba nayena vakaema vasigawereketi, vechizwa izwi, asi vasigaoni munhu.⁸Sauro wakamuruka kubva pashi, naapo abeura madziso ake, aazi kuona chiro; ndizvo vakamubata ngenyara, vakamuunza muDhamasekusi. ⁹Naye wakaita mazuva matatu asigaoni, asiazi kudya nokuti kumwa.¹⁰Zvino waiyamo mudzidzi muDhamasekusi, zina lake raizwi ndiAnaniasi. Mambo wakati kwaari muchioniso: “Ananiasi,” nayena wakati: “Ndiri pano, Mambo. ¹¹NaMambo wakati kwaari: “Muruka uende mupato rinozwi Rakarurama, ubvunze mumhatso yaJudhasi munhu unozwi ndiSauri weTharsusi; ngokuti, ngoguaja, yena unokumbira, ¹²nayena waona muchioniso munhu unozwi ndiAnaniasi, yechipinda nokukanda nyala dzake padenga pake, kuti aonezve.”¹³Asi Ananiasi wakapingura yechiti: “Mambo, ndakazwa ngevanhu vazhinji ngendaa yomunhu uyu, ngokuwanda kweizvo zvakashata zvaakaita kune vakacheneswa venyu muJerusarema. ¹⁴Nepano unalo simba laakapuwa ngovapristi vakuru kuti vasunge avo veshe vanokumbira ngozina lenyu.” ¹⁵Asi Mambo wakati kwaari: “Enda, ngokuti mudziyo wakaketwa ndini kuti atware zina langu kune vemadzinza nemadzimambo nokuvana vaIsuraeri. ¹⁶Ngokuti inini ndinozomuonisa zveshe zvakafanira kuzotambudzwa ndizvo ngendaa yezina rangu.”¹⁷Ndizvo Ananiasi wakaenda, akapotera mumba. Echiisa nyala dzake pamberi paSauri, akati: “Mukoma Sauri, Mambo Jesu, uwo wakaoneka kwouri munguandja yewakawiya ndiyo, wandituma kuti uonezve, uzadzwe ndiMweya Wakachena.” ¹⁸Paripo zvakawa kubva kumadziso ake zviro zvakadai ngemagwamba yehove, nayena wakaonazve. Wakamiruka, ¹⁹akabhabhatidzwa, wakadya zvokudya, akagwinyiswa. Sauri wakagareyo mazuva amweni nevadzidzi muDhamasekusi.²⁰Paripo mumhatso dzokudira wakachumaira ndiJesu yechiti: “Uyu Mwana waMwari.” ²¹Veshe vakamuzwa vakashamiswa vechiti: “Uyu andiyepi here wakaulaya avo vaikumbira ngezina iro muJerusarema? Naye wakavyia pano here ngeichi chizato, kuti aende navo vakasungwa pamberi pevapristi vakuru?.” ²²Asi Sauri wakalamba yechigwinyiswa, akanasa kugutsa vaJudha vaigala muDhamaseku, yechikohomedzisa kuti uyu Jesu ndiye Kristu.²³Nangesure kwemazuva mazhinji apera, vaJudha vakapangana kumuuraya. ²⁴asi bangano lavo lakaziikanwa kunaSauri. Vakarinda misiwo masikati nousiku kuti vamuuraye; ²⁵asi vadzidzi vake vakamutola usiku, vakamubudisa ngepaburi reparukumbati, vakamudzasa ari mudendere.²⁶Naapo aguma Jerusarema, wakaedza kuti abatanewo novadzidzi; navo veshe vakamutya, vasikatendi kuti waa mudzidzi. ²⁷Asi Bhanabhasi wakamutola, akamuvundza kune vapostori, wakadudzira kwavari maonere aakaita Mambo muguandza, noguandza laakavereketa ndiyo kwaari, ngoguandza laaiya lakachumaira ngozina laJesu ngokushunga muDhamasekusi.²⁸Ndizvo wakagara navo yechihamba kupotera nokubuda pakati pavo muJerusalema, akachumaira ngokushinga ngozina laMambo. ²⁹Wakavereketa yechiphikisana novaJudha vaivereketa chiGiriki, asi vakatsanga mazano okuda kumuuraya. ³⁰Asi apo hama dzazvizia, vakamudzusa kuenda Sizaria, vakamukudza Tharsusi.³¹Ndizvona sotho cheshe chainga muJudhia nomuGarire neSamaria chakaona kunyalala, chikaakiwa, nasho chechihamba ngokudakala Mambo nomukuembedzera ngoMweya Wakachena, chakawandiswa. ³²Kwakaitika kuti Petro yechihamba kundau dzeshe pakati pavo veshe wakadzaka kune vakacheneswa vaigala Ridha.,³³Naapo wakaona munhu vaizwi ndiAeneasi, uwo wainga akaata mumubhedhi wake makore masere, ngokuti wainga vakaoma muiri. ³⁴Petro wakati kwaari: “Ayemeasi, Jesu Kristu unokuponesa; muruka, unasire mubhedhi wako.” Paripo iye wakamiruka. ³⁵Naavo veshe vaigala muRidha nomuSharoni vakamuona, vakatenderukira kunaMambo.³⁶Zvino kwaiyapo muJopa mudzidzi, zina lake laizwi Thabhitha, ukwo zvinoti ngokukumuchwa, Dhokasi. Iri dzimai lainga nemishando yakanaka nokugovera zvipo.” ³⁷zvakaitika ngaawo mazuva, kuti rakarwara, rikafa. Naapo vaiya varishambidza, vakariisa mukamera romuturika.³⁸Ngokuti Ridha lainga pasinde peJopa, vadzidzi vechizwa kuti Petro waiyamwo, vakatuma vanhu vairi kwaari, vechimupota vechiti: “Usanonoka kuuya kwetiri. ³⁹Petro wakabudisa veshe pabanze, wakagwadama, akakumbira. Akunukukira kunomuiri, akati: “Thabhitha, muka.” Naye wakasvinura madziso ake, naapo aona Petro, wakamuka, akagara.⁴⁰Ndizvona Petro wakamuruka, akaenda navo. Naapo aguma, vakamuvunza mukamera lomuturika; shirikadzi dzeshe dzakaema pasinde pake dzechichema, dzechipangidzira mabhachi nezvokufuka zvaakaita Dhokasi, achiripo navo. ⁴¹Naye amubata ngenyara yake wakamumurudza. Naapo adaidza vakacheneswa neshirikadzi wakamukanda pamberi pavo echipona. ⁴²Zvakaziikanwa mukati mweJopa leshe, vazhinji vakatenda kuna Mambo. ⁴³Nayena wakagala mazuva mazhinji muJopa nomunhu unozwi Simoni, musukuti.

Chapter 10

¹MuSizaria waiyamwo munhu waizwi Khoneriusi, nduna yezana yechikwata chomaonere chaizwi cheItaria. ²Waiya munhu unodira nounotya Mwari pamwepo nomumba yake yeshe, wakakovera zvipo ngenyasha kuvanhu nokugara echikumbira kunaMwari.³Zvino nguva yooda kuita awa lechipfumbamwe rezuva, wakanasa kuona muchikobigiro ngirosi yaMwari yechipotera, yechiti kwaari: “Khoneriusi.” ⁴Wakaringisisa ngirosi yechitya, akati: “Chiinyi, Mambo?” Nayo yakati kwaari: “Mikumbiro yako nokukovera zvipo kwako zvakakwira kuita mulangaririse pamberi paMwari. ⁵Zvino tuma vanhu kuJopa vaunze munhu unozwi Simoni, uwo unozwi Petro. ⁶Iye unogala nomunhu unozwi Simoni, musukuti, mumba yake iri pasinde poruandhle.⁷Apo ngirosi yakavereketa kwaari yaenda, wakadaidza vairi vovaranda vmumba make, nejoni lanigira leavo vaigara vechimushandira. ⁸Naapo aronza kwavari zveshe, wakavatuma kuenda Jopa.⁹Zvino nechimangwani, avo vachahamba vechikwedzera kudhorobha, Petro wakakwira padenga remhatso rakaterama kookumbira, rooda kuita awa rechitanhatu. ¹⁰Wakazwa nzara, echidisisa kuti adye chiro; asi vachanasirira, wakabatwa ndimweya. ¹¹Naye wakaona denga lakabeuka, nechiro chaidzaka chakadai ngejira gurutu lakadzaswa panyika lakasungwa marupande aro marongomuna. ¹²Mukati mwaro mwaiya nombeu dzeshe dzemhuka dzine mugacha murongomuna nezvipuka zveshe zvinotamanda zvomunyika neshiri dzomudenga.¹³Nayezwi lakawiya kwaari lechiti: “Miruka, Petro; uraya, wechidya.” ¹⁴Asi Petro wakati: “Haiwa, Mambo! Ngokuti andizi kumbodya chiro chisina shwiro nechakasvipiswa.” ¹⁵Neizwi lakauyazve kwaari ngokwechipiri lechiti: “Chaakachenesa Mwari, usati achina shwiro.” ¹⁶Ichi chakaitika mikuwo mutatu, jira rakaashirwazve mudenga.¹⁷Zvino Petro achakangaidzwa mukati mwake kuti chinoronzenyi chioniso yecho chaainga aona, penya, avo vanhu vakatumwa ndiKhoneriusi, vainga vechibvunza mhatso yaSimoni, vakaema pamusuyo. ¹⁸Navo vakadaidzira, vakabvunza kuti, Simoni unozwi Petro unogarapo here.¹⁹NaPetro achapindudza ngechioneso, Mweya wakati kwaari: “Nngirai, vanhu vatatu vanokutsvaka. ²⁰Asi muruka udzake, uende navo usikagonondi; ngokuti ndini ndakavatuma.” ²¹Petro wakagala kune vanhu avo, akati: “Ndini uwo womunotsvaka; mwahambirenyi?”.²²Navo vakati: “Khoneriusi, nduna yezana, munhu wakarurama nounotya Mwari, unembiri yakanaka kudzindza reshe lovaJudha, wakapangwa ngongirosi yakachena kukudaidza kuti uuye kumuzi yake, nokuzwa mazwi anobva kwouri.” ²³Ndizvo Petro wakavadaidza kuti vagene mukati, wakavapa zvokudya. Ngomangwani wakamuruka, akaenda navo, nehama dzimweni dzeJopa dzakaendawo naye.²⁴Ngomangwani vakapotera muSizaria, naKhoneriusi vaivagarira, waiya adaidza pamwepo nohama dzake neshamwari dzake dzinodikanwa.²⁵Naapo Petro vapinda, Khuneriusi wakasangana naye, vakawira pasoka dzake, akamudira. ²⁶Asi Petro wakamumirudza echiti: “Miruka; neniwo ndiri munhu.²⁷Naapo akavereketa naye, akapotera mukati, akaona vazhinji vakaungana. ²⁸akati kwavari: “yemwi munozia kuti azvitenderwi ngemipango kuti muJudha ashonganiswe nokuti auye kunomunhu wedzinza rimweni. Asi inini Mwari wakandipangidzira kuti ndisazoronza kuti munhu chiro chisina shwiro nokuti wakasvipiswa. ²⁹Ndizvo apo ndadaidzwa, ndauya ndisikarambi. Ndizvo ndinobvunza mwakandidaidzirenyi?”³⁰NaKhoneriusi wakati: “Aamazuva marongomuna akapinda, mesa kuguma awa iri, ndaingwarira awa okukumbira yochipfumbamwe mumba yangu; ndakaona munhu wakaema pamberi pangu anezvokufuka zvinonhetukira. ³¹Naye wakati: ‘Khoneriusi, mikumbiro yako yakazwika, ngokukovera zvipo kwako kwakakarakadzwa pamberi paMwari. ³²Ndizvo tuma kuJopa, udaidze Simoni, uwo unozwi Petro; unogara mumhatso yaSimoni, musukuti, pasinde poruandhle.’ ³³Ndizvo paripo ndakatuma vanhu kwouri, newe ngokuuya wanasa; ndizvo tiri pano teshe pamberi paMwari kuzwa zveshe zvakapangwa kwouri ndiMwari.”³⁴NaPetro akachama mulomo wake, wakati: “Ngogwinyiso ndinoona kuti Mwari andiyepi muketo wevanhu. ³⁵Asi kumadzinza yeshe, weshe unomutya nokuita zvakarurama unoashirika kwaari.³⁶Munorizia izwi iro raakatuma kunavana vaIsuraeri, yechichumaira mashoko akanaka okunyalala ndiJesu Kristu ndiyena Mambo wavo veshe. ³⁷yemwi munozvwzva yezwi lakachumairwa munyika yeshe yeJudhia, kubvira ngomuGarire ngesure kworubhabhatidzo vakachumaira Johani. ³⁸Ngenjira iyo Mwari yaakamudzodza ndiyo Jesu weNazaretha ndiMweya Wakachena nesimba; uwo waihamba yechiita zvakanaka, yechiponesa avo veshe vaitambudzwa ndiDhiabhorosi, ngokuti Mwari waiya naye.³⁹Nesuyo tiri zvapupu zveizvo zveshe zvaakaita vzeshe munyika yevaJudha nomuJerusarema. Ndiye wevakauraya ngokumuturika pamuti. ⁴⁰Uyu Mwari wakamumusa kubva murufu ngezuva rechitatu, akamupa simba kuti aoneke pamhene. ⁴¹Asi haiwa kuoneka ngevanhu veshe, asi kwetiri isusu, takatsanangurwa karetu ndiMwari kuita zvapupu, avo vakadya nokumwa naye ngesure kwokumuka kwake kubva kwevakafa.⁴²Wakatipanga kuchumaira kuvanhu nokupupula kuti uyu ndiye wakaemeswa ndiMwari kuita Mutongi wevanozwa novakafa. ⁴³Kwoari vaprofeti veshe vanoita chapupu ndiyena, kuti ngezina lake, munhu weshe unotenda kwoari unozorekererwa zvishaishi.”⁴⁴Naapo Petro achavereketa aya mazwi, Mweya Wakachena wakateredza pamberi pavo veshe vakazwa yezwi. ⁴⁵Naavo vatendi vovakachekwa avo vakauya naPetro vakashamiswa ngokuti chipo choMweya Wakachena chakadururwawo padenga pomadzinza.⁴⁶Ngokuti vaivazwa vechivereketa ngondimi ngokukudza Mwari. Naapo Petro wakapingula, akati: ⁴⁷“Pane ungalambidza mvura here kuti ava vasabhabhatidzwe, avo vakaashira Mweya Wakachena kudai tisu?” ⁴⁸Nayene wakapanga kuti vabhabhatidzwe ngezina raJesu Kristu. Vorovomupota kuti agarepo mazuva amweni.

Chapter 11

¹Zvino vapostori nehama dzaigara muJudhia vakazwa kuti vomadzinza navo vaiya vaashira izwi laMwari. ²Naapo Petro akwira Jerusarema, vatendi avo vovakachekwa vakaita nayena, ³vechiti: “Yemwe wakapotera kunevanhu vasikazi kuchekwa, ukadya navo!”⁴Asi Petro wakatanga kuvavundja zveshe ngokutevererana kwazvo yechiti: ⁵“Ndaiya ndiri mudhorobha loJopa ngochikumbira; ndakabatwa ngomweya, ndakaona muchikonbigiro chiro chakadai ngogunja guru, lechidzuswa lakasungwa mafundo malongomuna kubva mudenga; chakauya kwendiri. ⁶Apo ndaningisisa, ndakaona mhuka dzine muguacha mirongomuna nezvikara zvomushango nezvinotamanda neshiri dzomudenga.⁷Ndakazwawo izwi rechiti kwendiri, ‘Muruka, Petro; uulaye, udye!" ⁸Asi ndakati: ‘Haiwa, Mambo! Ngokuti apana chiro chisina shwiro nokuti chakasvipiswa chakambopotera mumuromo mwangu.’ ⁹Asi izwi vakapingula ngokwechipiri lechiva mudenga lechiti: ‘Chaakachenesa Mwari, usati chiro chisina shwiro". ¹⁰Izvi zvakaitika katatu; nazvo zveshe zvakaashirwazve kuhwirira mudenga.¹¹Panguvayo vanhu vatatu vakaguma pamuzi petaigara, avo vaiya vatumwa kwendiri vechibva Sizaria. ¹²NoMweya wakandironzera kuti ndiende navo, pasina muketo pakati pavo nayesu. Nohama idzi nhanhatu dzakaendawo neni; nesu takagena mumba yomunhuwo. ¹³Naye wakaverenguesa kwetiri ngoguandja yoyakaoneka ndiyo ngirosi yechiema mumba make yechiti, ‘Tumiranhyi yezwi kuJopa, uunze Simoni uwo unozwi Petro. ¹⁴Naye unozovereketa kwouri mazwi ounozoponeswa ndiwo, iwewe ngovemumba yako veshe.¹⁵Naapo ndichatanga kuvereketa, Mweya Wakachena wakadzaka padenga pavo, kudai ngezvewakadzaka padenga pedu pakutanga. ¹⁶Neni ndakalangaridza yezwi laMambo laakavereketa yechiti: ‘Johani wakabhabhatidza ngomkumvura, asi imwimwi munozobhabhatidzwa ngoMweya Wakachena".¹⁷Ndizvo, kudai Mwari akavapa chipo chimwecho icho chaakawapa kwotiri, apo potakatenda kunaMambo Jesu Kristu, yeni ndiriani kuti ndingarwisana naMwari?” ¹⁸Naapo vazwa izvi, vakanyalala. Vakakudza Mwari vechiti: “Ndizvo Mwari wakawapao kunevemadzinza kutenderuka kuti vapone.”¹⁹Ndizvona avo vakapalarira kundau dzeshe ngokudaa ngokutambudzwa ukwo kwakaitika ngendaa yaStefano, vakahamba mese kuguma Foenisia noSaipurasi noAntiokhi, vasikavereketi yezwi kumunhu, asi kwega kuvaJudha. ²⁰Asi vaiyapo vamweni vainga vanhu veSaipurasi noveKurene, avo vakati vaguma muAntiokhi, vaivereketawo kuvaGiriki, vechichumaira ngouMambo Jesu. ²¹Nenyara yaMambo yainga navo, vakawanda vakatenda, vakatenderukira kunaMambo.²²Mbiri yavo yakazwika munzee dzechiala chainga muJerusarema, navo vakatuma Bharnabhasi kuenda Antiokhi. ²³Naapo aguma nokuona nyasha dzaMwari, wakadakala; akavapanga veshe kuti valambe vakagondeka munaMambo ngomwoyo unogwinyiso. ²⁴Ngokuti wainga munhu vakanaka, vakazara ngoMweya Wakachena nokugonda. Vanhu vazhinji vakaenguedjera kunaMambo.²⁵Bhanabhasi wakaenda Tarsusi kootsvaka Sauri. ²⁶Naapo amuona, wakamuzisa Antiokhi. Bhanabhasi naSauri vakapedza gore reshe vechiungana pamwepo nechiara, vechidzidzisa vanhu vazhinji; muAntiokhi vadzidzi vakatanga kududzwa kuti vaKristu.²⁷Mazuva awo vaprofeti vakaderedja Antiokhi vechibva Jerusarema. ²⁸Umwe wavo vaizwi ngoAgabhusi wakamuruka, akavazvundja kubudikidza ngoMweya kuti nzara huru inozogumira nyika yeshe; iyo yakaitika ngomazuva aKraudhiusi.²⁹Nevadzidzi vakatenderana, munhu weshe kudai ngezvaaikona, kuti atumire zvingadetsera hama dzaigara muJudhia. ³⁰Naavo vakaita kudaro, vakazvitumira kunevakuvane ngenyala dzaBhanabhasi naSauri.

Chapter 12

¹Asi ngouwo mukuwo Herodhi mambo wakatambanudza nyala dzake kutambudza vamweni vechiara, ²Wakaulaya Jakobe, mukoma waJohani, ngeshoti.³Naapo aona kuti zvakadakadza vaJudha, wakaenda mberi kubatawo Petro. Awo ainga mazuva yedhiri loChingwa chisina Mumera. ⁴Naapo amubata, wakamukonyera mutirongo, akamuisa kuzvikwata zvilongomuna zvemajoni, kuti zvimurinde, echipinimidza kumubudisa pamberi povanhu ngesure kwePhasika.⁵Ndizvo Petro wakangwarirwa mutirongo, asi chiara chakaangira kumukumbirira kunaMwari. ⁶Ngousiku uhwo apo Herodhi paaizomuka echimubudisa, Petro waiya akaata pakati pemajoni mairi, akasungwa ngomaketani mairi, nevarindi vainga pamusuwo vechingwarira tirongo.⁷Apapo ngirosi yaMambo yakaemapo, nokujeka kwakaeta mukamera lotirongo; nayo yakasungula Petro ngoparutii, akamumusira yechiti: “Kasika kumuruka.” Nemaketani akarungunuka kubva munyara dzake. ⁸Nongirosi yakati kwaari: “Dzisimidze usunge magwada ako”, nayena wakaita kudalo. Yakati kwaari: “Pfeka chokufuka chako, unditeere.”⁹Petro wakabuda kubanze akaiteera; aazi kunasa kuzia zvaiitwa ngengirosi, asi wakapinimidza kuti waiona chioniso. ¹⁰Naapo vapinda varindi vokutanga nevechipiri, vakaguma pamusiwo wesimbi wokupotera ndiwo mudhorobha. Nawo wakavabeukira wemene; vakabuda, vakahamba ngepato rimwe; paripo ngirosi yakamusiya.¹¹Naapo azia ngoizvi, vakaenda kumuzi yaMaria, mai vaJohani, mutupo wake waizwi Marako; apo pevaiya vakaungana vazhinji vechikumbira. ¹²Naapo Petro apembenuka, wakati: “Zvino ndinowa ngegwinyiso kuti Mambo wakatuma ngirosi yake, akandinunura kubva munyala yaHerodhi nokubva mukukarira kweshe kwevanhu vevaJudha.”¹⁵kwaari: “Unopenga.” Asi iye wakaangira kugwinyiso kuti ndizvona. Asi vakati: “Ingirosi yake!” ¹³Asi apo azia yezwi raPetro, azvito kubeula musuwo ngokudakala, asi wakagoma kupotera, akavavundja kuti Petro wakaema pamusuwo. ¹⁴Asi agogodza pamusuwo, musikane waizwi ngoRodha wakauya koodaira.¹⁶Asi wakaita ngonyala yake kuti vanyalare, wakadudzira kwavari ngenjira yaakabudiswa ndiyo ngouMambo mutirongo. Wakati: “Ronzai izvi kunaJakobe[13] nokunohama.” Wakabvapo, akaenda kundau imweni. ¹⁷Asi Petro wakaangira kugogodza; naapo vabeula vakamuona, vakashamiswa.¹⁸Zvino kwaedza, kwaitika bope guru pakati povarindi, ngendaa yezvakaitika kunaPetro. ¹⁹Naapo Herodhi amutsvaka, asikamuoni, wakabvunvisisa varindi, akavavundza kuti vaulye. Naye wakadzuka kubva Judhia, akaenda Sizaria, akagalayo.²⁰Ngezuva lakaemeswa, Herodhi akavaisimbisa zvokufuka zvoumambo, akagala pachigaro choumambo, wakavereketa kwavari. ²¹Zvino Herodhi wakatsenekera kakuwane vanhu veThire neveSidhoni; navo vakawiya kwaari muchiunga chimwe, naapo vaiyana naBrastusi, nduna yekamera lamambo, vakakumbira kuti vaiyaniswe, ngokuti nyika yavo yaiona zvokudya kubva munyika yamambo.²²Nevanhu vakadanidzira vechiti: “Iri izwi raMwari, haiwa lomunhu!” ²³Paripapo ngirosi yaMambo yakamulova, ngokuti aazi kukudza Mwari; naye wakadyiwa ngehonye, akafa.²⁴Zvino Bhanabhasi naSauri vakahwirira Jerusarema, apo vainga vapedza mushando wavo, yechitola navo Johani uwo waizwi Marako. ²⁵Asi izwi laMwari lakaangina kupalarira nokuwanziswa.

Chapter 13

¹Zvino muAntiokhi muchiara chainga chiripo mwaiya novaprofeti novadzidzisi: Bhanabhasi, Simeoni uwo waizwi ndiNiga, Rusiasi weKurene, Manaene uwo wakakula pamwepo naHerodhi sadunhu, naSauri. ²Vachadira Mambo, vechiera kudya, Mweya Wakachena wakati: “Paradzanisai kwondiri Bhanabhasi naSauri kuti vaite mushando wendakavadaidzira.” ³Apo vaera kudya nokukumbira, vakaisa nyala dzavo padera pavo, vakavaendesa.⁴Ndizvo vatumwa ndiMweya Wakachena, vakateredza kuenda Sereusia, nokubvapo vakahamba ngongarava kuenda Saipurasi. ⁵Naapo vaguma Saramisi, vakadeketera yezwi laMwari mumba dzokudira dzevaJudha. Navo vaiyazve naJohani mudetseri wavo.⁶Naapo vainga vahamba pachiwi peshe metsa kuguma Phafosi, vakasongana noumwe wainga n'anga muprofeti wokunyepa, muJudha, zina lake laizwi ndiBha-Jesu. ⁷Uwo waigala pamwepo nomutongi mukuru waizwi ndiSergiusi Phaurusi, wainga munhu uneungwaru. Yewe adaidza kwaari Bhanabhasi naSauri, waidisisa kuti vazwe yizwi laMwari. ⁸Asi Erimasi, (ngokuti ndikwo kukumuchwa kwezina rake) wakarwisana navo, yechida kupaukisa mutongi mukuru kubva mukugonda.⁹Asi Sauri, uwozve unozwi Phauri, azadzwa ndiMweya Wakachena, wakamuringisisa,, ¹⁰Akati: “Yemwe mwana vaDhiabhorosi, yemwe gaa rokururama kweshe, wakazala ngokuchengedzera nourimbwi hweshe, aurekeri here kushongorosa guandja dzakarurama dzaMambo?¹¹Zvino, ringira, nyara yaMambo iri padera pako, newe unozoita bofu, usikakoni kuona zuva kwomukuwo.” Paripo mhute nechidima zvakawira paberi pake; wakahambahamba kutsvaka vanhu vokumutungamirira ngenyala. ¹²Apo mutongi mukuru aona izvo zvakaitika, wakatenda, yechishamiswa ngozvidzidziso zvaMambo.¹³Zvino Phauri novangani vake vakahamba ngongarava kubva Phafosi, vakaguma Pherga muPhamufiria. Johani wakabva kwavari, akapetuka Jerusarema. ¹⁴Asi veshihamba kubva Pherga, vakaguma Antiokhi muPhisidhia. Ngozuva loSabatha, vapotera mumba yokudira, vakagala pashi. ¹⁵Ngosure kwokudzidzwa kweMipango nevaprofeti, vakuru vemumba yokudira vakatumira izwi kwavari lechiti: “Vamuna, hama, kudai muneizwi mukati mwenyu rokupanga vanhu, riereketenyi.”¹⁶Ndizvo Phauri wakamuruka, akakopera ngonyala, akati: “Yemwi vanhu vaIsuraeri, nayemwi munotya Mwari, purutanai. ¹⁷Mwari wevanhu ava vaIsuraeri wakatsanangura madzibaba yedu, wakakudza vanhu ava apo vainga vanhu vapara munyika yeEgipite, ngomuoko unesimba wakavabudisa mukati mwayo. ¹⁸Mumakore anoda kukwana kuita makumi malongomuna wakavasengerera mushango.¹⁹Nangesure kwemakore anoda kuguma mazana malongomuna nomakumi mashanu, wakavapa vatongi metsa kuguma kunaSamueri muprofeti. ²⁰Naapo apaladza madzinza manomwe vaigala munyika yeKhenani, wakavapakisa nyika yavo kuita nhaka.²¹Ngesure kweizvi vakakumbira kuti vapuwe mambo, naMwari wakavapa Sauri mwana waKishi, munhu wedzinza vaBenjamini, uwo wakatonga makore makumi malongomuna. ²²Naapo amubvisa, wakavamirudzira Dhavhidha kuti aite mambo wavo. Muuchapupu hwoakaita ndiyena, wakati: ‘Ndaona munaDhavhidha mukororo waJesi kuti munhu unoda zvinodiwa ngomweyo wangu, uwo unozoita kuda kangu kweshe.²³Ngorudzi lomunhu uyu Mwari, kudai ngochigondiso chake, vakamundza kunevaIsuraeri Muponesi, Jesu. ²⁴Asati auya Jesu, Johani wainga achumaila ngorubhabhatidzo lokutenderuka kuvanhu veshe vaIsuraeri. ²⁵Naapo Johani yechipedzisa mushando wake, wakati: ‘Munopinimidza kuti inini ndiri anani? Andiriyepi. Haiwa, asi umwe unowiya sure kwangu, uwo wendisikasisiri yeni kusunhura tambo dzemagwada yesoka dzake.’²⁷“Vamuna, hama, mukororo vorudzi vaAbrahama, naavo vari pakati penyu vanomutya Mwari, izwi iri loruponeso lakatumirwa kwotiri. ²⁶Ngokuti avo vanogala muJerusarema nevatongi vavo avazi kumuzia nokuti kuzwisisa mazwi yevaprofeti, awo anodzisuwa Sabatha rimwe ngarimwe, vakaazadzisa ngokumuitiro.²⁸Kunyazwi avazi kuona ndaa kwaari yaieta kuti afe, asi vakakumbira Piratu kuti Jesu aulawe. ²⁹Naapo vazadzisa zveshe zvakanyorwa ngondaa yake, vakamudzasa kubva pamuchinjiko, vakamuradzika muiba.³⁰Asi Mwari wakamumusa kubva kwevakafa. ³¹wakaoneka mazuva mazhinji kwavari avo vakakwira naye kubva Garire kuenda Jerusarema, avo zvino vari zvapupu zvake kuvanhu.³²Nesu tinochumaira kwomuri mashoko akanaka echigondiso icho chakaitwa kumadzibaba. ³³kuti Mwari wakachizadzisa ichi kwetiri vana vavo, ngokumusa Jesu; kudai ngezvakanyorwawo munduyo yechipiri yechiti: “ ‘Yemwe uri Mukororo wangu, nyamashi ndaita aBaba ako.’ ³⁴Ngendaa yokuti wakamumusa kubva kwevakafa, zvino aachahwiriri mukuona, wakavereketa kudai: ‘Ndinozokupa zvifumiso zvakachena nezvinogondeka zvaDhavhidha.’³⁵35 Nomunduyo yemwi unoti, ‘Auzotenderi Wakachena wako kuti aore.’ ³⁶Ngokuti Dhavhidha, apedza kuita kuda kwaMwari pakati pedzinza lake, lakafa, naye wakaikwa pane madzibaba ake, akaona. ³⁷Asi uwo waakamusa Mwari aazi kuora.,³⁸Ndizvo ngakuziikanwe kwomuri vamuna, hama, kuti kubudikidza ndiye uyu kunochumairwa kwomuri kuregererwa kwezvishaishi. ³⁹Kubudikidza ndiye veshe vanotenda vanopembedzwa kubva kuzviro zveshe zvemwaiya musikapembedzwi ngeMipango yaMosi.⁴⁰Ndizvo ngwarai kuti zvisazomugumira izvo zvakavereketwa ngovaprofeti: ⁴¹Ringirai, yemwiyo vashoori, mushamiswe, mupere; ngokuti ndinoshanda mushando mumazuva yenyu, mushando womusikazotendi, kunyazwi munhu amulonzera ndiwo.”⁴²Navona vechibuda, vanhu vakavapota kuti aya mazwi vavereketwe kwavari ngeSabatha laitwera. ⁴³Naapo mushungano wokudira wapalala, vazhinji vevaJudha noavo vemadzinza vakatenderukira muchiJudha vakatevera Phauri naBhanabhasi; ivo vechivereketa kwavari, vakavagwinyisa kuti vaangire kugala munyasha dzaMwari.⁴⁵NgeSabatha laitevera uzhinji hwevanhu veshe vedhorobha vakaungana kuzwa yezwi laMwari. ⁴⁴Asi apo vaJudha vechiona mbungano, vakazala ngondurumwa, vakaphikisa zvakavereketwa ndiPhauri, vechimutuka.⁴⁶Naapo Phauri naBhanabhasi vakaereketa ngokushinga vechiti: “Kwaisisira kuti izwi raMwari ritange kueveketwa kwomuri. Kwechioneka kuti munoriramba mwechiti ribve kwomuri, mwechidzievenga kuti amusisirwi nokupona kusikaperi, ringirai, tinokunukukira kuenda kune vemadzinza. ⁴⁷Ngokuti Mambo wakatipanga kudaro echiti: ‘Ndakakuemesa kuti uite kujeka kunevemadzinza, kuti uite ruponeso metsa kumagumo enyika.’⁴⁸Naapo vemadzinza vazwa izvi, vakadakala, vakakurisa izwi laMambo; naavo veshe vakaemeserwa kupona kusikaperi vakatenda. ⁴⁹Neizwi laMambo lakapaladzirwa munyikamwo mweshe.⁵⁰Asi vaJudha vakavherudza vakadzi vaidira vairemeredzeka nevakuru vedholobha, vakamusira madambudziko Phauri naBhanabhasi, vakavadzinga kubva munharaunda yavo. ⁵¹Asi ivo vakaguwa bukuta pasoka dzavo kuvaitira ndaa, vakaguma Ikoniumu. ⁵²Nevadzidzi vakazala ngokudakala noMweya Wakachena.

Chapter 14

¹Zvakaitika kuIconio kuti Petro naBarnabe vakagena veshe noSinagogi lovaJuda, vakavereketa ngokudalo mbugano gingi yovaJuda novaGirigi vakatendera. ²Asi maJuda vainga vasigatewereri, vakatendera mundangariro yovakachata vakatuka kunegiwe hama.³zvakadalo, hona vakalamba variyo panguwa yona vesivereketa ngouMambo, aapo vaihamba vesipalagira ngonhacha, vesiti zvikombigiro vikombidje ngopakati paPetro naBarnabe. ⁴Ngokuda kokuwanda komadhaundi yainga akapaladjana: Vamuni vanhu nomaJuda nowamweni, novapostori.⁵Muezaniso yomaJuda vaitongera kovanovakurira, ⁶vaivagipa nokuvafula vapostori; ngokuziva yezwi, yona wakatiza kuenda kudoroba loLicaonia, noListra naDerbe, ⁷nondau yochigarisano naapo vakachumaera yivangeri.⁸Pakuverengua vaigapoo uweni munhu aingaakagala, asina simba mumakumbo, ainga akaremala kuvira pachibarirwe asito kumbohamba. ⁹Yena munhu youvakazva Petro yesivereketa. Petro vakamusotisisa vakaona kuti yena vainga nokutenda kuti aponeswe. ¹⁰Kuvira, Petro vakati koari ngoizvi guwane yesiti: Muruka uyeme ngomakumbo. Aapo munhu vakadakala akatanga kuhamba.¹¹Naapo mbungano yaona izvo zvakaitwa ndiPhauri, yakadaidzira yechiti ngorurumi rwechiRikaonia: “Zvimwari zvadzaka kwetiri zvinomuemo wevanhu!” ¹²Navo vakadudza Bhanabhasi kuti, Zeusi, naPhauri kuti, Hermesi, ngokuti iye waiya muereketi mukuru. ¹³Nomupristi waZeusi, uwo temperi rake raiya pamberi pedhorobha, wakaunza n'ombe nemaruva kumisiwo, waida kupira mudiro kwavari, pamwepo nembungano.¹⁴Asi apo vapostori Bhanabhasi naPhauri vazvizwa, vakabaura zvokusimira zvavo, vakarumba kuenda pakati pombungano, vechidagira, ¹⁵vechiti: “Vanhu, munoita izvi ngenyi? Yesuwo tiri vanhu vakadai ndimwi, tinomunza ngomashoko akanaka okuti mutenderuke kubva kunoizvi risina shwiro, muuye kunaMwari unopona, uwo wakasika denga nonyika noruandhle neizvo zveshe zviri mukati mwazvo. ¹⁶Panguva yakapinda wakaatendera madzinza yshe kuti ahambe ngonjira dzawo;¹⁷asi aazi kusiya asina chapupu pachake, yechiita zvakanaka, yechimupa mvura inonaya kubva mudenga, nokukukura zviyo zvakawanda, yechizadza mwoyo yenyu ngezvokudya nokudakara.” ¹⁸Ngomazwi aya zvakavakondzera kulambidza mbungano kuti isazopira mudiro kwavari.²⁰Asi vaJudha vakagumapo vechibva Antiokhi naIkoniumu, navo vakavherudza mbungano, vakaponda Phauri ngemapuwe, vakamukweya kumubudisa kubanze kwedhorobha, vechipinimidza kuti wafa. ¹⁹Asi apo vadzidzi vaungana kumutendenedza, wakamiruka, akapotera mudhorobha; nechimangwani wakaenda naBhanabhasi Dhebhe.²¹Naapo vachumaira vhangeri mudhorobha iro, vakaita vadzidzi mazhinji, vakapetuka Ristra noIkonaiumu naAntiokhi, ²²vechigwinyisa mweya yevadzidzi, vechivapota kuti vaangirire kugala mukutenda, vechiti kunoemurwa kuti tipotere muumambo vaMwari kubudikidza ngokupotya madambudziko akawanda.²³Naapo vainga vagadza vakuru muchiara chimwe ngachimwe, vakakumbira nokuera kudya, vakavapira kunaMambo uwo vakatenda kwaari. ²⁴Zvino vakahamba vechipinda ngomuPhisidhia, vakaguma Pamufiria. ²⁵Naapo vainga vakavereketa izwi muPherga, vakateredza kuenda Ataria. ²⁶Vechibvapo vakahamba ngongarava kuenda Antiokhi, apo pevakapirwa munyasha dzaMwari, kuita mushando uwo wevaiya vapedza.²⁷Naapo vaguma, vakaunganidza chiara pamwepo, vakavashumira zveshe zvaakaita Mwari ndivo, nguandja yaakabeurira ndilona vemadzinza musiwo yokugonda. ²⁸Navo vakagalapo novadzidzi mukuwo wakareba.

Chapter 15

¹Vanhu vamweni vakadzaka vechibva Judhia, vaidzidzisa hama Yechiti: “Ngopabere pokuti machekwa, kudai ngomushuma waMosi, amungaponeswi.” ²Naapo Phauri naBhanabhasi vaitirana hasha navo nokubvunzisana, Phauri naBhanabhasi nevamweni vavo vakaemeswa kuti vakwire Jerusarema kuvapostori nevakuru ngeiyi ndaa.³Ndizvo vechitumwa ngochiara, vakahamba ngomuFoenisia nomuSamaria, vachivadzidzisa ngokutenderuka kwomadzinza, navo vakaita kuti hama dzeshe dzidakare kakula. ⁴Naapo vaguma Jerusarema, vakaashirwa ngochiara novapostori novakuru, navo vakashumaera zveshe zvainga yaita Mwari ndivo.⁵Asi vakamuruka vamweni vorudzidziso lovaFarisi, avo vakatenda vechiti:“Kunofanira kuti vachekwe nokupangwa kuti vangwarire Mipango yaMosi.” ⁶Vapostori novakuru vakaungana kuti vapangane ngayevzi ndaa.⁷Ngesure kwokuphikisana kukuru, Petro wakamuruka, akati kwavari: “Hama, munozia kuti kubvira mazuva okutanga Mwari wakatsanangura pakati penyu, kuti kubudikidza ngomulomo wangu vemadzinza vazwe izwi novhangeri, vatende. ⁸Mwari uwo unozia mwoyo wakaita chapupu ndivo, ngokuvapa Mweya Wakachena kudai ngozvaakaita kwetiri; ⁹naye aazi kuita mupauko pakati pedu navo, echichenesa mwoyo yavo ngokugonda.¹⁰Ndizvo zvino munoedza Mwari ngenyi, ngokukanda joka mumutsipa mwevadzidzi, revasikazi kukona kutwara madzibaba yedu nokuti isusu?, ¹¹Asi tinotenda kuti tinozoponeswa ngonyasha dzaMambo Jesu kudai ndivo.”¹²Mbungano yeshe yakanyalala, nayo yakapurutana kunaBhanabhasi naPhauri vechivadzidzisa ngozvioniso nomishamiso zvaakaita Mwari.¹³Naapo vapedza kuvereketa, Jakobe wakapingura yechiti: “Hama, vakoma, mwechindizwai., kubudikidza ndivo pakati pevemadzinza. ¹⁴Simeoni wadudzira njira yaakatanga ndiyo Mwari kuhambira vemadzinza, kuti atore kubva kwaari vanhu vezina rake.¹⁵Nemazwi evaprofeti anotenderana ngoizvi, kudai ngozvakanyorwa,, ¹⁶‘Ngesure kweizvi ndinozopetuka, ndinozoakisazve ugaro hwaDhavhidha hwakaputsika, neni ndinozoakisazve matongo ahwo, ndinozohuemesa, ¹⁷kuti vakasala veavo vanhu vatsvake Mambo Mwari, novemadzinza veshe, avo vanodaidzwa ngezina langu, unoronza Mambo Mwari uwo wakaita izvi zveshe, ¹⁸kuti zviziikanwe kubvira karepo.’¹⁹“Ndizvo kugura kwangu yeni ndinoti atisisiri kutambudza avo vemadzinza vanotenderukira kunaMwari,, ²⁰asi ngativanyorere kuti vasasvipiswa ngokudya zvakadirwa miedzaniso, kuomba, vasadya zvinodzipwa nongazi. ²¹Ngokuti kubvira kumibarirwana yekare, Mosi unavo kumadhorobha eshe vanochumaira ndiye, echidzidzwa mumhatso dzokudira Sabatha rimwe ngarimwe.”²²Naapo vapostori novakuru vakatenderana pamwepo nochiara cheshe, kuti vasanagure vanhu kubva pakati pavo kuti vavatume kuenda Antiokhi, pamwepo naPhauri naBhanabhasi. Vakatuma Judhasi unozwi Bharsabhasi naSirasi, avo vaiya vanhu vakuru pakati pahama,, ²³vakanyola tsamba vechiti: “Hama, veshe vapostori nevakuru, kunehama dzemadzinza dzinogara muAntiokhi nomuSiria nevari muSirisia, tinomuchingamidza.²⁴Takazwa kuti vanhu vamweni vakabva kwotiri vakamutambudza ngomazwi, vechipaukisa mweya yenyu, vetisikazi kutuma kuita izvo,, ²⁵zvakaoneka kwotiri zvakanaka, apo taungana ngochisungo chimwe, kuti titkete vanhu nokuvatuma kwomuri pamwepo novanodikanwa vedu, Bhanabhasi naPhauri, ²⁶vanhu avo vakaisa kupona kwavo mungozi ngendaa yezina raMambo wedu Jesu Kristu.²⁷Ndizvo tatuma Judhasi naSirasi, ivo vanozo muvereketera vemene zviro izvi ngomuromo.,” ²⁸Ngokuti zvakaoneka zvakanaka kuMweya Wakachena nokwetiri kuti tisamutwisira mutwaro unorema kupinda izvo zviro zvinosisira: ²⁹kuti muregere kudya izvo zvinopirwa miedzaniso yokudira nengazi nezvinodzipwa nokuomba. Kudai mwechidzingwarira kubva kuneizvi pachenyu, zvinozonaka kwomuri. Chisarai zvakanaka.³⁰Ndizvo vakatumwa kuti vaende, vakakateredza Antiokhi; naapo vainga vaunganidza mbungano pamwepo, vakavapa tsamba. ³¹Naapo vaidzidza, vakadakara ngomazwi okugwinyiswa. ³²Judhasi naSirasi vemene vainga vaprofeti, vakaembedzera hama ngomazwi mazhinji nokuvagwinyisa.³³Ngosure vagalapo kamukuwo, vakaendeswa ngohama ngokunyalala kunavo vakavatuma. ³⁴Asi zvakanakira Sirasi kugarapo. ³⁵Asi Phauri naBhanabhasi vakagara muAntiokhi, vechidzidzisa nokuchumaira izwi laMambo, nevamweniwo vazhinji.³⁶Ngosure kwamazuva Phauri wakati kunaBhanabhasi: “Ngatihwirire zvino, tihambire hama mumadhorobha yeshe etakachumaira izwi laMambo, tione kugala kwavanoita ³⁷Asi Bhanabhasi waida kutora Johani, waizwi Marako, kuhamba navo. ³⁸Asi Phauri wakakarakadza kuti azvizi kunaka kutora uwo wakadzipaura kubva kwavari vari muPhamufiria, usikazi kuenda navo kumushando.³⁹Vakaitirana hasha dzakashata, vakapaladzana umwe kubva kunoumweni, naBhanabhasi wakatola Marako kuenda naye, akahamba ngongarava kuenda Saipurasi. ⁴⁰Asi Phauri wakasanangura Sirasi, vakaenda, apirwa kunyasha yaMambo ngohama. ⁴¹Naye wakahamba muSiria nomuSirisia, echigwinyisa zviara.

Chapter 16

¹Naye wakagumawo Dhebhe neRistra, apo paiwa nomudzidzi waizwi ndiThimothi, mwana womudzimai waiya muJudha, waiya mutendi; asi baba ake vaiya muGiriki. ²Iye waipupurirwa zvakanaka ngevatendi vaigara muRistra nomuIkonaiumu. ³Phauri waida kuti aende naye; wakamutora, akamucheka ngendaa yevaJudha vaigara kundau idzo, ngokuti veshe vaizia kuti baba ake vaiya muGiriki.⁴Vachahamba mumadhorobha vakapa kwavari mipango iyo yakaemeswa ngovapostori novakuru vaiya muJerusarema, kuti vaingwarire. ⁵Ndizvo zviara zvakagwinyiswa mukugonda navo vakaangira kuwanda mazuva eshe.⁶Navo vakahamba ngepakati penyika idzi, Frigia noGaratia, vaiya valambidzwa ndiMweya Wakachena kuvereketa izwi muAsia. ⁷Naapo vaiya vaguma pokaringirana nomuMisia, vakaedza kuenda Bhithinia; asi Mweya waJesu auzi kuvatendera. ⁸Ndizvo vapinda ngomuMisia, vakadzaka kuenda Troasi.⁹Nochioniso chakaoneka usiku kunaPhauri; munhu waibva Masedhonia wakaema, yechimupota echiti: “Ambukai Masedhonia, mutidereso.” ¹⁰Naapo aona chioniso, paripo takaedza kuenda Masedhonia, techigura kuti Mwari wakatidanidza kuti tichumaire vhangeri kwavari.¹¹Ndizvo tichabva Troasi, takaruramisa kuhamba ngongarava kuenda Samotresi, ngozuva laiteera, takaenda Neaporisi. ¹²Kubvapo takaenda muFiripi, iro riri dhorobha lenharaunda yokutanga yeMasedhonia, laitongwa ngovaRoma. Nesu takagara mudhorobha iro mazuva amweni. ¹³Ngezuva leSabatha takabuda kuenda kubanze kwomusiwo waiya pamhiri porwizi, apo potaipinimidza kuti pandau yokukumbirirapo; takagala pashi tikavereketa kumadzimai vaiya vaunganapo.¹⁴Nomudzimai umwe wakatizwa, zina rake raizwi Ridhia, mutengesi wemachira akatsvukuruka, wedhorobha leThiatira, uwo waidira Mwari. Mambo wakabeura mwoyo wake kuti apurutane izvo zvakavereketwa ndiPhauri. ¹⁵Naapo abhabhatidzwa novemhatso yake, wakatipota yechiti, “Kudai mwandierenga kuti ndiri unogondeka kunaMambo, uyai mupotere mumhatso mwangu, mugaremwo.” Naye wakatinyengerera.¹⁶Naapo, tisaenda kundau yokukumbira, takashongana nomusikana, waiya hloko anomweya wokufembera, waiunza mare yakawanda kune madzimambo ake ngokufembera. ¹⁷Wakatevera Phauri nesu, echidaidzira yechiti: “Ava vanhu varanda vaMwari Uripadera pazveshe, avo vanoteketesa kwomuri njira yoruponeso.” ¹⁸Wakaita izvi mazuva mazhinji. Asi Phauri, echitambudzwa kakuru, wakakunukuka, akati kunomweya uwo: “Ndinokupanga ngezina raJesu Kristu kuti ubude kubva mwaari.” Nawo wakabuda ngeawa iro.¹⁹Asi apo madzimambo ake azia kuti magondero avo okuona mare apera, vakabata Phauri naSirasi, vakavakweya kuenda navo pandau yomusika pamberi pevatongi. ²⁰Naapo vavaunza pavatongi vakuru, vakati “Ava vanhu vaJudha vanoshaishira dhorobha redu. ²¹Vanodzidzisa tsika dzisikatenderwi ngemipango yedu kuashira nokuti kungwarira, isusu vaRoma.”²²Mbungano yakavarwisa; novatongi vakuru vakavabaurira zvokufuka zvavo, nokupanga kuti vashwapurwe ngomishwapo. ²³Naapo vainga vavashwapura yaamho, vakavakonyera mutirongo, vechikohomedzisa mungwariri ²⁴wemabhanditi kuti anase kuvangwarira yaamho. Iye akohomedziswa kudaro, wakavakonyera mutirongo yomukati, wakasunga tsoka dzavo ngemanguri.²⁵Kwaakuita pakati pousiku Phauri naSirasi vaikumbira nokuemba kukudza Mwari, nemabhanditi aivapurutana. ²⁶Paripo kuzungunyika kukuru kwenyika kwakaitika, ngokudalo madzeyo emhatso yetirongo akakutukutuswa; paripo misiwo yeshe yakabeurwa nezvisungo zvomunhu weshe zvakasunhurwa.²⁷Naapo mungwariri wamabhanditi amuka muhope yechiona misiwo yetirongo yabeuka, wakashwamura shoti yake echida kudziuraya pachake, echipinimidza kuti mabhanditi aiya atiza. ²⁸Asi Phauri wakadaidzira ngeizwi guru kuti: “Usadzikuwadza, ngokuti teshe tiri muno.”²⁹Naye wakakumbira zvivheneko, wakapoteramwo echigogoma, echitetemera ngokutya. Wakawira pamberi paPhauri naSirasi. ³⁰Wakavabudisa kubanze, akati: “Madzimambo, kunosisira kuti ndiitenyi kuti ndiponeswe?” ³¹Navo vakati: “Tenda Mambo Jesu, newe unozoponeswa, iwewe nevemhatso yako.”³²Navo vakachumaira kwaari izwi laMambo nokwavari veshe vainga mumhatso mwake. ³³Wakavatora ngoawa iro rousiku, akashamba zvironda zvavo. Wakabhabhatidzwa paripo nemhuri yake yeshe. ³⁴Naapo wakavapotedza mumhatso mwake, akakanda zvokudya pamberi pavo; akadakala kakurutu nevemhatso yake yeshe, ngokuti waiya atenda Mwari.³⁵Asi apo kwaedza, vatongi vakatuma mapurisa vechiti: “Sunhurai avo vanhu vaende.” ³⁶Nomungwariri wemabhanditi wakaronza aya mazwi kunaPhauri yechiti: “Vatongi vatumira izwi lokuti musunhurwe muende; ndizvo zvino budai, muende ngokunyarara.”³⁷Asi Phauri wakati kwavari: “Vakatishwapura pamberi pevanhu veshe, tiri vasikazi kutongwa ndaa, tiri vanhu vaRoma, navo vakatikonyera mutirongo; zvino votibudisa ngokufishika here? Haiwa! Asi ngavauye vochokuadi vativise. ³⁸Mapurisa akanagirira aya mazwi kuvatongi, navo vakatya apo vazwa kuti vaiya vaRoma; ³⁹ndizvo vakauya, vakavapota kuti vavakungurire. Naapo vavabudisa kubanze, vakakumbira kwavari kuti vabve mudhorobha.⁴⁰Ndizvo vakabuda mutirongo, vakapotera mumhatso yaRidhia; naapo vaona hama, vakavagwinyisa, vakaenda.

Chapter 17

¹Zvino vahamba ngomuAmufiporisi nomuAporonia, vakaguma Thesaronika, apo paiya nemhatso yokudira yevaJudha. ²NaPhauri wakapoteramwo, kudai ngomuitiro wake, mumaSabatha matatu wakaphikisana navo ngezvinyorwa.³Yeshidudzira ngokugwinyisisa kuti kwaisisira kuti Kristu atambudzwe nokumuka kubva kwevakafa yechiti: “Uyu Jesu wendinochumaira kwomuri, ndiye Kristu.” ⁴Nevamweni vavo vakaongwa, vakaiyana naPhauri naSirasi, nembungano huru yevaGiriki vaidira novazhinji vemadzimai airemeredzeka.⁵Asi vaJudha vainga nondurumwa, vakatola vanhu vakashata vapepesheka, vakaunganidza mbungano, vakaita bope mudhorobha; vakarwisa mhatso yaJasoni, vakaedza kuvabudisa kunevanhu. ⁶Naapo vasikavaoni, vakakweya Jasoni nehama dzimweni nokuvaundza pamberi pevatongi vedhorobha, vechidaidzira vechiti:“Ava vanounza madambudziko munyika, vatogumawo muno. ⁷Jasoni ndiyena wakavaashira, navo veshe vanoita zvinorwisana ngozviemeso zvaSiza, vechinadzirira kuti uripo mambo umweni, Jesu.”⁸Vanhu novatongi vodhorobha vakakaruka apo vazwa izvi. ⁹Naapo vainga vatora chibatiso kubva kunaJasoni nokunevamweni, vakavatendera kuti vaende.¹⁰Paripo vatendi vakatuma Phauri naSirasi usiku kuti vaende Bheria; naapo vagumayo vakapotera mumhatso yokudira yevaJudha. ¹¹Zvino vaJudha ava vaiya vakarurama kupinda veThesaronika ngokuti vakaashira izwi ngomweyo weshe, vechitsvakisisa zvinyorwa mazuva eshe kuti vaone kuti izvi zvakadaro here. ¹²Ndizvo vazhinji vavo vakatenda, nemadzimai vairemeredzeka vevaGiriki nevamuna vazhinji.¹³Asi apo vaJudha veTesoronika vazia kuti izwi laMwari lakachumairwawo ndiPhauri muBheria, vakagumapowo vechiita bope nokutambudzua mbungano. ¹⁴Paripo vatendi vakatumira Phauri kuti aende kuruandhle, asi Sirasi naThimothi vakasaramwo. ¹⁵Asi avo vakaperekedza Phauri vakamugumisa Atenesi; naapo vakapangwa kuti varonzere Sirasi naThimothi kuti vauye kwaari ngokukasira, vakaenda.¹⁶Zvino Phauri achavagarira muAtenesi, mweya wake wakatambudzika yaamho, yechiona dhorobha lakazara ngomuedzaniso yokudira. ¹⁷Ndizvo wakaphikisana mumhatso yokudira navaJudha nevanhu vaidira, nomundau yomusika mazuva eshe wakapangana naavo vakashongana nayepo.¹⁸Nevamweni vakangwala vevaEpikurio nevaStoiki, vaida ungwaru, vakashongana naye. Vamweni vakati: “Uyu muereketi wezvisina shwiro unotinyi?” Vamweni vakati: “Wakadai ngomuchumairi wezvimwari zvipara.” Ngokuti iye wakachumaira kwavari ndiJesu nokumuka kwevakafa.¹⁹Navo vakamubata, vakamuunza pamberi paAreopagusi vechiti: “Tingazia here kuti uku kudzidzisa kutsva kunoereketwa ndiwe kunoronzenyi?,Ngokuti unoronza zviro zvisikazwiki kunzee dzedu. ²⁰Ndizvo tinoda kuzia kuti izvi zvinoronzenyi.” ²¹Zvino veshe veAtenesi nevapara vaigaramwo avazi kupedzela mukuwo wavo kuzviro zvimweni, asi kwega kuronza nokuti kuzwa chiro chitsva.²²Ndizvo Phauri wakaema pakati paAreopagusi, wakati: “yemwi vamuna veAtenesi, pazviro zveshe ndinoona kuti munodira yaamho. ²³Ngokuti ndechipinda, ndakaringira zviro zvomunodira, ndakaonazve arita rine izvi zvinyorwa: ‘Kuna Mwari usikaziikani.’ Ndizvo uwo womunodira musikamuzii, uyu ndiye wendinochumaira kwomuri inini.²⁴Mwari uwo wakasika nyika nazvo zveshe zviri mukati mwayo, ndiye Mambo womudenga nomunyika, aagari mumatemberi akaakwa ngonyala dzevanhu, ²⁵zve aashandirwi ngonyala dzevanhu, kudai ngounotama chiro, ndiye unopa veshe kupona nokufema nezviro zveshe.²⁶Wakaita madzinza yeshe yevanhu kubva pamunhu umwe, kuti vagare padenga penyika peshe, wakaemesera nguva dzavo nomigano yokugara kwavo. ²⁷kuti vatsvake Mwari, kuti pamweni ngokugonda vaambamire, vamuone, kunyazwi asiri kuretu akadi kubva pana umwe ngaumwe wedu.²⁸‘Ngokuti kwaari tinopona nokuhamba, tine unhu hwedu;’ kudai ngozve vakavereketazve vamweni vevanyori venyu venduyo vechiti: ‘Ngokuti yesu tiri barirwana yake.’ ²⁹Ndizvo ngokuti tiri mibarirwana yaMwari, atisisiri kuti tipinimidze kuti uMwari hwakada kudai ngomukore nokuti sirivha nokuti buwe rakatsetswa ngengwazi ngomazano omunhu.³⁰Ngegwinyiso ngomikuwo yokusikazia kwomunhu Mwari aazi kuningisisa; asi zvino unopangisisa vanhu veshe kundau dzeshe, kuti vatenderuka. ³¹ngokuti wakaemesa zuva laanozotonga ndiro nyika ngokururama ngouwo munhu waakagadza; ngouwo waakagwinyisa kuvanhu veshe ngokumumusa kubva kwevakafa.”³²Naapo vazwa ngokumuka kubva kwevakafa, vamweni vakaita zvomahala; asi vamweni vakati: Tinozokuzwazve ngeiyi ndaa.” ³³Ngokudaro Phauri wakabuda kubva pakati pavo. ³⁴Asi vanhu vamweni vakanamatira kwaari, vakatenda. Pakati pavo painga Dhionisiusi muAreopagusi nomudzimai yaizwi Dhamarisi nevamweni navo.

Chapter 18

¹Sure kayezvi Phauri wakabva Atenesi akaguma Khorinte. ²Nayena wakaona munhu muJudha waizwi Akwira, wainga munhu voPontusi ngokubarwa, waiya achandoguma yechibva Itaria, pamwepo nomukadzi wake Prisira, ngokuti Kraudhiusi waina apanga kuti vaJudha veshe vabve muRoma. Phauri wakaenda kwavari. ³Ngokuti iye wainga nomushando wakatodzana nowavo, wakagara navo, vakashanda pamwepo; ngokuti mushando wavo waiya wokuruka matende.⁴Naye wakaphikisana navo vomumhatso yokudira mazuva yeshe yeSabatha, yechida kutenderudza veshe vaJudha nevaGiriki. ⁵Asi apo Sirasi naThimothi vaiya vauya vechibva Masedhonia, Phauri akabatika ngeizwi, wakapupura kuvaJudha kuti Jesu ndiye Kristu. ⁶Vakati vaphikisa nokumutuka, yena wakaguwa bukuta kubva pane zvokusimira zvake, akati kwavari: “Ngazi yenyu ngaigare padera pamusolo enyu! Andina ndaa yeni. Kubvira zvino ndinozoenda kune vemadzinza.”⁷Naye vakabvapo, akapotera mumhatso yomunhu waizwi Thitiusi vatendeka, uwo waidira Mwari; mhatso yake yaiya pasinde pamhatso yokudira. ⁸Krispusi, mukuru womhatso yokudira, wakatenda Mambo nevemhatso yake yeshe; nevazhinji vevaKhorinte vakazwa Phauri, vakatenda, vakabhabhatidzwa.⁹Mambo wakati kunaPhauri muchioniso usiku: “Usatya, asi vereketa, usanyarara;, ¹⁰ngokuti inini ndinewe, akuna munhu unozokumukira kukuremadza; ngokuti ndine vanhu vakawanda mudhorobha iri.” ¹¹Naye wakagalapo gore nomwedzi mitanhatu, yechidzidzisa izwi raMwari pakati pavo.¹²Asi apo Gario aitwa mutongi mukuru weAkhaiya, vaJudha vakamukira Phauri ngochisungo chimweni, vakamuunza pamberi pechigalo chokutonga. ¹³vechiti: “Uyu munhu unopausa vanhu kuti vadire Mwari ngoguandja rinopesana ngoMupango.”¹⁴Apo Phauri ooda kubeula mulomo wake kuvereketa, Gario wakati kuvaJudha: “Kudai vaiya ndaa yokushata nokuti yokumukira, imwimwi vaJudha, ndaivaifanira kuti ndisengerere kwomuri. ¹⁵Asi kudai iri ndaa yemibvunzo yemazwi neyemazina neyemipango yenyu, dzionerei pachenyu yemwi; andidi kuita mutongi wendaa dzakadalo.”¹⁶Naye wakavagogomera kubva pachigalo chokutonga. ¹⁷Navo veshe vakabata Sosithenesi, mukuru womhatso yokudira, vakamutaka pamberi pochigaro chokutonga. NaGario aazi kutambudzika ngochimwe cheizvi.¹⁸Naapo Phauri agalapo mazuva mazhinji, wakavhaisa vatendi, akahamba ngongarava kubva apo kuenda Siria, yechiperekedzwa ndiPrisira naAkwira; muKhenikeria wakapaladwa solo lake, ngokuti wainga akapika mhiko. ¹⁹Naapo aguma paEfesu, wakavasiyapo; asi Phauri pachake wakapotera mumhatso yokudira, akavereketa novaJudha.²⁰Naapo vakakumbira kuti agare navo mukuwo wakapinda kureba, aazi kutenda. ²¹Asi wakavavhaisa yechiti: “Ndinozouyazve kwomuri, kudai Mwari yechitenda,” wakahamba ngongarava kubva Efesu.²²Naapo aguma Sizaria, wakakwira kuchingamidza chiara, wakateredza kuenda Antiokhi. ²³Agalapo mukuwo, wakabveyo, akahamba nyika yeGaratia neFrigia ngokutevererana, echigwinyisa vadzidzi veshe.²⁴Zvino muJudha waizwi Aporosi, muArekizandria ngokubarwa, wainga munhu waikona kuvereketa zvakanaka, wakauya Efesu; nayena wainga ngwazi muzvinyorwa. ²⁵Uyu waiya akadzidzisa guandja yaMambo; yechipisha mumweya, wakanasa kuvereketa nokudzidzisa ngendaa yaJesu, kunyazwi waizva ngorubhabhatidzo laJohani lega. ²⁶Wakatanga kuvereketa ngokushinga mumhatso yokudira, asi apo Prisira naAkwira vamuzwa, vakamutora parutii, vakanasa kumududzira ngenjira yaMwari.²⁷Naapo yechida kupinda kuenda Akhaiya, vatendi vakamugwinyisa, vakanyola tsamba kunevadzidzi yesiti vamuashire. Naapo aguma, vakabesera kakuru avo vakatenda kubudikidza ngonyasha. ²⁸Ngokuti wakanasa kunyisa vaJudha pamhene, yechionisa ngozvakanyorwa kuti Jesu ndiye Kristu.

Chapter 19

¹Naapo Aporosi vainga muKhorinte, Phauri apedza kuhambira nyika dzokudenga wakaguma Efesu, akaona vadzidzi vamweni. ²Naye wakati kwavari: “Mwakaashira Mweya Wakachena here apo pomwakatenda?” Navo vakati kwaari:“Haiwa, atito nokutongozwa kuti uripo Mweya Wakachena.”,³Naye wakati: “Mwakabhabhatidzwa ngorubhabhatidzo lainyi?” Navo vakati: “Ngorubhabhatidzo laJohani.” ⁴Phauri wakati: “Johani wakabhabhatidza ngorubhabhatidzo lokutenderuka, yechivereketera vanhu kuti vatende uwo waizouya sure kwake, kunoronza Jesu.”⁵Naapo vazwa izvi, vakabhabhatidzwa ngozina laMambo Jesu. ⁶Naapo Phauri aisa nyara dzake padenga pavo, Mweya Wakachena wakauya padenga pavo; navo vakaereketa ngendimi nokuprofeta. ⁷Veshe pamwepo vaida kukwana kuita vanhu gumi navaviri.⁸Naye wakapotera mumhatso yokudira, akavereketa ngokushinga kwemwedzi mitatu, yechiphikisana navo echivanyengerera ngendaa yezvoumambo hwaMwari. ⁹Naapo vamweni vakaomesa mwoyo nokuramba kutenda, vechiereketa zvakashata ngoiyo Njira pamberi pevanhu vazhinji, wakabva kwavari, akaenda pamwepo novadzidzi, echipangana navo zuva ngezuva muchikora chaTiranusi. ¹⁰Izvi zvakaangira kuitwa makore mairi, ngokudalo avo veshe vaigala muAsia vakazwa izwi laMambo, veshe vaJudha novaGiriki.¹¹Mwari wakaita zvishamiso visina kumboitika ngonyala dzaPhauri, ¹²ngokudalo kwakatorwa kubva pamuiri pake madhuku nokuti machira, kuenda nazvo kunevairwara, nenhenda dzevaiya nadzo dzakabva kwavari, nomweya yakashata yakabuda kubva mwavari.¹³Asi vamweni vevaJudha, n'anga vaihamba vechidzinga mweya yakashata, vakaedza kudaidza zina laMambo Jesu padenga pavo vaiya nomweya yakashata vechiti: “Ndinokupanga ndiJesu uwo unochumairwa ndiPhauri.” ¹⁴Vaiyapo novakorore vanomwe vomupristi mukuru wevaJudha waizwi Sikevha, avo vaiita izvi.¹⁵Asi mweya wakashata wakapingura, ukati kwavari: “Jesu ndinomuzia naPhauri ndinomuzia; asi yemwi muri anani?” ¹⁶Naapo munhu wainga nomweya wakashata wakavanyandukira, akavanyisa veshe, ngokudalo vakatiza kubva mumhatsomwo vari kutindira, vakaremadzwa. ¹⁷Neizvi zvakaziikanwa ndivo veshe vaJudha nevaGiriki vaigala muEfesu, nokutyisa kwakagumira veshe. Nezina laMambo Jesu lakakudzwa.¹⁸Vazhinji veavo vakatenda, vakauya vechireurira nokuonisa zviito zvavo. ¹⁹Nevazhinji veavo vaishandisa zvokukamba vakavundza tsamba dzavo pamwepo, vakadzipisha mukuona kwavo veshe. Navo vakaverenga mutengo wadzo, vakaona kuti waiya mazana makumi mashanu ezvigurwa zvesirivha. ²⁰Ngonjira yeyi izwi laMambo lakakula ngosimba, lakakanda.²¹Zvino ngosure kweizvi, Phauri wakaemesa mumweya kuhamba ngomuMasedhonia nomuAkhaiya, vechienda Jerusarema, yechiti: “Ndagumayo, ndinosisirazve kuti ndione Roma.” ²²Naapo atuma vairi veavo vaimudetsera kuti vaende Masedhonia, Thimothi naErastusi, iye ogwinhiso wakagala mukuwo mudoko muAsia.²³Ngouwo mukuwo kwaitwa bope guru ngendaa yeiyo guandja., ²⁴Ngokuti munhu umweni vaizwi Dhemetriusi, mupfuri wesirivha, waipfura miedzaniso yesirivha yechimwarikadzi Artemisi, wakaganhisa vapfuri ngomare yakawanda. ²⁵Wakavaunganidza pamwepo vashandi vomushando umwewo, akati: “Vamuna, munozia kuti ngouyu mushando tinoganhiswa.²⁶Nemwi munoona nokuzwa kuti uyu Phauri wakanyengera nokutenderudza vanhu vazhinji, haiwa muEfesu mwega, asi munyika yeshe yeAsia echiti, ‘Akuna zvimwari zvakaitwa ngonyara.’ ²⁷Nengozi iripo andiyopi yega yokuti mushando wedu uyu ungashoorwa; asiwo kuti themberi lochimwarikadzi chikuru Artemisi rinozoverengwa kuti arina shwiro, nokuti ukuru hwake huparadzwe, uwo unodirwa ndivo veshe muAsia nomunyika dzeshe.²⁸Apo vazwa izvi vakazara ngoushungu, vakadaidzira vechiti: “Mukuru Artemisi wevaEfesu!” ²⁹Dhorobha lakazala ngohohoho; vakarumba ngochisungo chimwe kupotera mundau yokutambira, vechikweya Gaiusi naAristakhusi, vanhu veMasedhonia, avo vaiperekedza Phauri murwendo lake.³⁰Phauri wakada kupotera kunevanhu avo, asi vadzidzi avazvi kumutendera. ³¹Vamweni venduna dzeAsia vaiya shamwari dzake, vakatuma kwaari, vakamupota kuti arekere kupotera mundau yokutambira. ³²Ndizvo vamweni vakadaidzira chiro chimwe, nevamweni chimweni; ngokuti mbungano yakakangaidzwa, uzhinji hwavo avazi kuzia chevakaunganira.³³Navo vakabudisa pamberi Arekizanda kubva pakati pechiunga, vaJudha vechimusukumidzira mberi. NaArekizanda wakakopera ngonyala, yechida kudzirwira kunevanhu ³⁴Asi apo vazia kuti muJudha, veshe ngoizwi rimwe vakadanidzira kwomukuwo waida kuita maawa mairi vechiti: “Mukuru Artemisi wevaEfesu!”.. ³⁵Naapo munyori wedhorobha anyaladza chiunga, wakati: “yemwi vamuna veEfesu, ndiani munhu usikazii kuti dhorobha reEfesu mungwariri wetemberi reArtemisi mukuru nomuezaniso wakawa kubva mudenga? ³⁶Ndizvo kwechioneka kuti izvi zviro azvingalambiki, kufanira kuti munyalare, musikaiti ngechara. ³⁷Ngokuti imwimwi mwaunza panapa ava vanhu, vasiri madzongoni ematemberi nokuti vatuki vechimwarikadzi chedu³⁸Ndizvo kuti Dhemetriusi nevapfuri vanaye vane ndaa kunomunhu kunyazwi ngouri, mazuva okutonga ndaa aripo, nevatongi varipo; ngovamangarire umwe noumweni. ³⁹Asi kuti mwechitsvaka chiro chimweni, chinozogurwa ngomushongano wakaemeswa. ⁴⁰Ngokuti ngegwinyiso tine ngozi yokuitirwa ndaa, ngendaa yebope laitwa nyamashi, apana chizato chetingapa kudakarira bope iri.” ⁴¹Naapo avereketa kudaro, wakapaladza mushongano.

Chapter 20

¹Bope lakati lanyalala, Phouri wakadaidza vadzidzi, wakavagwinyisa, akavavhaisa, wakabvapo akaenda Masedhonia. ²Naapo ahamba ngomundau yedzo, echivagwinyisa ngomazwi mazhinji, wakaguma Giris. ³Wakapedzamwo mwedzi matatu. VaJudha vakapangana kumurwisa, apo echilongedza kuhamba ngongarava kuenda Siria, wakadziemesera kuhwirira echihamba ngomuMasedhonia.,⁴Wakaperekedzwa kuguma Asia ndiSopata, mukorore waPhirusi weBheria, naAristakusi naSekundusi vaThesaronika, Gaiusi weDhebhe, Thimothi, Thichikusi naTrofimusi veAsia. ⁵Ava vakatungamira mberi, vakatigarira muTroasi; ⁶asi isusu takahamba ngongarava kubva Firipi ngosure kwomazuva voChingwa chisina Mumera, takaguma kwavari muTroasi ngosure kwomazuva mashanu; takagalapo mazuva manomwe.⁷Nangezuva lokutanga levhiki, apo taungana kugula chingwa, Phauri wakavereketa kwavari; yechida kubvapo ngomangwani, wakaangira kuvereketa kwake metsa pakati pousiku. ⁸Zvaigapo zvibani zvakawanda mukamera lomuturikwa umwe mwotakaungana.⁹Jaha, laizwi Utikusi, lainga lakagala pachiwindo, lakabatwa ngohope dzomadzikirira apo Phauri acharibesa kuvereketa kwake; iro lechinyiswa ngohope dzalo, lakawa kubva kumuturikwa wochitatu, navo vakarimirudza lafa. ¹⁰Asi Phauri wakadzaka, akakotama paberere pake, akamufungatira, akati: “Musatambudzika, ngokuti ushapona.”¹¹Naapo akwira mumuturikwa, wakagura chingwa, akadya, wakaangira kuvereketa navo mukuwo wakareba, metsa kwakaedza; ngokudalo wakabvapo. ¹²Navo vakaunza jaha lechizwa, vakaembedzerwa kakawanda.¹³Asi isusu, takatanga kuenda kungarava, takahamba ngongarava kuenda Asosi, apo techikarira kutorapo Phauri; ngokuti ndiye wainga alonga kudalo, yechida pachake kuhamba ngsoka. ¹⁴Naapo ashongana nesu muAsosi, takamukwidza mungarava, tikaenda Mitureni.¹⁵Techihamba kubvapo ngozuva laitevera, takaguma kundau yakaringirana noKhiosi. Ngezuva laitevera takaguma Samosi; ngozuva laitevera, takaguma Miretusi. ¹⁶Ngokuti Phauri wakadziemesera kuhamba ngongarava kudarika Efesu, kuti asazopedza mukuwo muAsia; ngokuti waikasira, kuti kudai echikona ungaguma Jerusarema ngozuva lePentekosti.¹⁷Ari muMiretusi wakatumira izwi Efesu, kuti vauye kwaari vakuru vechiara. ¹⁸Naapo vaguma kwaari, wakati kwavari, “yemwi yoguinhiso munozia kugala kwangu pakati penyu nguva dzeshe kubvira ngozuva lokutanga londakatsika soka muAsia, ¹⁹ndechishandira Mambo ngokupfaa kweshe kwomupinimidzo ngomusodzi, nokuedzwa ukwo kwakandigumira kubudikidza ngokurwiswa ngovaJudha. ²⁰Andizi kutya kuita kwomuri chiro chinomudetsera, ngochumaira yezwi kwomuri ngokumudzidzisa pamhene, kubva kumhatso kuenda kumhatso, ²¹ngochivapanga kakurutu veshe vaJudha navaGiriki ngendaa yokutenderuka kunaMwari nokugonda kunaMambo wedu Jesu.²²Zvino, ningira, ndinoenda Jerusarema, ndakasungwa muMweya, ndisikazii izvo zvinozondigumira apo; ²³asi kuti Mweya Wakachena unondipupurira mumadhorobha yeshe kuti kusungwa nokutambudzwa kunondigarira. ²⁴Asi andierengi kupona kwangu kuita chiro chinodikanwa kwondiri, kuti ndipedze bingo langu, nomushando wendakaashira kubva kunaMambo Jesu kuchumaira vhangeri lonyasha dzaMwari.²⁵“Zvino, ningirai, yeni ndinozia kuti yemwi mweshe mwendakahambira pakati penyu ngochichumaira umambo, amuchazoonizve hope yangu. ²⁶Ndizvo ndinopupurira kwomuri ngeiri zuva kuti ndakachena kune ngazi yenyu yeshe, ²⁷ngokuti andizi kuumira kumuronzera kupanga kweshe kwaMwari.²⁸Dzingwarirenyi yemwi pachenyu nedanga loshe lomwakaemeswa padera paro ngoMweya Wakachena, kuti muite vangwariri varo, muushe chiara chaMwari, chaakatenga ngongazi yoMwana wake yochokuadi. ²⁹Ndinozia kuti ngosure kwokuenda kwangu, mathika anogala anozopotera pakati penyu, asina nyasha kudanga. ³⁰Vamweni vanobva pakati penyu pemene vanozobuda vanhu, vechivereketa manyepo kupausa vadzidzi kuti vavateere.³¹Ndizvo rindai, mwechi langaridzana kuti ngomukuwo womakore matatu andizi kuregera kupanga mweshe umwe ngaumwe wenyu usiku nemasikati, ndechichema masodzi. ³²Nazvino ndinomupira kunaMwari nokuizwi lonyasha dzake, iro rine simba rokumuaka nokumupa nhaka pakati pavo veshe vakacheneswa.³³Andizi kuemura sirivha nokuti mugore nokuti zvokufuka zvomunhu. ³⁴yemwi yochokuadi munozia kuti idzi nyala dzakashandira izvo zvendaitama, nezveavo vainga neni. ³⁵Ngezviro zveshe ndakamupa chionero, kuti ngokushanda kudaro tinosisira kuti tidetsere avo vasina simba, nokukarakadza mazwi aMambo Jesu, kudai ngezvaakaronza emene yechiti: ‘Kunopinda kudakadza kupa kunokuashira.’ ”³⁶Naapo avereketa kudalo wakagwadama pashi, akakumbira navo veshe. ³⁷Navo veshe vakachema masodzi, vakamumbundira Phauri, vakamuvhaisa ngomuromo, ³⁸vechitambudzika kakurutu ngeizwi loakavereketa, kuti avachazomboonizve hope yake. Vakamuperekedza kuenda kungarava.

Chapter 21

¹Naapo tapaladzana navo, takahamba ngongarava tikarurama kuenda Khosi, ngozuva raitevera takaguma Rodhesi nokubvapo takaguma Patara. ²Taona ngarava yaiambuka kuenda Foenisia, takapoteramwo, takahamba.³Naapo taona Saipurasi, takarisya ngokumuoshwe, takahamba kuenda Siria, tikaguma Thire; ngokuti apo ngarava yaibudiswa mitwaro yayo. ⁴Techiona vadzidzi, takagalapo mazuva manomwe. Kubudikidza ngoMweya Wakachena vakanadzira Phauri kuti asakwira Jerusarema.⁵Naapo tapedzapo mazuva edu, takabvapo, tikaenda rwendo rwedu; navo veshe pamwepo nevakadzi vavo novana vakatiperekedza metsa takabuda mudhorobha; tikagwadama pahumbikumbi yoruandhle, takakumbira. ⁶Naapo takavhaisana, takapotera mungarava, navo vakahwirira kanyi.⁷Naapo tapedza rwendo kubva Thire, takaguma Putoremaisi; nayesu takachingamidza vatendi, takagala navo zuva rimweni., ⁸Nechimangwani takabvapo, takaguma Sizaria: takapotera mumhatso yaFiripu muvhangeri, uwo wainga umwe wevanomwe, takagala naye. ⁹Wainga novasikane valongomuna, mbhandara, avo vaiprofeta.¹⁰Naapo tichagarapo mazuva mazhinji, kwakadzaka muprofeti waibva Judhia, waizwi Agabhusi. ¹¹Echiuya kwetiri, wakatora bhande laPhauri, wakadzisunga soka dzake ngonyara, akati: “Unoronga yezvi Mweya Wakachena, ‘Ngokudaro vaJudha vari muJerusarema vanozosunga munewebhande iri, vanozomupira munyala dzevemadzinza.’ ”¹⁴Naapo asikazi kutenda kupotwa, takanyarara techiti: “Kuda kwaMambo ngakuitike.” ¹³Zvino Phauri wakapingura, akati: “Munoitenyi mwechichema nokutambudza mwoyo wangu? Ngokuti yeni ndakanasirira haiwa kusungwa kwega, asi nokufira zina laMambo Jesu muJerusarema.” ¹²Naapo tazwa izvi, teshe, isusu nevanhu veiyo ndau, taimupota kuti asakwira Jerusarema.¹⁵Mazuva aya apera, takatola nhumbi dzedu, takakwira Jerusarema. ¹⁶Vakahambawo nesu vamweni vevadzidzi vaibva Sizaria, vakauya kumhatso yomunhu unozwi Nasoni weSaipurasi, mudzidzi wokutanga, wotaizogala mumhatso mwake.¹⁷Naapo taguma Jerusarema, vatendi vakatiashira ngokudakala. ¹⁸Ngozuva laitevera Phauri wakaenda nayesu kunaJakobe; nevanhu vakuru veshe vaiyapo. ¹⁹Naapo avachingamidza, wakaerengudza chimwe ngachimwe ngokutevererana kwazvo izvo zvaakaita Mwari pakati pevemadzinza ngokushanda kwake.²⁰Naapo vazvizwa, vakakudza Mwari. Vakati kwaari: “Unoona, hama, kuwanda kwemakumi emazana yeavo vakatenda pakati pevaJudha; navo veshe vanotsamwirira muMipango. ²¹Zvino vakaronzerwa kuti yewe unodzidzisa vaJudha veshe vari pakati pevemadzinza kuti varambe zvaMosi, wechivavundja kuti vasacheka vana vavo nokuti vasangwarira mishuma.²²Zvino toitenyi? Ngogwinyiso vanozozwa kuti yewe wauya. ²³Ndizvo ita izvi zvetinokuronzera. Tine vanhu varongomuna pano vakapika mhiko. ²⁴Tora vanhu ava udzichenese pachako navo, uvabhadharire zveshe zvavo, kuti vapare musoro avo. Ndizvo veshe vanozozia kuti apana gwinyiso pane izvo zveshe zvevakaronzerwa ngendaa yako, asi kuti iwewe wemene unonasa kuhamba, wechingwarira Mipango.²⁵Asi ngendaa yeavo vemadzinza vakatenda, takanyola tsamba, techigula kuti vadzingwarire kubva pane zvinobairwa muedzaniso yokudira nengazi neizvo zvinodzipwa nokuomba.” ²⁶Zvino Phauri wakatola vanhu avo, ngozuva laitevera akadzichenesa pachake, wakapotera muTemberi navo, echionisa pamhene kuzadzisika kwemazuva okucheneswa, metsa mudiro wakapirwa ngendaa yaumwe ngaumwe wavo.²⁹Naapo mazuva manomwe ooda kupera, vaJudha vaibva Asia, avo vamuona ari muTemberi vakavherudza mbungano yeshe, vakamubata. ²⁸vechidaidzira: “Vanhu vaIsuraeri, detserai! Uyu ndiye munhu unodzidzisa vanhu veshe kundau dzeshe kurwisana navanhu ngoMupango neiyi ndau; ndiyezve wakaunza vaGiriki muTemberi, wakasvipisa iyi ndau yakachena.” ²⁷Ngokuti vainga vakaona Trofimusi muEfesu anaye mudhorobha, vakapinimidza kuti Phauri wakamuunza muTemberi.³⁰Nedhorobha veshe vakavherudzwa, nevanhu vakarumba pamwepo. Navo vakabata Phauri, vakamukwevera kubanze kweTemberi; paripo misiwo yakakonywa. ³¹Naapo vachatsvaka kumuulaya, izwi rakaguma kunduna huru yemakumi emazana, kuti Jerusarema reshe raiya nehohoho.³²Paripo wakatola majoni nenduna dzemazana, akagogoma kuteredza kwovari; naapo vaona nduna huru nemajoni, vakagekera kuponda Phauri. ³³Naapo nduna huru yakakwedzera, ikamubata, ikapanga kuti asungwe ngomaketani mairi; ikabvunza kuti ndiani nokuti waitenyi.³⁴Vamweni pakati pombungano vakadaidzira chiro chimwe, vamweni chimweni; naapo yakorera kuzia gwinyiso ngendaa yehohoho, yakapanga kuti aunzwe kumhatso yevarwi vehondo. ³⁵Naapo aguma pamakwiro, wakatwarwa ngemajoni ngendaa yebope lombungano. ³⁶Ngokuti mbungano yakateera ngesure, yechidaidzira yechiti: “Muurayenyi!”³⁷Naapo vooda kuunza Phauri mumhatso yevarwi, wakati kunenduna huru: “Ndingatenderwa here kuvereketa chiro kwouri?” Naye wakati kwaari: “Unozia chiGiriki here? ³⁸Andiwepi muEgipite, uwo pamazuva apera wakavherudza vanhu kumukira, akaenda mushango nevaurayi mazana makumi marongomuna here?”³⁹Phauri wakati: “Inini ndiri muJudha, unobva Tarsusi reSirisia, wakabarwa mudhorobha guru rine mbiri; ndinokupota, nditendere ndiverekete kuvanhu.” ⁴⁰Naapo amutendera, Phauri echiema pamakwiro wakakopera vanhu ngonyala; naapo kwaiyapo kunyalala kukuru, yewe wakaereketa kwavari ngendimi yechiHebheru echiti.

Chapter 22

¹“Hama nomadzibaba, yizwai zvino kudzirwira kwendinoita pamberi penyu.” ²Naapo vazwa kuti waivereketa kwavari ngondimi yechiHebheru, vakapinda kunyarara. Zvino wakati.³“yeni ndiri muJudha, ndakabarwa muTarsusi loSirisia, asi ndakakurira panapa mudhorobha iri, patsoka dzaGamarieri, ndakadzidziswa kudai ngomushuma wemipango yemadzibaba edu, ndechitsamwirira kunaMwari, kudai ngezvomunoita yemwi mweshe nyamashi. ⁴Neni ndakatambudza veiyi Njira metsa parufu, ndechivasunga nokuvakonyera mutirongo, veshe vamuna nevakadzi,, ⁵kudai ngezvaanondiitira chapupu mupristi mukuru navo veshe vakuru. Ndakaashira kubva kwavari tsamba dzokuenda kunevatendi, ndakaenda Dhamasekusi, kuti ndivaunzezve Jerusarema vakasungwa kuti vaororwe.⁶“Zvino ndakati ndechihamba rwendo rwangu, ndechikwedzera Dhamasekusi, ooda kuita masikati, paripo kujeka kukurutu kwakajeka kunditendenedza kwechibva mudenga. ⁷Ndakawa pashi, ndikazwa yizwi lechiti kwendiri, ‘Sauri, Sauri, unonditambudzirenyi?’ ⁸Neni ndakapingula ndikati, ‘Ndimwi anani, Mambo?’ Naye wakati kwendiri, ‘Ndini Jesu weNazaretha, uwo wounotambudza.’⁹Naavo vainga nayeni vakaona kujeka, asi avazi kuzwa izwi rouwo waivereketa kwendiri. ¹⁰Ndakati, ‘Ndinozoitenyi, Mambo?’ NaMambo wakati kwendiri, ‘Miruka, uende Dhamasekusi; naapo unozoronzerwa zveshe zvowakaemeserwa kuti uite.’ ¹¹Naapo ndisikakoni kuona ngendaa yokupenya kwokujeka ukwo, avo vainga nayeni vakandibata ngenyara, vakanditungamirira, ndakaguma muDhamasekusi.¹²“Zvino munhu umweni waizwi Ananiasi, wakarurama kudai ngozvinodiwa ngoMupango, unombiri yakanaka mukati mwavaJudha veshe vaigara apo,, ¹³wakauya kwondiri; eshiema pasinde pangu, wakati kwendiri, ‘Mukoma Sauri, chionazve.’ Ngeiro awa ndakaringira neni ndakamuona.¹⁴Naye wakati: ‘Mwari wemadzibaba yedu wakakuemesa kuti uzie kuda kwake, kuona Uwo Wakarurama nokuzwa yizwi rinobva pamulomo wake;, ¹⁵ngokuti iwewe unozoita uchapupu ndiye kuvanhu veshe cheizvo zvewakavona ngozvewakazwa., ¹⁶Zvino uchagarirenyi? Muruka, ubhabhatidzwe, usukwe zvishaishi zvako, ukumbire ngozina lake.’¹⁷“Naapo ndapetuka Jerusarema, ndechikumbira muTemberi, ndakabatwa ngomweya,, ¹⁸ndakaona Jesu echiti kwendiri: ‘Kasira, ubude kubva muJerusarema, ngokuti avazoashiri uchapupu hwako ndini.’¹⁹Neni ndakati, ‘Mambo, yivo yochokuadi vanozia kuti ndaivakonyola mutirongo nokuvaponda mumhatso dzeshe dzokudira, avo vakatenda mwemuri. ²⁰Naapo ngazi yaStefano chapupu chenyu yapaladzwa, ininiwo ndaiema pasinde, ndechitendera nokungwarira zvokufuka zveavo vakamuuraya.’ ²¹Naye wakati kwendiri: ‘Enda, ngokuti inini ndinozokutuma kuenda kuretu kuvanhu vemadzinza.’”,²²Navo vakamupurutana metsa azovereketa izwi iri, vakadaidzira ngemazwi avo, vakati, “Bvisai munhu wakadalo panyika! Ngokuti aasisiri kuti apone.” ²³Vachadaidzira nokukandira zvokufuka zvavo, vechikushira bukuta mudenga,, , ²⁴nduna huru yakapanga kuti apotedzwe mumhatso yevarwi, echironza kuti abvunzisiswe ngokushwapurwa, kuti vazie kuti indaa yenyi yevakadaidzira kudaro ndiye.,²⁵Asi apo vamusunga kuti ashwapurwe, Phauri wakati kunenduna yezana yaiema pasinde: “Kunotenderwa here kwomuri ngomupango kuti mushwapure munhu muRoma, asikazi kunyiswa ngendaa?” ²⁶Naapo nduna yezana yazwa, yakaenda kunduna huru yemakumi emazana, yakamuronzera yechiti: “Unoda kuitenyi? Ngokuti uyu munhu muRoma.”²⁷Nduna huru yemakumi emazana yakauya, ikati kwaari, “Ndironzere, uri muRoma here?” Naye wakati: “Eya.”, ²⁸Nduna huru yemakumi emazana yakapingura, nyikati: “Ndakatenga uRoma uhwu ngomutengo mukuru.” NaPhauri wakati: “Asi inini ndakabarwa ndakadaro. ²⁹Ndizvo vaida kumubvunzisa vakabva kwaari ngokukasira; nenduna huru yemakumi yakatya, apo yazia kuti waiya muRoma, ngokuti yaiya yamusunga.³⁰Asi nechimangwani, echida kuzia gwinyiso layezvi zvaakaitirwa ndaa ngevaJudha, wakamusunhura, akapanga vapristi vakuru nevatongi veshe vevaJudha kuti vaungane, wakadzasa Phauri, akamuisa pamberi pavo.

Chapter 23

¹Phauri echisisota vatongi vevaJudha wakati: “Hama, inini ndakapona ndisina ndaa mumwoyo pamberi paMwari metsa kuguma zuva iri.” ²Zvino mupristi mukuru Ananiasi wakapanga avo vaiema pasinde pake kumupamhadza pamuromo. ³Naapo Phauri wakati kwaari: “Mwari unozokupamhadza, iwewe rukumbati rwakachena! Unogara kunditonga ngoMupango, nokupanga kuti ndipamhadzwe ngonjira inopesana neMipango here?”⁴Naavo vaiema pasinde vakati: “Unotuka mupristi mukuru waMwari here?” ⁵NaPhauri wakati: “Andizi kuzia, hama, kuti ndiye mupristi mukuru; ngokuti kwakanyorwa kuti: ‘Usazovereketa zvakashata ngomutongi wevanhu vako.’⁶Asi apo Phauri paakaona kuti rupande rwavo rumwe rwaiya vaSadhusi norimweni rwaiya vaFarisi, wakadaidzira mumbungano: “Hama, yeni ndiri muFarisi, mukororo wevaFarisi; ngendaa yokugonda kwokumuka kubva kwevakafa inini ndinotongwa.” ⁷Naapo adaro, pakamuswa hasha pakati pevaFarisi nevaSadhusi; nombungano yakaguka ngopakati. ⁸Ngokuti vaSadhusi vanoti akuna kumuka kwevakafa nokuti akuna ngirosi nokuti mweya; asi vaFarisi vanotenda zveshe.⁹Naapo kwakamuka bope guru; vamweni vevanyori vevaFarisi vakamiruka, vakaphikisa vechiti: “Ationi kushata kunouyu munhu. Pamweni mweya wakaereketa kwaari nokuti ngirosi?” ¹⁰Naapo kwamuka kuphikisana kukurutu, nduna huru yemakumi vomazana, yechitya kuti Phauri unozobvajurwa ndivo kuita zvigurwa, vakapangana varwi kuti vadzake vamubvuke ngosimba kubva kwavari, vamuise mumhatso yovarwi.¹¹Usiku hwaiteera Mambo wakaema pasinde pake akat: “Shinga! Ngokuti kudai ngezvewakaita chapupu ndini muJerusarema, ngokudalo kunosisira kuti uite chapupu muRomawo.”¹²Zvino kwaedza, vaJudha vakapangana, vakadzisunga ngomhiko yokuti avazodyi nokuti kumwa metsa vauraya Phauri. ¹³Naavo vakapangana iri zano vaipinda makumi marongomuna kuwanda.¹⁴Navo vakauya kunevapristi vakuru nevakuru vechiti: “Tadzisunga ngomhiko hurutu kuti, atizorairi chiro metsa tauraya Phauri. ¹⁵Ndizvo zvino yemwi pamwepo novatongi ronzerai nduna huru yemakumi emazana kuti amudzase kwomuri, muite kudai ngovanoda kunasa kutsvakisisa ndaa yake. Isusu tinonga tanasirira kumuuraya asati aguma pano.”¹⁶Asi mwana womukunda waPhauri wakazwa ngendaa yokumuhwarira kwavo, naye wakaenda, akapotera mumhatso yevarwi, akaronzera Phauri. ¹⁷NaPhauri wakadaidza kwaari imwe yenduna dzezana, akati, “Enda neiri jaha kunduna huru yemakumi emazana, ngokuti rinacho chiro chokumuronzera.”¹⁸Ndizvo yakaenda naro kunduna huru yemakumi emazana, yakati: “Phauri mubhanditi wakandidaidza kwaari, akakumbira kuti ndiunze iri jaha kwouri rinacho chokuronza kwouri.” ¹⁹Nduna huru yemakumi emazana yakaribata ngonyala, ikaenda nalo, ikaribvunza ngokufishika yechiti: “Chiinyi chounoda kundironzera?”²⁰Naro lakati: “VaJudha vatenderana kukukumbira kuti udzase Phauri mangwani kuvatongi vevaJudha, vechiita kudai ngovanoda kutsvakisisa chiro ndiye. ²¹Ndizvo usazotenda kwavari; ngokuti vanozomuhwarira vanhu vanopinda makumi marongomuna, avo vadzisunga ngemhiko yokuti avazodyi nokuti kumwa metsa vamuuraya; zvino vanasirira, vechigarira chigondiso chinobva kwouri.”²²Ndizvo nduna huru yemakumi emazana yakatendera kuti jaha riende, echiripangisisa kuti: “Usazoronzera munhu kuti waziisa izvi kwendiri.” ²³Zvino wakadaidza kwaari nduna mbiri dzezana, akati: “Nasirirai varwi mazana mairi, vanogadha mahachi makumi manomwe, vane mikhondo mazana mairi, okuenda Sizaria ngeawa rechitatu rousiku. ²⁴Munasire zvifuyo kuti mugadhise Phauri padera pazvo, mumugumise akangwaririka kunaFerikisi mutongi.”,²⁵Naye wakanyola tsamba ngendaa iyi echiti: ²⁶“Kraudhiusi Rusiasi unomuchingamidza yemwi mambo wakanasa kunaka Ferikisi. ²⁷Uyu munhu wakabatwa ngovaJudha, waiya ooda kuurawa ndivo, apo ndakaguma kwavari novarwi vehondo, ndakamuponesa, ndaiya ndazwa kuti muRoma.²⁸Ngokuti ndaida kuti ndizie ndaa yevakamuitira, ndamudzasa kuenda naye kuvatongi vavo vevaJudha. ²⁹Ndakaona kuti wakaitirwa ndaa yemibvunzo yemipango yavo, asi wainga asina ndaa yaakaitirwa inosisira kuti aurawe nokuti asungwe., ³⁰Naapo ndakaronzerwa yeni kuti kunopanganwa zano rokuuraya uyu munhu, paripo ndakamutumira kwouri, ndechipangirazve avo vakamuitira ndaa kuti vaerekete kushaisha kwake pamberi pako.”³¹Ndizvo varwi, kudai ngozvevakapangwa, vakatora Phauri, vakamuunza usiku Antipatirisi. ³²Asi ngochimangwani vakasiya vanogadha mahachi kuti vaende naye, vakahwirira kumhatso yevarwi. ³³Naavo vaguma Sizaria, vakapa tsamba kunomutongi, vakaunza Phauri pamberi pake.³⁴Naapo aidzidza, wakabvunza kuti wainga wenyika iri. Naapo azia kuti wainga weSirisia,, ³⁵wakati: “Ndinozozwa ndaa yako, apo vaguma avo vanokuitira ndaa.” Wakapanga kuti angwarirwe mungome mwaHerodhi.

Chapter 24

¹Ngosure kwomazuva mashanu, Ananiasi mupristi mukuru wakadzaka pamwepo nevakuru vamweni, noumweni wainga muvereketeri, waizwi Teturusi, navo vakaronzera mutongi vechiitira ndaa Phauri. ²Naapo adaidzwa, Teturusi wakatanga kumuitira ndaa yechiti: “Kubudikidza ndimwi tinodakara ngokunyalala kukurutu, zviro zvakashata zvinonasiriswa kuneiri dzinza ngonyasha dzenyu. ³Tinozviashira ngonjira dzeshe nokundau dzeshe, Ferikisi wakanasa kunaka, techikubonga kakurutu.⁴Asi andichadi kumunonosa, ndinokupota kuti undizwe ngonyasha dzako mazwi mashomani. ⁵Ngokuti takaona uyu munhu kuti wakashata yaamho, unomusa bope pakati povaJudha veshe munyika dzeshe, nomutungamiriri wechikwata chevaNazaretha. ⁶Wakaedza kusvipisa Temberi, asi takamubata. Takada kumutonga kudai ngemipango yedu.⁷Asi nduna huru yemakumi emazana Rusiasi wakauya, akamubvuka ngosimba guru kubva kunyala dzedu,, ⁸echipanga avo vanomuitira ndaa kuti vauye kwouri. Ngokumubvunzisisa wechokuadi unozokona kuzia yezvi zveshe zvetinomuitira ndaa ndizvo.” ⁹NevaJudha vakapindirawo kumuitira ndaa, vechigwinyisa kuti izvi ndizvo.¹⁰Naapo mutongi akopera kwaari kuti aerekete, Phauri wakapingula, akati: “yeni ndinozia kuti yewe wakaita mutongi wedzinza iri makore mazhinji, ndizvo ndinodakala ngokudzirwira pamberi pako. ¹¹Kudai ngozvoungakona kudzionera yewe pachako, kuti aasati apinda mazuva gumi namairi kubvira panguva yondakakwira Jerusarema koodira. ¹²Avazi kundiona muTemberi ndechiitirana hasha nomunhu nokuti ndechivherudza mbungano kuita bope, kunyazwi mumhatso dzokudira nokuti mudhorobha. ¹³Avakoni zvinopano kuonisa kwouri gwinyiso reizvo zvevanondiitira ndaa ndizvo.¹⁴Asi izvi ndinotenda kwouri, kuti kudai ngoNjira yevanodudza kuti kupaukisa, ngokudaro inini ndinodira Mwari wemadzibaba edu, ndechitenda zveshe zviri zvoMupango neizvo zvakanyorwa muvaprofeti. ¹⁵Ndine gonda munaMwari, iro lovanotendawo ava, kuti kunozoapo kumuka kwevakafa, kwevakarurama nokwevasikazi kururama. ¹⁶Ngeiyi ndaa ndinoedza pachangu kugara ndino mwoyo usina ndaa kunaMwari nokunevanhu nguva dzeshe.¹⁷Zvino ngosure kwomakore akawanda, ndakauya koopa zvipo nozvokupira mudiro kunevedzinza rangu. ¹⁸Mukuita izvi vakandiona ndakacheneswa muTemberi, pasina nombungano nokuti bope. Asi vaiyapo vaJudha vamweni vakabva Asia; ¹⁹avo avaisisira kuti vaapano pamberi pako nokundiitira ndaa, kudai vane ndaa kwendiri.²⁰Nokuti ava vanhu vari pano ngavaronze kushata kwovakaona kwondiri, ngeiyo nguva yendakaema pamberi povatongi, ²¹ngokubanze kweizwi rimwe rega rendakadaidzira ndakaema pakati pavo ndechiti, ‘Indaa yokumuka kwovakafa, ndiyo ndaa yendinotongwa ndiyo nyamashi pamberi pako.’ ”²²Asi Ferikisi, echizia kakurutu ngendaa yeNjira iyi, wakavaronzera kuti vaemere echiti: “Apo Rusiasi nduna huru yemakumi emazana adzaka uno, ndinozokwarisisa ndaa yenyu.” ²³Naye wakapanga nduna yezana kuti iye angwarirwe akasunhurika, pasina hama yake inorambidzwa kumushandira.²⁴Ngosure kwomazuva Ferikisi wakauya naDhrusira mukadzi wake, wainga muJudha, naye wakadaidza Phauri, akamuzwa echivereketa ngorutendo ruri munaKristu Jesu. ²⁵Naapo paaionisa ngokururama nokudzibata nokutongwa kunozouya, Ferikisi wakatyiswa, akati: “Enda hako zvinopano, naapo ndazoona mukuwo kwawo, ndinozokudaidzazve.”²⁶Iye waigonda kuti waizopuwa mare ndiPhauri. Ndizvo wakamudaidza mikuwo mizhinji echipangana naye. ²⁷Asi apo makore mairi apera, Phokiusi Festusi wakagala pandau yeFerikisi mutongi; naFerikisi echida kudiwa ngevaJudha, wakasiya Phauri mutirongo.

Chapter 25

¹Ndizvo Festusi aguma munyikayo, ngosure kwomazuva matatu wakakwira Jerusarema, echibva Sizaria. ²Apo vapristi vakuru novakuru vevaJudha vakamuronzera ndaa yaPhauri, vakapota kwaari,, ³vechikumbira kuti avadakadzise ngokuita kuti Phauri atumirwe Jerusarema, kuti vazohwarira kumuuraya munjira.⁴Asi Festusi wakapingula akati Phauri wakangwarirwa muSizaria, ngokuti yewe waida kukasira kuendayo. ⁵Wakati: “Ndizvo ngavadzake neni avo vane simba pakati penyu, kudai iripo ndaa kunouwo munhu, ngovamumangarire.”⁶Naapo agara pakati pavo mazuva asikapindi masere nokuti gumi, yena wakadzaka kuenda Sizaria; nochomangwani wakagala pachigalo chokutonga ndaa, akapanga kuti Phauri aunzwe. ⁷Naapo auya, vaJudha avo vakadzaka vechibva Jerusarema vakaema vechimutendenedza, vechimuitira ndaa dzakawanda dzakashata, dzevasaikona kuonisa pamhene. ⁸Naapo Phauri mukudzirwira kwake wakati: “Andizi kugura mipango yevaJudha nokuti yeTemberi nokuti kunaSiza.”⁹Asi Phauri wakati: “Ndinoema pachigalo chokutonga chaSiza, apo panosisira kuti nditongwe. Andizi kuita chiro chakashata kuvaJudha, kudai ngozvounonasa kuzia iwewe. ¹⁰Asi Festusi, echida kudiwa ngovaJudha, wakapingula Phauri, akati: “Unotenda here kukwira Jerusarema, utongwe ngeidzi ndaa pamberi pangu?”¹¹Naapo Festusi apangana novatongi vevaJudha, wakapingura yechiti: “yewe wapota kuti ndaa yako ikwidzwe kunaSiza; unozoenda kunaSiza.” ¹²Ndizvo kudai ndiri muiti wezvakashata, ndakaita chinosisira kuti ndife, andirambi kufa akadi; asi kudai pasina gwinyiso kuneizvo zvovanondiitira ndaa ndizvo ava, apana munhu ungandipira kwavari. Ndinopota kuti ndaa yangu ikwidzwe kunaSiza.”¹³Zvino kwopera mazuva amweni, mambo Agipa naBhenise vakaguma Sizaria, vakachingamidza Festusi. ¹⁴Navo vachagarapo mazuva mazhinji, Festusi wakatura ndaa yaPhauri pamberi pamambo echiti: “Pane munhu wakasiiwa ari bhanditi ndiFerikisi. ¹⁵Naapo ndainga muJerusarema vapristi vakuru nevakuru vevaJudha vakanditurira ndaa, vechikumbira kuti atongwe. ¹⁶Yeni ndakapingura kuti andiwopi mushuma wevaRoma kuti vapire munhu kunyazwi ngouri kumutongi, asati aonana hope kuhope nouwo unomumangarira, kuti aone mukuwo wokudzirwira ngendaa yaanoitirwa.¹⁷Ndizvo apo vaungana pano, andizi kunonoka, asi ngozuva loitevera ndakagala pachigaro chokutonga ndaa, ndakapanga kuti uwo munhu aunzwe. ¹⁸Naapo vaimuitira ndaa vaema, avazi kumuitira ndaa yezvakashata kudai ngozvendaikarira. ¹⁹Asi vakamuitira ndaa yezviro zvimweni nomibvunzo ngendaa yokudira kwavo nendaa youmwe Jesu, wakafa, waakagwinyisisa Phauri kuti unopona. ²⁰Ndechikangaidzwa ngenjira yokubvunzwa kweizvi zviro, ndakamubvunza kuti ungatenda kuenda Jerusarema, atongerweyo ndaa idzi.²¹Asi apo Phauri akumbira kuti angwarirwe metsa ndaa igurwe ndimambo mukuru, ndakapanga kuti angwarirwe metsa ndakona kumutumira kunaSiza.” ²²Agripa wakati kunaFestusi: “yeni ndingada kuti ndimuzwe munhuwo pachangu.” Iye wakati: “Mangwani unozomuzwa²³Ndizvo nechimangwani Agripa naBhenise vakauya, vakapfeka zvouthende hukuru, vakapotera kundau yokupurutana ndaa, pamwepo nenduna huru novakuru vedhorobha. ²⁴Naapo Festusi apanga, Phauri wakapotedzwamwo., NaFestusi wakati: “Mambo Agripa novanhu veshe vari pano nayesu, munoona munhu uyu, uwo wevakaitira ndaa vaJudha veshe, veshe vomuJerusarema nevepano, vechidaidzira kuti aasisiri kuti apone.²⁵Asi inini ndakaona kuti aazi kuita chiro chinomuita kuti aurawe; zvino kudai ngozvaakakumbira kuti ndaa yake ikwidzwe kunamambo mukuru, ndakagura kumutumirayo. ²⁶Asi andina chiro chine gwinyiso chokunyora kunamambo wangu. Ndizvo ndamuunza pamberi penyu, kakurutu pamberi pako, mambo Agripa, kuti ngesure kwokutsvakisisa ndingatozoona chokunyora. ²⁷Ngokuti kwendiri kunooneka chiri chiro chisina shwiro, mukutumira bhanditi, pasikadudzirwi ndaa dzaanopomerwa ndidzo.”

Chapter 26

¹Agripa wakati kunaPhauri: “Unotenderwa kudzivereketera pachako.” Naapo Phauri wakatambanudza nyara yake, akadzirwira. ²“Ndinopinimidza kuti ndinomuchena ngokuti ndiri pamberi pako, mambo Agripa, ndinodzipingurira nyamashi ndaa dzeshe dzendinomangarirwa ngovaJudha,, ³kakurutu ngokuti iwewe unonasa kuzia mishuma nomibvunzo yeshe iri pakati pevaJudha. Ndizvo ndinokupota kuti undipurutane ngokusengerera.⁴“Njira yokupona kwangu kubvira muutsva hwangu, ukwo kwakapera kubvira pakutanga pakati pevedzinza langu nomuJerusarema, vaJudha veshe vanoizia. ⁵Vakandizia kubvira pakutanga, kudai vechida kupupula, kuti ngenjira yakapindisisa kururama yokudira kwedu, ndakapona ndiri muFarisi.⁶Nazvino ndinoema pano kutongwa ngendaa yegonda lochigondiso icho chakaitwa kunemadzibaba yedu ndiMwari,, ⁷chigondiso icho madzinza yedu gumi nomuiri chevaigonda kuashira, apo vechidanira Mwari usiku namasikati. Ngendaa yeichi chigondiso ndinoitirwa ndaa ngovaJudha, mambowoe! ⁸Ngenyi kwechipinimidzwa ndimwi kuti azvingaitiki kuti Mwari amuse vakafa?⁹“Ngegwinyiso yeni pachangu ndakagutswa mukati mwangu kuti ndinosisira kuti ndiite zvakawanda zvinorwisana nozina raJesu weNazaretha. ¹⁰Ndakaita izvi muJerusarema; ndakakonyera vazhinji vevakacheneswa mutirongo, ndapuwa simba kubva kuvapristi vakuru, asi apo vaiurawa, ndakatenderawo. ¹¹Ndechivatambudza kazhinji mumhatso dzokudira, ndakaedza kuita kuti vatuke Mwari; ndine ushungu hukuru kwavari, ndakavatambudza metsa kuguma kumadhorobha emadzinza amweni.¹²“Ndizvo zvakaita kuti ndiende Dhamasekusi, ndine simba nokutumwa kubva kuvapristi vakuru. ¹³Pakati pemasikati, ndiri munjira, mambowoe, ndakaona kujeka kwakabva mudenga, kwakapinda kujeka kwezuva, kwechijeka kunditendenedza naavo vaihamba neni. ¹⁴Naapo takawa teshe pashi, ndakazwa izwi lochiti kwendiri mundimi yechiHebheru: ‘Sauri, Sauri, unonditambudzirenyi? Kwakakonza kwouri kupunhura pakapinza.’¹⁵Neni ndakati: ‘Ndimwi anani, Mambo?’ NaMambo wakati: ‘Ndini Jesu wounotambudza., ¹⁶Asi muruka, ueme ngosoka dzako; ngokuti ndaoneka kwouri ngendaa iyi, kuti ndikuemese kuita mushandi nomupupuri weizvo zvewaona neizvo zvondinozooneka kwouri ndizvo. ¹⁷Ndinozokununurira kubva kunevanhu veshe nokubva kunevemadzinza, avo vendinokutumira kwavari, ¹⁸kubeura madziso avo nokuvatenderudza kuti vabve muchidima, vapotere mukujeka, nokubva kusimba loSathani kuuya kunaMwari, kuti vaashire kukungurirwa kwezvishaishi, kuti vagare nhaka mukati mweavo vakacheneswa ngokugonda kwendiri.’¹⁹“Ndizvo, mambo Agripa, andizi kuramba ²⁰asi ndakatanga kuchumaira kwavari veshe veDhamasekusi nomuJerusarema nomunyika mweshe mweJudhia nokunevemadzinza kuti vatenderuke, vakunukukire kunaMwari, vechiita mishando inosisira kutenderuka kwavo. ²¹Ngeiyi ndaa vaJudha vakandibata ndiri muTemberi, vakaedza kundiuraya.kupurutana chioniso. chomudenga.²²Ndizvo ndakadetserwa ngorudetso rwakabva kunaMwari, ndichakaema nanyamashi, ndechipupura kwavari veshe vadoko nevakuru, ndisikaronzi chiro chimweni ngokubanze kweizvo zvevakaronza vaprofeti naMosi kuti zvinozouya; ²³kuti kunosisira kuti Kristu atambudzike nokuti aite wokutanga kumuka kubva kwevakafa, kuti achumaire kujeka kuvanhu vedu nokune vemadzinza.”²⁴Achadzirwira kudalo, Festusi wakadaidzira ngoizwi guru echiti: “Phauri, unopenga! Kudzidza kwako kukuru kunokupengesa.” ²⁵Asi Phauri wakati: “Andipengi akadi, mambo Festusi, asi ndinovereketa mazwi anegwinyiso noungwaru. ²⁶Ngokuti mambo unozia ngendaa yeizvi zviro, uwozve pamberi pake ndinoereketa ngokusunhurika; ngokuti ndinozia kuti akuna nachimwe cheizvi chakafishika kwaari, ngokuti izvi azvizi kuitika pakafishika.,²⁷Mambo Agripa, unotenda here zvinyorwa zvevaprofeti? Ndinozia kuti unozvitenda.” ²⁸NaAgripa wakati kunaPhauri: “Ngokukasira unoda kundiita muKristu here?” ²⁹NaPhauri wakati: “Ndinoda pamberi paMwari, kunyazwi mukuwo mudoko nokuti muzhinji, haiwa yewe wega, asi naavo veshe vanondizwa nyamashi vangaita vakadai ndini, ngokubanze kweizvi zvisungo.”³⁰Naapo mambo wakamiruka nomutongi naBhenise naavo vaaigara navo., ³¹Naapo vaiya vatorana dumba, vakapangana umwe kunoumweni vechiti: “Munhu uyu aazi kuita chiro chinomuita kuti aurawe nokuti asungwe.” ³²NaAgripa wakati kunaFestusi: “Munhu uyu dai asikazi kukumbira kuti ndaa yake ikwidzwe kunaSiza, waizodai asunhurwa.”

Chapter 27

¹Naapo kwagurwa kuti tiende ngongarava Itaria, vakapira Phauri nemabhanditi amweni kunduna yezana yaizwi ndiJuriusi wehondo yaAgustusi. ²Techipotera mungarava yaAdramitiumu, yaida kuenda kundau dziri kumhiri kworuandhle rwoAsia, takahamba, Aristakhusi muMasedhonia wakabva Thesaronika wakahamba nesu.³Ngomangwani takaguma paSidhoni; naJuriusi wakabata Phauri zvakanaka, wakamutendera kuti ahambire shamwari dzake, kuti vamudetsere. ⁴Techihamba ngongarava kubvapo, takahamba ngopakafishika peSaipurasi, ngokuti dutu raipesana nesu. ⁵Apo tahamba kuambuka ruandhle ruri pasinde neSirisia noPhamufiria, takaguma Mira, mudhorobha reRisia. ⁶Naapo nduna yezana yakaona ngarava yeArekizandria, yaihamba kuenda Itaria, nayo yakatipotedzamwo.⁷Naapo takahamba zvianana mazuva mazhinji, tikaguma tatambudzika apo pakaita maringwa neSinidhusi, naapo dutu risikatitenderi kugumayo, takahamba kuenda pakafishika paKrete, apo pakaita maringwa naSaramoni. ⁸Ngokutambudzika takahamba ngepasinde payo, tikaguma kundau yaidaidzwa kuti, Mazambuko Akanaka, pasinde pawo paiya nedhorobha reRasea.⁹Naapo mukuwo wakareba wapera, nokuhamba kwomumvura kwainga kwaane ngozi zvino, ngokuti mukuwo womushongano wokuera kudya waiya wapinda, Phauri wakavanyowedza,, ¹⁰akati kwavari: “Vamuna, ndinoona kuti muhambo wongarava uyu unozoita madambudziko nokurashikirwa ngozvakawanda, andizvopi zvega zvemitwaro nongarava, asi nokupona kwedu.” ¹¹Asi nduna yezana yakanasa kupurutana muhambisi wongarava mukuru nomuna wongarava kupinda izvo zvakaereketwa ndiPhauri.¹²Ngokuti zambuko lainga risikazi kunaka kuti vangagarapo kupedza nguva yechando; uzhinji hwavo vakapangana kubvapo, kuti pamweni vangakona kuguma paFoenikisi nokugalapo nguva yechando; ndau iyo ndiro zambuko reKrete, rinoringira kubani kwemabirirazuva nedera kwemabirirazuva. ¹³Apo dutu rokubani rakavhuvhuta zvianana, navo vechikarira kuti vakaona chevaida, vakamirudza chitsimiso, vakahamba kuteera Krete, pasinde pemahumbikumbi.¹⁴Asi ngokukasira mubvumo mukuru, unozwi wedera kwemabvazuva, wakavhuvhuta, wechibva munyika. ¹⁶Takahamba ngokubani kuenda pachiwi chidoko pakafishika chinozwi Khaudha, takakona kusunga mukumbi. Asi tatambudzika. ¹⁵Naapo ngarava yakabatwa, isikakoni kuenda mberi, takaringirana nokunobva dutu, takarekera, tikatorwa ndiro¹⁷Vapedza kuukwidza, vakashandisa zvaidetsera, vechisunga ngarava ngopashi; navo vechitya kuti vanozokandirwa pajecha lopaSiritisi, vakadzasa machira okuhambisa ndiwo ngarava, ngokudalo takatorwa. ¹⁸Techitambudzwa kakurutu ngomubvumo wedutu nechimangwani vakatanga kurasha mitwaro muruandhle.¹⁹ngezuva lochitatu vakatanga kurasha midziyo yengarava ngonyara dzavo. ²⁰Naapo zuva nokuti nyeredzi azvizi kujeka kwomazuva mazhinji, nomubvumo mukuru wainga padenga pedu, gonda reshe rokuti tinozopona rakapera.²¹Naapo vagala mukuwo wakareba vasina kudya, Phauri wakaema pakati pavo, akati: “Hama, mwaisisira dai mwakapurutana kwendiri, musikazi kuhamba kubva Krete, musaizoona uku kutambudzika nokurashikirwa. ²²Zvino ndinomupanga kuti mutsunge mwoyo; ngokuti akuna munhu unozofa pakati penyu, asi kwega ngarava.²³Ngokuti kwakaema pasinde pangu usiku huno ngirosi yaMwari, wendiri wake nowendinoshandira, ²⁴yechiti: ‘Usatya, Phauri; kunosisira kuti ueme pamberi paSiza; wona, Mwari wakakupawo veshe avo vanohamba nayewe.’ ²⁵Ndizvo, hama, tsungai mwoyo, ngokuti ndinogonda Mwari kuti kunozoitika kudai ngozvaakavereketa kwendiri. ²⁶Asi kunosisira kuti tikandirwe pachiwi chimweni.”²⁷Asi apo usiku hwechigumi nohurongomuna hwaguma, tichandotorwa apo naapo muruandhle loAdhria, kwooita pakati pousiku vashandi vongarava vakavalangaridza kuti vaikwedzera pasinde panyika. ²⁸Navo vakapima kudzama kwemvura, vakaona kuti ainga mamitha makumi malongomuna; ngosure vahamba nharauko doko vakapimazve, vakaona kuti ainga mamitha makumi matatu. ²⁹Vechitya kuti pamweni tingazowira pamapuwe, vakadzasa zvitsimiso zvengarava zvirongomuna ngesure kwengarava, vakadisisa kuti kuedze.³⁰Apo vashandi vongarava vachatsvaka kutiza kubva mungarava, vakadzasa mukumbi muruandhle, vechiita kudai ngovanokandira zvitsimiso kubvira ngemberi kwongarava. ³¹Phauri wakati kunenduna yezana nokuvarwi: “Ngapabanze pokuti ava vagare mungarava, amungaponi.” ³²Naapo varwi vakacheka mapote omukumbi, vakaurekera kuti uwe.³³Naapo kwaedza, Phauri wakavapota kuti veshe vadye echiti: “Zuva iri raarechigumi namarongomuna lomunogara mwochirekera kudya, musina chemwakatongodya. ³⁴Ndizvo ndinomupota kuti mudye, ngokuti ndikwo kunomupa simba lokuti mupone; ngokuti akuna norubvudzi runozotsakatika kubva musoro loumwe wenyu.” ³⁵Naapo aereketa izvi, wakatora chingwa, akachibonga kuna Mwari pamberi pavo veshe, naye wakachigura, akatanga kudya.³⁶Naapo vakashingiswa veshe, vakatolawo kudya. ³⁷Nayesu teshe tainga mungarava taiya vanhu vainga mazana mairi nomakumi manomwe navatanhatu. ³⁸Naapo vaguta, vakarerusa ngarava, vechirasha koroni muruandhle.³⁹Naapo kwaedza, avazi kuzia iyo nyika, asi vakaona chipforo chine humbikumbi rine jecha, vakapangana kuti vangakona here kuhambisa ngarava kuiisa padera pehumbikumbi. ⁴⁰Vakacheka mapote ezvitsimiso vakazvisiya muruandhle, ngouwo mukuwo vechisunhura mapote aisunga zvihambiso zvengarava, vechikwidza machira okuhambisa emberi kunedutu, ⁴¹Asi vechiguma pandau panoshongana maruandhle mairi, vakaemesa ngarava mujecha; nemberi kwengarava kwakaemeswa kwakagara kusikakutukuswi, asi rutii rwayo rwesure rwakatanga. kupwanywa ngemafungu. vakaaringirisa kumhiri.⁴²Vangwariri vakapangana kuda kuulaya mabhanditi, kuti amweni awo asazoshambira kubuda nokutiza; ⁴³asi nduna yezana, yechidisisa kuponesa Phauri, yakavapinga kuti vasaita kukarakadza kwavo. Wakavapanga kuti avo vaikona kushambira vadzikandire muruandhle, vabude kunyika, ⁴⁴novakasala, vamweni vabude padenga pezvigurwa zvongarava nokuti padenga pomarupande amweni engarava. Ndizvo zvakaitika kuti veshe vakabuda kunyika vakangwaririka.

Chapter 28

¹Naapo tapona, takaziva kuti chiwi chaizwi Maritha. ²Vagari vepachiwipo vakatiitira nyasha dzinoshamisa, ngokuti vakatibasirira muriro, vakatiashira teshe, ngokuti mvura yainaya ngochando.³Asi apo Phauri aunganidze dzido rehuni nokuriisa pamuriro, buura lakabuda ngendaa yokupisha, lakalamba lakaruma panyala yake. ⁴Naapo vagari vepachiwipo vaona chikara chakaruma panyala yake, vakati umwe kunoumweni: “Ngogwinyiso uyu munhu muurayi; kunyazwi akapona kubva muruandhle, kurulama akumutenderi kuti apone.”⁵Asi iye wakazuwira chikara pamuriro, asikazi kuremadzwa. ⁶Vakaema vechikarakadza kuti uchazvimba nokuti kuwa pashi ngokukasira yechifa; asi apo vagarira mukuwo wakareba, vasikazi kuona chiro chakashata chechiitika kwaari, vakakunukudza kupinimidza kwavo, vakati, uyu chimwari.⁷Zvino pasinde pendau iyo painga nomainge yamambo mukuru wechiwi, zina lake laizwi Pabhuriusi; uwo wakatiashira, akanasa kutingwarira mazuva matatu. ⁸Kwakaitika kuti ababa aPabhuriusi vainga vakaata vakabatwa ngomutsalala nonyoka dzokuhambisa; Phauri wakapoteramwo mwovaiya, akakumbira, echiisa nyala dzake padenga pavo, akavaponeswa. ⁹Naapo izvi zvaitika, vamweni vevanhu vainga nenhenda pachiwi, vakauya vakaponeswa. ¹⁰Vakationisa kuremeredzwa kukuru; tobvapo ngongarava, vakakwidza mungarava izvo zvotaikonerwa parwendo.¹¹Ngosure kwomwedzi mutatu takahamba tiri mungarava yokwaArekizandria, iyo yainga yakagala pachiwipo mukuwo wechando weshe, chioniso chayo chaizwi Chimwari Manyambiri. ¹²Techiguma Sirakuse, takagalapo mazuva matatu.¹³Tabvapo takatenderera, tikaguma Regiumu. Ngosure kwozuva rimwe dutu laibva ngokubani lakavhuvhuta, nopazuva lechipiri takaguma Phuteori. ¹⁴Ndipo petakaona vatendi, vakatikoka kugala navo mazuva manomwe. Ndizvo takaguma Roma. ¹⁵Kubvira apo, vakoma vakazwa ngendaa yedu, vakawiya kutiashira, metsa paMusika woApiusi nokuHodhera Nhatu. Apo Phauri avaona, wakabonga Mwari, akashingiswa.¹⁶Naapo takapotera muRoma, nduna yezana yakapira mabhanditi kune nduna yechikwata chemajoni, asi Phauri wakatenderwa kugara ari ega nejoni laimungwarira. ¹⁷Kwapera mazuva matatu, wakadaidza pamwepo avo vainga vakuru vevaJudha; naapo vainga vaungana, wakati kwavari: “Hama, kunyazwi yeni andizi kuita chiro chakashata kunevanhu vedu nokuti kumishuma yemadzibaba yedu, asi ndakabva Jerusarema ndiri bhanditi, ndakaiswa munyara dzevaRoma. ¹⁸Naapo vaiya vandibvunzisisa, vakada kundisunhura, ngokuti painga pasina ndava yokuti ndiurawe.¹⁹Asi apo vaJudha valamba, ndakaitwa kuti ndikwidze ndava yangu kunaSiza; haiwa kuti ndainga nendava yokumangarira dzinza langu ndiyo. ²⁰Ndizvo ngeiyi ndava ndakamudaidza kuti ndimuone nokuvereketa nemwi, ngokuti ngondava yegonda laIsuraeri ndakasungwa ngoketani yeyi.”²¹Navo vakati kwaari: “Atizi kuashira tsamba dzakabva Judhia ngondava yako, akunazve umwe wevatendi wakauya pano kootironzera nokuti kuvereketa chiro chakashata ndiwe. ²²Asi tinodisisa kuzwa ndiwe izvo zvounopinimidza; ngokuti ngondava yechiunga ichi, kunoziikanwa kwetiri kuti kundau dzeshe chinoereketwa zvakashata ndicho.”²³Naapo vainga vamuemesera zuva, vakauya kwaari vakawanda pandau pavaigala. Wakavaerengedzera, echipupura ngoumambo hwaMwari, echinasa kuvazadzisira ndiJesu, kubvira kuMupango yeshe yaMosi novaprofeti, kubvira mangwanani metsa madeekoni. ²⁴Vamweni vakatenda izvo zvaakaronza, asi vamweni avazi kuzvitenda.²⁵Ndizvo avazi kutenderana pachavo; naapo vechibvapo, Phauri avereketa izwi rimwe kuti: “Mweya Wakachena wakanasa kuvereketa ndiIsaya muprofeti kunemadzibaba yenyu, ²⁶Yechiti: ‘Enda kuneava vanhu wechiti, ngogwinyiso munozozwa, asi musikazwisisi; ngogwinyiso munozoona, asi musikaonesisi.²⁷Ngokuti mweyo yeava vanhu yakakonza nenzee dzavo adzizwisisi nemadziso avo vakatswatira; kuti vasazoona ngomadziso avo, vazwe ngenzee dzavo, nokuzwisisa ngomweyo yavo, vatenderuke, neni ndivaponese.’²⁸“Ndizvo ngokuziikanwe kwomuri kuti urwu ruponeso laMwari runotumirwa kumadzinza; navo vanozozwawo.” ²⁹Naapo avereketa mazwi aya, vaJudha vakaenda vechiitirana hasha huru.³⁰Naye wakagala makore mawri yeshe ari mumhatso make yaaibhadhala pachake, echiashira avo veshe vaipoteramwo,, ³¹echichumaira umambo hwaMwari nokudzidzisa ngondava yaMambo Jesu Kristu ngokutsunga kweshe, pasina naumwe waimulambidza.

Romans

Chapter 1

¹Pauro, muranda waKristu Jesu wakadainzwa kuti aite muapositora, ²wakaketerwa vhangeri raMwari, raakapikira kare nevaporofita vake muZwinhorhwa zwitsvene, ³ngemaereranoneMwanakomana wake, wakabva kudzinza raDhavhidhi panyama,⁴wakagadzwa anesimba neMweya yeutsvene, kuti ndiye Mwanakomana waMwari, nekumuka kwake kuvakafa; ndiye Jesu Kristu, Ishe wedu. ⁵Nokuda kwake, isusu takaachira nyasha nevapositora, kuti pakati pavahedheni veshe, pave nekuteerera kekutenda nokuda kwezita rake. ⁶Mukati menyika idzi, Nemwivo , munodainzwa kuti muve vaJesu Kristu.⁷kune mweshse, vadikanwa vaMwari vari muRoma, vakadainzwa kuti vave vatsvene: Nyasha ngadzive nemwi nerugare, zvinobva kunaMwari, baba vedu, nekunaShe Jesu Kristu.⁸Pekutanga, ndinobonga Mwari wangu munaJesu Kristu, pamusoro penyu mweshe, nokutikutenda kwenyu kunoparidzirwa panyika yeshe. ⁹Nokuti Mwari chapupu changu, ena wandinoshumira mumweya wangu muevhangerireMwanakomana wake, kuti handiregi kukurangarirai, ¹⁰ndechikumbira nguva dzeshepakunyengetera kwangu, kuti zvimweni ndifambiswe hangu zvakanaka ndivuye kwamurinokuda kwaMwari.¹¹Nokuti ndinoda zvikuru kumuvona, kuti ndimupe chimwe chipo chemweya, kuti muguinyiswe. ¹²Ndokuti inini pamwe chete nemwi ndinyaradzwe pakati penyu, mumwe nomumwe nokutenda komumwe, kwenyu nekwangu.¹³Handidi kuti musaziva, hama dzangu,kuti kazinji ndaida kuvuya kwamuri, (asi kuguma zwino ndino emeswa), kuti ndive nezviberekokwamurivo, sepakati pavamweni vahedheni. ¹⁴Ndiri vegava kuvaGiriki nokuvatorwa, nekuvaziva nevasina ruzivo. ¹⁵Nazvo, kana kwendiri ndakazvigadzira kumukuparidziravo vhangeri, imwimwi muri paRoma.¹⁶Nokuti handinyari pamusoro peevhangeri; nokuti isimba raMwari rokuponesa mumwe nomumwe unotenda, kutanga muJudha, uye nemuGirikivo. ¹⁷Nokuti pavangeri kunoratidzwa, kunobva pakutenda kuchienda kukutenda; sezvazvakanyorwa: "Wakatendeka uchararama nekutenda".¹⁸Nokuti kutsamwa kwaMwari kuno khombedzwa nedenga, pamusoro pokusada Mwari kose nokusarurama kwevanhu, vanodzivisa chokwadi nokusarurama; ¹⁹nokuti izvo zvingazikanwa zvaMwari zvinovonekwa mukati mavo; nokuti Mwari wakazviratidza izvo kwavari.²⁰Nokuti kubvira pakusikwa kwenyika, izvo zvake zvisingavonekwi, iro simba rake risingaperinovuMwari bwake, zvinovonekwa kwazvo, zvichizikanwa pazvinhu zvakaitwa; kuti varege kuvanepembedzo. ²¹Nokuti vaiziva Mwari, asi havana kumukudza saMwari, kana kumubonga; asivakafunga zvisina pfungua, nemoyo yavo isineruzivo, ikasvibiswa.²²Vechi zwiti, tinoziva, vakava mapenzi.²³Vakachinja kutchenaa kwaMwari kusingafi, vakakuita mufananidzo wakafanana nomunhu unofa, neshiri, nemhuka dzinemakumbo mana, nezvinokambaira.²⁴Nazvo Mwari akavapa, mukuchinga kwemoyo yavo, akavaisa kutsvina, kuti vanyadzise miviri yavo pakati pavo, ²⁵vakatsinjana chokwadi chaMwari nenhema, vakanamata nokushumira chisikwa kupfuvura musiki, ena unokudzwa nokusingaperi. Ameni.²⁶Mwari wakavaisa pakuchiva kunonyadzisa; nokuti vanhukadzi vavo vakachinja basa revakasikirwa, rive basa ravasina kusikirwa; ²⁷sezvo vanhu rume vakasiya basa rakasikirwa, vakakundwa nokuchiva pakati pavo, vanhurume vachiita zvinonyadza navanhurume, vakapuwa mukati mavo mubairo wakafanira wokurashika kwavo.²⁸Ngekuti vainga vasina kureremedza ruzivo raMwari, Mwari emene akavapa pfungua yakarashika, kuti vaite zvisakafanira.²⁹vakazadzwa nokusatendeka keshe, nokuipa, noruchiva, nokuvenga; vakazara negodo, nokuvuraya, norukave, nokunyengera, nechinya; vanhu vanoita zeve-zeve; ³⁰vareyi, navanovenga Mwari, navanodada, navanozvikudza, navanozvirumbidza, navavambi vezvakaipa, navasingatereri vabereki, ³¹namapenzi, navanoputsa sungano, navasinorudo kwarwo, vasinengoni.³²Avo, kunyange vachiziva havo chirevo chaMwari, kuti vanoita zvakadai vakafanirwa norufu, avasi wanozuiita wega, asi vanotenderana nevanozviita.

Chapter 2

¹Saka haunepembedzo iwe munhu, unotonga vamwe; nokuti pachiro icho chaunotonga mumwe nacho, unozvipa nyaya kwauri. Nokuti iwewe, unotonga unoita zviro izvozvo.²Asi tinoziya kuti kutonga kwaMwari ndekwechokwadi kune vanoita zviro zvakadai.³Asi ngwarirai izwi: Iwe munhu, unotonga vamweni vanoita zviro zvakadai, iwewe wechizviita vo, ungatizazo kutiza kudini kutonga kwaMwari ?⁴Kana wechiyeisa kufuma kwekunaka kwake, nemoyo wake wakanaka, nekuemera kwake, usingazivi here kuti kunaka kwaMwari kwunokuisa pakutendevuka?⁵Asi kuoma kwako nekutama, nomoyo kutendevuka, kwe moyo vako kwaununganidzira kwauri kutsamwa nezuva nezuva rekutsamwa, nekukhombedzwa kokutonga kwakatendeka kwaMwari. ⁶Ena uchapa mumwe nomumwe kuchanda kwemabasa ake: ⁷kune avo Vanotsvaka kugwinyisira ne mabhasa akanaka, anotswaka chiedza , nokukudzwa nekutsungirira pakuita zvakanaka, Ena uchavapa hupenyu hwusingaperi.⁸Asi kuchauya kutsamwa nehasha kunevanenharo, vasingateereri chokwadi, asi veiterera zvisinakutendeka. ⁹Mwari wachaundza kutambudzika nenhamo kumweya mumwe nomumwe womunhu wakaita zvakachata, pekutanga wemuJudha, newomuGiriki.¹⁰Asi kubwinya, nokukudzwa, norugare kutcha uya kune veshe vanoita zvakanaka, kune muJudha kana kune muGirikivo. ¹¹Nokuti Mwari haatendizvinovonekwa zvomunhu. ¹²Nokuti veshe vakatadza vasinamurairo vachaparadzwa, ne veshe vakatadza vanomurairo, vachatongwa nomurairo.¹³Nokuti vanzwi vomurairo havasi avo vakatendeka pamberi paMwari, asi vaiti vomurairo ndivo vanoruramiswa. ¹⁴Nokuti kana vahedhenivasinomurairo vachiita pachavo zviro zvomurairo, vachava murairo wavo vamene.¹⁵Nokuti vanokhombedza basa romurairo wakanyorwa mumoyo yavo, hana yavo ichipupura pamwe chete nazvo, nezvavanofunga pakati pavo zvichivapa mhosva kana kuvapembedza. ¹⁶Izwi zwichaitika nezuva iro rokuti Mwari vanozotonga zvakafishiika zwevanhu veshe, kubudhikidza ne vangeri rangu, naJesu Kristu.¹⁷Asi kana iwewe unonzi muJudha, unovimba nomurairo, unozvirumbidza munaMwari, ¹⁸unoziva kuda kwake, nokutenda kuti zvakanaka ndezvipi, uchidzidziswa nomurairo, ¹⁹kuti iwewe ueizviti uri mutungamiriri wemapofu, nechiedza chevayani vari murima, ²⁰nomurairi wamapenzi, nomudzidzisi wevacheche, zvaunomufananidzo wokuzivanewechokwadi pamurairo, saka zvinga ngena sei mukurarama kwako?²¹Iwewe unodzidzisa vamweni, unoregerei kuzvidzidzisa? Iwewe unoparidza kuti munhu aregere kuba, unoba? ²²Iwe unoti usaita hupombwe, unobomba? Iwe unosema zvifananidzo, unobira maTembere ?²³Iwe unozvirumbidza nomurairo, unoshovoraMwari nokudarika murairo neiko? ²⁴Nokuti, sezvazvakanyorwa zita raMwari rinomhurwapakati pavahedheni nokuda kwenyu.²⁵Nokuti kutchetcheuswa, zwechokwadi, kunobatsira, kana iwewe uri muiti wemurairo; asi kana uri mudariki wemurairo, kutchetcheuswa kwako kwavakusakutchetcheuswa. ²⁶Kana uyo usina kutchetcheuswaachichengeta zvirevo zvomurairo, ko kusadzingiswa kwake hakunganzwi kutchetcheuswa here? ²⁷Nousina kutchetcheuswa kubva pakuzvarwa kwake, kana achichengeta murairo, haangakutongi here iwewe unodarika murairo, kunyange ne zwinyorwa ne kutchetcheuswa, uri mudariki we murairo!²⁸Nokuti uyo haazi muJudha, uri muJudha pakuvonekwa chete; kana nokutchetcheuswa hakusi kona kunovonekwa kubanze kwe nyama. ²⁹Asi muJudha ndiye uri nechomukati, nekutchetcheuswa ngekwe moyo mumweya,kusiri kwegama. Ena haarumbidzwi nevanhu, asi naMwari.

Chapter 3

¹hino muJudha unodharika vamwe nei? Kana kutchecheuswa kunobatsirei? ²Zvijinji, nemitovo yeshe: Pakutanga, vaJudha vakapuwa mashoko aMwari.³Nokuti kana vamweni vaJuda vasinakutenda, Ko kusatenda kwavo kuchakonesa kutendeka kwaMwari ? ⁴Haiwa! kunze kwe izvi, Mwari ngaave wechokwadi, asi vanhu veshe vave vekunyepa. sezvazvakanyorwa: ''Kuti mucheske pamashoko enyu, nekuti Mukunde pakutonga kwenyu''.⁵Asi kana kusatendeka kwedu kuchiratidza kutendeka kwaMwari, tichatikudini? Tchati Mwari haana kutendeka here, ne kuunza kutsamwa kwake kwetir? (Ndinotikudaro nokutaura komunhu.) ⁶Haiva! Mwari waizotonga sei yika?⁷Asi, kana chokwadi chaMwari kubudikidza ne manyepo, zwino unza makomborero kwaari, ndichatongerwei somutadzi? ⁸Ticharegereikutaura (sezvatinopomerwa, uye sezvinoreva vamwe vachiti tinodaro), tichiti: Ngatiite zvakaipa,kuti zvakanaka zvibudepo? Kutongwa kwavo kwakatendeka.⁹Zvino todini? Tinovapfuvura here? kana nepadoko; nokuti tambopa veshe mhosva, vaJudha nevaGiriki, tichiti veshe vakasungwa nezvivchaichi; ¹⁰sezvazvakanyorwa, zvichinzi: ''Hakuna wakatendeka, kunyange nomumwe''.¹¹Hakuna unonzwisisa. Hakuna unotsvaka Mwari. ¹²Vakatrachika, veshe, vakava vasinamaturo. Hakuna unoita zvakanaka, kunyange nomumwe chete;¹³Huro dzavo iguva rakashama. Mashoko avo anonyepa. Vuturu wenyoka uri mumiromo yavo. ¹⁴Muromo wavo yakazara nokutuka nokuvava.¹⁵Tsoka dzavo dzinokasira kutea ropa; ¹⁶Kuparadza nenhamo zviri munjira dzavo; ¹⁷Vona havana kuiziva Nenjira yorugare . ¹⁸Kutya Mwari hakupo pamberi pavo.¹⁹Zvino, tinoziva kuti zveshe zvinobwiwa nomurairo, unozvireva kuneveshe vari pasi pomurairo, kuti muromo yeshe idzivirwe, nenyika yeshe ive nemhosva pamberi paMwari. ²⁰Nokuti hakunenyama ingacheneswa pamberi pake nemabasa omurairo. Nokuti zvchaichii zvinoziviswa nomurairo.²¹Asi zvino kutonga kwaMwari kwakakombedzwa kunze komurairo, kuchipupurirwa nomurairo navaporofita, ²²Ndiko kutonga kwaMwari kunovuya nokutenda kunaJesu Kristu kuneveshe vanotenda. Nokuti havasiyani.²³Nokuti veshe vakachaicha vakasasvika pakugwinya kwaMwari, ²⁴Vanongocheneswa nenyasha dzake nokudzikunura kuri muna Kristu Jesu.²⁵Nokuti Jesu wakagadzwa naMwari, kuti ave muyananiso nokutenda muropa rake, kuti kutonga kwake kuratidzwe, nokuti zvichaichi zvakaitwa kare zvakaregerwa, Mwari achivaitira moyo murefu. ²⁶Izwi zwakaitika se chikiratidzo che kutonga kwake, nenguva ino, kuti atonge ena amene nekuita mutongi we veshe unotenda kunaJesu.²⁷Zvino kuzvikudza kuripi? Kwabviswa. Nomurairo upi? Wemabasa here? haiwa, asi nomurairo wokutenda. ²⁸Nazvo tinoti, munhu unotongwa nokutenda kunze kwemabasa omurairo.²⁹Kona Mwari ndiye wava Mwari vevJudha here? Haazi wavahedheni vo here? Ndizvo, wavahedheni vo. ³⁰Zwe chokwadi, Mwari zvaari umwe, uchachenesa vakachecheuswa nekutenda, navasina kuchecheuswa nokutenda.³¹Zvino, isusu tinokonesa murairo nokutenda here? Haiwa! Asi tinosimbisa murairo.

Chapter 4

¹Hino tichati Abhurahamu, teteguru vedu panyama, wakawana? ²Nokuti dai Abhurahamu akacheneswa nemabasa ake, ungadai anechinhu chaangazvirumbidza nacho; asi haana pamberi paMwari. ³Nokuti Rugwaro runoti kudini? ''Runoti: Abhurahamu wakatenda Mwari, kukanzi kwaari ndiko kutendeka.⁴Zvino kuno unobate-basa, mubairo haunzi ndowenyasha, asi ndowengava. ⁵Kunousingabati, asi unotenda kunaye unocheneswa munhu usingadi Mwari, kutenda kwake kunonzi kwaari ndikokurtendeka.⁶Sezvinorevavo Dhavhidhi, kuti wakaropafadzwa munhu unonzi naMwari wakatendeka, kunze kwemabasa. ⁷achiti: ''Vakaropafadzwa vakakangamwirwa zvisatendeka zvavo, Navakafukidzirwa zvichaichi zvavo. ⁸Wakaropafadzwa munhu usinganzi naShe unezvivi''⁹Zvino kuropafadzwa uku ndokwavakadzingiswa, kana kwavasina kuchecheuswa here? Nokuti tinoti: ''kunaAbhurahamu kutenda kwake kwakanzi ndiko kururama. ¹⁰Zvino zvakanzarwo seiko?Atodzingiswa, kana asinakudzingiswa here? Hazvina kunzarwo adzingiswa, asi asinakuchecheuswa''.¹¹wakapiwa chiratidzo chokudzingiswa, kuti chive chisimbiso chokururama kokutenda, kwaakanga ana'ko asati adzingiswa; kuti ave baba vavose vanotenda, kunyange vasina kudzingiswa, kuti vagonzi vakarurama. ¹²Ave baba vokudzingiswa kunaivo vasina kudzingiswa bedzi, asi vanofambavo mumakwara okutenda kwababa vedu Abhurahamu, kwavaiva nako vasati vadzingiswa.¹³Nokuti chipikirwa chokuti uchava mugari wenhaka yenyika hachina kupiwa Abhurahamu kana rudzi rake nomurairo, asi nokururama kokutenda. ¹⁴Nokuti dai vomurairo vari vagari venhaka, kutenda hakunamaturo, nechipikirwachinokoneswa. ¹⁵Nokuti murairo unovuyisa kutsamwa; pasina murairo hapana kudarika vo.¹⁶Nokudaro,izvo ndezvokutenda, kuti, zvive zvenyasha; kuti chipikirwa chive nesimba kurudzi reshe; risati ruri rwomurairo bedzi, asi norwokutenda kwaAbhurahamuvo. nokuti ena ndiye baba vedu teshe, ¹⁷sezvazvakanyorwa, zvichinzi: ''Ndakakuita baba vamarudzi mazhinji''. pamberi paiye waakatenda, Ena Mwari unopa vakafa upenyu, nokudana zvisipo sezvinenge zviripo.¹⁸Wakatenda netariro pasinetariro, kuti ave baba vamarudzi majinji,sezvazvakanga zvataurwaRudzi rwako ruchadaro. ¹⁹Haana kushaiwa simba pakutenda, achifunga muviri wake wakangawatofa hawo(zvaiva namakore anenge zana), nokufa kwechizvaro chaSara.²⁰akatarira chipikirwa chaMwari, haana kuramba nokusatenda, asi wakasimbiswa pakutenda, akakudza Mwari. ²¹Echiziva kwazvo, kuti icho chaakapikira, wakanga anesimba rokuchiitavo. ²²Saka zvakanzi kwaari ndiko kururama.²³Hazvina kunyorwa nokuda kwake bedzi, kuti zvakanzarwo kwaari. ²⁴Asi nokuda kweduvo; nesu tinotenda kunowakamutsa Jesu Ishe wedu, kuvakafa. ²⁵Uwo wakapirwa kurufu nokuda kokuchaicha kwedu, akamutswa nokuda kucheneswa kwedu.

Chapter 5

¹Nazvo, zvitinocheneswa nekutenda, ngative nerugare kunaMwari naShe wedu, Jesu Kristu. ²Kubhubikidza naye, nesuwo tine mapindire nokutenda munyasha idzi, dzatinomira madziri. Ngatifare netariro yokuti Mwari vachatipa ramanguana, tariro yekuti tinge tiripoo pa kuvona kugwinya kwaMwari.³Zvisati zviri izvo, asi ngatifarevo mumatambudziko, techiziva kuti kutambudzika kunounza kushingirira; ⁴Kushingirira kunounza kutendwa; kutendwa kunounza tariro ye manguani; ⁵Tariro hainyadzisi, nokuti rudo rwaMwari rwakadirwa mumoyo yedu noMweya Mutsvenewatakapiwa.⁶Nokuti, patainga tisina simba, Kristu wakafira vasingadi Mwari. ⁷Nokuti zvinorema kuti munhu afire wakatendeka; nokuti zvakadai, dhangani mumwe ungatsunga kufira munhu wakanaka.⁸Asi Mwari unoratidza rudo rwake kwatiri, pekuti Kristu wakatifira, tichiri vatadzi. ⁹Zvino, zvatakacheneswa muropa rake, tichaponeswa naye pakutsamwa ka Mwari.¹⁰Nokuti isusu, patainga tei vengana, takacheneswa naMwari nokufa koMwanakomana wake, tichiri vavengi vake, zvikuru tichaponeswa kana kubataniswa noupenyu hwake; ¹¹zvisati zviri izvo asi tinofara zvikuru munaMwari naShe wedu Jesu Kristu, watakapiwa zvino naye iko kubataniswa.¹²Saka, zvivi sezvazvakapinda munyika nomunhu mumwe, norufu rukapinda nezvivi; saizvo rufu rwaguma kuvanhu veshe, nokuti veshe vakatadza. ¹³nokuti murairo usati vapo, zvivi zvakanga zviri panyika; asi zvivi hazvierengerwi munhu, kana kusina nomurairo.¹⁴Asi rufu rwakabata veshe kubva kunaAdhamu kuguma kunaMozisi, kunyange nepakati pavayani vasinga kuchaicha nokudarika kwaAdhamu, wainga mufananidzo wowakanga achizowuya. ¹⁵Asi chipo chokungopiwa hachifanani nokudarika. Nokuti kana vazhinji vakafa nokudarika komumwe, zvikuru nyasha dzaMwari nechipo chakavuya nenyasha dzomunhu mumwe, Jesu Kristu, zvakawandira vazhinji.¹⁶Nokuti chipo hachifanani nezvivi zvomunhu mumwe wakatadza. Asi, kuseri rimweni, kutonga kwakawuya nomunhu mumwe kuti vapiwe mhosva; asi chipo chokungopiwa chakawuya nokudarika kuzhinji, kuti vacheneswe. ¹⁷Nokuti kana nokudarika komumwe, rufu rwakabata veshe nomunhu uyu mumwe; zvikuru avo vakapiwa kuwanda kwenyasha nokwechipo chokutendeka, vachararama veshe pahupenyu nomumwe, Jesu Kristu.¹⁸Nazvo, kutonga sezvakwakavuya kuvanhu vose nokudarika kumwe, kuti vapiwe mhosva; sazvo nokururamisa kumwe chipo chokungopiwa chakavuya kuvanhu vehse, kuponeswa kohupenyu kukavapo. ¹⁹Nokuti vazhinji sezvavakaitwa vatadzi nokusateerera komumwe, saizvozvo vazhinji vachaitwa vakarurama nokuteerera komumwe.²⁰Murairo wakapindavo kuti kudarika kuwande; zvino zvivi pazvakawanda, nyasha dzakawanda zwakanyanya. ²¹kuti zvivi sezvazvakabata veshe parufu, saizvo nyasha dzibate vushe nokururama, zviise kuvupenyu usingaperi naJesu Kristu Ishe wedu.

Chapter 6

¹Ndizvo, tinozotikudini? Tibhangire pa zvivi kuti nyasha dziwande here? ²Haiwa! isusu takafa muzvivi, tichazo raramawo sei mukati mwake? ³Hamuzii kuti, sezvatakababatidzwa muna Jesu Kristu, nesuvo taka babatidzwa mu rufu rwake?⁴Sezvo, isusu taikaikwa pamwepo naye, kububikidva neku babatidzwa pa rufu. Izvi zvakaitika kuti, sekuti Kristu wakamuswa kuvakafa nge simba raBaba, nokudaro kuti nesuwo ti hambe muhupenyu udwa. ⁵Nokuti, zve tinowa takabatana naye pamufananidzo we rufu rake, nazvo tichange takabana, nokumuka kwevakafa kwake.⁶Isusu tinoziya kuti: munhu mukuru wedhu waka roverwa pamuchingikwa Naye, kuti mwiri wezvishaishi uparadzwe. izvo zvakaitika kuti tisa tereswa ne chiwi. ⁷Uyo akafa unozwi mukundi kune chiwi.⁸Asi, kudai tikafa na Kristu, tineguinyiso rokuti nesuwo tanozo rarama Naye. ⁹Tinoziya kuti Kristu waka mukakuvakafa nekuti achazi kufa. Rufi arichinazwe kodzero Kwaari.¹⁰Ndizvo, pekuti wakafira zvishaishi, Ena wakafa shikamwe pazweshe. Pazweshe hupenyu waanorarama Ena, unoraramira Mwari. ¹¹Sezwakafanana, zwi conzereseivo vakafa pashenyu pane chiwi, asi vakapona pana Mwari muna Jesu Kristu.¹²Naizvozvo, musa siya chiwi cheitonga mumwiri wenyu unofa, kuti muterere kunaka kwayo. ¹³Musa kombidza madiwi emwiri yenhu ku chivi, kuti chimushandise kune zwisinakutendeka. Asi zwikombedzerei kuna Mwari sevakafa nekuti zwino murikupona. Nekuzwikombedzera madiwi emwiri yenhu kuna kuna Mwari se chiombo chinochandiswa kune zwakatendeka. ¹⁴Musazotendera kuti chiwi chimu gare, nokuti amusi pasi pemutemo, asi pasi penyasha.¹⁵Saka here? Tinofanera kutadza nokuti atisi pachi pemutemo, as pachi penyasha here? Haiwa! ¹⁶Amuzii here kuti uyo wamunozvipiira kwaari semuranda ndie amuno zwisisa neamuno fanera kuzwa? chokwadi ngeichi: kuti muri varanda we chiwi chinotora ku rufu, kana muranda we kuzwisisa kunoisa kutendeka?¹⁷Asi ngaabongwe Mwari! ngekuti mwainga varanda we zwivi, nekudaro munozwisisa nge moyo weshe kugwinyiso rinooneka mudzidziso rakapuwa kwomuri. ¹⁸Nekuti mwaka nhurwa kubva mukushaisha nekuva vashandi vekutenda.¹⁹Ndino reketa se munhu, ngendaa yekutama simba kwe nhama yenhu. Ngokuti kudai ngezvemwakapira nhengo dzemwiiri wenyu kuita vashandi we zwekusukikasukika nezwe kushaisha kuti muite zwakashata, ndizvo ndizvo, zvino, mwechipira inga vashandi we zvakaipa kunomuita vakacheneswa. ²⁰Naapo, pemwainga vashandi ve zwakaita, mwainga mwakanyurwa kubva kundaa yokutendeka. ²¹Panguva iyo, ngeuri muchero, zvino, wakaitwa kuneizvo zviro nyara? ngekuti magumo azvo e rufu.²²Asi nazvino, zwimwaka sunugurwa do zwivi nekuva vashandi va Mwari, munemuchero yenyu inoita kuti mucheneswe, nekuti mhinduro upenyu usingaperi. ²³Ngokuti mubairo we chiwi eRufu, asi chipo chenyasha dzaMwari upenyu husingaperi muna Jesu Kristu, Mambo wedu.

Chapter 7

¹Kana, mainga musikazii here kuti mutemo unorinda munhu acha pona? Nokuti ndino reketera vanhu vanouzia mutemo.²Nokuti, pamutemo, munhu cadzi wakabatana ne mwamuna wake vachiri muhupenyu; asi mwanuna wake akafa, ena waregererwa pamutemo we kurorwa. ³Saka ena, anga batana ne mumwe murume, wake achiri mupenyu, ena uchadainzwa mpomba. Nazvo, mwamuna wake ankafa, ena anenge a regererwa ne mutemo, azomboswi wapomba neku rorwa nemumwe murume.⁴Nokudaro, vanukuna vangu, nemwiwo mwaka urahua pamutemo, pakatei pe muwiri wa Kristu, kuti muwe vevamweni, kana kuti, Uyo akamuka kuvakafa, kuti abarrire Mwari muchero. ⁵Ngekuti patainga tiri panhama, zvido zvekuchaicha, zvakasimukirwa ne mutemo, zvai chanda mu muvir wedu kuti zvibare muchero yo rufu.⁶Zvino, taregererwa nge mutemo. Tinofa kuitira zviya zvakasungwa, kuti zvive zvinhoana zvo mweya, nekusachembera kwe gama.⁷tinozotikudin here? Mutemo wako chiwi here? Haiwa. nokuti, inini dai ndisina kuziya chitadzo, kudai kusiri nge mutemo. dai ndisika zii ku emura, kudai mutemo usikazi kuti: ''Usazo emura''. ⁸Asi chitadzo, chanona mukana wa piwa nomurairo, chakaundza kaindi yeshe yekuemura kwendiri. ngokuti pasina mutemo, akuna rufu.⁹pakutanga ndai rarama pasina mutemo, asi, pakauya murairo chitadzo chakauya neni ndikafa. ¹⁰Murairo, wainga uri weku unza hupenyu, wakawa rufu kwendiri.¹¹nokuti chitadzo, ngemukana we murairo, chaka ndinyepera. Nokuda kwemurairo, chakandiuraya. ¹²Nazvo, mutemo wakachena, ne murairo wakachena, kutendeka neku naka.¹³Nokudaro, zvainga zvakanaka zvakava rufu kwendir here? Haiwa. Asi chitadzo, kuti chizvikombidze se chitadzo nokuda kwe chakanaka, zwaka bar kwendiri kufa. Ndizvo, kuti nokuda kwe murairo we chitadzo kukombedzwe kuchaicha kwakapindiridza. ¹⁴Ngokuti tinoziya kuti mutemo ngewo mweya, asi inini ndiri we nhama, yakatengeswa semushandi we chiwi.¹⁵Nokuti zwandinoita, handi zvizii. zva ndinoda kuita andiiti; nezva ndinozonda, ndinoita. ¹⁶Asi ndechiita zvandisikadi, ndino tenderana ne mutemo, kuti mutemo wakanaka.¹⁷Asi zvino andisinipi inini anoita izwi, asi chiwi chinorarama nukati mwangu. ¹⁸Nokuti ndinozia mwendiri, izvi munhama yangu, hamu gari chakanaka, ngekuti ndino chuira chakanaka chiwe mukati mwangu, asi handi koni kuzviita.¹⁹chakanaka chandinoda kuita ,handi iti, asi chitadzo chandisikadi, ichi ndinoita. ²⁰Ngokuti, ndechi ita chandisinkadi kuita, saka andisinipi ndiri kuzviita, as chitadzo chinorarama mukati mwangu. ²¹Ndinoziya, mukati mwangu, mutemo wekuda wekuita chakanaka, asi, chokwadi chiwi chiri mukati mwangu²²Nokuti, nemunhu wemweya, ndinofara pa mutemo ya Mwari. ²³Ndizvo, ndinovona mutemo dzakasiyana mukubatana kwe mwiri, ino takanira mutemo munyuwani mupfunga dzangu. Izvi zvinondiita musungwa wemutemo wekutadza uri ndii wemwiri wangu.²⁴Ndiri munhu akachatirwa! Ndiani ucha ndi regeredza pa mwuiri wekufa uyo? ²⁵Nyasha kuna Mwari ngekuda kwa Jesu Kristu mambo wedu! Nokudaro, ndino chandira mutemo ya Mwari nge ndangariro yangu, nekuti panhama ndinochandira njira yechitadzo.

Chapter 8

¹Nazvo, hakuchina nachimwe chipomero kune avo vari muna Jesu Kristu. ²Nokuti mutemo we mweya we hupenyu muna Jesu Kristu wakandi sunungura kubva ku mutemo we chiwi neche kufa.³Nokuti, zvakanga zvisingakwaniswi nomurairo, pakushaiwa kwawo simba nokuda kwenyama, Mwari pakutuma kwake Mwanakomana, wakenomufananidzo wenyama yezvivi, nokuda kwezvivi, wakapa mhosva zvivi zviri munyama. ⁴Kuti zvakarebwa nomurairo zviitike matiri, isu tisingafambi nenyama, asi nomweya. ⁵Avo vanopona munhama vanofunga zvenhama,, asi, avo vano pona mumweya, vanofunga zvomweya.⁶Ndizvo, pfungwa dze nhama kufa, asi pfungwa dze mweya hupenyu neregare; ⁷Nokuti kufunga pfungwa dze nhama kuchaicha kuna Mwari, ndizvo hau shandi mutemo wa Mwari, kana, kuita azvimboiti. ⁸Avo vari panhama hawanga fadzi Mwari.⁹Asi imimi hamusi munyama, asi mumweya,kana Mweya waMwari wechigara mukati menyu. Asi kana munhu asinaMweya waKristu, haasi wake. ¹⁰Kana Kristu ari mukati menyu, muviri wakafa nokuda kunezvivi, asi mweya uri mupenyu nokuda kwokutendeka.¹¹kana Mweya weuyo wakamusa Jesu kuvakafa echigara mukati menyu, Ena wakamuta Kristu Jesu kuvakafa, uchaponesa mwiri yenyu inofa neMweya wake, unorarama mukati menyu.¹²Nazvo, hama dzangu, tiri vegava atisinyama, kuti tirarame nekuda kwenyama. ¹³Nokuti kana mechifamba netsika dzenyama, muchafa; asi kana mechiuraya mabasa omwiri noMweya, muchapona;¹⁴nokuti veshe vanotungamirirwa noMweya waMwari, ava ndivo vana vaMwari. ¹⁵Nokuti hamuna kupuwa mweya wouranda kuti mutye, asi makapuwa mweya wokuitwa vana, watinodaidzira nawo, tichiti: Aba, Baba.¹⁶Mweya amene unopupurirana nomweya wedu, kuti tiri vana vaMwari. ¹⁷kana tiri vana, nesuwo tiri aryi venhaka; venhaka yaMwari, pamwe chete naKristu, kana zwemene techitambudzika pamwe chete Naye, tichakudzwavo pamwe chete naye.¹⁸Nokuti ndinoti madambudziko enguva ino haana kufanira kuedzaniswa nokugwinya kuchakombedzwa kwetiri. ¹⁹Nokuti zvisikwa zvinetariro yokkuoneswa kwevanakomana vaMwari.²⁰Nokuti zvisikwa zvakaiswa pasi pezvisingagari, zvisingadi hazvo, asi nokuda kwakewakazviisa pashi pazvo. ²¹zvichitarira kuti zvisikwa zvimene zvisunungurwe vo pavurandawokuvora, zviiswe pakusunungurwa kwokugwinya kwevana vaMwari. ²²Nokuti tinoziva kuti zvisikwa zveshe zvinogomera nokurwadziwa kwekubara kusvikira nanyamachi.²³Zvisati zviri zvona bedzi, asi nesu vo, kunyange tinezvibereko zvokutanga zvoMweya, nesu temene tinogomera mukati medu, tichimirira kuitwa kwedu vana, ndiko kudzikinurwakwomwiri wedu. ²⁴Nokuti takaponeswa netariro; nokuti ndiani unotarira chaanovona? ²⁵Asi kana tichitarira chatisingavoni, tinochiemera nokutsungirira.²⁶Sazvo, Mweya unobatsiravo nokusava nesimba kwedu. Nokuti hatizii kunyengeterazvakafanira, asi Mweya wemene unotinyengeterera nokugomera kusingareketwi; ²⁷Ena ndiye unowona moyo, ndiye unoziya pfunga yeMweya, nokuti unonyengeterera vatsvene sezvinoda Mwari.²⁸Tinoziya kuti zviro zveshe zvinobata pamwechete kuti zviitire zvakanaka kune avo vanoda Mwari, avo vakadanwa sezvaakafunga. ²⁹Nokuti vaakaziva kare, ndivo vaakatemera vo kare,kuti vafanane nomufananidzo woMwanakomana wake, kuti ave dangwe pakati pehama zinji. ³⁰avo vaakatemera kare, ndivo vaakadanavo. Vaakadana, ndivo vaakatendekesavo. Vaakatendekesa, ndivo vaakakudzavo.³¹Zvino tichatiyiko pa zvinhu izvi? Kana Mwari achitirwira, ndianiko uchatirwisa? ³²Ena,usina kuramba kunyange noMwanakomana wake, asi wakamupa cheshe nokuda kwedu teshe,ungarega sei kutipavo zveshe pamwe chete naye zviro izwi?³³Ndiani uchakwirira vasanangurwa vaMwari? Mwari ndiye unoponesa. ³⁴Ndiani uchavapa ndava? Kristu Jesu ndiye waktifira , kundze kweizvi, ndiye wakamuswa kuvakuwakafa. Ena uri kurudyi raMwari, unotinyengetereravo.³⁵Ndiani uchatiparadzanisa nerudo raKristu? Kutambudzika, kana nhamo, kana kuvengwa, kana nzara, kana kushaiwa zvokufuka, kana njodzi, kana munondo here? ³⁶Sezvazvakanyorwa, zvichinzi: Nokuda kwenyu tinovurawa zuva reshe; Takazwi tiri makwai anobayiwa.³⁷Pazvinhu zviro zveshe tiri vakundi nokupfuvurisa naiye wakatida. ³⁸Nokutindinoziva kwazvo kuti kunyange rufu, kana vupenyu, kana vatumwa, kana vanesimba, kana zvazvino, kana zvinovuya kana masimba. ³⁹kana kwakakwirira, kana kwakadzika, kana chiro chimwe chakasikwa, hazvingazoiti kutiparadzanisa nerudo raMwari, riri munaKristu Jesu, Ishe wedu

Chapter 9

¹Ndinotaura chokwadi munaKristu, handinyepi. Hana yangu inondipupurira muMweya Mutsvene, ²kuti ndineshungu kwazvo nokuchema kusingaperi mumoyo mangu.³Nokuti ndaida kuti inini ndemene ndiwe munhu wakatukwa nekuparadzaniswa naKristu nokudakwehama dzangu, vari verudzi rangu panyama; ⁴Ndivo vaIsraeri. kuitwa vana, nokugwinya, nesungano, nokupuwa murairo, nokunamata Mwari, nezvipikirwa. ⁵Madzibaba ndeavo, naKristu wakabva kwavari panyama, uri pamusoro peveshe, sekuti Mwari unokudzwa nokusingaperi. Ameni.⁶Asi handiti shoko raMwari rakakona. Nokuti vakabva kuvaIsraeri havasi veIsraeri veshe. ⁷Nevari vedzinza raAbhurahamu havasi vana vake veshe. Asi, Kuna Isaka ndiko kuchatumidzwa rudzi rwako.⁸Ndokuti havasi vana venyama vari vana vaMwari. Asi vana vokupikirwa, ndivo vanozwi wabarhwi. ⁹Nokuti shoko rakapikirwa ndirori: Nenguva yakaita seino Ndichawuya, Sara uchapuwa mwanakomana.¹⁰Hazvisi izvozvo vzega; asi Rebekavo, wakati anemimba wakabereka Isaka, baba vedu ¹¹nekuti vana vaiga vasati vaberekwa, vasati vaita zvakanaka kana zvakaipa, kuti kufunga kwaMwari pakusanangura kwake kusimbiswe, kusingabvi pamabasa, asi kunaiye unodana, ¹²zvakazwikwaari: Mukuru uchashandira mudoko. ¹³Sezvazvakanyorwa, zvichinzi: Jakobho ndakamuda, asi Esau ndakamuvenga.¹⁴Saka tichatikudini? Kusatendeka kuriyo kunaMwari here? Haiswa! ¹⁵Nokuti unoti kunaMosesi: Ndichazwira ngoni wandinozwira ngoni, ndichazwira tsitsi wandinozwira tsitsi. ¹⁶Nazvo hazvibvi kunounoda, kana kuneunoRumba, asi kunaMwari, vanengoni.¹⁷Nokuti Runyorhwa runoti kunaFarao: Ndizvo zvandakakumusira, kuti zita rangu riparidzwepanyika yeshe. ¹⁸Nazvo unozwira ngoni waanoda, uye unowomesera moyo waanoda.¹⁹Hino iwewe uchati kwendiri: ''Ena uchapirei ndaa kuneumwe? Nekuti ndiani unoramba kuda kwake? ²⁰Haiwa Kana, iwewe munhu, ndiwe anini, unopingura Mwari? Chakapfumbwa chingatikunowakachipfumba: Wandiitirei kudai? ²¹mupfumbi wehari haanasimba padera pevhuhere, kuti nebundu rimwe aite mudziyo mumwe wakakudzwa, nomumwe usina kukudzwa?²²Tichatikudini kana Mwari, akanga echida kukhombedza kutsamwa kwake, nokuziisa simba rake, akaita nomoyo murefu zvikuru padera pemudziyo yokutsamwirwa, yakagadzirirwa kuparadzwa? ²³kuti aziise kupfuma kwokugwinya kwake padera pemudziyo yengoni, yaakagadzirira kugwinya, ²⁴Tiri isusu vakadainzwavo naye, tisingabvi kuvaJudha bedzi, asi kuvahedheni vo?²⁵Sezvaanorevavo pabhuku raHosea, echiti: Avo vainga vasiri vanhu vangu; Ndichavadaidza vanhu vangu; Naiye wainga asiri mudikanwa, ndichamudaidza mudikanwa. ²⁶Zvichaitika kuti pandau yavakabirha kwavari: ''Hamusi vanhu vangu, apapo vachadaidzwa vanakomana vaMwari mupenyu''.²⁷NaIsaya unodaidza padera pevaIsraeri echiti: ''kunyange kuwanda kwevana vaIsraeri kwakaita sejecha regungwa, vakasara vachaponeswa, ²⁸nokuti Ishe wachaita panyika shoko ravo, nekuripedzisa, nekukasira. ²⁹Sezvaakareketa Isaya kusati, echiti: Dai Ishe wehondo asina kutisira rudzi, Tingadai takawa seSodhoma, takaitwa seGomora.³⁰Saka tichatikudini? Tichati, vahedheni vasina kutsvaka kutendeka, ndivo vakawana kutendeka, uko kutendeka kwokutenda; ³¹Asi vaIsraeri vakati vechitsvaka murairo wokutendeka havana kuguma pamurairo wokutendeka.³²Ngei? Nokuti havana kutsvaka nokutenda, asi zvinenge nemabasa omurairo. Vakagumburwanebuwe rinogumbusa. ³³Sezvazvakanyorwa, zvichizi: ''Wona, ndinoisa paZiyoni buwerokugumbusa, neivu rokupinganidza. Unotenda kwaari, haanganyadziswi''.

Chapter 10

¹Hama dzangu, kuda kwemoyo wangu nekukumbira kwangu kunaMwari padera paIsraeri ndiko, kuti vaponeswe. ²Nokuti ndinovapupurira kuti vanoshingairira Mwari, asi havaiti nokuziva. ³Nokuti, zvavakanga vasingazii kunaka kwaMwari, vakatsvaka kumuisa kururama kwavo vamene, vakasazviisa pasi pokunaka kwaMwari.⁴Nokuti Kristu mugumo womurairo pakutsvaka kunaka, kune mumwe nomumwe unotenda. ⁵Nokuti Mosesi unonyora: ''echiti, munhu, unoita kunaka, kunorewa nomurairo, uchararama nazvo''.⁶Asi kunaka kunobva pakutenda, kunoreva kuti: ''Usati mumoyo mako: Ndiani uchakwira kudenga? (ndiko kuno unza Kristu); ⁷kana, ndiani uchadzaka kwakadzikadzika? (ndiko kubudisa Kristu kuvakafa)''.⁸Asi kunorevei? Shoko riri pedo newe, mumuromo mako, nomumoyo mako; ndiro shoko rokutenda ratinoparidza. ⁹kuti, kana uchipupura nomuromo wako kuti Jesu ndiye Ishe, nokutenda mumoyo mako, kuti Mwari wakamumutsa kuvakafa, uchaponeswa. ¹⁰Nokuti munhu unotenda nomoyo, ndokururamiswa; unopupura nomuromo, ndokuponeswa.¹¹Nokuti Runyorhwa runoti: Aninani unotenda kwaari, haanganyadziswi. ¹²Nokuti muJudha nomuGiriki havasiyani; nokuti mumwe ndiye Ishe wavose, wakapfuma kunavose vanodana kwaari. ¹³nokuti aninani unodana kuzita raShe, uchaponeswa.¹⁴Zvino vachagodana sei kunaiye, wavasina kutenda kwaari? Vachatenda seiko kunaiye, wavasina kunzwa? Vachanzwa seiko kana kusinomuparidzi? ¹⁵Vachaparidza sei, kana vasingatumwi? Sezvazvakanyorwa, zvichinzi: Dzakanaka sei tsoka dzavanoparidza Evhangeri yorugare, namashoko omufaro ezviro zvakanaka?¹⁶Asi veshe havana kuzkwa mashoko kuvhangeri. Nokuti Isaya unoti: ''Ishe, ndianiko wakatenda zvatakaparidza? ¹⁷Nazvo kutenda kunovuya nokunzwa, nokunzwa kunovuya neshoko raMwari.¹⁸Asi ndinovundza: Havana kunzwa here? Eya, zvirokwazvo. Izwi ravo rakabuda kunyika yeshe, Nemashoko avo kumagumo yenyika.¹⁹Kunze kwe izvi, ndinovundza: VaIsraeri vainga asika zii here? Pakutanga, Mosesi unoti: ''Ndichamusa kutsamwa kwenyu norudzi rusinganzwisisi''.²⁰NaIsaya, asingatki, unoti: Ndakavonekwa nevasina kundibvunza. Ndakazvikombedza kune vasina kundi bvunzisa. ²¹''Asi kuvaIsraeri unoti:Ndakatambanudzira mavoko angu zuva reshe kuvanhu vasingatereri, nevanokakavara

Chapter 11

¹Zvino ndinoti: Mwari wakarasha vanhu vake here? Haiwa! Nokuti neni vo ndiri muIsraeri, worudzi rwaAbhurahamu, weimba yaBenjanimi. ²Mwari haana kurasha vanhu vake vaakaziva pakutanga. hamuzii kuti Rugwaro runoti kudini pamashoko aEria here? Kuti unokumbira kunaMwari pamusoro pavaIsraeri, achiti: ³Ishe, vakavuraya vaporofita venyu, vakaputsa aritari dzenyu, ini ndakasiyiwa ndoga, zvino vanotswaka kundivuraya.⁴Asi Mwari unomupingurei? ''Unoti: Ndakazvisiira varume vanezvuru zvinomwe, vasinakufugamira Baari''. ⁵Zvino sazvo nenguva inovo variyo vakasara, vakasanangurwa nenyasha⁶Asi kana kuketwa kuri kwenyasha, kunenge kusiri kwamabasa, kana zvisakadaro, nyasha hadzisiripi nyasha. Asi kana kuri kwamabasa hakuzati kuchiri kwenyasha. Kana zvisakadaro basa harizati richibasa. ⁷Zvino tichatikudini? VaIsraeri havana kuwana zvavakanga vachitsvaka, asi vakasanangurwa ndivo vakazviwana; vamwe vakawomeswa, ⁸sezvazvakanyorwa, zvechinzi: Mwari wakavapa mweya wehope; meso, kuti varege kuwona, nenzee, kuti varege kunzwa, kusvikira zuva renhamashi.⁹NaDhavhidhi vo unoti: Tafura yavo ngaiitwe musungo, neriva, ¹⁰Meso avo ngaasvipirwe,varegere kuvona; Mukotamise mushana yavo misi yeshe.¹¹Saka ndinoti: Vakagumbuswa kuti vawe here? Haiwa! Asi nokuwa kwavo ruponeso rwakasvika kuvahedheni, kuti vamutsirwe godo. ¹²Zvino kana kuwa kwavo kwakafumisa nyika, nokutapudzwa kwavo kwakafumisa vahedheni, zvikuru sei kudzara kwavo?¹³Ndinotaura kwamuri, imimi vahedheni. Zvandiri muapostora wavahedheni, ndinokudza basa rangu. ¹⁴Zvimweni ndingamusa godo kunevenyama yangu, ndiponese vamweni.¹⁵Nokuti kana kurashwa kwavo kuri kuyananiswa kwenyika, kugamuchirwa kwavokuchagoveiko, asi vupenyu pakufa? ¹⁶Zvino kana chibereko chokutanga chiri chitsvene, bundurose rakadaro vo; kana mudzi uri mutsvene, matavi akadaro vo.¹⁷Zvino, kana mamwe matavi akavhuniwa, iwe, muorivhi wokudondo ukabatanidzwa pakati pawo, ukava nomugove pamwe chete nawo pamudzi napamafuta omuorivhi, ¹⁸usazvikudzakumatavi, kana uchizvikudza, hauzi iwe unotakura mudzi, asi mudzi ndiwo unokutakura iwe.¹⁹Zvino iwe uchati, matavi akavhuniwa, kuti ini ndibatanidzwe. ²⁰Ndizvozvo; vakavhuniwa nokusatenda kwavo, iwe unomira nokutenda kwako. Usazvikudza, asi utye. ²¹Nokuti kana Mwari asina kurega matavi awo, haangakuregi newe vo²²Zvino tarira vunyoro nokukasharara kunavakawa, asi kwauri vunyoro bwaMwari, kana uchigara pavunyoro bwake;kana zvisakadaro, newe uchatemwa vo.²³Naivo vo, kana vasingagari pakusatenda kwavo, vachabatanidzwa; nokuti Mwari unogonakuvabatanidza zve. ²⁴Nokuti kana iwe wakatemwa kumuorivhi, uri wokudondo pakusikwakwawo, ukabatanidzwa pamuorivhi wakanaka, zvichipesana nokusikwa kwazvo zvikuru sei avavari matavi awo,vangabatanidzwa pamuorivhi wavo!²⁵Nokuti hama dzangu, handidi kuti musaziva chakavanzika ichi, kuti murege kuva namanyawi; kuti kuwomeswa kwomoyo kwakavuya pamusoro pavamwe vavaIsraeri kusvikira kuzara kwavahedheni kwapinda.²⁶Nazvo rudzi rweshe rwavaIsraeri ruchaponeswa;sezvazvakanyorwa zvichinzi: PaZiyoni pachabuda Musununguri; Uchabvisa kusada MwarikunaJakobho. ²⁷Iyi ndiyo sungano yangu navo, Musi wandichabvisa zvivi zvavo.²⁸Kana iri Vvhangeri, avo vavengi vaMwari nokuda kwenyu; asi kana kuri kusanangurwa, vadikanwa nokuda kwamadzibaba. ²⁹Nokuti zvipo zvaMwari nokudana kwake hazvishandurwi.³⁰Nokuti semi kare makanga musingatereri Mwari, asi zvino makanzwirwa ngoni nokusaterera kwavo. ³¹saizvo naivo zvino havana kuterera, kuti nengoni dzakaitirwa imi naivo vanzwirwe vo ngoni. ³²Nokuti Mwari wakavapfigira veshe pakusaterera kwavo, kuti avazwire ngoni yeshe.³³Haiwa kufuma kwokuchenjera nokuziva kwaMwari kwakadzika sei! Kutonga kwake hakunganzverwi, nenzira dzake hadzingarondwi! ³⁴Nokuti ndianiko wakanga ari murairi wake?³⁵Ndiani wakatanga kumupa, kuti aripirwe zve? ³⁶Nokuti zvose zvinobva kwaari, zviripo naye, zviripo nokuda kwake. Ngaave nokubwinya nokusingaperi. Ameni

Chapter 12

¹Nazvo ndinokumbira zvikuru kwamuri, hama dzangu, netsitsi dzaMwari, kuti muise miviriyenyu, chive chibayiro chipenyu, chitsvene, chinofadza Mwari, ndiko kunamata kwenyukwomoyo. ²Musaenzaniswa nenyika ino; asi mushandurwe murangariro wenyu uchivandudzwa,kuti muidze muzive kuda kwaMwari kwakanaka, kunofadza, kwakakwana.³Nokuti nenyasha dzandakapiwa, ndinovudza mumwe nomumwe uri pakati penyu, kuti arege kuzvifunga kuti mukuru kupfuvura paanofanira kufunga napo; asi afunge nokufunga kwakachenjera, mumwe nomumwe nechiyero chokutenda, sezvaakagoverwa naMwari.⁴Nokuti sezvatinemitezo mizhinji pamuviri mumwe, asi mitezo yose hainebasa rimwe chete. ⁵saizvozvo isu, tiri vazhinji, tiri muviri mumwe chete munaKristu, mumwe nomumwe ari mutezowavamwe.⁶Tinezvipo zvakasiyana, patakapuwa nyasha napo. kana kuri kuporofita, ngatiprofitezvakaenzana nokutenda kwedu. ⁷kana kuri kushumira, ngazvivonekwe pakushumira kwedu; kana kuri kudzidzisa, pakudzidzisa kwedu. ⁸kana kuri kuraira, pakuraira kwedu; unopa, ngaape nomoyo wose; uri mukuru, ngaabate nokushingaira; unoitira ngoni, ngaaite nemufaro.⁹Rudo ngarurege kuva nokunyengera. Wengai zvakashata; namatirai zvakanaka. ¹⁰Kana ruri rudo pakati pavatendi, danai norudo rukuru. pakukudzana tungamiriranai.¹¹Regai kuva novusimbe pakushingaira; pisai pamweya, batirai Ishe. ¹²farai patariro; tsungirirai pakutambudzika; rambai mechinyengetera. ¹³Kovanai navatsvene pakushaiwa kwavo nekuitira vaenzi rudo.¹⁴Ropafadzai vanokutambudzai; ropafadzai, musatuka. ¹⁵Farai navanofara; chemai navanochema. ¹⁶Ivai nomoyo mumwe pakati penyu. Musatsvaka zvinorumbidzwa, asi mufambidzane navanozvininipisa. Musati pamoyo yenyu makachenjera.¹⁷Musabadara munhu chakashata kana amuitira Musatsiva munhu chakaipa kana akakuitirai chakaipa. Itai chakanaka pamberi pavanhu vose. ¹⁸Kana zvichibvira, kwomuri, ivai norugare navanhu veshe.¹⁹wadikanwa musatsiva, asi munzvenge kutsamwa; nokuti kwakanyorwa, kuchinzi: kutsiva ndokwangu, ini ndicharipira ndizvo zvinoreva Ishe. ²⁰Asi kana muvengi wako aziya, umupe kudya; kana afa nenyota, umupe kunwa; nokuti kana uchiita izvozvo, uchatutira mazimbe omoto pamusoro wake. ²¹Usakundwa nezvakaipa, asi ukunde zvakaipa nezvakanaka

Chapter 13

¹Munhu weshe ngavaswe vehutongi vari padera pavo, nokuti akuna hutongi, usiri unobva kuna Ishe; ²Ndivo, uyo unoramba kuzwa vehutongi unophambana na Mwari; nevayani vano pambana navo vachapuwa kutotonga kavo.³Nokuti vabati havatkisi unobata basa rakanaka, asi rakachata. Unoda kusatka simba here? Ita zvakanaka, ugorumbidzwa navo. ⁴Nokuti ndiye mushumiri waMwari kwauri, kuti akuiitire zvakanaka. Asi kana uchiita zvakchata, itka, nokuti ena haabati munondo pasina; nokuti ndiye mushumiri waMwari, mutivi wokutsamwa kunounoita zvakachata. ⁵Nazvo, munofanira kuzviisa pasi pavo, musikadaro nokuda kwokutsamwa bedzi, asi nokudawo kwehana.⁶Ndizvo sake munoripa vo mutero. Nokuti ndivo varanda vaMwari vanoramba vechingobatira chiro icho. ⁷Ripirai veshe zvavanofanira kuripirwa: Mutero kunavanofanira kutererwa; muripo kunavanofanira kuripirwa; kutka kunavanofanira kutkiwa; kukudza kunavanofanira kukudzwa.⁸Musava nechikwerete nomunhu, asi chokuda umwe nomwmwe. Nokuti unoda umweni wake, wazadzisa murairo. ⁹Nokuti izvo zvokuti: ''Usaita vupombwe'', ''usauraya'', ''usaba'', , ''usaemura'' , kana murairo upi noupi, zvakavunganidzwa pashoko rokuti: Ude umweniwako sezvaunozvida. ¹⁰Rudo ariitiri kwako zvakachata; nazvo rudo rinozadzisa murairo.¹¹Ngekuda kweizvi, imimi munoiziya nguva, kuti zvino yatova nguva yokumuka kwenyu pahope; nokuti zvino kuponeswa kwedu kwava pedo kupfuvura zuva ratakatanga kutenda naro. ¹²Usiku wodarika, kuedza kwapaduze. Nazvo ngatirashe mabasa erima, ngatipfeke nhumbi dzokurwa dzechiedza.¹³Ngatifambe nenzira yakafanira sepamasikati; tisingafambi nokutamba kwakaipa, nokubatwa, kana noupombwe, noutere, kana negakava, negodo. ¹⁴Asi pfekai Ishe Jesu Kristu, musatsvaka kufadza nyama pakuchiva kwayo

Chapter 14

¹Ashirai munhu wakarembedzeka mukugonda, asi musikaphikisani naye. ²Munhu umwe unogonda kuti ungarha chero zveshe; umweni munhu wakarembedzeka unodya muriwo yemashakani.³Ena unorha asashoora usikarhi, naye usikarhi asatonga unorha, ngokuti Mwari wakamuashira. ⁴Urianani iwewe unotonga muranda woumweni? Zviri pamberi pamambo wake kuti aeme nokuti kuwa. Asi unozoema, ngokuti Mambo unesimba rokuita kuti aeme.⁵Munhu umweni unoremeredza zuva rimwe kupinda rimweni, umweni unoremeredza mazuva eshe kuti akatodzana. Munhu weshe ngaanase kuzia mumupinimidzo wake. ⁶Uwo unongwarira zuva, unoringwaririra kukudza Mambo. Nouwo unorha, unorhira kukudza Mambo ngokuti unobonga Mwari; apo usikarhi, nekudaha kwaMambo naye unobonga Mwari.⁷Ngokuti apana naumwe wedu unodziponera pachake ega, apanazve unodzifira pachake ega. ⁸Ngokuti kudai techipona, tinoponera Mambo, nokuti dai techifa, tinofira Mambo; ndizvo zvino, kunyazwi techipona nokuti techinyafa, tiri vaMambo. ⁹Ngokuti ngeiyi ndaa Kristu wakafa akaponazve, kuti aite Mambo wevakafa nevanopona.¹⁰¹¹Ngeyi iwewe wechiitira ndaa hama yako? Newe unoshoora ngeyi hama yako? Ngokuti isusu teshe tinozoema pamberi pechigaro chokutonga chaMwari. 11 Ngokuti kwakanyorwa kuti, “Kudai ngezvendinopona, unoronza Mambo Mwari, mabvi eshe anozondigwadamira nendimi dzeshe dzinozokudza Mwari.”¹²Ndizvo, umwe ngaumwe wedu unozodzipingurira kunaMwari. ¹³Ndizvo tisachaitirana ndaa umwe kunoumweni, asi zvirinane kuti mugure kuti asazoapo munhu unoisa chipumhuniso munjira yehama yake.¹⁴Ndinozia neni ndinoongiwa munaMambo Jesu kuti akuna chiro chinosvipisa mwechiri pachacho; asi chinoita chakasvipiswa kwaari unopinimidza kuti chakasvipiswa. ¹⁵Ngokuti kudai hama yako yechisvipiswa mwoyo ngendaa yokudya kwako, ngokudaro auchahambi ngorudo. Usamuuraya ngokudya kwako uwo waakafira Kristu.¹⁶Ndizvo musatendera kuti kunaka kwenyu kureketwe ndikwo kuti kwakashata. ¹⁷Ngokuti umambo waMwari andihwopi wokurha nekumwa, asi kutendeka nokunyarara nokudakara muMweya Wakachena.¹⁸Kunyazwi ndiani unoshandira Kristu ngokuita izvi unoashirika kunaMwari nokutedwa kunevanhu. ¹⁹Ndizvo ngatitsvake izvo zvinounza kunyarara neizvo zvetingagwinyisana ndizvo umwe kunoumweni.²⁰Musaparadza mushando waMwari ngendaa yezvokurha. Ngegwinyiso zviro zveshe zvakacheneswa, asi zvakashata kunyazwi kunaani unoita kuti vanhu vamweni vawe ngezvaanodya; 21 ²¹kwakanaka kurekera kudya nyama nokurekera kumwa vhini nokuti kurekera kuita chiro chimweni chinoita kuti hama yako ikugunwe.²²Kugonda kwounakwo, ngakugarepakati pako naMwari. Unomuchena usikadziitiri ndaa pazviro zvaanotendera. ²³Asi uwo unogononda watoitirwa ndaa, kudai echidya, ngokuti aaiti ngokugonda; ngokuti kunyazwi ngechiri chisikaitwi ngokugonda kushaisha.

Chapter 15

¹Isusu takagwinya tinofanera kutwara kurembedzeka kwevasina simba, haiwa kuti tidzidakadze pachedu. ²Umwe ngeumwe wedu ngaadakadze muakirwana wake ngezvakanaka, zvinomuaka.,³Ngokuti Kristu aazi kudzidakadza pachake; asi, kudai ngezvakanyorwa: “Kutuka kweavo vakakutuka iwewe kwakawira padera pangu.” ⁴Ngokuti kunyazwi ngezviri zvakanyorwa kare zvakanyorwa kuti isusu tidzidze, kuti kubudikidza ngokusengerera nokuembedzerwa kwezvinyorwa tiwe nekugonda.⁵Mwari wokusengerera nowokuembedzera ngaamupe kuti muite mupinimidzo umwewo umwekunoumweni, kudai ngezvinoda Kristu Jesu, ⁶kuti muri pamwepo ngeizwi rimwe mukudze Mwari naBaba waMambo wedu Jesu Kristu. ⁷Ndizvo ashiranai umwe noumweni, kudai ndiKristu wakamuashirawo kuti Mwari akudzwe.⁸Ngokuti ndinomuronzera kuti Kristu wakaitwa muranda kune vakachekwa kuti waonise gwinyisoraMwari, kuti wagwinyisise zvigondiso zvakagondiswa kumadzibaba, ⁹nekuitira kuti madzinza akudze Mwari ngendaa yenyasha dzake. Kudai ngezvakanyorwa kuti, “Ngeiyi ndaandinozomukudza pakati pevemadzinza, ndiembere kukudzwa kwezita renyu.”¹⁰Zve unoti: “Dakarai, imwimwi vemadzinza, pamwepo nevanhu vake.” ¹¹Zve unoti: “KudzaiMambo Mwari, imwimwi mweshe vemadzinza, vanhu veshe ngavamukudze.”¹²Zve Isaya unoti: “Nzinde yaJese inozouya, nouwo unozomuruka kutonga padera pevemadzinza. Vemadzinza vanozogondera mwaari.”¹³Hino, Mwari wekugonda ngaamudzadze ngokudakara kweshe nokunyarara mukutenda, kuti kubudikidza ngesimba reMweya Wakachena muwe negonda rinorashikira.¹⁴Inini ndemene ndinonasa kuzia ndimwi, hama dzangu, kuti imwimwi mwemene mwakazara ngokunaka, mwakazara ngekuzia kweshe, munokonazve kupangana umwe kunoumweni .¹⁵Asi ndakanyora kwomuri ngokushinga yaamho ngezviro zvimweni, kumukarakadzisa ngendaa yenyasha dzakapuwa kwendiri ndiMwari, ¹⁶kuti ndiite mushandiri waKristu Jesu kunevemadzinza mumushando woupristi muvhangeri raMwari, kuti vemadzinza vangaita mudiro unoashirika, wakacheneswa ngeMweya Wakachena¹⁷Ndizvo ndinakwo kuganza ngemushando wangu munaKristu Jesu ngezviro zvaMwari. ¹⁸Ngokuti andizoshingi kuereketa ngezviro zvimweni kwega ngeizvo zvaakaita Kristu kubudikidza ndini kuitira kuti vemadzinza vapurutane, ngeizwi nomushando, ¹⁹ngesimba rezvioniso nemishamiso, ngesimba roMweya waMwari, kuti kubvira ngeJerusarema nokunharaunda dzaro metsa kuguma Iririkomu ndakanasa kuparidza vhangeri raKristu.²⁰Nokudaro, ndakadisisa kuparidzira vhangeri pandau dzisaiziikanwa zita raKristu, kuti ndisazoaka padera petsikiro roumweni munhu, ²¹asi kudai ngezvakanyorwa kuti: “Vanozoona avo vasikazi kuronzerwa mashoko ndiye, naavo vanozozwisisa uwo wevasikazi kuzwa ndiye.”²²Iyi ndiyo ndaa yakandipinga kajinji kutindisauya kwomuri. ²³Asi zvino, andisina ndau yekushanda kuneidzi nyika, ndinodisisa ngaaya makore akawanda kuti ndiuye kwomuri.²⁴Ndinogonda kuti ndinozomuona apo ndoopinda kuenda Sipeini, nokuperekedzwa ndimwiparwendo rwangu, apo ndambodakara pamwepo nemwi kamukuwo kadoko. ²⁵Asi zvino, eya,ndirikuenda Jerusarema kooshandira vakacheneswa vaMwari.²⁶Ngokuti zvakavadakadza avo veMasedhonia neveAkhaiya kupa zvipo kunevarombo vari pakati pevakacheneswa muJerusarema. ²⁷Vakadakara kuzviita, ngegwinyiso vona vane chikwereti kwavari; ngokuti kudai vemadzinza vakauya vakakoanisirana navo zvifumiso zvavo zvoMweya, vona vanofanera kuvashandira ngezviro zvevanotama zvomuiri.²⁸Ndizvo apo ndapedza kuita izvi nokuvaunzira michero iyi yakaunganidzwa, ndinozopinda kuenda Sipeini ngekwenyuyo. ²⁹Neni ndinozia kuti apo ndoouya kwomuri, ndinozouya ngokufumiswa kwakazara kwaKristu.³⁰Kunemwi hama, ndinokumbira naMambo wedu Jesu Kristu norudo reMweya, kuti mutambudzike pamwepo neni mumukumbiro yenyu kunaMwari ngendaa yangu. ³¹kuti ndinunurwe kubva kunevasikatendi vari muJudhia, nokuti nomushando wangu kuneveJerusarema uashirike kunevakacheneswa vaMwari, ³²ndizvo kuti ngokuda kwaMwari ndingauya kwomuri ngokudakara kuti ndizorore pamwepo nemwi. 33 Zvino Mwari wokunyarara ngaagare nemwi mweshe. Ameni.³³Rugare raIshe ngariwe nemwi. Amen

Chapter 16

¹Ndinoda kuronza kwomuri kuti Febhi hama yedu, mushandiri wechiara chiri muKhenikerea, ²kuti mumuashire munaMambo ngenjira inosisira vakacheneswa, mumudetsere ngeizvo zveshe zvaanotama kudetserwa ndizvo ndimwi, ngokuti iye emene wakadetsera vazhinji neniwo pachangu.³Tambisai Prisikha naAkwira, vangani vangu mumushando wa Jesu Kristu , ⁴avo ngendaa yangu vakazvipira upenyu vavo. Andisinipi ndega, ndinovabonga, asi zviara zveshe zvevemadzinza. ⁵Tambisaizve chiara chiri mumhatso yavo. Tambisai Epaenetusi mudikani wangu, ndiye mutendi wokutanga kutenda munaKristu muAsia.⁶Tambisai Maria, uwo wakashanda ngesimba pakati penyu. ⁷Tambisai Andronikhusi naJuniasi, hama dzangu nevangani vangu muubhanditi; vanhu vane mbiri mukati mwevapostori, vainga munaKristu kutangirira inini. ⁸Tambisai Ampriatusi, mudikani wangu munaMambo.⁹Tambisai Ubhanusi, mungani wedu mukushandira Kristu, naStakhusi mudikani wangu. ¹⁰Tambisai Aperesi, unotendwa munaKristu. Tambisai avo vari vemhuri yaAristobhurusi. ¹¹Tambisai Herodhioni hama yangu. Tambisai avo vemhuri yaNakisusi, vari munaMambo.¹²Tambisai Trifaena naTrifosa, avo vakashanda ngesimba muna Mambo. Tambisai Persisiunodikanwa, wakashanda kakurutu munaMambo.13 ¹³Tambisai Rufusi, wakatsanangurwa munaMambo, namai ake nevanguwo. 14 ¹⁴Tambisai Asinikritusi, Fregoni, Hermesi, Patrobhasi, Hermasi nehama dziri kwavari.¹⁵Tambisai Firorogusi, Juria, Nereusi nehama yake, Orimpasi nevakacheneswa veshe vaanogara navo. ¹⁶Chungamidzanai umwe kunoumweni ngemuromo ngenjira yakachena. Zveshe zviarazvaKristu zvinomutambisa.¹⁷Ndinomupota, hama, ngwarai avo vanomusa kuparadzana nezvakapesana neizvo zvemwakadzidziswa. Ibvai kwavari. ¹⁸Ngokuti vanhu vakadaro avashandiri Kristu Mambo wedu, asi vanoshandira ndani dzavo, nekureketa kwavokwakaserera kwakanaka vanochengedzera mwoyo yeavo vasina ndaa.¹⁹Nokuti mufananidzo wekuzwisisa kwenyu kwa bata weshe. Ndinofara kwomuri, asi ndinoda kuti muwe vazii kune zwakanaka, neku tchena kune zwakachata. ²⁰Mwari we rugare, mange utcha tsika satani ngepashi petsoka dzake. Iwai ne Nyasha dza Mambo wedu Jesu Kristu.²¹Timoti, mumwe wangu pa bassa, unokutsungamidza; Pamwechete nevabereki vangu, Luci, Jasin na Sosipatri. ²²Inini tarcio, unonyora tsamba iyi, ndimomutchungamidza muna Ishe.²³Gaiusi, unondiburira nechiara cheshe, unomutambisa. Erastusi, mungwariri wemare yedhorobha, unomutambisa, nehama yedu Kwatusi unomutambisa. [, ²⁴Nyasha dzaMambo wedu Jesu Kristu ngadzigare nemwi mweshe. Ameni.]²⁵Zvino, kwaari unesimba rekumugwinyisa kudai ngezvinoronzwa ngevhangeri rangu nekuparidzira kwaJesu Kristu, kudai ngekuoneswa kwechakafishika chakangwarirwa mukunyarara kubvira pakutanga, ²⁶Asi zvino chaoniswa kubvira ngezvinyorwa zvevaprofeti kumadzinza eshe, kudaingemupango waMwari unomhera nariini, kuitira kuti wasgwe nekugonda.²⁷Kunaye ega ne muzii Mwari, neguda kwa Jesu Krisitu, ngaa kudzwe zwa tchose. Amen.

1 Corinthians

Chapter 1

¹Paulo, wakadaindzua na ishe Jesu chrisitu kuti ave mumwe mupostori nge kuda kwa Mwari, Sosteni munukona wedu, ²kune temperi ya mwari kuva corinte, vaya vaka cheneswka muna Jesu Chrisitu, avo vaka daindzwa kuti vave vatswenw vake. Nesuwo tino nyora kune veshe vanodaindzwa muzita ra Ishe wedu Jesu Chrisitu mu ndau dzeshe, Ishe wavo nge wedu. ³Kuti nyasha ne rugare ngarive nemwi kudva kuna Mwari baba wedu ne kuna Ishe Jesu Chrisitu.⁴Nguva dzeshe ndinopa nyasha kuna Mwari kwomuri, nekuda kwe nyasha dza mwari wakamupa Jesu Chrisitu. ⁵Ena unomuita vapfumi pa zweshe, pa shoko reshe ne ruzivo reshe, ⁶kudai ne chapupu cha Chrisitu tchaka gondeskwa kudai ne chokwadi pakati penyu.⁷Pasina kuchota komuri kana chimwe chipo de mweya, muchi emera ne tariro yeku oneskwa na Ishe Jesu Chrisitu wedu. ⁸Ena ucha muguinyisa pamagumo, kuti musazotongua mumazua a Ishe Jesu Chrisitu. ⁹Mwari ngeve gondo, uyo akamudaindza kuti muve ne mwana wake, Jesu Chrisitu, mudzizdzise wedu.¹⁰Zvino ndinomukumbira, hama, ngezita raMambo wedu Jesu Kristu, kuti mweshe murekete chiro chimwecho, zve, kuti kusaapo kuparadzana pakati penyu, asi kuti muite vakasungwa pamwepo mumupinimidzo umwe nebiningidzo rimwero. ¹¹Ngokuti kwakaronzwa kwendiri, hama dzangu, ngaavo vemhuri yaKhroe, kuti dziripo hasha pakati penyu.¹²Zvendinoronza ngeizvi, kuti umwe ngaumwe wenyu unoti: “Inini ndiri waPhauri,” nokuti, “Inini ndiri waAporosi,” nokuti, “Inini ndiri waKhefasi,” nokuti, “Inini ndiri waKristu.” ¹³Kristu wakaparadzaniswa here? Phauri wakakohomerwa here ngendaa yenyu? Nekutimwakabhabhatidzwa here ngezita raPhauri?¹⁴Ndinotenda Mwari nekusababatidza mumwe wenyu, kusia na Krispo na Gaius. ¹⁵Kuti aninaani asazoti ndakababatidzwa nge zita rangu. ¹⁶Nokuti ndaka babatidza mbatso ya Stefana. Kundze kwe ava, handizii kuti ndaka babatidza vamweni¹⁷nokuti Chrisitu aana kundi undza kuti ndizo babatidza, asi kuti ndi paridze vangeri. Ne mashoko eruzuvo risiri re munho, kuti muchingikwa wa Chrisitu usazo rekererwha¹⁸Ngokuti izwi remuchinjikwa upenzi kwavari vanopera, asi kwetiri isusu tinoponeskwa, isimba raMwari. ¹⁹Ngokuti kwakanyorwa kuti, “Ndinozoparadza ungwaru wevakangwara nokuzwisisa kwevanozia ndinozokurasha.”²⁰Uripari wakangwara? Iripari ngwazi yekufunda? Iripari ngwazi yekureketa yeii nguva? Mwari aazi kuzviita upenzi here zvoungwaru weiyi nyika? ²¹Ngokuti, muungwaru hwaMwari, nyika aizi kuzia Mwari kubudikidza ngoungwaru wayo,kwakadakadza Mwari, kubudikidza ngoupenzi hwokuchumaira, kuti avo vanotenda avaponese.²²Ngekuti vaJudha vanokumbira chioniso nevaGiriki vanotsvaka ungwaru. ²³Asi isusu tinochumaira Kristu wakakohomerwa, kuvaJudha chipumhuniso nokunevemadzinza upenzi,²⁴Asi kwavari vakadaidzwa, veshe vaJudha nevaGiriki, Kristu simba raMwari noungwaru waMwari. ²⁵Ngokuti upenzi waMwari wakapinda kungwara kuneungwaru kwevanhu; nokurembedzeka kwaMwari kwakapinda kugwinya kunekugwinya kevanhu.²⁶Ngokuti ningirai kudaidzwa kwenyu, hama, kuti akuna vajinji venyu vakangwara ngekwenyama, akuna vajinji vane simba, akuna vajinji vanoreredzwa, vanodaidzwa. ²⁷Asi Mwari wakaketa zviro zvoupenzi munyika, kuti vanyarise vakangwara; Mwari wakatsanangura zviro zvakarembedzeka munyika vanyarise zvakagwinya.²⁸Mwari wakaketa zviri pashi nezvinoshoorwa munyika, kunyazwi nezviro zvisipo, kuita kuti zviripo zviite zvisina shKwiro. ²⁹Ena wakaita izvi kuti kusazoapo naumwe unozoganza pamberi paMwari.³⁰Asi munaKristu Jesu nekuda kwezwakaitwa ndi Mwari., uwo wakaitkwa ungwaru wedu ndiMwari, nokutendeka kwedu, kucheneskwa nokuripirwa. ³¹Nokuti zwinyorwa zwinoti: “Ena unoganza, ngaaganze ndiMambo Mwari.”

Chapter 2

¹Apo pendakauya kwomuri, hama, ndechichumaira chakafishikachaMwari, andizi kushandisa mazwi makuru nokuti ungwaru wakakura. ²Ngokuti ndakadziemesera kuti andizozii chiro pakati penyu kwega Jesu Kristu, uwo wakakohomerwa.³Neni ndakauya kwomuri ndakarembedzeka, ndechitka, ndechihuta kakuru. ⁴Mazwi angu nokuchumaira kwangu kwaiya kusina mazwi okukoka oungwaru, asi mukuoniswa kwoMweya nokwesimba, ⁵kuti kugonda kwenyu kusazotseama muungwaru hwevanhu, asi musimba raMwari.⁶Asi pakati pevabva muzero tinoreketa ungwaru, kunyazwi usiri ungwaru weiyi nyika nokuti wevatongi veiyi nyika, avo vanopera. ⁷Asi tinoereketa ungwaru waMwari, wakafishika, wakafishwa, uhwo Mwari waakaemesakaretu nyika isati yasikwa, kuita uthende wedu.⁸Apana naumwe wevatongi weiyi nyikawakazkwisisa izvi; ngokuti dai vakazwisisa, vaizodai vasikazi kukohomera Mambo wouthende. ⁹Asi kudai ngezvakanyorwa kuti, “Izvo zvisikazi kuoneka ngemadziso nokuti kuzwika ngenzee nokuti zvisikaziikanwi mumwoyo mwevanhu, izvo ndizvo zvaakanasirira Mwari kwavari vanomuda.”¹⁰Zviro izvi Mwari wakazvionisa kwetiri kubudikidza ndiMweya. Ngokuti Mweya unotsvakisisa zveshe, kunyazwi noudzamu hwaMwari. ¹¹Ngokuti ndiani munhu unozia zvomunhu, kwega mweya womunhu uri mukati mwake? Ngokudarozve akuna unozwisisa zvaMwari, kwega Mweya waMwari.¹²Asi isusu atizi kuashira mweya wenyika, sekuti Mweya unobva kunaMwari, kuti tizwisise zvipo zvakapuwa kwetiri ndiMwari. ¹³Tinoreketa ngezviro izvi ngemazwi, haiwa akadzidziswa ngoungwaru wevanhu, asi ngemazwi akadzidziswa ndiMweya, mukududzira gwinyiso reMweya kwavari veMweya¹⁴Asi munhu wenyama aashiri zviro zveMweya waMwari, ngokuti zviri upenzi kwaari, naye aakoni kuzvizwisisa, ngokuti zvinotongwa ndiMweya. ¹⁵Asi uwo weMweya unotonga zviro zveshe, asi ena emene aatongwi ngemunhu. ¹⁶“Ngokuti ndiani wakazia mupinimidzo waMambo Mwari kuti amupange?” Asi isusu tinayo pfungwa yaKristu.

Chapter 3

¹Asi inini, hama, ndainga ndisikakoni kureketa komuri kudai ndivo voMweya, asi kudai ndivo venyama, kudai ngevana vadoko munaKristu. ²Ndakamupa mukaka, haiwa kudya kwakagwinya, ngokuti mwainga musati mwakona. Haiwa, kunyazwi nazvino, amusati mwakona. Ngokuti muchiri wenyama³Ngokuti kwechioneka kuti kuripo pakati penyundurumwa nehasha, amurivopi here venyama, mwechihamba ngomuitiro wevanhu? ⁴Ngokuti apo umwe unoti, “Inini ndiri waPhauri,” noumweni unoti, “Inini ndiri waAporosi,” amuri vanhupi here? ⁵Ndizvo Aporosi uri anani? NaPhauri uri anani? Varanda vemwakatenda kubudikidza ndivo, umwe ngaumwe kudai ngezvaakapuwa ndiMambo.⁶Inini ndakasima, Aporosi wakadiridzira, asi Mwari wakameresa. ⁷Ndizvo andiyepi unosima uri chiro, nokuti unodiridzira, asi ndiMwari ega unomeresa.⁸Uwo unosima nouwo unodididzira chiro chimwe, asi umwe ngaumwe unozoashira mubairo wake, kudai ngemushando wake. ⁹Ngokuti tiri vashandi pamwepo naMwari; imwimwi muri mundawaMwari. Imwimwi muri mhatso yaMwari.¹⁰Kudai ngenyasha dzaMwari dzakapuwa kwendiri, kudai ngomuaki uri ngwazi newakangwara ndakaisa tsikiro, asi umweni unoaka padera paro. Muaki umwe ngaumwe ngaangware ngenjira yaanoaka ndiyo padera paro. ¹¹Ngekuti akuna naumwe ungaaka tsikiro rimweni, kwega iro rakaakwa, tsikiro iro ndiJesu Kristu.¹²Asi kudai munhu echiaka padera peiro tsikiro, ngomukore, sirivha, mapuwe anomutengo mukuru, mimbiti, mwenje, mahlanga, ¹³mushando wemunhu weshe unozooniskwa, ngekuti zuva iro rinozouonisa, ngokuti unozooniskwa ngemuriro, nemuriro wemene unozoedza mushando wemunhu weshe kuti wakadini.¹⁴Asi kudai mushando wemunhu nokuti ngouri wechizotsima waakaaka padera paro, enaunozoashira mushando. ¹⁵Kudai mushando womunhu nokuti ngouri wechizopiskwa, enaunozorashikirwa ndiwo, asi muaki emene unozoponeskwa, asi kufanana ngeuno tiza ngepamuriro.¹⁶Amuzii here kuti imwimwi muri temperi yaMwari nekuti Mweya waMwari unogara mukatimwenyu? ¹⁷Kudai munhu kunyazwi ndiani echishaishira temperi yaMwari, Mwari unozomushaishirawo. Ngokuti temperi raMwari rakachena, ndimwi.¹⁸Munhu asadzichengedzera pachake. Kudai munhu echipinimidza kuti wakangwara pakati penyu paneiyi nguva, ngaaite benzi, kuti aite wakangwara. ¹⁹Ngokuti ungwaru hweiyi nyika upenzi kunaMwari. Ngokuti kwakanyorwa kuti, “Unobata vakangwara muurimbwi hwavo.” ²⁰Zve unoti, “Mambo Mwari unozia mikarakadzoyevakangwara kuti iri isina shkwiro.”²¹Ndizvo munhu asaganza ngevanhu. Ngokuti zviro zveshe ngezvenyu, ²²kunyazwi Phauri nokuti Aporosi nokuti Khefasi nokuti nyika nokuti kupona nokuti rufu nokuti zviro zviripo nokuti zviro zvichazouya. Zveshe ngezvenyu ²³Nemwi muri vaKristu, naKristu ngewaMwari.

Chapter 4

¹Munhu ngaapinimidze tisu kuti tiri vashandi vaKristu nevangwariri vezvakafishika zvaMwari. ²Kuneizvi kunotsvakisiswa kunemungwariri kuti aite unogondeka.³Asi kwendiri chiri chiro chidoko kuti nditongwe ndimwi nokuti ngokutonga kwomunhu. Asi inini andidzitongi pachangu. ⁴Ngokuti andizii chiro chinondiitira ndaa pachangu, asi andipembedzwi ngeichi. Asi uwo unonditonga ndiMambo.⁵Ndizvo musatonga chiro nguva isati yaguma, Mambo asati auya, uwo unozounza mukujeka zviro zvakafishika zvechidima, naye uchabudisa pamhene mipinimidzo yomwoyo. Apo munhu weshe unozoashira kukudzwa kwake kunobva kunaMwari.⁶Inini ndakaedzanisa muedzaniso uyu kwendiri nokuna Aporosi ngendaa yenyu, hama, kuti mudzidze kubudikidza tisu biningidzo reizvo zvakanyorwa zvinoti: “Musapinda zvakanyorwa,” kuti kusazoapo naumwe wenyu unodzitunhumadza kurwisana umwe kunoumweni. ⁷Ngokuti ndiani unokuita wakapinda vamweni? Unenyi chousikazi kuashira? Asi kuti wakachiashira, unoganza ngenyi, kudai ngousikazi kuchiashira kudai ngechipo?⁸Mava nazvo zweshe zwamaida. Mwaganya! Mwakaita madzimambo tisiripo! Ngegwinyiso ndingada kuti muite madzimambo kuti isusuwo tiite madzimambo nemwi. ⁹Ngokuti ndinopinimidza kuti Mwari wakatiemesa isusu vapostori tiri vokugumisira kwavari veshe, kudai ngevanhu vakatongerwa rufu. Ngokuti takaitwa vokuringirwa kunyika, kungirosi nekunevanhu.¹⁰Tiri mapenzi ngendaa yaKristu, asi imwimwi muri vakangwara munaKristu. Isusutakarembedzeka, asi imwimwi mwakagwinya. Imwimwi munakwo kureredzwa, asi isusuatireredzwi. ¹¹Metsa kuguma awa iri tine nzara nenyota, tiri mititinini, tinopamhadzwa, tirivapepesheki.¹²Tinotambudzika, techishanda ngenyara dzedu. Techitukwa, tinofumisa, apo techitambudzwa, tinoshingirira. ¹³Apo techireiwa, tinoiyanisa. Takaitwa vakadai ngemarara enyika, tiri makoko ezviro zveshe.¹⁴Andinyori izvi zviro kumunyadzisa, asi kuti ndimupange kudai ngezvomuri vana vanodikanwa. ¹⁵Ngokuti kunyazwi mungaane vadzidzisi vari makumi emazana gumi munaKristu, amuna madzibaba akawanda. Ngokuti munaKristu Jesu inini ndakamubara kubudikidza ngevhangeri. ¹⁶Ndizvo ndinomupota, itai vanondiedzerera.,¹⁷Ngendaa iyi ndakatumira kwomuri Thimothi,mwana wangu unodikanwa nounogondeka munaMambo, ena unozomuedzurira njira dzangumunaKristu, kudai ngezvendinodzidzisa kundau dzeshe muzviara zveshe. ¹⁸Asi vamweni venyu vanodzikudza vechipinimidza kuti andiuyiyo kwomuri.¹⁹Asi ndinozouya kwomuri ngokukasira, kudai Mambo echitenda, neni ndinozozia, haiwa ngeizkwiraavo vanodzikudza, asi ngesimba ravo. ²⁰Ngokuti umambo hwaMwari andiwopi weizwi, asi wesimba. ²¹Munodeyi? Ndinozouya kwomuri nendonga here nokuti nerudo nemweya wakapfaa?

Chapter 5

¹Kunozwika kuti kuripo kuomba pakati penyu, nokuomba kwakadaro apana pakati pevemadzinza; kwokuti munhu unotora mukadzi wababa ake. ²Nemwi munodzikudza! Amusisiri kubonda here, kuti uwo wakaita uku kushata aduswe pakati penyu?³Ngokuti inini ngegwinyiso ndisinyaripo nge muiri, asi ndiripo ngemweya; nazvino kudai ngouripo ndatomutonga munhu uwo wakaita icho chiro. ⁴imwimwi mukaungana pamwepo muzina raMambo wedu Jesu, nomweya wangu uripo nesimba raMambo wedu Jesu, ⁵munozopira munhu uyu kunaSathani kuti aparadzwe nyama, kuti mweya wake uponeswe ngezuva raMambo Jesu.⁶Kudziganzisa kwenyu akusi kunaka. Amuzii here kuti zvimumera zvishomanani zvinofemisa hlama yeshe? ⁷Dusai mumera wekare, kuti muite hlama itsva, kudai ngezvomuri vasina mumera. Ngokuti Kristu gwai rePhasika redu wakabairwa kuita mudiro. ⁸Ndizvo ngatingwarire mussangano wedhiri, haiwa ngomumera wekare, nokuti ngomumera wekururu nowokushata, asi ngechingwa chisina mumera, chokugondeka nechegwinyiso.⁹Ndakanyora kwomuri mutsamba yangu kuti musazwanana nevanoomba. ¹⁰Izvi azvironzivanoomba venyika iyi, nokuti vanoemura, nokuti mbavha, nokuti vanodira miedzaniso, ngokutimukadaro, kukuda kuti mubve munyika.¹¹Asi zvino ndinonyora kwomuri kuti musazwanana nemunhu unozwi mutendi, kudai arimuombi, nokuti muemuri, nokuti mudiri wemiedzaniso, nokuti mutuki, nokuti chiradza, nokuti mupambi; nemunhu wakadaro. Haiwa, musarha naye. ¹²Ngokuti ndinenyi kuti nditonge avo vari vokubanze? Amutongi here avo wemukati? ¹³Asi avo vokubanze Mwari unozovatonga. “Budisai munhu uwo wakashata kuti abve pakati penyu.”

Chapter 6

¹Uripo here unendaa kune umweni, unoshinga kuenda koomangara pamberi pevasikazi kutendeka,asikaendi pamberi pevakacheneswa? ²Imimi amuzii here kuti vakacheneswa vanozotonga nyika?Kana nyika inozotongwa ndimwi, amukoni here kutonga ndaa dzakatsonga? ³Amuzii herekuti tinozotonga ngirosi? Kuna zwiro zwijinji zvokupona!⁴Ndizvo kudai munendaa dzekugura dzekupona, ngei mechiisa pamberi pavo nhaya idzo kuita vatongi vasina chimiro kwacho muchiara? ⁵Ndinoreketa izvi kuti ndimutsverudze. Chiri gwinyiso here kuti apana naumwe munhu wakangwara pakati penyu, ungakona kugura ndaa pakati pehama dzake. ⁶Asi mutendi unomangarira mutendi umweni wake, izvi zvino gadzwa pamberi me mutongwe asikatendi!⁷Ndizvo ngegwinyiso dziripo ndaa pakati penyu, kuti munomangarirana umwe noumweni kuronza kukorera kwenyu. Amutendi ngenyi kushaishirwa? Amutendi ngenyi kubirwa? ⁸Asi imwimwi munoshaisha mwemene nokubirana, nokuna vatendi ngokudaro.⁹Amuzii here kuti vasikazi kururama avazogari nhaka youmambo waMwari? Musachengedzerwa! Akunavasvinuki, vadiri vemuedzaniso, vaombi, vashaishi, vanoshanja nevamuna, ¹⁰mbavha, vaemuri,varadzi, vatuki, vanoba, avatongozogari nhaka youmambo waMwari. ¹¹Nevamweni venyu vaiya vakadaro. Asi mwakashambwa nokucheneswa nokupembedzwa, muzita raMambo Jesu Kristu, muMweya waMwari wedu.¹²“Zviro zveshe zvinotenderwa kwendiri,” asi andizvopi zviro zveshe zvinondinakira. “Zviro zveshe zvinotenderwa kwendiri,” asi andizonyiswi ngechiro nachimwe. ¹³“Kurha ngekwendani, nendani ngeyokurha.” Asi Mwari unozoparadza zveshe chimwe ngachimwe. Muiri ausiri wokuomba akadi, asi ngowaMambo naMambo ngowomuiri.¹⁴Mwari wakamusa Mambo naye unozotimusawo ngesimba rake. ¹⁵Amuzii here kuti miiri yenyu inhengo dzaKristu? Ndizvo ndinozotora here nhengo dzaKristu ndidziite nhengo dzemhombwe? Haiwa!¹⁶Amuzii here kuti uwo unokwambatirana nemhombwe, unoita muiri umwe nayo? Ngokuti wakati, “Vairi vanozoita nyama imwe.” ¹⁷Asi ena wasunganidzwa naMambo unoita mweya umwewo naye.¹⁸Tizai kuomba! Chishaishi cheshe chaanoita munhu chiri ngekubanze kwomuiri; asi ena unoomba unoshaishira muiri wake.¹⁹Amuzii here kuti muiri wenyu itemperi yeMweya Wakachena uri mukati mwenyu, womwakaashira kubva kunaMwari, nemwi amuchiri venyu? ²⁰Ngekuti imwimwi mwakatengwa ngemutengo. Ndizvo kudzai Mwari mumiiri yenyu.

Chapter 7

¹Nemaererano ngeizvo zvemwakanyora: “Zvakanaka kuti munhu asagwama mukadzi.” ²Asi, ngendaa dzokuomba, munhu weshe ngaano mukadzi wake, nomukadzi weshe ngaano mwamuna wake.³Mwamuna ngaape kumukadzi wake izvo zvinomufanira, ngekudaro mukadzi ngaape kumwamuna wake. ⁴Mukadzi aana simba rekutonga padera pomuiri wake, asi mwamuna. Ngokudarozve mwamuna aana simba rekutonga padera pemuiri wake, asi mukadzi.⁵Musanyimana, asi mwechiita ngekutenderana kwenguva, kuti mudzipire mukukumbira, mworomwozo kwambatirana, kuti Sathani asamuedza ngendaa yokutama simba kwenyu rekudzibata. ⁶Asi ndinoronza izvi kumutendera, haiwa kumupanga. ⁷Asi ndinoda kuti vamuna veshe vadai ndini. Asi munhu weshe unechipo chake chakaparadzana chinobva kunaMwari, umwe chembeu iyi noumweni chembeu imweni.⁸Asi ndinoti kwavari vasikazi kuroora, nokunevari shirikadzi, zvakanaka kwavari kudai vechigara kudai ndini. ⁹Asi kuti vasina simba rekudzibata, ngavaroore, ngokuti kwakapinda kunaka kuroora kuno kutswa ngokuemura.¹⁰Kwavari vakaroora, ndinovapanga, asi andinipi, asi ndiMambo, kuti, “Mukadzi asaparadzana nemwamuna wake.” ¹¹Asi kudai iye echiparadzana naye, ngaagare asikazi kuroorwa, nokuti ngaaiyaniswe nomwamuna wake zve, kuti mwamuna asazoramba mukadzi wake.¹²Asi kunevamweni ndinoronza inini, haiwa Mambo. Kudai aripo mutendi, uno mukadzi usikatendi, nomukadzi uwo echitenda kugara naye, asamuramba. ¹³Nemukadzi uno mwamuna usikatendi nomwamuna echitenda kugara naye, asamuramba. ¹⁴Ngokuti mwamuna usikatendi unocheneswa kubudikidza ngomukadzi, nomukadzi usikatendi unocheneswa kubudikidza ngomwamuna. Dai zvisikazi kudaro, vana venyu vaizodai vasikazi kucheneswa, asi zvino vakacheneswa.,¹⁵Asi kudai usikatendi echida kuenda, ngaaende. mutendi mwamuna nokuti mukadzi aazi kusungwa mundaa dzakadaro. Ngokuti Mwari wakatidaidzira kunyarara. ¹⁶Iwewe mukadzi, unozia ngenyi kuti unozoponesa mwamuna wako? Iwewe mwamuna, unozia ngeyi kuti unozoponesa mukadzi wako?¹⁷Munhu weshe ngaapone dai ngezvaakamukoanisira Mambo, nokuneizvo zvaakamudaidzira Mwari. Ndizvo zvendinopanga kuzviara zveshe. ¹⁸Uripo here panguvayo munhu wakadaidzwa akachekwa? Asazoita kuti chioniso chokuchekwa chiduswe. Uripo here panguvayo wakadaidzwa asikazi kuchekwa? Asachatsvaka kuchekwa. ¹⁹Kuchekwa chiro chisina shwiro, nokusikachekwa chiro chisina shkwiro, kwega kungwarira Mupango yaMwari.²⁰Munhu weshe ngaagare mukudaidzwa kwaakadaidzwa kwokuri. ²¹Wakadaidzwa here uri hloko? Usakaruka ndizvo. Asi dai ungasunuguka, ita zvakanaka. ²²Ngokuti uwo wakadaidzwa kunaMambo ari hloko, uri wakasunungurwa waMambo. Ngokudaro uwo wakadaidzwa ari wakasununguka, uri hloko yaKristu. ²³Imwimwi mwakatengwa ngomutengo; musaita hloko dzevanhu. ²⁴Hama, munhu weshe mukudaidzwa kwaakadaidzwa ndikwo, ngaagarepo pamberi paMwari.²⁵Hino ngemaererano ne avo vasati vakamborora, andina chironzo chaMambo. Asi ndinoronza kupinimidza kwangu, kudai ngouwo wakaitirwa nyasha ndiMambo kuita unogondeka. ²⁶Ndizvo ndinopinimidza kuti zvakanaka, ngendaa yokutambudzika kuripo, kuti munhu agare kudai ngezvaari azvo.²⁷Wakasungirwa pamukadzi here? Usatswaka kusununguka. Wakasunungurwa here kubva pamukadzi? Usatswaka kuroora. ²⁸Asi kudai waroora, auzi kushaisha. Nekuti dai mhandwe yaroorwa, aizi kushaisha. Asi vakadaro vanozoa nokutambudzika munyika, asi inini ndinoda kumungwadza.²⁹Asi ndinoronza izvi, hama, nguva idoko, kuti kubvira zvino, veshe avo vane vakadzi vaite kudai ngevasina; ³⁰naavo vanochema, kuti vaite kudai ngevasikachemi; naavo vanodakara, vaite kudai ngevasikadakari; naavo vanotenga, vaite kudai ngevasikazi kuganya; ³¹naavo vanoshandisa zvomunyika, vaite kudai ngevasikanyanyi kuzvishandisa, ngokuti muemo wenyika ino unopinda.³²Asi ndinoda kuti imwimwi muite vasina zvokudembatemba. Murume usikazi kuroora unobatika ngezviro zvaMambo, ngenjira yaangamudakadza ndiyo Mambo. ³³Asi uwo wakaroora, unobatika ngezviro zvomunyika, ngenjira yaangamudakadza ndiyo mukadzi wake. ³⁴NEkudisisa kwake kwakapaurwa. Uwo usikazi kuroorwa nemhandwe unobatika ngezviro zvaMambo, kuti aite wakacheneswa zveshe muiri nEmweya. Asi uwo wakaroorwa unobatika ngezviro zvenyika, ngenjira yaangadakadza ndiyo mwamuna wake.³⁵Ndinoronza izvi kwomuri kuti mudetserwe, haiwa kuteya murau padera penyu, asi kuti zviitwe ngenjira inosisira, kuti mubatirire kunaMambo musikakangaidzwi.³⁶Asi kudai ngevakagondisana kuti aripo munhu unopinimidza kuti unoita zvisikasisirikunemhandwe yake, yabva muzero, nokudai kwechisisira kudaro, echida kuroora. Asashaisha;ngavaroore. ³⁷Asi iye unoema akagwinya mumwoyo mwake, asina chinomuangiridza, asiunesimba padera pokuda kwake, naye wakadziemesera mumwoyo mwake kuti unozongwarira mhandwe yake, unoita zvakanaka ³⁸Ndizvo, uwo unoroodza mhandwe yake kuti iroorwe unoita zvakanaka; nouwo usikairoodzi,unoita zvakapinda kunaka.³⁹Mukadzi unosungirwa kumwamuna wake nguva yeshe yaanopona mwamuna wake. Asi kuti mwamuna afa, wasununguka kuti aroorwe ngowaanoda, kwega ngenjira yaMambo. ⁴⁰Asi unopinda kudakara kudai echindogara akadaro. Uku ndikwo kupinimidza kwangu. Ndinofunga kuti ndine Mweya waMwari.

Chapter 8

¹Zvino ngendaa yezviro zvinopirwa kumiedzaniso yokudira, tinozia kuti, “Teshe tinakwo kuzia.” Kuzia kunopara kudzikudza, asi rudo runoaka. ²Kunyazwi ndiani unopinimidza kuti unozia chiro, ena asati aanakwo kuzia kunodikanwa. ³Asi munhu weshe unoda Mwari, unoziikanwa ndiye.⁴Ndizvo ngendaa yokudya izvo zvinopirwa kumiedzaniso, tinozia kuti, “Akuna muedzanisomunyika unopona,” nokuti, “Akuna Mwari umweni, asi umwe.” ⁵Ngegwinyiso kunyazwi zvinyaripo zvinodaidzwa kuti zvimwari, mudenga nokuti munyika; kudai ngezvezviripo zvimwari zvizhinji nemadzimambo majinji, ⁶asi kwetiri uripo Mwari umwe, ndivo Baba, zviro zveshe zviripo zvinobva kwaari, nesu tiripo ngokuda kwake, naMambo umwe Jesu Kristu, kubudikidza ndiye zviro zveshe zviripo, nesu kubudikidza ndiye tiripo.⁷Asi veshe avana kuzia uku. Ngokuti vamweni vechirovedzera kumuedzaniso metsa zvino, vachandopinimidza ngokudya kwevanodya kudai ngechiro chinopirwa kunemuedzaniso wokudira; nemhumba yavo isina simba inosvipiswa.⁸Asi kurha akuzotiunzi pamberi paMwari.Kunyazwi techirekera kurha, atiiti vakapinda kushata, kunyazwi techirha, atiiti vakapindakunaka. ⁹Asi ngwarai kuti kunyazwi ngeiri njira, uku kusunhurika kwenyu kusaita chipumhuniso kwavari vasina simba. ¹⁰Ngokuti kudai munhu echizokuona iwewe unokuzia, wechidya mutemperi romuedzaniso wokudira, aizogwinyiswi here mhumba yake, isina simba, kurha zviro zvakapirwa kumiedzaniso yokudira?¹¹Ndizvo ngekuzia kwako ena asina simba unofa, hama iyo yaakafira Kristu. ¹²Ngekudaro apo pounoshaishira hama dzako nokuremadza mhumba yadzo isina simba, unoshaishira Kristu. ¹³Ndizvo kudai chokudya chechiita kuti hama yangu iwe, andizodyi nyama mhera nariini, kuti ndisazoita kuti hama yangu iwe.

Chapter 9

¹Andizi kusunguka here? Andisiri mupostori here? Andizi kuona Jesu Mambo wedu here? Imwimwi amusiri mushando wangu munaMambo here? ²Kudai ndisiri mupostori kunevamweni,zvakanyadaro kwomuri ndiri mupostori, ngokuti imwimwi muri chioniso choupostori wangumunaMambo.³Uku ndikwo kudzirwira kwangu kwavari vanonditonga. ⁴Atitenderwi here kuti tirhe nekumwa? ⁵Atitenderwi here kuhamba murwendo rwedu tine mukadzi mutendi, kudaiwo ngevamweni vevapostori nehama dzaMambo naKhefasi? ⁶Nokuti inini ndega naBhanabhasi, atitenderwi here kurekera kudzishandira?⁷Ndiani mujoni unoshanda mushando woujoni ngemare yake? Ndiani unosima munda wemivhini, asikadyi michero yawo? Ndiani unousha zvifuyo, asikadyi mukaka wazvo? ⁸Ndinoreketa izvi here ngomushuma wevanhu? Mupango aironziwo kudaro here?⁹Ngokuti kwakanyorwa muMupango yaMosi kuti: “Usazosungira pamuromo wen'ombe apoinopura zviyo.” In'ombe here yaanopinimidza ndiyo Mwari? ¹⁰Nokuti aareketi ngendaa yedu tega here? Eya, zvakanyorwa ngendaa yedu, ngokuti uwounorima unosisira kuti arime echigonda, nouwo unopura, unosisira kuti apure echigonda kuashira. ¹¹Kudai isusu takakusha kwomuri zviro zveMweya zvakanaka, indaa huru here kudaitechizokukura zviro zvenyu zvenyika?¹²Kudai vamweni vanouku kutenderwa padera penyu, kunozopinda kwakaitawani kwetiri isusu? Kunyazwi atizi kushandisa uku kutenderwa, asi tinosengerera zviro zveshe kuti tisazopinga vhangeri raKristu. ¹³Amuzii here kuti avo vanoshanda pane zvakacheneswa, vanorha kwezviro zvomutemperi? Naavo vanoshandira pamaarita, vane zvikoaniswa zvavo zvepaarita? ¹⁴Ngokudaro Mambo wakapanga kuti avo vanochumaira vhangeri, vapone ngezvevhangeri.¹⁵Asi inini andizi kushandisa chimwe cheizvi zviro. Nokuti andizi kunyora izvi kuti zviitirwe kwendiri, ngokuti zvirinane kuti ndife, pane kuti munhu aite kuti kuganza kwangu kuitwe kusina shwiro! ¹⁶Ngokuti kudai ndechichumaira vhangeri, andina chiro chokuganza ndicho, ngokutindamanikidzwa. Ngokuti indaa kwendiri kudai ndisikachumairi vhangeri!¹⁷Ngokuti kudai ndechiita izvi ngokuda kwangu, ndinoona mubairo; asi kudai ndechizviita ngokusikada kwangu, ndino ungwariri hunogondwa kwendiri. ¹⁸Ndizvo mubairo wangu ngoweyi? Izvi zvega, apo ndechichumaira vhangeri, ndichumaire vhangeri ngenyasha, kuti ndisashandisa kweshe kutenderwa kwangu muvhangeri.¹⁹Ngokuti kunyazwi ndaiga ndiri wakasunhurika kunevanhu veshe, ndakadziisa pashi muusungwa kwavari veshe, kuti ndiuyirwe ngevakapinda kuwanda. ²⁰KuvaJudha, ndakaita kudai ngomuJudha, kuti ndiuyirwe ngavaJudha. Kwavari vari pashi peMupango, ndakaita kudai ngouri pashi peMipango, kunyazwi ndisiri pashi peMupango ndemene, kuti ndiuyirwe ngaavovari pashi peMupango.²¹Kwavari vasina Mupango ndakaita kudai ndivo vasina Mupango, (kunyazwi andizi kusunhurika kubva kuMupango yaMwari, asi ndiri pashi peMupango yaKristu,) kuti ndiuyirwe ngaavo vasina Mipango. ²²Kwavari vakarembedzeka, ndakaita wakarembedzeka, kuti ndiuyirwe ngevakarembedzeka. Ndakaita zviro zveshe kuvanhu veshe, kuti ngenjira dzeshe ndiponese vamweni. ²³Neni ndinoita izvo zveshe ngendaa yevhangeri, kuti ndionewo chikoaniswa muzvifumiso zvaro.²⁴Amuzii here kuti avo vanorumba mujaho, vanorumba veshe, asi ndiumwe unoashira muthuso? Nokudaro rumbai imwimwi kuti muuashire. ²⁵Mutambi weshe wemutambo unodzibata muzviro zveshe. Unoita kudaro kuti aashire dzungudza rinoora. Asi isusu tinoashira risikaori. ²⁶Ndizvo inini andirumbi kudai ngomunhu usikazii nokuti kuambana kudai ngounoambana nedutu; ²⁷asi ndinoponda muiri wangu, ndechiuisa muuranda, kuti ngesure ndapedza kuparidzira kunevamweni, inini pachangu ndiite unorashwa.

Chapter 10

¹Andidi kuti muite vasikazii, hama, kuti madzibaba edu eshe aiya pashi pegore, navo veshe vakaambuka ruandhle. ²Navo veshe vakabhabhatidzwa munaMosi mugorenomuruandhle, ³navo veshe vakadya kudya kumwekwo kwomweya, ⁴navo veshe vakamwa kumwa kumwekwo kwomweya. Ngokuti vakamwa kubva pabuwe romweya rakavateera, nebuwe iro rainga Kristu.⁵Asi Mwari aazi kudakadzwa ngevajinji vavo, ngokuti vakapedzwa mushango. ⁶Zviro izvi zvinoita zvionero zvedu kuti isusu tisazoemura zvakashata, kudai ngezvakaemura avo.⁷Musazoita vanodira miedzaniso, kudai ngezvakaitwa ngevamweni vavo; kudaingezvakanyorwa kuti: “Vanhu vakagara pashi kudya nokumwa, vakamirukazve kutamba.” ⁸Atisisiri kudzipinza mundaa dzokuomba kudai ngezvevakaita vamweni vavo, vakauraiwa ngezuva rimwe vanhu makumi mairi namatatu emakumi emazana.⁹Atisisiri kuedza Kristu, kudai ngezvavakamuedza vamweni vavo, navo vakapedzwa ngenyoka. ¹⁰Nemwi musazovhuruvhuta kudai ngezvevakavhuruvhuta vamweni vavo, navo vakapedzwa ngoMuurayi.¹¹Asi izvi zviro zvakaitwa kwavari kuita zvionero. Nazvo zvakanyorwa kuti zvitingwadze, isusu tagumirwa ngokupera kwenyika. ¹²Ndizvo ena unokarakadza kuti unoema, ngaangware kuti asazowa. ¹³Akuna kuedzwakwakamugumira ukwo kusikazi kugumira vanhu vamweni. Mwari unogondeka, naye aazotendikuti muedzwe kupinda simba romunaro, asi pakuedzwa unozomunasirirazve njirayokupokonyoka ndiyo, kuti mukone kuwa nesimba rokushingirira.¹⁴Ndizvo, vanodikanwa vangu, tizai kubva mukudira miedzaniso. ¹⁵Ndinoita kudai ngounoereketa kunevakangwara; pinimidzai pachenyu zvendinoronza. ¹⁶Tsani yokubonga, yetinobonga ndiyo, andiyopi yokuiyana mungazi yaKristu here? Chingwa icho chetinogura,andichopi chokuiyana mumuiri waKristu here? ¹⁷Ngokuti pane chingwa chimwe, isusu tinyari vajinji, tiri muiri umwe. Ngokuti isusu teshetinorha chingwa chimwe.¹⁸Ningirai vaIsuraeri vari venyama. Avo vanorha midiro inopirwa, avana kuiyana here nearita? ¹⁹Ndirikureketei zvino? Ndinozoronza here kuti chiro chakapirwa miedzaniso yokudira chineshwiro nokuti muedzaniso chiro chine shkwiro?²⁰Asi izvo zviro zvevanopira, vanozvipirakunemadhimoni, haiwa kunaMwari. Neni andidi kuti muiyane nemadhimoni. ²¹Amungamwi kubva kunetsani yaMambo nokutsani yemadhimoni. Amukoni kudya kubva patafura raMambo nepatafura remadhimoni. ²²Nokuti isusu tinoda kumusa ndurumwa yaMambo here? Isusu takagwinya kumupinda here?²³“Zviro zveshe zvinotenderwa,” asi andizvopi zviro zveshe zvinodetsera. “Zviro zveshe zvinotenderwa,” asi andizvopi zviro zveshe zvinoaka. ²⁴Kusazoapo munhu unodzitsvakira zvake, asi zvoumweni.²⁵Idyai cheshe chinotengeswa pamusika wenyama, musikabvunzi mubvunzo ngendaa yemhumba. ²⁶Ngokuti, “Nyika ngeyaMambo Mwari, nazvo zveshe zvirimwo.” ²⁷Kudai umwe weavo vasikatendi echimukoka koorha, nemwi mwechida kuenda, idyai cheshe chinoiswa pamberi penyu, musikabvunzi mubvunzo ngendaa yemhumba.²⁸Asi kudai aripo munhu unozoti kwomuri, “Ichi chakapirwa kune muedzaniso yokudira,” musachirha, ngendaa youwo wachironza kwomuri, uye ngendaa yemhumba. ²⁹Andironzi ngendaa yemhumba yako, asi ngendaa yemhumba youmweni, ngokuti kusunhurika kwangu kunotongwa ngenyi ngemhumba youmweni? ³⁰Kudai ndechirha ndechibonga, ngeyi ndechitukwa ngendaa yeizvo zvendinobonga?³¹Ndizvo kunyazwi mwechirha nokuti mwechimwa, kunyazwi chiinyi chomunoita, itai zveshe mukukudza Mwari. ³²Musapumhunisa vaJudha nokuti vaGiriki nokuti chiara chaMwari. ³³kudai ndiniwo ndinoedza kudakadza vanhu veshe ngezviro zveshe zvendinoita, ndisikatsvakikuuyirwa kwangu, asi kuuyirwa kwevajinji, kuti vaponeswe.

Chapter 11

¹Ivai vatedzereri vangu, kudai ndini ndiri mutedzereri waKristu. ²Zvino ndinomuirikidza ngokuti munondikarakadza ngezviro zveshe nokubatirira kuzviemeso kudai ngezvendakazvipira kwomuri. ³Asi ndinoda kuti muzie kuti Kristu ndiye soro remunhu weshe, nomwamuna ndiye soro remukadzi wake, naMwari ndiye soro raKristu. ⁴Tchero mwamuna unokumbira nokuti kuprofeta anesoro rakafukidzwa, aareremedzisoro rake.⁵Asi mukadzi weshe unokumbira nokuti kuprofeta anesoro rake risikazi kufukidzwa, aareremedzi soro rake, ngokuti kudai zvakadaro, zvakatodzana nokuparwa soro rake. ⁶Ngokuti kudai mukadzi asikazi kudzifukidza pachake, ngaagundwe bvudzi rake. Asi kudai zvechidanisa kuti mukadzi agundwe nokuti kuparwa, ngaafukidze soro rake.⁷Ngokuti azvifaniri kuti mwamuna afukidze soro rake, ngokuti ena muedzaniso nouthende waMwari. Asi mukadzi ndiye uthende wemwamuna. ⁸Ngokuti mwamuna aazi kubva kumukadzi, asi mukadzi wakabva kumwamuna.⁹Ngokuti mwamuna aazi kusikirwa mukadzi, asi mukadzi wakasikirwa mwamuna. ¹⁰Ngeiyi ndaakunosisira kuti mukadzi afukidze soro rake kuonisa kuti uri pashi pesimba remwamuna wake ngendaa yengirosi.¹¹Zvakanyadaro mukadzi aari ngekubanze kwomwamunapi, nokuti mwamuna aari ngekubanze kwomukadzipi kunaMambo. ¹²Ngokuti kudai ngomukadzi wakabva kuno mwamuna, ngokudaro mwamuna unobarwa ngemukadzi. Asi zviro zveshe zvakabva kunaMwari.¹³Dzigurirei mwemene; zvinosisira here kuti mukadzi akumbire kunaMwari anesoro risikazi kufukidzwa? ¹⁴Amudzidziswi here ngechibarirwe chenyu kuti, kudai mwamuna ane bvudzi rakareba, rinomutsverudzisa, ¹⁵asi kudai mukadzi anebvudzi rakareba, riri uthende kwaari? Ngokuti bvudzi rake rakahinwa kwaari kumufukidza. ¹⁶Asi kuti aripo munhu unooneka, echida kuita hasha, atina muitiro wakadaro, kunyazwi nezviara zvaMwari azvinawo.¹⁷Asi ndechimupa uku kupanga, andimuirikidzi akadi, kuti munoungana pamwepo musikaunganiri zvakapinda kunaka, asi munounganira zvakapindakushata. ¹⁸Ngokuti kutanga kwazvo zveshe, naapo mwoungana muchiara, ndinozwa kuti kuripokuparadzana pakati penyu; neni ndinotenda zvimweni zvazvo. ¹⁹Ngokuti ngegwinyiso kunosisira kuti kuapo kuparadzana pakati penyu, kuti zvinase kuoneka pamhene kuti ngevari vanoashirika.²⁰Naapo mwaungana pamwepo, asikutipi murhe kurha kwaMambo. ²¹Ngokuti apo nguva yaguma yokurha, munhu weshe unodzitorera kutangiravamweni kudya kwake; umweni unenzara noumweni waradza. ²²Chiinyi! Amuna here mhatso dzokudyira nedzokumwira? Nokuti munoshoora here chiara chaMwari nokuvatsverudza avo vasina chiro? Ndinozotinyi kwomuri? Ndinozomuirikidza ngeichi here? Ngendaa iyi andimuirikidzi.²³Ngokuti ndakaashira kubva kunaMambo, ichochendakapawo kwomuri, kuti Mambo Jesu ngousiku uhwo hwaakatengeswa ndihwo, wakatora chingwa; ²⁴apedza kubonga, wakachigura, akati, “Uyu ndiwo muiri wangu, unogurwa ngendaa yenyu. Itai ichi mukundikarakadza.²⁵Ngokudarozve wakatora tsani, ngesure kwe kurha echiti, “Tsani iyi ndiyo chitenderano chitsva mungazi yangu. Itai ichi nguva dzeshe dzomunomwa kweiri, mukundikarakadza.” ²⁶Ngokuti nguva dzeshe dzomunodya ichi chingwa nokumwa kuiyi tsani, munoteketesa kufa kwaMambo metsa auye.²⁷Ndizvo, kunyazwi ndiani unozorha chingwa nokuti kumwa kutsani yaMambo ngenjira isikafaniri, unozoita ndaa yomuiri neyengazi yaMambo. ²⁸Asi munhu ngaadziringire pachake, adaro ngaarhe kuneicho chingwa nokumwa kuneiyo tsani. ²⁹Ngokuti uwo unorha nokuti kumwa, asikanasi kuzwisisa muiri, unorhira nokuti kumwira kutongwa pachake. ³⁰Ngeiyi ndaa vajinji venyu vakarembedzeka nokurwara, nevajinji vakafa.³¹Asi kudai isusu pachedu takadziringira, taizodai tisikatongwi. ³²Asi apo petinotongwa, tinoororwa ndiMambo, kuti tisazorashwa pamwepo nevenyika.³³Ndizvo, hama dzangu, apo mwoungana pamwepo kuti murhe, emeranai. ³⁴Kudai aripo unenzara, ngaarhe kanyi, kuti kuungana kwenyu kusazoita kuti mutongwe. Ngendaa yezviro zvimweni ndinozozvirongedza ndika gumeyo.

Chapter 12

¹Ngendaa yezvipo zveMweya, hama, andidi kuti muite vasikazii. ²Munozia kuti apo muchiri mahedheni mwaikweyiwa kuenda kune iyo miedzaniso isikareketi, kunyazwi mwaikweyiwa ngenjira yakadini. ³Ndizvo ndinoda kuti muzwisise kuti akuna munhu, unoreketa ndiMweya waMwari,ungaronza kuti, “Jesu wakatukwa!” Zve, akuna munhu ungaronza kuti, “Jesu ndiMambo” kwega atungamirirwa ndiMweya Wakachena.⁴Hino zviripo zvipo zvakaparadzana, asi Mweya ndiumwe. ⁵kuripozve kuparadzana kwokushandira, asi Mambo ngeumwewo. ⁶kuripozve kuparadzana kwemushando, asi Mwari umwe, uwo unoshanda zviro zveshe kwavariveshe.⁷Munhu weshe kunopuwa kuoniswa kwoMweya, kuti veshe vapfumiswe. ⁸Ngokuti umwe kunopuwa kubudikidza ngeMweya izwi reungwaru, nekuno umweni kunopuwa izwi roruziyo, ngeMweya umwewo.⁹Kune umweni kunopuwa kugonda, kubudikidza ndiMweya umwewo, nokuno umweni kunopuwa zvipo zvokuponesa, kubudikidza ngeMweya umwewo, ¹⁰nokuno umweni kunopuwa kuita mushando yokuita mishamiso, nokuno umweni kunopuwa kuprofeta, nokuno umweni kunopuwa kuzwisisa mweya, nokuno umweni kunopuwa kuereketa ngendimi dzakaparadzana, nokuno umweni kunopuwa kududzira ndimi. ¹¹Asi izvi zveshe zvinoshandwa kubudikidza ngeumwe neMweya umwewo; unokoanisira kune munhu umwe naumwe, kudai ngokuda kwake.¹²Ngokuti kudai ngomuiri umwe, unemarupande akawanda, nemarupande eshe omuiri akanyawanda ari muiri umwe, ndizvo zvakaitawo Kristu. ¹³Ngokuti isusu teshe takabhabhatidzwa muMweya umwe kuita muiri umwe, vaJudha nokuti vaGiriki, vakasungwa nokuti vakasunhurika, nesu teshe takaitwa kuti timwe kuMweya umwewo.¹⁴Ngokuti muiri auisi rupande rimwe, asi mapande majinji. ¹⁵Kudai tsoka yechiti: “Ngokuti andisi nyara, andichiri wemuiripi”, izvo zvingaita kuti isaita nhengo yomuiri . ¹⁶Nokudai nzee yechiti: “Ngokuti andisi dziso, andichiri womuiripi;” izvo zvingaita kuti isaita nhengo yemuiri. ¹⁷Kudai muiri weshe waiya dziso, kuzwa kwaizoapari? Kudai weshe wainga nzee, kunuhwidza kwaizoapari?¹⁸Asi Mwari wakaemesa marupande mumuiri umwe ngaumwe, kudai ngokuda kwake. ¹⁹Kudai eshe ainga rupande rumwe, muiri waizoapari? ²⁰Asi kunemarupande majinji, asi muiri umwe.²¹Dziso aringakoni kuronza kunenyara kuti: “Andikutami iwewe,” nokutizve soro aringakoni kuronza kudaro kunemirenje, “Andikutami iwewe.” ²²Haiwa, marupande omuiri awo anoningirika akarembedzeka, ndiwo anopinda kudikanwa, ²³naawo marupande omuiri etinopinimidza ndiwo kuti aanyanyi kureremedzwa, ndiwo etinoreremedza kakuru, nemarupande edu asikanasi kuringirika, ndiwo anoningirika akapinda kunaka. ²⁴Apo marupande edu anoningirika aatami kureremedzwa. Asi Mwari wakaronga muiri,echipa kureremedzwa kukuru kuno urwo rupande rwaikutama.²⁵Ena wakaita izvo kuti kusazoapo kuparadzanamumuiri, asi kuti marupande eshe angwarirane rumwe kune rimweni. ²⁶Kudai rupande rumwe rwechitambudzika, marupande eshe anotambudzika pamwepo narwo; kudai rupande rumwe rwechiremeredzwa, marupande eshe anodakara pamwepo narwo. ²⁷Nokudaro imwimwi muri muiri waKristu, uwo nouwo muri marupande awo.²⁸NaMwari wakamurudza muchiara, vokutanga vapostori, vechipiri vaprofeti, vechitatu vadzidzisi, ngesure vaiti vemishamiso, ngesure zvipo zvekuponesa, vadetseri, vatungamiriri nevaereketi vendimi dzakaparadzana. ²⁹Veshe vapostori here? Veshe vaprofeti here? Veshe vadzidzisi here? Veshe vaiti vemishamiso here?³⁰Veshe vanezvipo zvekuponesa here? Veshe vanoreketa ngendimi here? Veshe vanodudzira here? ³¹Asi itai vanodisisa zvipo zvakapinda kukura. Asi ndinomuonisa njira yakapinda kunaka.

Chapter 13

¹Kunyazwi ndikanyaereketa ngendimi dzevanhu nedzengirosi, asi ndisina rudo, ndiri thusi rinoita bope nokuti ngoma yesimbi inorira. ²Kunyazwi ndinokuprofeta, ndikazia zvakafishika zveshe nokuzia kweshe, kunyazwi ndinokugonda kweshe, kunokwana kudusa mitunhu, asi ndisina rudo, andiri chiropi. ³Ndikapa zveshe zvendinazvo kukoveravarombo, nokuti ndikapa muiri wangu kupishwa, asi ndisina rudo, azvindidetseri chiro.⁴Rudo rinoemerera nekunakisa. Rudo rinenyasha, rudo arina ndurumwa nokuti kudziganzisa, nokuti kudzitunhumadza. ⁵Ariti zvisikafaniri. Rudo aridzitsvakiri zvarwo, aritseneswi nokutikureketa zvakashata. ⁶Aridakari ngezvisikazi kutendeka, asi runodakara ngezvegwinyiso. ⁷Rinodumaidza zviro zveshe, runotenda zviro zveshe, runogondera zviro zveshe, rinoshingirira zviro zveshe.⁸Rudo ariperi. Asi kudai kunyaripo kuprofeta, kunozopera; kunyaripo kureketa ngendimi, dzinozonyarara; kunyaripo kuzia, kunozopera. ⁹Ngokuti tinozia zvimweni nesu tinoprofeta zvimweni, ¹⁰asi, apo zvaguma zvakaperera, izvo zvisikazi kuperera zvinozopera.¹¹Apo ndichiri mwana mudoko, ndakareketa, ndaireketa kudai ngemwana mudoko, ndakapinimidza kudai ngomwana mudoko, ndakazia kudai ngemwana mudoko; apo ndaa munhu wakura, ndakarasha zvouhwana. ¹²Ngokuti zvino tinoona ngomuchiboniboni mumauma, asi ngenguva iyo tinozoonana hope kuhope. Zvino ndinozia zvimweni, asi ngenguva iyo ndinozonasa kuzia kudai ngezvendakaziikanwa. ¹³Ndizvo zvino zvinogara kugonda, kutenda norudo, izvi zvitatu: asi chikuru chazvo chakapindisisa kukura rudo.

Chapter 14

¹Teerai rudo, mudisise zvipo zveMweya, kakuru kuti muprofete. ²Ngokuti uwo unoreketa ngendimi aareketi kunevanhu asi kunaMwari; ngokuti apana munhu unomuzwa, asi unoreketa zvakafishika muMweya; ³Asi ngenjira imweni uwo unoprofeta unoreketa kuvanhu zvinoaka, zvinoembedzera nezvinonyaradza. ⁴Uwo unoreketa ngendimi unodziaka, asi uwo unoprofeta unoaka chiara.⁵Ndaida kuti imwimwi mweshe murekete ngendimi, asi kupinda izvo, kuti muprofete.Ngokuti uwo unoprofeta, mukuru kupinda uwo unoreketa ngendimi, asi kuti umweniakakhumucha, kuti chiara chiakiwe. ⁶Asi zvino, hama, kudai ndechiuya kwomuri, ndechireketangendimi ndinozomudetsera ngenjiranyi, ngepabanze pokuti ndirekete kwomuri ngenjirainomuunzira chioniso nokuti ruziyo nokuti chiprofeti nokuti chidzidziso.⁷Kunyazwi zviro zvisina kupona zvinorira, kunyazwi iri nyere nokuti chidangari, kudai zvisikaparadzani mukurira kwazvo, kungaitwa maziirwenyi kurira kwazvo? ⁸Ngokuti kudai gwama rikarira kusikaziikanwi, ndiani unozodzinasirira kuenda kuhondo? ⁹Ndizvo nemwiwo pachenyu, kudai mwechiereketa ngendimi izvo zvisikanasi kuzwisisika, zvingaita maziikanirwenyi izvo zvinoereketwa? Ngokuti ngokudaro munozoreketa kunedutu.¹⁰Dziripo ndimi dzembeu dzakaparadzana dzakawanda munyika, akuna naimwe yadzoisikaronzi chiro. ¹¹Ndizvo kudai ndisikazii biningidzo reizwi, ndinozoita munhu mupara kwaari unoreketa nouwo unoreketa unozoita munhu mupara kwendiri.¹²Ndizvo nemwiwo pachenyu, kwechioneka kuti munodisisa kuwa nezvipo zvoMweya, tsvakaikuti muwanzwe mukuaka chiara. ¹³Ndizvo uwo unoreketa ngendimi, ngaakumbire simbarokukhumucha. ¹⁴Ngokuti kudai ndechikumbira ngendimi, mweya wangu unokumbira, asimupinimidzo wangu auzkwisisi.¹⁵Tchii chandinofanira kuita? Ndichazokumbira mumweya, ndechikumbira ngomupinimidzowo. Ndinozoemba mumweya, ndechiemba ngomupinimidzowo. ¹⁶Ngenjira imweni, kudai wechibonga mumweya, uwo usikazii ungazoita maronzereyi kuti: “Ameni,” apo wobonga, kwechioneka kuti iye aazii chaunoronza?¹⁷Ngokuti ngegwinyiso iwewe unonasa kubonga, asi umweni aazi kuakiwa. ¹⁸Ndinobonga Mwari, ngokuti ndinoreketa ngendimi kupinda imwimwi mweshe. ¹⁹Asi muchiara ndingada kuti ndirekete mazwi mashanu ngokupinimidza kwangu, kuti ndidzidzise vamweni, kupinda kureketa mazwi ari gumi remakumi emazana ngendimi dzisikaziikanwi.²⁰Hama, musaita vana mukufunga kwenyu. Asi munezvakashata itai vana, asi mukufunga kwenyu itai vabva muzero. ²¹Kwakanyorwa muMUpango kuti: “Ngevanhu vendimi dzimweni, ngemuromo yevenyika mukanza ndinozoereketa kuneava vanhu; kunyazwi zvakadaro, avazondizwi”, unoronza Mambo Mwari.²²Ndizvo ndimi dzwioniso, haiwa kwavari vanotenda, asi kwavari vasikatendi; asi kuprofetakuri chioniso, haiwa kwavari vasikatendi, asi kwavari vanotenda. ²³Ndizvo, kudai chiara cheshe chaungana pamwepo, navo veshe vechireketa ngendimi, kukapoteramwo munhu usikazii nokuti usikatendi, wakadaro aazoronzi here kuti muri vanopenga?²⁴Asi kudai veshe vechiprofeta, oroopoteramwo umwe usikatendi, munhu mupara nokuti usikazii, iye unooniswa kushaisha kwake ndivo veshe, unotongwa ndivo veshe. ²⁵Zvakafishika zvemwoyo wake zvinooneswa; nokudaro unozowa pashi ngehope yake nokudira Mwari, echironza kuti: “Mwari uri pakati penyu ngegwinyiso.”²⁶Ndizvo chiinyi, hama? Apo mwooungana pamwepo, uwo nouwo unenduyo, chidzidziso, chioniso, ndiminokukhumucha. Zviro zveshe ngazviitwe zvinoaka. ²⁷Kudai aripo munhu nokuti ngouri unoreketa ngendimi, ngavaite vairi nokuti vasikapindi vatatu, ngavaite ngekuteererana; noumweni ngaakhumuche. ²⁸Asi kudai pasina unokhumucha,ngaanyarare muchiara, ngaadzireketere ega ne kunaMwari.²⁹Vaprofeti vairi nokuti vatatu ngavarekete nevamweni ngavazvipime. ³⁰Asi kudai chiro chechioniswa kuno umweni unogara apo, wokutanga ngaanyarare.³¹Ngokuti imwimwi mweshe mungaprofeta ngokutererana, kuti veshe vadzidze nokuti veshevaembedzerwe. ³²Nekuti mweya yevaprofeti inopfaira vaprofeti. ³³Ngekuti Mwari andiyepi Mwariwehohoho, asi wokunyarara. Kudai ngezvezvakaita kuzviara zveshe zvevakacheneswa.³⁴vakadzi ngavanyarare muzviara. Ngokuti akutenderwi kwavari kuti varekete. Asi ngavapfairekudai ngezvinoronzwa ngeMupango. ³⁵Kudai vechida kuzia chiro, ngavabvunze kuvamunavavo vaakanyi. Ngokuti zvinotsverudza kuti mukadzi aerekete muchiara. ³⁶Nokuti izwiraMwari rakatanga kubuda kubva kwomuri here? Nokuti rakagumira imwimwi mwega here?³⁷Kudai aripo munhu unofunga kuita muprofeti kana wemweya, ngaazvitende izvo zvendinonyora kwomuri, kuti mupango yaMambo. ³⁸Asi kudai aripo munhu usikabatiki ngeizvi, musabatikawo ndiye.³⁹Ndizvo, hama dzangu, emurirai kuti muprofete, musarambidza kureketa ngendimi. ⁴⁰Asi zveshe ngazviitwe ngenjira inofanira nokutererana.

Chapter 15

¹Ndinomuziisa, hama, vhangeri iro rendakparidzira kwomuri, remwakaashirawo, rimunoema mukati mwaro. ²kubudikidza ndiro munoponeswa; ngemazwi awo endakachumaira kwomuri, kudai mwechiabatisisa, ngepabanze pokuti mwakatenda pasina shkwiro.³Ngokuti ndakapa kwomuri kutanga, icho chendakaashirawo inini, kuti Kristu wakafirazvishaishi zvedu, kudai ngezvakanyorwa, ⁴nokuti iye wakaikwa, zve, wakamuswa ngezuva rechitatu, kudai ngezvakanyorwa.⁵Nokuti wakaoneka kunaKhefasi; ngesure kwakaoneka kunegumi navairi. ⁶Ngesure wakaoneka kunehama dzinopinda mazana mashanu vari pamwepo, vazhinji vavo vachiripo metsa nazvino, asi vamweni vavo vakafa. ⁷Apo wakadzionesa kunaJakobe, ngesure wakaonekakuvapostori veshe.⁸Pakupedzisira wakadzionisazve kwendiri, kudai ngouwo wakabarwa nguva isati yaguma. ⁹Ngokuti inini ndiri mudoko wevapostori, andisisiri kudaidzwa kuti ndiri mupostori, ngokutindakatambudza chiara chaMwari.¹⁰Asi ngenyasha dzaMwari ndiri munhu wakadai zvino, nenyasha dzake dzakapuwa kwendiri, adzizi kuoneka dzisina shwiro; asi ndakashanda kakurukupinda veshe, kunyazwi andinipi, asi inyasha dzaMwari dzaiya mwendiri. ¹¹Ndizvo kunyazwi ndini nokuti ndivo, ndiyo njira yetinochumaira ndiyo nenjira yemwakatenda ndiyo.¹²kudai Kristu echichumairwa kuti wakamuka kubva kwevakafa, kunoronzwa ngenyi ngevamweni pakati penyu, kuti akuna kumuka kubva kwevakafa? ¹³Asi kudai kusina kumuka kwevakafa, zvino Kristu aazi kumuswawo. ¹⁴kudai Kristu asikazi kumuswa, kuchumaira kwedu akuna shkwiro nokugonda kwenyu akuna shkwiro.¹⁵Isusu tinooneka tiri zvapupu zvekunyepa zvaMwari, ngokuti takapupura ndiMwari kuti wakamusa Kristu, uwo waasikazi kumusa, kuti riri gwinyiso kuti vakafa avamuswi. ¹⁶Ngokuti kudai vakafa vasikamuswi, zvino Kristu aazi kumuswa. ¹⁷Kudai Kristu asikazi kumuswa, kugonda kwenyu akuna shkwiro nemwi muchirimwo muzvishaishi zvenyu.¹⁸Zvino naavowo vakafa munaKristu vakarova. ¹⁹Kudai mukupona uku kwega tino kugonda munaKristu, tinofanera kukungurirwa kupinda vanhu veshe.²⁰Asi zvino, Kristu wakamuskwa kubva kwevakafa, wakaita muchero womutanguro weavo vakafa. ²¹Ngokuti kufa kwakaguma kubudikidza ngomunhu, kumukazve kwevakafa kwakaguma kubudikidza ngomunhu²²Ngokuti kudai ngezvevanofa veshe munaAdhamu,ndizvo veshe muna Kristu vachaitwa vanopona. ²³Asi umwe ngaumwe kudai ngeurongwa wake. Kristu ndiye muchero womutanguro, zvino pakuuya kwake avo vari vaKristu.²⁴Apo kunouya magumo, paanozopa umambo kunaMwari Baba, apo apedza kuparadza kutonga kweshe neumambo weshe nesimba reshe. ²⁵Ngokuti kunofanira kuti atonge metsa aisa eshe magaa ake pashi petsoka dzake. ²⁶Gaa rekugumisira rinozoparadzwa rufu.²⁷“Ngokuti Mwari wakapfaisa zviro zveshe pashi petsoka dzake.” Asi apo peizwki: “Zviro zveshe zvapfaiswa,” zviri pamhene kuti azvironzi kuti iye wapfaiswa, uwo wakapfaisa zviro zveshe pashi pake. ²⁸Apo zviro zveshe zvapfaiswa kwaari, zvino Mwana komana emene unozopfairawo uwo wakapfaisa zveshe zviro pashi pake, kuti Mwari aite zveshe munezveshe.²⁹Kudai zvisikazi kudaro, vanozoiteyi avo vakabhabhatidzirwa vakafa? Kudai vakafavasikamuskwi, ndizvo vanobhabhatidzirirweyi vakafa? ³⁰Isusu tinogara munyatwa ngeyimaawa eshe?³¹Ndinopika, hama, ngokuganza kwangu kwendinakwo ndimwi, munaKristu Jesu Mambowedu, kuti ndinofa zuva ngezuva. ³²Kudai ngomushuma wevanhu ndakaambana nezvikarazvomushango muEfesu, kunondidetsereyi? Kudai vakafa vasikamuswi, “Ngatidye, techimwa, ngokuti mangwani tinozofa.”³³Musachengedzerwa: “Kuiyana nevakashata kunoparadza miitiro yakanaka.” ³⁴Mukaimumipinimidzo yenyu yakarurama, murekere kuita zvakashata; ngokuti vanhu vamweni avanaruziyo raMwari. Ndinoreketa izvi kumunyadzisa.³⁵Asi umweni unozoti, “Vakafa vanoita mamusirweyi? Vanozouya nomuiri wakadini?” ³⁶Iwewe benzi! Icho chounokusha, achingameri asi kuti chafa.³⁷Neicho chounokusha, aukushi uwo muiri unozoapo, asi tsangu yega, pamweni yekoroni nokuti yembeu imweni. ³⁸Asi Mwari unopa muiri unomuemo wakadai ngokuda kwake, nokumbeu imwe ngaimwe unopa muiri wayo. ³⁹Nyama yeshe aizi kuita nyama yembeu imweyo, asi iriyo mbeu imwe yenyama yevanhu, nembeu imweni yenyama yemhuka, nembeu imweni yenyama yeshiri, nembeu imweni yenyama yehove.⁴⁰Iriyozve miiri yomudenga nemiiri yomunyika, asi uthende hweiyo yomudenga ngewembeu imweni, nouthende hweiyo yomunyika ngohwembeu imweni. ⁴¹Huriyo uthende umweni wezuva, uriyo uthende humweni womwedzi, uriyo uthende umweni wenyeredzi, nokuti nyeredzi imwe inosiyana nenyeredzi imweni uthende wayo.⁴²Ndizvowo zvakaita kumuka kwevakafa. Muiri unokushwa mukuora, unomuswa mukusikaora.⁴³Unokushwa mukusikareremedzwa, unomuswa muuthende. Unokushwa mukurembedzeka, unomuswa musimba. ⁴⁴Unokushwa uri muiri wenyama, unomuswa waa muiri womweya. Kudai uripo muiri wenyama, uripozve muiri wemweya.⁴⁵Kwakanyorwazve kuti, “Munhu wokutanga, Adhamu, wakaitwa munhu unopona,” Adhamuwokugumisira wakaitwa mweya unopa kupona. ⁴⁶Asi andiwopi mweya wokutanga, asi wenyama; ngesure kwouya womweya.⁴⁷Munhu wokutanga wakabva mumavhu, munhu wemavhu. Munhu wechipiri wakabva mudenga. ⁴⁸Avo vari vemavhu vakadai ngouwo wemavhu. Naavo vari vomudenga, vakadai ngouwowomudenga. ⁴⁹Kudai ngezvetainga mumuemo wouwo wemavhu, zve, tinozowa nomuemo weuwo wemudenga.⁵⁰Zvino ndinoronza izvi, hama, nyama nengazi azvingakoni kugara nhaka yeumambo waMwari; nokuti zvinoora azvingagari nhaka yezvisikaori. ⁵¹Ningirai, ndinomuronzera zvakafishika! Atizofi teshe, asi tinozotsandudzwa teshe.⁵²Nenguva doko, ngokuphipha kwedziso, ngenguva yokuridzwa kwegwama rokugumisira. Ngokuti gwama rinozorira, nevakafa vanozomuswa vasikaori, nesu tinozotsandudzwa. ⁵³Ngokuti muiri uyu unoora unosisira kupfeka usikachazoori, neuyu unofa unofanira kupfeka usikachazofi.⁵⁴Apo muiri uyu unoora wazopfeka usikachazoori, nouwo muiri unofa wazopfeka usikachazofi, naapo rinozozarisika izwi rakanyorwa kuti, “Kufa kwamedzwa ngokunyiswa.” ⁵⁵“Iwewe rufu, kunyisa kwako kuri pari? Iwewe rufu, ukaira wako huri pari?⁵⁶Ukaira hworufu kushaisha, nesimba rekushaisha riri Mipango. ⁵⁷Asi ngaabongwe Mwari, unotipa kunyisa kubudikidza ndiye Mambo wedu Jesu Kristu.⁵⁸Ndizvo, hama dzangu dzinodikanwa, itai vakagwinya, vasikatsukunuswi, ngenguva dzeshe mwechitsamwirira mumishando yaMambo, ngokuti munozia kuti mushando yenyu aiiti isina shkwiro munaMambo.

Chapter 16

¹Ngendaa yokuunganidzira munikero wokupa vakacheneswa: kudai ngezvendakapanga vezviara zveGaratia, itaiwo kudaro nemwi. ²Ngezuva rokutanga reshe revhiki, uwo nouwo wenyu ngaadziisire ngokwake mumangwaririro, kudai ngezvaakamufumisa Mwari, kuti kusazoapo kuunganidzwa ndikazo enda.³Apo ndaguma, ndinozotuma avo vomunozoketa netsamba kuti vatware zvipo zvenyu kuenda Jerusarema. ⁴Kudai zvechioneka zvakasisira kuti ndiendewo, vanozohamba neni.⁵Apo ndaguma, ndinozotuma avo vomunozoketa netsamba kuti vatware zvipo zvenyu kuenda Jerusarema. ⁶Kudai zvechioneka zvakafanira kuti ndiendewo, kweshe kwendinoenda.⁷Ngekuti andidi kumuona zvino, ndechipinda; ngokuti ndinogonda kuzogara mukuwo nemwi,kudai Mambo echitenda. ⁸Asi ndinozogara muEfesu metsa raguma zuva rePentekosti, ⁹ngokuti musiwo wakapamhama wakabeurirwa inini, kuti ndiite mushando mukuru, nawo aripo magaa majinji.¹⁰Kudai Thimothi echiuya kwomuri, wonai kuti agare pakati penyu pasina chaanotya, ngokutiiye unoshanda mushando waMambo, kudai ngezvendinoita inini. ¹¹Ndizvo musazotenderanaumwe kuti amushoore. Muendesei mberi murwendo rwake mukunyarara, kuti auye kwendiri; ngokuti ndinomuringirira kuti unozouya pamwepo nehama. ¹²Asi ngendaa yaAporosi, hama yedu, ndakapota kakurutu kwaari kuti amuhambire pamwepo nedzimweni hama, asi waiya asikadi kuuyayo zvinopano. Asi unozouya apo aona mukana.¹³Nindai, gwinyai kuema mukugonda kwenyu, itai vakashinga, muite vakagwinya ¹⁴Zveshe zvamunoita, ngazviitwe ngorudo.¹⁵Munozia vemhuri yaStefanasi, kuti vatendi vokutanga muAkhaiya, navo vakadziemesera kushandira vakacheneswa, ¹⁶ndinomupota kuti nemwiwo mupfaire vakadaro pachenyu, nokuno munhu weshe unodetsera mumushando, echidzimbirwa navo.¹⁷Neni ndinodakara ngokuuya kwaStefanasi naFotunatusi naAkhaikusi, ngokuti izvo zvakasarira kwomuri, ivo vakazvizadzisa kwendiri. ¹⁸Ngokuti vakamusirira mweya wangu nowenyuzve. Ndizvo tendai vanhu vakadaro.¹⁹Zviara zviri muAsia zvinomutambisa. Akwira naPrisira vanomutambisa kakuru munaMambo, pamwepo nechiara chiri mumhatso yavo. ²⁰Vatendi veshe vanomutambisa. Chingamidzanai ngemuromo ngekucheneswa.²¹Inini, Phauri, ndinonyora kutambisa kwangungenyara yangu yemene. ²²Kudai aripo munhu kunyazwi ngouri usikamudi Mambo, ngaaite unotukwa. Mambo Jesu, uyai! ²³Nyasha dzaMambo Jesu Kristu ngadzigare nemwi. ²⁴Rudo rwangu ngarigare nemwi mweshe ndiye Jesu Kristu, Ameni.

2 Corinthians

Chapter 1

¹Phauri, mupostori waKristu Jesu ngokuda kwaMwari, naThimothi hama yedu,

kuchiara chaMwari chiri muKhorinte, pamwepo novakacheneswa veshe vari munyika yeshe yeAkhaiya;

²nyasha ngadzigare kwomuri nokunyalala kunobva kunaMwari aBaba vedu naMambo Jesu Kristu.³Ngavakudzwe Mwari naBaba Mambo wedu Jesu Kristu, aBaba wenyasha, Mwari wokuembedzera

kweshe,

⁴uwo unotiembedzera mukutambudzika kwedu kweshe, kuti yesuwo tikone kuembedzera avo

vari mukutambudzika kunyazwi kwakaitawani, ngoukwo kuembedzerwa kwetinoembedzerwa ndikwo

pachedu ndiMwari.

⁵Ngokuti kudai ngokutambudzika kwaKristu kunowanzwa kwetiri, ndizvo

kuembedzerwa kwedu kunowanzwawo kubudikidza ndiKristu.

⁶Kudai teshitambudzwa, kunoitirwa kuembedzerwa noluponeso rwenyu; kunyazwi techiembedzerwa,

kunoitirwa kuembedzerwa kwenyu, kunoshanda mukushingirira nomukusenegerera paawo madambudziko

etinotambudzikawo ndiwo.

⁷Gonda ledu ndimwi lakagwina; techizia yezvi, kuti kudai

ngozvomunokovanisirana madambudziko vedu, ndizvo munokovanisirana kuembedzerwa kwedu.

⁸Ngokuti

atidi, hama, kuti muite vasikazii ngokutambudzika kwedu kwakatigumira tiri muAsia; kuti takaremerwa

kakurutu kupinda simba redu, ngokudaro negonda reshe lokuti tinopona lakapera.

⁹Ngogwinyiso yesu pachedu takazwa mumweyo yedu kuti tainga tavashira kutongerwa rufu, kuti

tisadzigonda pachedu, asi kuti tigonde kuna Mwari unomusa vakafa.

¹⁰Uwo wakatinunura kubva

mukufa kwakakula kudaro, unozoangira kutinunura; mwavari tinogonda kuti uchazotinunura.

¹¹Yemwiwo mwechitibetsera ngomikumbiro yenyu, kuti vazhinji vatibongere ngendaa yezvifumiso zvenyasha zvakapuwa kwotiri ngendaa yemukumbiro mizhinji.¹²Ngogwinyiso uku ndikwo kudziganzisa kwedu, kuri chapupuzve chemhumba yedu, kuti takavzibata

munyika mukucheneswa[1] nomugwinyiso raMwari, kakurutu takaita kudaro kwomuri, haiwa

ngoungwaru hwenyama akadi, asi ngonyasha dzaMwari.

¹³Ngokuti atinyori zviro zvimweni kwomuri,

asi zvomunofunda nokuzwisisa, neni ndinogonda kuti munozozvizwisisa metsa kumagumo,

¹⁴kudai

ngezvemwakatizwisisa ngozvimweni, kuti ngozuva laMambo wedu Jesu yesu tiri kuganza kwenyu,

kunyazwi yemwiwo muri kuganza kwedu.

¹⁵Mukugonda uku ndaipinimidza kuti nditange kuuya kwomuri, kuti mufumiswe kwochipiri.

¹⁶Nokugena ngokwomuri ndechienda Masedhonia, ndoobva Masedhonia ndipetuke kwomuri, ndiendiswe

mberi ndimwi murwendo rwangu loJudhia.

¹⁷Ndizvo apo ndaipinimidza kudalo, ndakavonisa

kushanduka kwomweyo here? Nokuti izvo zviro zvendino vemesa kuti ndiite, ndinozozvivemesa here

ngokwenyama, kuti kungavapo kwendiri kuronza kuti, “Eya, eya,” nokuti, “Haiwa, haiwa?”

¹⁸Asi kudai

ndiMwari unogondeka, izwi ledu kwomuri andiropi rokuti, “Eya naHaiwa.”

¹⁹Ngokuti Mukorore waMwari, Jesu Kristu, uwo wetakachumaera pakati penyu yeni, Sirivhanusi

naThimothi, wainga asiri, “Eya” nokuti, “Haiwa,” asi mwaari unoramba ari, “Eya.”

²⁰Ngokuti mwaari

chimwe ngachimwe chezvigondiso zvaMwari kwavari zviri, “Eya.” Ngendaa yenyi kubudikidza ndiye tinoti,

“Ameni,” kuita kukudzwa kwaMwari tisu.

²¹Asi ndiMwari uwo unotigwinyisa pamwepo naemwi munaKristu, nowakatidzodza, ²²ngokangsa ruphau

rwake padenga pedu, akatipazve chibatiso choMweya mumwoyo yedu.

²³Asi ndinodaidza Mwari kuita

chapupu kumweyo wangu, kuti ngondava yokusikada kumutambudza andizi kuwiya Khorinte.

²⁴Haiwa,

kuti titonge padenga pokugonda kwenyu; asi tinoshanda pamwepo kumubetsera kuti mudakare; ngokuti

munovema mwakagwinya mukugonda.

Chapter 2

¹Asi ndakadziemesera pachangu, kuti andizoitazve kwomuri rwendo rmweni

runomutambudza.

²Ngokuti kudai ndechimutambudza yemwi, ndizvo ndiani ungazondidakarira,

kwega uwo wakatambudzwa ndini?

³Neni ndakanyola ichi kwomuri kuti ngovogumeyo,

ndisazotambudzika ngaavo vendinosisira kudakala ndivo; ngochigonda kwomuri mweshe kuti kudakala

kwangu ndikwo kudakala kwenyu mweshe.

⁴Ngokuti ngokutambudzika kukuru nokurwadziwa kwomweyo ndakanyola kwomuri, ndinomisodzi

mizhinji; haiwa kuti mutambudzike, asi kuti muzie rudo rukuru rwendinalo kwomuri.

⁵Asi kudai aripo

wakaita dambudziko, yena aazi kutambudza yeni, asi kuti wakatambudza nayemwi, andidi kuti ndinyanye

kumutambudza nayemwi meshe.

⁶Kuororwa kwavanhu vazhinji kunokwana kumunhu wakadalo; ⁷ndizvo zvino kwaisisira kuti yemwi

mumukungurire nokomuembedzera, kuti asazomedzwa ngokutambudzika kwakapinda kukura.

⁸Ndizvo

ndinomupota kuti mugwimise rudo lenyu kwovari.

⁹Ngeiyi ndaa ndakanyola kwomuri kuti ndimuedze

ndimuzie, kuti munopurutana here muzviro zveshe.

¹⁰Asi kunouwo womunokungurira chiro, neniwo ndinomukungurira; ngokuti izvo zvendakungurira,

kudai ndakukungurira zviro, ndakazvikungurira ngondaa yenyu mukuona kwaKristu.

¹¹Tinoita izvi kuti

Sathani asazovona chokutinyisa ndicho; ngokuti atiri vasikazii mazano ake.

¹²Zvino apo ndaguma Troasi

koochumaira vhangeri laKristu, musiwo wakabeurirwa kwendiri ndiMambo;

¹³asi ndaiya ndisina

kuzorora mumweya wangu, ngokuti andito kuonapo Thithusi hama yangu; asi ndechivavhaisa, ndakaenda

Masedhonia.

¹⁴Asi ngavabongwe Mwari, uwo munaKristu unotitungamirira kudai ngemabhanditi mukufora

kwokunyisa kwaKristu. Mwari unotishandisa kuti ruziyo ngondava yaKristu rugume kundau dzeshe kudai

ngegwema rakanaka.

¹⁵Ngokuti isusu tiri gwema rakanaka laKristu kunaMwari, pakati paavo

vanoponeswa ngopakati paavo vanoparadzwa.

¹⁶Kuneavo tiri gwema rinobva murufu kuenda murufu; nokune vamweni tiri gwema rinobva mukupona

kuenda mukupona. Ndiani ungakona kuita mushando wakadai?

¹⁷Ngokuti yesu atizi kudai ngovazhinji

vamweni, vanoshaishira izwi laMwari; asi munaKristu tinoereketa kudai ngevanhu vegwinyiso, kudai

ngevanhu vakatumwa kubva pamberi paMwari.

Chapter 3

¹Tinotangazve kudziganzisa pachedu here? Ngogwinyiso tinotama here kudai

ngozvevanotonga vamweni, tsamba dzokutendwa ndidzo dzinonyorerwa kwomuri, nokuti dzinobva

kwomuri?

²yemwi pachenyu muri tsamba yedu, yakanyorwa pamweyo yedu, inoziikanwa

ngokudzidzwa ngovanhu veshe;

³naemwi munovonisa kuti muri tsamba yaKristu, yakashandwa yesu, visikazi

kunyorwa ngoinki, asi ngoMweya waMwari unopona, isikazi kunyorwa pamarusamba emapuwe, asi

pamarusamba omweyo yenyama.

⁴Nesu tinako kugonda kwakadalo kunaMwari kubudikidza ndiKristu. ⁵Haiwa kuti yesu pachedu

tagutiswa, kuti tironze chiro kuti chinobva kwotiri, asi kugutswa kwedu kunobva kunaMwari,

⁶uwo

wakatiita vanokona kuita vashandiri veshitenderano chitsva, haiwa chotsamba yakanyorwa, asi

ngoMweya; ngokuti zvakanyorwa zvinoulaya, asi Mweya unopa kupona.

⁷Zvino kudai mazwi emishando yorufu, vakanyorwa nokunangurwa pamapuwe kwakauya nouthende,

kwakaita kuti vana vaIsuraeri vasakona kunigira mumeso yaMosi ngondava yokunanikira kwayo, uhwo

uthende hwaipinda,

⁸kunozopinda kwakaitawani kupenya kwouthende kwemishando yoMweya?⁹Ngokuti kudai mishando yokurashwa yainga nouthende, uthende hwemishando yokururama hunopinda

kwakaitawani kupenya!

¹⁰Ngogwinyiso icho kaianga nouthende hwapera, uthende hwacho, ngondava youthende hwakapindisisa

kukura.

¹¹Ngokuti kudai yecho chaipinda chakavya kubudikidza ngouthende, kakurutu yecho chinogala

chinouthende hunopinda.

¹²Ndizvo zvino tinakwo kugonda kwakadalo, tinovereketa ngokusunga

kukuru.

¹³Atizi kudai naMosi, uwo wakafukidzira mumeso yake ngojira, kuti vana vaIsuraeri vasazoringisisa

magumo vezvaipinda.

¹⁴Asi mipinimidzo yavo yakakonzeswa. Ngegwinyiso metsa nyamashi naapo

pevanozwa kudzidzwa kwechitenderano chekaretu, jira rimwero rindoripo risikazi kufukurwa, iro jira

rinoduswa munaKristu mwega.

¹⁵Asi mesa nyamashi, apo zvinyorwa zvaMosi zvechidzidzwa, jira iro rindoripo padenga pemweyo yavo;

¹⁶asi apo munhu vechizotenderukira kunaMambo, nguadza iro rinoviswa.¹⁷Zvino Mambo ndiMweya; naapo panoMweya waMambo, kuripo kusunhurika. ¹⁸Isusu teshe

tinohope dzisikazi kufukidzwa, techiringira uthende hwaMambo, kudai ngomuchiboniboni,

tinotsandudzwa techitodzana nomuedzaniso umwewo kubva kuuthende humweni kuenda kuuthende

humweni; ngokuti zvinobva kunaMambo, Mweya.

Chapter 4

¹Ndizvo tinawo uyu mushando, kudai ngozvetakaitirwa nyasha, atiperi simba.

²Asi takarasha zviro zvakafishika zvinotsverudza, techiramba kuita ngourimbwi nokuti kubata izwi

laMwari ngokuchengedzera; asi ngokuonisa gwinyiso, tinodziganzisa kunemhumba yomunhu weshe

mukuona kwaMwari.

³Kunyazwi vhangeri redu lakafishika, lakafishika kwavari vari kufa. ⁴Kwavari mwari weiyi nyika

wakapofomadza mipinimidzo yevasikatendi, kuti vasavona kujeka kwevhangeri routhende hwaKristu, uwo

uri muedzaniso waMwari.

⁵Ngokuti atidzichumairi pachedu, asi tinochumaira Kristu Jesu, kuti

ndiMambo, naesu pachedu tiri varanda venyu ngndava yaJesu.

⁶Ngokuti ndiMwari wakati, “Kujeka kunozojeka kwechibva muchidima”, ndiyena wakajeka mumwoyo

mwedu, kuti atipe kujeka kwokuzia uthende hwaMwari pahope yaJesu Kristu.

⁷Asi tino uhwu uganho

muzvidziyo zvedongo, kuti ukuru hukurutu hweiro simba huite hwaMwari, husaita hunobva kwetiri.

⁸Tinomanikwa kumarutii yeshe, asi atipedziswi; tinokangaidzwa, asi atiperi simba.

⁹Tinotambudzwa, asi atizi kusiiwa; tinoponderwa pashi, asi atiurawi. ¹⁰Nguva dzeshe tinotwara

mumiiri yedu rufu rwaJesu, kuti kupona kwaJesu kuoniswewo mumiiri yedu.

¹¹Ngokuti yesu tinopona,

tinogara techipirwa murufu ngondava yaJesu, kuti kupona kwaJesu kuoneke mumwiri yedu inofa.

¹²Ndizvo rufu runoshanda mwetiri, asi kupona kunoshanda mwomuri.¹³Asi kudai ngezvetinawo

Mweya umwewo wokugonda, kudai ngozvakanyorwa kuti, “Ndakatenda, ndizvo ndakavereketa”; ngosuwo

tinotenda, ndizvo tinovereketa,

¹⁴techizia kuti uwo wakamusa Mambo Jesu, unozotimusawo pamwepo

naJesu, nayena unozotiunza pamwepo naemwi pamberi pake.

¹⁵Ngokuti zviro zveshe zvinoitwa ngondava yenyu, kuti nyasha kudai ngozvedzinowanziswa kunevanhu

vazhinji, dziite kuti kubonga kuwandiswe kuti Mwari akudzwe.

¹⁶Ndizvo atiperi simba. Kunyazwi

munhu wedu wokubanze echipera, munhu wedu womukati unondoitwa mutsva zuva ngezuva.

¹⁷Ngokuti kutambudzika kwedu kwonguva doko kunotinasirira uthende hwakakura kakurutu

ngovanogala mhera nariini,

¹⁸ngokuti atiringiri kuzviro zvinovoneka, asi kuizvo zvisikavoneki; ngokuti

zviro zvinovoneka zvinogala nguva fupi, asi zviro zvisikavoneki zvinogala mhera nariini.

Chapter 5

¹Ngokuti tinozia kuti dai mhatso yetinogara yomunyika muno yanyaputsika, iri

muchacha, tinayo mhatso inobva kunaMwari, isikazi kuakwa ngenyara, yemhera nariini iri mudenga.

²Ngokuti tiri muneuyu muchacha tinogomera, techidisisa kufukidzwa ngemhatso yedu inobva mudenga,

³kudai ngogwinyiso techipfekedzwa kudaro tisazovoneka tiri mutitinini.⁴Ngokuti isusu tichiri mumuzi uyu, tinogomera, techidzimbirwa; haiwa kuti tikumurwe, asi kuti

tipfekedzwe, kuti uwo unofa amedzwe ngokupona.

⁵Zvino uwo wakatiitira chiro chakadalo ndiMwari,

uwo wakatipa chibatiso koMweya.

⁶Ndizvo tinotsunga mwoyo nguva dzeshe, techizia kuti tisapona

ngomuiri uyu, tiri tiri kubva kunaMambo,

⁷ngokuti tinohamba ngokugonda, haiwa ngokuona.

⁸Tinotsunga mweyo, naesu tinotenda kusiya muiri wedu, tiite vaa kanyi naMambo.⁹Ngeiyi ndaa

tinechidisiso chedu chokuti tinyari pakanyi nokuti tisipo, tiite vanodakadza kwovari.

¹⁰Ngokuti isusu

teshe tinozovoneka pamberi pechigaro chokutonga chaKristu, kuti umwe ngaumwe aashire kudai

ngozvaakaita mumuiri, zvakanaka nokuti zvakashata.

¹¹Ndizvo techizia kutya Mambo, tinovonga vanhu, asi tiri vanoziikanwa kunaMwari; naeni ndinogondaswa

kuti tiri vanoziikanwa mumhumba dzenyu.

¹²Atidziganzisizve kwomuri, asi tinomupa nguva yokuganza

tisu, kuti mukone kupingura kuneavo vanoganza ngozvinovoneka, haiwa ngozvomumweyo.

¹³Ngokuti

tinyari vanopenga, tinodaro ngondava yaMwari, nokuti tinyari vakaterama, tinodaro ngendaa yenyu.

¹⁴Ngokuti rudo rwaKristu runotionga; ngokuti tinozia kuti umwe wakafira veshe; ndizvo veshe vakatofa.

¹⁵Naye wakafira veshe kuti avo vanopona vasachadziponera pachavo, asi kuti vaponere kunouwo

wakafa ngondava yavo, akamuswazve.

¹⁶Ndizvo yesu kubvira zvino atichazii munhu naumwe

ngokwenyama. Kunyazwi takamuzia Kristu ngokwenyama, asi zvino atichamuzii ngokwakadaro.

¹⁷Ndizvo kudai munhu ari munaKristu, wava chisikwa chitsva; zviro zvekaretu zvapinda, wonai zvaitwa

zvitsva!

¹⁸Zveshe izvi zvinobva kunaMwari, uwo wakatiiyanisa kwaari kubudikidza ndiKristu, naye

wakapa kwotiri mushando wokuiyanisa;

¹⁹ndikwo kuti, Mwari wainga munaKristu, yeshiyanisa nyika

kwaari, asikaverengeri kwavari kupauka kwavo, naye wakapa kwetiri izwi rokuiyanisa.

²⁰Ndizvo tinoita vavemereri vaKristu, zvechiita ingatei Mwari wainamata vanhu kubudikidza tisu.

Tinomupota ngondava yaKristu, itai vanoiyaniswa munaMwari.

²¹Iye wakamuita kushaisha ngondava yedu,

uwo waiya asikazi kuzia kushaisha, kuti mwavari isusu tiite kururama kwaMwari.

Chapter 6

¹Mukushanda pamwepo naye, tinomupota kuti musavashira nyasha dzaMwari

pasina shwiro.

²Ngokuti iye unoti, “Ndakamuzwa ngonguva inoashirika, nopazuva rokupora”; penyai, zvino ndiyo nguva inovashirika; penyai, zvino zuva roruponeso.

³Isusu atiisi chipumhuniso munjira youmweni kuti kushandira kwedu kusazoshoorwa,⁴asi ngezviro

zveshe tiite vanotendwa kudai ngezvinosisira vashandi vaMwari, kubudikidza ngokuguarira kukuru,

mukutambudzika, mukutama, mukuhahairwa,

⁵mukurohwa, mukukonyerwa mutirongo, muhohoho,

mukushanda ngesimba, mukurinda, mundzala,

⁶mukucheneswa, mukuzia, murubambazira, mukuitirwa

nyasha, muMweya Wakachena, ngorudo rusikadziitisi,

⁷ngoizwi logwinyiso, ngosimba laMwari;

ngezvokurwa ndizvo zvokururama ngokumudyo nokumuoshwe;

⁸mukukudzwa nomukusikakudzwa,

mukureyiwa nomumbiri yakanaka; tinobatwa kudai ngevachengedzi, asi tiri vegwinyiso;

⁹kudai

ngevasikaziikanwi, asi tiri vanonasa kuziikanwa; kudai ngevanofa, asi wonai tinopona; kudai

ngevanoororwa, asi atiulawi;

¹⁰kudai ngevanosvipa mwoyo, asi tinogara techidakara; kudai ngevarombo,

asi tinofumisa vazhinji, kudai ngovasina chovanacho, asi tinazvo zveshe.

¹¹Muromo wedu wakavereketa zvakaperera kwomuri, yemwi vaKhorinte; mwryo yedu yakabeuka

yavamho.

¹²Amumanikidzwi tisu, asi munodzimanikidza murudo rwenyu. ¹³Zvino ngokuunzidzira

kwakatodzana, ndinovereketa kudai ngounovereketa kwendinoita kuvana vangu, mwoyo yenyu ngaibeuke

yaamho.

¹⁴Musaita vanosungirwa ngokusikasisirani pamwepo novasikatendi. Ngokuti kuri pari kuzwanana

kwokururama nokushata? Nokuti kuri pari kuiyana kwokujeka nechidima?

¹⁵Nokuti kuri pari

kutenderana kwaKristu naBheriari? Nokuti mutendi unechikoaniswa chenyi nousikatendi?

¹⁶Kuri pari

kutenderana kwetemperi raMwari nemiedzaniso yokudira? Ngokuti isusu tiri temperi raMwari unopona;

kudai ngovaakavereketwa Mwari kuti, “Ndinozogara pakati pavo, nokuhamba pakati pavo; neni ndinozoita

Mwari wavo, navo vanozoita vanhu vangu.

¹⁷Ndizvo budai kubva pakati pavo, muziparadzanise kubva kwavari, unogadzirira Mambo Mwari,

musagwama chiro chakasvipiswa; navapo ndinozomuashira,

¹⁸neni ndinozoita Baba enyu, nemwi

munozoita vakoroe vangu novasikana vangu, unoronza Mambo Mwari Unosimbareshe.”

Chapter 7

¹Ndizvo vanodikanwa, kudai ngozvetinazvo izvi zvigondiso, ngativzichenese pachedu kubva kunezvinosvipisa zveshe zvenyama ngozvomweya, teshiperera mukucheneswa mukutya Mwari.²Tibeurirei ndau mumweyo yenyu; atizi kushaishira munhu, atizi kusvipisa munhu, atizi kubira munhu.

³Andironzi izvi kumuitira ndaa, ngokuti ndakamboronza kuti muri vopamweyo yedu, kuti tife pamwepo

nokupona pamwepo.

⁴Ndakaganza ndimwi nguva dzeshe; ndinodzikudza ndimwi kakurutu; ndakazala

ngokuembedzerwa, ndinodakala kakurutu mukutambudzika kwedu kweshe.

⁵Ngokuti kunyazwi taguma

Masedhonia, miiri yedu aizi kuzorola, asi takatambudzwa kumarupande yeshe; ngokubanze kwaiyayo

kuambana, ngomukati kwaiyamwo kutya.

⁶Asi Mwari uwo unovembedzera vakasvipa mwoyo, iye wakatiembedzera ngokuguma kwaThithusi,

⁷haiwa ngokuguma kwake kwega, asizve ngokuembedzerwa kwavakaembedzerwa ndikwo ndimwi,

echitironzera ngochishuwo chenyu nokuchema kwenyu nokushingirira kwenyu ngendaa yangu; ndizvo

ndakapindisisa kudakara.

⁸Ngokuti kunyazwi ndakamuchemedza ngotsamba yangu, andisvipi mweyo ndizvo, kunyazwi

ndakanyasvipa mweyo ndizvo; ngokuti ndinoona kuti iyo tsamba yakamuchemedza, asi kwega

kwomukuwo mufupi.

⁹Zvino ndinodakala, haiwa ngokuti mwakachemedzwa, asi kuti

mwakachemedzwa kuti mutenderuke. Ngokuti mwakachemedzwa ngondava yokuda kwaMwari, kuti

musarashikirwa ngechiro ngondava yedu.

¹⁰Ngokuti kuchemedzwa kunobva kunaMwari kunounza kutenderuka kworuponeso, kuri kutenderuka

kusina kuchema. Asi kuchema kwomunyika kunopala rufu.

¹¹Ngokuti wonai kutsamwirira

kwokuchemedzwa ngonjira yaMwari kwakaunza kutsamwirira kwakaitawani kukura mukati mwenyu!

Eya, kudzirwira, kunyangadzwa, kutya, chishuwo, kushingirira nokuunzidzira! Ngozviro zveshe

mwakadzipangidzira kuti muri vasina ndaa kuneizvi.

¹²Ndizvo kunyazwi ndakanyola kwomuri, andizi kunyora ngondava youwo wakaita kushata ukwo, nokuti

ngondava youwo wakashaishirwa, asi kuti kutsamwirira kwenyu ngondava yedu kuoniswe kwomuri

pamberi paMwari.

¹³Ndizvo takaembedzerwa. Kututsira mukuembedzerwa kwedu takadakala kakuru

ngondava yokudakala kwaThithusi, ngokuti mweya wake wakagwinyiswa ndimwi mweshe.

¹⁴Ngokuti kudai chainyaiapo chiro chendakaganza kwavari ndimwi, andizi kutsverudziswa; asi kudai

ngozvetakavereketa zviro zveshe kwomuri zvaiya gwinyiso, kwakadarozve nokuganza kwedu,

kwendakaita pamberi paThithusi, kwakaoneka kuti kunegwinyiso.

¹⁵Norudo rwake ngomweyo

runopinda kuwanzwa kwomuri, apo vokalangarira nokupurutana kwenyu mweshe, kuti mwakamuashira

ngokuitya nokuhuta.

¹⁶Ndinodakara kuti ngezviro zveshe ndinogonda ndimwi.

Chapter 8

¹Ndizvo, hama, tinoda kuti muzie ngonyasha dzaMwari dzakapuwa kuzviara zviri

muMasedhonia,

²ngokuti, mukuedzwa kukuru kwokutambudzika, nouwandu ngokudakala kwavo,

noudzamu hwourombo hwavo, zvakawandisa upfumi hwokupa kwavo.

³Ngokuti ndinoita chapupu ndivo,

kuti kudai ngozvevaikona, yeya, nokupinda zvevaikona, vakapa ngokuda kwavo,

⁴vechitipota

ngokunamatira kakurutu kuti tiashire ichi chipo noukama mukushandira vakacheneswa.

⁵Navo vakaita ichi, chisicho chetaikarira; asi kutanga vakadzipira ngokwavo kunaMambo nokwetirizve

ngokuda kwaMwari.

⁶Ngokudalo kudai ngozvetakakumbira Thithusi, kuti iye kudai ngozvaiya avamba,

ngokudalo apedzisewo pakati penyu mushando wenyasha.

⁷Ndizvo kudai ngozvomunowanza munezviro

zveshe, mukugonda, mukuvereketa, mukuzia, mukutsamwirira kweshe, nomurudo rwenyu kwetiri, wonai

kuti muwanzewo muneuyu mushando wenyasha.

⁸Andivereketi ngokumupanga, asi ngokutsamwirira kwevamweni kuti ndiedze gwinyiso rorudo

rwenyuwo.

⁹Ngokuti yemwi munozia nyasha dzaMambo wedu Jesu Kristu, kuti kunyazwi iye wainga

mupfumi, asi ngondava yenyu wakaita murombo, kuti yemwi ngourombo hwake muite vapfumi.

¹⁰Muneiyi ndava ndinoronza kupinimidza kwangu, ngokuti izvi zvakamunakira yemwi, mwakatangira

yeweni gore lakapera, musigatewereri kuita kwega, asi mwechidisisa kuita.

¹¹Asi zvino pedzisai kuzviita, kuti kudai ngezvemwaidisisa kuita, pedzisai pomunokona ndipo.

¹²Ngokuti kudai kuripo kuda, nechipo chinoashirika kudai ngozvavanazvo munhu, haiwa kudai ngezvaasina.¹³Ngokuti andironzi izvi kuti vamweni varerukirwe, nemwi mwechitambudzika, asi kuti mutodzane;

¹⁴kuti kuwandirwa kwenyu ngonguva iyi kudetsere kutama kwavo, kuti kuwandirwa kwavozve

kudetsere kutama kwenyu; kuti kuapo kutodzana.

¹⁵Kudai ngozvakanyorwa, “Aye wakaunganidza

zvakawanda aazi kusara nechiro; nouwo wakaunganidza zvishomani aazi kutama chiro.”

¹⁶Asi

ngavabongwe Mwari uwo wakaisa mumweyo mwaThithusi ukwo kutsamwirira kwendaiya nakwo

pachangu ndimwi.

¹⁷Ngokuti ngogwinyiso iye wakazwa kupota kwedu; asi iye emene, echitsungirira kakurutu, wakabuda

kuuya kwomuri ngokuda kwake.

¹⁸Nayesu tinotumira pamwepo naye hama iyo inembiri yakanaka

kuzviara zveshe;

¹⁹andizvopi zvega, asi wakavemeswazve ngozviara kuti ahambe nesu ngondava yeizvi

zvipo zvinoshandwa tisu, kuita kuti Mambo airikidzwe, nokuonisa kutendera kwedu.

²⁰Techingwarira kuti munhu asatiitira ndava ngouwandu hweizvo zvinoshandwa yesu, ²¹ngokuti

tinongwarira kuti zviite zvinoremeredzeka, haiwa kwega mukuona kwaMambo, asi nomukuona

kwevanhuwo.

²²Nesu takatuma pamwepo navo hama yedu, yetakaedza nguva zhinji tikaona kuti

inotsungirira zviro zvizhinji, asi zvino iri inopindisisa kutsungirira, ngondava yegonda guru reinaro

kwomuri.

²³Kudai ndiThithusi, mudetseri wangu nomungani wangu mumushando unoitwa kwomuri; ngondava

yehama dzedu, ndidzo nhumwa dzechiara, uthende hwaKristu.

²⁴Ndizvo wonesai kwavari chioniso

chorudo rwenyu, nechokuganza kwedu ndimwi, mukuona kwezviara.

Chapter 9

¹Ngokuti vazvisisiri kuti ndinyore kwomuri ngondava yokushandira vakacheneswa,

²ngokuti ndinozia kudisisa kwenyu, kwendinoganza ndikwo ndimwi kwavari vanhu veMasedhonia, kuti

veAkhaiya vakapedza kunasirira gore lakapera; nokutsamwirira kwenyu kwakamusa vazhinji vavo.

³Asi

ndakatumira hama kuti kuganza kwedu ndimwi kusazoita kusina shwiro ngeiyi ndaa, kuti muite

vakanasirira, kudai ngozvendakamuronzera;

⁴kuti kusazoitika, kuti kunyazwi ngairi nguandja, kudai vechiuya

neni vamweni veMasedhonia, vamuone musikazi kunasirira, yesu, (ndisikaronzi yemwi),

tingazotsverudzwa ngokugonda uku.

⁵Ndizvo ndaipinimidza kuti zvaisisira kunyengerera hama kuti dzitange pamberi pangu kuuya kwomuri,

vanasirire zvipo izvi nguva isati yaguma zvemwakagondisa, kuti zvipo zviite zvakanasirirwa ngokuda

kubonga kuti zvisaita zvakapambwa.

⁶Asi ndinoronza yizvi, kuti yena unokusha ngokutsonzedza,

unozovhunazve ngokutsongesesa, nouwo unokusha ngokuwanza, unozovhunazve ngokuwanzisisa.

⁷Umwe ngaumwe ngavape kudai ngozvavakaemesa mumweyo mwake; haiwa zimupira nokuti

ngokuangiridzwa; ngokuti Mwari unoda unopa ngokudakala.

⁸NaMwari unesimba lokuwandza zvipo zveshe, kuti yemwi mugutswe ngozviro zveshe ngonguva

dzeshe, muwanze kuita mishando yeshe yakanaka.

⁹Kudai ngozvakanyorwa, “Iye wakakusha

ngokuwanza, wakapa valombo; kururama kwake kunogara mhera nariini.”

¹⁰Uwo unopa mukushi mbeu

nechingwa chokudya, uwo unozomupa nokudziwanza mbeu dzenyu dzokukusha, nokuwanza muchero

yokururama kwenyu.

¹¹yemwi munozofumiswa ngozviro zveshe, mupe ngokusunhurika kweshe, nokushanda kubudikidza

tisu, kuti Mwari abongwe;

¹²ngokuti mushando uyu wokukoanisa, auteri kukwanisa kutama kweshe

kwevakacheneswa vega, asi kunowandisazve kubonga kuzhinji kunaMwari.

¹³Kwechioneka kuti ngokuedzwa kwenyu ngohou mushando, munozoirikidza Mwari ngondava

yokupurutana ngokupupula kwenyu vhangeri laKristu, yokuwanda kwezvipo zvenyu kwavari,

nokwavari veshe,

¹⁴navapo ivo vemene vanomushuwira nokumukumbirira ngondava yenyasha huru

dzaMwari dziri mukati mwenyu.

¹⁵Ngavabongwe Mwari ngochipo chake chisikabviri kuronzwa!

Chapter 10

¹Zvino inini pachangu, Phauri, ndinomupota ngokupfaa ngonyasha dzaKristu,

inini ndiri pakati penyu ndakapfaa, asi ndinoshinga kwomuri ndisipo!

²Ndinomupota kuti ndiri pakati

penyu ndisazovonisa kutsunga kwokurwisana ndikwo nevamweni, avo vanotikarakadzira kuti tinohamba

ngozvenyama.

³Ngokuti kunyazwi techihamba mumuiri, atirwi akadi kudai ngokwenyama, ⁴ngokuti zvokurwa ndizvo

zvedu andizvopi zvenyama akadi, asi zvine simba pamberi paMwari rokuputsa ndau dzakagwinya

dzoumambo,

⁵kuputsa mulagaridzo ngozviro zveshe zvakaturama zvinomuswa kurwisana nokuzia Mwari,

nokuunza mupinimidzo yeshe muvuranda hwokupurutana Kristu.

⁶Takanasirira kuorora kusikapurutana kweshe, apo kupurutana kwenyu kwaperera.⁷yemwi

munoringira zviro zviri pamberi pehope dzenyu, kudai aripo munhu unodzigonda yechiti ndiri waKristu,

ngavarangarire ichizve mukati mwake kuti, kudai ndiye uri waKristu, nesu takadarowo.

⁸Kunyazwi zvino

ndikanyaganza ngozvakatikuti ngosimba redu, lotakapuwa ndiMambo, rokumuaka ndiro, haiwa

rokumuputsira pashi, andizotsverudzwi akadi.

⁹Andidi kuita kudai ngounomutyisidzira ngotsamba dzangu. ¹⁰Ngokuti vanoti, “Tsamba dzake

dzinemashoko makuru, dzinesimba, asi mukuoneka kwomuiri wake wakarembedzeka, nokuvereketa

kwake akuna shwiro.”

¹¹Munhu wakadaro ngavazwisise izvi, kuti kudai ngozvetinoronza mutsamba

dzedu, apo tisipo, ndizvo zvetinoita tiripo.

¹²Ngokuti atizi kutsunga kudziisa pamwepo nokudziedzanisa novamweni vanodziganzisa pachavo. Asi

apo vechidziedzanisa pachavo umwe noumweni, nokudzitodzanisa umwe noumweni, azvionisi ungwaru.

¹³Asi yesu atizoganzi kupinda zvetiri, asi tinozogara tiri mukati mwendau yedu yetakavemeserwa

ndiMwari, kuti tigume kweshe kunyazwi nokwomuriyo.

¹⁴Ngokuti atizi kunyanya kudziganzisa,

kupinda zvinosisira apo takaguma kwomuri, ngokuti tisu takatanga kuguma kwomuri ngovhangeri raKristu.

¹⁵Atiganzi kupinda zvinosisira, izvo zvinoti, atiganzi ngomushando yevanhu vamweni; asi kugonda

kwedu ngokwokuti, kudai kutenda kwenyu kwechikura, mushando yedu inozokudzwa yavamho pakati

penyu,

¹⁶kuti tichumaire vhangeri kunyika dziri ngomberi kwenyu, tisikaganzi ngomushando youmweni

yavakaita.

¹⁷“Asi iye unoganza, ngavaganze munaMambo.” ¹⁸Ngokuti andivopi vanodziganzisa

vanotendwa, asi avo vavanoganzisa Mambo.

Chapter 11

¹Dai mwechindisengerera padoko muvupenzi hwangu; asi ngogwinyiso

munondisengerela!

²Ngokuti ndinendurumwa ndimwi ngondurumwa yaMwari; ngokuti

ndakamugangisira kumwamuna umweni, kuti ndimuise kunaKristu kudai ngomhandwe ichakazara.

³Asi ndinotya kuti pamweni, kudai ngonyoka yakachengedzera Evha ngourimbwi hwayo, ngokudaro

mupinimidzo yenyu ingazopauswa kubva mukururama nokuperera zviri kunaKristu.

⁴Ngokuti kudai

umweni echiuya echichumaira Jesu umweni, wetisikazi kuchumaira yesu, nokuti kudai mwechiashira

mweya wakasiyana, womusikazi kumbovashira, nokuti kuashira vhangeri rimweni lakasiyana, lomusikazi

kumbovashira, izvo zvakadalo munganasa kuzvipfaira.

⁵Ngokuti ndinoronza kuti ngopadoko, andiri mudokopi kune vapostori vopadenga. ⁶Kunyazwi

ndisikanyanasi kuereketa, asi andizi kudaropi mukuzia; ngogwinyiso ngonjira dzeshe takazvionisa

kwomuri pamhene zviro zveshe.

⁷Ndakashaisha here ngokudzipfaisa pachangu, kuti yemwi

mukudzwe, ngokuti ndakachumaira kwomuri vhangeri laMwari, ndisikapuwi musharo?

⁸Ndakabira

zviara zvimweni, ngokuashira musharo kubva kwezviri kuti ndishandire yemwi.

⁹Naapo ndainga ndinemwi, ndechitama, andizi kuita mutwaro kuno munhu, ngokuti apo hama dzauya

zvechibva Masedhonia, dzakandipa zveshe zvendaitama. Ndizvo ngozviro zveshe ndakangwarira kuti

ndirekere kuita mutwaro kwomuri, ndinozoangira kuita kudaro.

¹⁰Kudai ngogwinyiso laKristu riri

mwendiri apana munhu unozondipinga ngokuganza uku munyika dzeAkhaiya.

¹¹Ndaa ngoyenyi?

Ngokuti andimudi here? Mwari unozia kuti ndinomuda!

¹²Asi izvo zvendinoita, ndinozovangira kuzviita kuti nditamise ndava kwavari vanotsvaka ndava, kuti

kuneizvo zvovanoganza ndizvo, vaoneke vakadai tisu.

¹³Ngokuti vanhu vakadalo vari vapostori

vokunyepa, nevashandi vokuchengedzera, vechidziitisa pachavo kudai ngovapostori vaKristu.

¹⁴Andizvopi zvinoshamisa! Kunyazwi Sathani hochokuadi unodziitisa pachake kudai ngongirosi yokujeka.

¹⁵Ndizvo andichopi chiro chikuru kudai vashandi vakezve vechidziitisa pachavo kudai ngovashandi

vokururama. Magumo avo anozodai ngomushando yavo.

¹⁶Ndinotizve, kusazovapo naumwe

unopinimidza kuti yeni ndiri benzi; asi kudai mwechipinimidza kudalo, ndiashirei kudai ngobenzi, kuti

ndiganze padoko.

¹⁷Izvo zvendinoereketa, andizviereketi kudai ngozvinobva kunaMambo, asi kudai

ngobenzi mukugonda uku kwokuganza kwangu;

¹⁸kwechioneka kuti vazhinji vanoganza ngozvenyama,

neni ndinozoganzawo.

¹⁹Ngokuti munosengerera mapenzi ngokudakara, yemwi mwakangwara pachenyu! ²⁰Ngokuti

munosengerera munhu kudai iye echimuita varanda, kudai echimupamba, kudai echimutora kuita

kuvuyirwa kwake, kudai echidzikudza, kudai echimupamhadza muhope.

²¹yeni ndinotsveruka,

ndinosisira kuronza kuti taiya takarembedzeka kwezviri! Asi kunyazwi ndiani unoshinga kuganza

ngochiro, inini ndinovereketa kudai ngebenzi, ndinoshingawo kuganza ndizvo.

²²VaHebheru here? Ndizvo naniwo. VaIsuraeri here? Ndizvo neniwo. Ngovorudzi rwaAbrahama here?

Ndizvo neniwo.

²³Vashandi vaKristu here? (Inini ndinoerveketa kudai ngounopenga), inini ndinovapinda;

mumushando ndakaguenda kakurutu, mukukonyerwa mutirongo ndakavapinda kakuru, mukupondwa

ngendonga kakuru metsa parufu ndakavapinda.

²⁴Ndakachaiwa ngovaJudha kashanu ngomboma

dziri makumi malongomuna kwechirekerwa imwe.

²⁵Ndakapondwa katatu ngendonga, ndakapondwa ngomapuwe kamwe, ndakaputsikirwa ngongarava

katatu, usiku humwe nozuva rimwe ndainga muruandhle.

²⁶Ndainga murwendo kazhinji, mungozi

dzendwizi, mungozi dzemadzongoni, mungozi dzevedzinza langu, mungozi dzevemadzinza, mungozi

dzomumadhorobha, mungozi dzomushango, mungozi dzomuruandhle, mungozi dzopakati pevakoma

vokunyepa,

²⁷mukushanda nomukurwadziwa, mukusikaata kazhinji, mukupera ngenzara ngonyota,

mukuera kudya kazhinji, mukutonhorwa nomukuita mutitinini.

²⁸Ngepabanze peizvo zvinondigumira zvokubanze chiripo chinondimanika zuva ngozuva chiri

kutambudzikira zviara zveshe.

²⁹Ndiani wakarembedzeka neni andizi kurembedzeka naye? Ndiani

unopumhuniswa neni andizikurwadziwa mwoyo?

³⁰Kudai kwechisisira kuti ndiganzo ndinozoganza

ngoizvo zvokurembedzeka kwangu.

³¹Mwari naBaba waMambo Jesu, uwo unotendwa mhera nariini, unozia kuti andinyepi.³²MuDhamasekusi nduna yoitonga pashi paAretasi mambo, yakarinda dhorobha rovaDhamasekusi, kuti

indibate,

³³neni ndakadzaswa ngopafasitera parukumbati ndiri mudendere, ndakapokonyoka kubva

kunyara dzake.

Chapter 12

¹Ndinosisira kuti ndiganze, kunyazwi azvito kunaka; asi ndaguma mukuvereketa

ngezvioniso nozvakaoniswa zvaMambo.

²Ndinozia munhu waiya munaKristu makore gumi

namarongomuna apinda, wakakwidzwa mudenga lochitatu (kunyazwi waiya mumuiri kunyazwi wainga

ngokubanze kwomuiri, andizii; ndiMwari unozia).

³Neni ndinozia uwo munhu (kunyazwi waiya

mumuiri nokuti wainga ngokupanbene kwomuiri, andizii; ndiMwari unozia);

⁴nenjira yaakakwidzwa ndiyo

kuenda muPharadhaisi, naye wakazwa zviro zvisikabviri kuronzwa, zvisikatenderwi munhu kuti

azvironze.

⁵Ngondava yewakadaro ndinozoganza; asi ngondava yangu andizoganzi, kwega kuganza ngokurembedzeka

kwangu.

⁶Ngokuti kunyazwi ndechida kuganza, andizoiti benzi, ngokuti ndinozovereketa gwinyiso. Asi

ndinoregera kuita kudaro, kuti kusazoapo naumwe ungapinimidza ndini, kupinda maonere aanondiita,

nokuti kupinda mazwire avanoita ndini.

⁷Ndizvo kuti inini ndiregere kuganza ngondava yokukura kweizvo

zvakaoniswa kwendiri, kwakapuwa kwendiri munzwa mumuiri, uri mutumwa waSathani, kuti

unditambudze, kuti ndisazoganza kupinda binzo.

⁸Ngondava yeichi, ndakapota Mambo katatu, kuti ubviswe kwendiri, ⁹asi wakati kwendiri, “Nyasha

dzangu dzinokwana kwouri, ngokuti simba rinoitwa lakaperera mukurembedzeka.” Ndizvo ndinozopinda

kuganza ngokudakara mukurembedzeka kwangu, kuti simba laKristu rigare padenga pangu.

¹⁰Ndizvo

ndinodakala mukurembedzeka, mukuremadzwa, mukutamikirwa, mukutambudzwa, mumadambudziko,

ngondava yaKristu; ngokuti apo ndiri wakarembedzeka, navapo ndinesimba.

¹¹Ndaa benzi! yemwi mwakandivangiridza kuti ndidalo. Ngokuti inini ndaisisira kuti nditendwe

ndimwi, ngokuti andiri mudokopi kunevapostori vepadera, kunyazwi andiri chiropi.

¹²Ngogwinyiso

zvioniso zvoupostori zvakaitwa pakati penyu mukusengerera kweshe, ngozvioniso novishamiso

nemishando vinosimba.

¹³Ngokuti chiinyi chemwakapindwa ndicho kuita vari pashi kune zviara

zvimweni, kwega kuti inini pachangu andizi kuita mutwaro kwomuri? Ndikungurirenyi ngouku

kusikarurama!

¹⁴Ningirai, inguva yechitatu yondanasirira kuti ndiuye kwomuri. Neni andizoiti mutwaro, ngokuti

anditsvaki zvenyu, asi ndinotsvaka yemwi; ngokuti akusisiri kuti vana vaunganidzire vabari, asi kuti

vabari vaunganidzire vana vavo.

¹⁵Inini ndinozopedza zveshe zvangu nokupedzwa ngokudakala,

ngondava yomweya yenyu. Kudai ndechimuda kakuru, kudiwa kwangu ndimwi kunozopinda kutsonga

here?

¹⁶Asi zvakanyadalo, yeni pachangu andizi kuita mutwaro kwomuri; asi ndiri wakangwara,

ndakamubata ngourimbwi!

¹⁷Ndakauyirwa here ndimwi kubudikidza ngoumwe wevavo vendakatuma

kwomuri?

¹⁸Ndakapota Thithusi kuti ndimutume, ndikamutuma pamwepo nohama. Thithusi unacho

chavakauyirwa ndicho here kwomuri? Atizi kuhamba here ngomweya unotodzana? Atizi kuhamba here

muzvitsiko zvakatodzana?

¹⁹Munopinimidza kuti nguva iyi yeshe tinodzipembedza pamberi penyu here? Mukuona kwaMwari tinovereketa munaKristu. Asi zviro zveshe, vanodikanwa, zviri zvokuakiwa kwenyu.²⁰. 20 Ngokuti ndinotya,

kuti kunyazwi ngoiri njira, apo ndouyemo, ndingazomuona musiri avo vendingada kuti muite vakadalo,

neni ndemene ndioneke kwomuri ndiri womusikadi kuti ndiite wakadaro; kuti pamweni kunyazwi ngeiri

njira kungazoapo hasha, ndurumwa, ushungu, kusikazwanana, kureyana, makuhwa, kudzikudza

nehohoho.

²¹Ndinotya kuti apo ndogumeyozve, Mwari wangu unozondipfaisa pamberi penyu, neni

ndingazotsumba ngondava yevazhinji vakashaisha ngopamberi, vasikazi kutenderuka kubva

mukusikasukika, kuomba nozvinotsverudza zvevakaita.

Chapter 13

¹Iyi inguva yechitatu yendinouya kwomuri. “Ngomulomo yozvapupu zviiri nokuti

zvitatu mazwi eshe anozogwinyiswa.”

²Ndakavavundja avo vakashaisha kareko novamweni veshe

ndinovavunjazve, zvino ndisipo navo, kudai ngozvendaiyapo ngomukuwo wechipiri, kuti ndouyeyozve,

andizovakunguriri;

³mwechitsvaka chioniso chaKristu unovereketa kwendiri. Aazi kurembedzeka

kwomuri, asi unesimba mukati mwenyu.

⁴Ngokuti wakakohomerwa pamuchinjiko ngondava yokurembedzeka, asi unopona ngosimba laMwari.

Ngokuti nesuwo tiri vakarembedzeka mwaari, asi techishanda pamwepo nemwi tinozopona pamwepo

naye ngosimba laMwari.

⁵Zvisotenyi yemwi pachenyu, muone kuti muri mukutenda here.

zviedzenyi pachenyu. Amuzii here pachenyu, kuti Kristu uri mukati mwenyu? Asi kuti muri vakarashwa!

⁶Asi ndinogonda kuti yemwi munozozia kuti yesu atizi kurashwa akadi.⁷Asi tinokumbira kunaMwari kuti yemwi musaita chiro chakashata nachimwe; andikwopi kuti yesu

tioneke tiri vakagondeka, asi kuti muite zvinoremeredzeka, kunyazwi yesu tinoerengwa tiri varashwa.

⁸Ngokuti apana chetingaita chinorwisana nogwinyiso, asi zvinoemererana nogwinyiso.⁹Ngokuti

tinodakala apo yesu tiri vakarembedzeka, yemwi mwakagwinya. Ndizvo zve, tinokumbirira ichi kuti

muite vakaperera.

¹⁰Ngeiyi ndava ndinonyora kwomuri izvi zviro ndisipo pomuri, kuti apo ndavapo ndisazofemurika

mukushandisa simba londakapuwa ndiMambo rokuaka, haiwa rokuputsira pashi.

¹¹Pakupedzisira, hama,

chisarai. Itai vakaperera, purutanai kupanga kwangu; itai vano mupinimidzo umwewo, mugare

mukunyalala; naMwari worudo nowokunyalala unozogara nemwi.

¹²Chingamidzanai ngomulomo ngokucheneswa. Veshe vakacheneswa vanomutambisa.¹³vatswene weshe vanomuchungamidza ¹⁴Nyasha dzaMambo Jesu Kristu norudo laMwari nokuiyana kwoMweya Wakachena ngazvigare naemwi mweshe.

Galatians

Chapter 1

¹Phauri mupostori - andizi kutumwa ndechibva kuvanhu nekuti kubva kumasimba evanhu, asi kubudikidza ndiJesu Kristu naMwari Baba, uwo wakamumusa kubva kwavakafa - , ²nehama dzeshe dzineni, Kuzviara zveGaratia.³Nyasha kwemuri nekunyarara zvinobva kunaMwari Baba edu nekuna Mambo Jesu Kristu, ⁴uwo wakadzipira pachake ngendaa yezvishaishi zvedu, kuti atinunure kubva munguva ino yakashata, kudai ngekuda kwaMwari wedu naBaba. ⁵Kwaari ngaugare utswene mhesa nariini nariini. Ameni.⁶Ndinoshamiswa kuti mwakasira kutiza kubva kwaari uwo wakamudaidza ngenyasha dzaKristu nokuenda kunerimweni vhangeri. ⁷Haiwa kuti ririyo vhangeri rimweni, asi kuti variyo vamweni vanomunzeremusa, vanoda kupausa vhangeri raKristu.⁸Asi kunyazwi tisu, nokuti ngirosi inobva mudenga, ikachumaira kwemuri vhangeri rakaparadzana neiro retakachumaira kwomuri, ngaitukwe! ⁹Kudai ngezvetakaronza kare, ndinoronzazve kudaro zvino kuti, kudai aripo munhu unochumaira kwemuri vhangeri rakaparadzana neiro remwakaashira, ngaatukwe! ¹⁰Ngokuti inini zvino ndinotsvaka kudiwa ngevanhu here, nokuti kudiwa ndiMwari? Nokuti ndinoedza kudakadza vanhu here? Kudai ndainga ndichadakadza vanhu, ngekudaro andingaiti muranda waKristu.¹¹Ngokuti inini ndinoda kuti muzie, hama, kuti vhangeri rakachumairwa ndini, rainga risiri revanhu. ¹²Ngokuti andizi kuriashira kubva kumunhu, nekuti kuridzidziswa, asi rakauya kwendiri kubudikidza ngekuoneswa ndiJesu Kristu.¹³Ngokuti mwakazwa ngegwinyiso ngendaramo yangu yenguva yakapinda, mukudira kwevaJudha. Inini ndakatambudza chiara chaMwari ngenjira inopinda binzo yaamho, ndaedza kuchiparadza. ¹⁴Neni ndakapinda vanhu vazhinji vendanga yangu mukudira kwevaJudha, pakati pevanhu vedzinza rangu, ndechivapinda kukuru mukungwarira mishuma yemadzibaba angu.¹⁵Asi apo Mwari, uwo wakandiketa wakandiemesa ndisati ndabarwa, akandidaidza kubudikidza ngenyasha dzake, wakadakadzwa, ¹⁶kuti aonise kwendiri Mwana wake, kuti ndichumaire ndiye pakati pevemadzinza; paripo andizi kupangana nounenyama nengazi, ¹⁷nokuti andizi kukwira Jerusarema kuneavo vaiya vapostori kutangira inini, asi paripo ndakaenda Arabhia, ndorondo hwirirazve Dhamasekusi.¹⁸Zvino kwapera makore matatu ndakakwira Jerusarema koomusa Khefasi, ndakagara naye mazuva gumi nemashanu. ¹⁹Asi andizi kuona vamweni vapostori, ngepabanze paJakobe munukuna waMambo. ²⁰Muneizvo zvendinonyora kwemuri, pamberi paMwari andinyepi.²¹Zvino ndakaenda kunharaunda yeSiria neyeSirisia. ²²Ndainga ndisikaziikanwi ngehope kunezviara zveJudhia zvaiya muna Kristu; ²³asi vakazwa zvega kuti: “Uwo waititambudza, zvino waakuchumaira ukwo kutenda kwaakamboedza kuparadza.” ²⁴Navo vakakudza Mwari kubudikidza ndini.

Chapter 2

¹Zvino kwapera makore gumi nemarongomuna ndakakwirazve Jerusarema, pamwepo naBhanabhasi, ndikatorazve Thithusi. ²Neni ndakakwirayo ngokuti ndakaoniswa chioniso. Ndakaisa pamberi pavo vhangeri rendinochumaira pakati pemadzinza, asi ndakariisa kunevakuru vari vega ngekufishika, kuitira kuti ndaizotera kurumba nekuti ndainga ndakambotera kurumba pasina shkwiro.³Asi kunyazwi naThithusi uwo wainga neni, aazi kuangiridzwa kuti achekwe kunyazwi wainga muGiriki. ⁴Asi ndakaita kudaro ngendaa yevatendi vokunyepa avo vakapotedzwamwo tisikazii, vechipoteramwo ngokufishika kuti vanengere kusununguka kwedu kwetinakwo munaKristu Jesu, kuti vatipotedze muuhloko. ⁵Atizi kudzipfaisa kwavari, kunyazwi nepadoko, kuitira kuti gwinyiso revhangeri rigare nemwi.⁶Asi kubva kuneavo vainga nembiri yekuti vari vakuru kunyazwi vari vakadini, azvina ndaa kwendir. Mwari aasarudze unhu wemunhu. Avo ndinoti, vainga vanembirikira avazi kututsira chiro kwendiri. ⁷Asi ngenjira imweni, apo vaona kuti inini ndakapuwa vhangeri kune vasikazi kuchekwa, kudai ngezvakapuwawo Petro vhangeri kunevakachekwa, ⁸ngekuti uwo wakashanda kubudikidza ndiPetro kumuita mupostori kune vakachekwa, wakashandawo kubudikidza ndini ngokunditumira kune vemadzinza.⁹Apo Jakobe, Khefasi naJohani, avo vaizwi ndivo madzeyo vakazia nyasha idzo dzakapuwa kwendiri, vakatibata inini naBhanabhasi ngenyara dzekumudyo ngeukama, kuti isusu tiende kunevemadzinza, navo vaende kunevakachekwa. ¹⁰Chiro chimwe chega chevakatironzera kuti tikarakadze ngevarombo. Icho chindainga ndei disisa kuita inini.¹¹Asi apo Khefasi aguma Antiokhi, ndakamuphikisa pamberi pehope yake, nge kuti wainga anendaa pachake. ¹²Ngekuti vasati vaguma vanhu vamweni vechibva kunaJakobe, ena waidya pamwepo nevemadzinza. Asi apo vaguma, wakanyongoroka akadzipaura, akagara ega pachake, ngokuti waityka chikwata chevakachekwa.¹³Nevamweni vaJudha vakadziitisawo kudai ndiye; kunyazwi naBhanabhasi wakapaukiswawo ngekudziitisa kwavo. ¹⁴Asi apo ndaona kuti avazi kuhamba ngokururamisa, kudai ngegwinyiso revhangeri, ndakati kunaKhefasi pamberi pavo veshe, “Kudai iwewe kunyazwi uri muJudha, asi unogara kudai ngevari vemadzinza, haiwa kudai ngezvevanoita vaJudha, unovaangiridza ngenjiraiyi vemadzinza kuti vagare kudai ngevaJudha.”¹⁵Isusu pachedu tiri vaJudha ngechibarirwe, haiwa vemadzinza vashaishi. ¹⁶Asi techizia kuti munhu aapembedzwi ngemishando yeMupango, asi kubudikidza ngokugonda munaKristu Jesu, isusu nesu takatenda muna Kristu Jesu, kuti tipembedzwe ngokugonda munaKristu, haiwa ngokuita mishando yeMupango, ngekuti akuna naumwe ungazopembedzwa ngemushando yeMupango.¹⁷Asi kudai, taitsvaka kupembedzwa munaKristu, isusuwo temene takaoneka tiri vashaishi, ndizvo Kristu waamushandi wekushaisha here? Haiwa! ¹⁸Asi kudai ndechizoakazve izvo zvendakaparadza, ndinodzionisa kuti ndiri mupauki. ¹⁹Ngokuti inini kubudikidza ngeMupango ndakafa kuneMupango, kuti ndipone kunaMwari.²⁰Ndakakohomerwa pamwepo naKristu, asi andinipi ndichapona, asi ndiKristu unopona mukati mwangu. Nendaramo yendinopona zvino munyama, ndinopona ngokugonda kuri kunoMwana waMwari, uwo wakandida, akadzipira ngendaa yangu. ²¹Andingarambi nyasha dzaMwari, ngekuti kudai kupembedzwa kwechizounzwa ngeMupango, ngekudaro Kristu wakatera kufa pasina shKwiro.

Chapter 3

¹Imwimwi vaGaratia mapenzi! Ndiani wakamuroya? Imwimwi pamberi pemadziso enyu Jesu Kristu wakaoniswa pambhene akakohomerwa pamuchinjiko! ²Chiro chega chendinoda kuzwa kubva kwemuri ngeichi: Mwakaashira Mweya ngemushando yeMupango here nokuti ngekugonda zvemwakazwa? ³Muri mapenzi akadai here? Mwakatoamba ndiMweya, zvino mwogumisira ngenyama here?⁴Mwakatambudzikira zviro zvakawanda kudaro pasina shwiro here? Kudai zvakadaro ngegwinyiso pari pasina shkwiro. ⁵Ndizvo uwo unomupa Mweya, echishanda mushamiso pakati penyu, unozviita ngemushando yeMupango here nokuti ngokuzwa mwakagonda?⁶Kudai ndiAbrahama “Wakagonda Mwari, nakwo kwakaerengerwa kwaari kuti ndikwo kutendeka.” ⁷Ndizvo munoona kuti avo vanogonda ndivo vana vaAbrahama. ⁸Nezvinyorwa zvechiona ngepamberi kuti Mwari waizopembedza vemadzinza ngekugonda, zvakachumaira vhangeri kuretu kunaAbrahama zvechiti, “Mweuri madzinza eshe anozopfumiswka.” ⁹Ndizvo avo vekugonda vanofumiswa pamwepo naAbrahama uwo wainga nekugonda.¹⁰Ngokuti veshe avo vanogonda mushando yeMupango vari pashi pechituko, ngokuti kwakanyorwa kuti: “Wakatukwa weshe usikangwariri zveshe zvakanyorwa mubhuku reMupango kuti azviite.” ¹¹Zvino zviri pamhene kuti apana munhu unopembedzwa ngeMupango pamberi paMwari; ngokuti, “Uwo wakarurama unozopona ngekugonda.” ¹²Asi Mupango autseyami pakugonda, ngenjira imweni, “Kunyazwi ndiani unoita mushando yeMupango unozopona ndiyo.”¹³Kristu wakatiripira kubva pachituko cheMupango, ena waitwa wakatukwa ngendaa yedu; ngokuti kwakanyorwa kuti: “Wakatukwa weshe unoturikwa pamuti''. ¹⁴Kuti munaKristu Jesu chifumiso chaAbrahama chiuye padera pevemadzinza, kuti tiashire chigondiso cheMweya kubudikidza ngekugonda.¹⁵Hama, ngemuedzaniso wendaramo yemazuva eshe, akuna munhu ungaita chitenderano chevanhu kuti chiite chisina shwiro kunyazwi kututsira kwechiri apo chatosimiswa. ¹⁶Zvino zvigondiso zvakaitwa kunaAbrahama nokunemubarirwana wake; azvironzi kuti, “Nokumibarirwana'', kuronza yakawanda, asi chinoti, “Nokumubarirwana wako'', ndikwo kuti, kumunhu umwe, ari Kristu.¹⁷Chendinoronza ngeichi: Mupango wakauya mazana marongomuna nemakumi matatu emakore karetu achingaiti kuti chiite chisina shkwiro chitenderano chaiya chakaemeswa ndiMwari karetu, kuti chigondiso chaMwari chikorere. ¹⁸Ngokuti kudai nhaka yechipuwa ngokungwarira Mupango, aichabvi muchigondisopi. Asi Mwari wakaipa kunaAbrahama kubudikidza ngechigondiso.¹⁹Mupango ngewenyi? Uwo wakatutsirwa ngendaa yezvipaukwa, metsa mubarirwana uapo, uwo wakaitirwa chigondiso; nacho chakaemeswa kubudikidza ngengirosi ngomuiyanisi. ²⁰Zvino muiyanisi azvironzi rupande rimwe akadi; asi Mwari ndiumwe²¹Ndizvo Mupango unorwisana here nezvigondiso zvaMwari? Haiwa! Ngokuti kudai ngezvewakapuwa Mupango unesimba rekukona kuita ruponeso ngegwinyiso kururama kwaizouya kubudikidza ngeMupango. ²²Asi zvinyorwa zvakakonyera zveshe pashi pesimba rekushaisha, kuti icho chakagondiswa kubudikidza ngekugonda munaJesu Kristu chipuwe kwavari avo vanotenda.²³Asi kugonda kusati kwaguma, tainga takakonyerwa pashi peMupango, metsa kutenda kwaoniswa. ²⁴Ndizvo Mupango wakaita mudzidzisi wedu metsa Kristu auya, kuti tipembedzwe kubudikidza ngekugonda. ²⁵Asi zvino apo kugonda kwaguma, atichiri pashi pemudzidzisi. ²⁶Ngokuti munaKristu Jesu imwimwi mweshe muri vana vaMwari kubudikidza ngokugonda.²⁷Ngekuti avo veshe pakati penyu vakabhabhatidzwa munaKristu, mwakamupfeka Kristu. ²⁸Apachina muJudha nekuti muGiriki, apachina wakasungwa nokuti wakasunhurika, apachina mwamuna nokuti mukadzi, ngokuti imwimwi mweshe muri umwe munaKristu Jesu. ²⁹Zvino kudai muri vaKristu, muri mubarirwana yaAbrahama, muri vadyi venhaka kudai ngechigondiso.

Chapter 4

¹Inini ndinoronza izvi kuti mudyi wenhaka mukuwo weshe waachiri ndumure, aana chaanopinda ndicho muranda, kunyazwi ndiye mambo wazvo zveshe. ²Asi uri pashi pevarindi nevangwariri metsa igume nguva yakaemeswa ndibaba.³Ndizvo nesuwo, apo tichiri ndumure, tainga hloko dzemweya yaitonga mundau dzemudenga. ⁴Asi apo nguva yakwana, Mwari wakatumira Mwana wake wakabarwa ngemudzimai, wakabarirwa pashi peMupango. ⁵Kuti aripire avo vainga pashi peMupango, kuti tiashire urerwa wekuita vana.⁶Ngokuti muri vana, Mwari wakatumira Mweya weMwana wake mukati mwemwoyo yedu, wechidaidzira wechiti, “Abha, Baba!” ⁷Ndizvo iwewe auchaiti muranda, asi mwana; kudai uri mwana, unogarawo nhaka kubudikidza ndiMwari.⁸Kare musati mwazia Mwari, mwainga hloko dzezviro zvechibarirwe zvaiya zvisiri zvimwari. ⁹Asi zvino mwamuzia Mwari, kukuru kuziikanwa ndiMwari, munoita mapetukireyi sure kuneiyo mweya yekuamba isina simba neyoubemha, yemunoda kusungwazve ndiyo?¹⁰Munongwarira mazuva, mwedzi, nguva nemakore. ¹¹Ndinomutyira, kuti mushando wangu pakati penyu ungaita usina shwiro.¹²Ndinomupota, hama, itai vakadai ndini, ngekuti inini ndakadai ndimwi, amuzi kundishaishira. ¹³Zvino munozia kuti indaa yekurwadziwa kwomuiri kwakaita kuti ndichumaire vhangeri kwomuri pakutanga. ¹⁴kunyazwi kurwara kwangu kwaiya chiedzo kwomuri, amuzi kundinyenya nokuti kundiramba. Asi mwakandiashira kudai ngevanoashira ngirosi yaMwari, kudai ngevanoashira Kristu Jesu.¹⁵Kuripari kudakadzwa kwenyu kwemwakazwa? Ngokuti ndinomuitira chapupu imwimwi kuti kudai zvaibvira, mwaizodai mwakabvita madziso enyu mukaapa kwendiri. ¹⁶Ndizvo ndaita gaa renyu here ngekumuronzera gwinyiso?¹⁷Vanotsamwirira kumutsvaka asi haiwa ngenjira yakanaka; vanoda kumukonyera kubanze, kuti imwimwi muvatsamwirire. ¹⁸Asi zvakanaka kutsamwirirwa ngenjira yakanaka ngenguva dzeshe, haiwa kwega apo ndinemwi.¹⁹Vana vangu vadoko, vendinotambudzikira metsa Kristu abarwe mukati mwenyu, ²⁰Ndaida kuti dai ndaingepo nemwi zvino, kuti nditsandure izwi rangu; ngokuti ndinokangaidzwa ndimwi.²¹Ndironzerenyi, imwimwi munoda kutongwa ngeMupango, amupurutani Mupango here? ²²Ngokuti kwakanyorwa kuti, “Abrahama wainga nevana vairi, umwe wakabarwa ngemurandakadzi, neumweni wakabarwa ngomukadzi wakasununguka.” ²³Asi mwana wemurandakadzi wakabarwa ngokuda kwenyama; asi mwana wemukadzi wakasunungurwha wakabarwa kubudikidza ngechigondiso.²⁴Izvi zvinechidzidzo chemuedzaniso, ngekuti vakadzi vairi ava muedzaniso wezvitenderano zviiri. Umwe wevakadzi ndiHaga unobva kumutunhu weSinai, unobara vana vouranda. ²⁵Zvino Haga idunhu reSinai muArabhia, unoedzaniswa neJerusarema rindoripo, ngekuti uri muusungwa pamwepo nevana vake.²⁶Asi mukadzi umweni unoedzaniswa neJerusarema iro remudenga rakasunhurika, ndivo mai edu. ²⁷Ngokuti kwakanyorwa kuti: “Dakara, iwewe ngomwa usikabari. Pururidza, udaidzire, iwewe usikazi kurwadziwa ngokubara. Ngokuti vanopinda kuwanda vana vomukadzi wakasiiwa kunouwo unemwamuna.”²⁸Zvino imwimwi, hama, muri vana vechigondiso kudai ndiIsaka. ²⁹Asi kudai ngezvakaitika nge iyo nguwa, ena wakabarwa ngokuda kwenyama wakatambudza uwo wakabarwa ngokuda kwoMweya, zvakandodaro nazvino.³⁰Asi chinyorwa chinoti kudini? Chinoti, “Dzinga uwo murandakadzi nemwana wake, ngekuti mwana wemurandakadzi aazogari nhaka pamwepo nemwana wemukadzi wakasununguka.” ³¹Ndizvo hama, isusu atiri vanapi vouwo murandakadzi, asi tiri veuwo wakasununguka.

Chapter 5

¹Kristu wakatisunungura akatiita vakasununguka. Ndizvo emai mwakagwinya, musachasungwazve mujoka reuranda. ²Izwai! Inini Phauri ndinoti kwemuri, kudai mwechiashira kuchekwa, Kristu aadetseri chiro kwemuri.³Inini ndinopupura kumunhu weshe unoashira kuchekwa kuti ena unemutari wekungwarira Mupango weshe. ⁴Imwimwi munoda kupembedzwa ngeMupango mwakadziparadzanisa kubva kunaKristu. Mwawa kubva kunyasha.⁵Ngokuti kubudikidza ndiMweya ngekugonda tinogarira gonda rekururama. ⁶Ngokuti munaKristu Jesu zveshe kuchekwa nokusikachekwa azvidetseri chiro, chiro chimwe chega chinodetsera kugonda ukwo kunoshanda kubudikidza ngerudo. ⁷Imwimwi mwairumba zvakanaka; ndiani wakamuramurambidza kuti musazwka gwinyiso? ⁸Uku kunyengererwa akubvi kuneuwo wakamudaidza.⁹Zvimumera zvidooko zvinofemesa hlama yeshe. ¹⁰Ndinogonda munaMambo, kuti amuzotori mukarakadzo umweni. Asi kunyazwi ndiani unomukangaidza unozodzitwarira kutongwa kwake.¹¹Asi inini, hama, ndichatambudzirweyi kudai ndichachumaira kuchekwa? Kuti zvakadaro chipumhuniso chomuchinjiko chaduswa. ¹²Ndinoda kuti avo vanomunzeremusa dai vaizodzicheka pachavo.¹³Ngokuti imwimwi, hama, mwakadaidzwa kuti muite vakasununguka kwega musashandisa kusununguka kwenyu kuti kumutendere kuita zvenyama, asi ngorudo shandiranai umwe kunoumweni. ¹⁴Ngokuti Mepango yeshe inozadziswa ngomupango umwe, unoti, “Unozomuda muakirwana wako kudai ngokudzida kwako iwewe.” ¹⁵Asi kudai mwechirumana nekudyana, ngwarai kuti musazopedzana.¹⁶Asi ndinoti, “Hambai ngeMweya, nemwi amuzoiti kuemura kwenyama.” ¹⁷Ngokuti kuemura kwenyama kunorwisana noMweya, nokuemura kwoMweya kunorwisana nenyama, ngokuti izvi zvinopesana chimwe nechimweni, kumurambidza kuti musaita zvemunoda. ¹⁸Asi kudai mwechikweyiwa ndiMweya, amusiri pashi peMupangopi.¹⁹Zvino mushando yenyama inooneka pambhene, ndiyo iyi: kuomba, kusikasukika, kuemura, ²⁰kudira miedzaniso, kuringidza, kunyenya, hasha, ndurumwa, ushungu, kudzida, kuparadzana, kudzidzisa manyepo, ²¹kururumwa, kuradza, kushadaya nezviro zvakadaro. Ndinomupanga kudai ngezvendakamupanga kare, kuti avo vanoita zvakadaro avazogari nhaka yeumambo waMwari.²²Asi muchero yeMweya irudo, kudakara, kunyarara, kushinga, nyasha, kunaka, kugondeka, ²³kupfaa, kudzibata. Akuna mupango unorwisana nezvakadai. ²⁴Naavo vari vaKristu Jesu vakakohomera nyama pamwepo nekudisisa nekuemura kwayo.²⁵Kudai techipona ngeMweya, ngatihambe ngeMweya. ²⁶Tisadziganzisa nokuti kutsenesana kanakuti kururumwirana.

Chapter 6

¹Hama, kuti munhu abatwa ngechishaishi, imwimwi voMweya muunziridzireyi wakadaro ngemweya wekupfaa, wechidzingwarira iwewe pachako newewo usazoedzwa. ²Twariranai mutwaro, ngekuita kudaro mudzadzise mupango waKristu.³Ngokuti dai munhu echifungidzira kuti urinane kupinda vamweni, apo asikavapindi, ena unodzichengedzera pachake. ⁴Asi munhu weshe ngaaedze mushando wake wemene; neapo unozodzionera kuti ungaganza ngeyi pachake, haiwa ngomushando womuakirwana wake. ⁵Ngokuti munhu weshe unozodzitwarira mutwaro wake.⁶Asi uwo unodzidziswa izwi ngaakoanisirane zviro zveshe zvakanaka nemudzidzisi wake. ⁷Musachengedzerwa; Mwari aaitirwi jee, ngokuti munhu unovhuna kunyazwi ngechiri chaanokusha. ⁸Ngokuti uwo unodzikushira nyama yake, unozovhuna kuora kubva kunyama; asi uwo unodzikushira Mweya, unozovhuna kubva kuMweya kupona kusikaperi.⁹Tisaremba kuita zvakanaka, ngokuti ngenguva kwayo tinozovhuna, kudai tisikademeri. ¹⁰Ndizvo zvino kudai ngezvetinayo nguva, ngatishande zvakanaka kunevanhu veshe, kukuru kuneavo

vari vemhuri yokutenda.

¹¹Munoona kukura kwetsamba yendakanyora kwemuri ngenyara yangu yemene! ¹²Ndivo avo vanoda kuoneka vari vakanaka munyama, vanomuangiridza kuti muchekwe, kwega kuti vasazotambudzwa ngendaa yemuchinjiko waKristu. ¹³Ngokuti kunyazwi naavo vemene vakachekwa, avangwariri Mupango, asi vanechidisiso chekuti muchekwe kuti vaganze ngenyama yenyu.¹⁴Asi kusaitika kuti inini ndiganze ngechiro chimweni asi ngomuchinjiko waMambo wedu Jesu Kristu, kubudikidza ndiwo nyika yakakohomerwa kwendiri, neni ndakakohomerwa kunenyika. ¹⁵Ngokuti kuchekwa nokuti kusikachekwa akuna shwiro, asi kuita chisikwa chitsva kuri zviro zveshe. ¹⁶Kunyarara nenyasha ngazvigare padera pavo veshe vanohamba ngouyu murao nepadera pavaIsuraeri vaMwari.¹⁷Kubvira zvino kuwaapo munhu unonditambudza, ngekuti ndinotwara pamuiri wangu magotsa aJesu. ¹⁸Nyasha dzaMambo wedu Jesu Kristu ngadzigare nemweya yenyu, hama. Ameni.

Ephesians

Chapter 1

¹Phauri, mupostori waKristu Jesu ngekuda kwaMwari, vakacheneswa vari muEfesu, avo vanogondeka munaKristu Jesu. ²Mwari Baba edu naMambo Jesu Kristu ngavamupe nyasha nekunyarara.³Ngaakudzwe Mwari naBaba aMambo wedu Jesu Kristu, uwo wakatifumisa munaKristungezvifumiso zveshe zvomweya mundau dzomudenga. ⁴Kusati kwasikwa nyika, Mwaari wakatisarudza munaKristu kuti tiwe vakacheneswa nevasina ndaa pamberi pake.⁵Mwari Wakatiemesa kare kuti tiiwe vana vake kubudikidza ndiJesu Kristu, kudai runaka rokuda kwake. ⁶kuti tikudze Mwari ngendaa youthende wenyasha dzake dzaakatipa pasina muripo kubudikidza ngoUnodikanwa.⁷Muna Jesu Kristu, tinakwo kuripirwa kubudikidza ngengazi yake, ndikwo kukungurirwa kwezvishaishi mzvedu, kudai ngouwandu hwenyasha dzake. ⁸idzo dzaakapa ngokuwanzisa kwetiri. Muungwaru weshe nokuzwisisa.⁹Mwari wakaita kuti tizie kushamisa kwakafishika kwekuda kwake, kudai ngebiningidzo rake raakaemesa munaKristu, ¹⁰kudai ngourongwa hwokuzarisika kwenguva, kuti aunganidze zviro zveshe mwaari Kristu, zviro zvemudenga nezviro zvemunyika.¹¹MunaKristu takaitkwa nhaka, takaketwa kare dai ngebiningidzo reuwo unoshanda zviro zveshe kudai ngekuronga kwekuda kwake. ¹²kuti tiite kukudzwa kwouthende wake, isusu takatanga kutenda kuna Kristu.¹³MunaKristu, imwimwiwo, mwakazwa izwi regwinyiso, vhangeri rekuponeswa kwenyu, nemwi mwakatendawo mwaari, mwakaiskwa ruphau reMweya Wakachena womwakagondiswa, ¹⁴uwo ndiwo chigondiso chenhaka yedu, metsa kuripirwa kwenhaka yemene, kuita kukudzwakwouthende wake.¹⁵Ngeyii ndaa neniwo, ndakati ndazwa ngokugonda kwenyu munaMambo Jesu nerudo renyu kunevakacheneswa veshe, ¹⁶andirekeri kubonga ngendaa yenyu, ndechimukarakadza mumikumbiro yangu,¹⁷kuti Mwari waMambo wedu Jesu Kristu, Baba vouthende, vamupe mweya weungwarunewokuoniswa muruziyo rake. ¹⁸Munemadziso omwoyo yenyu akavhenekerwa, kuti imwimwimuzie biningidzo regonda rokumudaidza kwake, neroupfumi hwouthendewenhaka yake kwavarivakacheneswa,¹⁹neukuru wakakurisa usina chipimo wesimba rake kwetiri isusu tinotenda, kudai ngEkushanda kwesimba rake guru. ²⁰Raakashanda munaKristu, apo paakamumusa kubva kwevakafa, akamugadzika ngekumurho kwake mundau dzemudenga, ²¹padera pokutonga kweshe noukuru weshe nesimba reshe neumambo weshe, nepadera pemazina eshe anodudzwa, haiwa omunyika muno mwega, asi neeiyozve inouya.²²Mwari wakaisa zveshe pashi petsoka dza Kristu nekumuita soro padera pezveshe ngendaa yechiara. ²³Chiara ndicho muiri wake, kudzara kweuwo unodzarisa zveshe mune zveshe.

Chapter 2

¹Imwimwi mwanga vakafa muzvipaukwa nomuzvishaishi, ²Muneizvo zvemwakahamba pakati pazvo kare, mwakateera mitoo yeii nyika, mukateera njira yemuzvare wesimba remweya wekudenga, mweya uwo unoshanda zvino mukati mwevanakomana vokusikazwisisa. ³Taigara teshe pakati pavo kare, tiri mukuemura kwenyama yedu, techiita kuda kwenyamanokwemipinimidzo, ngechibarirwe tainga vana veushungu, kudai ngevanhu vamweni.⁴Asi Mwari, unenyasha dzakawanda, kubva murudo rwake rwakakura rwaakatida ndirwo, ⁵kunyazwiapo tainga takafa kubudikidza ngezvipaukwa zvedu, wakaita kuti tipone pamwepo naKristu (mwakaponeswa ngenyasha.) ⁶Wakatimusa pamwepo naye, akaita kuti tigare pamwepo naye mundau dzemudenga munaKristu Jesu, ⁷kuti ngenguva dzinouya aonise kuwanda kukuru kweupfumi wenyasha dzake nerudo rwake kwetiri muna Jesu Kristu.⁸Ngokuti mwakaponeswa ngenyasha kubudikidza ngokugonda; izvi zvisikaitwi ndimwi, asi chipo chaMwari. ⁹azviitiki kubudikidza ngemishando, kuti kusazoapo naumwe ungaganza. ¹⁰Ngokuti isusu tiri mushando wake, takasikirwa munaKristu Jesu kuti tiite mishando yakanaka, yaakaemesa kare Mwari kuti tihambe mukati mwayo.¹¹Ndizvo karakadzai kuti kare imwimwi mwainga vemadzinza ngokwenyama, mwaizwi kuti, “Vasikazi kuchekwa,” ngaavo vanozwi, “Vakachekwa,” izvo zvinoitwa munyama ngenyara. ¹²Karakadzai imwimwi kuti ngeiwo nguva mwainga mwakaparadzana naKristu, musikaiyaninorudzi revaIsuraeri, muri vapara kuzvitenderano zvechigondiso, musina negonda, musina Mwari munyika.¹³Asi zvino muna Jesu Kristu imwimwi kare mwainga kure mwakwedzedzwa pasinde ngengazi yaKristu. ¹⁴Ngokuti ena uri kunyarara kwedu, uwo wakaita kuti teshe tiite umwe naye, wakaputsa rukumbati rwougaa raiparadzanisa ngepakati. ¹⁵Aparadza ngemuiri wake mutemo wemupango nezviemeso, kuti adzisikire mukati mwake munhu umwe mutsva kuti vasaita vairi, kuti paite kunyarara. ¹⁶Kuti aiyanise zvikwata zveshe zviiri munaMwari mumuiri umwe kubudikidza ngemuchinjiko, auraye ugaa kubudikidza ndiwo.¹⁷Jesu wakauya, akaparidzira kunyarara kwomuri imwimwi mwainga kuretu nekunyararakwavari avo vainga paduze. ¹⁸Ngokuti kubudikidza kwa Jesu, isusu teshe tinokona kupinda paMweya umwe kunaBaba.¹⁹Ndizvo zvino amuchaiti vapara nevaeni, asi mwaita dzinza rimwe pamwepo nevakacheneswa,muri vemhuri yaMwari. ²⁰Mwakaakwa padera petsikiro revapostori nerevaprofeti, Jesu Kristuemene ndiye buwe guru repakhona. ²¹Mwaari mhatso yeshe inonasa kushonganiswa pamweponokukura kuita temperi rakachena munaMambo. ²²Mwaari imwimwiwo munoakwa pamwepokuita ugaro waMwari muMweya.

Chapter 3

¹Ngeii ndaa inini Phauri, bhanditi raKristu Jesu ngendaa yenyu imwimwi vemadzinza. ²Ngegwinyiso mwakazwa ngounhunge wenyasha dzaMwari dzakapuwa kwendiri ngendaa yenyu³Ndinonyora ngenjira yakaziiswa chakafishika chakaitwa kuti chiziikanwe kwendiringokuoniswa. Ichi ndicho chokwadi chakafishika chendakambonyora ngemazwi mashomani. ⁴Mukudzidza izvi mungazwisisa kuzia kwangu ngechakafishika chaKristu. ⁵Icho chisikazi kuziikanwa kuvamwanakomana vevanhu mumibarirwana imweni, dai ngezvechakaoniswa kuvapostori vake vakacheneswa nevaprofeti ngeMweya.⁶Ichi chokwadi chakafishika ngeche kuti vemadzinza vanogara nhaka pamwepo nesu navo vari venhengo dzemuiri umwewo pamwepo nesu vanokoanisirwawo chigondiso chiri kunaKristu Jesu kubudikidza ngevhangeri. ⁷Ngeiri vhangeri ndakaitwa mushandiri waro, kudai ngechipo chenyasha dzaMwari chendakapuwa ngekushanda kwesimba rake.⁸Mwari wakapa Kwendiri chi[o ichi, kunyazwi inini ndiri mudoko wokupedzisira wavo veshe vakacheneswa, nyasha idzi dzakapuwa, kuti ndichumaire kune vemadzinza upfumi usikatsvakiki waKristu. ⁹Chipo chaMwari kwendiri ngeche kuita kuti vanhu veshe vaone urongwa wechakafishika chainga chakafishwa kubvira pakutanga munaMwari uwo wakasika zviro zveshe,¹⁰kuti kubudikidza ngechiara uwo ungwaru hwaMwari muzviemo zvakaparadzana zvino uziikanwe kuvatongi nevane simba mundau dzemudenga. ¹¹Izvi zwakaitika ngekuda nekuronga kwake kwemhera nariini, ukwo kwaakaita muna Kristu Jesu, Mambo wedu,¹²mwaari tinoshinga kupinda kubudikidza ngegonda kwekutenda kwedu mwaari. ¹³Ndizvo ndinomukumbira kuti musademera ngekutambudzika kwangu ngendaa yenyu, kuriuthende wenyu.¹⁴Ngeii ndaa ndinogwadama ngemabvi angu pamberi paBaba, ¹⁵kubva mwaari mhuri dzeshe dzemudenga nedzomunyika dzinodaidzwa ngezita ravo. ¹⁶kuti Ena amupe, kudai ngouwandu hwouthende wake, kuti mugwinyiswe ngesimba kubudikidza ngeMweya wake mumunhu wemukati.¹⁷Ndino namata kuti Kristu agare mumwoyo mwenyu kubudikidza ngekugonda, kuti imwimwi, muane nzinde netsikiro zvakagwinya murudo. ¹⁸Ndino namata kuti muve nesimba reshe rekuzwisisa, pamwepo nevakacheneswa veshe, chiinyi kupambhama nokureba nokukwira nekudzama. ¹⁹Nekukura mukuzia rudo raKristu runopinda ruziyo rweshe, kuti muzadzwe ngekudzara kweshe kwaMwari.²⁰Kwaari uwo ngesimba rinoshanda mukatimwedu unokona kakuru kuita zvakawanda kupinda zveshe zvetinokumbira nezvetinopinimidza, ²¹kwaari ngakua nouthende muchiara nemunaKristu Jesu kunemazero eshe nekusingaperi. Ameni.

Chapter 4

¹Ndizvo inini, bhanditi raMambo, ndinomupota kuti muhambe kudai ngezvinosisira kudaidzwa kwemwakadaidzwa ndikwo, ²ngokudzinaanisa kweshe nokupfaa nokusengerera, mwechisengerera umwe kunoumweni ngorudo, ³Mwechitsamwirira kungwarira kuiyana kweMweya ngechisungo chekunyarara.⁴Uripo muiri umwe neMweya umwe, kudai ngezvemwakadaidzwa mukugonda kumwekwokudaidzwa kwenyu. ⁵Mambo umwe, gonda rimwe, rubhabhatidzo rimwe, ⁶Mwari umwe,vari Baba weveshe, vari padera pavo veshe, vanoshanda kubudikidza ndivo veshe, naye urimukati mwavo veshe.⁷Kuneumwe ngaumwe wedu kwakapuka chipo ngechipimo chechipo chaKristu. ⁸Sezvinoreva zvinyorwa: “Apo paakakwira mudenga, wakakweya vabatwa, akapa zvipo kuvanhu.”⁹Mukuti, “Wakakwira,” zvinoronzeyi asi kuti wakadzakazve kundau dziri pashi munyika? ¹⁰Uwo wakadzaka ndiyezve wakakwira ngepadera pematenga eshe, kuti adzadzise zviro zveshe.¹¹Kristu wakapa vamweni kuti vaite vapostori, vamweni kuita vaprofeti, vamweni kuitavavhangeri, vamweni kuita vaushi nevadzidzisi. ¹²kuti vakacheneswa vanasirirwe kumushandowokushandira, kuaka muiri waKristu. ¹³metsa teshe taguma pakutenda kumwekwo noruziyo reMwanakomana waMwari, kuita vanhu vakaperera, kuchipimo cheukuru wakaperera waKristu;¹⁴¹⁵¹⁶4 kuti tisachagara tiri vana vadoko, techizungunyiswa mberi nesure nokuvhuvhutwa ngemhepo yokudzidzisa kweshe, ngemazano akashata evanhu nourimbwi, kuti vatipause ngokuchengedzera. 15 Asi techireketa gwinyiso murudo, tikure mwaari ngezviro zveshe, uwo uri soro, munaKristu. 16 kubva mwaari muiri weshe, unorimbanidzwa nekubatanidzwa pamwepo ngenhengo dzeshe dzinogwinyisa, nhengo yeshe inoshanda ngechipimo chayo, kudai ngemushando wakanaka wenhengo imwe ngaimwe, unoita kuti muiri ukure kuti udziake murudo.¹⁷Ndizvo ndinoronza izvi nekupupura munaMambo, kuti musachahamba kudai ngevemadzinza muupenzi wemipinimidzo yavo isina shkwiro. ¹⁸Vona vari muchidima mukuzwisisa kwavo, vari vapara mukupona munaMwari ngendaa yokusikazia kwavo nendaa yokukonza kwemwoyo yavo. ¹⁹Vona vakarashikirwa ngounhu hweshe vakadzipira mukuemura, vechishanda zveshe zvine tsvinangokuboka.²⁰Asi imwimwi amuzi kudzidza zvakadaro zvaKristu. ²¹Ngegwinyiso mwakamuzwa mukadzidziswa ndiye, kudai ngegwinyiso riri munaJesu. ²²Mwakadzidziswa kuti murashe munhu wekaretu, kunoronza kupona kwenyu kwekare, uwo unooreswa ngekuemura kwokuchengedzera²³Imwimwi mwaka dzidziskwa kuchenesa mumweya wepfungwa enyu, ²⁴mupfeke munhu mutswa, uwo wakasikwa akadai ndiMwari mukupona nemukucheneswa kwegwinyiso.²⁵Ndizvo rashai kunyepa, “Reketai gwinyiso munhu weshe kuno muakirwana wake,” ngekuti tiri nhengo umwe kunoumweni. ²⁶“Tsenekai, musikashaishi.” Musatendera kuti zuva ripote mwakatseneka. ²⁷Musapa ndau kunaDhiabhorosi²⁸Mbavha ngairekere kuba, asi paugaro peizvo ngaishande, yechishanda zvakanaka ngenyara dzayo, kuti ione zvokupa kwaari unotama. ²⁹Musatendera kuti kureketa kwakashata kubude mumuromo yenyu, asi kwega kwakanaka kunoaka, kudai ngezvinotamika, kuti kupe nyasha kwavari vanokuzwa. ³⁰Musatsamwisa Mweya Wakachena waMwari, wemwakaisirwa chioniso mwaari metsakuguma kuzuva rokuripirwa.³¹Rashai kubva kwomuri kushata kweshe, ushungu, kutseneka, bope, kutuka nokhururu kweshe; ³²muitirane nyasha umwe kunoumweni, muano mwoyo yakapfaa, mwechirekererana umwe neumweni kudai saMwari wakamurekerera muna Kristu.

Chapter 5

¹Ndizvo itai vatedzereri vaMwari, dai ngevana vanodikanwa. ²Muhambe murudo, kudai ndiKristu wakatida, akadzipira ngepamusoro pedu, kuita mudiro nemubairo kunaMwari zviite gwema rakanaka.³Asi kuomba nezvinosvipisa zveshe nekuemurazvisazoreketwa ndizvo pakati penyu, kudai ngezvinosisira pakati pevakacheneswa. ⁴Musatendera kuti kuapo tsvina nokuti kureketa zvoupenzi nokuti kutsvina zvisikasisiri, asingakuepo kubonga.⁵Muwe negwinyiso reizvi, kuti akuna muombi nekuti munhu wakasvipiswa nokuti unoemura kuronza kuti mudiri wemiedzaniso, unodya nhaka muumambo hwaKristu nohwaMwari. ⁶Musachengedzerwa ngomunhu ngemazwi asina shkwiro, ngekuti ngendaa yeizvi zviro ushungu waMwari unouya padera pevana vokusikazwisisa. ⁷Ndizvo musazwanana navo.⁸ngekuti imwimwi kare mwainga chidima, asi zvino muri kujeka muna Mambo. Hambai kudai ngevana vokujeka, ⁹ngekuti muchero wekujeka unooneka kunezveshe zvakanaka nokurtendeka negwinyiso,) ¹⁰mwechiedza kudzidza zvinonasa kudakadza Mambo. ¹¹Musikaiyani nemushando akujeka, ¹²Ngekuti zvinodanisa kunyazwi kureketa ngeizvo zvinoitwa ndivo mukufishika.¹³Zviro zveshe pezviinobudiskwa pakujeka chinooneka, ¹⁴Ngekuti chiro cheshe chinooneka chiri kujeka. Ndizvo ena unoti: “Muka, iwewe unoata, muka kubva kwevakafa, naKristu unozokuvhenekera.”¹⁵Ndizvo nasai kungwara mukuhamba kwenyu, musikadai ngevanhu vasikazi kungwara, asimudai ngevakangwara, ¹⁶mwechitenga nguva, ngekuti mazuva ari akashata. ¹⁷Ndizvo musaita mapenzi, asi mwechizia chiri kuda kwaMambo.¹⁸Musadakwa ngevhini, iro rinoparakusikadzibata, asi mwechizadzwa ndiMweya, ¹⁹mwechireketa umwe kuneumweni ngenduyonengoma nekuemba kweMweya, mwechiemba ngokutetemba ngemwoyo yenyu kunaMambo. ²⁰Mwechibonga kunaMwari Baba ngezviro zveshe ngenguva dzeshe ngezina raMambo weduJesu Kristu. ²¹Mwechipfairana umwe kuneumweni mukutkya Kristu.²²Vakadzi, zvipirei kuvamuna venyu, kudai ngezvomunoita kunaMambo. ²³Ngekuti mwamuna uri soro remukadzi, kudai ndiKristu ari soro rechiara, muiri uwo waari muponesi. ²⁴Asi kudai ngechiara chinomupfaira Kristu, ndizvo vakadzi ngavazvipire kuvamuna vavo ngezviro zveshe.²⁵Vamuna, idai vakadzi venyu, kudai ndiKristu wakachida chiara, akadzipira ngepadera pacho. ²⁶Ena wakachiita kuti achichenese, echisuka ngekushamba ngemvura neizwi, ²⁷kuti adziisire chiara kwaari chiri chiara chinounaku, chisina ndemo nokuti kuonyana nokuti chiro chimweni chakadaro, asi kuti chiite chakacheneswa, chisina neara.²⁸Ngekudaro kunofanera kuti vamuna vade vakadzi vavo kudai ngezvevanoda miiri yavo. Uwounoda mukadzi wake unodzida pachake. ²⁹Ngekuti apana munhu wakambonyenya nyama yake, asi unoikodza nokuingwarira, kudai ngezvaanoitawo Kristu kunechiara, ³⁰ngokuti isusu tiri nhengo dzemuiri wake.³¹“Ngeii ndaa munhu unozosiya baba ake namai ake, unozonamatira kumukadzi wake, naavovairi vanozoita nyama imwe.” ³²Ichi chakafishika chikuru, asi ndinoereketa ngendaa yaKristu nechiara. ³³Asi umwe ngaumwe wenyu ngaade mukadzi wake kudai ngezvaanodzida pachake nomukadzi ngaangwarire kuti areremedze mwamuna wake.

Chapter 6

¹Vana, teererai vabari venyu munaMambo, ngkuti izvi zvakanaka. 2 ²“Reremedza baba ako namai ako,” (uyu murairo wekutanga une chigondiso,), 3 ³“Kuti zvinake kwouri, nekuti upone makore wakareba munyika.”⁴Nemwi madzibaba, musatsamwisa vana venyu, asi muvarere mukudzidzisa nemukupanga kwaMambo.⁵Hloko, teererai madzimambo enyu ngekwenyama, ngokutkya nokuhuta,ngemwoyo wakanaka, kudai ngevanoitira Kristu. ⁶Musikashandi ngekuoneka ngemadziso, kudai ngevanodakadza vanhu, asi kudai ngehlokodzaKristu, mwechiita kuda kwaMwari mumwoyo. ⁷Mwechishanda ngokuda kudai ngevanoitiraMambo haiwa kuvanhu, ⁸mwechizia kuti kunyazwi chiinyi chakanaka chaanoita munhu,unozochipuwa kubva kunaMambo, kunyazwi hloko nokuti wakasununguka.⁹Nemwiwo madzimambo, itai zvakadaro kwavari, murekere kuvatkyisidzira, mwechizia kuti Mambo wavo newenyuwo uri kudenga, kwaari akuna musananguro wevanhu.¹⁰Pakupedzisira, itai vakagwinya munaMambo nomukugwinya kwesimba rake. ¹¹Pfekainhumbi dzeshe dzokurwa ndidzo dzaMwari, kuti mukone kuema kurwisana nemazano akashataaDhiabhorosi.¹²Ngokuti atidzipani nenyama nengazi, asi tinodzipana noumambo nevane simbanevanotonga nyika yechidima chino nomweya yakashata yomundau dzomudenga. ¹³Ndizvotorai nhumbi dzeshe dzokurwa ndidzo dzaMwari, kuti mukone kurwisa pazuva rakashatanekuramba mwakaema apo mwapedza zveshe.¹⁴Ndizvo emai, mwakasimira gwinyiso muzviunu zvenyu, mwaisa chihlangu chepaditichokutendeka. ¹⁵Mwapfeka mutsoka dzenyu kunasirirwa kwevhangeri rokunyarara. ¹⁶Muneizvi zveshe torai chihlangu chokugonda, chomunozokona kudzima ndicho misee yeshe yemirazvu yomuriro youwo wakashata.¹⁷Ashirai chiqoko choruponeso neshoti yoMweya, iri izwi raMwari. ¹⁸Mukumbire nguva dzeshe muMweya, nokukumbira kweshe nokupota. Muneizvi mumipinimidzo ngwarai nokusengerera kweshe nekukumbirira vakacheneswa veshe.¹⁹Neniwo mundikumbirire, kuti ndipuwe izwi rokureketa ngekushinga, kuti ndidudzirezvakafishika zvevhangeri. ²⁰Ngendaa yaro inini ndiri muemereri wakasungwa ngemaketani;kuti ndirekete ngokushinga, kudai ngezvinosisira kuti ndirekete.²¹Thichikusi, munukuna unodikanwanenhunge inogondeka munaMambo, unozomuronzera zviro zveshe. ²²Ndamutumira kwomuri ngendaa iyi, kuti muzie kugara kwedu nokuti agwinyise mwoyo yenyu.²³Kunyarara ngakugare nevakoma, rudo pamwepo nekugonda, zvinobva kunaMwari Baba naMambo Jesu Kristu. ²⁴Nyasha ngadzigare kwavari veshe vanomuda Mambo wedu Jesu Kristu ngerudo risikaperi.

Philippians

Chapter 1

¹Phauri naThimothi, varanda vaKristu Jesu, ndinonyorera kwavari veshe vakacheneswa munaKristu Jesu avo vari muFiripi, pamwepo nevatungamiriri vakuru vechiara nevadetseri. ²Nyasha ngadzigare kwomuri nekunyarara zvinobva kunaMwari Baba edu naMambo Jesu Kristu.³Ndinobonga Mwari wangu nguva yeshe yendinokarakadza ndimwi. ⁴Ngenguva dzeshemukukumbira kwangu kweshe ndimwi mweshe ndinokumbira ngokudakara. ⁵Ngendaayekubatana pamwepo kwenyu mukuhambisa vhangeri kubvira pazuva rekutanga metsa zvino. ⁶Ndechigonda ichi, kuti uwo wakatanga mushando wakanaka mukati mwenyu unozouita kuti uperere metsa pazuva raJesu Kristu.⁷Kudai ngezvezvakanaka kuti ndiwe nomupinimidzo wakadaro ndimwi mweshe, ngokuti ndinemwi mumwoyo mwangu, ngokuti mukusungwa kwangu nokudzirwira nokugwinyisa vhangeri, imwimwi mweshe munokovana neni munyasha. ⁸Ngokuti Mwari ndiye chapupu changu, munjira yendinomushuwira mweshe ndiyo kakuru ngerudo raKristu Jesu.⁹Uyu ndiwo mukumbiro wangu: kuti rudo rwenyu riangirire kuwanda nekuwanziswa mukuzianekuzwisisa kweshe, ¹⁰kuti muedze muzie zviri zvakapinda kunaka, kuti muite vakacheneswavasina ndaa metsa pazuva raKristu, ¹¹mwechizadzwa ngemuchero yokururama, iyo iripokubudikidza ndiye Jesu Kristu, mukukudza nokuirikidza Mwari.¹²Asi ndinoda kuti muzie, hama, kuti izvo zvakaitika kwendiri zvakashanda kuhambisavhangeri. ¹³ndizvo kusungwa kwangu ngendaa yaKristu kwakaziikanwa kwavari veshe varimumhatso yamambo nokunevamweni veshe; ¹⁴hama jinji dzakaitwa kuti dzigonde munaMambo ngokusungwa kwangu, nadzo dzinopinda kutsunga kureketa izwi raMwari dzisikatkyi.¹⁵Ngegwinyiso vamweni vanochumaira Kristungegodo nehasha, asi vamweni ngemwoyo unoda. ¹⁶Vamweni vanoita kudaro ngerudo, vechizia kuti ndakaemeswa kurwira vhangeri. ¹⁷Asi vamweni vanochumaira Kristu ngehasha, vasikaiti ngegwinyiso, vechipinimidza kututsirakutambudzika kwendiri muusungwa wangu.¹⁸Zvinendaa yeyi izvi? Kwega kuti ngenjira dzeshe, kunyazwi ngokudziitisa nokuti ngegwinyiso, Kristu unochumairwa; neni ndinodakara ndizvo.Eya, ndinozoangira kudakara, ¹⁹ngekuti ndinozia kuti izvi zvinozokunukuka kuita ruponesorwangu ngokukumbira kwenyu nekudetsera kwoMweya waJesu Kristu.²⁰Ndikwo kudisisa nokukarira kwokugonda kwangu, kuti andizotsveruki ngechiro nachimwe,asi kuti ngokureketa kwangu ngokutsunga, kudai ngenguva dzeshe, kuti nazvino Kristu unozokuriswa mumuiri wangu kunyazwi mukurarama nokuti murufu. ²¹Ngekuti kwendiri kurarama ndiKristu norufu kuuyirwa.²²Asi kudai ndechipona munyama, zvinoronza muchero yemushando wangu neni; andizii chendichaketa. ²³Asi ndinomanikidzwa pakati peizvi zviiri. Chidisiso changu ngechokuti ndibve ndiende koogara naKristu, ngekuti ndizvo zvakapindisisa kunaka. ²⁴Asi kugara munyama kunopinda kufanera ngendaa yenyu.²⁵Ndechigonda izvi, ndinozia kuti ndinozogara ndechiangirira kugara nemwi mweshe, mukuenda mberi nokudakara mukugonda, ²⁶kuti kuganza kwenyu kuwanzwe munaKristu Jesu, ndapetukazve kwomuri. ²⁷Kwega kuti muhambe kudai ngezvinosisira vhangeri raKristu, kuti kunyazwi ndechiuya koomuona nokuti ndisipo, ndingazwa ngendaa yekugara kwenyu, ndinozozia kuti mwakaema mwakagwinya ngomweya umwewo, ngemwoyo umwe mwechirwira kugondwa kwevhangeri.²⁸musikatkyisidzirwi ngechiro nachimwe ngeavo vanorwisana nemwi. Kwavari izvi zviri chioniso chiri pamhene chokurashwa, asi kwomuri zviri chioniso choruponeso, urwu unobva kunaMwari. ²⁹Ngokuti kwakatenderwa kwomuri nguva ngenyasha, haiwa yokutenda kwega munaKristu, asi yokutambudzika ngendaa Yake, ³⁰mwechirwawo kurwa kwemwakaona kwendiri namanje munozwa kuti ngekwangu.

Chapter 2

¹Ndizvo kudai kuripo kunyaradzwa munaKristu, kudai kuripo kuembedzerwa kwerudo, kudai kuripo kuiyana kweMweya, kudai dziripo nyasha dzinorudo nekuitirwa nyasha, ²itai kuti kudakara kwangu kuite kwakaperera; muite vane mupinimidzo umwe, munerudo rimwe nechisungo chimwe nomupinimidzo umwe.³Musaita chiro ngokudzida nokuti ngokudzitunhumadza, asi mukupfaa kwomupinimidzo umwe ngaumwe ngaaerenge kuti vamweni vanomupinda ngokunaka. ⁴Umwe ngaumwe ngaarekere kuningira zviro zvake, asi ngaaringire zvevamweni.⁵Uyu mupinimidzo ngaugare mukati mwenyu uwo wainga mukati mwaKristu Jesu, ⁶uwo, kunyazwi wainga mumuemo waMwari, aazi kupinimidza kuti chiri chiro chekukara kuedzana naMwari. ⁷Asi wakadziita usina shwiro, echidzitorera muemo wemuranda, akabarwa mumuemo wemunhu. Apo echioneka anomuemo wemunhu, ⁸wakadzipfaisa pachake, akaita unozwisisa metsa pakufa, kunyazwi rufu repamuchinjiko.⁹Ndizvo Mwari wakamukudza kakuru, akamupa zita riri padera pezita reshe. ¹⁰Kuti ngezitaraJesu mabvi eshe agwadame, evari mudenga nevari munyika nevari pashi penyika. ¹¹kutindimi dzeshe dzitende kuti Jesu Kristu ndiye Mambo, kuti Mwari Baba akudzwe.¹²Ndizvo, vanodikanwa vangu, kudai ngezvemwakandizkwa ngenguva dzeshe, haiwa panguva dzendiripo dzega, asi zvino munopinda kakuru apo ndisipo, shandirai ruponeso renyu mukutkya nomukuhuta. ¹³Ngokuti ndiye Mwari unoshanda mukati mwenyu, echimuita kuti mukonemweshe kuda nokushandira kudakara kwake kwakanaka.¹⁴Itai zveshe pasina kuvhuruvhuta nekuti kuita hasha. ¹⁵kuti muite vasina chevanoitirwa ndaa, vakanaka, muri vana vaMwari musina ndaa pakati pomubarirwana wakashongoroka newakapauka, mujeke pakati pavo kudai ngenyeredzi dzinojeka padera penyika. ¹⁶Ngekubatisisa izwi rekupona kunoita kuti ndiwe nacho chekuganza ndicho ngezuva raKristu, kuti andizi kutera kurumba pasina shkwiro nekuti kutera kushanda pasina shkwiro.¹⁷Asi kunyazwi ndechidururwa padera pomudiro nemushando wokugonda kwenyu, ndinodakara ndechidakara nemwi mweshe. ¹⁸Nekudaro dakaraiwo imwimwi, mudakare neni.¹⁹Asi ndinogonda munaMambo Jesu kutumira Thimothi kwomuri ngokukasira kuti neni ndidakadzwe ngemashoko enyu. ²⁰Ngokutiandina munhu umweni wakadai ndiye, ungazonasa kumutambudzikira imwimwi ngokugara kwenyu. ²¹Ngokuti veshe vanodzitsvakira zvavo, haiwa izvo zvaJesu Kristu.²²Asi imwimwi munozia kugondeka kwake Thimothi, kuti kudai ngomwana unababa, ngokudaro ena wakashanda neni mukuhambisa vhangeri. ²³Ndizvo ndinogonda kuti ndinozomutumira ngekukasira apo ndazoona zvooitika kwendiri. ²⁴Asi neni ndinogonda munaMambo kuti ndinozokasira kuuyayo.²⁵Asi ndapinimidza kuti zvinosisira kuti nditumire Ephafrodhitusi kwomuri, hama yangu, inoshanda pamwepo neni, nouri joni pamwepo neni, nhumwa yenyu, nounoshandira kutama kwangu. ²⁶Ngokuti waimushuwira imwimwi mweshe, naye wakatambudzika kakurutu ngokuti mwakazwa kuti wairwara. ²⁷Ngegwinyiso wairwara ari paduze pokufa. Asi Mwari wakamuitira nyasha, haiwa kwaari kwega asi nokwendiriwo, kuti ndisatambudzika padera pokutambudzika.²⁸Ndizvo ndinopinda kuda kumutumira kwomuri, ndizvo kuitira kuti mumuonezve mudakare, kuti neni ndisanyanya kutambudzika. ²⁹Ndizvo muashireyi munaMambo ngokudakara kweshe; mureemedze vakadaro. ³⁰Ngokuti wakaapasinde pokufa ngendaa yemushando waKristu, echipira kupona kwake mungozi, kuti apedzise izvo zvaifanira zvemushando wenyu kwendiri.

Chapter 3

¹Pakupedzisira, hama dzangu, dakarai munaMambo. Kunyorazve kwomuri zviro izvo azvindinesi inini, asi kwomuri kungwaririka. ²Ngwarai imbwa, ngwarai vashandi vezvakashata, ngwarai ngaavo vanocheka nyama. ³Ngokuti tisu tiri vakachekwa, avo vanodira Mwari muMweya nokuganza munaKristu Jesu, tisikagondi munyama⁴kunyazwi zvakadaro, inini pachangu ndinazvo zvendingagondawo munyama. Kudai aripo munhu unokarakadza kuti ungagonda nyama, inini ndingamupinda: ⁵ndakachekwa ngezuva rechisere, ndiri worudzi revanhu veIsuraeri, ndiri wedzinza raBhenjamini, ndiri muHebheru wakabarwa ngevaHebheru; paMipango ndiri muFarisi.⁶Nendaa yokutsamwirira ndakaita mutambudzi wechiara. Ngendaa yekutendeka kweMupangondakaita usina ndaa. ⁷Asi izvo zvainga upfumi kwendiri, ndakazvierenga kuita zvisina shkwirongendaa yaKristu.⁸Eya ngegwinyiso, ndinoerenga zveshe kuti zviri zvisina shkwiro ngendaa yekunaka kukuru kwokumuzia Kristu Jesu, Mambo wangu. Ngendaa yake ndakatambudzika ngokurashikirwangezviro zveshe, neni ndinozvierenga kuti zviri marara, kuitira kuti ndiuyirwe naKristu, 9⁹ndioneke mwaari ndisina kururama kuri kwangu, kunobva muMupango, asi ukwo kunouyakubudikidza ngokugonda munaKristu, kururama kunobva kunaMwari ngokugonda. ¹⁰Ininindinoda kumuzia Kristu nesimba rekumuka kwake, nokukowana naye mukutambudzika kwake,ndechitodzaniswa naye mukufa kwake, ¹¹kuti zvanyadini ndihanire mukumuka kubva kwevakafa.¹²Andikwopi kuti ndatohanira ichi nokuti kuita waperera zvino; asi ndinoangirira kuenda mberikuti chiite changu icho chaakandibatira Kristu Jesu. ¹³Hama, inini ndemene andifungi kutindakabata kuita changu; asi chiro chimwe chendinoita, ndinoriarwa zviri sure nokunanambira zviri mberi. ¹⁴Ndinogwinyisira kuenda kumagumisiro, koopuwa chipo chokudaidzwa kunobva mudenga kuri munaKristu Jesu.¹⁵Ndizvo isusu teshe vakura ngatiwe nekufunga kwakadaro. Nokudai muno mufunga zvakasiana ngewechiri chiro, neichozve Mwari unozochionesa kwomuri. ¹⁶Kwega ngatibatisise kuneizvo zvetakahanira kwezviri.¹⁷Hama, itai vanonditedzera wangu. Muningisise avo vanohamba kudai ngechionero chemunacho kwetiri. ¹⁸Ngokuti vajinji vanohamba kudai ngemagaa omuchinjiko waKristu; ndakamuronzera ndivo kazhinji, nazvino ndinomuronzera ngokuchema. ¹⁹Magumo avo kuparadzwa, chimwari chavo indani dzavo, navo vanoganza ngezvinodanisa zvavo; vanopinimidza ngezvomunyika.²⁰Asi nyika yedu iri mudenga, kubveyozve tinogarira kuuya kweMuponesi, Mambo Jesu Kristu. ²¹Ena unozosandura muiri woupashi wedu, kuti uite unotodzana nomuiri wouthende wake, kubudikidza ngesimba iro rinomuitawo kuti akone kupfaisa zveshe pashi pake.

Chapter 4

¹Ndizvo, hama dzangu, avo vendinoda nevendinoshuwira, kudakara kwangunedzungudza rangu, ngokudaro emai mwakagwinya munaMambo, vanodikanwa vangu. ²Ndinopota Yuodhia, ndinopota Sintikhe, kuti vaano mupinimidzo umwewo munaMambo. ³Zvechokwadi, ndinokumbirawo, iwewe mungani wangu wegwinyiso, detsera madzimai aya, ngokutivakashanda pamwepo neni muvhangeri, pamwepo naKrementi nevamweni vangani vanguvendinoshanda navo, avo mazita avo ari mubhuku reupenyu.⁴Dakarai munaMambo ngenguva dzeshe; zve, ndinozoti, Dakarai. ⁵Kupfaa kwenyu ngakuziikanwe kuvanhu veshe. Mambo waapaduzesinde. ⁶Musanyunyutira chiro, asi muzviro zveshe kubudikidza ngomukumbiro nekupota pamwepo nokubonga, mikumbiro yenyu ngaiziikanwe kunaMwari. ⁷Kunyarara kwaMwari, kunopinda kuzwisisa kweshe, kunozongwarira mwoyo yenyu nemipinimidzo yenyu munaKristu Jesu.⁸Pakugumisira, hama, zveshe zviri zvegwinyiso, zveshe zvinoreremedzeka, zveshe zvirozvakanaka, zveshe zviri zvakachena, zveshe zvinodikanwa, zveshe zvine mbiri yakanaka, kudaikuripo kunaka, kudai kuripo kukudzwa, pinimidzai ngeizvi zviro. ⁹Rambai mwechiita zviroizvo zvemwakadzidza nekuashira nokuzwa nokuona mwendiri; naMwari wkunyarara unozogaranemwi.¹⁰Inini ndinodakara kakuru munaMambo kuti zvino pakupedzisira mwakafanira kufunga ndini; ngegwinyiso mwaipinimidza ndini, asi mwakatama nguva wekuzvionisa. ¹¹Haiwa kuti ndinoreketa ngendaa yekutama; ngokuti ndakadzidza kugutiswa kunyazwi ngohuri ugaro wendinawo. ¹²Ndinozia kuita murombo nokuita mupfumi. Kuzviro zveshe nepakati pazvo zveshe, ndakadzidza zvakafishika zveshe kugutiswa nokuita nzara, zveshe kupfuma nourombo. ¹³Ndingaita zveshe ndiye unondigwinyisa.¹⁴Asi mwakaita zvakanaka kuti mwakatambudzika neni mukutambudzika kwangu. ¹⁵Imwimwi vaFiripi ngegwinyiso munozia kuti pakutanga kwevhangeri, apo pendakabva Masedhonia, apana chiara chakatambudzika neni ngendaa yokupa neyokuashira, asi imwimwi mwega. ¹⁶Ngekuti kunyazwi apo pendaiya muThesaronika, mwakatumira kamwe nokwechipiri kundidetsera mukutama kwangu. ¹⁷Haiwa kuti ndinotsvaka chipo, asi ndinotsvaka muchero yemunozo fumiswa ndiyo.¹⁸Asi ndaanazvo zviro zveshe, ndafumiswa. Ndagutiswa, ndaashira kubva kunaEphafrodhitusizvipo zvemwakatumira kubva kwomuri, zviri gwema rakanaka, mudiro unoashirika unodakadzakunaMwari. ¹⁹Asi Mwari wangu unozomugutisa ndizvo zveshe zvomunotama, kudai ngeupfumi hwake muuthende munaKristu Jesu. ²⁰Kuna Mwari Baba wedu ngakugare uthende mhera nariini nariini. Ameni.²¹Tambisai vakacheneswa veshe vari munaKristu Jesu. Hama dzineni dzinomutambisa. ²²Veshe vakacheneswa vanomutambisa, kakuru avo vemhuri yaSiza. ²³Nyasha dzaMambo Jesu Kristu ngadzigare nemweya yenyu.

Colossians

Chapter 1

¹Pauri, muphostori wa Jesu Kristu nge kuda kwa Mwari, na Thimoti, hama yedu, ²kuti vatswene ne hama vadikanwa muna Kristu, vari mu Corose. Nyasha kwomuri ne ugare kubva kuna Mwari Baba wedu. ³Tinopa nyasha kuna Mwari, Baba wa Ishe wedu Jesu Kristu, nenguva dzeshe tishamunamatiravo.⁴Isusu takazkwa kutenda kwenyu muna Kristu neRudo romunaro kuva tswene weshe vaMwari, ⁵ngekuda kwekugarira kwakamuemera kudenga. pakutanga makazkwa ngekuda kweku garira mu shoko rechokwadi, Evangeri, ⁶rakaguma kwomuri. Nokutiwo riri kubara muchero neku kura mu nyika yeshe, ne kwomuri, kutangira pamazua emakarizkwa nekuzia nyasha yaMwari muchokwadi.⁷Iri Ivangeri remakadzidza na Epafres, mudikanwa wedu muperekedzi, uyo ari minista yaKristu, anoti fevera. ⁸Ena wakati erengedza ngekuda kwerudo renyu muMweya.⁹Nge kuda kazvo, nesuwo, kutangira pamazua etakazua, atina kumbo ema kunamata neku kumbira kuti kudzare neruziwo rekuda kwenyu, mukuzia nekufunga mu Mweya. ¹⁰Isusu tino namata kuti muhambe muchokwadi munaMwari, kuti adakare muzweshe, echibara neku kura muruziwo ramwari pamabasa eshe.¹¹Tinonamata kuti muguinyiswe nge simba reshe, ngekudankwe simba re girori, pakuguinyisira nekuemera kweshe. ¹²Tinonamata kuti mupe nyasha kuna Mwari nge mufaro, wakamu nasirira kuti muachire diwi rimwe re nhaka ye watswene pa chienda.¹³Ena wakatibvisa muSimba reRima nekuti twara ku umambo we Mwanakomana wake aano disisa. ¹⁴Vatinaye ruregerero, ndizvo ruregerero re zwitadzo.¹⁵Ena ihope yaMwari Asinga woneki, dhangwe re zwisikwa zweshe. ¹⁶Ndizvo, kwaari, zwiro zweshe zwakasikwa, zwoda kudenga ne panyika, zwinooneka nezwisika oneki; muhumambo, kana muutongi, zwiro zweshe zwakasikwa ndiye nekutizwe kwaari. ¹⁷Ena matangiro ezviro zweshe, nezviro zweshe zwakaunzwa ndiye.¹⁸Ena musoro yo Mwiri, uri chiara. Ena maambo, dhambwe pakati pevakafa; nokudaro, Ena uri pekutanga pazwiro zweshe. ¹⁹Ngekuti, wakadakadza Mwari pazweshe , akagara mwaari, ²⁰nekutizwe wainga akaita runyararo nge ngazi yepamuchinjiko wake, ngekubudikidza kwake, zwirwgererei pachenyu pazweshe, kuda munyika kana mudenga.²¹Nemwiwo kare mwainga vapara nemagaa mukupinimidza kwenyu, mwechiita mushando yakashata. ²²Zvino wakaiyanisa munyama yemuiri wake kubudikidza ngokufa, kuti amuise muri vakacheneswa nevasina ndaa, musikashooreki pamberi pake, ²³kudai mwechiangira kugara mwakadzimikwa nokugwinyiswa mukugonda, musikatsukunuswi kubva mugonda remwakagondiswa ngevhangeri remwakazwa, iro rakachumairwa kunezvisikwa zveshe pashi pomudenga. Inini, Phauri, ndakaitwa mushandiri waro vhangeri iri.²⁴Zvino ndinodakara mukutambudzika kwangu ngendaa yenyu, ndechizadzisa munyama yangu icho chakasarira chemadambudziko aKristu ngendaa yomuiri wake, kuronza, chiara. ²⁵Inini ndakaitwa mushandiri kudai ngoungwariri wakapuwa kwendiri ndiMwari ngendaa yenyu, kuzadzisa izwi raMwari kuti rinase kuziikanwa. ²⁶Mushamiso wainga wakafishwa kubvira pakutanga kumibarirwana yeshe, asi zvino waoneswa kunevatswene vake. ²⁷Kwavari Mwari wakatsanangura kuti avaziise icho chiri upfumi hwouthende wechakafishika pakati pevemadzinza, ndiye Kristu mukati mwenyu, gonda routhende.²⁸Uyo Ndiye wetinochumaira, techipanga munhu weshe nokudzidzisa munhu weshe muungwaru hweshe, kuti tiunze munhu weshe akaperera munaKristu. ²⁹Ngekuti ndizvo izvi zvendinoshandawo, ndechitambudzika ngesimba rake iro raakafemera mukati mwangu ngesimba.

Chapter 2

¹Ngokuti ndinoda kuti muzie kuti kukura kwakaitawani kwokutambudzika kwendinakwo ngendaa yenyu, nendaa yaavo vari muRaodhisia, naavo veshe vasati vatongoona hope yangu ngokwenyama, ²kuti mwoyo yavo igwinyiswe nokubatana pamwepo murudo, kuti vawe neupfumi weshe wekuzwisisa wakakwana nokuwa neruziyo rechakafishika chaMwari, zvinoronza Kristu emene,. ³mwaari kwakafishwa upfumi weshe weungwaru neweruziyo.⁴Ndinoronza izvi kuti kusazoapo naumwe unozomuchengedzera ngemazwi ourimbwi. ⁵Ngokuti kunyazwi ndisipo ngomuiri, asi ndinemwi mumweya, ndechidakara, ndechiningirakuzwanana kwenyu nokugwinya kwokugonda kwenyu munaKristu.⁶Sezvamwakaashira Kristu Jesu Mambo, angirai kupona mukati mwake, ⁷munenzindedzakadzimikwa nokuakwa mukati mwake, mwechigwinyiswa mukugonda, kudaingezvemwakadzidziswa, mwechizadzwa ngokubonga.⁸Ngwarai kuti asazoapo naumwe unomushaishira ngoungwaru wevanhu nokuchengedzera ngezvisina shkwiro, kuteera mishuma yevanhu, kudai ngokudzidzisa kwomweya yemunyika, haiwa kwaKristu. ⁹Ngokuti mwaari munekuperera kweshe kwoUmwari kunogara mumuiri.¹⁰Mwaari imwimwiwo muri vakaperera, uwo uri soro padera pevatongi veshe nepadera pevanesimba. ¹¹Mwaariwo imwimwi mwakachekwa ngokuchekwa kusikaitwi ngenyara, ngokubviswakwomuiri wenyama, mukuchekwa ukwo kuri kwaKristu. ¹²Apo pemwakaigwa pamwepo nayemurubhabhatidzo, rwemwakamuswazve pamwepo naye kubudikidza ngokugonda musimbaraMwari uwo wakamumusa kubva kwevakafa.¹³Pemwaiya vakafa mukupauka kwenyu nokusikachekwa kwenyama yenyu, Mwariwakamuita kuti mupone pamwepo naye, apo paakatikungurira kupauka kwedu kweshe, ¹⁴atsukutidza chisungo chakanyorwa cheMupango, icho chakatiitira ndaa nemutemo yacho chinopesana nesu; naye wakachibvisa munjira, akachikohomera pamuchinjiko. ¹⁵Wakadusapo vatongi nevane simba, akavabudisa pamhene, echivanyisa ndiwo.¹⁶Ndizvo musatendera munhu kuti amutonge ngendaa yezvokudya nokuti zvokumwa nokuti ngendaa yemishongano yokurha nokuti yokutawa kwomwedzi nokuti yemaSabatha. ¹⁷Izvo zviri bvuri rezvinouya, asi muiri ngewaKristu.¹⁸Musatendera naumwe kuti amukorerese kuashira chipo chenyu ngokudzipfaisa ngamaune nokudira ngirosi, echibatisisa kuneizvo zvaakaona, echidzikudza kusina shwiro ngomupinimidzo wenyama, ¹⁹asikanasi kubatirira kuSoro, kweriri muiri weshe unonasa kugutswa nokugwinyiswa ngenhengo nemidzira, unokura ngokukuriswa ndiMwari.²⁰Kudai mwakafa pamwepo naKristu kubva kuzvidzidziso zvokutanga zvenyika, munodzipfaisangenyi kungwarira zviemeso, kudai ngevachapona ngezvomunyika? ²¹Izvo zvinoti, “Musabata,musaraira, musagwama.” ²²Mutemo iyi yeshe inoereketa ngezviro zvinopera ngokushandiswa;ndiyo mupango nezvidzidziso zvevanhu zvega. ²³Zviro zvakadai ngegwinyiso zvinoonekazvakadai ngezvinoungwaru mukudira kwokuda nokudzipfaisa nokurekeredza muiri; asi azvinasimba rokunyisa kuda kwenyama.

Chapter 3

¹Ndizvo kudai mwakamuswa pamwepo naKristu, tsvakai zviro zviri padera, apo pana Kristu, akagara ngokumudyo kwaMwari. ²Emesai mipinimidzo yenyu kunezviro zviri padera, haiwa kuzviro zviri munyika, ³ngokuti imwimwi mwakafa, nokurarama kwenyu kwakafishwa pamwepo naKristu munaMwari. ⁴Apo Kristu uwo uri kurarama kwenyu ooneswa, munozoonekawo pamwepo naye muuthende.⁵Ndizvo urayai zviemuriro zvenyu zvenyika: kuomba, kusikasukika, kuemura kwomuiri,kudisisa zvakashata nokuemura pfuma, ukwo kuri kudira muedzaniso. ⁶Ngendaa yeizvi zviroushungu hwaMwari hunouya padera peavo vokusikapurutana. ⁷Kwezviri imwimwiwomwakahamba mukati mwazvo kare, apo muchagara mukati mwazvo. ⁸Asi zvino imwimwiwo rashai zviro zveshe izvi: kutseneka, ushungu, kunyenya, kutuka nekureketa zvinotdanisa ngemiromo yenyu.⁹Musanyeperana, kwechioneka kuti mwakarasha munhu wekare nezviito zvake, ¹⁰nemwi mwakadzipfekedza munhu mutsva, uwo unomusirirwa muruziyo kuti aedzane nemuedzaniso wouwo wakamusika. ¹¹Apachina muGiriki nokuti muJudha, wakachekwa nokuti usikazi kuchekwa, wenyika mukanza, muSkuthia, hloko nowakasununguka. Asi Kristu ndiye zveshe nomukati mwazvo zveshe.¹²Ndizvo, kudai ngevakatsanangurwa vaMwari, vakacheneswa nevanodikanwa, pfekai pachenyu mwoyo wokuzwira urombo, nyasha, kunaaniswa, kupfaa nokusengerera. ¹³Mwechisengerera umwe noumweni, mwechirekererana, kuti aripo munhu unendaa kunoumweni; kudai ngezvaakamurekerera Mambo, ndizvo nemwiwo munosisira kurekererana. ¹⁴Kupinda izvi zveshe, dzipfekedzei ngorudo, rinosungira zviro zveshe pamwepo mukunyarara kwakaperera.¹⁵Tenderai kuti kunyarara kwaKristu kutonge mumwoyo yenyu; ndikwo kwemwakadaidzirwa mumuiri umwe. Mwechibonga. ¹⁶Izwi raKristu ngarigare mukati mwenyu ngokuwandisa, mwechidzidzisana nokupangana umwe noumweni muungwaru weshe; mwechibonga mumwoyo yenyu embai nduyo, ngoma nengoma dzoMweya kunaMwari. ¹⁷Kunyazwi chiinyi chemunoita, ngeizwi nokuti ngomushando, itai zviro zveshe ngezita raMambo Jesu, mwechibonga kunaMwari Baba kubudikidza ndiye.¹⁸Vakadzi, farirai vamuna venyu, kudai ngezvinosisira vari muna Mambo. ¹⁹Vamuna, idai vakadzi venyu, musaita ushungu kwavari. ²⁰Vana, yaeyai vabari venyu pazveshe, ngokuti ichi chiri mushando wenyu unodakadza Mambo. ²¹Madzibaba, musatsenesa vana venyu, kuti mwoyo yavo isazopera simba.²²Hloko, yaeyai madzimambo enyu omunyika ngezviro zveshe, haiwa ngokurindwa, kudai ngevanodakadzisa vanhu, asi ngemwoyo weshe, mwechitya Mambo. ²³Kunyazwi chiinyi chemunoita, shandai ngemwoyo, kudai ngevanoshandira Mambo, haiwa vanhu. ²⁴Mwechizia kuti munozoashira musharo wenhaka kubva kunaMambo. Munoshandira Mambo Kristu. ²⁵Ngekuti ena unoita zvakashata unozoashira zvakashata zvaakaita, akuna musananguro.

Chapter 4

¹Madzimambo, itirai hloko dzenyu izvo zvakanaka nezvinoedzana, mwechizia kuti imwimwiwo munaMambo mudenga.²Angirai mukukumbira, mwechirinda murimwo ngokubonga. ³Panguva imweyo mwechitikumbirirawo kuti Mwari atibeurire musiwo weizwi, kuti tirekete chakafishika chaKristu, chendiri muzvisungo ngendaa yacho, ⁴nyengeterai kuti ndinase kuchionesa pamhene kudai ngezvendinofanira kuti ndirekete.⁵Hambai muungwaru kwavari vari kubanze,mwechitenga mukuwo. ⁶Kureketa kwenyu ngakuwe nenyasha nguva dzeshe, kwechirungwangomunyu, kuti muzie njira inosisira kupingurana ndiyo umwe kuno umweni.⁷Thichikusi unozomuronzera mashoko eshe ngendaa yangu; uwo uri hama unodikanwa,mushandi unogondeka, mungani wedu unoshanda pamwepo neni munaMambo. ⁸Ndamutumirakwomuri ngeiyi ndaa, kuti muzie ngokugara kwedu nokugwinyisa mwoyo yenyu. ⁹UnouyayonaOnesimusi, hama inogondeka neinodikanwa, uwo uri umwe wenyu. Vanozomuronzera zveshezvinoitwa pano.¹⁰Aristakhusi mungani wangu muubhanditi unomutambisa, naMarako muzukuru waBhanabhasi (uwo wemwakaashira kupangwa ngendaa yake; kudai echiguma kwomuriyo mumuashire.), ¹¹NaJesu unozwi Justusi unomutambisa. Avo ndivo vanhu vega vakachekwa pakati pevangani vangu vendinoshanda navo muumambo waMwari, navo vakandiembedzera.¹²Ephafrasi, umwe wenyu, muranda waKristu Jesu, unomutambisa. Nguva dzeshe unomutambudzikira mukukumbira kwake ngendaa yenyu, kuti mueme mwakaperera mwechizia ngegwinyiso icho chiri kuda kwaMwari. ¹³Ngokuti ndinoita chapupu ndiye kuti unomushandira kukuru naavozve vari muRaodhisia nevari muHieraporisi. ¹⁴Ruka, dhokodheya unodikanwa naDhemasi vanomutambisa.¹⁵Tambisai hama dziri muRaodhisia, naNyumufa nechiara chiri mumhatso yake. ¹⁶Naapo iyi tsamba yadzidzwa pakati penyu, itaizve kuti idzidzwe muchiara chevaRaodhisia; kuti nemwiwo mudzidze tsamba inobva Raodhisia. ¹⁷Mwechironzera Akhipusi kuti, “Ngwara kuti upedzise mushando wowakaashira kubva kunaMambo.”¹⁸Inini, Phauri, ndanyora kutambisa uku ngenyara yangu yemene. Karakadzai maketani angu. Nyasha ngadzigare nemwi.

1 Thessalonians

Chapter 1

¹Phauri, Sirivhanusi naThimothi, ndinonyorera kuchiara chevaThesaronika chiri munaMwari Baba nomunaMambo Jesu Kristu. Nyasha nokunyarara ngazvigare nemwi.²Tinobonga Mwari nguva dzeshe ndimwi mweshe, techimukarakadza mumukumbiro yedu. ³Tinogara techimukarakadza pamberi paMwari naBaba edu ngemushando wenyu wokugonda nokushandira kwenyu murudo nokusengerera kwokugonda munaMambo wedu Jesu Kristu.⁴Ngekuti tinozia, hama munodiwa ndiMwari, kuti wakamusarudza, ⁵ngekuti vhangeri redu arizi kuuya kwomuri ngeizwi rega, asi ngesimbawo nomuMweya Wakachena nokugwinyiswa kukuru. kudai ngezvomunozia kuti tainga tiri vanhu vakadini pakati penyu ngendaa yenyu.⁶Nemwi mwakaita vaedzereri vedu nevaMambozve, mwechiashira izwi mukutambudzika kukuru, ngekudakara kwoMweya Wakachena. ⁷Ngekudaro mwakaita chionero kwavari veshe vanotenda muMasedhonia nomuAkhaiya.⁸Ngokuti kubvira kwomuri izwi raMambo rakazwika haiwa muMasedhonia nomuAkhaiya mwega, asi kundau dzeshe kugonda kwenyu munaMwari kwakaziikanwa, akuchasisiri kuti isusu tirekete chiro. ⁹Ngekuti avo vemene vanoshuma tisu ngenjira yemwakatiashira ndiyo pakati penyu, nenjira yemwakatendeuka ndiyo kuna Mwari kubva kumuedzaniso yekudira, kuti mushandire Mwari unopona wegwinyiso, ¹⁰nokugarira Mukororo wake unobva mudenga, waakamusa kubva kwavakafa, ndiJesu uwo unotinunura kubva muushungu unouya.

Chapter 2

¹Ngokuti imwimwi mwemene munozia, hama, kuti kuuya kwedu kwomuri akuzi kuita kusina shkwiro. ²Asi kunyazwi takatambudzika pakutanga nokuitirwa zvinotsverudza muFiripi, kudai ngezvomunozia, takatsunga munaMwari wedu kureketa kwomuri vhangeri raMwari ngokutambudzika kukuru.³Ngekuti kupota kwedu akuzi kubva mukupauka akadi nokuti mukusikasukika nokuti mukuchengedzera. ⁴Asi kudai ngezvetakatendwa ndiMwari kuti tigondwe ngevhangeri, ndizvo tinoreketa, haiwa kudakadza vanhu, asi Mwari uwo unoedza mwoyo yedu.⁵Ngekuti munonasa kuzia, naMwari ndiye chapupu chedu, atizi kuoneka kunyazwi ngouri mukuwo techironza mazwi ourimbwi, kudai ngezvomunozia, nokuti zano rokuemura pfuma. ⁶Tisikatswaki kuirikidzwa ngevanhu, nokuti kunobva kwomuri nokuti kunobva kunevamweni.⁷kunyazwi taikona kuita mutwaro kwomuri, kudai ngevapostori vaKristu. Asi taiya takapfaapakati penyu, kudai ngezvaanoita mureri apo echirera vana vake. ⁸Ndizvo techimudisisa taida kukoverana nemwi haiwa vhangeri raMwari rega, asi nokupona kwedu kwemene, ngokuti imwimwi mwakaita vanopinda kudikanwa kakuru kwetiri. ⁹Ngokuti munokarakadza kushanda kwedu nokurwadziwa hama. Takashanda usiku nemasikati, kuti tisazoita mutwaro kunoumwe wenyu, apo petakachumaira kwomuri vhangeri raMwari¹⁰Imwimwi muri zvapupu, naMwariwo, ngokucheneswa nokurungama nokusakaitirwa ndaa kwakaitawani kwetakaita kwomuri imwimwi vatendi. ¹¹Kudai ngezvomunozia njira yetakaita kunoumwe ngaumwe wenyu, kudai ndibaba vanoitira kunevana vavo, ¹²techimupanga nokumugwinyisa nokupupura, kuti muhambe kudai ngezvinosisira kuna Mwari, uwo unomudaidza kuumambo wake wemene nouthende.¹³Isusuwo tinoangira kubonga Mwari ngeizvi, kuti apo pemwakaashira izwi raMwari iro remwakazwa kubva kwetiri, mwakariashira haiwa kudai ngeizwi revanhu, asi kudai ngezveriri gwinyiso, izwi raMwari, iro rinoshandawo mukati mwenyu imwimwi vatendi.¹⁴Ngokuti imwimwi, hama, mwakaita vatedzereri vezviara zvaMwari munaKristu Jesu izvo zviri muJudhiya, ngokuti mwakatambudzwawo ngezviro zvakatodzana ngevanhu venyika yenyu kudai ngezvevakatambudzwa avo ngevaJudha. ¹⁵avo vaJudha vakauraya veshe. Mambo Jesu nevaprofeti, vakatidzinga, vasikadakadzi Mwari, vari vanorwisana nevanhu veshe, ¹⁶vechitirambidza kureketa kunevemadzinza kuti vaponeswe. Ndizvo vakaangira vechizadzisa chipimo chekushaisha kwavo ngenguva dzeshe. Asi ushungu waMwari wakauya padera pavo.pakupedzisira.¹⁷Asi kudai tisu, hama, petakaparadzaniswa nemwi kwenguva doko, mukuonana kwemuiri, haiwa kwomwoyo, takatsamwirira kuona hope yenyu ngokumushuwira kakurutu. ¹⁸Ngekuti tinoda kuuya kwomuri. Inini, Phauri, kamwe nokwechipiri, naSathani wakatipinga. ¹⁹Ngokuti chiinyi gonda redu nekuti kudakara kwedu nokuti dzungudza retinoganza ndiro pamberi paMambo wedu Jesu pakuuya kwake? Andimwipi here? ²⁰Ngekuti imwimwi muri uthende wedu nekudakara kwedu.

Chapter 3

¹Ndizvo apo takakorera kushingirira, takapinimidza kuti kwakanaka kuti tisiiwe sure tega muAtenesi. ²Nesu takatuma Thimothi, hama yedu nomushandi waMwari muvhangeri raKristu, kuti amugwinyise nokumuembedzera mukutenda kwenyu. ³Kuti asazoapo munhu unokutukuswa ngemadambudziko aya. Ngegwinyiso imwimwi mwemene munozia kuti izvi ndizvo zvetakaemeserwa.⁴Ngegwinyiso, apo petainga nemwi, takambomuronzera kuti tinozorwadziwa ngokutambudzwa, kudai ngezvakaitika, kudai ngezvomunozia. ⁵Ngeiyi ndaa ininiwo apo ndakakorera kushingirira, ndakatumira kuti ndizie ngendaa yokutenda kwenyu, ndechitya kuti pamweni muedzi wainga amuedza nemushando wedu waizoita usina shkwiro.⁶Asi Thimothi apetuka kwetiri kubva kwomuri, wakatiunzira mashoko anodakadza okutenda kwenyu nerudo rwenyu. Wakatironzerawo kuti munonasa kupinimidza tisu ngenguva dzeshe, mwechishuwira kutiona, kudai tisuwo tinoshuwira kumuona. ⁷Ngendaa yeizvi, hama, takagwinyiswa ndimwi mukutama kwedu kweshe nokutambudzika kubudikidza ngokugonda kwenyu.⁸Ngokuti zvino tinopona, kudai imwimwi mwechiangira kuema mwakagwinya munaMambo. ⁹Ngekuti tingaita mabongereyi kuna Mwari ndimwi, ngendaa yekudakara kweshe kwetinodakara ndikwo ngendaa yenyu pamberi paMwari wedu? ¹⁰Tinokumbira kakuru usiku nemasikati kuti tione hope dzenyu nokuzadzisa kunyazkwi chiri chinotamika mukugonda kwenyu.¹¹Zvino Mwari wedu naBaba emene naMambo wedu Jesu ngaatungamirire njira yedu kwomuri. ¹²NaMambo ngaaite kuti muwande nokuwanza rudo pakati penyu umwe kune umweni nokunevanhu veshe, kudai ngezvetinoitawo isusu kwomuri. ¹³kuti ena agwinyise mwoyo yenyu mukucheneswa kuti muite vasina ndaa pamberi paMwari wedu naBaba, pakuuya kwaMambo wedu Jesu pamwepo nevatswene vake veshe.

Chapter 4

¹Ndizvo pakupedzisira, hama, tinomukumbira nokukumbira munaMambo Jesu kuti, kudai ngezvemwakaashira kwetiri njira inofanera yekuhamba ndiyo nekumudakadza Mwari, kudai ngezvomunohamba, kuti muwanze kudaro. ²Ngekuti munozia kupanga kwetakamupanga kubudikidza ndiMambo Jesu.³Ngokuti uku ndikwo kuda kwaMwari, kucheneswa kwenyu; kuti murekere kupomba, ⁴kuti umwe ngaumwe wenyu azie njira yokudzitorera mukadzi pachake mukucheneswanemukureremedza, ⁵haiwa ngokuemura kwakashata, kudai ngevemadzinza vasikamuzii Mwari. ⁶kuti kusaapo naumwe unopauka nokushaishira hama yake ngeiyi ndaa, ngokuti Mambo ndiye muunzidziri weizvi zveshe, kudai ngezvetakambomuronzera nokupupura kudaro.⁷Ngokuti Mwari aazi kutidaidzira kunezvisikazi kusukika, asi mune zvakacheneswa. ⁸Ndizvo kunyazwi ndiani unoramba izvi, aarambi munhu akadi, asi unoramba Mwari, uwo unopa kwomuri Mweya mutswene wake .⁹Asi ngendaa yerudo pakati pehama amutami kuti munhu amunyorere, ngokuti imwimwi mwemene mwakadzidziswa ndiMwari kuti mudane umwe kuneumweni. ¹⁰Ngegwinyiso munodzida hama dzeshe dziri muMasedonia mweshe. Asi tinomupanga, hama, kuti muwanze nokuwanzisisa. ¹¹Kuti muedze kugara ngokunyarara nokubatika ngemushando yenyu yega nekushanda ngenyara dzenyu, kudai ngezvetakamupanga, ¹²kuti muhambe ngenjira inosisira pamberi pevari kubanze, musina chemunotama.¹³Hama, atidi kuti muite vasikazii, ngendaa yaavo vakaata, kuti musazotambudzika kudai ngavamweni vasina gonda. ¹⁴Ngokuti kudai techitenda kuti Jesu wakafa nokumukazve, zvakanyadaro kubudikidza ndiJesu, Mwari unozovaunza pamwepo naye avo vakaata. ¹⁵Ngokuti tinoronza izvi kwomuri ngeizwi raMambo, kuti isusu tichapona, tasara metsa kuuya kwaMambo, atitongozotangiri avo vakaata.¹⁶Ngekuti Mambo pachake unozodzaka kubva kudenga ngekudaidzira ngeizwi rengirosi huru nekuridzwa kwegwama raMwari, nevakafa vari munaKristu vanozotanga kumuka. ¹⁷Zvino isusu tichapona tasara, tinozotorwa pamwepo navo mumakore kooshongana naMambo mudenga. Ngokudaro tinozogara naMambo mhera nariini. ¹⁸Ndizvo embedzeranai ngemazwi aya.

Chapter 5

¹Asi ngendaa yenguva nemikuwo, hama, amutami kunyorerwa ndizvo. ²Munonasa kuzia kuti zuva raMambo rinoguma kudai ngembavha inoguma usiku. ³Apo vanozoti: “Kuripo kunyarara nokungwaririka,” zvino ngekukasira kuparadzwa kuchauya padera pavo, kudai ngokurwadziwa kunouya padera pemudzimai wosununguka, apana unozotiza⁴Asi imwimwi, hama, amuri muchidimapi, kuti iro zuva rimugumire kudai ngembavha. ⁵Ngokuti imwimwi mweshe muri vana vokujeka nevemasikati; atisiri vousiku akadi nokuti vechidima. ⁶Ndizvo zvino tisaata, kudai ngezvevanoita vamweni, asi ngatirambe techirinda, tingware. ⁷Ngokuti avo vanoata, vanoata usiku, naavo vanodakwa, vanodakwa usiku.⁸Asi isusu tiri vemasikati ngatingware, takapfeka chihlangu chepaditi chokugonda norudo, nechiqoko kuita gonda reruponeso. ⁹Ngokuti Mwari aazi kutiemesera ushungu, asi kuti tione kuponeswa kubudikidza ndiye Mambo wedu Jesu Kristu. ¹⁰Uwo wakatifira kuti kunyazwi tichazwa nokuti taata, tipone pamwepo naye. ¹¹Ndizvo embedzeranai umwe kuneumweni, muakane umwe kuneumweni, kudai ngezvamunoita.¹²Asi tinomukumbira, hama, kuti mureremedze avo vanoshanda pakati penyu, vanomutungamirira munaMambo, vanomupanga. ¹³Muvareremedze kakuru murudo ngendaa yemushando wavo. Iwai vanekunyarara pakati penyu. ¹⁴Tinomukumbirawo, hama, pangai avo vane nungo, gwinyisai avo vane mwoyo inodemera, detserai avo vakarembedzeka, sengererai kwavari veshe.¹⁵Ngwarai kuti pasazoapo naumwe unounzidzira zvakashata kumunhu ngendaa yezvakashata, asi ngenguva dzeshe tsvakai kuita zvakanaka, umwe kwoumweni nokwavari veshe. ¹⁶Dakarai nguva dzeshe. ¹⁷Kumbirai ngokusikareki. ¹⁸Bongai pazviro zveshe; ngokuti ichi chiri kuda kwaMwari muna Kristu Jesu kwomuri.¹⁹9 Musadzima Mweya. ²⁰Musashoora mazwi akaprofetwa. ²¹Asi edzai zviro zveshe; batisisai izvo zvakanaka. ²²Swederai miemo yezveshe zvakashata.²³Mwari wekunyarara emene ngaamuchenese kakuru; mweya wenyu nemwoyo nemuiri ngazvingwarirwe kukuru, zvisina ndaa pakuuya kwaMambo wedu Jesu Kristu. ²⁴Uwo wakamudaidza unogondeka, naye unozozviita.²⁵Hama, tikumbirirei. ²⁶Chingamidzai veshe vatendi ngemuromo ngokucheneswa. ²⁷Ndinomupanga kukuru ndiMambo kuti iyi tsamba idzidzwe kuhama dzeshe. ²⁸Nyasha dzaMambo wedu Jesu Kristu ngadzigare nemwi.

2 Thessalonians

Chapter 1

¹Phauro, Sirivhanusi naThimothi, ndinonyorera kuchiara chevaThesaronika chiri munaMwari Baba edu naMambo Jesu Kristu. ²Nyasha ngadzigare nemwi nokunyarara zvinobva kunaMwari Baba edu naMambo Jesu Kristu.³Tinofanira kubonga Mwari nguva dzeshe ndimwi, hama, kudai ngezvinosisira, ngokuti kugonda kwenyu kunokura kakuru, norudo rwenyu umwe kunoumweni runowanzwa. ⁴Ndizvo isusu temene tinoganza ndimwi pakati pezviara zvaMwari ngendaa yokusengerera kwenyu nokugonda kwenyu mukutambudzika kweshe nomumadambudziko omunoshingirira. ⁵Izvi zvinoonisa kururama kwekutonga kwaMwari, kuti muerengwe muri vanofanira umambo waMwari, uwo womunotambudzikirawo.⁶Ngegwinyiso chiri chiro chakatendeka kunaMwari kuti aunzidzire kutambudzika kwavari vanomutambudza, ⁷nokupa kudzorora kwomuri vanotambudzika pamwepo nesu, apo Mambo Jesu paanooneswa echibva mudenga pamwepo nengirosi dzake dzine simba, ⁸mumurazvu womuriro unobaka, echiunzidzira kwavari vasikamuzii Mwari nokwavari vasikayaeyii vhangeri raMambo wedu Jesu.⁹Avo vatambudzwa ngekuparadzwa kusikaperi, vanozopaurwa kubva kuhope yaMambo nokubva kuuthende wesimba rake, ¹⁰apo paanouya kooirikidzwa ngevakacheneswa vake nokushamiswa pakati pavo veshe vanotenda, ngeiro zuva, ngokuti uchapupu wedu kwomuri wakatendwa.¹¹Ngeiyi ndaa isusu tinomukumbirira nguva dzeshe, techikumbira kuti Mwari wedu amuite vanofanira mukudaidza kwake nokuzadza ngesimba rake rokudisisa kweshe kuita zvakanaka nemushando wekugonda, ¹²kuti zita raMambo wedu Jesu riirikidzwe mwomuri, nemwi muirikidzwe mwaari, dai ngezvakaita nyasha dzaMwari wedu naMambo Jesu Kristu.

Chapter 2

¹Hama, ngendaa yekuuya kwaMambo wedu Jesu Kristu nokuunganidzwa kwedu kwaari, ²tinokumbira kuti musazokasira kuzunguniswa mumipinimidzo nokuti kushamiswa, kunyazwi ngomweya nokuti ngeizwi nokuti ngetsamba, yakadai ngeinobva kwetiri, yechiti zuva raMambo raguma.³Musazochengedzerwa ngemunhu kunyazwi ngeiri njira; ngekuti zuva iro arizogumi kusati kwaapo kupauka kutanga, nemunhu wokushaisha asati aoniswa, Mwanakomana wekurashwa. ⁴uwo unorwisa nokudzitunhumadza padera pazvo zveshe zvinozwi zvimwari nepadera pezvinodirwa, ndizvo unogara pachigaro chake mutemperi raMwari, echidziita Mwari.⁵Amuchakarakadzi here kuti apo ndichiriipo nemwi ndakamureketera izvi zviro? ⁶Nazvino munozia icho chinomurambidza, kuti uwo aoniswe ngenguva yake yaguma. ⁷Ngokuti chakafishika chisikazi kunaka choshanda; asi zvichaitika metsa uwo unorambidza zvino abviswa.⁸Apo wakashata unozooneswa, uwo unozoparadzwa ndiMambo Jesu ngemweya womuromo wake, nekumuparadza ngokuoneka kwokuuya kwake. ⁹Kuuya kwouwo usikazi kunaka kwakadai ngekushanda kwaSathani, unoshandisa simba reshe, zvioniso, mishamiso yemanyepo, ¹⁰ngembeu yeshe yokuchengedzera kweshe kwokusikanaka kwavari vanorashika, ngokuti vanoramba kuda gwinyiso kuti vaponeswe.¹¹Ngeiyi ndaa Mwari unovatumira simba guru rekuvapausa, kuti vatende manyepo, ¹²kuti veshe vasikatendi gwinyiso, asi vechidakadzwa ngekusakatendeka vatongwe.¹³Asi kunodikanwa kuti tibonge Mwari nguva dzeshe ngendaa yenyu, hama dzinodikanwa munaMambo, ngekuti Mwari wakaketera kuita muchero yekutanga yeruponeso kubudikidzangokucheneswa kwoMweya nokubudikidza ngekutenda gwinyiso. ¹⁴Ngekuti izvi ndizvo zvaakamudaidzira kubudikidza ngevhangeri redu, kuti muashire uthende waMambo wedu Jesu Kristu. ¹⁵Ndizvo, hama, emai mwakagwinya, mubate mupango yemwakadzidziswa tisu, kunyazwi ngeizwi nokuti ngetsamba yedu.¹⁶Zvino, ndizvo, Mambo wedu Jesu Kristu emene naMwari Baba edu, uwo wakatida nokubudikidza ngenyasha wakatipa kuembedzerwa kusikaperi negonda rakanaka, ¹⁷ngaaembedzere mwoyo yenyu nekuigwinyisa kumushando yeshe nekumazwi eshe akanaka.

Chapter 3

¹Pakugumisira, hama, tikumbirirei kuti izwi raMambo rihambiskwe nokukudzwa, kudai ngezverinoita pakati penyu, ²zve, kuti tinunurwe kubva kuvanhu vasikazi kunaka nevakashata, ngekuti andivopi veshe vanokugonda. ³Asi Mambo unogondeka nekuti unozomugwinyisa nekumungwarira kune uwo wakashata.⁴Nesu tine gonda munaMambo ndimwi, kuti munoita munozoitazve zviro zvetinomupanga. ⁵Mambo ngaatungamirire mwoyo yenyu kurudo rwaMwari nomukusengerera kwaKristu.⁶Nokuti hama, muzita raMambo wedu Jesu Kristu, kuti mupauke kubva kunehama yeshe inenungo, isikahambi kudai ngemipango yevakaashira kubva kwetiri. ⁷Ngokuti imwimwi mwemene munozia njira yokutiedzerera ndiyo isusu; ngokuti atizi kuita nungo pakati penyu, ⁸atizi kurha chingwa chomunhu nokuti ngouri tisikazi kuchitenga, asi takashanda techitambudzika usiku nemasikati kuti tisazoita mutwaro kunoumwe wenyu. ⁹Haiwa ngokuti tainga tisina simba, asi kuti tidziite chionero kwomuri, kuti imwimwi mutedzerere.¹⁰Petainga tichirinemwi takamupanga kuti: “Kudai aripo munhu usikadi kushanda, asazorha.” ¹¹Ngokuti tinozwa kuti vamweni vanoita nungo pakati penyu, vasikashandi, asi vanokangaidza vanhu. ¹²Zvino avo vakadaro tinovapanga nokuvapota munaMambo Jesu Kristu kuti vashande mushando yavo ngekunyarara, varhe chingwa chawo.¹³Hama, musaremba kuita zvakanaka. ¹⁴Kudai aripo munhu usikazkwii izwi redu reiyi tsamba, muringisisei munhuwo, kutimmusazkwanana naye, kuti ena adaniskwe. ¹⁵Musazomuerenga kuti igaa, asi mumupange kudai ngehama.¹⁶Mambo weronyararo emene ngaamupe kunyarara nguva dzeshe nenjira dzeshe. Mambo ngaagare nemwi mweshe. ¹⁷Inini Phauri ndanyora kutambisa uku ngenyara yangu yemene. Ichi chioniso chiri mutsamba yangu yeshe; ndiyo njira yendinonyora ndiyo. ¹⁸Nyasha dzaMambo wedu Jesu Kristu ngadzigare nemwi mweshe.

1 Timothy

Chapter 1

¹Pauro, muapositora waShe Kristu Jesu nekuraira kwaMwari, Muponesi wedu, naKristu Jesu, tariro yedu, ²kunaTimotio, mwana wangu chaiye pakutenda: Nyasha, nengoni, nerugare, zvinobva kunaMwari Baba, naKristu Jesu, Ishe wedu ngazvive newe.³Sezvandakakumbira zvikuru kwauri, ndechienda Makedhonia, ndinoti, usare paEfeso, kuti uraire vamwe varegere kudzidzisa dzimwe dzidziso. ⁴Kana kurangarira ngano nemazitaemadzitetegeru asingaperi, zvinongomusa nharo, zvisingatendisi zvakarairwa naMwari, zviri mukutenda.⁵Asi chinovavarirwa nemurairo ndirwo rudo rInobva pamoyo wakachena, nepahana yakanaka, nepakutenda kusinganyengeri. ⁶Vamwe vakarashika pazvinhu izvi, vakatsaukira mukutaurakusinamaturo; ⁷vechitsvaka kuti vave vadzidzisi vemurairo, vasingazii zvevanoreva kana zvevanosimbisa. ⁸Asi tinoziva kuti murairo wakanaka kana munhu achiita nawo sezvinoreva murairo.⁹Nokuti tinoziya kuti: murairo hauna kuitirwa wakanaka, asi vasinehanya nemurairo, nevasingateereri, nevasingadi Mwari, nevatadzi, nevasiri vatsvene, nevasinehanya naMwari, nevanorova madzibaba, nevanorova madzimai,nevanouraya vanhu, ¹⁰navanopombora nevarume,navanoba vanhu, nevanonyepa, nevanopika nhema, uye kana chimwe chirikochinopesana nedzidziso yakanaka. ¹¹Sezvinoreva evhangeri yekugwinya kwaMwari wemufaro, yendakapuwa inini.¹²Ndinobonga Kristu Jesu, Ishe wedu, wakandipa simba, nekuti wakati ndakatendeka, akandiisa pabasa rake. ¹³Kunyange ini ndaimhura Mwari kare, nemutambudza ndechiteera vanhu zvakaipa, asi ndakaitirwa ngoni, nokuti ndakanga ndechizviita nekusaziva pakusatenda. ¹⁴Asi nyasha dzaShe wedu dzakawanda zvikuru nokutenda, nerudo ruri munaKristu Jesu.¹⁵Iri shoko rinofanira kutendwa kwazvo, kuti: Kristu Jesu wakauya panyika kuzoponesa vatadzi avo, inini ndiri mukuru wavo. ¹⁶Asi nazvo ndakaitirwa ngoni, kuti Jesu Kristu aratidze moyo wake weshe murefu mandiri, inini mukuru wevatadzi, kuti ndiee chiratidzo kuna vanozotenda kwaari, zvinovaisa kuupenyu bwusingaperi. ¹⁷Hino ena Mambo asingaperi, asingafi, asingawonekwi, Mwari umwe wega, wakachenjera ngaave nokukudzwa nokuewinya nokusingaperi-peri. Ameni.¹⁸Ndinokupa basa iri, iwewe Timotio, mwana wangu, kuti sezvazvakaprofitwa kare pamusoro pako, urwe pfumo rakanaka mazviri. ¹⁹Wakabata kutenda nehana yakanaaka; iyo yakarashwa nevamwe, vakarashikirwa nekutenda, ²⁰vamwe vavo ndiHimenio naArekizandro, vandakaisa kunaSatani, vadzidziswe kuti varegere kumhungura Mwari.

Chapter 2

¹Nazvo pakutanga kwezveshe ndinoraira kuti vanhu veshe vakumbirirwe, vanyengetererwe, varevererwe, vabongerwe; ²madzimambo, eshe vari vakuru, kuti tigare nerugare nekunyarara pakunamata Mwari kweshe, nemugarire unokudzwa. ³Ndizvo zvakanaka, zvinofadza pamberi paMwari, Muponesi wedu. ⁴Uyo unoda kuti vanhu veshe vaponeskwe, vaswike pakuziva chokwadi.⁵Nokuti kuna Mwari mumwe chete, noMureveri mumwe chete vo, pakati paMwari nevanhu, ndiye munhu Kristu Jesu. ⁶Wakazvipa ena, kuti awe rudzikinuro rweveshe, chive chapupu panguva dzakafanira. ⁷Ichokwadi, handinyepi, kune chinangwa chandakaitirwa muparidzi nemuapositora nemudzidzisi wevahedheni pakutenda nechokwadi.⁸Ndinoda kuti varume vanyengetere panzvimbo dzeshe, vachisimudza mavoko matsvene, vasina kutsamwa nenharo. ⁹Saizvo, kuti vakadzi vashonge ngubo dzakafanira, vanekunyara nokuzvidzora; vasina nevhudzi rakarukwa, nendarama, kana maparera, kana ngubo dzinorha mari jinji. ¹⁰Asi ngavapfeke mabasa akanaka, sezvinofanira vakadzi vanoti tinonamata Mwari.¹¹Mukadzi ngaadzidze nekunyarara nokudzviisa pachi kweshe. ¹²Asi handitenderi mukadzi kuti adzidzise, kana kuti ave nesimba pamusoro pomurume, asi ngaanyarare.¹³Nokuti Adhamu wakatanga kuvumbwa, tevere Evha. ¹⁴NaAdhamu haana kunyengerwa, asi mukadzi wakanyengerwa akapinda pakudarika. ¹⁵Asi uchaponeswa nokubereka vana, kana vechirambira mukutenda nerudo, neutsvene pamwepo.

Chapter 3

¹Ishoko rechokwadi, rokuti: kana munhu echitsvaka basa remutariri, unoda basa rakanaka. ²Nazvo mutariri unofanira kuva munhu usina chaangapomerwa, murume wemukadzi umwe chete, wakangwara, wakachenjera, unomugarire wakafanira, unoitira vamweni rudo, unoziya kudzidzisa. ³Usingadi waini, usingarwi, asi munyoro, usinegakava, usingakariri mare.⁴Unobata imba yake zvakanaka, anevana vanozwisisa pasi nemugarire weshe unokudzwa. ⁵kana munhu asingazii kubata imba yake, ungachengeta sei chiara chaMwari.⁶Ena asava mutendi mutsva, kuti aregere kuzvikudza, akawira mukutongwa kumwe naDhiabhorosi. ⁷Uyezve, unofanira kupupurirwa zvakanaka nevari kunze, kuti aregere kuwa nokubatwa nemusungo waDhiabhorosi.⁸Saizvo vashumiri ngavave vanokudzwa, vasinamazwi maviri, vasingamwi waini jinji, vasingakariri fuma yakaipa. ⁹Vanochengeta zvakavanzika zvokutenda muhana yakanaka. ¹⁰Navo ngavatange kuedzwa vo pakutanga, kubva papo vashumire, kana vasina chavangapomerwa.¹¹Vanhu kadzi ngavave vanokudzwa, vasingacheri vamwe, vakapora, vakatendeka pazveshe. ¹²Vashumiri ngavave varume vanomukadzi umwe chete, vanobata vana vavo nedzimbadzavo zvakanaka. ¹³Nokuti avo vakashumira zvakanaka, vanozviwanira zita rinokudzwa nokutsunga kukuru pakutenda kwavo munaKristu Jesu.¹⁴4 Zviro izvi zveshe ndinokunyorera, ndichiti ndichakurumidza kuuya kwauri, ¹⁵asi kana ndikanonoka, ndinoda kuti uzive kuti vanhu vanofanira kufamba sei mumba maMwari, iyo kereke yaMwari mupenyu, mbiru nechitsigiro chechokwadi.¹⁶Hakuna ungaramba kuti chakavanzika chokunamata chikuru kwazvo, chokuti: ''Ena Mwari wakakombidzwa panyama, akacheneswa pamweya, akavonekwa nevatumwa, akaparidzwa pakati pevahedheni, akatendwa panyika, akakwidzwa mukugwinya''.

Chapter 4

¹Mweya unoreketa pachena, kuti panguva dzinouya vamweni vachatsauka pakutenda, vachiteerera mweya inonyengera nedzidziso dzemweya yakaipa, ²vechinyengerwanevanonyepa, vakapiswa pahana dzavo.³Vona vanorambidza vanhu kuwanana, nokuraira kuti zvimwe zvekurha zviregwe, zvakasikwa naMwari, kuti zvigamuchirwe nokubonga nevanotenda, vanoziya chokwadi. ⁴Nokuti zveshe zvakasikwa naMwari zvakanaka, hakunachiro chingafanira kurashkwa, kana chechigamuchirwa nekubonga, ⁵nokuti chinoitwa chitsvene neshoko raMwari nokunyengetera.⁶Kana uchiyeudzira hama zviro izvi, uchava mushumiri wakanaka waKristu Jesu, wakarerwa nemashoko ekutenda nedzidziso yakanaka, yawakateera nemoyo weshe. ⁷Asi urambe ngano dzisine hanya naMwari nedzechembere. Uzvirovedze kunamata Mwari. ⁸Nokuti kurovedza muviri kunobatsira zvishoma hako, asi kunamata Mwari kunobatsira pazvinhu zveshe, zvakune chipikirwa cheupenyu wazvino neunouya.⁹Ishoko rechokwadi, rinofanira kutendwa kwazvo. ¹⁰Nokuti ndizvo zvatinotambudzikira nekurwira, nokuti tariro yedu iri kunaMwari mupenyu, Muponesi wevanhu veshe, zvikuru wavanotenda.¹¹Raira nokudzidzisa zviro izvi. ¹²Munhu ngaarege kuvapo unozvidza vadoko wako, asi uitire vanotenda makwara, pashoko nepamafambire, neparudo, nepaMweya nepakutenda, nepakuchena kwemoyo. ¹³Shingaira pakurava, nepakuraira, nepakudzidzisa, kusvikira ndo uya.¹⁴Usarega kuchengeta chipiwa chiri mauri, nekuporofita, nokuiswa mavoko evakuru. ¹⁵Shingairira zvinhu izvi, uzviite nemoyo weshe, kuti kupfurira mberi kwako kuvonekwe navanhu veshe. ¹⁶Uzvichengete nedzidziso yako. Urambire pazviro izvi, nokuti kana wechiita izvi, uchazviponesa iwewe nevanokuzwa.

Chapter 5

¹Usatuka murume achembera, asi umuraire sababa, nevadoko sevanukuna. ²Nevakadzi vakuru semadzimai, nevadoko sehanzvadzi nokuchena kwemoyo kweshe.³Kudza chirikadzi, dziri chirikadzi chaidzo. ⁴Asi kana chirikadzi inevana kana vazukuru, ngavatange vona kudzidza kunamata Mwari paimba yavo, vadzosere zvakafanira kuvabereki vavo, nokuti ndizvo zvinofadza Mwari.⁵Hino kana iri chirikadzi chaiyo, yakasiyiwa iri yega, ndiyo inovimba naMwari, inogara ichikumbira nokunyengetera usiku nemasikati. ⁶Asi yona inokarira zvinofadza yakafa, nhange ichiri mpenyu.⁷Raira vo zviro izvi, kuti varegere kuva nechavangapomerwa. ⁸Asi kana munhu asingachengeti vekwake, zvikuru veimba yake, warasha kutenda, wakaipa kukunda usingatendi.⁹Chirikadzi ngairegere kunyorwa zita, asi kana yasvika makore makumi matanhatu, yaiva mukadzi womurume mumwe chete. ¹⁰Inorumbidzwa pamusoro pemabasa akanaka, kana yakarera vana, kana yaifarira vamweni, kana yaishambidza tsoka dzevatsvene, kana yaibatsira vari munjodzi, kana yaishingairira mabasa eshe akanaka.¹¹Asi kune chirikadzi duku, urambe kuwana nadzo, nokuti kana dzopesana naKristu, dzotsvaka kuwanikwa. ¹²Zwakadaro, dzinobva nemhosva, nokuti dzaramba kutenda kokutanga. ¹³uye zve, dzinodzidza kuva novusimbe dzichipota nedzimba; hadzizi simbe bedzi, asi vaiti vo vemakuhwa, dzisingaregeri zvavamweni, dzichireketa zvisakafanira.¹⁴Nazvo, ndinoda kuti chirikadzi doko dziwanikwe, dzibereke vana, dzichengete dzimba dzadzo, kuti dziregere kupa muvengi nzira yokupomera nayo. ¹⁵Nokuti vamwe vatotsauka vechiteera Satani. ¹⁶Kana murume kana mukadzi mutendi anechirikadzi, ngadzibatsire, kereke irege kuremedzwa kuti igobatsira chirikadzi chaidzo.¹⁷7 Vakuru vanobata kereke zvakanaka ngavanzi vanofanirwa nekukudzwa kaviri, zvikuru avo vanobata pashoko napakudzidzisa. ¹⁸Nokuti Rugwaro runoti: Usasunga muromo wenzombeinopura; uye zve: Mubati wakafanirwa nomubairo wake.¹⁹Usangotenda mhaka inopomerwa mukuru, asi kana ichibva pamuromo yezvapupu zviviri kana zvitatu. ²⁰Vanotadza uvarange pamberi peveshe, kuti vamweni vagotka.²¹Ndinokuraira kwazvo pamberi paMwari, naKristu Jesu, nevatumwa vakaketwa, kuti uchengete zvinhu izvi usingatongiusati wambozwa kwazvo, kana kuita chiro uchitsaura vanhu. ²²Usakurumidza kuisa maoko pamusoro pemunhu, kana kusangana pazvichaishi zvevamweni; uzvichengete kuti uve wakachena.²³Usaramba wechingomwa mvura bedzi, asi umwe waini shoma nokuda kemudumbu mako noutera wako wujinji. ²⁴Zvishaishi zvavamwe vanhu zvinovonekwa pachena, zvinotungamirira kutongwa kwavo vamwe zve vanoteverwa nazvo. ²⁵Saizvo kunamabasa akanaka anovonekwa pachena, neasina kudaro haangavazwi.

Chapter 6

¹Veshe vari varanda pasi pejoko, ngavati vatenzi vavo vanofanirwa nekukudzwa kweshe, kuti zita raMwari nedzidziso zviregere kuhungurwa. ²Avo vana vatenzi vanotenda, ngavaregere kuvazvidza zvedziri hama, asi zvikuru ngavavabatire, zvavari vatendi nevanodikanwa vanobatsirwa nekubata kwavo kwakanaka. Dzidzisa zvinhu izvi, uzviraire.³Kana kunomunhu unodzidzisa imwe dzidziso, asingabvumiri mashoko akatendeka, mashoko aShe wedu, Jesu Kristu, nedzidziso inofambirana nekunamata Mwari, ⁴unozvikudza, asingazii chiro, asi unokarira mubvunzo nenharo dzinomusa godo, negakava, nekutuka, nekufungidzira kwakaipa, ⁵nekukakavadzana kusingaperi kwevanhu vanomurangariro wakapodzwa, vakatorerwa chokwadi, vechiti kunamata Mwari ndizvo zvinopfumisa.⁶Asi kunamata Mwari pamwechete nekugutsikana nezvatinazvo ndizvo zvinopfumisa kwazvo. ⁷Nokuti atina kuuya nechiropanyika, hatigonivo kubuda tine chiro. ⁸Kunze kwazvo, kana tine zvokurha nezvokufuka, tichatenda nazvo.⁹Asi vanotsvaka kupfuma, vanowira mukuedzwa nemumusungo, nemukuchiva keupenzi kuzhinji kunokuadza, zvinonyudza vanhu mukuparadzwa nekurashwa. ¹⁰Nokuti kuda mari ndiko midzi wezvakaipa zveshe; vamweni vakati vechiida zvikuru vakatsauswa pakutenda, vakazvibaya neshungu jinji.¹¹Asi iwewe, munhu waMwari, tiza zviro izvi. Uteere kunasa nekunamata Mwari, nekutenda, nerudo, nokutsungirira, nounyoro. ¹²Urwe kurwa kwakanaka kekutenda, ubatisise upenyu usingaperi, wawakadanirwa kwabwuri, ukapupura kupupura kwakanaka pamberi pe zvapupu zvijinji.¹³Ndinokuraira pamberi paMwari, unopa zviro zveshe upenyu wazvo, nepamberi paKristu Jesu, wakapupura kupupura kwakanaka pamberi paPontio Pirato; ¹⁴kuti uchengete murairo, usina chaungapomerwa, kusvikira pakuonekwa kwaShe wedu, Jesu Kristu;¹⁵kwaachazoratidza panguva dzake,ena ega wakaropafadzwa newamasimbaose, Mambo wamadzimambo, Ishe wamadzishe. ¹⁶Ena ega usingafi, unogara pachiedza chisingakoni kutimunhu akwedere kwachiri; usina kumboonekwa nemunhu, uye usingakoni kuonekwa; kukudzwa nesimba risingaperi ngazvive kwaari. Ameni.¹⁷Reketera vafumi panyika apa, kuti varegere kuzvikudza, kana kuvimba nepfuma isingagari, asi naMwari, unotipa zveshe echiwanza, kuti tifare nazvo. ¹⁸Kuti vaite zvakanaka, vave vapfumi pamabasa akanaka, vafarire kupa vamwe, nokugovana. ¹⁹Vazvirongedzere nheyo dzakanaka dzenguva inouya, kuti vabatisise upenyu chaiwo.²⁰Timotio, chengeta icho chewakapiwa, ufuratire kutaura kusinehanya naMwari nokuramba kunobva pazivo inonzi zivo. Dziri nhema hadzo. ²¹Iyo yakapupurwa nevamweni, vakazorashikapakutenda. Nyasha ngadzive nemwi.

Titus

Chapter 1

¹Pauro, muranda waMwari, nemuapositora waJesu Kristu, nekuda kekutenda kwevaketwa vaMwari, nekokuziisa chokwadi iri pakunamata Mwari, ²patariro yeupenyu usingaperi, wakagondesa ena Mwari, asinganyepi, nguva dzisingaperidzisati dzaapo. ³Asi panguva dzakafanira wakaziisa shoko rake nekuparidza kwandakapiwa nemurairo waMwari, Muponesi wedu.⁴kunaTito, mwana wangu chaiye pakutenda kwedu teshe: Nyasha netsitsi nerugare, zvinobva kunaMwari Baba, naIshe Jesu Kristu, Muponesi wedu, ngazvive newe. ⁵Ndakakusiya paKretenemhaka iyi, kuti upedzise kugadzira izvo zvakanga zvasara, nekugadza vakuru mumaguta eshe, sezvandakakuraira.⁶kana kunemunhu usina chaangapomerwa, murume wemukadzi mumwechete, anevana vakatendeka, vasingapiwi ndaa yokuti havazvidzori, kana kuti havazwisisi. ⁷Nokuti mutariri unofanira kuwa munhu usina chaangapomerwa, somuchengeti weimba yaMwari; asingaiti kuda kwake, asingakurumidzi kutsamwa, asingadi waini, asingarwi, asingakariri fuma yakaipa.⁸Kundze kweizwi, ena unoitira vamweni rudo, unoda zvakanaka, wakachenjera, wakarurama, mutsvene, unozvidzora. ⁹Unobatisisa shoko rechokwadi, sezvarinodzidziswa, kuti agone kuraira nedzidziso yakanaka, nokukunda vanokakavara.¹⁰Nokuti vajinji varipo vasingateereri, vanotaura zvisina maturo, vanonyengera, zvikuru avo vokudzingiswa, ¹¹vanofanira kudzivirirwa muromo yavo; vanoparadza mhuri kwazvo, zvavanodzidzisa zvisakafanira nokuda kwefuma yakaipa.¹²2 Mumwe muporofita pakati pavo, wakati: VaKrete vanogara vechinyepa, zvikara zvashata, nevanokara vanevusimbe. ¹³Kupupura uku ndokwechokwadi. Nemhaka iyi ivarange zvikuru, kuti vanake pakutenda.¹⁴Varegere kuteerera ngano dzevaJudha, nemurairo yevanhu vanofuratira chokwadi.¹⁵Kune vakachena, zveshe zvakachena, asi kune vakasvibiswa, vasingatendi, hakuna chinhu chakachena, nekuti nekufunga kwavo nehana yavo zvakasvibiswa. ¹⁶Vona vanoti, tinoziva Mwari, asivanomuramba nemabasa avo, zvavari vanhu vanonyangadza, vasingateereri, vasakafanira pamabasa eshe akanaka.

Chapter 2

¹Hino iwewe, taura zvakafanira dzidziso yakanaka. ²Varume vakuru ngavave vakasvinuka, vanokudzwa, vakangwara, vakachena pakutenda, neparudo, napekutsungirira³Sezvo vakadzi vakuru ngavave nemufambire wakafanira vatsvene, vasingacheri, kana kuda waini zinji, asi vave vadzidzisi vezvakanaka; ⁴kuti vadzidzise vakadzi vadoko, kuti vade varume vavo, nekuda vana vavo, ⁵nekuva vakangwara, vakachena, vanogara pamusha, vakanaka, vanoteerera varume vavo, kuti shoko raMwari risahungurwa.⁶Ndizvo ndizvo, varume vadoko uvaraire kuti vave vakangwara. ⁷Pazviro zveshe newe wumene uvaratidze kombidzo yemabasa akanaka; uve nokusakanganisa pakudzidzisa, nemugarire unokudzwa, ⁸nekutaura kwakanaka, kusingagoni kushoorwa, kutiunopesana nesu anyadziswe, asi nechiro chakashata chaangareva pamusoro pedu.⁹Varanda ngavazviise pasi pavatenzi vavo, vavafadze pazviro zveshe, vasingakakavari; ¹⁰asingabi, asi varatidze kutendeka kwakanaka keshe, kuti vashongedze dzidziso yaMwari, Muponesi wedu, pazveshe.¹¹Nokuti nyasha dzaMwari dzakaonekwa, kuti dziponese vanhu veshe, ¹²Dzechitidzidzisa isusu kuti tirambe kusanamata Mwari nekuchiva zvenyika, tirarame nekungwara, nekunaka, nokunamata Mwari panguva ino, ¹³takatarira tariro inofadza, nokuvonekwa kekugwinya kwaMwari mukuru, neMuponesi wedu, Kristu Jesu.¹⁴Wakazvipa nekuda kwedu, kuti atidzikinure pazvisakanaka zveshe, kuti azvinasire vanhu vave vake chaivo, vanhu vanoshingairira pamabasa akanaka.¹⁵Dzidzisa zviro izvi, uraire nekuanga nesimba reshe. Pasina anoku yeisa.

Chapter 3

¹Uvayevudzire kuti vazviise pasi pevabati nevanesimba, kuti vateerere, kuti vave vanhu vakazvigadzira kubata mabasa eshe akanaka, ²varegere kurevera mumwe zvakaipa, varegere kuvanegakava, vave vanyoro, vaitire vanhu veshe vunyoro bweshe.³Nokuti nesuvo kare taiva vekusafunga, tisingateereri, takarashika, tiri varanda vekuchiva kujinji nevezveshe zvinofadza, tigere mukati mekushata negodo, tichivengwa, tichivengana.⁴Asi vunyoro bwaMwari, Muponesi wedu, nerudo rwake kuvanhu, zvakati zvavonekwa, ⁵Ena wakatiponesa, nenjira yekushambidzwa kokuberekwa kutsva nokuvandudzwa neMweya Mutsvene, asingazviiti nekuda kwamabasa akanaka, etakanga taita , asi ngekuda kwenyasha dzake.⁶Ishe waakadurura echiwanza pamusoro pedu Mweya Mutswene, naJesu Kristu Muponesi wedu, ⁷kuti isusu, ticheneskwe nenyasha dzake, tiitwe varhii venhaka nekuda kwetariro yeupenyu usingaperi.⁸8 Ishoko rechokwadi. Ndinoda kuti urekete kwazvo zviro izvi, zvokuti avo vakatenda Mwari vachenjere kuti varambe vechiita mabasa akanaka. Ndizvo zvakanaka, zvinobatsira vanhu.⁹Asi unzvenge mubvunzo yeuupenzi, nemazita emadziteteguru, negakava, nokukakavara pamusoro pemurairo, nokuti hazvina maturo, hazvinabasa. ¹⁰Munhu unodzidzisa zvakatsauka, kana arairwa kamwe norwechipiri, umurambe, ¹¹zvaunoziya kuti wakadaro wakatsauka, unotadza, wazvipa mhosva emene.¹²Kana ndechituma Artema kwauri, kana Tikiko, ushingaire kuvuya kwendiri Nikopori, nekuti ndiko kwendichagara chando. ¹³Kasikira nekutumira Zenasi, nyanzvi yemutemo, naAporo, nezviro zveshe zvavanoda.¹⁴Vanhu vedu ngavadzidzevo kuramba vechiita mabasa akanaka, kuti vabatsire panoshaikwa zvinofanira kuvapo, kuti varegere kuva vanhu vasinazvibereko.¹⁵Veshe vari kwendiri vanokukwazisa. Ndikwazisire avo vanotida pakutenda. Nyasha ngadzive nemwi mweshe.

Philemon

Chapter 1

¹Pauro, musungwa waKristu Jesu, naTimotio, hama yedu, kunaFiremoni, mudikanwa wedu neunobata nesu, ²nekunaApfia, mukunda yedu, nekunaArkipo, murwi pamwepo nesu, nekukereke iri mumba mako. ³Nyasha nerugare raMwari, ngadzive nemi, Baba vedu, naShe Jesu Kristu, ngadzive nemi.⁴Ndinobonga Mwari wangu nguva dzeshe, ndichikurangarirai pamunyengetero yangu. ⁵Ndinozwa zverudo nekutenda kweunako kunaShe Jesu nekuvatsvene veshe. ⁶Ndinonyengetera kutikugovana kekutenda kwako kuve nesimba Nekuziisa zvakanaka zveshe zviri mauri munaKristuJesu. ⁷Nokuti tinomufaro mukuru nekunyaradzwa ngekuda kwe rudo rwako, nekuti moyo yevatswene yakavaraidzwa newe hama yangu.⁸Nokudaro, kunyange ndinekusunungukai keshe munaKristu kukuraira kuita zvaumofanira kuita, ⁹kunyange zvakadaro, nokuda kerudo ndinoita zvekukumbira zvikuru, zvandakadai hangu, ini Pauro, murume a chembera, uye zvino musungwa waKristu Jesu.¹⁰Ndinokumbira zvikuru kwauri pamusoro pemwana wangu, wandakabereka pakusungwakwangu, Onesimo. ¹¹wakanga asingakubatsiri kare, asi zvinezwi unokubatsira zvikuru, iwewe neni. ¹²wandatumirazve kwauri, ena ndiye mwoyo wangu chaizvo. ¹³Ndaida kuti agare neni, kuti panzvimbo yako andishumire pakusungwa kwangu nokuda kweevhangeri.¹⁴asi ndakanga ndisingadi kuita chinhu, iwe usati watenda, kuti zvakanaka zvaungaita zvirege kuitwa nekumanikidzwa, asi nokuda kwako. ¹⁵Nokuti zvimwe wakaparadzaniswa newe chinguva nemhaka iyi, kuti ugozova naye zvashose, ¹⁶arege kuzova muranda, asi munhu unodarika muranda, ave hama inodikanwa, munyama nomunaShe, zvikuru kwendiri, asi zvikuru kwazvo¹⁷Hino, kana wechiti ndiri mugovani newe, umuachire sezvaungandiachira inini. ¹⁸Asi kana akakuitira chiro chisinakunaka, kunyange anengava newe, undiravireni izvo. ¹⁹Inini Pauro, ndinozvinyora neruvoko rwangu, ndicharipa; ndisingarewi hangu kuti pamusoro pezveshe unengava kwandiri, ndiyewe umene. ²⁰Eya, hama, ngandive nemufaro kubva kwauri munaShe. Udzorodze moyo wangu munaKristu.²¹Ndinokunyorera, nokuti ndinotenda kuzwisisa kwako, ndechiziya kuti uchaita wo kudarika pandinokumbira napo. ²²Asi panguvaimweyo ndigadzirirewo pekugara pevaenzi, nokuti ndinoemera kuti muchandipuwa inini nekuda kwekunyengetera kwenyu.²³Epafrasi, musungwa pamwepo neni munaKristu, unokukwazisa. ²⁴NaMarko, naAristarko, naDemasi, naRuka, vanobata-basa pamwepo neni. ²⁵Nyasha dzaShe Jesu Kristu ngadzive nemweya wenyu.

Hebrews

Chapter 1

¹Kare Mwari wakareketa kumadzibaba edu ngenguva dzakawanda nenjira dzakasiana ngevaprofeti. ²Pamazuva aya okupedzisira wakareketa kwetiri ngeMwana komana wake, uwo waakaemesa kugara nhaka yezviro zveshe, kubudikidza ndiyezve wakasika nyika. ³Aye uri kupenya kwoutswe waMwari nemuedzaniso wemene waMwari, nokugwinyisa zviro zveshe ngesimba reizwi rake. Apo achenesa zvishaishi, wakagara pashi ngekumudyo kwoUkuru mudenga.⁴Wakawa mwana wakapinda kunaka kunengirosi, ngokuti wakagara nhaka yezita

rakapinda kunaka kuneradzo.

⁵Ngokuti ngeiri ngirosi yaakaronza nokuti ngouri mukuwo echiti, “Ndiwe Mwana wangu, inini nyamashi ndakubara?” Zve, “Ndinozoita Baba ake, naye unozoita Mwana wangu''?⁶Apo zve, echiunza dangwe munyika, unoti, “Ngirosi dzeshe dzaMwari ngadzimudire.” ⁷Ngendaa yengirosi unoti, “Uwo unoita ngirosi dzake dziite mhepo, nevashandiri vake kuti vaite murazvu

wemuriro.”

⁸Asi ngendaa yeMwana unoti, “Dendemaro rako, A Mwari, rinogara mhera nariini nariini, nendonga yekunaka ndiyo ndonga yeumambo wako. ⁹Iwewe wakada kunaka, wakanyenya kushata; ndizvo Mwari, Mwari wako, wakakudzodza ngemafuta okudakara kupinda vangani vako.”¹⁰Pakutanga, Mambo Mwari, wakaradzika dzeyo renyika, nematenga ari mishando yenyara dzako. ¹¹Izvo zvichapera, asi iwewe unogara uripo; nazvo zveshe zvichatsakara kudai ngechokufuka. ¹²Kudai ngejira unozozvipeta, kudai ngechekufuka zvinozotsandudzwa. Asi iwewe unondogara wakadaro, nemakore ako aazoperi.”¹³Asi ngeiri yengirosi yaakareketa ndiyo nokuti ngouri mukuwo echiti, “Gara iwewe ngokumudyo kwangu metsa ndiite magaa ako chitambarariro chetsoka dzako?” ¹⁴Ngirosi dzeshe andiyopi mweya inoshandira here, inotumwa kushandira avo vanozogara nhaka yeruponeso?

Chapter 2

¹Ndizvo tinofanira kuti tipinde kungwarira zvetakazwa, kuti tirekere mukukuzwa kubva kwezviri.²Ngokuti kudai izwi iro rakareketwa kubudikidza ngengirosi yakaoneswa kuti rakagwinya, nekupauka kweshe nokuzwisisa zvakathuswa ngokuunzidzirwa kwakafanira, ³isusu tingaita mapokonyokereyi kudai techirekeredza ruponeso rukuru rwakadai? Urwo rwakatanga kureketwa kubudikidza ndiye Mambo, rukagwinyisiswa kwetiri ngaavo vakamuzwa. ⁴Apo Mwari wakapupurawo pamwepo navo ngezvioniso nemushamiso nemushando yakawanda yesimba nezvipo zvoMweya Wakachena, zvakapuwa kudai ngokuda kwake.⁵Ngokuti aazi kuipfaisa pashi pengirosi nyika inouya, yetinoreketa ndiyo. ⁶Asi umwe wakapupura pandau imweni echiti: “Munhu chiinyi kuti ukarakadze ndiye? Nokuti mwana wemunhu kuti mumungwarire?,⁷Wakamuita kwekamukuwo kadoodori ari pashi pengirosi; wakamupfekedza dzungudza routhende nokuremeredzwa. [1], ⁸Wakapfaisa zveshe pashi petsoka dzake.” Ngokuti pakuisa pashi pake zviro zveshe, aazi kusiya chiro chisikazi kuiswa pashi pake. Asi zvino atisati taona kuti zveshe zvakaiswa pashi⁹Asi, tinoona Jesu, uwo wakaitwa mudoko pashi pengirosi kwenguva doko, asi zvino akapfekedzwa dzungudza routswene nokureremedzwa ngendaa yokutambudzika kwerufu, kuti ngenyasha dzaMwari araire rufu ngendaa yomunhu weshe. ¹⁰Ngokuti kwakamufanera Mwari, iye wakaitirwa zviro zveshe, nokubudikidza ndiye zviro zveshe zviripo, mukuunza vana vazhinji muuswene, kuti apererise mukutambudzika uwo uri mutungamiri weruponeso wavo.¹¹Ngokuti uwo unochenesa naavo vakacheneswa vana Baba umwe. Ngeiyi ndaa Jesu aanyari kuvadaidza kuti hama. ¹²Ena unoti: “Ndinozochumaira zita rako kuhama dzangu, ndinozoemba mukukudza pakati pembungano.¹³Zve kare Ena unoti: “Ndinozogonda kwaari.” Zve: “Inini ndiri pano, nevana avo vaakandipa Mwari.” ¹⁴Ndizvo kwechioneka kuti vana vakakoanisirwa ngazi nenyama, iye emene ngokudaro wakakoana navo pane zviro zvakadaro, kuti kubudikidza ngokufa ungaparadza uwo unesimba rorufu, ndiye

Dhiabhorosi.

¹⁵Nokudaro wakasunungura veshe avo vainga muusungwa mukupona kwavo kweshe mukutya rufu.¹⁶Ngokuti ngegwinyiso aazi kuuya koodetsera ngirosi, asi kudetsera mibarirwana yaAbrahama. ¹⁷Ndizvo unofanira kuti atodzane nehama dzake ngezviro zveshe, kuti aite mupristi mukuru unenyasha nounogondeka mumushando waMwari, kuti aripire zvishaishi zvevanhu. ¹⁸Ngokuti ena emene wakatambudzika echiedzwa, unesimba rekudetsera avo vanoedzwa.

Chapter 3

¹Ndizvo, hama dzakacheneswa, vanoashirawo kudaidzwa kwomudenga, reurirai ndiye Jesu, Mupostori noMupristi Mukuru wokutenda kwedu. ²Ena waigondeka kwaari uwo wakamuemesa, kudaiwo ndiMosi waigondeka mumhatso yaMwari yeshe. ³Ngokuti Jesu wakaerengwa kuita unofanira kureremedzwa kupinda Mosi, kudai ngouwo wakaaka mhatso unoreremedzwa kupinda mhatso yemene. ⁴Ngokuti mhatso yeshe inoakiwa ngemunhu, asi uwo wakaaka zveshe ndiMwari.⁵Ngekumweni, Mosi waigondeka mumhatso yaMwari yeshe kudai ngomuranda, kuti aite chapupu cheizvo zvaaizoreketa panguva yaiteera. ⁶Asi Kristu waigondeka padera pemhatso yaMwari kudai seMwana, nesu tiri mhatso yake kudai techibatisisa pakushinga kwedu negonda retinodzikudza ndiro mukugonda kwedu.⁷Ndizvo, kudai ngezvaanoreketa Mweya Wakachena, “Nyamashi, kudai mwechizwa izwi rake, ⁸“Musakonzesa mwoyo yenyu kudai ngenguva yokumukirana, kudai ngezuva rokuedzwa mushango.⁹Izwi zvakaitika Paakandiedza madzibaba enyu echindinesa, akaona mushando yangu makore makumi marongomuna. ¹⁰Ndizvo ndakanyangadzwa ngerudzi urwu, ndikati, ‘Vanogara vechipauka mumwoyo yavo navo avazi kuzia njira dzangu.’ ¹¹Kudai ngezvendakapika muushungu hwangu kuti, ‘Avazopoteri mukudzorora kwangu.¹²Ngwarai, hama, kuti kusazoapo naumwe wenyu unemwoyo wakashata usikatendi, unofuratira kubva kuna Mwari unopona. ¹³Asi gwinyisanai umwe ngaumwe wenyu mazuva eshe kuchadaidzwa kuti, “Nyamashi,” kuti kusazoapo naumwe wenyu unokonzeswa ngokuchengedzerwa kwekushaisha.¹⁴Ngokuti isusu takaitwa vanokoanisirana naKristu, kudai techibatisisa kuamba kwokugonda kwedu metsa pakutanga. ¹⁵Nge izvo kuchazwi: “Nyamashi, kudai mwechizwa izwi rake, musakonzesa mwoyo yenyu kudai ngenguva yekumukirana.¹⁶Ndiani avo vakazwa, vakamumukira? Andivopi veshe here vakabudiswa Egipite ndiMosi? ¹⁷Ndianizve vaakanyangadzirwa makore makumi marongomuna? Andivopi avo vakashaisha here, miiri yavo yakawira mushango? ¹⁸Wakapikazve kunaani kuti avazopoteri mukudzorora kwake, kudai kusiri kwavari avo vainga vasikayaei? ¹⁹Ndizvo tinoona kuti avasaikona kupoteramwo, ngekuti vainga vasikatendi.

Chapter 4

¹Ndizvo, kudai ngezvechichipo chigondiso chokupotera mukudzorora kwake, ngatingware kuti kusazoapo naumwe wenyu ungaoneka echikorera kuhanira kwechiri. ²Ngokuti ngegwinyiso mashoko akanaka akauya kwetiri, kudai ngekwavari; asi izwi revakazwa arizi kuvadetsera, ngokuti arizi kubvengedzwa pamwepo nokugonda kwaavo vakarizwa.³Ngokuti isusu takatenda tinopotera mukudzorora ukwo, kudai ngezvaakareketa echiti: “Kudai ngezvendakapika muushungu hwangu kuti, ‘Avazopoteri mukuzorora kwangu,’ ” kunyazwi mushando yake yakapedzwa kubvira mukuemeswa kwenyika. ⁴Ngokuti pandau imweni wakareketa ngendaa yezuwa rechinomwe echiti: “Mwari wakadzorora ngezuva rechinomwe kubva kumushando yake yeshe.” ⁵Nepandau inozve echiti: “Avazopoteri mukuzorora kwangu''.⁶Ndizvo kuchakabeuka kuti vamweni vapoteremwo, naavo vakaashira mashoko akanaka karetu vakakorera kupoteramwo ngokusikayaeia. ⁷Unoemesazve zuva rimweni rinoti: “Nyamashi,” rechiti kubudikidza ndiDhavhidha ngesure kwomukuwo wakareba kudai, kudai ngezvezvakareketwa kare kuti: “Nyamashi, kudai mwechizwa izwi rake, musakonzesa mwoyo yenyu.”⁸Ngokuti kudai Joshua ainga avapa kudzorora, Mwari asaizoreketa ngezuva rimweni sure kweizvo. ⁹Ndizvo zvino kuzorora kweSabatha revanhu vaMwari kuchiripo. ¹⁰Ngokuti avo vakapotera mwana raMwari vakazororawo kubva kumushando yavo, kudai ngezvaakaita Mwari kubva kuneyake. ¹¹Ndizvo ngatitsamwirire kukumbira dzororo iro, kuti kusazoapo naumwe unozowa kubudikidza ngekuteera icho chionero chekusikazwisisa.¹²Ngokuti izwi raMwari rinopona, rinoshanda, rinopinza kupinda shoti ine upanga huiri, rinobaya kugumira panoparadzana mwoyo nomweya, nhengo nemwongo; rinokona kuzwisisa zvinotendwa nezvinonyerwa mumwoyo. ¹³Pamberi pake apana chisikwa chakafishika, asi zviro zveshe zviri pamhene nokufukurwa kumadziso ake uwo wetinozodzipingurira kwaari.¹⁴Ndizvo, saka zvetinaye mupristi wakapinda kukura, wakapinda ngepakati pematenga, Jesu, Mwana waMwari, ngatibatisise kutenda kwedu. ¹⁵Ngokuti atina mupristi mukuru usikakoni kutizwira urombo pakurembaremba kwedu, asi tinaye uwo wakaedzwa ngenjira dzeshe kudai tisu, asina kushaisha. ¹⁶Ndizvo ngatikwedzere ngokushinga kudendemaro renyasha, kuti tiashire nyasha nekuona nyasha dzekutidetsera ngenguwa wekutama.

Chapter 5

¹Ngokuti mupristi mukuru weshe wakaketwa kubva pakati pevanhu unoemeserwa vanhu kuita zviro zvaMwari, kuti apire zvipo nemidiro ngendaa yezvishaishi. ²Unokona kuzwira urombo kunevasikazii nevanopauka, ngokuti iye emene wakatendenedzwawo ngokurembaremba. ³nge ndaa iyi, unofanira kuti apire midiro ngendaa yezvishaishi zvake, kudai ngezvaanopira ngendaa yevanhu.⁴Akuna munhu unodzitorera kureremedzwa uku, asi unotora kwega apo anodaidzwa ndiMwari, kudai ndiAroni. ⁵Ndizvo Kristuwo aazi kudzikudza ngekuita mupristi mukuru, asi wakaemeswa ngeuwo wakati kwaari: “Ndiwe Mwana wangu, inini nyamashi ndakubara''.⁶Kudai ngezvakanyorhwazve kundau imweni kuti: “Iwewe uri mupristi mhera nariini kudai ngourongwa hworudzi rwaMerekhizedheki.”⁷Ngemazuva ekupona kwake munyama, Jesu wakakumbira mikumbiro nekupota, ngokuchema kukuru nemusodzi, kwaari umwe uwo waikona kumuponesa kubva murufu, naye wakazwika ngendaa yokumutya Mwari. ⁸Kunyazwi wainga Mwana, asi wakadzidza kuzwisisa kubudikidza ngeizvo zvaakatambudzika ndizvo;⁹Apo aitwa wakaperera, wakaita muambi wekuponeswa kusikaperi kwavari veshe vanomzkwa. ¹⁰Apo aemeswa ndiMwari kuita mupristi mukuru kudai ngokuteererana kworudzi rwaMerekhizedheki. ¹¹Ngendaa yeizvi tinazvo zvakawanda zvokuronza zvakakonza kududzira, kudai ngezvemwaita vanhu vasikachakoni kuzwisisa.¹²Ngekuti kunyazwi ngouyu mukuwo mwaifanira kuita vadzidzisi, zvino imwimwi munodazve kuti umweni amudzidzise zvidzidziso zvekutanga zvemazwi aMwari. Imwimwi mwatoita vanofanira kupuwa mukaka, haiwa kudya kwakagwinya. ¹³Ngekuti munhu weshe unomwa mukaka aazwisisi izwi rokururama, ngokuti mwana mudoko. ¹⁴Asi kudya kwakagwinya ngokwevakuru, ngokuti avo mipinimidzo yavo yakadzidziswa ngekuita kuketwa zvakanaka kubva panezvakashata.

Chapter 6

¹Ndizvo ngatiangire kuenda mberi mukuperera, techisiya sure zvidzidziso zvekutanga zvaKristu, tisikaradzikizve dzeyo rokutendeuka kubva kumushando yakafa nekugonda kuna Mwari, ²nokuchidzidziso chokubhabhatidzwa nekuiswa nyara nechokumuka kwevakafa nechokutongwa kwemhera nariini. ³Neizvi tinozozviita, kudai Mwari echitendera.⁴Ngokuti azviitiki kuvapetudzazve kuti vatendeuke avo vakambojekiswa nekuraira chipo chemudenga, vaashira chikoaniswa muMweya Wakachena, ⁵vakaraira unaku weizwi raMwari nemasimba enguva inouya, ⁶kudai vechipauka kuhwirira sure, azvingaitiki kuvatenderudzazve, ngokuti vanokohomerazve Mwana waMwari vechimunyadisa pamhene.⁷Ngokuti nyika inomwirira mvura inonaya kazhinji padera payo, kudai yechimera miriwo inofanira avo vayakarimirwa, inoashira chifumiso chinobva kuna Mwari. ⁸Asi kudai yechibereka minzwa nemakato, inoita isina shwiro yaapasinde pekutukwa, magumisiro ayo kupishkwa.⁹Kunyazwi tinoreketa kudai, vanodikanwa, tinegonda rezviro zvakapinda kunaka ndimwi, zviro zveruponeso. ¹⁰Ngokuti Mwari aasiri wokusikaruramapi; aazoriyarwi mushando wenyu nerudo rwemwakaonisa ngendaa yezita rake mukushandira vakacheneswa, kudai ngezvemuchavashandira nazvino.¹¹Nesu tinodisisa kuti umwe ngaumwe wenyu aonise kutsamwirira kwakadaro kunokugonda kwakaperera metsa pakugumisira. ¹²Kuti musaita nungo, asi vatedzeri veavo vanogara nhaka yezvigondiso kubudikidza ngekugonda nekushingirira.¹³Ngokuti apo Mwari paakaita chigondiso kuna Abrahama, wakapika ndiye pachake, ngokuti painga pasina mukuru wokuti apike ndiye. ¹⁴Ena wakati: “Ngegwinyiso ndinozomupfumisa nekumuwanza.” ¹⁵Ngokudaro Abrahama echishingirira mukusshinga wakahanira chigondiso.¹⁶Ngegwinyiso vanhu vanopika ngomukuru wakavapinda pachavo, nemhiko inogwinyisa inopedza hasha dzeshe. ¹⁷Ngenjira imweyo, apo Mwari, paakada kunasa kuonisa kwavari avo vanogara nhaka yechigondiso, icho chine chiemo chisikatsandudzwi biningidzo racho, wakachigwinyisa ngemhiko. ¹⁸Kuti kubudikidza ngezviro zviiri zvisikashanduki, mwezviri amungaitiki kuti Mwari anyepe, isusu tione kugwinyiswa kwakagwinya, isusu takatiza kubatisisa gonda rakaiswa pamberi pedu.¹⁹Tinaro gonda iri kuita chitsimiso chomweya, rine gwinyiso rakatsima rinopotera muneicho chiri mukati mwejira rechisitiro, ²⁰umwo Jesu mutungamiriri wakapoteramwo pekutanga ngendaa yedu, apo aitwa mupristi mukuru mhera nariini kudai ngeurongwa werudzi rwaMerekhizedheki.

Chapter 7

¹Ngokuti uyu Merekhizedheki, mambo weSaremu, mupristi waMwari Uri- Padera-Pazveshe, wakashongana naAbrahama, echipetuka kubva koorwa nemadzimambo naye wakamupfumisa. ²Kwaarizve Abrahama wakapa “Chimwe chegumi cheizvo zveshe.” Zita rake pakutanga rinoronza kuti: “Mambo wakunaka;” sure kwazvo unozwi, mambo weSaremu, rinoronza kuti, “Mambo wokunyarara.” ³Asina baba, asina mai, asina madzisekuru, asina maambo emazuva nokuti magumo endaramo, asi wakaitwa kudai ngomuedzaniso weMwana waMwari, unogara ari mupristi mhera nariini.⁴Wonai kukura kwaakaita murume uyu! Kunyazwi naAbrahama, baba mukuru, akamupa chimwe chegumi cheizvo zvaakachakata. ⁵Ngegwinyiso naavo vemhuri yaRevhi vanoashira mushando woupristi, vanopangwa ngeMupango kuti vatore chegumi kuvanhu, ndikwo kuti kubva kuhama dzavo, kunyazwi vakabva muchiunu chaAbrahama. ⁶Asi munhu uyu, mubarirwana wake usikazi kuerengwa rudzi rwake kwavari, wakatora chegumi kubva kunaAbrahama, akamupfumisa uwo wakaashira zvigondiso.⁷Zviri pamhene pasina kuphikisa kuti mudoko unopfumiswa ngomukuru. ⁸Panapa vanhu vanofa vanoashira chimwe chegumi; pamweni ngoumweni uwo unopupurwa ndiye kuti unorarama. ⁹Umwe ungaronza kuti Revhi pachake unoashira chegumi, wakapawo chegumi kubudikidza ndiAbrahama, ¹⁰ngokuti iye waiya achiri muchiunu chababa ake, apo Merekhizedheki paakashongana naye¹¹Zvino kudai kuperera kwakaoneka kubudikidza ngoupristi hwaRevhi (ngokuti vanhu vakaashira Mupango paupristi uhu) kwaiya kuchatamikenyi kuti tirekete ngomupristi umweni kudai ngokuteera urongwa weupristi waMerekhizedheki, pane kuti umwe worudzi rwaAroni? ¹²Ngekuti apo upristi wechishandurwa kunofanira kuti Mupango ishandurwe.¹³Ngokuti uwo unoreketwa ndiye ngeizvi zviro ngowedzinza rimweni, kubva kwaari akuna naumwe

wakamboshanda paarita.

¹⁴Ngokuti zviri pamhene kuti Mambo wedu wakabva kudzinza raJudha, ngeiri dzinza Mosi aazi kuereketa chiro ngendaa yevapristi.¹⁵Izvi zvakapinda kunasa kuita pamhene, kudai kwechimiruka mupristi umweni wakatodzana nemuemo waMerekhizedheki, ¹⁶uwo usikazi kuitwa mupristi kudai ngechironzo chemupango wenyama, asi wakaitwa ngesimba rokupona kusikaperi. ¹⁷Ngokuti ndiye unopupurirwa kuti, “Iwewe uri mupristi mhera nariini kudai ngeurongwa hworudzi rwaMerekhizedheki.¹⁸Ngekuti kuripo, munyara imweni, kutama simba kwemupango wekutanga ngendaa yekurembedzeka nekusikadetsera kwawo. ¹⁹Ngekuti mupango apana chiro chewakaita chakaperera; kuripozve, munyara imweni, kutanga kwegonda rakapinda kunaka, kubudikidza ndiro tinokwedzera kunaMwari.²⁰Ichi chakagwinyiswa ngemhiko; ngokuti ivo ngegwinyiso vakaitwa vapristi pasina mhiko, ²¹pamweni uyu wakaitwa mupristi ngokupika mhiko ngendaa youwo wakati kwaari: “Mambo wakapika naye aazokunukudzi mupinimidzo wake, ‘Iwewe uri mupristi mhera nariini.²²Ndizvo Jesu wakaitwa chibatiso chechitenderano chakapinda kunaka. ²³Vapristi vokutanga vaiya vazhinji, ngokuti vairambidzwa ngerufu kuangira kugara varimwo mumushando. ²⁴Asi unogara mhera nariini, anawo upristi wake, ngekuti unoangira mhera nariini.²⁵Ndizvozve unesimba rekuponesa yaamho avo vanokwedzera kunaMwari kubudikidza ndiye, ngokuti unorarama nguva dzeshe kuti avakumbirire. 26 ²⁶Ngokuti zvainga zvakanaka kuti taifanira kuwa nemupristi mukuru, wakachena, usikashooreki, usina chinosvipisa, wakaparadzaniswa nevashaishi, wakamirudzwa padera pematenga.²⁷Kusiana nevamewni, uwo usikatami kupira midiro zuva ngezuva, kutanga ngendaa yezvishaishi zvake, ngesure kweizvo ngendaa yezvishaishi zvevanhu, kudai ngezvevakaita avo vapristi vakuru. Ngokuti wakaita izvi kamwe kega, apo paakadzipira pachake. ²⁸Ngekuti Mupango inoemesa kuita vapristi vakuru vanhu vakarembedzeka, asi izwi remhiko, rakateera kuuya sure kwokupirwa kweMipango, rakaemesa Mwana uwo akaitwa akaperera mhera nariini.

Chapter 8

¹Zvino ndaa huru yeizvi zvetinoreketa ndizvo ngeiyi, kuti tinaye mupristi mukuru wakadaro, uwo wakagara pashi ngokumudyo kwedendemaro roUmambo hwomudenga, ²ari mushandi wezvakachena nowetende regwinyiso, raakaaka Mambo, haiwa munhu.³Ngekuti mupristi mukuru weshe unoemeserwa kupira zveshe zvipo nemudiro; ndizvo kunofanira kuti uyu mupristi naye aanachowo chokupira. ⁴Zvino kudai aiya munyika, aasaizoita mupristipi, kudai ngezvevaripo vapristi vanopira zvipo kudai ngezvinodiwa ngeMipango. ⁵Vanoita midiro mundau yakachena iri muedzaniso nebvute reiyo yomudenga; ngokuti Mosi, apo ooda kudzimika tende, wakapangwa kwechizwi, “Ngwara kuti uite zveshe kudai ngechionero icho chakaoniswa kwouri pamutunhu''.⁶Asi Jesu zvino wakahanira mushando wakapindisisa kunaka, ndizvo ndiye muiyanisi wechitenderano chakapinda kunaka, chakaitwa kubudikidza ngezvigondiso zvakapinda kunaka. ⁷Ngokuti kudai chitenderano chekutanga chainga chakaperera, akusaizotsvakwazve chechipiri.⁸Ngokuti Mwari unovaitira ndaa, apo paanoti: “Mazuva achazouya, unoronza Mambo Mwari, ''apo pendinozoita chitenderano chitsva nemhatso yaIsuraeri nemhatso yaJudha. ⁹Haiwa chakadai ngechitenderano chendakaita nemadzibaba avo, ngezuva rendakavatora ngenyara kuvatungamirira kubuda munyika yeEgipite; ngokuti avazi kuangira kugara muchitenderano changu, neni andizi kufunga ndivo'', unoronza Mambo Mwari.¹⁰Ngokuti ichi ndicho chitenderano chendinozoita nevemhatso yaIsuraeri ngesure kwemazuva awo, unoronza Mambo Mwari; ndinozoisa Mipango yangu mufungwa yavo, ndinozoinyora mumwoyo yavo, neni ndinozoita Mwari wavo, navo vanozoita vanhu vangu.¹¹Navo avazodzidzisani umwe kune umweni, nekuti kuronzerana umwe kuno umweni wake, echiti: ‘Ziai Mambo Mwari,’ ngokuti veshe vanozondizia, kubvira kumudoko wakatsongesesa metsa kumukuru wavo wakakurisisa. ¹²Ngokuti ndinozoita nyasha pane zvinonyangadza zvavo, nezvishaishi zvavo andichazozvikarakadzizve.¹³Mukuronza kuti “Chitenderano chitsva,” ngekudaro wakachiita chokutanga chisharuka. Asi icho chaita chisharuka nekutsakara chaapaduze pekurova

Chapter 9

¹Zvino kunyazwi nechitenderano chekutanga chaiya nemutemo yekudira nendau yakachena yepanyika. ²Ngokuti tende rekutanga rakanasirwa, umwo mwainga nechigadzikiro chechibani, tafura nezvingwa zvaipirwa kunaMwari; iyi inodaidzwa kuti, “Ndau yakachena.”³Ngesure kwemachira ezvisitiro echipiri, painga netende rinodaidzwa kuti, “Rakapindisisa kuchena.” ⁴Mukati mwaro mwaiya nearita yomukore yekupishira mutombo unonuhwira nebhokisi rechitenderano rakasetwa marutii aro eshe ngomukore, mukati mwaro mwaiya nehari yemukore ine mana nendonga yaAroni yakatungira mashakani matsva nemapuwe akanyorwa chitenderano. ⁵Padera paro painga nemakherubhi outhende echithibikira chigaro chenyasha. Ngendaa yeizvi zviro atikoni kuereketa ndizvo zvino chimwe ngachimwe.⁶Zvino kunasirirwa uku kwaitwa kudaro, vapristi vaigara vechipotera kundau yokutanga yetende vechiita mushando yekudira Mwari. ⁷Asi kundau yechipiri yetende kwaipotera mupristi mukuru ega, kamwe ngegore, haiwa asinangazi, yaapira ngendaa yake nendaa yezvishaishi zvevanhu zvakaitwa ngokusikazia.⁸Mweya Wakachena wechionisa kuti njira yekupotera mundau yakachenesisa yainga isati yaoniswa, apo tende rokutanga richakaema. ⁹Ichi chiri muedzaniso wenguva ino, yavanopira ndiyo zveshe zvipo nemidiro, zvisikakoni kuita kuti mhumba younodira iperere, ¹⁰asi zvainga zviemeso zvega zvenyama, zvekudya, zvekumwa nerubhabhatidzo rwakaparadzana, zvakaemeswa metsa kuguma kumukuwo wokutsandudzwa.¹¹Asi apo Kristu auya ari mupristi mukuru wezviro zvakanaka zvauya, zvino kubudikidza

ngemutende rakapinda kukura nokuperera, risikazi kuitwa ngenyara, kuronza kuti andiropi

rokusikwa uku,

¹²haiwa nengazi yembudzi neyemakonyana, asi nengazi yake yemene, unopoteramwo kamwe kwega mundau yakachenesisa, wakationera kuripirwa kusikaperi.¹³Ngokuti kudai ngazi yembudzi neyemikono, nemarota etsiru echifafazirwa kwavari vakasvipiswa, zvechivachenesa kuti nyama isukike, ¹⁴ngazi yaKristu inozopinda kwakaitawani, uwo

kubudikidza ngomweya wemhera nariini wakadzipa asina chaangapomerwa kunaMwari, kuchenesa mhumba dzedu kubva kumushando yakafa kuti tishandire Mwari unopona!

¹⁵Ngeiyi ndaa Ena ari muiyanisi wechitenderano chitsva, ngokuti rufu rwakauya kuti vaponeswe kubva kuzvipaukwa zvavo vaiya pashi pechitenderano chokutanga; kuti avo vanodaidzwa vaashire chigondiso chenhaka isikaperi.¹⁶Ngekuti apo pane tsamba yekukoanisa nhaka, panofanira kuti kuapo pakutanga rufu rwouwo wakainyora. ¹⁷Ngokuti tsamba yokukoanisanhaka ine simba apo munhu uwo afa, zvino aina simba kuti uwo wakainyora achapona.¹⁸Ndizvo nechitenderano chekutanga achizi kugwinyiswa pasina ngazi. ¹⁹Ngokuti apo mupango yeshe yainga yaronzwa ndiMosi kuvanhu veshe kudai ngezvinodiwa ngeMupango, wakatora ngazi yemakonyana neyembudzi, pamwepo nemvura, nehombori yehisopi yakasungwa ngemamviri akatsvuka, wakafafazira tsamba nevanhu veshe, ²⁰echiti: “Iyi ingazi yechitenderano chemwakapangwa ndiMwari.”²¹Ngenjira imweyo, wakafafazira ngazi zveshe tende nendiro dzomushando wokudira. ²²Ngegwinyiso, zviro zvinoda kuita zveshe pashi peMipango zvinocheneswa ngengazi, pasina kuparadzwa ngazi apana kurekererwa kwezvishaishi.²³Ndizvo kwaifanira kuti muedzaniso yeizvo zviri mudenga zvisukwe ngemidiro iyi, asi zviro zvemudenga zvemene zvinocheneswa ngemidiro yakapinda iyi kunaka. ²⁴Ngekuti Kristu aazi kupotera kundau yakachenesisa, yakaitwa ngenyara dzemunhu, yakadai ngomuedzaniso weizvo zvegwinyiso, asi wakapotera mudenga remene, kuti zvino aeme pamberi pehope yaMwari ngendaa yedu.²⁵Ena aazi kupindemwo kuti adzipire kuita mudiro kazhinji, kudai ngezvaaipotera mupristi mukuru kundau yakachenesisa gore ngegore ane ngazi isiri yake. ²⁶Ngokuti zvino kwaisisira kuti atambudzike kazhinji kubvira mukuemeswa kwenyika. Asi zvino pakupedzisira kwenguva Ena wakaoneka kamwe kuti abvise zvishaishi ngekudzipira kuita mudiro.²⁷Kudai ngezvekwakaemeserwa kuvanhu kufa kamwe, ngesure kwazvo kutongwa, ²⁸ndizvo

Kristu wakapirwa kamwe kuti atware zvishaishi zvevazhinji, unozoonekazve ngokwechipiri asikatwari zvishaishi, asi kuponesa avo vanomugarira.

Chapter 10

¹Ngokuti Mupango zveune mumvuri wega wezviro zvakanaka zvichauya, haiwa muemo wemene wezviro izvo zvegwinyiso, aungatongoiti kuti vaperere avo vanokwedzera paduze ngemidiro imweyo inogara yechipirwa gore ngegore. ²Kudai zvainga zvakadaro aisaizorekerwa kupirwa here, ngekuti kudai vadiri, apo vainga vacheneswa kamwe mhera nariini, avasaichazoa nemhumba yekushaisha? ³Asi mumudiro iyi uripo mukarakadzisi wezvishaishi gore ngegore. ⁴Ngekuti azvingaitiki kuti ngazi yemikono neyembudzi iduse zvishaishi.⁵Ndizvo apo Kristu auya munyika wakati, “Mubairo nezvipo iwewe auzi kuzvida, asi wakandinasirira muiri. ⁶Mudiro yekupisha nemudiro yekushaisha amuzi kuidakarira. ⁷Saka ndakati: ‘Wona, ndauya kuti ndiite kuda kwako, A Mwari’ mutsamba yakapetwa kwakanyorwa kudaro ndini''.⁸Zvaakaronza pakutanga kuti: “Mubairo nezvipo nembeu dzeshe dzemidiro nemubairo yezvishaishi auzi kuzvida, zve, auzi kudakara ndizvo izvo zvinopirwa kudai ngezvinodiwa ngoMupango''. ⁹Hino wakati: “Wona, ndauya kuti ndiite kuda kwako.” Unodusa chokutanga kuti agwinyise chechipiri. ¹⁰Ngekuda ukwo takacheneswa kubudikidza ngokupirwa kwemuiri waJesu Kristu kamwe kega.¹¹Nomupristi weshe ngegwinyiso unoema zuva ngezuva pamushando wake, echipira kazhinji mudiro inotodzana, isikatongokoni kudusa zvishaishi. ¹²Asi apo Kristu ainga apira mudiro umwe wemhera nariini ngendaa yezvishaishi, wakagara pashi ngekumurho kwaMwari. ¹³Kubvira nguwa iyo echigarira metsa magaa ake aitwa chitambarariro chetsoka dzake. ¹⁴Ngokuti ngekupira mudiro umwe Ena wakavaita vakaperera mhera nariini avo vakacheneswa.¹⁵Ne Mweya Wakachena unoitawo chapupu kwetiri, ngokuti ngesure Ena wakati: ¹⁶“Ichi ndicho chitenderano chendinozoita navo ngesure kwemazuva awo, unoronza Mambo Mwari; ndinozoisa Mupango yangu mumwoyo yavo, ndinozoinyora mumipfungwa yavo,¹⁷Nezvishaishi zvavo nezvinyangadzo zvavo andichazozvikarakadzizve.” ¹⁸Zvino apo pane kurekererwa kweizvi, apachina kupirwa kwomudiro umweni ngendaa yekushaisha.¹⁹Ndizvo hama, apo tinokutsunga kwokupotera kundau yakachena ngengazi yaJesu. ²⁰Ngenjira itsva inopona yaakatibeurira, kubudikidza ngejira rechisitiro, ndikwo kuti kubudikidza ngenyama yake. ²¹Hino zvetinaye mupristi mukuru padera pemhatso yaMwari, ²²ngatikwedzere tine mwoyo wegwinyiso mukugonda kwakazara, tine mwoyo yedu yakafafazwa kucheneswa kubva kumhumba yakashata nemiiri yedu yakashambwa ngemvura yakaera.²³Ngatibatisise kutenda kwegonda redu tisikazungunyiswi, ngokuti unogondeka uwo wakagondisa. ²⁴Zve, ngatikarakadzane kumusirana rudo nokuita mishando yakanaka, ²⁵Tisikarekeredzi kuungana pamwepo kudai ngomuitiro wevamweni, asi techigwinyisana umwe kuno umweni, kukuru apo munotoona kuti Zuva rinokwedzera²⁶Ngokuti kudai techizoshaisha maune ngesure kwokuashira kuzwisisa gwinyiso, akuchina mubairo unopirwa ngendaa yezvishaishi. ²⁷Asi kwasara kugarira mukutya kutongwa, nemuriro uno ushungu unozopedza magaa.²⁸Munhu uwo wakagura MUpango yaMosi unofa asikaitirwi nyasha ngeizwi rezvapupu zviiri nokuti zvitatu. ²⁹Kupanitshwa kwakapindisisa kushata kwakaitawani kukura kunozoitwa kuneuwo wakatsikatsika pashi petsoka Mwana waMwari, akaerenga ngazi yechitenderano, yaakacheneswa ndiyo, kuti chiro chisina shkwiro, akaita ngekushoora Mweya wenyasha?³⁰Ngokuti tinomuzia uwo wakaronza kuti: “Kuunzidzira ngokwangu, inini ndinozounzidzira.” nekuti Zve: “Mambo unozotonga vanhu vake.” ³¹Ichi chiro chinotyisa kuwira munyara dzaMwari mupenyu.³²Asi karakadzai ngemazuva ekutanga, apo ngesure kwokujekiswa kwenyu, mwakashingirira kurwisana kukuru ngekutambudzika. ³³Pamweni mwakaemeswa pamhene kuti munyadziskwe nokutambudzwa, pamwenizve mwakakoanisirana naavo vakaitirwa zvakadaro. ³⁴Ngokuti mwakazwira urombo avo vaiya mutirongo, mwakadakara mukushaishirwa kwenhumbi dzenyu, mwechizia kuti imwimwi mwemene mune nhaka yakapinda kunaka neinopinda kugara.³⁵Ndizvo musarasha kushinga kwenyu, ukwo kuno mubairo mukuru. ³⁶Ngokuti munofanira kusengerera, kuti apo mwaita kuda kwaMwari, mungaashira icho chakagondiswa. ³⁷Ngokuti, “Mumukuwo mudoko, uwo unouya unozouya, aazononoki.³⁸Asi wakatendeka wangu unozorarama ngekugonda. Mwoyo wangu auzodakari ngeuwo unopetuka sure.” ³⁹Asi isusu atisiri pakati pavo avo vanopetuka sure kuenda mukurashkwa, asi tiri pakati peavo vanogonda vanoponeswa mweya.

Chapter 11

¹Hino kugonda kutenda gwinyiso reizvo zvinogarirwa, gwinyiso rezviro zvisikaoneki. ²Ngegwinyiso ngokugonda madzibaba makuru edu vakapupurirwa zvakanaka. ³Ngokugonda tinozwisisa kuti nyika dzakaitwa ngeizwi raMwari, ndizvo izvo zvinooneka zvakaitwa ngezviro zvisikaoneki.⁴Ngokugonda Abhera wakapa Mwari mudiro wakanasa kunaka kupinda waKheni. Kubudikidza ndiwo kwakapupurirwa kwaari kuti wainga akatendeka, Mwari pachake echipupura ngendaa yezvipo zvake; wakafa, asi kubudikidza ngegonda rake uchandoreketa.⁵Ngokugonda Enokhi wakatorwa kuti asaona rufu; “Naye aazi kuoneka, ngokuti Mwari wainga amutora.” Ngokuti zvakapupurwa ndiye asati atorwa kuti, “Wakanasa kudakadza Mwari.” ⁶Asi pasina kugonda azvingaitiki kumudakadza, ngokuti kunyazwi ndiani uwo unouya kunaMwari, unofanira kuti atende kuti uriyo, naye unopa muthuso avo vanomutsvaka.⁷Ngekugonda Noa, echipangwa ndiMwari ngendaa yezvaizoitika zvainga zvisati zvaoneka, echimutya Mwari, wakanasira ngarava kuti vaponeswe vemhatso yake; ngokudaro wakaitirandaa nyika, wakaita unogara nhaka yekunaka kubudikidza ngokugonda.⁸Ngekugonda Abrahama wakazwisisa apo adaidzwa, kuti abude kuenda kundau yaaizoashira kuita nhaka; naye wakabuda kuenda, asikazii paaienda. ⁹Ngekugonda wakaita munhu mupara munyika yaakagondiswa, kudai ngouri munyika isiri yake, echigara mumatende, kudai ngezvakaita Isaka naJakobe, avo vainga vagari venhaka naye yechigondiso chimwe. ¹⁰Ngekuti wainingirira dhorobha rine madzeyo, Mwari ndiye ngwazi nemuaki waro.¹¹Ngekugonda Sara emene kunyazwi waiya ngomwa wakaashira simba rokuita mimba apo aamusharuka, ngokuti wakamuerenga kuita wakagondeka uwo wakagondisa. ¹²Ndizvo kubva kuno munhu umwe, naye wakaita kudai ngowakafa, yakabarwa mibarirwana yakawanda kudai ngouwandu hwenyeredzi dzemudenga nokuwanda kudai ngeuwandu wejecha riri pahumbikumbi yeruandhle risikaerengeki.¹³Veshe ava vakafa mukugonda vasikazi kuashira zvigondiso, asi vakazviona, vakazvichingamidza zviri kuretu. Vakatenda kuti vainga vanhu vapara nevahambi munyika. ¹⁴Ngokuti vanhu avo vanoronza zvakadaro vanoonisa pamhene kuti vanotsvaka nyika yavo.¹⁵Ngegwinyiso dai vaikarakadza ngenyika yevakabuda kubva kweiri, vaizoano mukuwo wokuhwirirayo. ¹⁶Asi zvino vanodisisa nyika yakapinda kunaka, kuronza kuti, yomudenga. Ndizvo Mwari aanyari kudaidzwa kuti Mwari wavo. Ngokuti wakavanasirira dhorobha.¹⁷Ngokugonda Abrahama, apo echiedzwa, wakapira Isaka kuita mudiro. Eya, uwo wakaashira zvigondiso, wakanasirira akapira mwana wake wakabarwa ari ega. ¹⁸Ndiyezve wakaronzwa kuti, “Kubudikidza ndiIsaka mibarirwana yako inozodudzwa ngezina rako''. ¹⁹Echierenga kuti Mwari unesimba rokumumusa, eya kubva kwevakafa, apapozve wakamuashira mumuedzaniso²⁰Ngokugonda Isaka wakafumisa Jakobe naIsau ngezviro zvaizoitika panguva ichauya. ²¹Ngokugonda Jakobe, pakufa kwake, wakapfumisa umwe ngaumwe wevana vaJosefa, “Pakudira akatseama padera pendonga yake.” ²²Ngekugonda Josefa, pamagumo ekupona kwake, wakaronza ngedaa yekubuda kwevana vaIsuaeri, wakapanga ngedaa yemagodo ake.²³Ngokugonda Mosi wakafishkwa ngevabari vake mwedzi mutatu pakubarwa kwake, ngokuti vakaona kuti mwana wainga akanaka; navo avazi kutya mupango wamambo. ²⁴Ngokugonda Mosi, apo akura, wakaramba kuzwi mukororo womwanasikana waFaro. ²⁵Wakatsanangura kuitirwa zvakashata pamwepo nevanhu vaMwari kuno kudakara kamukuwo muzvidakadziso zvokushaisha. ²⁶echierenga kuti kudaniskwa ngendaa yaKristu kuri upfumi wakakura kupinda upfumi weEgipite, ngokuti wainingirira mberi kumubairo.²⁷Ngokugonda wakabuda kubva muEgipite, asikatyi ushungu hwamambo; ngokuti wakashingirira kudai ngewaimuona uwo usikaoneki. ²⁸Ngokugonda wakangwarira Phasika nokufafazwa kwengazi, kuti muurayi asazogwama matangwe aIsuraeri.²⁹Ngokugonda vanhu vakaambuka Ruandhle Rwakatsvuka kudai ngevanoambuka panyika yakaoma, asi apo vaEgipite vechiedzererawo kuambuka vakanzvaidzwa. ³⁰Ngokugonda marukumbati eJerikho akawa pashi, sure kwokutendererwa mazuva manomwe. ³¹Ngokugonda Rahabhi chifebi aazi kufa pamwepo naavo vaiya vasikapurutani, ngokuti wainga aashira vadongoreri ngekunyarara.³²Chiinyi chimweni chendingaronza? Ngokuti mukuwo unozondiperera kudai ndechironza ndiGidheoni, Bharaki, Samusoni, Jefetha, Dhavhidha, Samueri nevaprofeti. ³³Avo kubudikidza ngokugonda vakanyisa umambo, vakashanda zvakanaka, vakahanira zvigondiso, vakakonya miromo yemhondoro, ³⁴vakadzima mirazvu yemuriro waibaka, vakapokonyoka kubva kushoti dzaipinza, pakurembaremba vakagwinyiswa, vakaita vanesimba guru mukurwa, vakadzinga hondo dzemadzinza.³⁵Vakadzi vakapuwa vakafa vavo vamuswa. Vamweni vakarwadziswa, vechiramba kuashira kununurirwa, kuti vahanire kumuka kwakapinda kunaka. ³⁶Vamweni vakaedzwa ngekuitirwe jee nokushwapurwa, kunyazwi vakasungwa ngemaketani nokukonyerwa mutirongo. ³⁷Vakapondwa ngemapuwe, vakaadzwa ngepakati ngesaho, vakaurawa ngeshoti. Vakahamba vakasimira matoo emakwai neembudzi, vechitama, vechitambudzwa, vechiitirwa zvakashata; ³⁸Nyika yainga isizi kuvafanira, vechipepesheka mumashango nemumatunhu, mumapako nomumabani enyika.³⁹Neava veshe kunyazwi vakapupurirwa ngekugonda kwavo, avazikuashira icho chakagondiswa. ⁴⁰wari wainga akatinasirira chiro chimweni chakapinda kunaka, kuti ngokubanze kwedu avo vasazoita vakaperera

Chapter 12

¹Ndizvo kwechioneka kuti isusu takatendenedzwa ngegore guru rembungano yakadaro yevanopupura, ngatirashe zveshe zvinodzimbira nokushaisha kunotibatirira, ngatirumbe ngokushingirira mujaho wakaemeswa pamberi pedu, ²techiningira kunaJesu, muambi nomupedzi wokugonda kwedu, uwo ngendaa yokudakara kwakaiswa pamberi pake, wakashingirira muchinjiko, asikaerengi chimene chawo, wakagara pashi ngokumudyo kwedendemaro raMwari. ³Pinimidzai ndiye wakashingirira pachake kurwisa kwakadaro kunobva kuvashaishi vanomukira, kuti musazoremba nokuti kudemera mumweya yenyu.⁴Mukurwisana kwenyu nekushaisha imwimwi amusati mwarwa metsa kuguma pakubomha ngazi. ⁵Nemwi mwakariyarwa kupotwa kunonyengerera kwakaitwa kwomuri kudai ngokuvana, “Mwana wangu, usashoora kupanga kwaMambo nokuti kudemera apo wechiororwa ndiye. ⁶Ngokuti uwo waanoda Mamb unomuorora nekushkwapura mwana weshe waanoashira.⁷Shingirirai kuororwa. Mwari unomubata kudai ngevana; ngokuti uri pari mwana usikaororwi ndibaba ake? ⁸Asi kuti musikaororwi, kudai ngevana veshe, zvino muri mibvandirimwo, amuri vana vakepi.⁹Ngepabanze peizvi, tainga nemadzibaba edu ngokwenyama waitiorora, nesu takavareremedza. Atingapindi kuda kudzipfaisa kwakapindisisa kukuru kunaBaba emweya kuti tipone here? ¹⁰Ngokuti ngegwinyiso avo vakatiorora mazuva mashomani, kudai ngezvezvaioneka zvakanaka kwavari, asi unotiorora kuti tidetserwe, kuti tikoanisirane kuchena kwake. ¹¹Kweshe kuororwa akudakadzi zvinopano, asi kunochemedza, asi ngesure kunobara michero mukunyarara yokunakaa kwavari vakadzidziswa.¹²Ndizvo murudzai nyara dzenyu dzakarembaremba nokugwinyisa mabvi enyu asina simba, ¹³munasire njira dzakarurama dzetsoka dzenyu, kuti icho chakaremara chisazoguduguka, asi kuti chiponeswe.¹⁴Tsvakai kugarisana ngokunyarara nevanhu veshe nokuita vakacheneswa, ngokuti pasina izvi apana munhu ungazoona Mambo. ¹⁵Mwechingwarira kuti kusazoapo naumwe unokorera kuashira nyasha dzaMwari, kuti rusazoapo runzinde rwokuvava runomera, runounza kutambudza, nokubudikidza ndirwo vazhinji vaitwe vakasvipiswa. ¹⁶Wonai kuti kusaapo naumwe wakadai ndiIsau, muombi nousikatyi Mwari, uwo wakatengesa nhaka youtangwe wake kuti apuwe tsima imwe yechokudya. ¹⁷Ngokuti munozia kuti ngesure kwazvo, apo paakadisisa kuti agare nhaka yechipfumiso, wakarambwa, ngokuti aazi kuona nguva yokutendeuka, kunyazwi akanyaitsvakisisa

ngokuchema.

¹⁸Ngokuti imwimwi amuzikuuya kuchiro chingagwamwa, muriro unobaka nechidima nokusvipa nomubvumo, ¹⁹nokuridzwa kwegwama nemaungira emazwi, izwi iro maungira aro akaita kuti avo vakarizwa vakapota kuti izwi rimweni risachazoreketwa kwavari. ²⁰Ngokuti avazi kukona kushingirira izvo zvakapangwa, “Kudai kunyazwi mhuka yaigwama mutunhu, yaizopondwa kufa ngemapuwe.” ²¹Ngegwinyiso zvakaoneka zvechityisa yaamho, kuti Mosi wakati, “Ndinohuta kukuru ngokutya.”²²2 Asi imwimwi mwauya kuMutunhu weZioni nokudhorobha raMwari unopona, Jerusarema remudenga, nekuhondo dzengirosi dzisikaerengeki mumushongano wedhiri. ²³Nokumusangano wematangwe awo akanyorwa mudenga, nokunaMwari Mutongi wavo veshe, nokumweya yevanhu vakanaka vakaitwa vakaperera. ²⁴NokunaJesu, muemereri wechitenderano chitsva, nokungazi yokufafazwa, inoreketa zvakanaka kupinda ngazi yaAbhera.²⁵Ngwarai kuti musaramba uwo unoreketa; ngokuti kudai vasikazi kupokonyoka avo vakaramba uwo wakavapanga munyika muno, isusu tinozoita mapokonyokereyi, kuti techiramba uwo unotipanga echibva mudenga! ²⁶Panguvayo izwi rake rakazungunyisa nyika; asi zvino wakagondisa echiti: “Ndichazozungunyisazve kamwe, haiwa nyika yega, asi nedenga naro.²⁷Izwi iri rokuti: “Ndichazozungunyisazve kamwe,” rinoronza kubviswa kweizvo zvinozungunyika, kuronza kuti zviri zvakaitwa, kuti izvo zvisikazungunyiswi zvisare. ²⁸Ndizvo ngatibonge, ngokuti tinoashiran umambo husikazungunyiswi, ndizvo ngatidire Mwari ngenjira inomudakadza nokureremedza nokutya. ²⁹Ngokuti ngegwinyiso Mwari wedu muriro unoparadza.

Chapter 13

¹Rudo pakati pehama ngarugare. ²Musariyarwa kuonisa rudo kuvahambi, ngokuti ngokuita kudaro vamweni vakaashira ngirosi vasikazii.³Karakadzai vakasungwa, mwechiita kudai ngevakasungwa pamwepo navo, neavo vanoitirwa zvakashata, kudai ngevanoitirwa pamwepo navo. ⁴Kuroora ngakureremedzwe ngevanhu veshe, nomubhedhi wakwo auzi kusvipiskwa; ngokuti Mwari unozotonga zvifebi nevaombi.⁵Kupona kwenyu ngakuite kusikakariri mare, itai vanogutiswa ngeizvo zvomunazvo; ngokuti wakati, “Anditongomurekeri nokuti kukusiya.” ⁶Ndizvo ngokutsunga tingakona kuronza kuti, “Mambo Mwari mudetseri wangu, andizotyi. Munhu ungazoitenyi kwendiri?”⁷Karakadzai vatungamiriri venyu, avo vakareketa kwomuri izwiraMwari; mwechifunga ngemagumo ekupona kwavo, muedzerere kugonda kwavo. ⁸Jesu Kristu unogara akadaro zuro nanyamashi, eya, mhera nariini.⁹Musapauswa ngezvidzidziso zvakaparadzana nezvisikaziikanwi. Ngekuti kwakanaka kuti mwoyo igwinyiswe ngenyasha, haiwa ngezvokudya, izvo zvevasikazi kudetserwa ndizvo avo vakahamba mwezviri. ¹⁰Tine arita isusu revasikatenderwi kurha kubva kweriri avo vanoita mushando mutende. ¹¹Ngekuti miiri yemhuka dzine ngazi inounzwa kundau yakachena ngemupristi mukuru kuita mudiro wokushaisha, inopishkwa kubanze kwekamba.¹²Ndizvo Jesu wakatambudzikawo kubanze kwemusiwo wedhorobha, kuitira kuti achenese vanhu kubudikidza ngengazi yake. ¹³Ndizvo ngatibude tiende kwaari kubanze kwekamba, titware kutsverudzwa kwake. ¹⁴Ngekuti munyika muno atina dhorobha rinogara, asi tinotsvaka dhorobha iro rinouya.¹⁵Kubudikidza ndiye, zvino, ngatiangire kupira mudiro wokukudza kunaMwari, kuronza kuti, kupira muchero yemiromo yedu inopupura ngezina rake. ¹⁶Asi musariyarwa kuita zvakanaka nokukoana zvemunazvo. Ngekuti Mwari unonasa kudakadzwa ngemidiro yakadaro. ¹⁷Zwisisai vatungamiriri venyu nokuvapfaira. Ngokuti ivo vanogara vakarinda mweya yenyu, navo vanozobvunziswa ngendaa yenyu. Ngavaite izvi ngekudakara, haiwa ngekutambudzika, ngokuti izvi zvingazomuremadza.¹⁸Tikumbirireyi, ngokuti tinozia kuti tine mhumba isina ndaa, tinoemurira kuhamba takagondeka muzviro zveshe. ¹⁹Ndinomupota kuti muite izvi, kukuru kuti ndipetudzwe kwomuri ngokukasira.²⁰Mwari wekunyarara, uwo wakaunzazve kubva kwevakafa Mambo wedu Jesu, muushi mukuru wemakwai ngengazi yechitenderano chisikaperi, ²¹ngaamuchenese kuzviro zveshe zvakanaka, kuti muite kuda kwake, echishanda pakati pedu izvo zvinonasa kumudakadza pamberi pake, kubudikidza ndiye Jesu Kristu, kwaari ngahugare huripo uthende mhera nariini. Ameni.²²Ndinomupota, hama, shingirirai izwi rangu rekupanga, ngokuti ndakanyora kwomuri ngemazwi mashomani. ²³Ndinoda kuti muzie kuti hama yedu Thimothi wakasunhurwa kubva mutirongo; kuti ena akakasira kuuya, ndinozouya pamwepo naye apo ndouya koomuona.²⁴Tambisai veshe vatungamiriri venyu nevakacheneswa veshe. Avo vakabva Itaria vanomutambisa. ²⁵Nyasha ngadzigare nemwi mweshe.

James

Chapter 1

¹Jakobe, muranda waMwari newaMambo Jesu Kristu, ndinonyorera kumadzinza gumi nemairi akapararira, ndinomuchingamidza. ²Hama dzangu, apo mwogumirwa ngekuedzwa kwembeu zhinji, musakuerenga kuita chiro asi kudakara. ³Ngekuti munozia kuti kuedzwa kwekugonda kwenyu kunobara kusengerera.⁴asi kushingiriranga kudzadiskwe nemushando wakaperera, kuti muite vakaperera vabva muzero, musikatami chiro. ⁵Kudai aripo umwe wenyu unotama ungwaru, ngaakumbire kuna Mwari, uwo unopa kunevanhu veshe ngokuwanzisa, asikatongi, waanopa, kunozopuwa kwaari.⁶Asi ngaakumbire ngekugonda, asikagonondi, ngokuti uwo unogononda wakadai ngefungu yeruandhle, rinosundwa ngedutu nokukandirwa apo neapo. ⁷Uwo munhu asakarira kuti unozoashira chiro kubva kunaMambo; ⁸munhu unemipfungwa miiri unotsanduka-tsanduka munjira dzake dzeshe.⁹Asi hama iri pashi ngaidakare ngekukudzwa kwayo, ¹⁰negurudza ngaridakare ngokuninipiswa kwaro, ngokuti gurudza rinozopinda kudai ngeruva romwenje. ¹¹Ngokuti zuva rinobuda pamwepo nokupisha kwaro, rinoomesa mwenje; neruva rawo rinowa pashi, nounaku hwaro hunopera. Ndizvo zvinoita gurudza; rinozonyangarika munjira dzaro.¹²Unomuchena munhuwo unoshingirira mukuedzwa. Ngokuti apo aedzwa unozoashira dzungudza rokupona rakagondiswa kwavari vanomuda. ¹³Munhu apo aedzwa asaronza kuti, “Ndinoedzwa ndiMwari”, ngokuti Mwari aangakoni kuedzwa ngezvakashata, zve, aaedzi munhu kunyazwi ngouri.¹⁴Asi munhu weshe unoedzwa apo ookweyiwa ngokuemura kwake nokunyengererwa. ¹⁵Ndizvo apo kuemura kwamera mimba, kunobara kushaisha, nokushaisha apo kwakura, kunobara rufu. ¹⁶Musachengedzerwa, hama dzangu dzinodikanwa.¹⁷Zvipo zveshe zvakanaka, nezvipo zveshe zvakaperera, zvinobva mudenga, zvechidzaka kubva kunaBaba vokujeka, kwaari akuna kutchinja nokuti kabvuri kokukunukuka. ¹⁸Ngokuda kwake ena wakatibara ngeizwi regwinyiso, kuti tiite kudai ngemichero yekutanga yezvakasikwa zvake.¹⁹Munofanira kuzwisisa izvi, hama dzangu dzinodikanwa: munhu weshe ngaakasire

kuzwa, anonoke kureketa, anonoke kunyangadzwa.

²⁰Ngokuti kunyangadzwa kwomunhu akushandi kururama kwaMwari. ²¹Ndizvo mwechirasha tsvina yeshe nokushata kunofashukira, muashire ngekupfaa izwi rakasimwa, rine simba rekuponesa mweya yenyu.²²Asi itai vaiti veizwi, haiwa vanozwa kwega mwechidzichengedzera. ²³Ngokuti kudai Muzwi weizwi, asiri muiti waro, uyu wakadai ngomunhu unoningira hope yake yechibarirwe muchiboniboni. ²⁴Ngokuti unodziona pachake, orooenda, paripo unoiyarwa chiemo chaanacho kuti chakaitawani. ²⁵Asi uwo unoningira mupango wakaperera wekusunhurika, echiangira kudaro, asikaiti unozwa echiiyarwa, asi muiti wemushando, uyu munhu unozopfumiswa muzviito zvake.²⁶Kudai aripo munhu unokarakadza kuti mudiri, naye asikakoni kubata rurumi rwake, asi unochengedzera mwoyo wake, kudira kwake munhu uyu akuna shwiro. ²⁷Kudira kwakaperera nokusikazi kusvipiswa pamberi paMwari wedu naBaba ndikwo uku, kuhambira nherera neshirikadzi mukutambudzika kwavo, nokudzingwarira kuti asasvipiswa ngezvenyika.

Chapter 2

¹Hama dzangu, imwimwi nokuita kwenyu kunemukheto munotenda kuna Jesu Kristu, Mambo wedu wouthende here? ²Ngekuti kudai munhu unendandazi yemukore, naye akasimira zvakanaka echipotera mumhatso yenyu yokudira, munhu murombo unezvokusimira zvine tsvina echipoterawomwo. ³Nemwi kudai mwechireremedza uwo unosimira zvokufuka zvakanaka mwechiti: “Gara pano pandau yakanaka,” mwechiti kumurombo, “Ema apo,” nokuti: “Gara pashi pechitambarariro chetsoka dzangu,” ⁴ngokuita kudaro amuzikuita mukheto pakati penyu nokuita vatongi vepfungwa yakashata here?⁵Yaeyai, hama dzangu dzinodikanwa. Mwari aazi kukheta varombo munyika kuti vaite wapfumi wekugonda nevanogara nhaka yeumambo uhwo waakagondisa kwavari vanomuda here? ⁶Asi imwimwi amuzi kuremeredza murombo. Andivopi wapfumi wanomutambudza here? Andivopi vanomukweya kuenda pazvigaro zvekutongwa here? ⁷Andivopi vanotuka zita rinoreremedzeka romunodaidzwa ndiro here?⁸Asi kudai mwechizadzisa mupango weumambo kudai ngezvakanyorwa kuti, “Unozomuda muakirwana wako kudai ngezvounodzida iwewe pachako”, munoita zvakanaka. ⁹Asi kudai mwechiita vanomukheto kuvanhu, munoshaisha mwechiitirwa ndaa ngeMipango kuti muri vapauki.¹⁰Ngokuti kunyazwi ndiani unozongwarira Mupango yeshe, asi echipumhuwa ngerupande rimwe, ena waita unendaa kweiri yeshe. ¹¹Ngokuti uwo wakati: “Usazoomba,” wakatizve, “Usazouraya.” Zvino kudai usikaombi, asi wechiuraya, waita mupauki weMupango.¹²Mwechireketa nokuita kudai ngevanozotongwa ngeMupango yokusunhurika. ¹³Ngokuti kutonga akuzoiti nyasha kwaari usikazi kuonisa nyasha. Nyasha dzinodziganzisa dzechinyisa pakutonga!¹⁴4 Kunodetsereyi, hama dzangu, kudai munhu echironza kuti unokugonda, asi asina mushando? Kugonda ukwo kungamuponesa here? ¹⁵Kudai hama mwamuna nokuti mukadzi ari mutitinini, echitama zvokudya zvezuva ngezuva. ¹⁶Kana umwe wenyu echiti kwaari: “Endai mukunyarara, mwechiita vanodziirwa nokugutiswa,” asi musikavapi zvinotamika kumuiri, kunodetsereyi? ¹⁷Ndizvo kugonda kwega, kuti kusina mushando, kwakafa.¹⁸Asi umweni unozoti: “Iwewe unokugonda, neni ndine mushando. Ndionise kugonda kwako kusina mushando, neni ndinozokuonisa kugonda kwangu ngemushando yangu.” ¹⁹Unotenda iwewe kuti Mwari ndiumwe; unoita zvakanaka. Kunyazwi namadhimoni anotendawo nokuhuta. ²⁰Unoda kuoniswa here, iwewe munhu usina shkwiro, kuti kugonda kusina mushando kwakafa?²¹Abrahama, baba edu, avazi kupembedzwa here ngemushando, apo pevakapira Isaka mwana wavo kuita mudiro paarita? ²²Unoona kuti kugonda kwakashanda pamwepo nemushando yake, nokugonda kwakaitwa kwakaperera ngemushando. ²³Nechinyorwa chakazadzisika chinoti: “Abrahama wakagonda Mwari, nakwo kwakaerengerwa kwaari kuti kunaka”, naye wakadaidzwa kuti ishamwari yaMwari. ²⁴Munoona kuti munhu unopembedzwa ngemushando, haiwa ngokugonda kwega.²⁵Ngokudaro, Rahabhi chifebi aazi kupembedzwa here ngemushando, apo paakaashira vatumwa nokuvatizisa ngenjira imweni? ²⁶Ngokuti kudai ngomuiri usina mweya wakafa, ndizvo kugonda kusina mishando kwakafawo.

Chapter 3

¹Hama dzangu, musaita vadzidzisi vazhinji, mwechizia kuti tinozoashira kutongwa kwakapinda kurema. ²Ngokuti isusu teshe tinoshaisha ngezviro zvakawanda. Kudai aripo usikashaishi pamazwi, ndiye munhu wakaperera, unokona kubata muiri weshe nawo.³kudai techiisa mikhayo mumuromo yemahachi, kuti azwisise, tinotungamirira muiri wawo weshe. ⁴Ningirai ngarava, kunyazwi dzakanyakura kudini, dzinohambiswa ngedutu rine simba, dzinotenderudzwa ngechikombe apo paanoda muhambisi wengarava kuti aende.⁵Ndizvo rIrumi inhengo doodoko, narwo runoganza zvakakura. Wonai kukura kwakaita gwasha rinopishwa ngomuriro wakatsonga! ⁶Rirumi muriro. Rirumi inyika yakazara ngEekushata pakati penhengo dzedu; runosvipisa muiri weshe, runopisha njira yeshe yekupona, narwo runopishwa pacharwo ngemuriro weGehena.⁷Ngokuti mbeu dzeshe dzezvikara nedzeshiri nedzezvinotamanda nezviri muruandhle zvinopeteka, nazvo zvakapetwa ngevanhu, ⁸asi apana munhu ungapeta rirumi, ndirwo chiro chakashata chisikapeteki, chakazara ngeukaira unouraya.⁹Ndirwo tinokudza Mambo naBaba, ndirwozve tinotuka vanhu vakasikwa ngomutodzaniso waMwari. ¹⁰Kubva pamuromo umwewo panobuda kubonga nekutuka. Hama dzangu, azvifaniri kuti izvi zviitike kudaro.¹¹Chinyuka chinobudisa here ngomuromo umwe mvura inotapira neinovava? ¹²Hama dzangu, muonde ungabereka here maorivhi, nokuti muvhini ungabereka here maonde? Zve, mvura inemunyu aingakoni kubudisa inotapira.¹³Ndiani wakangwara neunozwisisa pakati penyu? Ngaaonise ngekupona kwake kwakanaka mishando yake mukupfaa kwoungwaru. ¹⁴Asi kuti munendurumwa inovava nokudisisa kwakashata mumwoyo mwenyu, musaganza, musanyepera gwinyiso.¹⁵Ungwaru wakadaro andiwopi unobva mudenga, asi nge womunyika, usina mweya, ngehwemadhimoni. ¹⁶Ngokuti apo pane ndurumwa nokudisisa kwakashata, paripozve kukangaidzwa nezviito zveshe zvakashata. ¹⁷Asi ungwaru unobva mudenga kutanga wakaperera, zve, unokunyarara, wakapfaa, unoreruka kupotwa, wakadzara ngenyasha nemuchero yakanaka, usina mukheto, usina kudziitisa. ¹⁸Nemuchero yokunaka inokushkwa mukunyarara ngaavo vanoita kunyarara.

Chapter 4

¹Kunobva pari kuambana nehasha pakati penyu? Azvibvi kuzvidisiso zvokuemura kwenyu zvinorwisana munhengo dzenyu here? ²Munoemura chiro nemwi musina; ndizvo mwechiuraya. Munoemura chiro nemwi musikakoni kuchihanira; ndizvo munoambana nokurwisana. Amuna, ngokuti amukumbiri. ³Munokumbira musikaashiri, ngokuti munoshaisha kukumbira, kuti muzvishandise muzvidisiso⁴Imwimwi vaombi! Amuzii here kuti ukama nenyika ugaa naMwari? Ndizvo kunyazwi ndiani unoda kuita ukama nenyika, unodziita gaa raMwari. ⁵Munopinimidza here kuti zvinyorwa zvinoreketa zviro zvisina shwiro zvinoti, “Mweya wakaita kuti ugare mukati mwedu unoshuwira ndurumwa here?”⁶Asi unopinda kutipa nyasha dzakawanda; ndizvo zvinoti: “Mwari unorwisana nevanodzikudza, asi unoitira nyasha kunevakapfaa.” ⁷Ndizvo dzipfaisei pashi paMwari. Irwai naDhiabhorosi, naye unozomutiza.⁸Kwedzerai padeze naMwari, naye unozokwedzera paduze kwomuri. Shambai nyara dzenyu, imwimwi vashaishi, muchenese mwoyo yenyu imwimwi munepfungwa miiri. ⁹Boorerai, tsumbai nekuchema. Kusheka kwenyu ngakutsanduke kuita kutsumba, nokudakara kwenyu kuita kudzimbirwa. ¹⁰Dzininipisei pamberi paMambo naye unozomukudza.¹¹Hama, musareyana. Kunyazwi ndiani unoreya umweni, nokuti kutonga umweni wake, unoreketa kurwisana neMupango, naye unotonga Mupango. Asi kudai wechitonga Mupango, auri muiti weMupangopi, asi mutongi. ¹²Ngeumwe ega uri mupi weMupango nomutongi, uwo unesimba rokuponesa nokuparadza. Asi iwewe urianani unotonga muakirwana wako?¹³Yaeyaii, imwimwi munoti: “Nyamashi nokuti mangwani tinozoenda kudhorobha rakatikuti, tipedze gore tiriyo, techitengesa tione zvokuuyirwa ndizvo.” ¹⁴Imwimwi amuzii zvinozoitika nechimangwani. Chiinyi kupona kwenyu? Ngokuti muri mhute inooneka mukuwo mudoodoko, apo inoparara.¹⁵Ngokuti mwaisisira kuronza kuti, “Kudai Mambo echizotenda, tinozorarama nokuita ichi nokuti icho.” ¹⁶Asi zvino munodziganzisa mukudzikudza kwenyu. Kweshe kudziganzisa kwakadaro kwakashata. ¹⁷Weshe, unozia kuita zvakanaka naye asikazviiti, kwaaari kushaisha.

Chapter 5

¹Uyai zvino, imwimwi makapfuma, mucheme nokuboorera ngamadambudziko anozouya padera penyu. ²Upfumi wenyu waora nezvokufuka zvenyu zvadyiwa ngounundu. ³Mukore wenyu nesirivha yenyu zvaane chinguraurwe, nechinguraurwe chazvo chinozoita chapupu chokumuitira ndaa, nacho chinozodya nyama yenyu kudai ngemuriro. Mwakadziunganidzira upfumi wenyu mumazuva ekupedzisira.⁴Ningira mubadaro wevashandi avo vakacheka minda yenyu, wemwakasara nawo musikazi kubhadhara ngourimbwi, unodaidzira nokudaidzira kwaavo vakacheka kwakazwika munzee dzaMambo wehondo. ⁵Mwakararama munyika mukushadaya nomukudakara; mwakakodza mwoyo yenyu ngezuva rekuuraya. ⁶Mwakamurasha nokumuuraya uwo wanaka, uwo usikarwisani nemwi.⁷Ndizvo iwai vanoshingirira, hama, metsa kuuya kwaMambo. Wonai murimi unogarira muchero inomutengo mukuru yenyika, echishingirira, metsa iashire mvura yekuamba neyokupedzisira. ⁸Nemwiwo itai vanoshingirira kudaro. Simbisai mwoyo yenyu, ngokuti kuuya kwaMambo kwaapaduze.⁹Hama, musamangarana umwe kunoumweni, kuti musazotongwa. Ningirai mutongi unoema pamusiwo! ¹⁰Hama, kudai ngechionero chokutambudzika nokushingirira, ashirai vaprofeti vakareketa ngezita raMambo. ¹¹Ngegwinyiso tinoti vanomuchena avo vakashingirira. Mwakazwa ngekushingirira kwaJobe, mwakaona kupedzisira kwaMambo, kuti Mambo wakadzara ngokukungurira nenyasha.¹²Asi kupinda zveshe, hama dzangu, musazopika, kunyazwi ngedenga nokuti ngenyika nokuti ngokupika kumweni, asi itai kuti: “Eya” wenyu aite eya, na “Haiwa” wenyu aite haiwa, kuti musapinda mukutongwa¹³Uripo here pakati penyu unotambudzika? Ngaakumbire. Uripo here pakati penyu unodakara? Ngaaembe nduyo yokukudza. ¹⁴Uripo here pakati penyu unorwara? Ngaadaidze vakuru vechiara, ngavamukumbirire, vechimudzodza ngemafuta ngezita raMambo. ¹⁵Mukumbiro wokugonda unozoponesa unorwara, naMambo unozomumusa; kudai akaita zvishaishi, zvinozorekererwa kwaari.¹⁶Ndizvo reurirai zvishaishi zvenyu umwe kunoumweni, mukumbirirane umwe kuneumweni, kuti mutambiswe. Mukumbiro wemunhu wakanaka une simba guru mukushanda kwawo. ¹⁷Erija wainga munhu ngechibarirwe wainga akadai tisu, naye wakakumbira kurutu kuti isazonaya, akuzi kunaya makore matatu nemwedzi mitanhatu. ¹⁸Wakakumbirazve, nedenga rakanayisa mvura nenyika yakabereka muchero yayo.¹⁹Hama dzangu, kudai aripo pakati penyu unopauka kubva kugwinyiso noumwe echimutendeudza, ²⁰munofanira kuzia kuti kunyazwi ndiani unotendeudza mushaishi kubva mukupauka kwake, unozoponesa mweya womushaishi kubva murufu, naye unozofukidza zvishaishi zvakawanda.

1 Peter

Chapter 1

¹Petro, Mupostori waJesu Kristo, kuwandhu vakarasika vakandhandhanika pakati, Glacia, Kapadocia, Asia noBitinia, ²Kuvakasanuwa kurizivo waMwari Baba, Pakati pokuda ko Mweya, pakuzvira pavingwa ko ngazi ya Jesu. Kuti nhasha norunhararo ngauhwengejehwe.³Anomchena Mwari na Baba wedhu Mambo Jesu Kristo. Pakati pounhasha jake, paakatisika pakati poruvetero unopona. Asi mpinduro yakona, pakati po rumuko wa Jesu Kristo kuva kafa. ⁴Asi mpiro yavzo idha ishikaizvaniswi, ishikapairiwhi ishikavhiri kuremba. Ngokuti iyona yakavigwa mudenga kwamuri, ⁵ngopakati po gonda zvakavigwa nosimba raMwari, kwanga kuti vapangijire pamazuva okupejesera.⁶Ngokudaro dakaranhi, asi ngazvite ngokuda kuti ngopado po nguva mechineswa pazviejo, ⁷kuti kuperera kogonda renhu, kunodika kunhisa mukore unofa, ngauwanike pakunamata, nouthende, nokureremejwa, pakupangijihwa kwaJesu.⁸Kwaari, kuchina kunonoka kuoneka, asi dhisananhi, kunhangwe muchikamuoni, asi mechitenda kwaari, asi dhakaranhi nomphaiyapaia mechionesesa uthende. ⁹Asi murikuwana mbpinduro yo gonda: Pakuponewa ko mweya jenhu. ¹⁰Paruponeso uku vaporofita vakaorofeta ngozvonhasha ngokudaro twanganhi kuzvisisvisisa, ngokuda vakazvizivisisa,¹¹Twanganhi kuziva kuti inguva yapi kuti kuti Mweya wa Kiristo pawaikhomjua, pawaita shapupu chokutamubujika kwa Kristo kana pouthendi umweni. ¹²Imwimwi, ivona vakapangijiwha kuti kainga kuchipi kwavari, asi kwavari, asi ivona vanoshanda nazvo. Asi wari, ivona vakavhunjuwa ngokuti, paMweya Mutzvene wakavha kudenga, asi vakachumaira vhangeri. Zviro zvo ngirosi jinoda kuhonesesa zvakanaka.¹³Ngokudaro, nasiriranhi ndangalijo jenhu, ivanhi vaonereri, meivetera panhasha pamunovisa zvipangijiwha kuna Jesu Kristo. ¹⁴Asi, tenga vana vanozvira, muchatojona ngochidisiso chakashata zvokare, pamaitama kuzvira.¹⁵Ngopamutivi; ngati wiya wakamudainjaiya mutswene, Itanhivo vatswena pakurangarira penhu. ¹⁶Ngokuti zvakanhowha: Garanhi vazvene, ngokuti inini ndirimuzvene. ¹⁷Asi, takamudanja Baba vaiyana, kuchina kuwanda, vanotanga pamabasa oumwe na umwe, mechipona pakutyia panguva yenhu yakavoma;¹⁸Muzive kuti azvizivi kuita zviro zvokuphanha, ngati tusi no mukore, wakonunuwha pakutama kurangarira kwenhu pamakahashira ma jiBaba yenhu, ¹⁹asi ngongasi yakanaka, yakafanana no Gundata richina kuposeka richina kuparana: Pangasi ya Kristo.²⁰Iena waizivika ichito yasikuwa nhika, asi yakasjandiswa pakupera ponguva ngondava yenhu, ²¹Asi, pakati pavo, tendanhi kuna Mwari, wakamuka kuvakafa wakavapa uthende, kuti gonda renhu nokuvetera kwenhu kugare na Mwari.²²Asi makasuka mweya yenhu pakuzvira pozvokadi, parudo wakanaka nokuperera, Dhisananhi kwakakuara no moyo jenhu, ²³asi munodha ngopatswa, asi kumbeu inofa, asi yakanaka, inopona pamazvi wa Mwari, anogara.²⁴Asi nhama yese yakatojana no sora, asi uthende wakona wakafanana no maluwa pa sora. Asi sora rinovoma, nduva jombwera; ²⁵asi mazvi ya Mambo agare naimwimwi kwendanokwenda. Aya ndimazvi akavhangewha pakati penhu.

Chapter 2

¹Muregere, kudaizve, zvakashata, nokuchengeja kwese, nokuzvitisa, nondhurumwa, nokuvereketa kwese kwkashata, ²mechida zvakanaka, ngati mwana opanhara, mukaka omazwi, achiripi okuchengeja, kuti pakati penhu meikura pakuponeswa; ³ejanhi kuti Mambo wakanaka.⁴Kwedheranhi kwaari, kuti ibuwe rinopona, rakarambuwa kuvandhu, asi rakasanwa kaMwari. ⁵Asi imwimwivo, makaita buwe rinopona, makavakwa tenga nhumba yo mweya omapiristi vazvene, vanodakajisa Mwari pakati pa Jesu Kristo.⁶Asi zvakadiwhavo pamatahotaho: Asi inini ndinozodira pasiao buwe rakakwana ropakhona, rakasanwa nokudakaja. Anoritenda mbhera narini azonhowejwi.⁷Ngokudaro, kwamuri, makatenda, asi kuvahedeni. Buwe rakarambwa novavaki, irona rakaita rakakura ropakhona, zvakadaro, ⁸Buwe rokukhugunha, ibhuwe rinokutambuja. Ivona vanokhugunhika pamazvi ngodava yokuita hasha, kwavari vakahesewha.⁹Asi imwimwi ndimwi mphungano yakasanuwa, Mapiristi vokukwana, nhika yakachena, mphungano wakawannwa; kuti vateketese vhangeri rowiya wawakadhainjua kuvha pchidhima kuenda pakujeka pakanaka. ¹⁰Muchito, maenga muchipi mphungano, asi wari ma mphungano ya Mwari. Mucito mainga muchizivi kuhaashira nhasha.¹¹Vadikani, tenga vafambi vonhikanja, inini indinomuvhunja kuti mugare ndhambo nochidhisiso chonhama, ¹²Inowhusana no mweya, kuti mugare nowhuru wakanaka pakati povahedeni; kuti, pazvia zvenhu, tenga mambhavha, anoshata kuvereketa, pavanohoniwa asi Mwari ngondava yo mushando yenhu yakanaka aviye.¹³Garanhi ndhambo nomatongero ovandhu, ngodava ya Mambo; Kana uri Mambo asi urimukuru; ¹⁴Kana kwatongi, vakatmwa ndivona, asi pakuda kutambuja mambavha, echipa rureremejo kuvanoit zvakanaka. ¹⁵Asi uku kuda kwaMwari, kuti, maita zvakanaka, nhararanhi mechiyerusa mapenji. ¹⁶Garisikanhi novandhu vakasungunuka, asi muchashandisa runhararo kwakakura kuvandhu vakashata. Ngokudaro, itanhi tenga varanda va Mwari. Reremejanhi vese: ¹⁷Mechida hamanohama, mechityia Mwari, Mechireremeja Mambo.¹⁸Varanda, garanhi nokutyia kwese kuno majimambo yenhu, kuchipi vakanaka nokunhara, asi kuvaiya vanomuchaichiravo. ¹⁹Asi kuzviro zvakadakaja kana mundhu, ngondava yopakati pa Mwari, ngaeje kuwhajiwha, eitambujika kakashata. ²⁰Asi, kuitirenhi kukwanisira kupanichua ngokuita chitema? Ngokudaro, enga, kuita zvakanaka, munodika kukwanisa, izvi ngozvaMwari.²¹Asi izvi ngokudaro makadaijua, ngokuti Kristo wakatambujikavo kwamuri, echisiya mufananijo kwamuri, kuti mutevere mudhanho jondhojo. ²²Asi iyena azivi kuita chishaishi, kana nokuchengeja akuzivi kuwanika pamuromo pake. ²³Paituka, iena achaitukepivo. Paitambujika iena achainesepi vandhu; kuchiripi kudaro, waipekeja kunovandhu vaitonga zvakanaka.²⁴Asi iyena wakatora zvishaishi zvedhu ngopamuviri pake pamutanda, kuti itusu, tingafa pazvishaishi, tipone pakururama. Ngochivonje chake takarapwa. ²⁵Ngokuti imwimwi mainga tenga magundata akarasika mugwanja; asi wari matendeuka kuva fundisi vanoonerera mweya jenhu.

Chapter 3

¹Zvakatojana naimwimwi, zviranhi majimamuna yenhu, kuti, asi vamweni avazviri mazvi, ngopakati po ndangarijo jo vakaji, vachina mazvi, ngavawine, ²Ivona pavanoona ndangarijo jenhu jakanaka nokuthuka.³Asi kunhara kwenhu kuchagara kokunja, nokurukwa ko vhuji, no mphete jomukore, kana zvokusimira, ⁴asi kudeia, mundhu ngokunja ko moyo, kuceja kuchnachuiro kuchina mweya wakanaka nokurongeka, kuti zvinodika pamberi pa Mwari.⁵Asi Ngokudaro vajichenenavo kare vanakaji vatzene, vachivetera Mwari, asi vazwira Majimamuna avo. ⁶Ngokudaro Sarai waizwira mamuna wake Abraham, wakadainjua ndi Mambo. Asi naimwimwi muri vana vake maita zvonazvo muchasotyia kunhangaja kurikwese.⁷Asi naimwimwi vanarume, dhakaranhivo navo ngokuzvanana, mechivareremeja vanakaji, kuita mujiyo wakafhaya, asi ivona naimwimwi ndimwi vana vonhacha voupenhu onhasha; pakati pokuti mkumbiro wenhu uchakhugunhika.⁸Ngokupejisira, asi mwese garanhi no ndhangarijo imewe, makafhaya mugare no rudho kuno hama jenhu, mugare nonhasha jakaperera. ⁹Muchawhurijira kusha ngokushata, kana kutuka ngokutuka; rumbizanhi, kuti naizvonazvo mudhaijwe, kuti muwane makomborero.¹⁰Ngokudaro: wuiya anoda upenhu anoona mazuva akanakaunase lulume wako pakushata, asi mulomo wake aubuyi zvokunhepa. ¹¹Fundurukai pazvakashata, itayin zvakanaka, zvakai runhararo, weitevera. ¹²Ngokuti madicho amambo arikuvakarurama, njeve jake jirikwanga kumukumbiro, asi mumeso maMambo munovenga vanoita zvakashata.¹³Ndiani anomuita zvakashata makagara mukunaka? ¹⁴Asi, matambujwa pakati pokururama, munimuchena ndhimwi. Muchavatyia, kana nokumunhangajisa.¹⁵Asi chenesanhi Kristo seMambo pamoyo jenhu; asi garanhi makanasirira kuti mudavire nokufhava nokureremeja kuvese vanomukumbira chigindo chokuvetera chikwamuri, ¹⁶Asi mugare no hwiru wakanaka, kutikazviya, munovereketwa zvakashata, vanotuka ndangarijo jakanaka kunaKriristo ngavanhowejwe. ¹⁷Asi zvinomuchena vanotamjika ngokunasa, asi kuda kwamwari ndikona, kuchiripi kuita zvakachata.¹⁸Ngokuti Mwari wakafa kamwe pazvichaichi, vakarurama kuvakashata; kuti imwimwi mutore Mwari. Iyena waingepo, zvakadi, kufa panhama, asi esimujiwha paMweya, ¹⁹ngokwapi wakakohomera mweya pachibitongo. ²⁰Ava ndivona vokare vakaramba kuzwa, rucengerero rwaMwari panguva yaMosi, painasiriwha ngaravaapo, mweya muchoma vakaponeswa pakati pokumwa.²¹Uku kukhombijwa ko banbatisi, asi nawari rinomuponesa, asi ngopakati pomuviri, asi ngokukumbira kwakanaka kowhuru wakanaka ka Mwari, pakati po rumuko wa Jesu Kristo. ²²Ina arimukono omuho wa Mwari, apera kuenda mudenga; asi ngirosi no vatongi, nosiomba zvipakati poutongi wavo.

Chapter 4

¹Asi Jesu wakatamujika panhama, garanhi meirangarira zvakadaro ngochichaichi; ²kuti, pakusara pomnguva pannhama, amuchaponi mukuda zvashata, asi mukuda kwaMwari.³Asi zvakwana, panguva yakapinda zveta mukuda kovandhu vandheni, veifamba mukujaha, mukudha zvakashata, mudoro, mudiri rokudakwa, mukunamata zvimwamwari. ⁴Asi zvinonhenhu, muchaita se ivona, vanogogoma vezvaka zvononhenhwa. ⁵Ngokudaro vanovereketa zvakashata kwamuri, ivona vanozofunga ndau kavaiya vanoda kutonga vapenhe novakafa. ⁶Asi ngokudaro vhangeri rakavhangehwa kuvakafa, kuti, dheni vakotongwa konhama ngomazono omundhu, ponanhi mumweya pakuda kwaMwari.⁷Pakupera kozvese kwaphedho, asi ivanhi makangwarira, echikumbira. ⁸Padhera pozvese, meipisa ngorudo ummwe kuno umweni, asi rudo runofukija zvichaichi zvombhungano. ⁹Asi itanhi vafhumba umwe kunoumweni, muchikangunhuni.¹⁰Asi umwe naumwe ngaite se chipo chsakahachiira, se vatungamiriri vakanaka panhacha ja Mwari. ¹¹Asi mundhu avereketa, ngazvigare pamazvi a Mwari; kudai mundhu aperekera ngaite mukuda kwaMwari, pakati pozvese kuna Mwari kuti akujwe pakati pa Jesu Krristo. Iyena arikunduma ya Mwari pasimba mbhera nokare, Amen!¹²Vadhiwa, muchanhenha mulilo unobhwaka unoviya kwamuri kuti umueje, se zviro zvakashata zvinonga zveitika. ¹³Kuchiripi kudharo, dhakaranhi muvepo pakupona pamatamjiko ya Kristo; asi mukuvie kwake muzodhakarevo naye. ¹⁴Asi matukwa ngodava ro zina raKristo, munomuchena, ngokuti mweya nouthene waMwari unozorora kwa muri.¹⁵Asi apana umwe wenhu anotambujika se mujongoni, kana no mundhu anongwenera pandava jokunja; ¹⁶Asi eitambujika muna Kristo, anhowejeki, anokuja nokukujisa zina rondhoro;¹⁷Asi nguva yokutongwa echitanga munhumba ya Mwari; asi okudanga kwatiri, zvinozoitkenhi vanomusikanswa pavhengeri ra Mwari? ¹⁸Asi wakarurama anokjiponesa nokuneseka, kunozoitikenhi kumushaishi kana muhedeni? ¹⁹Ngokudaro, vanotamjikira Mwari, vanothemba mweya javo ku Musiki, vechita zvakanaka.

Chapter 5

¹Ngokudaro, kumajimangameri ozhiara varipakti penhu, kuti ndimangameri se imwimwi, pakutamjika kwa Kristo, vanopotera pauthendi unoneka, ngozvakadi ndinokumbira: ²Havisanhi magundata a Mwari ari pakati penhu, asi ngokumuvangirija, asi ngokuda kwenhu no kaMwari; asi ngokuda zvese; ³asi ngokuda kwakanaka, asi mechinhisa avo varipakati penhu vanomunoerera, asi no mufananijo kumagundata. ⁴Asi kumufundisi mukuru aviya, munozohachira hata ichikapwanhi youthendi.⁵Asi naimwimwivo majaha, zviranhi majimangameri, asi mese mechisimira kujiyerusa umwe kuno umweni; asi: Mwari anovanga kuvachikazvi, asi anopa nhasha kuvanozviyerusa. ⁶Asi pasi posimba pa nhara ja Mwari, kuti iyena amukujepanguva yakakwana, ⁷mechikhandhira kwaari manesero ese; ngokuti iyena indiena anomuhonerera.⁸Garanhi! makangwarirrira! muvengi wenhu, satani, anofamba mumbhiripiri, eguhuwa se mpbhondhoro, eztsanga ndiani wainoruma. ⁹Vanganhi kwaari, pereranhi pagonda; meiziva kuti matambujiko anoitika nohama jenhu panhika.¹⁰Asi mwari onhasha jese, wakamudhainja paudhendi muna Kristo, apera kutambujika padhoko, iyena anomukhombijira, anotendera, nokumuvangisa, anomupa zopasipai. ¹¹Iyena ngagare osimba rese mphera nokare. Amen!¹²Asi Sivirano, hama yenhu yakarurama, asi ndinomureremeja, inini ndamutarira ngokasika, ndemuvangisa ndemupa chapupu zvizvokadhi zvonhasha ja Mwari. Asi apo. ¹³Asi chungamijanhi zviaara zvakasanwa, zvi Babironi, asi nomwana wangu Marako. ¹⁴Chungamijanhi imwe kuno umweni, no rudo. Norunhararo ngaugare naimwi mese kuna Kristo.

2 Peter

Chapter 1

¹Simao Petro, Muranda no Mupostoro waJesu Kristo vainga naitusu pamwepo mukudhakaja kogonda pakati pokururama kaMwari wedhu Muponesi Jesu Kristo; ²Nhacha no Runhararo ngauhengejehwe ngoruzivo wa Mwari, noka Jesu wedhu Mambo.³Ngosimba lake loMwari wakatipa zvese zvoupenhu nokutiwhurijira zvouMwari, pakati poSimba lawia wakatidhainja pauthende no Simba; ⁴Ngokuti ngizvo zvathakapiva zvakanaka mupango, panberi phavo galanhi muripovo mwapokonyoka kudva mukuola kwekuemula kwangu.⁵Ngokudhalo tadhira kuveka kwese, engejeranhi gonda lo simba; ngokugonda, nokuziva; ⁶Mechivibhata, kamwari; nokuvibhata mega, norusenegejo, nokuwhurijwa kaMwari; ⁷Asi kuwhurijwa kamwari, no rudho lakaperera; nokuperera, korudho.⁸Asi komuri kunoneka kukula kozviro zvonazvo, ndivona avazomusi muchikabhari muchero okuziva ka Mambo wedhu Jesu Kristo. ⁹Ngokuti kuya kuchina zviro yi bhofu, aoni zvondhambo, echikanganwa kusuka zvichaichi zvokare.¹⁰Ngokuti, hama, zvanganhi kudhavira kodhainjwa kwenhu kusina ngodhivi laMwari; asi mesita zvonazvo amuchaichi. ¹¹Asi ngokudhalo munonga mesikula mesitendera kuntsena ko uMambo kunhalala ka Mambo wedhu muponesi Jesu Kristo.¹²Asi ngokudharo inini andimusi nguva jese jokumucherecheja zviro zvonazvo, asi mecizviziva, asi garanhi makaperera poichokwadhi panhamasi. ¹³Asi ndinozvita kururama, asi inini ndimutheperri iri, asi ndinomumusa ngokumucherecheja; ¹⁴Asi ngokukasika ndinobhuda mutheperi, se zvinoita Mambo werdhu Jesu Kristo zvanondiikhombijira. ¹⁵Asi ndhakazvanga kuti imwimwi muzive kucherecheja kozviro zvonazvo.¹⁶Asi itusu atizivi kuteketesa simba rokuviya kwa Mambo Jesu Kristo ndechitevera kusikwa nohungwaro asi takaita chapupu chokuona chakakura ovandhu. ¹⁷Ngokuti Mwari Bhabha wakaachira kureremeja nouthendi, echitumwa ngohizvwi routhendi: Kuti uhu mwanangu wandhinodha, anondhidhakajisa. ¹⁸Asi itusu takarizwa izwi ronarorakatmwa kudhenga, asi itusu tinaye kudhundhu rakachena.¹⁹Asi tinomazvi atinogonda ovaprofeti; asi anomuita zvakanaka akagarisika kwanga, kadhai se chiesa chinovheneka pachidhima, kudhakara zuva rochena nonhereji jomangwanani jinomuka mumoyo mwenhu. ²⁰Asi mechiziva pakutanga zvonazvo: asi akuna chipropfeti chomatahotaho chenhu mega. ²¹Ngokuti chiprofeti achizivi kuitiwa ngokudha ko Mundhu, asi vandhu vanoziva ngodivi ra Mwari vechitungamirihwa ngoMweya wakaChena.

Chapter 2

¹Asi kangavo maporofita okunhepapakati pombhungano, asi ngokudharo kunozovepovo vajijisi vokunhepavo pakati penhiu, asi ivona vanozoita ziro zokumutweja, vanozoramba Mambo wakavatenga, vechivisa kwavari kuphinda zvokupwanha. ²Asi vazinji vonzotevera kuzvejwa kwavo, asi vanozobuia zvokuuwanda vechisai guanja rokadi vecitukwa. ³Ivona vanozobuya mazwi okunhepa; ngokwapi ngosungwa kuchina ndava asi kuzvejwa akuzivi kunaka.⁴Asi kuti Mwari Asivi keregerera ngirosi jakafa, kuciripi ngokudaro kutikhandirakudira mujeri rochidhima kughehena, kuti titongwe; ⁵Asivi kuregerera nhika yokare, asi wakachengeta Noe, weteketesa pakururama, novamweni vanomwe, echivisa ndambi panhika yochichaichi; ⁶Yakasunga madhorobha ro Sodoma noGomora pakupwanhuwa, kakuvia marota echidira pavanopona pachichaichi.⁷Asi wakaponesa vakarurama Lo, wainga arembha kupona kakachata. ⁸(Ngokuti, waipona akarurama pakati pavo asi mazuva yese waidhira mweya wake yeshipona nokuita mushando yake). ⁹Asi wario waponesa pazviejo yeshiviga kuti zuva lokutongwa kuti vamupanitse.¹⁰Asi kakurutu kovanofamba konhama nozvidho zvakaschata nozvokushata, vechierusa, vechibhatika ngokudharo nkamare, vachingatyi zviro kwazvo zvuthendi. ¹¹Asi nongirisi Simba nothendi, avavisi kutukwa pambheri pavo pakati pa Mambo.¹²Asi yezvi, tenga zinhama zakapona, zinotevera kusikwa kwazvo kunda kujele nokuparajwa, veshituka zvavachikazwi, vanodha kuneseka kwavo. ¹³Vechiwachira kushata veshiwana zakachata pamazuva akashata, zveshiita zhinyanyo nozvikhombijo, veiona pakushengejwa kavo, vechienda padhiri nayemwiyo; ¹⁴Vanomadicho akazala nopombwe, vashigaemi kushaishave shichaichiravo mweya, veshigala no mweyo joujundi, wana voshisa.¹⁵Vakasi gunja rakanaka, vopota, vechitevera gunja ra Balaa, mwana wa Bosoro, wakadha kuripa kakashata. ¹⁶Asi ivona vakadha kupsena kwavo; panhika yozvinhama zvakaera, vechivereketa noizwi rovandhu, vakaphiniggija kupenga kovaporofeti.¹⁷Asi iji imulambo jichina kumwa jakatohwa no dhutu; kuti kuchidhima chousiku chakavigua kwese mbera nokare. ¹⁹Ngokuti vanovereketa ziro zvakakachata zvichina chwiro vanotungamiriwha nokudha kakashata ko nhama, vaia vakaposeka pazvakashata. ¹⁸Vechnanga zvorunhararo, asi varivona kamare varanda vozvakachata vaia kuti vakanhiswa, vakaitwaiya varanda.²⁰Ngokudalo, ngokuziva ka Mambo Muponesi Jesu Kristo, vakashaicha ngozvonhika, asi ngopato vakagala naye, asi vakanhiswa, asi kokupejesera kunogena kuvimba, ²¹Asi wakawina wanga aninani atende kuziva gwanja lokururama kushiripi, apera kuziva vakapota kuchena pamupango zvainga vapuwa. ²²Asi izvi zvokatojana nozvokadhi mazvi akangwala, anoti, imbhwa yawhurira pamarucho ayo, asi nguruve waihirira pamadaka.

Chapter 3

¹Hama, yeni ndinomutarira shamba yochipiri, ngozvese kuti ndimumuse pakuzva pakati pokusherecheja; ²Kuti musherecheje pamazua okare akatumwa novaporofita okare, pamupango yedhu, kumapostoro waMambo Muponesi.³Meshiziva pakutanga yezvi: kuti pamazuva okupejesera kunozoviya, vanoita kudha kwavo veshifamba zvavanodha, ⁴Vechiti: Kurikupi zvatakavhunjua? Zvotakavhunjua mukuzwa kake, asi kumajibaba akavata, zviro zvese zvakaitika pakusikwa.⁵Ngokudalo zvona vakayesuisa yezvi ngokudha kwavo, ngomazvi ya Mwari panguva yokare yakapinda mugore, asi nhika yakava kuna ngokumwa yakavenkuerera. ⁶Asi ngonhika yokare yakapwanhua ngokumwa yo ndhambi. ⁷Asi nhika wari, ngomazwi yonayo yawigwa, nomuriro mbera pamazuva yokutongwa, pokuzvojeka povanyu vakashata.⁸Asi hama, pazviro yevzi musharerusa: ngokuti zuva rimwe kamambo izana lomakore, zana she zuva rimwe. ⁹Mambo unoki pakuverekeyta kwake, asi rucengerero kwatiri, achidi kuti vamweni vafe, asi vese vaiwa pakutenderuka.¹⁰Asi zuva laMambo anozviya se mbhava pausiku, ngokwapi mudenga munozova nokukudwa, asi vomweni vechipiswa veshitenderera, asi panhika no mabhasa yayo zvinozobhiswa pashena.¹¹Zvaoneka kiuti zvese yezvi zvirikuda kuti zvileiwe, kuti munoitisa kudhini kuti muchene pa ndangarijo nokugarisika, ¹²meshitevera, meshikasikira mukuvia ka Mwari, asi wakati gorereshipiswa, asi vamweni, veshizvjimba, vesipegeruka. ¹³Asi, ngozva akananga, teshivetera dhenga ritwsa no nhika itwsa, pokuti kuirura kunopona.¹⁴Ngokudalo, vadikani, meshivetera zviri zvonazvo, twakanhi kuiti kwaari ngakukandike kuiti mushapumbwa ngogua yorunhalala; ¹⁵Itanhi se kuponeswa norusengerero kaMambo wedhu; asi tengavo hama yedui Pauro wakatala, paruzivo wakapuwa; ¹⁶Asi kugueza jake mbiri; ngocushata kuti kunozvimweni zvinono mesa kuti zvizike, zvimweni zvinoyerusa nozvimweni zvinopanguigira, ngokudalo matanho amweni, mukuzejejab kake.¹⁷Nokudaro asi, hama, mechiziva muchito, veteranhi kuti, ngokuchengejwa kuvakachata, amuzotohwi mese, asi munowa pakururama kwenhu. ¹⁸Asi kuranhi panhasha noruzivo wa Mambo Muponesi wedhu Jesu Kristo. Kwaari uthendhe, wari pazuva nozuva pomudhenga, Amem!

1 John

Chapter 1

¹Izvo zvakanga zviripo kubvira pakutanga, zvatakazwa, zvatakavona nemadziso edu, zvatakaninguira, nezvatakabata namahoko edu, zveShoko roupenyu ²(upenyu wakaratidzwa, tikawuvona, tinopupura nokukuparidzirai upenyu usingaperi, wakanga uri kunaBaba, ukaratidzwa kwatiri);³3 Izvo zvaakavona, nezvatakazwa, ndizvo zvetinokuparidziraivo, kuti nemivo mudanane nesu;

kudanana kwedu tinako naBaba, noMwanakomana wake Jesu Kristu.

⁴Zviro izvi

tinokunyorerai, kuti kudakara kwenyu kuzadziswe.

⁵iyi ndiyo mharidzo yatakanzwa kwaari, yatinokuparidzirai vo, kuti Mwari chiedza, hamunarima maari. ⁶Kana tichiti, tinodanana naye, tichihamba murima tinobuya zvekunyepa, hatiiti chokwadi; ⁷asi kana

tichihamba muchiedza, saiye ari pachiedza, tinodanana isu; neropa raJesu Kristu, Mwanakomana wake, rinotinatsa pazvivi zveshe.

⁸Kana tichiti, hatinazvivi, tinozvinyepera, chokwadi hachisi matiri. ⁹Kana tichizvirevurira zvivi zvedu, iye wakatendeka wakarurama, nekudaro kuti

unotiregerera zvivi zvedu, nokutinatsa pakusarurama kweshe.

¹⁰Kana tichiti, hatina kutadza, tinomuita murevi wenhema, neshoko rake arisi matiri.

Chapter 2

¹Vana vangu vadoko, ndinokunyorerai zviro izvi, kuti, murege kutadza. Kana

munhu achitadza, tinoMurevereri kunaBaba, ena Jesu Kristu wakarurama;

²ndiye mudzikinuri

wezvivi zvedu; haasi wezvivi zvedu bedzi, asi wezvivi zvenyika yeshe .

³Ndizvo zvinotizivisa kuti tinomuziya, kana tichichengeta murairo yake.⁴4 Uyo, unoti, ndinomuziva, asingachengeti mirairo yake, murevi wenhema, chokwadi achisi maari; ⁵asi uyo, anochengeta shoko rake, rudo rwaMwari rakakwaniswa maari zvirokwazvo. Ndizvo

zvinotizivisa kuti tiri maari;

⁶uyo, unoti, ndinogara maari, unofanira kuhamba vo sezvaakafamba

ena.

⁷7 Hama dzangu, handikunyoreriyi murairo mutsva, asi murairo wekare, wamainga munawo

kubva pakutanga; murairo wekare ndiro shoko ramakazwa.

⁸Pamwe zve ndinokunyorerai

murairo mutsva, chiri chiro chechokwadi maari nememuri; nekuti rima rodarika, chiedza

chachokwadi chotovhenekera.

⁹9 Uyo, anoti, ndiri muchiedza, achizonda hama yake, uchiri

murima kusvikira zvino.

¹⁰Unoda hama yake, unogara muchiedza, hapana chigumbuso maari. ¹¹Asi anozonda hama

yake, uri murima, unohamba murima haazivi kwaanoenda, nekuti rima rakafukidza meso ake.

¹²12 Ndinokunyorerai, vana vadoko, nekuti makakangamwirwa zvivi nokuda kwezita rake.

¹³Ndinokunyorerai, madzibaba, nekuti munoziya iye wakanga aripo kubva pakutanga. Ndinokunyorerai, majaya, nekuti makakunda wakaipa. Ndakunyorerai, vana vadoko, nekuti

munoziya Baba.

¹⁴Ndakunyorerai, madzibaba, nokuti munoziva iye wakanga aripo kubva pakutanga. Ndakunyorerai, majaya, nokuti munesimba, neshoko raMwari rinogara mamuri, makakunda

wakaipa.

¹⁵15 Musada nyika kunyangwe nezviro zviri munyika. Kana munhu achida nyika, rudo

rwaBaba harusi maari.

¹⁶Nokuti zvose zviri munyika, zvinoti, kuchiva kwenyama, nokuchiva

kwemeso, nokuzvikudza kovupenyu, hazvibvi kunaBaba, asi panyika.

¹⁷Nyika inopfuvura nokuchiva kwayo; asi unoita kuda kwaMwari, unogara nokusingaperi.¹⁸

Vana vadoko, inguva yokupedzisira; sezvamakazwa kuti antikristu unovuya, nazvino vana

antikristu vazhinji vavapo; ndizvo zvinotizivisa kuti yava nguva yokupedzisira.

¹⁹Vakabva

kwatiri, asi vakanga vasati vari vedu, nokuti dai vaive vedu, vangadai vaigara nesu; asi vakabva

kuti vavonekwe kuti vose havazi vedu.

²⁰imwi munokuzodzwa kunobva kunaiye Mutsvene, munoziva zvose. ²¹Handina kukunyorerai

ndichiti hamuzivi chokwadi, asi nokuti munoiziva, uye nokuti hakunenhema dzingabva

pachokwadi.

²²Ndianiko murevi wenhema, kana asati ari iye unoramba kuti Jesu ndiye Kristu?

Ndiye antikristu, unoramba Baba noMwanakomana. 23

²³Aninani unoramba Mwanakomana, naye aanavo baba.²⁴Kana muri imwi, izvo

zvamakanzwa kubva pakutanga, ngazvigare mamuri, nemivo muchagara muMwanakomana, nomunaBaba.

²⁵Ndichochi chipikirwa chaakatipikira, ndibwo vupenyu bwusingaperi.

²⁶Zvinhu izvi ndakakunyorerai pamusoro pavanokutsausai.²⁷Kana muri imwi, kuzodzwa

kwamakagamuchira kwaari kunogara mamuri, hamufaniri kuti mudzidziswe nomunhu; asi

kuzodzwa kwake, sezvakunokudzidzisai pamusoro pezvinhu zvose, kuri kwechokwadi, dzisati

dziri nhema, se zvakwakakudzidzisai, garai maari.

²⁸Zvino, vana vaduku, garai maari,kuti, kana achizovoneswa, tive nokusatya, tirege

kunyadziswa vo pamberi pake pakuvuya kwake.

²⁹Kana muchiziva kuti iye wakarurama zivaivo

kuti mumwe nomumwe unoita zvakarurama wakaberekwa naye.

Chapter 3

¹Tarirai kukura korudo rwa takaitirwa naBaba, kuti tinzi vanakomana vaMwari;

ndizvo zvatiri vo; saka nyika haitizivi, nokuti haina kumuziva iye.

²Vadikamwa, zvino tiri vana

vaMwari, uye zvichigere kuratidzwa kuti tichazovei. Tinoziva kuti kana achizovoneswa, isu

tichafanana naye; nokuti tichamuvona sezvaakaita.

³Mumwe nomumwe unetariro iyi kwaari, unozvichenesa sezvaa iye.⁴4 Mumwe

nomumwe unoita zvivi, unodarika nomurairo vo; zvivi ndiko kudarika murairo.

⁵Munoziva kuti

iye wakavoneswa kuti abvise zvivi; maari hamunezvivi.

⁶Mumwe nomumwe unogara maari, haaiti zvivi; mumwe nomumwe unoita zvivi, haana

kumuvona kana kumuziva.

⁷Vana vaduku, musatsauswa nomunhu; uyo, unoita zvakarurama, wakarurama, saiye akarurama. ⁸Uyo, unoita zvivi, ndowaDhiabhorosi, nokuti Dhiabhorosi unoita

zvivi kubva pakutanga. Mwanakomana waMwari wakavoneswa nemhaka iyi kuti aparadze

mabasa aDiaborosi.

⁹Mumwe nomumwe wakaberekwa naMwari haaiti zvivi, nokuti mbeu yake inogara maari, haagoni kuita zvivi, nokuti wakaberekwa naMwari. ¹⁰Vana vaMwari vanovoneswa naizvozvi, navana vaDhiabhorosi; mumwe nomumwe usingaiti zvakarurama, haazi waMwari, naiyevo

usingadi hama yake.

¹¹. Nokuti ndiro shoko ramakanzwa kubva pakutanga, kuti tidane;

¹²tisingaiti saKaini, wakanga ari wowakaipa, akavuraya munununa wake. Wakamuvurayireiko?

Nokuti mabasa ake akanga akaipa, asi omunun'una wake akanga akarurama.

¹³

Musashamiswa, hama dzangu, kana nyika ichikuvengai.

¹⁴Tinoziva kuti takabva murufu, tapinda muvupenyu, nokuti tinoda hama. Uyo, usingadi, hama yake unogara murufu. ¹⁵Mumwe nomumwe unovenga hama yake, muvurayi; munoziva kuti hakunomuvurayi

unovupenyu bwusingaperi bwugere maari.

¹⁶Ndozvatinoziva rudo nazvo, kuti wakatipa

vupenyu bwake; nesuvo tinofanira kupa hama vupenyu bwedu.

¹⁷Asi kana munhu anefuma

yenyika, akavona hama yake ichishaiwa, akamupfigira tsitsi dzake, rudo rwaMwari runogara

seiko maari?

¹⁸Vana vaduku, ngatirege kuda neshoko kana norurimi, asi nebasa nemuchokwadi¹⁹Ndizvo

zvatichaziva nazvo kuti tiri vechokwadi, tigosimbisa moyo yedu ichitipa mhaka, Mwari mukuru

kumoyo yedu, unoziva zvose.

²⁰nokuti kana moyo yedu ichitipa mhaka, Mwari mukuru kumwoyo vedu, unoziwa zose.

²¹Vadikamwa, kana moyo usingatipi mhaka, tinako kusatya pamberi paMwari; ²²uye zvose

zvatinokumbira tinopiwa naye, nokuti tinochengeta mirairo yake, tichiita zvinomufadza.

²³Ndiwo murairo wake, kuti titende kuzita roMwanakomana wake, Jesu Kristu, uye tidane, sezvaakatiraira. ²⁴Unochengeta mirairo yake, unogara maari, naiye maari. Ndizvo zvatinoziva

nazvo kuti unogara matiri, noMweya waakatipa.

Chapter 4

¹Vadikamwa, musatenda mweya yose, asi muidze mweya, kuti muvone kana

yakabva kunaMwari; nokuti vaporofita vazhinji venhema vakabudira munyika.

²Ndizvo zvamunoziva nazvo Mweya waMwari: Mweya mumwe nomumwe unopupura kuti Jesu

Kristu wakavuya munyama, ndowaMwari.

³Mweya mumwe nomumwe usingapupuri kuti Jesu

Kristu wakavuya panyama, hauzi waMwari; iwo ndowaantikristu, wamakanzwa kuti unovuya' nazvino watova panyika.

⁴Vana vaduku, imi, muri vaMwari, makavakunda, nokuti uyo, uri mamuri, mukuru kunaiye, uri

munyika.

⁵Ivo ndovenyika, naizvozvo vanotaura savenyika, nenyika inovanzwa. ⁶Isu tiri

vaMwari; unoziva Mwari, unotinzwa; usi waMwari, haatinzwi. Ndizvo zvatinoziva nazvo Mweya

wechokwadi, nomweya wokutsau

⁷Vadikamwa, ngatidane; nokuti rudo runobva kunaMwari, mumwe nomumwe, unoda, wakaberekwa naMwari, unoziva Mwari. ⁸Usingadi, haazivi Mwari, nokuti Mwari rudo.⁹Rudo

rwaMwari rwakaratidzwa kwatiri nechinhu ichi, kuti Mwari wakatuma Mwanakomana wake, wakaberekwa ari mumwe chete, munyika, kuti tive novupenyu naye.

¹⁰Rudo ruri pachinhu ichi, kuti hatizisu takada Mwari, asi kuti ndiye wakatida, akatuma

Mwanakomana wake kuti ave rudzikinuro rwezvivi zvedu.

¹¹Vadikamwa, kana Mwari akatida

saizvozvo, nesuvo tinofanira kudana.

¹²Hakuna munhu wakambovona Mwari; kana tichidana, Mwari unogara matiri, norudo rwake runokwaniswa matiri. ¹³Ndizvo zvatinoziva nazvo kuti tinogara maari, naiye matiri, nokuti wakatipa zvoMweya wake. ¹⁴Isu takavona, uye tinopupura kuti Baba vakatuma Mwanakomana, kuti ave Muponesi

wenyika.

¹⁵Aninani unopupura kuti Jesu ndiye Mwanakomana waMwari, Mwari unogara maari, naiye munaMwari. ¹⁶Nesu takaziva, tikatenda rudo urwu, Mwari rwaanarwo kwatiri. Mwari rudo; unogara murudo, unogara munaMwari, naMwari maari.¹⁷Rudo rwakakwaniswa matiri pachinhu ichi, kuti tirege

kutya nezuva rokutongwa; nokuti sezvaakaita iye, ndizvo zvatakaitavo panyika ino.

¹⁸Hakunokutya murudo; asi rudo, rwakakwana, runodzinga kutya, nokuti kutya kunorobwa; munhu, unotya, haana kukwaniswa¹⁹Isu tinoda, nokuti iye wakatanga kutida. ²⁰Kana munhu achiti, ndinoda Mwari, achivenga

hama yake, murevi wenhema; nokuti usingadi hama yake yaakavona, ungada seiko Mwari, waasina kuvona?

²¹Iwoyu murairo wakabva kwaari, tinawo, wokuti unoda Mwari, ngaade vo

hama yake

Chapter 5

¹Mumwe nomumwe, unotenda kuti Jesu ndiye Kristu, iye wakaberekwa naMwari;

mumwe nomumwe, unoda iye wakabereka, unodavo wakaberekwa naye.

²Ndizvo zvatinoziva

nazvo kuti tinoda vana vaMwari, kana tichida Mwari, tichiita mirairo yake.

³Nokuti rudo

rwaMwari ndirwo, kuti tichengete mirairo yake; mirairo yake hairem

⁴4 Nokuti chinhu chipi nechipi, chinoberekwa naMwari chinokunda nyika; uku ndiko kukunda

kunokunda nyika, ndiko kutenda kwedu. 5

⁵Ndianiko unokunda nyika? Haazi iye unotenda kuti

Jesu Kristu; ndiye mwanakomana waMwari here?

⁶ndiye wakavuya nemvura neropa, iye Jesu

Kristu; haana kuvuya nemvura bedzi, asi nemvura neropa. Mweya ndiye unopupura nokuti

mweya ichokwadi

⁷Nokuti vatatu vanopupura kudenga Baba, Shoko naMweya Mutsvene, ava vatatu ndimumwe.

⁸Varipo vatatu vanopupura panyika zvinoti Mweya, mvura neropa izvi zvitatu ava vatatu

vanotenderana pachinhu chimwe.

⁹Kana tichigamuchira kupupura kwavanhu, kupupura

kwaMwari kukuru; nokuti kupupura kwaMwari ndiko, kuti wakapupura pamusoro

poMwanakomana wake.

¹⁰Uyo, unotenda kuMwanakomana waMwari, kupupura unako mukati make; usingatendi

Mwari, wakamuita murevi wenhema; nokuti haana kutenda kupupura kwakapupurirwa naMwari

pamusoro poMwanakomana wake.

¹¹Kupupura ndiko, kuti Mwari wakatipa vupenyu

bwusingaperi; zvino vupenyu ubwu bwuri muMwanakomana wake.

¹²UnoMwanakomana, unovupenyu; usinoMwanakomana waMwari haanovupenyu¹³Ndakakunyorerai zvinhu izvi kuti mugoziva kuti munovupenyu bwusingaperi, iyemwi

munotenda kuzita romwanakomana waMwari.

¹⁴Ndiko kusatya, kwatinako kwaari, kuti kana

tichikumbira chinhu nokuda kwake, unotinzwa;

¹⁵zvino kana tichiziva kuti unotinzwa pazvose

zvatinokumbira, tinoziva kuti tapiwa mikumbiro yatakakumbira kwaari.

¹⁶Kana munhu achivona hama yake ichiita chinhu chisati chiri chorufu, uchakumbira, Mwari

agomupa vupenyu bwunopiwa vasingaiti chivi chorufu. Chiripo chivi chorufu; handiti akumbire

pamusoro pechichi.

¹⁷Kusarurama kose chivi; zvino chivi chiripo chisati chiri chorufu.¹⁸

Tinoziva kuti mumwe nomumwe wakaberekwa naMwari haaiti zvivi; asi wakaberekwa naMwari

unochengetwa naye, wakaipa haangamubati.

¹⁹Tinoziva kuti tiri vaMwari, nenyika yose ivete munaiye wakaipa.²⁰Tinoziva kuti

mwanakomana waMwari wakavuya, akatipa kuziva, kuti tizive iye wechokwadi; nesu tiri munaiye

wechokwadi, mumwanakomana wake Jesu Kristu. Ndiye Mwari wechokwadi, novupenyu

bwusingaperi.

²¹Vana vaduku, zvichenjererei pazvifananidzo

2 John

Chapter 1

¹Mufundisi, mai vakakhetwa, nomwanake, vaia vandinoda ngochokwadi; kusiri yeni ndega, asi kunavese vanorizivo lochokwadi; ²Ngokuda kochokwadi chiri matiri, chinozova swe matiri nguva djese. ³kutenda,swichamisso, no rinhararo kuna mwari baba, nokuna jesu cristo, mwana wa baba, ngaave nemwi muchokwadi nomurudo.⁴⁵⁶Maningui ndakadakala ngokudivana novamweni vovatendi vanofamba muchokwadi, muitiro utakawana mupango wababa. kuna sweheswi, mai, eni ndinoti,⁷Ngenhi vachenguedji vanovia munhika muno vesiti Jesus Cristo wakavia ngukonhama. uhu muchenguedji umweumweo wakanga aripo Jesu asati avepo. ⁸swingwarirenhi emwi pashenhu, kuti tisagomola switakashandira; asi kuti tiwane mubairo wakaperera.⁹Vese vaia vanozogogomera mberi vasingazwisisi kudjidjisa ka Cristo avana Mwari; ani naani anoramba kudjisisa ka Cristo aana baba no mwanakomana. ¹⁰kana mundhu akavia kamuri asingaviisi swidjidjiso iswi musamunguenia munba menhu kana kumuwashira. ¹¹Ani naani anomuwashira unogovana nae mubasha rake lakaipa¹²Ndinoswakawanda swandinoda kumunhorera, ngokudalo andidi kumunhorera ngo phepha no ingi; ndodakuza kamuri kuzomuvunja mumeso ngomumeso, kuitira kuti kudakala kedu kuzazisike. ¹³Vana vomunukuna wako akakhetwa , varikukumusira. Amen.

3 John

Chapter 1

¹Mukuru kunaGayo, mudikanwa, wandinoda zvemene. ²Mudikanwa, ndinoshuva pamusoro pezviro zveshe, kuti ubudirire,uve wakasimba, somweya wako

uchibudirira.

³Nokuti ndakafara zvikuru hama dzichisvika dzichipupurira chokwadi chako, dzichiti, unofamba muchokwadi. ⁴Handinomufaro unopfuvura uyu, wokuti ndinzwe kuti vana vangu vanofamba muchokwadi.⁵Mudikamwa, unobate-basa rakatendeka pazvinhu zvose zvaunoitira hama navaeni vo;

⁶vakapupurira rudo rwako pamberi pekereke; uchaita zvakanaka kana uchivaperekedza

nomutovo wakafanira Mwari.

⁷Nokuti vakabuda nokuda kweZita rake, vasingatori chinhu

kuvahedheni.

⁸Naizvozvo isu tinofanira kugamuchira zvakanaka vakadaro, kuti tibatsirane pachokwadi.⁹Ndakanyorera kereke; asi Dhiotirefe, unoda kuva mukuru pakati pavo, unotiramba isu.

¹⁰Naizvozvo kana ndichivuya, ndicharangarira mabasa ake aanoita, kuti unotiitira makuhwa

namashoko akaipa; vuye, haatendi naizvozvo bedzi, iye amene haagamuchiri hama, uye vakanga

vachida havo unovadzivisa nokuvadzinga mukereke.

¹¹Mudikanwa, usatevera chakaipa, asi

chakanaka. Uyo, anoita zvakanaka, ndewaMwari; anoita zvakaipa, haana kuvona Mwari.

¹²Dhemetirio unopupurirwa navanhu vose, uye nechokwadi chomene; nesu tinopupura vo, iwe

unoziva kuti kupupura kwedu ndokwechokwadi.

¹³Ndakanga ndinezvizhinji zvandaida

kukunyorera, asi handidi kukunyorera neingi nepeni;

¹⁴asi ndinotarira kuti ndichakurumidza

kukuvona, tigotaurirana nomuromo.

¹⁵Rugare ngaruve newe. Hama dzinokukwazisa. Ndikwazisire

hama, mumwe nomumwe nezita rake.

Jude

Chapter 1

¹Judas mushandi wa Jesus cristo, hama ya tiago, kuna vaiya vakadanijwa, vanodikanwa ndi Mwari baba, veiyemeraswe kuguma ka Jesu Cristo. ²runhararo kuna vese, norugare no rudo ngaswiwande.³Hama djinodikanwa, ndeiswaga kuti ndimunhorere ngoshido shese ruponeso kuna tese, ndaona swakakodzera kuti ndimunhorere nokumutwarira kurwa mukuponeswawia wokuti zuva rimweni wakapiwa kunovatendi. ⁴Ngokuti vanweni vakanguena vasingaoneki mukati menhu, ngokuti chingoio swainga swakanhorwa maererano nokusungwa; vandu vasito kutenda, vanochinja nhasha ja Mwari wedu vesiswitola se chitenderwa chokuti vashaishe nokulamba umwe ega Mwaribaba vedu na Jesu cristo.⁵Asi eni ndoda kumulangaridja, kuti muzive swese panguva imwe: kuti Mambo, kuti vasunungule mbungano kuva kunhika yoku ijipita, apedja wakaulaia vainga vasingatendi. ⁶nonguilosi jainga jisingangwariri mupango, ngokudalo vakasia kuvaigala, wakavaviguira pasi po chidima kumatirongo okusingaperi kundoguma kotongwa mu zuva swene.⁷Ngokudalo swakaitikaswe mu sodoma no gomora, nomaguta amweni swigarisano, vaitanga ngaaia, vaita ushaishi oyuhule, vaiteveredja nhama , vakaizwao so muezaniso, vakawana kutanbujwa ko muriro usingadjimi. ⁸ngogwanja rimwerimwero avo vatori vanoswipisa muviri wavo, vanolamba vakuru uye vesituka swisikwa swomudenga⁹Asi kunhange mikaeri, mutumwa mukuru, painga esitukana na sathani, vainesana pamusolo po muviri wa Mosis, Aato kushunga kuvereketa mashoko okutuka nokumupa kushaisha , asi wakati, ishe ngaakutuke. ¹⁰Asi vandu hava vanovereketa swisina chimiro pamusolo poswiro swivasingazwisisi, naswia swivanoziva pashiberekererwe, vanotanga swinhamazana swomugwasha, swiro heswi ndiswona swinovaulaia. ¹¹Kuna wia, ngokuti vona vakanguene ngogwanja la Kain, vakaswidira mukukanganisa ka balaaa ngokuda magueini, vakazopalarira ku rebelie yo core¹²Iswi kuswipa noswikhombijiro sworudo lenhu, vanorha naemwi vasingatyi, vanoswipa swokurha vega basi vasingatyi; vona makore asina nvula, anotorwa ngombepo asina kaanoenda; vakatanga munbuti yakaoma, isina muchero, yakafa kaviri ikadjuturwa kumudji; ¹³Mafungu omukova anopenga, anobuda mafulo okurunjika kao; nheredji jinozungaira, kuti vaia vakaviguirwa rima vazotambujika.¹⁴Na inoque, ochichanu navaviri kuva pa adao, naena wakaprofita ngondava yake, esiti: wonai Mwari wavia, novadjidji vake vakawanda; ¹⁵kuti azotonga vese, kuti azotonga kunovashaishi vese, ngondava yomabasa avo akshata, ngokushaisha kuvakaita, ngondavaswe yomashoko akashata ovakavereketa pamusolo pake. ¹⁶Ava vanhunhuti, vaphikizi, vanofamba pamusolo po kushaisha kavo; mulomo djavo djinovereketa mashoko akashata vesishamisia vandu kuti vavavhise mukutenda kavo.¹⁷Ngokudalo emwi, vanotenda, langariranhi mashoko omakaparidjirwa ngomaphostori amambo wedu Jesus cristo; ¹⁸paia pavaivavhunja, kuti panguva djokupedjisira panozovia vonhama, vanozofanba maererano nokushata kavo. ¹⁹iswi ndiswona swinovaphambanisa. nhika , isina mweia muswene.²¹Ngokudalo, vadikani, swinasenhi pashenhu muve nokutenda, munamate kuna mwari. ²⁰swigadjirirenhi kamuri murudo la Mwari, teyemera minana ya muponesi wedu Jesu Cristo kuti tiwane upenhu nokusingaperi.²²Muve nomweio munhoro kuno vaia vanokanakana; vaporesei, muvavhise mumoto. ²³asi kunovamweni ivanhi nokutenda nokutya, vakakomberegwa, nopalya jakashaishwa ngonhama.²⁴Kuna vaia vanoswipo kuti mungwarire musareguera, muswikhombidjire ngomufaro pamberi pokutenda kavo; ²⁵kuna umwe Mwari, muponesi wedu, pakati pa Jesu Cristo muponesi wedu, ngaruve rudo nominana, shishamiso no shitenderwa, swino nokusingaperi, amen.

Revelation

Chapter 1

¹zvakapangidzirwa zvaJesu Kristu, zvaakapuwa ndiMwari kuti

apangidzire varanda vake izvo zvinosisira kuitika ngokukasira; naye wakaita kuti zviziikanwe

ngokutumira ngirosi yake kumuranda wake Johani,

²uwo wakapupurira izwi raMwari

nouchapupu hwaJesu Kristu, echironza zveshe zvaakaona.

³Unomuchena uwo unodzidza ngokudaidzira mazwi omuprofeti, vanomuchena avo vanoazwa

naavo vanongwarira zvakanyorwamwo; ngokuti nguva yaapasinde.

⁴Johani kuzviara zvinomwe

zviri muAsi. Nyasha ngadzia kwomuri nokunyarara, zvinobva kunouwo uripo, waiyapo

nounouya, nokunobva kumweya minomwe iri pamberi pedendemaro rake;

⁵nokunobva kunaJesu Kristu uri chapupu chakagondeka, dangwe rokumuka kwevakafa,

nomutongi wemadzimambo enyika. Kwaari uwo wakatida, akatisunhura kubva kuzvishaishi

zvedu ngengazi yake,

⁶akatiita voumambo nevapristi kunaMwari naBaba ake, kwaari ngakuapo

uthende nokutonga mhera nariini nariini. Ameni.

⁷Ringirai! Unouya nemakore; nemadziso eshe

anozomuona, naavozve vakamubaya; nemadzinza eshe enyika anozobonda ngendaa yake. Eya,

Ameni.

⁸“Ndini Arfa naOmega,” unoronza Mambo Mwari, uwo uripo, waiyapo nounouya,

Unesimbareshe.

⁹Inini, Johani, hama yenyu yomunokoanisirana nayo munaJesu

mumadambudziko nomuumambo nokusengerera, ndaiya pachiwi chinozwi Phatimosi ngendaa

yeizwi raMwari neyouchapupu hwaJesu.

¹⁰Ndaiya ndiri muMweya ngezuva raMambo,

ndakazwa sure kwangu izwi guru rairira kudai ngokurira kwehwama,[1],

¹¹rechiti “Nyora

mubhuku izvo zvounoona, uritumire kuzviara zvinomwe, kuEfesu, kuSimirna, kuPhergamumu,

kuThiatira, kuSardhisi, kuFiradherifia nokuRaodhisia.”

¹²Naapo ndakakunukuka kuti ndione izwi raiereketa kwendiri, ndechikunukuka ndakaona

zvigadzikiro zvezvibani zvinomwe zvomukore,

¹³nepakati pezvigadzikiro zvezvibani ndakaona

umwe wakadai ngoMukororo woMunhu, akapfeka chokufuka chakaguma kutsoka nediti rake

rakasungwa ngebhande romukore.

¹⁴Soro rake nebvudzi rake zvakachena kudai ngemamviri

egwai, zvakachena kudai ngechando; madziso ake akadai ngomurazvu womuriro,

¹⁵tsoka dzake

dzakadai ngethusi rinon'anikira, apo ranyunguruswa muchoto, neizwi rake raidai ngechaungu

chemvura yakawanda.

¹⁶Munyara yake yokumudyo waiya akabata nyeredzi nomwe, kubva pamuromo wake

pakabuda shoti inopinza inoupanga huiri, nehope yake yain'anikira kudai ngezuva rinojeka

ngesimba reshe.

¹⁷Naapo ndamuona, ndakawa patsoka dzake kudai ngewafa. Naapo wakaisa

nyara yake yokumudyo padera pangu echiti, “Usatya; ndini muambi nemagumo,

¹⁸ndini umwe

unopona. Ndaiya ndafa, wona, ndinopona mhera nariini nariini, neni ndine makiyi orufu

neeHaidhesi.

¹⁹Zvino nyora zviro zvawaona, zviripo nezvinozoitika sureni. ²⁰Kudai

ngezvakafishika zvenyeredzi nomwe dzawaona munyara yangu yokumudyo, nezvigadzikiro

zvezvibani zvinomwe zvomukore, nyeredzi nomwe ingirosi dzezviara zvinomwe nezvigadzikiro

zvezvibani zvinomwe zviri zviara zvinomwe.

Chapter 2

¹“Nyorera ngirosi yechiara chiri muEfesu wechiti: ‘Aya ndiwo mazwi ouwo

unobata nyeredzi nomwe munyara yake yokumudyo, unohamba pakati pezvigadzikiro zvezvibani

zvinomwe zvomukore.’

²“Ndinozia mishando yako nokutambudzika kwako nokusengerera kwako.

Ndinozia kuti autenderi vaiti vezvakashata; newe wakavaedza vanodzidaidza kuti vapostori, asi andivopi,

wakavaona kuti vanyepi.

³Ndinoziazve kuti iwewe unotsamwirira mukusengerera ngendaa yezina rangu, newe auzi kupera simba.

⁴Asi ndinokushoora ngeichi, kuti wakasiya rudo rwako rwokutanga. ⁵Ndizvo karakadza apo powakawa;

utenderuke, uite mishando yowakaita kutanga. Kuti usikaiti kudaro, ndinozouya kwouri ndiduse

chigadzikiro chechibani chako kubva pandau pacho, asi kuti ukatenderuka.

⁶Asi ichi unacho, chokuti unonyenya mishando yevaNikoraitisi, yendinonyenyawo. ⁷Iye unenzee

ngaazwe zvinoereketwa ndiMweya kuzviara. Kwaari unonyisa, ndinozomutendera kuti adye kumuti

wokupona uri muPharadhaisi raMwari.

⁸“Nyorera ngirosi yechiara chiri muSimirna wechiti: ‘Aya ndiwo

mazwi ouwo wokuamba nowokugumisira, uwo wakafa, akamukazve.’

⁹“Ndinozia dambudziko rako

nourombo hwako, (asi uri gurudza,) nokutuka kwaavo vanoti vari vaJudha, asi andivopi, asi ngevemhatso

yokudira yaSathani.

¹⁰Usatya izvo zvounozotambudzika ndizvo. Wona, Sathani woda kubata nokupotedza vamweni venyu

mutirongo, kuti muedzwe, nemwi munozoa nedambudziko pamazuva gumi. Ita unogondeka metsa

mukufa, neni ndinozokupa dzungudza rokupona.

¹¹Iye unenzee ngaazwe zvinoereketwa ndiMweya

kuzviara. Iye unonyisa aazoremadzwi ngokufa kwechipiri.

¹²“Nyorera ngirosi yechiara chiri muPhergamumu wechiti: ‘Aya ndiwo mazwi ouwo uneshoti inopinza

inoupanga huiri.’

¹³“Ndinozia pounogara, ndipo pane dendemaro raSathani; newe unobatisisa zina

rangu, auzi kuramba kutenda kwako mwendiri, kunyazwi kumazuva aAntiphasi chapupu changu,

wakagondeka wangu, wakaurawa pakati penyu, paanogara Sathani.

¹⁴Asi ndinokushoora ngezviro zvishomani: ngokuti unavo vamweni vanobatisisa zvidzidziso zvaBharamu,

uwo wakadzidzisa Bharaki kuisa chipumhuniso pamberi pevana vaIsuraeri kuti vadye zvakadirwa

zvimwari nokuita vanoomba. .

¹⁵Ngokudarozve unavo vamweni vanobatisisa zvidzidziso

zvevaNikoraitisi .

¹⁶Zvinopano tenderuka. Kuti usikaiti kudaro, ndinozouya kwouri ngokukasira, ndirwe navo ngeshoti

yomuromo wangu.

¹⁷Iye unenzee ngaazwe zvinoereketwa ndiMweya kuzviara. Kwaari unonyisa

ndinozomupa imweni yemana yakafishika, ndinozomupazve buwe rakachena, nepadera pebuwe

pakanyorwa zina idzva, risikaziikanwi ngoumweni kwega ngouwo unoriashira.

¹⁸“Nyorera ngirosi yechiara chiri muThiatira wechiti: ‘Aya ndiwo mazwi ouwo Mukororo waMwari,

uwo unemadziso akadai ngomurazvu womuriro, netsoka dzake dzakadai ngethusi rapukutwa

rinon'anikira.’

¹⁹“Ndinozia mishando yako, rudo rwako, kutenda kwako, kushandira kwako

nokusengerera kwako, nokuti mishando yako yokugumisira yakakura kupinda yokutanga.

²⁰Asi

ndinokushoora ngeichi, kuti unotendera mukadzi Jezebheri, uwo unoti uri muprofeti wechikadzi pachake,

naye unodzidzisa nokupausa varanda vangu kuti vaombe nokudya zvakadirwa miedzaniso yokudira.

²¹Neni ndakamupa nguva yokuti atenderuke, asi unoramba kutenderuka kubva mukuomba kwake.²²Wona, ndinozomukandira mumubhedhi, naavo vanoomba naye mudambudziko gurutu, kuti

vasikatenderuki kumishando yake.

²³Neni ndinozouraya vana vake vafe. Nezviara zveshe zvinozozia kuti

inini ndini ndinotsvakisisa mupinimidzo nomwoyo, neni ndinozomupa umwe ngaumwe kudai

ngemishando yake.

²⁴Asi ndinoti kwomuri, imwimwi mwakasara muThiatira, avo vasina uku kudzidziswa, vasikazi kuzia izvo

zvinodaidzwa ngevamweni kuti udzamu hwaSathani, ‘Andizomutwarisi mutwaro umweni.’

²⁵Asi

batisisai izvo zvomunazvo metsa ndauya.

²⁶Nouwo unonyisa nokuangira kuita mishando yangu metsa pakugumisira, “Ndinozomupa simba

padera pemadzinza,

²⁷naye unozoatonga ngendonga yesimbi, kudai ngehari dzomuumbi dzinoputswa

kuita zviwenda;

²⁸kunyazwi inini pachangu ndakaashira simba kubva kunaBaba angu. Neni

ndinozomupa nyeredzi yemambakwedza.

²⁹Iye unenzee ngaazwe zvinoereketwa ndiMweya kuzviara.

Chapter 3

¹“Nyorera ngirosi yechiara chiri muSardhisi wechiti: ‘Aya ndiwo mazwi ouwo

unemweya minomwe yaMwari nenyeredzi nomwe.’ “Ndinozia mishando yako; unezina rokuti unopona,

asi wakafa.

²Muka, ugwinyise izvo zvasara zvodo kufa, ngokuti andizi kuona mishando yako yakaperera

pamberi paMwari wangu.

³Zvino karakadza maashirire nokuzwa kwowakaita, uzvingwarire nokutenderuka. Kudai usikamuki,

ndinozouya kudai ngembavha, newe auzozii awa rendinozouya ndiro kwouri.

⁴Asi unemazina

mashomani muSardhisi eavo vasikazi kusvipisa zvokufuka zvavo; navo vanozohamba neni, vakasimira

zvakachena, ngokuti vanosisira.

⁵Iye unonyisa unozopfekedzwa kudai ndivo ngezvokufuka zvakachena,

neni andizodzimi zina rake mubhuku rokupona; ndinozopupura ngezina rake pamberi paBaba angu

nepamberi pengirosi dzake.

⁶Iye unenzee ngaazwe zvinoereketwa ndiMweya kuzviara.⁷“Nyorera ngirosi yechiara chiri

muFiradherifia wechiti: “Aya ndiwo mazwi ouwo wakachena, unegwinyiso, unekiyi raDhavhidha, uwo

unobeura akuna unozokonya, naye akonya akunazve unobeura.

⁸“Ndinozia mishando yako. Wona,

ndakaisa pamberi pako musiwo wakabeurwa, akuna munhu ungakona kuukonya. Ndinozia kuti iwewe

une simba doko, asi wakangwarira izwi rangu, auzi kuramba zina rangu.

⁹Wona, ndinokupa vamweni

vemhatso yokudira yaSathani avo vanodziti vaJudha vasivopi, asi vanonyepa; wona, ndinozoita kuti

vauye vagwadame pamberi petsoka dzako, navo vanozozia kuti inini ndakakuda.

¹⁰Ngokuti wakangwarira izwi rangu rokusengerera, neni ndinozokungwarira kubva kuawa

rokutambudzika rinouya padera penyika yeshe, kuedza avo vanogara munyika.

¹¹Ndinokasira kuuya;

batisisa chounacho, kuti asazoapo naumwe unozokutorera dzungudza rako.

¹²Iye unonyisa

ndinozomuita sika mutemperi raMwari wangu; aachazobudimwo. Ndinozonyora padera pake zina

raMwari wangu nezina redhorobha raMwari wangu, Jerusarema idzva rinodzaka kubva mudenga

kunaMwari wangu, nezina rangu idzva.

¹³Iye unenzee ngaazwe zvinoereketwa ndiMweya kuzviara.,¹⁴“Nyorera ngirosi yechiara chiri

muRaodhisia wechiti: ‘Aya ndiwo mazwi ouwo uri Ameni, chapupu chakagondeka chine gwinyiso,

maambo ezvisikwa zvaMwari.’

¹⁵“Ndinozia mishando yako, kuti autonhori nokuti kupisha. Ndinoda kuti

utonhore nokuti upishe!

¹⁶Ndizvo, ngokuti unodzia, usikapishi nokuti kutonhora, ndinozokurutsa

mumuromo wangu.

¹⁷Ngokuti unoti, ‘Ndiri gurudza, ndakapfuma, anditami chiro;’ usikazii kuti unenhamo

nounotambudzika, uri murombo, bofu nomutitinini.

¹⁸Avo veshe vendinoda, ndinovaganyira

nokuvaorora; ndizvo tsamwirira utenderuke.

¹⁹Ndinokupanga kuti utenge kubva kwendiri mukore

wakanyunguruswa ngomuriro kuti uite gurudza; nezvokufuka zvakachena kuti udzifukidze, kuti

kutsveruka kwoutitinini hwako husazooneka; nomutombo wokudzodza madziso kuti uone.

²⁰Wona, ndinoema pamusiwo nokudododza; kudai aripo munhu unorizwa izwi rangu nokubeura

musiwo, ndinozopotera mwaari, ndidye naye, naye adye neni.

²¹Iye unonyisa, ndinozomuita kuti agare

neni padendemaro rangu, kudai ndini ndakanyisawo, ndikagara naBaba angu padendemaro ravo.

²²Iye

unenzee ngaazwe zvinoereketwa ndiMweya kuzviara.”

Chapter 4

¹Ngesure kweizvi ndakaringira, wona, musiwo wakabeurwa mudenga! Neizwi

rokutanga rendakazwa rechiereketa kwendiri rakadai ngokurira kwehwama rakati, “Kwira pano,

ndinozokupangidzira izvo zvinosisira kuitika sure kweizvi.”

²Paripo ndakabatwa ndiMweya; wona,

mudengamwo ndakaona chigaro choumambo, nepadera pacho paigara umwe.

³Nouwo waigarapo kuringirika kwake kwaiya kwakadai ngebuwe rejasipa nerekarneriani, kwaiyapozve

utahwadande hwechitendenedza chigaro choumambo, hwairingirika hwakadai ngebuwe reemeraridhi.

⁴Kutendenedza chigaro choumambo zvaiyapo zvigaro zvoumambo makumi mairi nemarongomuna,

nepadera pezvigaro zvoumambo paigara vakuru makumi mairi nevarongomuna, vakapfeka zvokufuka

zvakachena nemadzungudza omukore pamasoro avo.

⁵Pachigaro choumambo pakabuda kupenya kwemheni nemazwi nokutinhira. Pamberi pechigaro

choumambo paibaka zvibani zvinomwe zvomuriro zviri mweya minomwe yaMwari;,

⁶nepamberipechigaro choumambo pane ruandhle rwakadai ngebuwe regirazi. Nepakati pechigaro choumambo nokuchitendenedza zvaiyapo zvisikwa zvinopona zvirongomuna, zvakazara ngemadziso mberi nesure.⁷Chisikwa chinopona chokutanga chaiya chakadai ngemhondoro, nechisikwa chinopona chechipiri

chaiya chakadai ngomukono wen'ombe, nechisikwa chinopona chechitatu chaiya chine hope yakadai

ngeyomunhu, nechisikwa chinopona chechirongomuna chaiya chakadai ngegodzi rinombururuka.

⁸Nezvisikwa zvinopona zvirongomuna chimwe ngachimwe chazvo chaiya nemaphaphiro matanhatu,

zvakazara madziso kutenderera kubanze nomukati; nazvo azvizi kuzorora kuemba masikati nousiku

zvechiti, “Wakachena, Wakachena, Wakachena, Mambo Mwari Unesimbareshe, waiyapo, uripo

nounouya!”

⁹Naapo zvisikwa zvinopona zvakudza, zvaremeredza nokubonga kwaari unogara pachigaro choumambo,

unopona mhera nariini nariin,

¹⁰vakuru makumi mairi navarongomuna vanozowa pashi pamberi pouwo

unogara pachigaro choumambo, nokumudira uwo unopona mhera nariini nariini, navo vanozokandira

madzungudza avo vechiemba pamberi pechigaro choumambo vechiti,

¹¹“Munosisira, imwimwi Mambo

wedu naMwari wedu, kuashira kukudzwa nokuremeredzwa nesimba, ngokuti mwakasika zviro zveshe,

ngokuda kwenyu zvakaapo nazvo zvakasikwa.”

Chapter 5

¹Zvino ndakaona munyara yokumudyo youwo wakagara pachigaro

choumambo bhuku rakanyorwa mukati nokubanze, rakanamirwa ngezvinamiro zvinomwe;

²neni

ndakaona ngirosi inesimba yechidaidzira ngeizwi gurutu yechiti, “Ndiani unosisira kubeura bhuku

nokupwanya zvinamiro zvaro?”

³Asi mwaiya musina naumwe mudenga nokuti panyika nokuti pashi penyika waikona kubeura bhuku

nokuti kuriringira.

⁴Ndakachema kakurutu ngokuti mwaiya musina naumwe wakaoneka akasisira

kubeura bhuku nokuti kuriringira.

⁵Zvino umwe wevakuru wakati kwendiri, “Usachema. Wona, Mhondoro yorudzi rwaJudha, Runzinde

rukuru rwaDhavhidha, rwanyisa, ndizvo unokona kubeura bhuku nezvinamiro zvinomwe zvaro.”

⁶Zvino

ndakaona pakati pechigaro choumambo nepezvisikwa zvinopona zvirongomuna nepevakuru raiya

rakaemapo Gwai rakadai ngerakaurawa, raiya rine nyanga nomwe nemadziso manomwe, izvo zviri mweya minomwe

yaMwari yakatumwa panyika peshe.

⁷Naye wakaenda, akatora bhuku kubva munyara yokumudyo youwo waigara pachigaro choumambo.⁸Naapo atora bhuku, zvisikwa zvinopona zvirongomuna nevakuru makumi mairi navarongomuna vakawa pashi pamberi peGwai, umwe ngaumwe wavo waiya nechimadangari nendiro yakanasirwa ngomukore yakazara ngomutombo unegwema rakanaka, uri mikumbiro yevakacheneswa.⁹Navo vakaemba ruyo

rutsva vechiti, “Munosisira imwimwi kutora bhuku nokubeura zvinamiro zvaro, ngokuti imwimwi

mwakaurawa, kubudikidza ngengazi yenyu mwakatengera Mwari vanhu kubva kumadzinza eshe

nendimi dzeshe nevanhu veshe nokumarusinga eshe;

¹⁰nemwi mwakavaita voumambo nevapristi kunaMwari wedu, navo vanozotonga padera penyika.”¹¹Zvino ndakaringira, ndikazwa izwi rengirosi dzakawanda dzaiya dzakatendenedza chigaro choumambo

nezvisikwa zvinopona nevakuru; nouwandu hwadzo hwaiya makumi nemakumi emakumi emazana,

¹²dzechiti ngeizwi guru, “Rakasisira Gwai iro rakaurawa kuashira simba, upfumi, ungwaru, kugwinya,

kuremeredzwa, uthende nokukudzwa!

¹³Ndakazwa zviro zveshe zvakasikwa zviri mudenga nezviri munyika nezviri pashi penyika nezviri

muruandhle, nazvo zveshe zviri mukati mwazvo zvechiti, “Kwaari uwo unogara pachigaro choumambo

nokuGwai ngakuapo kukudzwa, kuremeredzwa, uthende nokugwinya, mhera nariini nariini!”,

¹⁴Nezvisikwa zvinopona zvirongomuna zvakati, “Ameni!” Nevakuru vakawa pashi, vakadira.

Chapter 6

¹Zvino ndakaona Gwai rabeura chimwe chezvinamiro zvinomwe, ndakazwa

chimwe chezvisikwa zvinopona zvirongomuna chechiti ngeizwi raizwika rakadai ngomutinhiro rechiti,

“Uya!”,

²Ndakaringira, ndikaona hachi rakachena! Nomugadhi waro waiya nouta; wakapuwa dzungudza,

naye wakabuda echinyisa nokuti anyise.

³Naapo abeura chinamiro chechipiri, ndakazwa chisikwa chinopona chechipiri chechiti, “Uya!”,

⁴Nehachi rimweni rakabuda shava; nomugadhi waro wakapuwa simba rokudusa kunyarara kubva

munyika, kuti vanhu vaurayane; naye wakapuwa shoti huru.

⁵Naapo abeura chinamiro chechitatu,

ndakazwa chisikwa chinopona chechitatu chechiti, “Uya!” Ndakaringira, ndikaona hachi rakasvipa!

Nomugadhi waro waiya nechipimo munyara yake.

⁶Ndakazwa chakarira chakadai ngeizwi chaibva pakati pezvisikwa zvinopona zvirongomuna chechiti,

“Chipimo chekoroni chinotengwa ngedhenario,[2] nezvipimo zvitatu zvebhare zvinotengwa ngedhenario,

usashaishira mafuta nevhini!”,

⁷Naapo abeura chinamiro chechirongomuna, ndakazwa izwi rechisikwa

chinopona chechirongomuna chechiti, “Uya!”

⁸Ndakaringira, ndikaona hachi rakacheneruka!

Nomugadhi waro zina rake ndiRufu, neHaidhesi zvakamuteera; nazvo zvakapuwa simba padera

perupande rwechirongomuna rwenyika, rokuuraya ngeshoti, ngenzara, ngenhenda nezvikara

zvomunyika.

⁹Naapo abeura chinamiro chechishanu, ndakaona ngepashi pearita mwoyo yaavo vakaurawa ngendaa

yeizwi raMwari nendaa youchapupu hwavakapupura.

¹⁰Vakadaidzira ngeizwi gurutu vechiti, “Mambo

Mwari Unesimbareshe, iwewe wakachena nounegwinyiso, munozogarira kwomukuwo wakadini kureba

musati mwatonga nokuunzidzira ngazi yedu padera paavo vanogara munyika?”

¹¹Vakapuwa umwe ngaumwe zvokufuka zvakachena, navo vakaronzerwa kuti vazorore mukuwo

mudoko, metsa uwandu hwevamweni vavo varanda nehama dzavo hwaperera, avo vaisisira kuurawa

kudai ndivo pachavo.

¹²Naapo abeura chinamiro chechitanhatu, ndakaringira, ndikaona kuzungunyika

kukurutu kwenyika; nezuva rakasvipiswa kudai ngejira rokusvipa remamviri, nomwedzi weshe

wakatsvuka kudai ngengazi,

¹³nenyeredzi dzomudenga dzakawira pashi panyika, kudai ngomuonde

unoriga maonde awo pachando asikazi kuibva, apo wazungunyiswa ngedutu guru.

¹⁴Denga rakabviswa kudai ngebhuku apo rechipetwa, nomutunhu weshe nechiwi cheshe chakabviswa

kubva pandau yacho.

¹⁵Zvino madzimambo enyika nevanhu vakuru, nduna huru dzehondo, makurudza

nevakagwinya, veshe hloko nevakasunhurika, vakahwara mumapako nomumapuwe emitunhu,

¹⁶vechidaidzira kumitunhu nokumapuwe vechiti, “Tiwirenyi, mutifishe kubva kuhope youwo unogara

pachigaro choumambo nokubva kuushungu hweGwai,

¹⁷ngokuti raguma zuva guru roushungu hwavo,

ndiani ungakona kuema?”

Chapter 7

¹Ngesure kweizvi ndakaona ngirosi murongomuna dzakaema kumarutii

marongomuna enyika dzakabata madutu marongomuna enyika kuti risaapo dutu rinofuridza panyika

nokuti muruandhle nokuti padera pomuti weshe.

²Zvino ndakaona ngirosi imweni yechikwira kubva

kumabvazuva, ine chinamiro chaMwari unopona, nayo yakadaidzira ngeizwi guru kungirosi

murongomuna dzakapuwa simba rokushaishira nyika noruandhle,

³yechiti, “Musashaishira nyika nokuti

ruandhle nokuti muti naumwe, metsa taisa chinamiro pahuma dzevaranda vaMwari wedu.”

⁴Ndakazwa uwandu hwaavo vakanamirwa, vaiya zana namakumi marongomuna namarongomuna

emakumi emazana, vakaisirwa chinamiro kubva kudzinza rimwe ngarimwe revana vaIsuraeri:

⁵Kudzinza

raJudha vakaisirwa chinamiro makumi emazana ari gumi namairi, (12,000) kudzinza raRubheni makumi

emazana ari gumi namairi, (12,000) kudzinza raGadhi makumi emazana ari gumi namairi, (12,000),

⁶kudzinza raAsha makumi emazana ari gumi namairi, (12,000) kudzinza raNafitari makumi emazana ari

gumi namairi, (12,000) kudzinza raManase makumi emazana ari gumi namairi, (12,000),

⁷kudzinza

raSimeoni makumi emazana ari gumi namairi, (12,000) kudzinza raRevhi makumi emazana ari gumi

namairi, (12,000) kudzinza raIsakha makumi emazana ari gumi namairi, (12,000),

⁸kudzinza raZebhuruni

makumi emazana ari gumi namairi, (12,000) kudzinza raJosefa makumi emazana ari gumi namairi,

(12,000) kudzinza raBhenjamini vakaisirwa chinamiro makumi emazana ari gumi namairi (12,000).

⁹Ngesure kweizvi ndakaringira, ndikaona mbungano huru isina munhu ungakona kuierenga, inobva

kumadzinza eshe nemarusinga eshe nevevanhu veshe nevendimi dzeshe, vakaema pamberi pechigaro

choumambo nepamberi peGwai, vakapfeka zvakachena, vane matai emijindwi munyara dzavo.

¹⁰Vakadaidzira ngeizwi guru vechiti, “Ruponeso runobva kunaMwari wedu uwo unogara pachigaro

choumambo, nokuneGwai!”

¹¹Nengirosi dzeshe dzakaema dzechitendenedza chigaro choumambo, nokutendenedza vakuru

nezvisikwa zvinopona zvirongomuna; dzakawa pashi ngehope dzadzo pamberi pechigaro choumambo,

dzakadira Mwari,

¹²dzechiti, “Ameni! Kukudzwa, uthende, ungwaru, kubonga, kuremeredzwa, simba

nokugwinya ngazvigare kunaMwari wedu mhera nariini nariini! Ameni.”

¹³Noumwe wevakuru

wakabvunza echiti kwendiri, “Ndiani ava, vakapfeka zvokufuka zvakachena, vanobva kuri?”

¹⁴Ndikati kwaari, “Mambo wangu, ndimwi munozia.” Naye wakati kwendiri, “Ava ndivo vanobuda

kubva mudambudziko gurutu; navo vakasuka zvokufuka zvavo, vakazvichenesa mungazi yeGwai.

¹⁵“Ndizvo vari pamberi pechigaro choumambo chaMwari, vanomushandira masikati nousiku mutemperi

rake, nouwo unogara pachigaro choumambo unozovangwarira ngokuapo kwake.,

¹⁶Avachazozwi nzara

nokuti nyota; zve, zuva arichazovapishi nokuti kupisha kumweni;

¹⁷ngokuti Gwai riri pakati pechigaro

choumambo rinozovausha nokuvatungamirira kuenda navo kuzvinyuka zvemvura yokupona, naMwari

unozopukuta masodzi eshe kubva pamadziso avo.”

Chapter 8

¹Naapo abeura chinamiro chechinomwe, kwakaapo kunyarara mudenga

mukuwo unoda kuguma pakati peawa.,

²Zvino ndakaona ngirosi nomwe dzakaema pamberi paMwari,

dzakapuwa hwama nomwe.,

³Nengirosi imweni yakauya ikaema pasinde pearita, inechidziyo

chomukore chokupishira mutombo unegwema rakanaka; yakapuwa mutombo wakawanda wokupisha

unegwema rakanaka, kuti ipire padera pearita romukore raiya pamberi pechigaro choumambo

pamwepo nemikumbiro yevakacheneswa veshe.

,

⁴Nechiushi chomutombo wokupisha unegwema rakanaka chakakwira, pamwepo nemikumbiro

yevakacheneswa, pamberi paMwari chechibuda kubva munyara yengirosi.

⁵Zvino ngirosi yakatora

chidziyo chokupishira mutombo nayo yakachizadza ngomuriro waibva paarita, ikaukandira padera

penyika; kwakaapo kutinhira nemazwi makuru nemheni nokuzungunyika kwenyika.

⁶Zvino ngirosi

nomwe dzaiya hwama nomwe dzakanasirira kudziridza.

⁷Ngirosi yokutanga yakaridza hwama yayo, kwakaapo matsanza nomuriro, zvakabvengedzwa nengazi,

izvo zvakakandirwa padera penyika; norupande rwechitatu rwenyika rwakapishwa, norupande

rwechitatu rwemiti rwakapishwa, nomwenje weshe muishi wakapishwa.

⁸Ngirosi yechipiri yakaridza

hwama yayo, nechakadai ngomutunhu mukuru, chinobaka ngomuriro, chakakandirwa muruandhle.

Norupande rwechitatu rworuandhle rwakaita ngazi,

⁹norupande rwechitatu rwezvisikwa zvinopona

zvomuruandhle zvakafa, norupande rwechitatu rwengarava rwakaputswa.

¹⁰0 Ngirosi yechitatu yakaridza hwama yayo, nenyeredzi huru yakawa kubva mudenga, yechibaka kudai

ngesasi, yakawira padera porupande rwechitatu rwendwizi nepadera pezvinyuka zvemvura.

¹¹Zina

renyeredzi rakazwi, Chinovava; norupande rwechitatu rwemvura rwakavaviswa, nevanhu vazhinji vakafa

ngemvura iyo ngokuti yaivava.

¹²Ngirosi yechirongomuna yakaridza hwama yayo, norupande rwechitatu rwezuva rwakafurwa, norupande rwechitatu rwemwedzi, norupande rwechitatu rwenyeredzi, kuti rupande rwechitatu rwokujeka kwazvo kudzime; nemasikati asazojeka rupande rwawo rwechitatu nousiku ngokudaro.¹³Zvino ndakaringira, ndikazwa godzi rechichema ngeizwi guru rechimbururuka pakati pomudenga rechiti, “Ihehe, ihehe, ihehe kwavari vanogara padera penyika, ngendaa yemazwi amweni ehwama dzengirosi nhatu dzichazoridza.”

Chapter 9

¹1 Ngirosi yechishanu yakaridza hwama yayo, neni ndakaona nyeredzi yakabva

mudenga ikawa panyika, yakapuwa kiyi yomurindi usina magumo;

²yakabeura murindi usina magumo,

nechiushi chakakwira kubva mumurindi, chakadai ngechiushi chechoto chakakura. Zuva nomweya

zvakasvipiswa ngechiushi chaibva mumurindi uwo.

³Zvino ndongwe dzakabuda dzechibva muchiushi kuuya padera penyika, dzakapuwa simba rakadai

ngesimba rezvinyaada zvomunyika.

⁴Dzakaronzerwa kuti dzisazoshaishira mwenje wenyika nokuti chiro

chimweni chinokura chakasvipira nokuti muti, asi vega vanhu avo vasina chinamiro chaMwari pahuma

dzavo.,

⁵Adzizi kupuwa simba rokuvauraya, asi kuti dzivarwadzise mwedzi mishanu; nokurwadzisa

kwadzo kwaiya kwakadai ngokurwadzisa kwechinyaada apo charuma munhu.

⁶Ngaawo mazuva vanhu vanozotsvaka rufu vasikaruoni; nokudisisa kuti vafe, asi rufu runozotiza kubva

kwavari.

⁷Nemiemo yendongwe idzo yaiya yakadai ngeyemahachi akanasirirwa kurwa hondo. Nepadera

pemasoro adzo paiya nezvairingirika zvakadai ngemadzungudza omukore; nehope dzadzo dzaiya

dzakadai ngedzevanhu,,

⁸dzaiya nebvudzi rakadai ngebvudzi revakadzi, nemazino adzo akadai

ngeemhondoro;

⁹dzaiya nemagwamba akadai ngechihlangu chepaditi chesimbi, nokutinhira kwemaphaphiro adzo

kwakadai ngokutinhira kwengoro dzokurwa hondo, dzinokweiwa ngemahachi akawanda echirumba

kuenda koorwa.

¹⁰Dzaiya nemiswe yakadai ngeyezvinyaada, ineukaira; pamiswe padzo paiya nesimba

rokuremadza vanhu mwedzi mishanu.

¹¹Dzaiya namambo wadzo waiya ngirosi yomurindi usina

magumo; zina rayo ngechiHebheru ndiAbhadhoni, ngechiGiriki inezina rokuti Aphorioni.

¹²Dambudziko

rokutanga rapinda. Wona, kuchauya madambudziko mairi ngesure kweizvi.

¹³Ngirosi yechitanhatu yakaridza hwama yayo, neni ndakazwa izwi rechibva panyanga murongomuna

dzearita romukore riri pamberi paMwari,

¹⁴rechiti kunengirosi yechitanhatu, yaiya nehwama, “Sunhura

ngirosi murongomuna idzo dzakasungwa parwizi rukuru Yufratesi.”

¹⁵Ndizvo ngirosi murongomuna

dzakasunhurwa, idzo dzakanasirirwa awa, zuva, mwedzi negore kuti dziuraye rupande rwechitatu

rwevanhu.,

¹⁶Nouwandu hwehondo dzevanogadha mahachi hwaiya mazana mairi emakumi emazana

akapetwa kagumi; ndakazwa uwandu hwavo.

¹⁷Iyi ndiyo njira yendakaona ndiyo mahachi muchioniso changu; vagadhi vaiya nezvihlangu vane

zvidzitiro zvepaditi zvakatsvuka kudai ngomuriro wesafire nesurufa; nemasoro emahachi akadai

ngeemhondoro, muriro, chiushi nesurufa zvakabuda kubva pamiromo pawo.

¹⁸Ngenyatwa idzi nhatu

rupande rwechitatu rwavanhu rwakaurawa, ngomuriro, chiushi nesurufa izvo zvakabuda kubva

kumiromo yawo.

¹⁹Ngokuti simba remahachi riri mumiromo yawo nokumiswe yawo; ngokuti miswe

yawo yakadai ngenyoka, inemasoro; kubudikidza ndiwo anoremadza.

²⁰Vamweni vanhu, vasikazi kuurawa ngenyatwa idzi, avazi kutenderuka kubva kumishando yenyara

dzavo, kuitira kuti vasazodira madhimoni nemiedzaniso yokudira yomukore, yesirivha, yethusi,

yemapuwe neyemiti, iyo isikakoni kuona nokuti kuzwa nokuti kuhamba.

²¹Avazi kutenderuka kubva

mukuuraya kwavo nokuti mukukamba kwavo nokuti mukuomba kwavo nokuti mukuba kwavo.

Chapter 10

¹Zvino ndakaona ngirosi imweni yakagwinya yechidzaka kubva mudenga,

yakafuka gore, noutahwadande hwaiya padera pesoro rayo; nehope yayo yakadai ngezuva, netsoka

dzayo dzaiya dzakadai ngesika dzomuriro.

²Yaiya yakabata munyara yayo kabhuku kakabeuka. Yakatsika

rutsoka rwayo rwokumudyo padera poruandhle norwomuoshwe padera penyika.

³Yakadaidzira ngeizwi guru, kudai ngokurira kwemhondoro; naapo yadaidzira, kutinhira kunomwe

kwakatinhira.

⁴Naapo kutinhira kunomwe kwaiya kwatinhira, ndaiya ndooda kunyora, ndakazwa izwi

rechibva mudenga rechiti, “Namira izvo zvakaronzwa ngokutinhira kunomwe, usazvinyora.”

⁵Zvino ngirosi iya yendakaona yakaema padera poruandhle nepenyika, yakamirudza nyara yayo

yokumudyo mudenga,

⁶ikapika ndiye unopona mhera nariini nariini, uwo wakasika denga neizvo

zvirimwo, nenyika neizvo zvirimwo, noruandhle neizvo zvirimwo kuti, “Kusachazoapo mukuwo

wokunonoka,

⁷asi mumazuva apo ngirosi yechinomwe yooridza hwama yayo, ngouwo mukuwo

chakafishika chaMwari chinozozadziswa, kudai ngezvaakaronza kuvaranda vake vaprofeti.”

⁸Zvino izwi rendakazwa rechibva mudenga rakaereketazve kwendiri, rikati, “Enda, utore kabhuku

kakabeuka kari munyara yengirosi yakaema padera poruandhle nepadera penyika.”,

⁹Ndizvo ndakaenda

kunengirosi ndikaironzera kuti indipe kabhuku, nayo yakati kwendiri, “Katore, ukadye; kanozovava

mundani yako, asi mumuromo wako kanozotapira kudai ngouchi.”

¹⁰Ndakatora kabhuku kubva munyara yengirosi, ndakakadya, kaitapira kudai ngouchi mumuromo

wangu; asi apo ndakadya, ndani yangu yakaitwa kuti ivave.,

¹¹Dzakati kwendiri, “Kunosisira kuti

uprofetezve ngendaa yevanhu vazhinji, madzinza, ndimi nemadzimambo.”

Chapter 11

¹Zvino ndakapuwa chipimiso cherutsanga rwakadai ngomudondoro, kukazwi

kwendiri, “Miruka, upime temperi raMwari nearita naavo vanodiramwo,

²asi usapima ruwanze ruri

kubanze kwetemperi; usarupima, ngokuti rwakapuwa kunevemadzinza, navo vanozotsikatsika pashi

ngetsoka dzavo padera pedhorobha rakachena mwedzi makumi marongomuna namiiri (42).

³Ndinozopa simba kuzvapupu zvangu zviiri kuti zviprofete mazuva gumi remazana nemazana mairi

nemakumi matanhatu (1,260), zvakapfeka machira emasaka.”

⁴Ava vari miti miiri yemaorivhi

nezvigadzikiro zviiri zvezvibani zvinoema pamberi paMambo wenyika.

⁵Kuti aripo munhu unoda

kuvaremadza, muriro unobuda kumiromo yavo wechiuraya magaa avo; kuti aripo munhu unoda

kuvaremadza, ngeiyi njira kunosisira kuti aurawe.

⁶Vane simba rokukonya denga, kuti isazonaya mvura ngamazuva okuprofeta kwavo, navo vane simba

padera pemvura kuitsandudza kuti iite ngazi, nokuita kuti nyika igumirwe ngemadambudziko eshe,

panguva dzeshe dzevanoda.

⁷Naapo vapedza uchapupu hwavo, chikara chinokwira kubva mumugodhi

usina magumo chinozoambana navo nokuvanyisa nokuvauraya,

⁸nemiiri yavo yakafa inozorashwa

mupato redhorobha guru rinozwi ngokuedzanisa Sodhoma neEgipite, paakakohomerwa Mambo wavo.

⁹Navo vanobva kuvanhu, kumarusinga, kundimi nokumadzinza, vanozoringira miiri yavo yakafa mazuva

matatu nehafu, vasikatenderi kuti miiri yavo yakafa iikwe mumaiba;

¹⁰naavo vanogara munyika

vanodakara ndivo nokupembera; vanozoashidzana zvipo umwe kunoumweni, ngokuti ava vaprofeti vairi

vakatambudza avo vanogara munyika.

¹¹Ngesure kwemazuva matatu nehafu mweya wokupona

unobva kuna Mwari wakapotera mukati mwavo, vakaema ngetsoka dzavo, nokutya kukurutu

kwakagumira avo vakavaona.

¹²Zvino vakazwa izwi guru rechibva mudenga rechiti kwavari, “Kwirai uno!” Vakakwira mudenga vari

mugore, magaa avo akavaringira.

¹³Ngeiro awa kwaiyapo kuzungunyika kukurutu kwenyika norupande

rwegumi rwedhorobha rwakawa; vakaurawa vanhu vari makumi emazana manomwe mukuzungunyika

kwenyika, nevamweni vakatya, vakakudza Mwari womudenga.

¹⁴Dambudziko rechipiri rapinda. Wona,

dambudziko rechitatu rinokasira kuuya.

¹⁵Zvino ngirosi yechinomwe yakaridza hwama yayo, kwakazwika mazwi makuru mudenga echiti, “Umambo hwenyika hwaita umambo hwaMambo wedu nohwaKristu wake, naye unozotonga mhera nariini nariini.”¹⁶Nevakuru vari makumi mairi navarongomuna, vanogara pazvigaro zvavo zvoumambo

pamberi paMwari, vakawa ngehope dzavo, vakadira Mwari,

¹⁷vechiti, “Tinomubonga, imwimwi Mambo

Mwari, Munesimbareshe, uwo uripo nowaiyapo, ngokuti mwakadzitorera simba renyu guru, mukatonga.

¹⁸Madzinza akatseneka, noushungu hwenyu hwakauya, nomukuwo wevakafa kuti vatongwe, nomukuwo wokupa musharo kunevaranda venyu vaprofeti nevakacheneswa nokwavari vanotya zina renyu, vadoko nevakuru, nokuparadza avo vanoparadza nyika.”¹⁹Zvino temperi raMwari rakabeurwa mudenga, mwakaoneka mutemperi rake bhokisi rechitenderano chake; kwakaapo kupenya kwemheni nemazwi okutinhira nokuzungunyika kwenyika nematsanza makurutu.

Chapter 12

¹chikuru chinoshamisa chakaoneka mudenga: mukadzi akapfeka zuva,

nomwedzi pashi petsoka dzake, nepadera pesoro rake paiya nedzungudza renyeredzi gumi nembiri.

²Waiya nemimba naye wakachema echirwadziwa ngokubara, nokurwadziwa ngokusununguka.³Nechioniso chimweni chinoshamisa chakaoneka mudenga; wona, dragoni guru rakatsvuka rine

masoro manomwe nenyanga gumi, nepadera pemasoro aro paiya nemadzungudza manomwe.

⁴Muswe

waro unokweya rupande rwechitatu rwenyeredzi dzomudenga nokudzikandira panyika. Nedragoni

rakaema pamberi pomukadzi waiya ooda kubara mwana, kuti ridye mwana wake apo abarwa.

⁵Naye wakabara mukororo, unozotonga madzinza eshe ngendonga yesimbi. Asi mwana wake

wakabvukwa, akakwidzwa kunaMwari nokuchigaro chake choumambo,

⁶nomukadzi wakatizira

mushango, apo paiya nendau yaakanasirirwa ndiMwari, kuti vamurere apo mazuva gumi remazana

nemazana mairi nemakumi matanhatu (1,260).

⁷Zvino kwakaapo kurwa mudenga; Mikhaeri pamwepo nengirosi dzake dzakarwisa dragoni. Nedragoni

rakarwisa pamwepo nengirosi dzaro,

⁸asi dzakanyiswa nendau yadzo aizi kuchazoapo mudenga.

⁹Dragoni guru rakakandirwa pashi, iyo nyoka sharuka, inozwi ndiDhiabhorosi naSathani, muchengedzeri

wenyika yeshe, wakakandirwa pashi munyika, nengirosi dzake dzakakandirwa pashi pamwepo naye.

¹⁰Neni ndakazwa izwi guru rechibva mudenga rechiti, “Zvino rwaguma ruponeso, simba noumambo zvaMwari wedu nesimba raKristu wake, ngokuti mupumhi wehama dzedu wakandirwa pashi, uwo unovaitira ndaa pamberi paMwari wedu masikati nousiku.¹¹Navo vakamunyisa ngengazi yeGwai

neizwi rouchapupu hwavo, navo avazi kuda kupona kwavo metsa murufu.

¹²Ndizvo dakarai, imwimwi matenga neavo vanogara mukati mwawo! Asi kushatanyi kwezvinoita

kunyika nokuruandhle, ngokuti Dhiabhorosi wakadzaka pashi kwomuri anoushungu hukurutu, ngokuti

unozia kuti nguva yake yafupika!”

¹³Naapo dragoni raona kuti rakakandirwa pashi panyika,

rakatambudza mukadzi uwo wakabara mukororo.

¹⁴Asi mukadzi wakapuwa maphaphiro mairi egodzi guru, kuti ambururuke kuenda mushango kundau

yake, paanorerwa mukuwo nemikuwo nehafu yomukuwo kubva kuhope yenyoka.

¹⁵Zvino nyoka

yakabudisa mvura mumuromo wayo kudai ngorwizi sure kwomukadzi, kuti atorwe ngorwizi.

¹⁶Nenyika yakadetsera mukadzi, ikabeura muromo wayo nokumedza rwizi urwo rwakabudiswa

ngedragoni kubva mumuromo waro.

¹⁷Zvino dragoni rakatsenekera mukadzi, rikaenda, rikaambana

nevamweni vana vake, avo vanongwarira mipango yaMwari vechibata uchapupu hwaJesu.

¹⁸Dragoni

rakaema padera pejecha roruandhle.

Chapter 13

¹Zvino ndakaona chikara chechibuda kubva muruandhle, chine nyanga gumi

nemasoro manomwe; nepadera penyanga dzacho paiya nemadzungudza gumi, nepadera pemasoro

acho paiya nemazina okutuka Mwari.

²Nechikara chendakaona chaiya chakadai ngekhamba, netsoka

dzacho dzaiya dzakadai ngebheya, nomuromo wacho waiya wakadai ngowemhondoro. Kwechiri dragoni

rakapa simba raro, chigaro choumambo hwaro nesimba rokutonga guru.

³Ndakaona rimwe remasoro acho rairingirika rakadai ngerakakuwara yaamho, asi bonje rokufa kwacho

raiya rapora, nenyika yeshe yakateera chikara yechishamiswa.

⁴Vanhu vakadira dragoni, ngokuti ndiro

rakapa chikara simba raro, navo vakadira chikara vechiti, “Ndiani ungaedzaniswa nechikara nounesimba

rokurwa nacho?”

⁵Chakapuwa muromo wokuereketa mazwi akakura nokutuka, chakapuwazve simba

rokuti chiite mishando yacho mwedzi makumi marongomuna namiiri (42).

⁶Nacho chakabeura muromo wacho kutuka Mwari nokutuka zina rake nougaro hwake, navo vanogara

mudenga.

⁷Chakapuwazve simba rokurwa nevakacheneswa nokuvanyisa. Chakapuwazve simba padera

pedzinza reshe, pomunhu weshe, padera pendimi yeshe nembeu yeshe yomunhu.

⁸Veshe vanogara padera penyika vanozochidira, weshe unezina risikazi kunyorwa mubhuku rokupona

reGwai rakaurawa kubvira mukuemeswa kwenyika.

⁹Kuti aripo unenzee ngaazwe: ¹⁰Kuti aripo

wakaemeserwa kusungwa, unozosungwa muusungwa; kuti aripo wakaemeserwa kuurawa ngeshoti, [4]

ngegwinyiso unozourawa ngeshoti. Pano ndipo panokusengerera nokugonda kwevakacheneswa.

¹¹Ndakaona chikara chimweni chechikwira kubuda chechibva munyika; chaiya nenyanga mbiri dzakadai

ngedzegwai, chakaereketa kudai ngedragoni.

¹²Chinoshandisa simba rechikara chokutanga mukuona kwacho, chinoita kuti nyika navo vanogaramwo

vadire chikara chokutanga, chaiya nebonje rokufa rakapora.

¹³Chinoita mioniso mikuru, kunyazwi kuita

kuti muriro udzake padera penyika wechibva mudenga mukuona kwevanhu;

¹⁴ngemioniso yechinotenderwa kuita pamberi pechikara, chinochengedzera avo vanogara munyika,

chechironza kwavari kuti vaite muedzaniso wechikara chakabaiwa ngeshoti asi chikapona.

¹⁵Chakapuwa simba rokupa mweya kumuedzaniso wechikara, kuti muedzaniso wechikara ukone

kuereketa nokuita kuti veshe vasikadiri muedzaniso wechikara vaurawe.

¹⁶Chinoitazve kuti veshe, vadoko nevakuru, vapfumi nevarombo, vakasunhurika nehloko, vaiswe

chioniso panyara yavo yokumudyo nokuti pahuma yavo,

¹⁷kuitira kuti pasazoita munhu naumwe

ungazokona kutenga nokuti kutengesa, asi uwo unechioniso, ndikwo kuti, zina rechikara nokuti namba

yezina racho.

¹⁸Pano ndipo panodiwa ungwaru; iye unozwisisa ngaaerenge namba yechikara, ngokuti ndiyo namba yomunhu. Namba yake ndiyo mazana matanhatu nemakumi matanhatu nematanhatu (666).

Chapter 14

¹Zvino ndakaringira, ndakaona Gwai rakaema pamutunhu weZioni! Vaiyapo

naye zana nemakumi marongomuna namarongomuna emakumi emazana (144,000) vane zina rake

nezina raBaba ake rakanyorwa pahuma dzavo.

²Ndakazwa izwi rakabva mudenga rakadai ngechaungira chemvura zhinji nokudai ngokutinhira

kukurutu; neizwi rendakazwa raiya rakadai ngerevaridzi vechiridza zvimadangari zvavo,

³navo

vanoemba nduyo itsva pamberi pechigaro choumambo nepamberi pezvisikwa zvinopona zvirongomuna

nepamberi pevakuru. Apana munhu waikona kudzidza nduyo iyo kwega avo vari zana nemakumi

marongomuna nemarongomuna emakumi emazana (144,000) vakatengwa kubva munyika.

⁴Ava ndivo vasikazi kudzisvipisa ngavakadzi, ngokuti vakadai ngemhandwe; ndivo vanoteera Gwai

kweshe kwerinoenda. Vakatengwa kubva pakati pevanhu kuti vaite mitanguro kunaMwari nokuGwai,

⁵nomumiromo yavo amuzi kuoneka kunyepa; avana ndaa.⁶Neni ndakaona ngirosi imweni yechimbururuka pakati pedenga, ine vhangeri remhera nariini

koochumaira kwavari avo vanogara munyika, kumadzinza eshe, marusinga eshe, kundimi dzeshe

nokuvanhu veshe;

⁷yechiti ngeizwi guru, “Ityai Mwari mumukudze, ngokuti awa rokutonga kwake

raguma; mumudire uwo wakaita denga nenyika noruandhle nezvinyuka zvemvura.”

⁸Ngirosi imweni yechipiri yakateera yechiti, “Rawa, rawa, Bhabhuroni gurutu! Rakaita kuti madzinza eshe amwe vhini roushungu hwokuomba kwaro.”⁹” Zvino ngirosi imweni yechitatu yakadziteera yechiti

ngeizwi gurutu, “Kuti aripo munhu unodira chikara nomuedzaniso wacho, nokuashira chioniso pahuma

yake nokuti panyara yake,

¹⁰iye unozomwa vhini roushungu hwaMwari, rinodururwa risikazi

kubvengedzwa mutsani youshungu hwake, naye unozotambudzwa ngomuriro nesurufa pamberi

pengirosi dzakachena nepamberi peGwai.

¹¹Nechiushi chokutambudzwa kwavo chinopwititika mhera nariini nariini. Navo avana zororo masikati

nousiku, avo vanodira chikara nomuedzaniso wacho, kunyazwi ndiani unoashira chioniso chezina racho.”

¹²Pano ndipo panodiwa kusengerera kwevakacheneswa, vanongwarira mipango yaMwari nokugonda

kunaJesu.

¹³Ndakazwa izwi rechibva mudenga rechiti, “Nyora izvi: vanomuchena vakafa vanofira munaMambo kubvira zvinopano.” “Eya,” unoronza Mweya, “Kuti vazorore kubva kumishando yavo, ngokuti mishando yavo inovateera!¹⁴Ndakaringira, ndikaona gore rakachena, nepadera pegore pane umwe wakadai

ngoMukororo woMunhu echigarapo, anedzungudza romukore pasoro rake, nomunyara mwake

anesikeyo inopinza.

¹⁵Nengirosi imweni yakabuda kubva mutemperi, yechidaidzira ngeizwi guru kwaari uwo wakagara

padera pegore yechiti, “Shandisa sikeyo yako, ucheke, ngokuti awa rokucheka raguma; ngokuti

zvokukukura zvenyika zvaibva.”

¹⁶Ndizvo uwo wakagara padera pegore wakakandira sikeyo yake

munyika, nenyika yakachekwa

¹⁷vino ngirosi imweni yakabuda kubva mutemperi riri mudenga, nayo yaiya nesikeyo inopinza.

¹⁸Ngirosi imweni yakabuda kubva paarita, inesimba padera pomuriro, yakadaidzira ngeizwi gurutu kuneiyo

inesikeyo inopinza yechiti, “Shandisa sikeyo yako inopinza, uunganidze zvikore zvemavhini enyika,

ngokuti mavhini ayo aibva.”

¹⁹Ndizvo ngirosi yakakandira sikeyo yayo munyika ikaunganidza mavhini enyika, ikaakandira

muchisviniro chikurutu chevhini choushungu hwaMwari.

²⁰Nechisviniro chevhini chakatsikwatsikwa

kubanze kwedhorobha, kwakabuda ngazi kubva muchisviniro chevhini, ikagumira pamatomu emahachi,

nokureba kwayo kwaiita makhiromitha mazana matatu (300), yechiita mamitha mairi kudzama.

Chapter 15

¹Ndakaona chioniso chimweni mudenga, chikuru chinoshamisa: ngirosi nomwe dzine madambudziko manomwe, awo okugumisira, ngokuti ndiwo okugumisira kuonisa ushungu hwaMwari.²Ndakaona chairingirika chakadai ngoruandhle rwegirazi, rwakabvengedzwa nomuriro; naavo vakanyisa chikara nomuedzaniso wacho nenamba yezina racho, vaiema pasinde poruandhle rwegirazi, vane zvimadangari zvaMwari munyara dzavo.³Vanoemba ruyo rwaMosi, muranda waMwari, noruyo rweGwai vechiti, “A Mambo Mwari,

Unesimbareshe, mishando yenyu mikuru neinoshamisa! Nenjira dzenyu dziri dzakarurama, dzine

gwinyiso, imwimwi Mambo wemadzinza!

⁴Ndiani usikazomutyi nokukudza zina renyu, A Mambo?

Ngokuti imwimwi mwega mwakachena. Madzinza eshe anozouya nokudira pamberi penyu ngokuti zviito

zvenyu zvakarurama zvakaoniswa.”

⁵Ngesure kweizvi ndakaona, temperi retende rouchapupu rakabeurwa mudenga, ⁶nengirosi nomwe

dzakabuda kubva mutemperi, idzo dzaiya nemadambudziko manomwe, dzakapfeka machira akachena,

anojeka, dzakasunga pamaditi adzo ngamabande omukore.

⁷Nechimwe chezvisikwa zvinopona zvirongomuna chakapa ngirosi nomwe mikheyo minomwe

yomukore yakazara ngoushungu hwaMwari, unopona mhera nariini nariini;

⁸netemperi rakazara

ngechiushi chaibva muuthende hwaMwari nomusimba rake, akuna waikona kupotera mutemperi metsa

madambudziko manomwe engirosi nomwe apera.

Chapter 16

¹Zvino ndakazwa izwi guru rechibva mutemperi rechironzera ngirosi nomwe rechiti, “Endai, mwodururira munyika mikheyo minomwe youshungu hwaMwari.”²Ndizvo ngirosi yokutanga yakaenda, ikadurura mukheyo wayo munyika; kwakaapo zvironda zvakashata nezvinorwadza padera pevanhu vaiya nechioniso chechikara, vakadira muedzaniso wacho. Ngirosi yechipiri yakadururira mukheyo wayo muruandhle, rwakaita ngazi yakadai ngeyomunhu wakafa, nezviro zveshe zvaipona zvaiya muruandhle zvakafa.⁴Ngirosi yechitatu yakadururira mukheyo

wayo mundwizi nezvinyuka zvemvura, nazvo zvakaita ngazi.

⁵Ndakazwa ngirosi yepamvura yechiti, “Wakarurama, iwewe Wakachena, uripo nowaiyapo, ngokuti

wakatonga izvi;

⁶ngokuti vakaparadza ngazi yevakacheneswa neyevaprofeti, wakavapa ngazi kuti

vamwe. Ngokuti vanosisirwa ndizvo!

⁷Ndakazwa izwi rechibva paarita rechiti, “Eya, A Mambo Mwari

Unesimbareshe, gwinyiso nokururama zvitongero zvako!

⁸Ngirosi yechirongomuna yakadururira mukheyo wayo padera pezuva, rakapuwa simba rokupisha

vanhu ngomuriro.

⁹Vanhu vakapishwa ngokupisha kwaityisa; vakatuka zina raMwari, uwo unesimba

padera peaya madambudziko, navo avazi kutenderuka kuti vamukudze.

¹⁰Ngirosi yechishanu

yakadururira mukheyo wayo padera pechigaro choumambo hwechikara, noumambo hwacho

hwakasvipiswa kuita chidima; vakatsenga marurumi avo ngendaa yokurwadziwa kwavo.

¹¹Vakatuka Mwari wedenga ngendaa yokurwadziwa kwavo neyezvironda zvavo, avazi kutenderuka

kubva kumishando yavo.

¹²Ngirosi yechitanhatu yakadururira mukheyo wayo padera porwizi rukuru,

Yufratesi, nemvura yarwo yakapwa kuti paitwe njira yemadzimambo aibva ngokumabvazuva.

¹³Ndakaona mweya mitatu yakashata yakadai ngemachedye, yechibuda kubva mumuromo wedragoni,

wechikara nowomuprofeti wokunyepa.

¹⁴Ngokuti ndiyo mweya yemadhimoni inoita mioniso, inobuda kuenda kumadzimambo enyika dzeshe,

kuvaunganidza pamwepo kurwa hondo yezuva guru raMwari Unesimbareshe.

¹⁵“Ringira, ndinouya

kudai ngembavha! Unomuchena uwo unogara akarinda nokungwarira zvokufuka zvake, kuti

asazohamba ari mutitinini nevanhu vaone kutsveruka kwake!

¹⁶Mweya yakavaunganidza pamwepo

kundau inozwi ngechiHebheru Hamagedhoni.

¹⁷Ngirosi yechinomwe yakadururira mukheyo wayo mumhepo, izwi guru rakabuda mutemperi,

rechibva pachigaro choumambo rechiti, “Zvapera!

¹⁸Kwakaapo kupenya kwemheni, mazwi, kutinhira,

kwakaapozve kuzungunyika kukurutu kwenyika, kusikazi kumboapozve kwakadaro kubvira pakusikwa

kwevanhu panyika, uku ndikwo kuzungunyika kwakapinda kushata kwenyika kwakadai.

¹⁹Nedhorobha

guru rakagurwa kuita marupande matatu, nemadhorobha evemadzinza akawa. Mwari wakakarakadza

Bhabhuroni guru, kuti ripuwe tsani yevhini rokutyisa kwoushungu hwake.

²⁰Chiwi cheshe chakatiza, nemitunhu aizi kuonekazve; ²¹nematsanza makurutu, rimwe ngarimwe

rairema makhirogramu angakwana makumi mashanu akabva mudenga, akawira padera pevanhu, metsa

vakatuka Mwari ngendaa yedambudziko rematsanza, ngokuti dambudziko rawo raiya rakakura kakurutu.

Chapter 17

¹Zvino imwe yengirosi nomwe dzaiya nemikheyo minomwe yakauya, ikati

kwendiri, “Uya pano, ndinozokupangidzira kutongwa kwehure guru rinogara padera pemvura zhinji,

²iro

madzimambo enyika akaomba naro, navanogara munyika vakaradza ngevhini rokuomba kwaro.

³Ngirosi yakanditora kuenda neni mushango ndakabatwa ndiMweya, ndakaona mukadzi akagadha

padera pechikara chakatsvuka, chakazara ngemazina okutuka, chine masoro manomwe nenyanga gumi.

⁴Mukadzi wakapfeka zvakatsvukuruka nezvakatsvuka, nokunemeswa ngomukore nemapuwe

anemutengo mukuru nemapherere, munyara mwake mwaiya netsani yomukore yakazara

ngezvinonyangadza, zvine tsvina zvokuomba kwake;

⁵nepahuma pake pakanyorwa zina rakafishika,

“BHABHURONI GURU, MAI WEMAHURE NEEZVINONYANGADZA ZVENYIKA.”

⁶⁷Neni ndakaona mukadzi araradza ngengazi yevakacheneswa nengazi yezvapupu zvaJesu. Naapo ndakamuona, ndakashamiswa kakurutu. 7 Asi ngirosi yakati kwendiri, “Washamiswa ngenyi? Ndinozokuronzera biningidzo rakafishika romukadzi nerechikara chinomutwara, chine masoro manomwe nenyanga gumi.⁸Chikara chewaona chaiyapo, apachina, chodo kukwira kubva mumugodhi usina magumo nokuenda mukuparadzwa. Naavo vanogara munyika, vane mazina avo asikazi kunyorwa mubhuku rokupona kubvira pakusikwa kwenyika, vanozoshamiswa apo vaona chikara chaiyapo, chisiripo nechichauya.⁹“Ndipo panodiwa kupinimidza kuneungwaru; masoro manomwe mitunhu minomwe, apo pagarwa

ngomukadzi; ndiwozve madzimambo manomwe,

¹⁰vashanu vavo vakawa, noumwe uchiripo,

noumweni aasati auya; naapo auya unosisira kuti agare mukuwo mudoko.

¹¹Nechikara chaiyapo, zvino apana, ndicho chechisere, asi ngechimwe chezvinomwe, chinoenda mukurashwa.¹²Nenyanga gumi dzewaona ndiwo madzimambo gumi asati aashira umambo, asi

anoashira simba kudai ngemadzimambo pamwepo nechikara awa rimwe.

¹³Avo vanomupinimidzo umwe, vanopira simba ravo nokutonga kwavo kuchikara; ¹⁴vanozorwisana

neGwai, neGwai rinozovanyisa, ngokuti ndiMambo wemadzimambo noMutongi wevatongi, naavo

vanaye vanodaidzwa nokutsanangurwa nokugondeka

¹⁵Nayo yakati kwendiri, “Mvura iyo yewakaona, apo pakagara hure, ndivo vanhu, zviunga, madzinza nendimi.¹⁶Nyanga gumi dzewaona, idzo nechikara zvinozonyenya hure; zvinozomuparadza mukumuita

mutitinini, nokudya nyama yake nokumupisha ngomuriro.

¹⁷Ngokuti Mwari wakaisa izvi mumwoyo

yazvo kuti zviite kuda kwake, ngokuita zvinomupinimidzo umwe nokupa simba roumambo hwazvo kune

chikara, metsa mazwi aMwari aitika

¹⁸Nomukadzi wowaona ndiro dhorobha guru iro rinotonga padera pemadzimambo enyika.”

Chapter 18

¹Ngesure kweizvi ndakaona ngirosi imweni yechidzaka kubva mudenga,

inesimba guru; nenyika yakajekiswa ngouthende hwayo.

²Yakadaidzira ngeizwi rine simba yechiti,

“Rawa, rawa, Bhabhuroni guru! Raita ugaro hwamadhimoni, nendau yemweya yeshe inetsvina,

neyeshiri dzeshe dzinetsvina,[5] dzinonyenyiwa.

³Ngokuti madzinza eshe akamwa vhini roushungu hwokuomba kwake, nemadzimambo enyika akaomba

naye, nevatengisi vomunyika vakapfuma ngesimba rouwandu hwepfuma yokuangira kwake kuemura.

⁴Ndakazwa izwi rimweni rechibva mudenga rechiti, “Budai kubva kwaari, vanhu vangu, kuti

musakoanisana naye muzvishaishi zvake, zve, kuti musazoashidzana naye madambudziko ake;

⁵ngokuti zvishaishi zvake zvakaita murwi zvinoguma mudenga, naMwari wakakarakadza ngezvakashata

zvake.

⁶Mupei musharo kudai ngezvaakamupa pachake, mumuhwirinzire kairi kakapetwa kudai

ngemishando yake; mutsani iyo yaakazadza, mumudzadzire kairi.

⁷Ndizvo mupenyi kutambudzika

nokusvipa mwoyo kukurutu, kudai ngouwandu hwaakadzikudza ndihwo nokupona mukudzidakadzisa

pachake, ngokuti unoti mumwoyo mwake, ‘Inini ndakagara pano, ndini mambokadzi, andiri shirikadzi

akadi, andizombooni dambudziko.

⁸Ndizvo madambudziko ake anozomugumira ngezuva rimwe, rufu, kubonda, nzara, naye unozopishwa

ngomuriro; ngokuti Mambo Mwari, uwo unomutonga, unesimba.

⁹Madzimambo enyika, awo akaomba

nokupona echidzidakadzisa pamwepo naye, anozochema nokubonda ngendaa yake, apo paanozoringira

chiushi chokutsva kwake.,

¹⁰Vanozoema vari kuretu, ngokutya kutambudzwa kwake vechiti, “Kutyisanyi

uku! Kutyisanyi uku! Newe dhorobha guru, dhorobha rakagwinya Bhabhironi! Ngokuti ngeawa rimwe

kutongwa kwako kwakugumira.”

¹¹Nevatengisi venyika vanochema nokubonda ngendaa yake ngokuti apana munhu uchatenga zviro

zvavo,

¹²mukore, sirivha, mapuwe anemutengo mukuru, mapherere, nemachira akanaka orukangaza

neakatsvukuruka, neesirika yakatsvuka; nembeu dzeshe dzemiti inonuhwira, nembeu dzeshe

dzezvidziyo zvenyanga dzenzou, mbeu dzeshe dzezvidziyo zvakaitwa ngemiti inemutengo mukuru,

zvethusi, zvesimbi, mapuwe akachena,,

¹³sinamoni, mutombo unonuhwira, mutombo wokupisha

unegwema rakanaka, mafuta okudzora, makha, vhini, mafuta, ufu hwakamotseka, koroni, n'ombe,

makwai, mahachi, ngoro, hloko, kunyazwi nemweya yevanhu.

¹⁴“Michero yaidisiswa ngomweya wako yakabva kwouri, nezviro zveshe zvainakisisa nezvaipenya zvakaparadzwa kwouri, auchazozvionizve!¹⁵Vatengesi veizvi zviro, avo vakaita makurudza ndiye,

vanozoema kuretu ngokutya dambudziko rake, vechichema nokubonda,

¹⁶vechiti, “Kutyisanyi uku!

Kutyisanyi uku, dhorobha guru! Raipfeka machira akanaka orukangaza akatsvukuruka, akatsvuka,

rakanemeswa ngomukore namapuwe anemutengo mukuru nemapherere!

¹⁷Ngokuti upfumi hwakakura kudaro hwaparadzwa ngeawa rimwe!” Nenduna dzeshe dzengarava,

navo veshe vahambisi vengarava, navo veshe vairarama ngokushanda muruandhle, vakaema vari kuretu,

¹⁸vakadaidzira vechiona chiushi chokutsva kwake vechiti, “Ngeriri dhorobha ringaedzaniswa neiri

dhorobha guru?”

¹⁹Navo vakakandira bukuta padera pemasoro avo, vechichema nokubonda vechiti,

“Kutyisanyi uku! Kutyisanyi uku, dhorobha guru umwo veshe vaiya nengarava dzavo muruandhle

vakaitwa makurudza ngezvinokosha zvake! Ngokuti ngeawa rimwe rakaparadzwa.

²⁰Dakarai ngendaa yake, iwewe denga, nemwi vakacheneswa, nemwi vapostori, nemwi vaprofeti!

Ngokuti Mwari wakamutonga ngendaa yeizvo zvaakaita kwomuri.

²¹Nengirosi inesimba yakamirudza

buwe rakadai ngeguyo rakakura, ikarikandira muruandhle yechiti, “Ngokuwa kwakakura kudaro

Bhabhuroni, dhorobha guru, rinozokandirwa pashi, arichazooneki nepadoodoko.

²²Neizwi revaridzi

vezvimadangari nerevaembi, revanoridza minanzi, revaridzi vehwama arichazozwiki mukati mwako;

mbeu dzemishando yeshe kunyazwi ngouri adzichazoapo nepadoodoko mukati mwako; neizwi rokukuya

arichazozwiki nepadoodoko mukati mwako.

²³Kujeka kwechibani akuchazojeki nepadoodoko mukati mwako; neizwi romukwambo neromuroorwa

arichazozwiki mukati mwako; ngokuti vatengesi vako vaiya vanhu vakuru venyika, ngokuti madzinza

eshe akachengedzerwa ngokurowa kwako.

²⁴Mukati mwake mwakaoneka ngazi yevaprofeti

neyevakacheneswa neyeavo veshe vakaurawa munyika.”

Chapter 19

¹Ngesure kweizvi ndakazwa bope guru rakadai ngerevanhu vazhinji mudenga

rechiti, “Haleluya! Ruponeso nouthende nesimba ngezvaMwari wedu,

²ngokuti kutonga kwake

kunegwinyiso nekwakarurama; wakatonga muombi mukuru wakashaishira nyika ngokuomba kwake,

naye wakaunzidzira kwaari ngazi yevaranda vake padera pake.”

³Naapo vakadaidzirazve vechiti, “Haleluya! Chiushi chake chinopwititika kukwira mudenga mhera

nariini nariini.”

⁴Nevakuru makumi mairi nevarongomuna nezvisikwa zvinopona zvirongomuna vakawa

pashi, vakadira Mwari unogara pachigaro choumambo vechiti, “Ameni. Haleluya!”

⁵Izwi rakazwika rechibva pachigaro choumambo rechiti, “Kudzai Mwari wedu, imwimwi mweshe varanda vake, imwimwi munomutya, vadoko nevakuru.”⁶Apapo ndakazwa chakadai ngeizwi rechiunga chakakura kudai ngebope remvura yakawanda nokudaingeizwi romutinhiro unesimba rechiti, “Haleluya! Ngokuti Mambo Mwari wedu Unesimbareshe unotonga.⁷Ngatidakare nokudakara kukurutu, ngatimupe mbiri; ngokuti muchadho weGwai waguma

nomuroorwa waro wakadzinasirira.

⁸Wakatenderwa kuti adzisimidze ngemachira akanaka orukangaza,

anojeka neakaperera.” Ngokuti machira akanaka orukangaza ndizvo zviito zvakarurama

zvevakacheneswa.

⁹Ngirosi yakati kwendiri, “Nyora izvi: Vanomuchena vakakokwa kudhiri romuchadho weGwai.” Nayo

yakati kwendiri, “Aya ndiwo mazwi egwinyiso aMwari.”

¹⁰Ndakawa pashi patsoka dzayo kuidira, asi

yakati kwendiri, “Ausisiri kuita kudaro! Inini ndiri muranda pamwepo newe nevangani vako, vanobatirira

kuuchapupu hwaJesu. Dira Mwari! Ngokuti uchapupu hwaJesu huri mweya wokuprofeta.”

¹¹Ndakaona denga rakabeuka, ndikaona hachi rakachena! Mugadhi waro waizwi Unogondeka

neUnegwinyiso, naye mukururama unotonga nokuita hondo.

¹²Madziso ake akadai ngomurazvu

womuriro, nepadera pesoro rake pane madzungudza akawanda. Waiya nezina rakanyorwa, risina

kuziikanwa ngevanhu, asi iye ega.

¹³Naye wakasimira zvokusimira zvakanyikwa mungazi:[6] nezina rake

rinozwi, Izwi raMwari.

¹⁴Nehondo dzomudenga dzakasimira machira akanaka, akachena neakaperera, dzaimuteera

dzakagadha mahachi akachena.

¹⁵Neshoti yakapinza inobuda kubva pamuromo wake, kuti atemere

pashi ndiyo madzinza, naye unozoatonga ngendonga yesimbi; unotsikatsika chikamuriro chevhini

rokutyisa kwoushungu hwaMwari Unesimbareshe.

¹⁶Naye unezina rakanyorwa padera pechokufuka chake nepachizva chake kuti, “MAMBO

WEMADZIMAMBO NOMUTONGI WEVATONGI.

¹⁷Ndakaona ngirosi yakaema muzuva, yakadaidzira

ngeizwi guru, yechiti kuneshiri dzeshe dzinombururuka mudenga, “Uyai, muungane padhiri guru

raMwari,

¹⁸kuti mudye nyama yemadzimambo, nyama yenduna huru, nyama yevanhu vane simba,

nyama yemahachi nevagadhi vawo, nyama yevanhu veshe, vakasunhurika nevakasungwa, yevadoko

nevakuru.”

¹⁹Ndakaona chikara nemadzimambo enyika nehondo dzawo dzakaungana pamwepo kuti varwe hondo

nouwo wakagadha hachi nehondo yake.

²⁰Nechikara chakabatwa nomuprofeti wokunyepa uwo

wakashanda zvioniso mukuona kwacho, zvaakachengedzera ndizvo avo vaiya vaashira chioniso

chechikara, naavo vakadira muedzaniso wacho. Ava vairi vakakandirwa vechizwa mugandwa romuriro

raibaka ngesurufa.

²¹Nevamweni vakaurawa ngeshoti youwo waigadha hachi, shoti iyo yakabuda kubva mumuromo wake; neshiri dzeshe dzakaguta ngenyama yavo.

Chapter 20

¹Zvino ndakaona ngirosi yechidzaka kubva mudenga, yakabata munyara yayo

kiyi romugodhi usina magumo neketani huru.

²Yakabata dragoni, nyoka yekare, ndiyo Dhiabhorosi

naSathani, ikamusunga makore gumi remazana.

³Yakamukandira mumugodhi usina magumo, ikaukonya ikaisa chinamiro padera pake, kuti

asachazochengedzerazve madzinza, metsa makore gumi remazana apera. Ngesure kweizvi kunosisira

kuti ambosunhurwa mukuwo mudoko.

⁴Ndakaona zvigaro zvoumambo, naavo vakagara padera pazvo, vakapuwa simba rokutonga. Ndakaona mweya yeavo vakagurwa masoro ngendaa youchapupu hwaJesu neizwi raMwari. Avazi kudira chikara nokuti muedzaniso wacho vasikazi kuashira chioniso pahuma dzavo nepanyara dzavo. Vakararama, vakatonga vari pamwepo naKristu makore gumi remazana (1,000).⁵Vamweni vevakafa avazi kurarama metsa makore gumi remazana apera. Uku ndikwo kumuka

kwokutanga.

⁶Vanomuchena nokucheneswa avo vane chikoaniswa mukumuka kwokutanga. Padera

peava kufa kwechipiri akuchina simba, asi vanozoita vapristi vaMwari nevaKristu, navo vanozotonga

naye makore gumi remazana.

⁷Naapo makore gumi ramazana apera, Sathani unozosunhurwa kubva

mutirongo rake.

⁸Unozobuda nokuenda koochengedzera madzinza kumarupande marongomuna enyika, Gogi naMagogi.

Unozovaunganidza pamwepo kurwa hondo; uwandu hwavo hwakadai ngejecha roruandhle.

⁹Vakakwira

pakupamhama kwenyika, vakatendenedza matumba evakacheneswa nedhorobha rinodikanwa. Naapo

wakadzaka muriro wechibva mudenga, ukavapedza.

¹⁰NaDhiabhorosi uwo wakavachengedzera wakakandirwa mugandwa romuriro nesurufa, munechikara

nomuprofeti wokunyepa navo vanozotambudzwa masikati nousiku mhera nariini nariini.

¹¹Ndakaona

chigaro chikuru choumambo chakachena, nouwo wakagara padera pacho; ngokuapo kwake nyika

nedenga zvakamutiza, akuzi kuchazooneka ndau yazvo.

¹²Ndakaona vakafa, vakuru nevadoko, vakaema pamberi pechigaro choumambo, nemabhuku

akabeurwa. Bhuku rimwenizve rakabeurwa, bhuku rokupona. Nevakafa vakatongwa kudai ngemishando

yavo, kudai ngezvakanyorwa mumabhuku.

¹³Noruandhle rwakabudisa vakafa vaiya mukati mwarwo,

rufu neHaidhesi zvakabudisa vakafa vaiya mukati mwazvo, navo veshe vakatongwa umwe ngaumwe

ngendaa yezvaakaita.

¹⁴Zvino rufu neHaidhesi zvakakandirwa mugandwa romuriro. Uku ndikwo kufa kwechipiri, gandwa

romuriro.

¹⁵Kudai aripo wakaoneka zina rake risikazi kunyorwa mubhuku rokupona, wakakandirwa

mugandwa romuriro.

Chapter 21

¹Zvino ndakaona denga idzva nenyika itsva; ngokuti denga rokutanga nenyika yokutanga zvakapinda,

noruandhle paiya pasisina.

²Neni ndakaona dhorobha rakachena, Jerusarema idzva, rechidzaka kubva

mudenga kunaMwari, rakanasirirwa kudai ngomuroorwa wakanemeserwa mwamuna wake.

³Neni

ndakazwa izwi guru rechibva pachigaro choumambo rechiti, “Ringira, ugaro hwaMwari huri pakati

pevanhu. Unozogara navo; navo vanozoita vanhu vake, naMwari emene unozoa navo, echiita Mwari

wavo.

⁴Naye unozopukuta masodzi eshe kubva pamadziso avo. Rufu aruchazoapo; akuchina kubonda nokuti

kuchema zve, nokuti kurwadziwa, ngokuti zviro zvokutanga zvapinda.

⁵Nouwo wakagara pachigaro

choumambo wakati, “Ringira, ndinoita zviro zveshe kuti zviite zvitsva.” Wakatizve, “Nyora izvi, ngokuti

aya mazwi anogondeka, anegwinyiso.”

⁶Zvino wakati kwendiri, “Zvaitwa! Ndini Arfa naOmega,

wokutanga nowokugumisira. Kwavari vane nyota ndinozovapa mvura isina mutengo, mvura inobva

pachinyuka chokupona.

⁷Iye unonyisa unozogara nhaka yezviro izvi, neni ndinozoita Mwari wake, naye unozoita mukororo

wangu.

⁸Asi ngendaa yevanotya, vasikagondi, vanonyangadza, vaurayi, vaombi, varoyi, vadiri

vemiedzaniso, navo veshe vanyepi vanozoa nechikoaniswa chavo mugandwa rinobaka ngomuriro

nesurufa, ndirwo rufu rwechipiri.”

⁹Zvino yakauya imwe yengirosi nomwe yeidzo dzaiya nemikheyo minomwe yakazara

ngemadambudziko manomwe okugumisira, yakaereketa kwendiri yechiti, “Uya pano, ndinozokuonisa

muroorwa, mukadzi weGwai.”

¹⁰Yakanditora ndakabatwa ndiMweya kuenda kumutunhu mukuru

wakareba, ikandionisa dhorobha rakachena Jerusarema, rechidzaka kubva mudenga kunaMwari,

¹¹rine

uthende hwaMwari; kujeka kwaro kwaiya kwakadai ngebuwe rino mutengo mukuru rakadai ngebuwe

rejasipa, rakaera kudai ngegirazi.

¹²Raiya rine rukumbati rukuru, rwakareba kuenda mudenga, rine misiwo gumi namiiri, nepamisiwo

pane ngirosi gumi nambiri; nemazina akanyorwa padera payo, mazina evakororo gumi navairi

vaIsuraeri.

¹³Kumabvazuva kwaiya nemisiwo mitatu, dera kwaiya nemisiwo mitatu, kubani kwaiya

nemisiwo mitatu, kumabirirazuva kwaiya nemisiwo mitatu.

¹⁴Norukumbati rwedhorobha rwaiya nemadzeyo gumi namairi, nepadera pawo paiya nemazina gumi

namairi evapostori gumi navairi veGwai.

¹⁵Iyo yakaereketa neni yaiya nendonga yomukore yokupima

dhorobha nemisiwo yaro norukumbati rwaro.

¹⁶Nedhorobha raiya nemarupande marongomuna

akaedzana, nokureba kwaro kwakandodai ngokupamhama kwaro; nayo yakapima dhorobha ngendonga,

rakaita makhiromitha mazana makumi mairi nemazana marongomuna (2,400) kureba kwaro;

nokupamhama nokukwira kwaro mudenga kwaiya kwakaedzana.

¹⁷Nayo yakapima rukumbati rwaro, rwaiya mamitha matanhatu kureba kuenda mudenga, kudai

ngokupima kwomunhu, kunoti, kwengirosi.

¹⁸Norukumbati rwaro rwakaakiwa ngejasipa, nedhorobha raiya romukore wakaera, wakadai ngegirazi rakaera. ¹⁹Madzeyo orukumbati rwedhorobha akanemeswa ngembeu dzeshe dzemapuwe anemutengo mukuru.

Dzeyo rokutanga raiya rejasipa, rechipiri raiya resafire, rechitatu raiya reagate, rechirongomuna raiya

reemeraridhi,

²⁰rechishanu raiya reonikisi, rechitanhatu raiya rekhaneriani, rechinomwe raiya

rekrusoriti, rechisere raiya rebheruri, rechipfumbamwe raiya retopazi, rechigumi raiya rekrusoprasi,

rechigumi narimwe raiya rejakiniti nerechigumi namairi raiya reametisiti.

²¹1 Nemisiwo gumi namiiri yaiya nemapherere gumi namairi, umwe ngaumwe wemisiwo waiya

nepherere rimwe, nepato redhorobha raiya romukore wakaera, wakadai ngegirazi rakaera.

²²Neni

andizi kuona temperi mudhorobha, ngokuti Mambo Mwari Unesimbareshe neGwai ndivo temperi raro.

²³Nedhorobha aritsvaki zuva nokuti mwedzi kurijekisa, ngokuti uthende hwaMwari ndikwo kujeka

kwaro, neGwai ndicho chibani charo.

²⁴Nemadzinza anozohamba ngokujeka kwaro, nemadzimambo enyika anozounza uthende hwawo

mukati mwaro.

²⁵Nemisiwo yaro aizokonyiwi masikati, ngokuti ahuzoapo usiku.²⁶Vanozounzamwo mukati mwaro uthende nokuremeredzwa kwemadzinza. ²⁷Asi akuna nachimwe

chakasvipiswa chinozopoteramwo nokuti uwo unoita chinonyangadza nemanyepo, asi avo vega

vakanyorwa mubhuku rokupona reGwai.

Chapter 22

¹Zvino ngirosi yakandionisa rwizi rwemvura yokupona, rwakaera kudai

ngegirazi, rwechibuda muchigaro choumambo hwaMwari necheGwai.

²Pakati pepato redhorobha,

nokumarutii eshe orwizi, waiyapo muti wokupona, wechibereka mbeu dziri gumi nambiri dzemichero,

wechibereka michero yawo mwedzi umwe ngaumwe; nemashakani omuti aiya mutombo wokuponesa

madzinza.

³Akuchazoapozve nachimwe chiro chakatukwa; asi chigaro choumambo hwaMwari

necheGwai zvinozoapo mukati mwaro, nevaranda vake vanozomudira.

⁴Vanozoona hope yake, nezina rake rinozoapo pahuma dzavo. ⁵Akuchazoapo usiku; navo avazotsvaki

kujeka kwechibani nokuti kujeka kwezuva, ngokuti Mambo Mwari unozoita kujeka kwavo navo

vanozotonga mhera nariini nariini.,

⁶Nayo yakati kwendiri, “Aya mazwi anogondeka, anegwinyiso,

naMambo Mwari, Mwari womweya yevaprofeti, wakatuma ngirosi yake kuti ionise varanda vake

zvinosisira kuitika ngokukasira.”

⁷“Ringira, ndinokasira kuuya. Unomuchena uwo unongwarira mazwi okuprofeta kweiri bhuku.⁸Inini,

Johani, ndakazwa ndikaona zviro izvi. Naapo ndazwa nokuzviona, ndakawa pashi kuti ndidire pamberi

petsoka dzengirosi yakandionisa izvi;

⁹asi yakati kwendiri, “Ngwara kuti usaita kudaro! Ndiri muranda

pamwepo newe nehama dzako vaprofeti, naavo vanongwarira mazwi okuprofeta kwebhuku iri. Dira

Mwari!”

¹⁰Nayo yakati kwendiri, “Usakonya mazwi okuprofeta kwebhuku iri, ngokuti mukuwo waapasinde.

¹¹Iye usikazi kururama ngaagare asikazi kururama, nouwo unetsvina ngaagare anetsvina, nouwo

wakarurama ngaagare kuita zvakarurama, nouwo wakacheneswa ngaagare kuita wakacheneswa.

¹²Ringira, ndinokasira kuuya, ndinouya nomusharo wangu, kuti ndihwirinzire kuneweshe kudai

ngezvaakaita.

¹³Ndiri Arfa naOmega, wokutanga newokugumisira, muambi nowokupedzisira.¹⁴Vanomuchena avo vanosuka zvokusimira zvavo, kuti vawe nesimba rokuuya kumuti wokupona

nokupotera ngepamisiwo mudhorobha.

¹⁵Ngokuti ngokubanze kunembwa, varoyi, vaombi, vaurayi, vadiri vemiedzaniso, navo veshe vanoda

nokuita vanyepi. 1

¹⁶“Inini, Jesu, ndakatuma ngirosi yangu kwomuri nouchapupu uhwu muzviara. Ndini runzinde nomubarirwana waDhavhidha, nyeredzi inojeka masase.,¹⁷Mweya nomuroorwa vanoti, “Uyai.” Nouwo unozwa ngaati, “Uyai.” Naye unozwa nyota ngaauye. Uwo unoda ngaatore mvura yokupona pasina mutengo.¹⁸Inini ndinopupura kumunhu weshe unozwa mazwi okuprofeta kwebhuku iri, kuti kudai aripo munhu

unozotutsira kwaari awo, Mwari unozotutsira kwaari madambudziko akanyorwa mubhuku iri.

¹⁹Kudai

aripo munhu unozodusa mazwi ebhuku rokuprofeta uku, Mwari unozodusa chikoaniswa chake kumuti

wokupona nokudhorobha rakachena, izvo zvakanyorwa mubhuku iri.

²⁰Wiye unopupura izvi unoti, “Eya, ndinokasika kuuya.” Ameni. Uya, Mambo Jesu! ²¹Nyasha dzaMambo Jesu ngadzigare nevakacheneswa veshe. Ameni.